
INTRODUCEREA EDITORULUI 


La începutul anului 1992 domnul Timoţhy Moore a remis 
către Cambridge University Library o mare cantitate de ma¬ 
nuscrise ale scrierilor filozofice ale tatălui său. între acestea se 
găsea şi un manuscris intitulat „Prefaţă la ediţia a doua“, care, 
deşi incomplet, este o lucrare de un considerabil interes, luată 
chiar ca atare. Când am dat peste acest manuscris, al cărui 
conţinut a fost prezentat cu câtva timp în urmă de dr. C. Lewy 
(în lucrarea sa „G. E. Moore on the Naturalistic Fallacy" 1 - „G.E. 
Moore despre eroarea naturalistă 44 ), am transmis editurii 
Cambridge University Press că ar trebui să-l aibă în vedere, 
pentru a-1 introduce la o dată ulterioară într-o nouă ediţie a 
lucrării Principia Ethica. S-a întâmplat că, din diverse motive, 
această editură luase deja în consideraţie posibilitatea apariţiei 
unei noi ediţii; astfel încât erau cât se poate de mulţumiţi să îi 
poată da şi o semnificaţie suplimentară, prin includerea aces¬ 
tei prefeţe care nu mai fusese publicată. S-a întâmplat de ase¬ 
menea - pură coincidenţă - că în aceeaşi perioadă şi editura 
Routledge planificase publicarea unei selecţii din scrierile 
filozofice ale lui Moore, ce urma să fie focalizată pe lucrările 
acestuia în domeniul metafizicii. 2 Aşa că părea cât se poate de 
nimerit să se extindă noua ediţie a lucrării Principia Ethica , 
pentru a reprezenta o reuniune comparabilă de scrieri ale lui 
G. E. Moore din domeniul eticii, incluzând în ea două alte 
lucrări altfel dificil de tipărit - capitolul „Liberul Arbitru 44 din 
cartea sa Etica , şi eseul său „Conceptul de Valoare Intrinse¬ 
că 44 , apărut în Studiile sale filozofice (Philosophical Studies). 
Există o strânsă legătură tematică între încă nepublicata 
„Prefaţă la ediţia a doua 44 şi „Conceptul de Valoare Intrinsecă 44 
astfel încât este de o deosebită importanţă faptul că le reunim 
şi le publicăm împreună în prezentul volum. 

1 Proceedings of the»British Academy L (1964), pp. 251 -62. 

2 G.E. Moore: Selected Writings , ed. T.R. Baldwin (Routledge, London, 
1993.) 

Moore a încercat - evident - sâ scrie noua prefaţă în vede¬ 
rea publicării unei a doua ediţii a lucrării Principia Eîhica. în 
cele din urmă Moore a abandonat această încercare, şi, când 
lucrarea a fost retipărită în 1922 - cu numai câteva corecturi 
de text - această retipărire nu a fost prezentată ca o a doua 
ediţie. Paragraful de debut al prefeţei dovedeşte că Moore a 
avut la început în vedere o revizuire substanţială a textului 
lucrării, şi intenţia aceasta este confirmată de o scrisoare pe 
care Moore a adresat-o editurii Cambridge University Press, 
în noiembrie 1921, în care scrie că „în cele din urmă am re¬ 
nunţat la ideea de a încerca să pregătesc o a doua ediţie a lu¬ 
crării mele Principia Ethica , deoarece corecturile necesare 
pentru a o face să reprezinte opiniile mele de la ora actuală 
sunt atât de numeroase, încât nu m-aş putea declara satisfăcut 
altfel decât scriind practic o carte integral nouă“ 3 . Deşi eu 
unul nu am găsit nici un fel de corespondenţă referitoare la 
prefaţa publicată aici, presupun că proiectul de a o scrie s-a 
născut pentru prima dată în mintea lui Moore către sfârşitul 
anului 1921, o dată ce a abandonat ideea de a revizui integral 
lucrarea de bază; spera probabil că putea astfel să indice ideile 
despre care simţea că nu sunt discutate satisfăcător în lucrare 
şi în acelaşi timp să-şi clarifice acele poziţii pe care încă le 
mai considera ca fiind „adevărate în esenţă“ şi care „merită cu 
prisosinţă să fie subliniate 44 . Faptul că manuscrisul este incom¬ 
plet demonstrează că Moore a simţit până la urmă că nu poate 
duce nici măcar acest proiect până la sfârşit într-un mod satis¬ 
făcător, aşa că l-a abandonat complet şi s-a mulţumit să adau¬ 
ge doar câteva propoziţii la prefaţa de la ediţia întâi pentru 
lucrarea retipărită în 1922. De aceea, la lectura noii prefeţe, 
trebuie să avem permanent în vedere faptul că Moore a decis 
în mod explicit să nu o publice. Cu toate că este un ghid ines¬ 
timabil în privinţa gândirii sale ulterioare în domeniul teoriei 
eticii, nu poartă, ca să zicem aşa, pecetea personalităţii sale 
încă de la bun început. 


3 Scrisoarea se păstrează în arhiva editurii Cambridge University Press, 
de la Cambridge Library. 

I 

Principia Ethica a fost publicată în octombrie 1903. Lytton 
Strachey, prietenul lui Moore, a citit-o imediat şi i-a scris 
acestuia, entuziasmat: 

Cred că lucrarea dumitale nu numai că i-a demolat 
şi i-a scuturat serios pe toţi autorii din domeniul eticii, 
de la Aristotel şi Iisus Cristos la Herbert Spencer şi 
domnul Bradley, nu numai că a pus adevăratele baze ale 
eticii, nu numai că i-a lăsat pe toţi filozofii moderni 
bafoues* - toate acestea nu mi se par decât realizări 
minore prin comparaţie cu stabilirea acelei metode ce 
străluceşte ca o spadă printre rândurile de oşteni ai 
gândirii. Este o metodă ştiinţifică aplicată deliberat, 
pentru prima dată, la procesele de Gândire... Eu unul 
consider că, în Octombrie 1903, se situează începutul 
Epocii Raţiunii. 4 

Este puţin probabil ca, la ora actuală, să mai împărtăşim 
entuziasmul debordant al lui Strachey, dar Principia Ethica 
rămâne unul din cele mai importante tratate de etică ale aces¬ 
tui secol - important atât pentru concepţia asupra teoriei etice 
pe care o propune, cât şi pentru modul în care celebrează va¬ 
lorile Artei şi Iubirii. La început influenţa acestei lucrări s-a 
redus, în cea mai mare parte, la cercul de prieteni şi de disci¬ 
poli ai lui Moore, cum ar fi Lytton Strachey, Leonard Woolf şi 
Maynard Keynes, care erau deja familiarizaţi cu ideile prin¬ 
cipale ale poziţiei sale. Dar după retipărirea cărţii din 1922, 
când filozofia idealistă a lui F. H. Bradley şi a altora câştiga 
rapid teren, aceasta a fost recunoscută ca un text clasic în 
domeniul teoriei analitice a eticii. 

Moore nu avea decât treizeci de ani când a fost publicată 
lucrarea. Se apropia de sfârşitul perioadei de Prize Fellow 
(agregat) la Trinity College, Cambridge, unde studiase anterior 


4 Scrisoarea de la Strachey către Moore, 11 octombrie 1903; scrisoarea 
se păstrează în fondul Moore de la University Library, Cambridge. 

* bafouer , a ridiculiza, a batjocori fără milă, în limba franceză, n. trad. 

Classics and Moral Sciences (adică domeniul ştiinţelor mo¬ 
rale) şi absolvise, în 1896, cu First Class Honours (merite de¬ 
osebite). în acea perioadă, una din posibilităţile la care puteau 
apela cei ce aveau speranţa de a-şi continua cariera academică 
era aceea de a obţine o „Prize" Fellowship (bursă de merit - 
n. trad.) la colegiul în care studiaseră, pentru care selecţia se 
facea în baza disertaţiilor prezentate de candidaţi. Astfel încât 
Moore a susţinut o disertaţie la Trinity College, la un an după 
absolvire, în 1897. Cu această ocazie n-a avut succes, dar a 
petrecut întreg anul următor rescriind disertaţia şi a prezentat 
această versiune revizuită, în 1898, când a fost desemnat pen¬ 
tru o bursă de merit cu o durată de şase ani. 

Cea mai mare parte a textului celor două disertaţii ale lui 
Moore a supravieţuit 5 , şi, după cum sugerează şi titlul lor 
(comun) - The Metaphiysical Basis of Ethics (Bazele meta¬ 
fizice ale eticii) - pot fi privite ca punctul de plecare al pro¬ 
iectului intelectual ce a culminat cu Principia Ethica. într-a- 
devăr, amândouă debutează cu o introducere, în care Moore 
critică ceea ce el numeşte „eroarea implicată în toate defini¬ 
ţiile empirice ale binelui 44 - o direcţie de gândire care, reitera¬ 
tă sub denumirea de „eroarea naturalistă 44 , este una din temele 
centrale din Principia Ethica. Dar disertaţiile diferă radical în 
ceea ce priveşte cadrul de idei în interiorul căruia se desfă¬ 
şoară critica teoriei valorii la empirişti sau la naturalişti. în di¬ 
sertaţia din 1897 Moore se mulţumeşte să accepte în mare 
parte tezele idealiste conform cărora lumea familiară, empi¬ 
rică, spaţio-temporală, este o ţesătură de aparenţe care provin 
dintr-o realitate atemporală ce transcende capacitatea noastră 


5 Se găsesc în biblioteca de la Trinity College, Cambridge. Unul din 
primele articole ale lui Moore, „Freedom“ (Mind n.d. 7, 1898, pp. 179-204) 
este extras din disertaţia din 1897 şi este relevant în privinţa conţinutului 
dizertaţiei următoare, deşi Moore a introdus o serie de modificări când a 
pregătit articolul pentru publicare. Următorul său articol, „The Nature of 
Judgment“ (Mind n.d. 8, 1898, pp. 176-93) este preluat din disertaţia din 
1898, şi compararea acestuia cu „Freedom“ demonstrează dezvoltarea radi¬ 
cală a metafizicii lui Moore care a avut loc în această perioadă. Ambele arti¬ 
cole sunt retipărite în G.E. Moore: The Early Essays (Eseuri timpurii), editor 
T. Regan (Temple University Press, Philadelphia, 1986). 

de percepţie; şi chiar susţine că există o conexiune necesară 
între această realitate transcendentă şi valoare. Dar un an mai 
târziu credinţa sa în această realitate transcendentă s-a pierdut, 
şi o dată cu aceasta a dispărut şi încercarea de a fundamenta 
etica pe baze metafizice. Dar Moore nu se îndreaptă acum 
către un realism empiric atotcuprinzător, care ar fi adus cu el 
doar o altă teorie empirică (sau naturalistă) a valorii. în loc de 
asta, cel puţin în teoria sa etică, reţine o doză din idealismul 
său anterior, îmbrăţişând o concepţie cvasiplatoniciană asupra 
valorilor ca obiecte abstracte, indepedente de realitatea empi¬ 
rică, dar nu mai puţin reală decât orice alt obiect empiric (vezi 
Principia Ethica §66). Conform acestei noi poziţii, greşeala 
comună ce apare atât în teoriile etice empirice cât şi în cele 
idealiste constă în aceea că - încercând integrarea unor valori 
etice în teorii nonetice mult mai largi (empirice sau metafi¬ 
zice) - reprezintă o eşuare în afirmarea întemeierii realităţii 
distinctive abstracte a valorilor. 

Aceste disertaţii de început de drum au fost bazele pornind 
de la care Moore îşi articulează metafizica valorii în Principia 
Ethica. Următorul stadiu în dezvoltarea gândirii sale poate fi 
observat în cuprinsul unei serii de conferinţe pe care Moore 
le-a ţinut la Londra spre sfârşitul anului 1898, imediat după ce 
obţinuse agregaţia, titlul universitar, conferinţe reunite sub 
titlul The Elements of Ethics with a view to an appreciation of 
Kants Moral Philosophy (Elemente de etică şi o încercare de 
apreciere a Filozofiei Morale a lui Kant - n. trad.). Moore a 
scris textul fiecărei conferinţe în avans şi apoi l-a dactilografi¬ 
at, având intenţia să le reunească într-o carte; aceste texte mai 
există 6 7 încă şi au fost publicate recent, într-un volum cu titlul 
The Elements of Ethics. 1 în 1902, membrii consiliului de con¬ 
ducere de la Cambridge University Press au căzut de acord să 


6 Există două exemplare în fondul Moore de la University Library, 
Cambridge. în acest fond se află acum şi textul conferinţelor ulterioare ale 
lui Moore (din primăvara lui 1899) asupra Filozofiei Morale a lui Kant. 
Acestea acoperă aceleaşi domenii, într-o manieră foarte asemănătoare cu 
disertaţia sa din 1898. 

7 The Elements of Ethics , ed. T. Regan (Temple University Press, 
Philadelphia, 1991). 

publice o versiune revizuită a acestor conferinţe, iar Principia 
Ethica este în mod clâr rezultatul acestui proces de revizuire 
(procesele verbale menţionează propusul volum ca Moore: 
Principles ofEthics ). 8 Mare parte din textul primelor trei capi¬ 
tole este preluat verbatim din conferinţele anterioare, pe când 
ultimele trei capitole ale cărţii diferă semnificativ de textele 
anterioare. Eu am adăugat, într-o anexă la prezenta ediţie, un 
scurt ghid asupra relaţiilor existente între cele două texte. 
Acesta pune în evidenţă care din paragrafele din Principia 
Ethica sunt absolut noi (fapt semnificativ, faimoasa argumen¬ 
taţie la „întrebarea deschisă 44 din § 13 este nouă) şi cum juxta¬ 
pune Moore direct, în Principia Ethica , pasaje care au apărut 
pentru prima dată în diferite texte de conferinţe din The 
Elements of Ethics - o caracteristică a textului lucrării 
Principia Ethica (vizibilă în mod deosebit pe parcursul capi¬ 
tolului 1) care, fără nici o îndoială, îşi aduce contribuţia la 
creşterea gradului său de dificultate. 

Pe când mai era încă student la Cambridge, Moore a venit 
în mod regulat în contact cu Henry Sidgwick, ce era pe vre¬ 
mea aceea Profesor de Filozofie la Cambridge şi membru agre¬ 
gat la Trinity College. Moore a audiat cursurile lui Sidgwick 
şi chiar a scris câteva eseuri pentru el, pe teme simple, cum ar 
fî „egoismul şi altruismul 44 şi „legătura dintre raţiune şi acţi¬ 
unea morală 449 . Dar relaţiile dintre ei n-au fost niciodată strân¬ 
se: la data aceea Sidgwick era deja în vârstă (a murit în 1900) 
şi Moore găsea cursurile sale „cam monotone 4410 . Cu toate 
acestea Moore a studiat capodopera lui Sidgwick, The Methods 
of Ethics", cu foarte mare atenţie, şi în Principia Ethica sunt 


8 Chestiunea a fost discutată pe data de 14 martie 1902 şi din nou pe 
12 aprilie 1902. Procesele verbale ale Consiliului de conducere al 
Universităţii se află la Cambridge University Library. 

9 Aceste eseuri sunt păstrate - având notate pe ele comentariile lui 
Sidgwick - în fondul Moore, la University Library, Cambridge. 

10 G. E. Moore, „An Autobiography“, p. 16 în The Philosophy of G. E. 
Moore , ed. P. A. Schilpp (3rd edn, Open Court, La Salle, 1968). 

11 Această carte a fost publicată pentru prima dată în 1874; Sidgwick a 
revizuit în repetate rânduri textul, iar ediţia finală - a şaptea - a fost publi¬ 
cată postum, în 1907 (Macmillan, London). 

mai multe referiri la această lucrare decât la oricare altă carte, 
într-adevăr, cele două teme centrale din Principia Ethica sunt 
dezvoltări ale unor linii de gândire deja prezente în The 
Methods of Ethics} 2 Teza lui Moore, conform căreia aproape 
toţi teoreticienii din domeniul eticii ce-1 precedaseră se faceau 
vinovaţi de o anumită eroare - „eroarea naturalistă 44 - de a 
încerca să definească noţiunea de „bine 44 , este o dezvoltare a 
tezei lui Sidgwick conform căreia conceptul de raţiune prac¬ 
tică este amprenta caracteristică, dar de nedefinit, a gândirii 
etice. 13 Similar, conceptul nonhedonist de „ideal utilitarist 4414 
al lui Moore - conform căruia ar trebui să acţionăm totdeauna 
în aşa fel încât acţiunea noastră să aibă cele mai bune con¬ 
secinţe posibile, unde acestea nu sunt doar consecinţele ce duc 
la maximizarea plăcerii - este o dezvoltare a observaţiei lui 
Sidgwick conform căreia definiţia utilitaristă a conceptului de 
obligaţie - pe care el o susţine ca fiind valabilă - trebuie supli¬ 
mentată cu o precizare intuiţionistă legată de sfârşitul ideal al 
unei acţiuni. 15 

în ciuda acestor strânse relaţii intelectuale, ar fi însă o 
greşeală să privim Principia Ethica doar ca o reafirmare a 
unor idei deja enunţate în The Methods of Ethics. Deoarece 
stilul celor două cărţi este extrem de diferit: pe când Moore 
este în primul rând preocupat de articularea unei teorii meta¬ 
fizice referitoare la starea valorilor etice pe care el le consi¬ 
deră ca având o semnificaţie fundamentală pentru teoria eticii, 
Sidgwick n-a arătat prea mult interes pentru metafizica va¬ 
lorii. El dorea să pună la punct un cadru conceptual înăuntrul 


12 în aspra - şi nu total nefavorabila - sa recenzie la Principia Ethica 
(Mind n.s. 13, 1904, pp. 254-261), Bosanquet a subliniat în mod deosebit 
cât de mult îi era îndatorat Moore lui Sidgwick. 

13 The Methods of Ethics, 7th edn, Bk. I, ch. III. 

14 Fraza „ideal utilitarist” provine de fapt din lucrarea contemporanului 
lui Moore, Hastings Rashdall - vezi The Theory of Good and Evil 
(Clarendon, Oxford 1907), p. 84. Rashdall, care a fost şi el unul din stu¬ 
denţii lui Sidgwick, face pe scurt aluzie la Principia Ethica , dar afirmă clar 
că, deşi vederile sale seamănă cu cele ale lui Moore, a ajuns la concluziile 
sale în mod independent. 

15 The Methods of Ethics , 7th edn, p. 400. 




12 


G.E. MOORE 


căruia să poată fi împăcate atât convingerile noastre morale 
ordinare şi bunul-simţ, cât şi cerinţele de sistematizare ale 
raţionamentelor ştiinţifice. Mai mult, deşi Moore şi Sidgwick 
sunt de acord în privinţa ireductibilităţii conceptelor etice, au 
vederi extrem de diferite în ceea ce priveşte relaţiile dintre 
aceste concepte şi ţelurile umane. Pe când Moore neagă posi¬ 
bilitatea ca un concept cum ar fi „binele 44 să aibă vreo legătură 
esenţială cu ţelurile omeneşti, Sidgwick defineşte „bunătatea 44 
ca un posibil efect - în termenii implicaţiilor sale - al ţelurilor 
agenţilor umani raţionali. 16 Acest dezacord se manifestă cu o 
pregnanţă notorie în concepţia lor despre egoism: pe când 
Sidgwick susţine că acest conflict dintre egoism şi altruism - 
dintre urmărirea a ceea ce este bine pentru sine şi a ceea ce 
este bine în sine - este una dintre „cele mai profunde pro¬ 
bleme de etică 4417 , Moore afirmă că întreaga chestiune nu este 
decât o ţesătură de confuzii, din moment ce nu există încă o 
concepţie coerentă asupra a ceea ce este bine pentru sine 
(Principia Ethica §§59-62). 


II 

Moore dedică primele patru capitole din Principia Ethica 
identificării unei anumite erori - „eroarea naturalistă 44 - care, 
susţine el, subminează aproape toate teoriile etice precedente 
(excepţie făcând cele ale lui Sidgwick şi Platon). Argumenta¬ 
ţia dezvoltată de Moore în aceste capitole a avut - şi încă mai 
are - o influenţă enormă. în marea lor majoritate, contempo¬ 
ranii şi succesorii lui Moore au fost convinşi de el că există cel 
puţin o incompletitudine gravă sau o inconştienţă de fond 
(dacă nu chiar o „eroare 44 ) în cele mai multe din teoriile etice 
tradiţionale - „naturaliste 44 . însă nu toţi au fost convinşi în 
egală măsură că noul concept asupra valorii, de natură pur 
abstractă, platoniciană, pe care Moore l-a avansat ca înlo- 


16 The Methods of Ethics , 7th edn, pp. 109-112. în lumina acestui 
pasaj, nu este întru totul clar de ce a făcut Moore o excepţie în cazul lui 
Sidgwick, absolvindu-l de acuzaţia de a fi comis Eroarea Naturalistă. 

17 The Methods of Ethics , 7th edn, p. 110, n. 1. 

cuitor al respinselor teorii naturaliste este, la rândul său, uni¬ 
versal valabil: acesta apărea ca îndoielnic atât din punctul de 
vedere al metafizicii, cât şi din considerente epistemologice. 
Aşa că una din cele mai răspândite reacţii a fost să se conteste 
o ipoteză care - se afirma - este adoptată atât de Moore cât şi 
de teoreticienii pe care îi critica, anume că judecăţile etice au 
pretenţia de a defini o anume stare de fapt concretă, deşi toc¬ 
mai realizarea acesteia asigură acestor definiţii valoarea de ade¬ 
văr. în loc de aceasta - s-a propus - judecăţile etice ar trebui 
privite ca exprimând primar anumite emoţii sau atitudini. 18 

Nu este aici locul pentru a discuta asemenea poziţii teoreti¬ 
ce şi filozofice, care se mai bucură încă de un sprijin larg. 
Punctul meu de vedere este că acestea sunt produsul unui pro¬ 
ces dialectic, a cărui origine se găseşte în scrierile lui Moore, 
mai ales în afirmaţiile lui conform cărora alţi teoreticieni s-au 
făcut vinovaţi de o eroare - eroarea naturalistă. Dar în ce con¬ 
stă această eroare? Aşa cum demonstrează cu o claritate extra¬ 
ordinară Moore în „Prefaţă la ediţia a doua“, nu există un răs¬ 
puns simplu la această întrebare; deoarece, discutând despre 
eroarea naturalistă în Principia Ethica, el se situează succesiv 
pe poziţiile a trei teze diferite - că se comite eroarea prin (1) 
„identificarea lui B“ (Binele, Bunătatea, pe care Moore îl con¬ 
sideră a fi conceptul fundamental al eticii) „cu un predicat 
diferit de B“, sau (2) prin „identificarea lui B cu un predicat 
analizabil “, sau (3) „prin identificarea lui B cu un predicat 
natural sau metafizic “ („Prefaţă la ediţia a doua‘\ p. 17). După 
cum recunoaşte şi Moore, a enunţa prima din aceste acuzaţii 
este echivalent cu a acuza pe oponenţii cuiva că încearcă să 
nege o tautologie ordinară. Şi din moment ce o asemenea 
acuzaţie este gratuită, şi este puţin probabil să aibă semnifi¬ 
caţia pe care se intenţionează să o aibă acuzaţia de comitere a 
erorii naturaliste, tezele semnificative asociate cu afirmaţia 
erorii naturaliste sunt cele conform cărora binele este nonana- 


18 Textul clasic în această privinţă este C. L. Stevenson, Ethics and 
Language (Yale University Press, New Haven, 1944); vezi şi R. M. Hare, 
The Language ofMorals (Clarendon, Oxford, 1952). 

lizabil şi câ nu este „un predicat natural sau metafizic 44 . Moore 
recunoaşte că aceste teze sunt independente una de alta 
(pp. 13-14); dar remarcă de asemenea că pot fi combinate în 
teza conform căreia binele „nu este complet analizabil în ter¬ 
meni de proprietăţi naturale sau metafizice 44 (p. 14); şi respin¬ 
gerea acestei teze poate fi considerată ca echivalentă cu comi¬ 
terea erorii naturaliste. 

în analiza poziţiei pe care se situează Moore, consider că 
cea mai bună soluţie este ca tezele anterioare să fie luate sepa¬ 
rat, din moment ce sunt independente. Dar, înainte de a con¬ 
tinua, este nevoie să lămurim ce reprezintă toată această argu¬ 
mentaţie despre „bine 44 . Moore recunoaşte în „Prefaţă la ediţia 
a doua 44 (pp. 3-5) că în însăşi Principia Ethica argumentaţia 
sa, în această privinţă, nu este satisfăcătoare, explicând aici că 
preocuparea lui primară a fost legată de evaluarea stărilor de 
fapt posibile, pentru a putea determina ce anume acţiuni ar tre¬ 
bui să îndeplinim. în discuţia asupra acestor evaluări, Moore 
face distincţie netă între judecata că o stare de fapt este „bună 
în sine 44 (sau „intrinsec bună 44 ) şi judecata că o anumită stare 
este „bună ca mijloc 44 sau „bună în parte 44 . Dar din moment ce 
consideră aceste ultime judecăţii ca fiind direct reductibile la 
prima, Moore este preocupat în primul rând de conceptul de 
bine în sine , sau de valoare intrinsecă , aşa cum este între¬ 
buinţat acesta la evaluarea stărilor de fapt. Se poate realiza 
cum datorită concentrării întregii atenţii asupra acestui con¬ 
cept s-a strecurat pe neobservate o altă importantă prezumpţie 
etică - anume definirea utilitaristă a conceptului de obligaţie - 
care ameninţă să restrângă spectrul tezelor lui Moore relativ la 
nonanalizabilitatea valorilor etice la teoriile utilitariste. Eu 
însă am impresia că - deşi nu este nici un dubiu că Moore 
însuşi dirijează această discuţie dintr-o largă perspectivă utili¬ 
taristă - se poate face abstracţie, în acest stadiu de dezvoltare 
al teoriei, de definiţia pe care am reliefat-o anterior, întrucât nu 
este încă necesară stabilirea unui raport specific între deter¬ 
minarea obligaţiilor şi evaluarea stărilor de fapt egal posibile. 

Teza conform căreia binele este nonanalizabil este deci o 
teză asupra evaluării stărilor de fapt egal posibile, având drept 
consecinţă faptul că şi conţinutul acestor evaluări nu poate fi 
corect surprins de nici o teorie generală care nu utilizează - 
deschis sau tacit - evaluarea ca unul din principiile sale de 
bază. în „Prefaţă la ediţia a doua“, Moore are în vedere două 
căi posibile de a pune sub semnul întrebării această teză: în 
primul rând, plecând de la afirmaţia că conţinutul acestor eva¬ 
luări ar putea fi dat prin intermediul unei enumerări a înda¬ 
toririlor subiectului; şi în al doilea rând, pornind de la ideea că 
acesta poate fi dat în cuprinsul unei teorii psihologice, socio¬ 
logice sau teologice a-valorice. Prima din aceste căi seamănă 
cu a pune carul înaintea boilor, din moment ce judecăţile 
privind valoarea intrinsecă a stărilor de fapt sunt destinate să 
dea posibilitatea unui agent să determine ce anume ar trebui să 
facă, şi nu vice-versa; dar aparenţele sunt - într-o oarecare 
măsură - salvate facându-se distincţie între obligaţiile prima 
facie (care se consideră că dau conţinutul judecăţilor despre 
valoarea intrinsecă) şi totalitatea obligaţiilor (care sunt deter¬ 
minate de îndatoririle prima facie relevante). Nu trebuie deci 
să ne facem prea multe griji în legătură cu această cale de a 
combate tezele lui Moore, din moment ce el însuşi afirmă clar 
în „Prefaţă la ediţia a doua“ că, atâta vreme cât se va permite ca 
conceptul de obligaţie (sau drept sau datorie) să fie considerat 
un concept etic, el unul nu priveşte această cale de abordare ca 
o ameninţare serioasă a tezei sale, a cărei principală preocu¬ 
pare este nonanalizabilitatea conceptelor etice prin prisma 
celor nonetice. 

Aşadar cea de-a doua cale de combatere este cea care-1 
preocupă pe Moore şi pe aceasta doreşte în mod deosebit să o 
respingă: teza lui despre nonanalizabilitatea binelui este o teză 
având drept consecinţă ireductibilitatea conţinutului gândirii 
etice. înainte de a lua în consideraţie motivele care l-au făcut 
pe Moore să nege posibilitatea existenţei oricărui raport de 
acest tip, merită subliniat că această problemă priveşte în 
primul rând distincţia ce trebuie făcută între conţinutul diver- 

selor judecăţi etice; şi nu este cu nimic legată de posibilitatea 
de a le deduce pornind de la premise nonetice. Această ultimă 
problemă este în mod normal asociată cu Hume şi cu posibili¬ 
tatea - sau absenţa ei - de a' deduce un „ar trebui 44 dintr-un 
„este 44 . în literatura critică, faptul că Hume neagă că o aseme¬ 
nea deducere este posibilă a fost combinat uneori cu teza lui 
Moore că binele este nonanalizabil. Dar teoria lui Moore arată 
că o asemenea alăturare este o greşeală, cel puţin privind-o 
prin prisma următorului argument: deşi Moore susţine că va¬ 
loarea intrinsecă este nonanalizabilă, el a combinat definiţia 
sa utilitaristă a obligaţiei cu teza conform căreia valoarea in¬ 
trinsecă a unei stări de fapt depinde de proprietăţile naturale 
ale acesteia şi a considerat că această dependenţă se bazează 
pe legătura necesară dintre proprietăţile naturale şi valoarea 
intrinsecă. Deci, pentru Moore, este posibil să deducă un „ar 
trebui 44 dintr-un „este 44 . 

Faimoasa argumentaţie a lui Moore în sprijinul nonanali- 
zabilităţii conceptului de bine este că, indiferent de modul în 
care este abordată analiza acestuia (de exemplu, acela că a 
considera că ceva este bine este egal cu a considera că acel 
ceva va satisface dorinţele cuiva), descoperim că încă mai 
există suficientă semnificaţie în întrebarea dacă o stare de fapt 
care satisface respectiva analiză dispune, într-adevăr, şi de 
valoare intrinsecă (de exemplu, o stare de fapt care satisface 
dorinţele cuiva este şi ipso facto un bine?), pe când dacă anali¬ 
zele ar fi corecte, această întrebare ar trebui să fie pregnant 
trivială, ca una ce pune la îndoială valoarea de adevăr a unei 
tautologii.. 19 Acest argument ridică probleme serioase referitor 
la criteriile de acceptabilitate a unei modalităţi de analiză con¬ 
ceptuală - nimeni nu poate susţine că rezultatul unei analize 


19 După cum subliniază Rashdall (The Theory of GoodandEvil, voi. I, 
p. 135, n. 1), acest argument despre nonanalizabilitatea conceptelor etice, pe 
care Moore îl foloseşte fără a menţiona acest lucru, a fost utilizat de 
Sidgwick, care l-a atribuit lui Richard Price, moralist din secolul al XVIII-lea 
(vezi lucrarea lui Sidgwick Outlines of the History of Ethics (Macmillan, 
London, 5th edn, 1902), pp. 224-226). 

trebuie să fie izbitor de trivial pentru a-1 putea accepta. 20 Cred 
însă că putem ocoli în mare măsură aceste probleme presu¬ 
punând - pe seama lui Moore - că dacă o analiză conceptuală 
este corectă, atunci, o dată ce o întâlnim, aceasta trebuie, obli¬ 
gatoriu, să ne apară ca fiind capabilă de a ne ghida gândurile 
şi judecăţile în concordanţă cu ea, chiar dacă la o primă vedere 
rezultatele ei nu ni se par în mod pregnant evidente; iar obiec¬ 
ţia lui Moore la modalităţile de analiză a valorii intrinseci este 
exact aceea că nu suntem în stare să le asimilăm într-o aseme¬ 
nea manieră reflexivă. Conceptul de valoare intrinsecă pare să 
fie de o asemenea natură, încât ne permite să reinserăm per¬ 
manent întrebări serioase despre valoarea intrinsecă în cadrul 
unei teorii al cărei scop este tocmai să le reducă numărul. 

Până acum, argumentaţia nu se referă decât la fenomeno¬ 
logia gândirii etice, şi Moore se mulţumeşte în Principia Ethi- 
ca să-şi rezume pledoaria la acest punct de vedere. Criticii lui 
Moore vor susţine, fără îndoială, că este nevoie de afirmat 
mult mai multe lucruri pentru a demonstra că această fenome¬ 
nologie nu este o simplă iluzie - un reziduu neobservat, poate, 
al unei credinţe religioase; şi teoria eticii secolului douăzeci 
conţine mai multe încercări de a furniza o definiţie a concep¬ 
telor etice, care demonstrează de ce este corectă teza lui 
Moore. 21 Nu voi încerca să discut acum şi aici despre aceste 
chestiuni, exceptând faptul că doresc să arăt pe scurt ce con¬ 
sider eu ca fiind esenţial în orice încercare de a sprijini teza lui 
Moore referitoare la ireductibilitatea judecăţilor legate de va¬ 
loarea intrinsecă. O asemenea încercare, cred eu, trebuie să 


20 Moore însuşi şi-a concentrat atenţia asupra acestor probleme, for¬ 
mulând într-o epistolă ulterioară scrierilor sale „paradoxul analizei* 4 , con¬ 
form căruia într-adevăr, aparent rezultatul unei analize trebuie să fie trivial 
dacă este adevărat: vezi C. H. Langford, „The Notion of Analysis in 
Moore’s Philosophy 44 , în The Philosophy of G. E. Moore , mai ales p. 323 
şi textul lui Moore, „A Reply to my Critics 44 în acelaşi volum, mai ales 
pp. 665-666. Pentru o discuţie de dată mai recentă a acestui paradox, 
vezi T. Baldwin, G. E. Moore (Routledge, London, 1990), pp. 208-214. 

21 Cea mai cunoscută este teza lui R. M. Hare conform căreia gândirea 
etică este în primul rând prescriptivă; vezi The Language of Ethics , p. 30. 

înceapă prin a recunoaşte că aceste judecăţi sunt strâns legate 
de judecăţi privind natura vieţii umane, referitoare la interese şi 
ţeluri generale, care oferă elementele şi structura în cadrul 
căreia un individ îşi poate regăsi propria sa identitate. Această 
teză, trebuie să recunosc, nu reprezintă modul în care Moore 
însuşi gândeşte despre valoarea intrinsecă; dar toate evaluările 
pleacă de la un punct de vedere interesant, care oferă un cri¬ 
teriu cu ajutorul căruia lucrurile pot şi sunt evaluate, şi din 
moment ce Moore însuşi precizează despre judecăţile sale 
asupra valorii intrinseci că sunt acelea care determină ce ar 
trebui să facă agenţii umani, tocmai întrebările agenţilor 
umani despre cum să-şi conducă viaţa sunt cele care alimen¬ 
tează judecăţile lui Moore. De aceea teza ireductibilităţii se 
centrează pe afirmaţia că nu există nici o modalitate compre¬ 
hensivă şi absolut extra-valorică (în afara valorii) de înţe¬ 
legere a scopurilor ultime ale vieţii umane (dintre care, să 
zicem, „maxima satisfacere a dorinţelor 44 poate fi un exemplu, 
simplu) la care să poată fi articulat conţinutul judecăţilor de¬ 
spre valoarea intrinsecă. Pentru că dacă o asemenea modali¬ 
tate de înţelegere ar exista, celor care au reuşit să o asimileze, 
analiza judecăţilor legate de valoarea intrinsecă (de exemplu, 
dacă a considera ceva ca fiind bun înseamnă doar a considera 
acel lucru ca fiind capabil să satisfacă dorinţe) le-ar apărea ca 
lipsită de acea semnificaţie aparentă despre care Moore susţine 
că este imposibil de ocolit. în fond, după cum stau lucrurile, eu 
nu cred că există cineva care să posede o asemenea capacitate 
de înţelegere, deoarece capacitatea noastră de autoînţelegere 
este, de fapt, obţinută, în cea mai mare parte, prin identificări 
sociale şi prin implicări personale, care, ele însele, încorporea¬ 
ză judecăţi asupra conceptului de valoare. Şi tocmai aceste 
judecăţi legate de conceptul de valoare fac posibil acel gen de 
detaşare reflexivă care preocupă analizele în atenţia cărora se 
află argumentaţia fenomenologică a lui Moore. Dar din faptul 
că aşa stau lucrurile cu noi nu decurge că aşa ar şi trebui să fie 
ele (nici, fapt mult mai important, că aşa au fost ele dintot- 
deauna). De aceea mie mi se pare acum că pentru a demonstra 
că teza lui Moore referitoare la nonanalizabilitatea valorii 

intrinseci ar fi adevărul conceptual pe care el l-a considerat a 
fi, trebuie să se demonstreze că acesta este un adevăr concep¬ 
tual despre care un posibil agent uman deliberativ este infor¬ 
mat pe calea unei autoînţelegeri care încorporează ea însăşi 
judecăţi asupra valorii. Dacă asta se poate demonstra? şi, dacă 
se poate, pornind de la ce ipoteze?, sunt întrebări pe care le las 
aici deschise. 

Cealaltă importantă teză a cărei negare Moore o prezintă 
ca fiind comiterea erorii naturaliste este aceea că binele este o 
proprietate nici „naturală, nici metafizică 44 . Proprietăţile „me¬ 
tafizice 44 sunt acelea care implică existenţa unei presupuse 
entităţi metafizice, cum este Dumnezeu. Pe acestea le putem 
lăsa deoparte, din moment ce teza lor principală - şi litigioasă 
- este aceea că binele nu este o proprietate „naturală 44 . Moore, 
cred eu, atribuie trei semnificaţii diferite sensului unei pro¬ 
prietăţi ae a fi naturală. Am remarcat deja că în Principia 
Ethic el îşi asociază antinaturalismul cu o poziţie platoni¬ 
cian â conform căreia adevăruri fundamentale referitoare la 
bine, ca şi adevărurile aritmeticii, nu privesc lucruri a căror 
existen 1 este spaţio-temporală; iar aceasta pare să implice că 
o proprietate naturală este astfel încât toate adevărurile referi¬ 
toare la ea privesc lumea spaţio-temporală. Dar el abordează 
problema şi într-c altă manieră. încercând să elucideze modul 
în care binele, spre deosebire de culoarea galben, nu este o 
proprietate naturală, una dintre problemele căreia trebuie să-i 
facă faţă este că el consideră de asemenea că din punct de 
vedere universal-abstract proprietatea de a fi galben este tot 
atât de nonempirică sau de nonnaturală ca şi „bunătatea 44 sau 
„proprietatea de a fi bun 44 ; deci în această privinţă nu se poate 
susţine că binele posedă atribute distinctive. în mod analog, se 
poate spune că tot aşa cum unele obiecte sunt galbene, unele 
sunt bune; deci absenţa caracteristicilor naturale nu este o 
diferenţă specifică a binelui. Atunci în ce sens este binele dis¬ 
tinctiv? Care sunt atributele lui distinctive? Moore susţine că 
pe când proprietăţile naturale ale unui obiect sunt părţi inde¬ 
pendente ale acestuia, care-i „dau obiectului întreaga sub¬ 
stanţă de care dispune 44 (Principia Ethica §26, vezi şi §73), 

bunătatea sa nu este - în acest sens - o parte independentă a 
sa, şi tocmai acesta este atributul bunătăţii pe care, în Prin¬ 
cipia Ethica , îl consideră ca fiind constitutiv binelui şi nu ca 
fiind şi o proprietate naturală. Acesta este un punct de vedere 
foarte specific, ce relevă amănunte suplimentare despre meta¬ 
fizica parte/întreg a lui Moore în perioada respectivă (şi pe 
care a abandonat-o destul de curând după aceea); se pretează, 
însă, la reinterpretare, în sensul că acea caracteristică dis¬ 
tinctivă a „bunului 44 este faptul că, în esenţă, acesta este o pro¬ 
prietate derivată, dependentă de alte proprietăţi ale stărilor 
bune de fapt, şi, în această calitate (după cum vom vedea), 
ajunge să ocupe o poziţie proeminentă în deducţiile etice ulte¬ 
rioare ale lui Moore. Dar în aceste deducţii ulterioare Moore 
nu consideră această caracteristică drept definitorie, pentru 
faptul că binele nu este o proprietate naturală; în loc de asta, în 
„Prefaţă la ediţia a doua 44 , după ce recunoaşte că în Principia 
Ethica nu dă o definiţie satisfăcătoare a calităţii unei proprie¬ 
tăţi de a fi naturală, afirmă că cea mai bună definiţie pe care o 
poate oferi acestei noţiuni este de a susţine că o proprietate 
este naturală dacă este „o proprietate cu studiul căreia se 
ocupă ştiinţele naturii sau psihologia 44 (p. 13). 

După cum recunoaşte şi Moore, această a treia definiţie nu 
este în totalitate satisfăcătoare, întrucât trebuie completată cu 
o definiţie despre ceea ce se înţelege printr-o ştiinţă „a naturii 44 
şi printr-o demonstraţie că binele nu constituie obiect de stu¬ 
diu al psihologiei - ceea ce probabil că nu e o sarcină tocmai 
uşoară. Dar o mică schimbare poate evita toate aceste difi¬ 
cultăţi, rămânând în acelaşi timp în spiritul sugestiilor lui 
Moore, şi anume că pentru ca o proprietate să fie naturală 
aceasta trebuie să fie cauzală - adică să fie de asemenea 
natură încât prezenţa ei, în anumite condiţii, să ducă la anu¬ 
mite efecte. Mulţi filozofi contemporani au argumentat că 
toate proprietăţile naturale sunt, în sensul acestei afirmaţii, 
cauzale 22 ; dar nu este acum necesară o luare de poziţie în 
această privinţă. Pentru că o dată cu definirea în acest mod a 


22 Vezi S. Shoemaker, „Causality and Properties‘\ în Identity, Cause, 
andMind (Cambridge University Press, Cambridge, 1984). 

proprietăţii naturale, evităm necesitatea de a preciza care din¬ 
tre ştiinţe sunt „ale naturii“ şi cerinţa de a demonstra că psi¬ 
hologia nu se ocupă cu studiul binelui sau al valorii intrinseci. 
Pornind de aici, teza antinaturalistă a lui Moore referitoare la 
bine se poate interpreta acum ca fiind teza conform căreia 
binele, sau valoarea intrinsecă, nu este o proprietate cauzală, 
iar aceasta, deşi este o afirmaţie nontrivială, pare a fi într-ade- 
văr corectă. Şi asta deoarece, în ciuda titlului de Ştiinţe morale 
(Moral Sciences) al cursului pe care l-a frecventat Moore la 
Cambridge 23 , nu există în realitate nici o ştiinţă al cărei obiect 
de studiu să-l constituie aspectele cauzale ale valorii intrin¬ 
seci. Cel mult în teologie putem întâlni afirmaţii precum că 
binele are puterea de a triumfa în cele din urmă asupra răului; 
dar până şi aceasta doar cu greu poate fi interpretată ca o afir¬ 
maţie cauzală şi, oricum, are de înfruntat îndoielile pline de 
scepticism ridicate de problema tradiţională a răului. 

De aceea mie mi se pare că, în această interpretare, teza 
antinaturalistă a lui Moore asupra binelui este corectă. Dar 
cum se leagă aceasta de celelalte interpretări ale tezelor anti- 
naturaliste? Să luăm mai întâi interpretarea platoniciană: dacă 
bunul (bunătatea) este o proprietate platoniciană abstractă, 
atunci trebuie să fie lipsit de puterea de a introduce schimbări 
în lumea spaţio-temporală; deci interpretarea platoniciană are 
implicaţii a cauzale. Dar reciproca nu este valabilă. De exem¬ 
plu, teza conform căreia valoarea intrinsecă nu este o propri¬ 
etate cauzală poate fi combinată cu ideea (la care am făcut 
aluzie când discutam teza nonanalizabilităţii binelui) că jude¬ 
căţile privind valoarea intrinsecă se referă şi la preocupările 
agenţilor umani care se întreabă ce ar trebui să facă. Dar acest 
ultim punct de vedere asupra valorii intrinseci ridică problema 
că valoarea intrinsecă a stărilor de fapt nu poate fi abstractiza¬ 
tă din toate punctele de vedere aşa cum cere teza platoniciană. 

23 Termenul „Moral Sciences 44 (Ştiinţe morale , n.t.) provine de fapt din 
lucrarea lui J. S. Mill System of Logic (Book IV) şi în realitate nu vrea să 
însemne decât „human Sciences 44 . 

Din această concluzie rezultă că cele două curente din an- 
tinaturalismul lui Moore nu sunt echivalente. Chestiunile de¬ 
vin încă şi mai complicate când se introduce şi cea de-a treia 
interpretare, cea care reiese din teza sa prezentată în Principia 
Ethica , în conformitate cu care, spre deosebire de proprietăţile 
naturale ale unui lucru, valoarea intrinsecă nu este o „parte“ 
independentă, materială, a acestuia. Când din această afir¬ 
maţie se elimină expresiile specifice metafizicii parte/întreg, 
nu mai pare a fi atât de diferită de poziţia adoptată în „Prefaţă 
la ediţia a doua“ (p. 22) şi în „Noţiunea (sau Concepţia) de 
(despre) valoare intrinsecă 44 (p. 295), în sensul că valoarea 
intrinsecă a stărilor de fapt nu aparţine naturii intrinseci a 
acelor stări, deşi este dependentă de natura acestora; şi de 
aceea mă voi concentra în continuare asupra acestei formulări. 
Termenul cheie întrebuinţat aici este cuvântul „intrinsec 44 ; 
explicaţiile lui Moore legate de utilizarea lui nu sunt transpa¬ 
rente (mai ales în „Prefaţă la ediţia a doua 44 ), dar pare suficient 
de clar (mai ales din termenii pe care-i pune în contrast cu 
acesta - „exterior 44 şi „întâmplător 44 ) că este vorba de conside¬ 
raţii modale pregnante; „intrinsec 44 implică „esenţial 44 . „Intrin¬ 
sec 44 deseori implică şi „nonrelaţional 44 , şi putem considera, 
zic eu, că în concepţia lui Moore termenul de „natură intrin¬ 
secă 44 se bucură atât de această conotaţie cât şi de cea de esen¬ 
ţă. Observaţia că stările de fapt au într-adevăr o „natură intrin¬ 
secă 44 în acest sens poate fi pusă la îndoială; dar părerea mea 
este că putem aproxima destul de strâns poziţia lui Moore 
considerând energiile cauzale inerente în orice stări de fapt ca 
fiind „natura intrinsecă 44 a acestora, din moment ce acestea 
sunt nonrelaţionale şi esenţiale, dacă o asemenea afirmaţie 
poate fi valabilă. Şi plecând de la o asemenea definiţie a na¬ 
turii intrinseci a unei stări de fapt, putem interpreta acum teza 
lui Moore conform căreia valoarea intrinsecă a unei stări de 
fapt nu ţine de natura intrinsecă a acesteia, ca o teză conform 
căreia valoarea intrinsecă nu este o proprietate cauzală - o 
teză pe care deja am întâlnit-o şi în legătură cu care există 
destule motive pentru a o accepta. 

Cum stăm însă cu intrinsecalitatea valorii intrinseci? Şi cu 
teza lui Moore conform căreia aceasta depinde exclusiv de 
natura intrinsecă a ceea ce are valoare? Dacă vom considera 
dependenţa valorii intrinseci ca provenind de la legătura nece¬ 
sar existentă între anumite aspecte ale naturii stării de fapt şi 
valoarea intrinsecă (după cum susţine Moore în „Concepţia 
despre valoarea intrinsecă 44 sau „Noţiunea de valoare intrisecă 44 , 
p. 290), atunci rezultă că însăşi valoarea intrinsecă a unei stări 
de fapt este tot atât de esenţială şi de nonrelaţională ca natura 
intrinsecă a acesteia. Şi consider că această concluzie ne face 
să revenim la acea trăsătură a antinaturalismului lui Moore pe 
care am încercat cu atâtea eforturi să o separ de negarea faptu¬ 
lui că valoarea intrinsecă este o proprietate cauzală - concep¬ 
ţia platonică abstractă despre valoare. Deoarece aceste cone¬ 
xiuni, presupus necesare, şi necesitatea implicită a existenţei 
valorii, implicite în sine, sunt incompatibile cu teza conform 
căreia valoarea intrinsecă a unei stări de fapt este dependentă 
de preocuparea şi de interesele agenţilor care deliberează cum 
să acţioneze, cel puţin dacă identitatea acestor preocupări şi 
interese este considerată întâmplătoare. Moore însuşi face uz 
exact de acest punct de vedere pentru a argumenta împotriva 
tuturor concepţiilor „subiective 44 despre valoarea intrinsecă 
(„Concepţia despre valoarea intrinsecă 44 , p. 293). Deci - deşi 
voi sugera mai jos că există şi o altă opinie în această privinţă 
- este rezonabil să presupunem că, pentru a pune ordine în 
noianul de conexiuni necesare, trebuie să se facă apel la con¬ 
cepţia abstractă de valoare şi că, în final, cele trei curente de 
manifestare ale anti-naturalismului lui Moore sunt în concor¬ 
danţă unul cu altul - anti-cauzalismul, platonicismul şi esen- 
ţialismul. 

Şi deşi această concluzie susţine coerenţa criticilor lui 
Moore la adresa eticii naturaliste, modul în care s-a ajuns la ea 
ridică o întrebare la care Moore n-a dat niciodată un răspuns 
mulţumitor - anume dacă era obligatoriu ca el să dea această 
interpretare esenţialistă intrinsecalităţii valorii intrinseci (sau, 
echivalent, dacă are dreptul să presupună că dependenţa va¬ 
lorii de natură este o chestiune de conexiuni necesare). 
Fiindcă există o cale de a gândi valoarea intrinsecă, ce, apa- 

rent, nu are nevoie de aceste ipoteze. Se face destul de uşor 
distincţia între lucruri dorite în sine însele şi lucruri ce sunt 
dorite doar pentru consecinţele lor, fără a introduce elemente 
esenţialiste de gândire în conţinutul primei categorii. Similar, 
se poate face distincţia între stări de fapt valoroase în sine , sau 
valoroase intrinsec , şi stări de fapt valoroase prin consecinţele 
lor, fără nici o ipoteză esenţialistă. Fiindcă tot aşa cum lucruri 
care pot fi dorite în sine însele sunt lucruri pe care le conside¬ 
răm ca satisfăcând dorinţele cuiva la un moment dat, putem 
considera că stările de fapt având valoare intrinsecă sunt acele 
stări de fapt având trăsături ce satisfac interesele celor ce au 
capacitatea de a le considera valoroase. 

Considerând ca dat acest mod de a concepe valoarea in¬ 
trinsecă, rămâne adevărat faptul că valoarea intrinsecă a unei 
stări de fapt este dependentă de celelalte caracteristici („natu- 
rale“) ale acesteia; dar această dependenţă este acum conside¬ 
rată întâmplătoare în raport cu preocupările şi cu interesele 
celor ce au capacitatea de a o aprecia. E adevărat că, dacă se 
consideră determinate acestea din urmă, nu va mai fi deloc 
întâmplător care stări de fapt au valoare intrinsecă şi care nu; 
dar nu asta este intenţia lui Moore. Nu-i însă mai puţin adevă¬ 
rat că se poate ajunge la teza esenţialistă a lui Moore pornind 
de aici, dacă vom considera că adevărurile referitoare la in¬ 
teresele umane sunt ele însele în mod necesar adevărate; şi 
aceasta este o cale de reconciliere a celor două direcţii de gân¬ 
dire ale anti-naturalismului lui Moore, fără a mai face apel la 
gândirea platoniciană, deşi se poate considera, în aceeaşi mă¬ 
sură, că acea concepţie referitoare la psihologia morală impli¬ 
cată aici are o natură pregnant platoniciană. Ideea importantă, 
în acest caz, este că direcţia esenţialistă a anti-naturalismului 
lui Moore poate fi construită - într-un fel paradoxal - pornind 
de la o puternică teză esenţialistă referitoare la natura umană. 
Deoarece Moore nu ajunge la această chestiune pe această 
cale, poziţia lui nu este, evident, formulată în aceşti termeni; 
şi într-adevăr, ar fi repudiat cu certitudine o asemenea recon¬ 
strucţie a ei, din moment ce aceasta implică exact genul de 
psihologie raţionalistă pe care el însuşi o critică atât de aspru 

în filozofia lui Kant. Dar fără a te situa pe asemenea poziţii 
psihologice am serioase îndoieli că esenţialismul său referitor 
la valoarea intrinsecă poate fi apărat. 

111 

în ultimele două capitole din Principia Ethica, Moore 
trece de la metafizica valorii la încercarea de a construi o 
teorie etică independentă, dând o definiţie a ceea ce ar trebui 
să facem (capitolul V) şi a principalelor lucruri care posedă 
valoare intrinsecă (capitolul VI). Capitolele anterioare n-au 
fost, în opinia sa, decât preliminarii având în vedere tocmai 
acest obiectiv; fiindcă el consideră că numai acei care înţeleg 
conceptele etice fundamentale pot dezvolta o teorie etică 
„ştiinţifică 44 şi viabilă (Principia Ethica , §5) - calitate la care 
titlul său newtonian demonstrează că aspiră el însuşi. Totuşi 
ordinea capitolelor V şi VI este ciudată: deoarece se poate 
susţine că pentru a şti ce ar trebui să faci trebuie, în primul 
rând, să ştii ce lucruri au valoare intrinsecă. însă după cum 
vom vedea, deşi Moore s-ar putea să subscrie în principiu la 
această opinie, el consideră că, în practică, nici nu avem 
nevoie, nici nu putem folosi la mare lucru cunoştinţe din al 
doilea domeniu, când e vorba să determinăm ce ar trebui să 
facem. 

Modul în care Moore defineşte obligaţia este fundamental 
utilitarist (sau consecvenţialist): în orice situaţie, acţiunea care 
va produce cea mai bună stare a universului este aceea pe care 
ar trebui să o îndeplinim (sau este acţiunea corectă , sau este 
datoria noastră - Moore nu face nici o distincţie între aceste 
concepte). în The Elements of Ethics, Moore a avansat acest 
principiu ca fiind un principiu necesar dar sintetic, 
recunoscând prin aceasta existenţa a două concepte etice fun¬ 
damentale - valoarea intrinsecă şi obligaţia. 24 însă în Prin¬ 
cipia Ethica , Moore se foloseşte de principiul utilitarist pentru 
a defini obligaţia în termenii valorii intrinseci (§89). în recen¬ 
zia sa la Principia Ethica , Russell a susţinut că asta e o gre- 


24 Elements of Ethics, p. 118. 

şeală, din moment ce se poate utiliza chiar demonstraţia lui 
Moore asupra nonanalizabilităţii valorii intrinseci împotriva 
acestei propuse analize asupra obligaţiei, şi Moore a acceptat 
imediat acest punct de vedere. 25 Astfel încât în scrierile sale 
ulterioare a revenit la poziţia sa anterioară. 26 

Cel mai direct argument pe care Moore îl aduce în sprijinul 
principiului său utilitarist este acela că este de la sine înţeles 
că „dacă am şti că efectul unei acţiuni date ar face, într-adevăr, 
ca lumea, considerată ca un întreg, să fie mai rea decât ar fi 
fost, dacă am fi acţionat diferit, ar fi cu siguranţă greşit din 
partea noastră să efectuăm acea acţiune 4 * 27 . Criticii lui Moore 
au răspuns la aceasta într-o mare varietate de moduri 28 . Cea 
mai serioasă obiecţie, cred eu, este afirmaţia că din combinarea 
principiului utilitarist cu conceptul lui Moore asupra valorii 
intrinseci rezultă că evaluarea morală a comportamentului 
unui agent trebuie făcută pornind de la un punct de vedere 
absolut neutru, care nu ţine cont absolut deloc de responsabili¬ 
tăţile specifice sau de privilegiile respectivului agent; pe de 
altă parte însă, problemele legate de datorie şi obligaţie , 
corect şi greşit (şi între care există diferenţe semnificative) 
sunt determinate în primul rând de responsabilităţile specifice 
ale agenţilor, care apar din relaţiile în raport cu alţii (de exem¬ 
plu, calitatea de părinte, cetăţenia etc). 29 Dar această chestiune 
este încă fierbinte disputată, şi eu nu am intenţia să transfer 
aici această dezbatere. 30 


25 Vezi textul lui Moore, „A Reply to my Critics", în ThePhilosophyof 
G. E. Moore , p. 558. 

26 Vezi Ethics (2nd edn, Oxford University Press, London, 1966), 
pp. 28-29. 

27 Ethics , pp. 93-94. 

28 Sir W. D. Ross a fost unul din criticii notabili ai acestui aspect al 
teoriei lui Moore, deşi în mare măsură era unul din simpatizanţii metafizicii 
valorii lui Moore. Vezi The Right and the Good (Clarendon, Oxford, 1930). 

29 Vezi T. Nagel, The View front Nowhere (Clarendon, Oxford, 1986), 
capitolele IX, X. 

30 Discut mult mai pe larg despre această dezbatere în Baldwin, G. E. 
Moore , cap. 4. Pentru un bun exemplu în privinţa contribuţiilor mai recente, 
vezi J. Glover, ed. Utilitarianism and its Critics (Collier Macmillan, London, 
1990). 

Motivele pentru care Moore considera că, în mare, ne 
poate spune ce ar trebui să facem, înainte de a preciza ce gen 
de lucruri au valoare intrinsecă, au la bază o teză sceptică. El 
consideră că a stabili în mod corespunzător ce ar trebui să se 
facă necesită cunoaşterea detaliată a consecinţelor tuturor ac¬ 
ţiunilor posibile pentru cineva; şi din moment ce tot el consi¬ 
deră că o asemenea cunoaştere ne lipseşte, urmează că „nu 
avem niciodată nici un motiv să presupunem că o anumită 
acţiune este datoria noastră“ (§91). De aceea, maximum la 
care putem aspira este să înţelegem cât mai bine care acţiuni 
„sunt în general mai bune decât orice altă alternativă proba- 
bilă“ (§95). Şi Moore crede că le putem identifica pe cele mai 
multe dintre acestea fără a avea cunoştinţe detaliate despre 
valoarea intrinsecă; fiindcă, susţine el, referindu-se la cele mai 
multe reguli convenţionale de moralitate, „Din orice punct de 
vedere uzual acceptat am privi, pare sigur că păstrarea unei 
societăţi civilizate - ceea ce trebuie să fie efectul acestor re¬ 
guli - este o necesitate pentru existenţă - indiferent în cît de 
mare măsură - a orice poate fi considerat ca fiind bun în sine“ 
(§95). Aşadar Moore trece de la un scepticism moral ce părea 
să înlăture, să excludă totul la un conservatorism moral apa¬ 
rent indiscutabil; modalitate de gândire paradoxală, deşi fi¬ 
rească şi în nici un caz neobişnuită în tradiţia scepticilor. 

După cum a subliniat Tom Regan, există o excepţie de la 
acest conservatorism. 31 în cazul în care apar chestiuni practice 
care nu cad sub incidenţa unei reguli convenţionale a cărei 
utilitate poate fi apărată, Moore se arată a fi în favoarea eva¬ 
luării individuale a valorii consecinţelor direcţiilor de acţiune 
posibile. O dată ce acest punct de vedere este combinat cu 
precizările lui Moore despre genul de lucruri ce posedă valoa¬ 
re intrinsecă, rezultă un potenţial pentru opţiunile morale total 
neobişnuite. Moore este un riguros, ca oricare alt moralist tra- 


31 T. Regan, Bloomsbury's Prophet (Temple University Press, 
Philadelphia, 1986). Din nefericire Regan nu-şi dă seama că această cate¬ 
gorie nu este decât o excepţie în linia generală de demonstraţie a lui Moore, 
şi astfel îl prezintă greşit pe Moore ca oferind o „apărare radicală a liber¬ 
tăţilor individului 44 . 

diţionalist: „De aceea, referitor la orice regulă care este în 
general utilă, putem afirma că aceasta ar trebui respectată 
întotdeauna 44 (§99). Totuşi, după cum a observat şi Russell, 
acest principiu dă naştere unui conflict în cadrul teoriei lui 
Moore: pe de-o parte, putem fi siguri că vor exista cazuri în 
care respectarea unei asemenea reguli nu duce la cele mai 
bune rezultate posibile, şi din definiţia utilitaristă pe care 
Moore o dă obligaţiei rezultă că în asemenea cazuri n-ar trebui să 
luăm în consideraţie respectiva regulă: pe de altă parte, Moore 
ne spune de asemenea că, din moment ce nu vom şti niciodată 
dinainte care sunt aceste cazuri, ar trebui să respectăm regula 
chiar şi în aceste cazuri. Conflictul se naşte din faptul că în 
Principia Ethica Moore face o apreciere „obiectivă 44 asupra 
obligaţiei conform căreia obligaţiile noastre sunt determinate 
de fapte obiective, independente de situaţia în care ne găsim, 
cât şi o apreciere „subiectivă 44 , conform căreia obligaţiile noas¬ 
tre sunt determinate de ceea ce credem noi despre situaţia în 
care ne aflăm: ori de câte ori ceea ce credem este eronat, cele 
două aprecieri sunt contrare. O dată ce acest conflict i-a fost 
adus la cunoştinţă, Moore a optat, în cartea sa Ethics (Etica), 
din 1912, pentru o apreciere obiectivă, şi a considerat apre¬ 
cierea subiectivă ca fiind un criteriu de apreciere a comporta¬ 
mentului agentului - lăudabil sau blamabil. Deşi este uşor de 
sesizat de ce a dorit Moore să reţină conceptul obiect de obli¬ 
gaţie, care permite aprecierea critică a judecăţilor referitoare 
la obligaţii cu mult mai multă uşurinţă decât o poate face 
definiţia subiectivă, concluzia sceptică, date fiind ipotezele lui 
Moore, că în cea mai mare parte din timp nu ştim ceea ce ar 
trebui să facem este acum inevitabilă; şi impactul ei nu este 
prea mult atenuat admiţând că, în schimb, putem preciza, în 
mare, care acţiuni sunt lăudabile şi care blamabile. 32 Cred că 
Moore ar fi făcut mai bine să păstreze judecăţile-„ar-trebui“ 
ca o formă în care se prezintă unui subiect concluziile practice 
şi să folosească un alt concept (precum corect şi greşit) pentru 
evaluarea obiectivă a acţiunilor. 


32 Ethics, p. 100. 




INTRODUCEREA EDITORULUI 


29 


Rezolvând - satisfăcător cel puţin din punctul său de ve¬ 
dere - această dispută obiectiv/subiectiv referitoare la obli¬ 
gaţie, Moore trece - în a sa Ethics - la discutarea unei obiecţii 
„extrem de serioase şi fundamentale 44 la teoria sa: problema 
liberului arbitru. Acest capitol a devenit un cadru clasic de 
discuţie a subiectului şi este reprodus aici. Este o noţiune pe 
care Moore o discută de fapt în prima sa disertaţie din 1897. 33 
Parte din acel material reapare în The Elements of Ethics , 
unde este inclus textul unei conferinţe despre Liberul Arbitru 
în care susţine atât că determinismul este corect cât şi că aces¬ 
ta este incompatibil cu liberul arbitru. Dar nu este nici urmă 
din acest material în Principia Ethica , probabil din cauză că 
Moore ajunsese deja să respingă argumentaţia kantiană asupra 
determinismului pe care o utilizase anterior. 

în Ethics , Moore abordează această chestiune într-o ma¬ 
nieră ciudată, prezentând determinismul ca o ameninţare 
serioasă la adresa teoriei sale utilitariste. De fapt utilitariştii au 
susţinut de obicei că poziţia lor nu are nici o implicaţie în 
acest domeniu, deoarece, dacă pentru un agent nu există decât 
o singură acţiune posibilă, atunci, ipso facto, aceea este şi cea 
mai bună posibilă şi cea pe care ar trebui să o îndeplinească. 
Disconfortul lui Moore provine din faptul că el îşi defineşte 
poziţia utilitaristă în raport cu clasa de acţiuni pe care este 
posibil să le îndeplinească un agent dacă aşa alege; şi Moore 
interpretează o critică deterministă ca susţinând, în primul 
rând, că nu toate acţiunile pe care le-ar putea îndeplini un 
agent sunt acţiuni pe care agentul le poate îndeplini în mod 
absolut (într-adevăr, determiniştii vor susţine că doar acea 
acţiune care a fost îndeplinită satisface această condiţie) şi, în 
al doilea rând, că teoria utilitaristă ar trebui aplicată nu clasei 
mai largi de acţiuni posibile definite de Moore, ci uneia mai 
restrânse, a acţiunilor care sunt posibile în mod absolut. Este 
destul de clar deci că acum există un conflict între determi¬ 
nism şi poziţia utilitaristă a lui Moore; ceea ce este mai puţin 


33 „Freedom“, articolul lui Moore din 1898, conţine cea mai mare parte 
din această discuţie. 

clar este faptul că utilitarismul are de preluat şi povara pe care 
Moore i-o încredinţează. Este însă o certitudine faptul că exis¬ 
tă anumite domenii ale preocupărilor morale unde problemele 
provocate de determinism sunt inevitabile, cele mai notabile 
fiind cele legate de corectitudinea laudei şi blamului, care este 
în mod normal întâmplătoare în raporţjcu posibilităţile agentu¬ 
lui de a fi acţionat diferit; şi argumentaţia lui Moore poate fi 
într-adevăr redirijată în această direcţie, la care face el însuşi 
pe scurt aluzie. 

Cea mai mare parte a capitolului lui Moore este orientat 
spre stabilirea faptului că sensul în care suntem interesaţi dacă 
un anume agent ar fi putut proceda altfel este surprins cu 
exactitate de o analiză condiţională a acestuia, similară cu afir¬ 
maţia că ar fi putut proceda altfel, dacă ar fi ales aşa , care este 
în concordanţă cu adevărul tezei determiniştilor, conform că¬ 
reia, într-un anume sens absolut , agentul n-ar fi putut proceda 
altfel. Dacă aceasta este corect, atunci, indiferent dacă ajun¬ 
gem la această chestiune pornind de la problema justeţei lau¬ 
dei şi blamului sau pornind de la problema lui Moore, referi¬ 
tor la care dintre conceptele asupra posibilităţii este relevantă 
în determinarea obligaţiilor noastre, Moore ar fi putut stabili 
teza compatibilităţii conform căreia adevărul determinismului 
nu este o ameninţare serioasă la adresa teoriei noastre morale. 

Moore însuşi recunoaşte că se pot ivi dubii serioase în le¬ 
gătură cu suficienţa analizei sale condiţionale - în particular 
dacă aceasta nu ar mai avea nevoie de condiţia ca agentul să fi 
putut alege altfel. 34 Deoarece dacă se admite o asemenea ce¬ 
rinţă, atunci calea pare să fie deschisă deterministului pentru a 
obiecta că agentul n-ar fi putut alege altfel. Moore sugerează 
că acestei obiecţii i se poate face faţă dacă este reintrodusă 
analiza sa condiţională - poate că toate astea doar cu intenţia 
ca spunând că agentul ar fi putut alege altfel să se înţeleagă că 
agentul trebuia să aleagă aşa, dacă ar fi ales să facă o alegere. 


34 Pp. 309-310 (ediţia după care s-a făcut traducerea de faţă). Acest tip 
de obiecţii a fost efectiv ridicat de R. Chisholm, vezi „Human Freedom and 
the Seif’ („Libertatea umană şi sinele“) în Free Will (Liberul arbitru), ed. 
G. Watson (Oxford University Press, Oxford, 1982). 

Dar asta pare artificial şi este vulnerabil în faţa aceluiaşi gen 
de obiecţii (ar fi putut el să aleagă să aleagă?). Aşa că dacă e 
să continuăm cu acest mod de a raţiona, este de preferat să 
adoptăm propunerea lui Frankfurt, adică în loc să punem 
condiţia suplimentară că agentul ar fi putut alege altfel, să se 
ceară ca alegerea agentului să fie liberă, în sensul că cea 
făcută este exact cea pe care a vrut să o facă. 35 

Capitolul lui Moore a provocat un răspuns faimos din 
partea lui J. L. Austin, în care acesta susţinea că Moore a înţe¬ 
les greşit complexitatea ce însoţeşte atribuirea unor capacităţi 
cum ar fi capacitatea de a face altfel. 36 Austin avea probabil 
dreptate în legătură cu noţiunea de capacitate în general, dar 
nu este clar dacă teza lui a adus prejudicii serioase poziţiei lui 
Moore. 37 O ameninţare mai recentă a poziţiei lui Moore vine 
de la cei care susţin că presupunerea lui Moore că este de o 
importanţă crucială (fie pentru o teorie utilitaristă, fie pentru 
corectitudinea sau justeţea laudei şi blamului) dacă agentul ar 
fi putut sau nu proceda altfel este complet greşită. 38 Deoarece 
fără această presupunere nu mai este clar ce semnificaţie 
generală mai are argumentaţia lui Moore. Punctul meu de ve¬ 
dere este că, deşi criticii lui Moore au dreptate să susţină că 
teza familiară, conform căreia agentul ar fi putut proceda alt¬ 
fel, trebuie înlocuită (cel puţin în cadrul teoriei responsabili¬ 
tăţii) de condiţia cauzală ca acţiunea agentului să fie rezultatul 
propriului său liber arbitru. De aici nu decurge de fapt că argu¬ 
mentaţia lui Moore este cu totul în afara subiectului. Pentru că 
aceasta poate fi reinterpretată ca oferind o justificare - în con¬ 
textul unei teorii cauzale a responsabilităţii - pentru o concep¬ 
ţie a posibilităţii practice care pare esenţială pentru deliberă¬ 
rile noastre practice. 39 


35 Vezi H. Frankfurt, „Freedom of the Will and the Concept of a Person“ 
în Free Will , ed. G. Watson. 

36 Vezi ,Jfs and Cans“ retipărit în lucrarea lui Austin Philosophical Papers 
(Clarendon, Oxford, ediţia a IlI-a, 1979). 

37 Vezi D. Pears „Ifs and Cans“ în a sa Questions in the Philosophy of 
Mind (Duckworth, London, 1975). 

38 Enunţul clasic al acestui argument se găseşte în H. Frankfurt, „Alter¬ 
nate Possibilities and Moral Responsibility“, Journal of Philosophy 66 
(1969), pp. 829-839). 

39 Vezi Bsddwin, G. E. Moore , pp. 142 ff. 

IV 

în autobiografia sa, Moore spune că „întreg planul ultimu¬ 
lui capitol din Principia Ethica s-a conturat pe parcursul unei 
discuţii cu un prieten 44 . 40 După cum rezultă din această remar¬ 
că, capitolul acesta nu seamănă absolut deloc cu textul confe¬ 
rinţei finale din The Elements of Ethics, în care Moore nu 
spune decât foarte puţine despre structura „Idealului 44 - adică 
despre acele genuri de lucruri cu valoare intrinsecă. 41 în locul 
cărţii menţionate anterior, câmpul de testare pentru multe din 
ideile avansate în acest capitol l-au oferit discuţiile la „Apostles 44 
- clubul de discuţii particulare din Cambridge - pe care Moore 
îl domina în vremea aceea. Notele scrise de Moore pentru aces¬ 
te discuţii s-au păstrat, şi din acestea, şi din alte eseuri despre 
Moore din aceeaşi perioadă 42 , îl putem vedea dezvoltând teme 
care sunt reunite în finalul lucrării Principia Ethica - critica 
valorilor creştine şi a eticii aristotelice a virtuţii (§§103-108) 
şi preamărirea valorilor artei şi iubirii (§§113-123). 

Argumentaţia lui Moore este renumită din cauza tezei că 
„De departe cele mai valoroase lucruri - pe care le putem cu¬ 
noaşte sau ni le putem imagina - sunt anumite stări de con¬ 
ştientizare, care grosier pot fi descrise ca plăcerea relaţiilor 
interumane şi bucuria resimţită în faţa obiectelor frumoase 44 
(§113). Aceasta este teza pe care discipolii şi prietenii lui Moore 
din Grupul de la Bloomsbury au pus-o cel mai mult la inimă şi 
în conformitate cu care au încercat să-şi trăiască viaţa - uneori 
neglijând preceptele lui Moore în apărarea moralităţii con¬ 
venţionale, din capitolul anterior. După cum a spus Keynes, 
valorile lui Moore deveniseră pentru el şi pentru prietenii lui 


40 The Philosophy of G. E. Moore , p. 25. Prietenul s-ar putea să fi fost 
R. A. Ainsworth. 

41 Cu toate că menţionează pe scurt valoarea iubirii şi artei - The 
Elements of Ethics, p. 192. 

42 în Moore: G. E. Moore and the Cambridge Apostles (Weinfeld & 
Nicholson, London, 1979), Paul Levy furnizează o descriere plină de viaţă a 
acestei societăţi şi a rolului avut de Moore in cadrul ei. 

„o religie 44 - „apariţia unui nou rai pe pământ 4443 . Chiar privind 
lucrurile prin perspectiva oferită de anul 1938, când putea 
vedea bine limitările „religiei 44 lui, Keynes încă mai era în 
stare să scrie: „Noul Testament este un îndrumar pentru politi¬ 
cieni comparat cu spiritualitatea nelumească a capitolului lui 
Moore despre Ideal. Nu cunosc nimic egal în literatură, de la 
Platon. Şi textul acesta este mai bun decât scrierile lui Platon, 
întrucât este absolut lipsit de fantezii . 4444 

De fapt valorile lui Moore nu erau, în nici un caz, în totali¬ 
tate noi: teza conform căreia arta este intrinsec valoroasă s-a 
situat în centrul întregii mişcări romantice, şi McTaggart sus¬ 
ţinuse pentru o vreme valoarea supremă a iubirii, valoare care 
este, oricum, considerată proeminentă în scrierile lui Platon şi 
ale creştinismului. Noutatea consta în faptul că Moore insera 
aceste idei în cadrul unei etici utilitariste, care în mod normal 
se presupunea că le este opusă (deşi ierarhizarea calitativă a 
plăcerilor a lui 5: S. Mill poate fi interpretată ca o încercare în 
aceeaşi direcţie 45 ). Deoarece în acest context Moore nu a avut 
nevoie să pledeze în sprijinul acestor valori făcând uz de 
metafizica idealistă de care sunt însoţite de obicei 46 , şi care 
pare să le încarce de obligaţii nedorite (asta presupun că avea 
Keynes în vedere când îl laudă pe Moore, în pasajul citat ante¬ 
rior, în sensul că lucrarea este „absolut lipsită d e fantezii"). 
Rezultatul a fost că toţi cei ce s-au simţit nemulţumiţi de apăsă¬ 
toarele şi îndoielnicele preocupări ale puterii imperiale şi ale 
politicii au găsit în Moore un avocat ce pleda pentru un mod 
de viaţă a cărui urmare era atât de detaşată de acele griji şi 
totuşi integral justificabilă, din moment ce, după cum spunea 

43 J. M. Keynes, „My Early Beliefs“, în Two Memoirs , retipărită în a sa 
Collected Writings X (Macmillan, London, 1972), p. 435; vezi şi C. Bell, 
Civilisation (Chatto & Windus, London, 1928), mai ales cap. IV; P. Levy, 
Moore and the Cambridge A post Ies. 

44 Keynes, „My Early Beliefs", p. 444. 

45 J. S. Mill, Utilitar ianism, ed. M. Wamock (Fontana, London, 1962) 
cap. 2. 

46 Vezi de exemplu referirile lui Bradley la valoarea artei, în Ethical 
Studies (ediţia a Il-a, Clarendon, Oxford, 1927), pp. 222-223. 

Moore, idealurile sale „constituie scopul raţional ultim al acţi¬ 
unilor umane şi singurul criteriu de progres social 44 (§113). 
înaintea primului război mondial, această doctrină era desti¬ 
nată în primul rând artiştilor şi intelectualilor din Bloomsbury; 
dar în perioada postbelică, atunci când multora li se părea că 
politica corupe iremediabil, mesajul lui Moore - mai ales 
amplificat de scriitori ca E. M. Forster - a căpătat o audienţă 
mult mai largă. 

Deşi idealurile lui Moore nu sunt cu totul noi, faptul că el 
le prezintă ca „stări de conştientizare 44 merită oarecare atenţie. 
Deoarece aici este un contrast semnificativ în raport cu modul 
în care era tratată valoarea artei în mişcarea romantică: pe 
când romanticii subliniau valoarea activităţii artistice crea¬ 
toare, Moore se concentrează asupra aprecierii pasive a lucră¬ 
rilor de artă, asupra „bucuriilor estetice 44 . Poziţia lui Moore în 
această privinţă se racordează cu teza mai largă conform 
căreia singurele lucruri cu valoare intrinsecă sunt stările de 
conştientizare plăcute. în Principia Ethica , după cum vom 
vedea, Moore nu acceptă această teză mai largă; dar nu este 
mai puţin adevărat că, sub influenţa lui, Grupul de la Blooms¬ 
bury a adoptat-o, şi el însuşi a susţinut-o explicit, în Ethics (p. 
129). Ce să-i fi condus pe Moore şi pe prietenii săi la adop¬ 
tarea acestei poziţii? O frază pe care Moore nu o foloseşte 
decât o singură dată în Principia Ethica , atunci când prezintă 
bunurile sale ideale, în secţiunea 113, este, cred, sugestivă - le 
numeşte „lucruri pe care merită să le ai pur şi simplu pentru 
ele însele". 41 Deoarece din această frază rezultă că atunci 
când apreciem care lucruri au valoare intrinsecă, trebuie să nu 
uităm nici un moment că această evaluare se face din pers¬ 
pectiva unui subiect conştient, ale cărui stări (spre deosebire 
de stările lumii exterioare) sunt lucrurile pe care subiectul „le 
are 44 ; şi dacă vom continua pe această direcţie în privinţa va¬ 
lorii intrinseci , atunci s-ar putea să ni se pară evident că numai 


47 Moore a făcut mai târziu uz de această frază pentru a elucida binele 
intrinsec - vezi „Is Goodness a Quality?" retipărită în lucrarea lui Moore 
Philosophical Papers (George Allen & Unwin, London, 1959), pp. 94—95. 

stările de conştientizare plăcute sunt cele care pot avea val¬ 
oare intrinsecă pozitivă - alte stări de fapt au valoare doar ca o 
cale spre a ne bucura de asemenea stări. Mai mult, odată purul 
hedonism respins, pentru bunul motiv că valoarea unei plăceri 
depinde de valoarea acelui lucru în care este înglobată 
plăcerea (§112 48 ), este cât se poate de tentant să consideri că 
plăcerile elevate ale prieteniei şi ale aprecierii estetice au un 
statut aparte. 

Acesta este deci modul în care am reconstituit eu drumul 
lui Moore către definiţia idealului său. Dar trebuie introduse 
imediat două precizări, de natură diferită. în primul rând, în 
Principia Ethica , Moore combate explicit punctul de vedere 
al celor care afirmă că numai stările de conştientizare au va¬ 
loare intrinsecă (§50). Argumentul lui Moore se găseşte în 
faimosul său experiment de gândire, conform căruia dacă vom 
compara simpla existenţă „absolut desprinsă de orice posibilă 
contemplare din partea unor fiinţe umane 44 a unei lumi frumoa¬ 
se („Imaginaţi-vi-o cât mai frumoasă cu putinţă 44 ) cu aceea a 
„celei mai urâte lumi pe care o puteţi concepe 44 („Imaginaţi-vi-o 
pur şi simplu ca o grămadă de mizerie 44 ), suntem obligaţi să 
ajungem la concluzia că este intrinsec mai bine să existe 
lumea cea frumoasă decât să existe cea urâtă - deşi Moore nu 
atribuie „valoare decât într-o măsură atât de mică, încât poate 
fi considerată neglijabilă 44 existenţei lumii frumoase (§113). 
Pentru această concluzie nu se oferă nici o explicaţie, în afară 
de prezentarea experimentului de gândire în sine; aşa că nu 
este clar ce l-a făcut pe Moore să-şi schimbe mai târziu opinia 
în această privinţă, exceptând poate faptul că şi-a dat seama că 
simpla existenţă a unei lumi frumoase nu este ceva care, să 
merite să o şi ai pur şi simplu pentru ea însăşi “. 

Cea de-a doua precizare, legată de argumentul în favoarea 
tezei ulterioare a lui Moore, conform căruia doar anumite stări 
de conştientizare posedă valoare intrinsecă pozitivă (argument 
pe care, trebuie să subliniez, nu l-a enunţat Moore însuşi), este 


48 Acest mod de a pune problema simplifică drastic gândirea lui Moore, 
dar fără a-i face vreo nedreptate serioasă. 

că acesta nu este de fapt cu nimic mai convingător decât 
experimentul de gândire anterior al lui Moore în favoarea unei 
concluzii contrare. Deoarece în acea argumentaţie concluzia a 
fost trasă pornind de la ipoteza că problemele despre valoarea 
intrinsecă trebuie privite din perspectiva unui subiect con¬ 
ştient; şi este, cred eu, corect să obiectăm că concluzia în 
cauză nu derivă din această ipoteză. Ceea ce derivă este faptul 
că acele trăsături ale vieţii umane a căror obţinere satisface 
interesele structurale ale unui subiect conştient sunt intrinsec 
valoroase pentru acel subiect, dar acestea nu trebuie să fie 
exclusiv stări de conştientizare. într-adevăr, în orice concepţie 
rezonabilă despre viaţa umană este probabil să fie inclusă 
activitatea artistică în sine şi relaţiile de prietenie cu altele 
decât pasivele „bucurii estetice şi afecţiuni personale 44 ale lui 
Moore, care ameninţă să idealizeze un gen de viaţă insipid. 49 
Mai mult, pornind de la aceasta, nu există nici un motiv să 
excludem alte presupuse valori intrinseci, cum ar fi desăvâr¬ 
şirea individualităţii, pe care J. S. Mill o apreciază atât de mult, 
şi valori a căror dimensiune este în esenţă politică, cum ar fi 
cetăţenia într-un stat-naţiune democratic. Idealurile de Artă şi 
iubire ale lui Moore sunt recomandate de multiple stări, chiar 
dacă acestea nu sunt numai stări de conştientizare; dar nu 
există nici un motiv ca să le considerăm doar pe acestea ca 
fiind „scopul raţional ultim al acţiunilor umane 44 . 

V 

Am încercat să prezint pe parcursul acestei introduceri 
câteva din temele - din Principia Ethica - ce rămân de un 
interes durabil, cu privire atât la metafizica generală a valorii 
cât şi la substanţiala problemă a obligaţiei morale şi a idealu¬ 
rilor personale. Evident, în carte există multe alte teme cărora 
merită să li se acorde o atenţie serioasă şi analiză critică, cum 
ar fi modul în care tratează el despre „etica metafizică 44 , al său 
„principiu al unităţilor organice 44 şi concepţia sa în legătură cu 


49 Romanul Virginiei The Woolf, Waves (Valurile), poate fi considerat 
ca o explorare a acestei teme. 

intuiţia etică. Alegerea mea a avut în vedere acele teme pe 
care le consider ca fiind cele mai importante contribuţii ale lui 
Moore la teoria eticii - alţii vor avea, fără îndoială, puncte de 
vedere diferite. Din discuţia anterioară rezultă sper suficient 
de limpede că, în cazul nici uneia dintre temele pe care le-am 
identificat, eu nu subscriu în totalitate la poziţia adoptată de 
Moore. Acest fapt însă nu trebuie greşit înţeles; deoarece a 
adopta o atitudine critică în raport cu opera unui alt filozof nu 
înseamnă a afirma că acea operă nu este importantă. Dimpo¬ 
trivă, exact din faptul că se precizează în detaliu ceea ce pare 
corect - şi ceea ce pare greşit - în scrierile unui alt filozof se 
poate demonstra că exegeţii şi comentatorii îşi iau treaba în 
serios. Ceea ce noi considerăm că nu este important, trecem 
sub tăcere. Deoarece* ţine de însăşi esenţa filozofiei faptul că 
progresul survine dialectic - atunci când, judecând de pe pozi¬ 
ţia altora, suntem capabili să dezvoltăm direcţii de gândire ce 
ne permit să depăşim poziţiile acestora. Această teză destul de 
hegeliană poate părea ciudată alături de filozofia lui Moore; 
dar de fapt s-a manifestat permanent în propria sa activitate, 
în scrierile sale de început, filozoful pe care-1 critica cu cea 
mai mare asiduitate, şi pe care totuşi îl lua cel mai în serios, 
era Kant; Moore îşi dezvoltă propria sa teorie etică (şi meta¬ 
fizica din perioada timpurie) tocmai pornind de la faptul că 
ajunsese să înţeleagă unde greşea Kant. în scrierile ulterioare 
ale lui Moore, cel care ocupă o poziţie similară este Russell; 
pe de-o parte Moore afirmă în autobiografia sa că „am fost 
mai influenţat de el decât de oricare alt filozof 450 ; dar recu¬ 
noaşte de asemenea că: „în conferinţele mele privitoare la 
scrierile sale [judecăţile] au fost totdeauna în parte critice 44 . 51 

Cei care aduc contribuţii majore în filozofie sunt, de aceea, 
nu numai cei ale căror puncte de vedere le repetăm (dacă într-a- 
devăr facem vreodată asta). Sunt în egală măsură şi cei ce 
articulează pentru prima dată poziţii filozofice şi argumente 
care anterior nu fuseseră - în cel mai bun caz - decât pe jumâ- 

50 The Philosophy ofG. E. Moore , p 16 

51 The Philosophy of G. E. Moore , p 16. 

tate exprimate şi care, odată deplin exprimate, pot fi conside¬ 
rate ca având multe elemente ce sunt în favoarea lor (chiar 
dacă nu le împărtăşim în întregime). Scrierile de acest gen ne 
provoacă să identificăm bazele contra-argumentelor noastre şi 
să găsim argumente proprii în sprijinul poziţiei pe care o 
adoptăm. Valoarea durabilă a lucrării Principia Ethica rezidă 
în faptul că este exact acest gen de construcţie spirituală. Moore 
oferă aici o formulare clasică pentru o întreagă gamă de pro¬ 
bleme înrudite, referitoare la statutul teoriei etice, la ireduc¬ 
tibilitatea conceptelor etice, la obiecţiile împotriva teoriilor 
naturaliste ale valorii, la natura obligaţiilor morale şi la criterii 
de decizie în condiţii de incertitudine, la rolul idealurilor per¬ 
sonale în teoria morală şi aşa mai departe. Nici un gânditor 
serios nu poate fi de acord cu totalitatea poziţiilor adoptate de 
Moore; dar nu aceasta este problema esenţială - „Prefaţa la 
ediţia a doua“ demonstrează cât de critic devenise Moore 
însuşi în raport cu multe din poziţiile sale anterioare. Esenţială 
este însă realizarea lui Moore - de a fi pus definitiv bazele 
teoriei etice a secolului douăzeci. 


[Thomas BALDWIN] 




PREFAŢĂ LA EDIŢIA A DOUA 


NOTA EDITORULUI 


Această prefaţă, care nu a mai fost publicată până acum, 
este reprodusă în cadrul volumului de faţă cu amabila permisi¬ 
une a Bibliotecii Universităţii şi a domnului Timothy Moore. 
La fel ca în cazul multor alte manuscrise ale lui Moore, şi 
acesta conţine numeroase ştersături şi inserări, pe care le-am 
urmat cu scrupulozitate în pregătirea acestui text pentru tipar, 
cu o singură excepţie, care este explicată de o notă din text. în 
plicul în care se găsea acest manuscris se mai aflau încă o 
serie de file - puţine - ce păreau a fi ciornele iniţiale ale aces¬ 
tui text. Acestea nu sunt reproduse aici, din moment ce Moore 
însuşi probabil că a renunţat la ele, şi nu adaugă nimic semni¬ 
ficativ textului principal. Printre hârtiile lui Moore se mai gă¬ 
seau şi alte două manuscrise ce par a fi încercări de redactare 
ale unei prefeţe, dar amândouă sunt incomplete şi nu au titlu, 
într-unul dintre ele Moore pune în discuţie definiţiile sale ce 
apar în secţiunile 6-9 din Principia Ethica (şi care cuprind şi 
binecunoscuta discuţie în jurul definiţiei unui ,,cal“) şi le 
supune unei analize critice exhaustive, în care se acuză pe sine 
însuşi de inconsistenţă, de confuzii şi de „greşeli monstruoa- 
se“. Celălalt manuscris este mult mai direct legat de teoria 
eticii. în acesta Moore discută despr£ genurile de bine care 
constituie preocuparea sa centrală în Principia Ethica iar 
ideile principale ale acestei discuţii se aseamănă în mare parte 
cu cele ce apar în textul reprodus aici. Principalele diferenţe 
sunt: (i) aici el defineşte explicit B (genul de bine aflat în dis¬ 
cuţie) în termenii relaţiei acestuia cu corect şi greşit ; (ii) pos¬ 
tulează că B este o proprietate intrinsecă a stărilor de fapt care 
o posedă, chiar dacă, su'sţine el, nu este singurul gen de bine 
care este, prin aceasta, intrinsec; (iii) demonstrează, mergând 
până la oarecari detalii, că teza sa conform căreia B este 

intrinsec este incompatibilă cu afirmaţia că B este, în variate 
sensuri, „subiectiv" 


♦ 

* * 

Prezenţa ediţie a acestei cărţi este o simplă retipărire a 
celei dintâi, excepţie făcând câteva corecturi ale unor mici 
greşeli de tipar şi de exprimare şi adăugarea câtorva note de 
subsol ce fac trimitere la această prefaţă. 

îmi dau foarte bine seama că această carte, aşa cum este 
la ora actuală, este plină de greşeli şi de confuzii. Dar am avut 
impresia că nu aş putea corecta în ea tot ceea ce este în cel mai 
înalt grad nevoie să fie corectat fără a rescrie totul - o sarcină 
care, cu siguranţă, mi-ar lua câţiva ani. Şi am considerat că 
alternativa, de a face numai anumite corecturi, lăsând restul - 
care are în egală şi imperioasă măsură nevoie să fie corectat - 
neschimbat, ar reprezenta, în cazul în care ar fi cu putinţă s-o 
aleg, o opţiune extrem de nesatisfacătoare. De aceea, pentru 
moment, m-am hotărât să retipăresc această carte în starea în 
care se află, deşi am senzaţia că această hotărâre este foarte 
probabil să se dovedească a fi o greşeală. 

Singurul motiv pentru care am considerat că această 
lucrare merită, totuşi, să fie retipărită este acela că ideile pe 
care - consider eu - cade accentul principal şi care constituie 
esenţa celor cu care rămân cei mai mulţi dintre cititori după 
lectura ei, sunt afirmaţii pe care încă le consider ca fiind ade¬ 
vărate, în mare, şi care merită să fie subliniate; deşi, în cele 
mai multe cazuri, aceste afirmaţii nu sunt exprimate cu sufi¬ 
cientă precizie, nici nu se face clar şi suficient distincţie în 
raport cu altele, pe care acum le consider false sau, prin com¬ 
paraţie, îndoielnice. Şi tocmai acestor idei principale am 
intenţia să încerc să le dau, în această prefaţă, precizia supli¬ 
mentară de care par să aibă atâta nevoie - atât cât sunt eu 
capabil să o fac la ora actuală - şi să scot în evidenţă princi¬ 
palele cazuri când, în text, se face confuzie fie între ele, fie în 
legătură cu altele, pe care acum le consider false sau îndoiel- 

nice. Am oarecare speranţă că acest plan - de a lăsa textul 
lucrării neschimbat, adăugând, într-o prefaţă separată, o scurtă 
discuţie suplimentară asupra ideilor principale - se poate 
dovedi chiar mai util decât s-ar fi putut dovedi modificarea 
corespunzătoare a textului, chiar dacă aş fi găsit o cale de a 
face acest lucru. Dacă aş fi început să modific direct în text, 
mi-e teamă că, foarte probabil, aş fi pierdut în claritate şi în 
accentuarea ideilor mai mult decât aş fi câştigat în precizie. 

Voi aborda în continuare, în ordine, acelea dintre ideile 
principale ale cărţii care îmi par a avea nevoie fie de o mai 
mare precizie de exprimare, fie de corecţii. Voi încerca să-mi 
expun punctele de vedere pe cât de succint şi de clar cu putinţă; 
dar sunt perfect conştient că s-ar putea să nu reuşesc, şi că în 
unele cazuri voi fi obligat să fac uz de noţiuni care, la rândul 
lor, au nevoie de o analiză suplimentară şi de definiţii mult 
mai precise decât cele ce-mi stau mie în putere. Doresc de 
asemenea să subliniez că ideile ce le voi aborda în continuare 
nu sunt, în nici un caz, singurele care este necesar să fie corec¬ 
tate în această lucrare. Aproape fiecare detaliu din carte este, 
în mai mare sau mai mică măsură, susceptibil de a genera 
obiecţii, iar în unele cazuri aceste detalii - pe care aş dori să le 
corectez, dar sunt obligat să le trec cu vederea - merită să fie 
numite aşa numai în raport cu etica: în raport cu metafizica nu 
sunt, în nici un caz, simple detalii, ci se bucură de cea mai 
mare importanţă. 


I 

Ca să începem cu începutul, insist în mod special, în 
§§0-14, asupra unei idei pe care am exprimat-o afirmând că 
„«binele» nu este definibil“. Şi cele ce le afirm în legătură cu 
asta nu sunt decât o masă de confuzii, de departe prea nume¬ 
roase pentru a le expune acum în totalitate. Nu pot decât spera 
să aşez întreaga chestiune într-o lumină mai clară, abordând 
câteva puncte principale şi încercând să exprim, pe cât de pre¬ 
cis este cu putinţă, care anume este ideea de importanţă cardi¬ 
nală - cea pe care am avut-o în minte când m-am exprimat de 

o manieră atât de confuză, şi pe care încă o consider ca fiind 
valabilă şi într-adevăr importantă. 

(1) Mai întâi de toate, oricât aş accentua tot nu va fi 
destul pentru a sublinia că acea categorie pe care în acest pasaj 
o denumesc „bine“ şi despre care declar că nu este definibilă, 
este doar unul dintre predicatele pentru desemnarea cărora 
este utilizat în mod curent cuvântul „bine“. Este, consider eu, 
absolut evident că acest cuvânt este ambiguu - că îl utilizăm 
cu sensuri diferite în contexte diferite; şi, din această cauză, că 
nu există absolut nici un predicat anume despre care să se 
poată susţine că este, într-adevăr, înţelesul acestui cuvânt. în 
carte afirm cât se poate de clar, ceva mai încolo (de exemplu, 
la p. 75 sus)*, că acesta este punctul meu de vedere; dar este 
important să insistăm asupra lui acum din cel puţin două 
motive. Primul este acela că, în pasajul în cauză, susţin de 
multe ori contrariul: de exemplu, la p. 61*, vorbesc despre 
„acea calitate despre care presupunem că aparţine unui lucru, 
când susţinem că acel lucru este bun“, ca şi cum, într-adevăr, 
ar exista o unică asemenea calitate. Iar al doilea este acela că, 
odată sesizată clar ambiguitatea cuvântului „bine“, devine evi¬ 
dent că sunt obligat să fac b alegere, pe care în carte n-am 
abordat-o nici un moment în mod explicit: şi anume trebuie 
fie să mă limitez la a spune doar că există un anumit sens al 
cuvântului „bine“ pentru care anumite propoziţii - pe care 
sunt extrem de nerăbdător să -le enunţ - sunt adevărate; fie să 
încerc să arăt, la modul explicit, care dintre sensurile cuvântu¬ 
lui este acela pe care îl am în vedere. Mie mi se pare că simpla 
propoziţie conform căreia există vreun sens al acestui cuvânt 
căruia să i se poată atribui toate proprietăţile pe care i le atri¬ 
bui eu este de o considerabilă importanţă, din moment ce în 
mod ftarmal este respinsă. Dar este de dorit, din multiple 
motive, să nu mă mulţumesc doar cu propoziţia anterioară, ci 
să abordez şi cealaltă problemă: care este sensul acela, despre 
care vorbesc eu aici. In carte sugerez, într-adevăr, un posibil 
răspuns la această întrebare, pe care acum îl consider ca fiind 
fals: susţin că (pp. 58)* cred că sensul care mă preocupă este 


în versiunea engleză citată. 

acela „în care este utilizat de obicei “ cuvântul. La ora actuală 
mă îndoiesc foarte tare că aşa stau lucrurile. Consider, într-a- 
devăr, că este probabil adevărat că sensurile în care este uti¬ 
lizat în mod curent cuvântul conţin o referinţă la sensul în 
cauză: că acesta este un element inclus în ele. Dar este o mare 
diferenţă între această afirmaţie şi aceea de a susţine că sensul 
respectiv este identic cu înţelesul cel mai obişnuit al cuvântu¬ 
lui; iar afirmaţia că prin aceasta este identic cu înţelesul cel 
mai obişnuit (dacă despre un sens al unui cuvânt se poate afir¬ 
ma că este mai obişnuit decât altul) mie mi se pare, la ora 
actuală, aproape cu certitudine falsă. 

Nu pot, de aceea, să precizez exact acel sens particular 
pe care-1 am în vedere când susţin că este cel în care este uti¬ 
lizat în mod obişnuit cuvântul. Dar consider că acesta se poate 
preciza cu uşurinţă - fapt suficient pentru scopul pe care-1 
urmăresc pe moment - afirmând că este acel sens al cuvântu¬ 
lui care este de departe de importanţă maximă pentru etică, 
deoarece se află faţă de conceptele de „corect" şi „greşit“ în- 
tr-o relaţie extrem de importantă, pe care pare să nu-1 caracte¬ 
rizeze nici un altul din înţelesurile pe care le are cuvântul. 
Faptul că sensul pe care-1 am eu în vedere posedă, în opinia 
mea, o legătură unică şi fundamentală cu aceste concepte este, 
evident, o afirmaţie care apare suficient de clar în conţinutul 
cărţii. Ceea ce fac eu acum este doar să reliefez, aşa cum nu 
am făcut în carte, că poate fi precizat cu ajutorul acestei relaţii 
- o manieră de definire ce pune în evidenţă motivul pentru 
care sunt atât de preocupat de acest sens al cuvântului, şi nu 
de altele. Care este relaţia exactă în care acesta se află în 
raport cu conceptele de „corect“ şi „greşit“ este, într-adevăr, o 
problemă foarte dificilă, de care mă voi ocupa în continuare; 
bineînţeles, se poate chiar nega că există vreun sens al cuvân¬ 
tului „bine“ care are în raport cu aceste concepte o legătură de 
genul celei pe care o presupun eu. Dar de obicei se presupune 
că ea există; şi, în ceea ce mă priveşte, nu mă pot împiedica să 
nu consider această presupunere ca fiind încă valabilă. Dacă 
nu este corectă, atunci, evident, nu pot preciza acel înţeles la 
care mă refer pe această cale. şi mă grăbesc să admit că, în 

acest caz, sensul acesta n-ar mai avea nici pe departe impor¬ 
tanţa pe care i-o atribui eu. Mă voi mulţumi, pe moment, să 
presupun că este corectă; şi astfel să nu iau în consideraţie 
problemele legate de modul în care se poate preciza sensul la 
care mă refer, în cazul că nu este. 

Pot deci afirma, la ora actuală, că acea categorie pe care 
o am în vedere este acel sens al cuvântului „bine“ care se află 
în raport cu conceptele de „corect 44 şi „greşit 44 într-o asemenea 
relaţie, încât acest sens devine de o importanţă fundamentală 
pentru etică. Să notăm aceast predicat cu „B“. Ce susţin eu în 
legătură cu acest B? 

(2) Susţin, în primul rând, că „nu este definibil 44 ; şi dau o 
explicaţie destul de acceptabilă asupra înţelesului acestei afir¬ 
maţii, când consider că „nu este definibil 44 este identic cu 
„simplu 44 sau cu „nonanalizabil 44 . 

Să examinăm mai întâi propoziţia conform căreia B este 
nonanalizabil. Este această propoziţie adevărată? Doresc să 
spun imediat că încă mai cred că este foarte probabil să fie 
aşa; dar că, în nici un caz, nu mai sunt absolut sigur că aşa 
este. Unul din motivele de îndoială în această privinţă va fi 
prezentat ceva mai târziu, ftnd vom examina relaţia lui B cu 
„corect 44 ; vom vedea atunci că este posibil ca în fapt „corect 44 
să fie o noţiune nonanalizabilă, iar B una analizabilă, conţinân- 
du-1 pe „corect 44 ca element component. 

Dar, indiferent că B este analizabil sau nu, este mult mai 
important să se sublinieze că această problemă nu are nici pe 
departe importanţa pe care i-am atribuit-o eu. Multe din pro¬ 
poziţiile pe care le enunţ în legătură cu B rezultă, într-adevăr, 
din faptul că B nu poate fi identic cu proprietăţi precum „este 
dorit 44 , „este plăcut 44 , „serveşte unui scop oarecare 44 , din mo¬ 
ment ce toate acestea sunt, evident, analizabile. Chiar dacă se 
interpretează „este plăcut 44 ca fiind echivalent cu „este o stare 
de plăcere 44 - un sens în care, prin comparaţie, proprietatea 
respectivă este aproape nonanalizabilă - apare destul de clar 
că, în sens strict, nu este aşa. Dar ar fi o mare greşeală să se 
presupună, aşa cum implicit o fac eu, că B nu este identic cu 

aceste proprietăţi şi se bazează, în totalitate, doar pe faptul că 
acesta este nonanalizabil. Există şi multe alte motive, şi mult 
mai puţin controversate, care susţin afirmaţia că aceste noţiuni 
nu sunt identice. Ba, mai mult, deşi această parte a afirmaţiilor 
mele decurge din faptul că B este o noţiune simplă, există o 
parte de afirmaţii cel puţin tot atât de importantă, care nu 
decurge de nicăieri. Şi anume nu decurge făptui că B este o 
proprietate care depinde numai de natura intrinsecă a stărilor 
de fapt care o posedă. Această propoziţie, asupra căreia mă 
voi referi imediat mai pe larg, mi se pare poate cea mai impor¬ 
tantă dintre toate afirmaţiile despre B; şi, atât cât pot eu vedea, 
chiar dacă B este nonanalizabilă, nu decurge de aici că această 
propoziţie este adevărată; şi reciproc, chiar dacă această pro¬ 
poziţie este adevărată, cu siguranţă nu rezultă că B este 
nonanalizabil. 

Din această cauză nu mai sunt, acum, atât de nerăbdător 
să insist asupra faptului că B „nu este defmibil 44 în sensul că 
este „nonanalizabil 44 . Cred că este foarte probabil să fie aşa; 
dar consider că a fost o mare greşeală să pun atât de mult 
accent - cum am facut-o - pe problema dacă este sau nu aşa. 

(3) Dar sunt alte două lucruri pe care le susţin în pasajul 
aflat în discuţie (§§6-14), care - evident - nu sunt sub nici o 
formă identice cu afirmaţia că B este nonanalizabil şi care cu 
certitudine nu pot fi tratate corespunzător considerându-le ca 
fiind echivalente cu afirmaţia că B „nu este definibil 44 , indife¬ 
rent ce sens i-am atribui acestei afirmaţii, deşi eu aşa le-am 
tratat. Mă refer la cele două afirmaţii pe care le fac imediat 
înainte şi după prima enunţare a principiului că binele nu 
poate fi definit (pp. 58)*, şi anume: (a) afirmaţia „Binele este 
bine, şi cu asta discuţia este încheiată 44 şi (b) afirmaţia că 
„Enunţurile, aserţiunile, afirmaţiile despre bine sunt în totali¬ 
tate sintetice şi niciodată analitice 44 . 

Oare reuşesc vreun moment aceste două judecăţii să se 
apropie de ceea ce am vrut eu să susţin în realitate despre B? 

* Toate trimiterile la pagini anume se referă la ediţia ce a stat la baza 
acestei traduceri. 

în ceea ce o priveşte pe (a), semnificaţia ei nu este foarte 
clară aşa cum este formulată. Dar este evidentă afirmaţia la 
care se referă citatul din Butler, de la începutul lucrării: am 
avut evident intenţia să afirm despre B ceea ce Butler consi¬ 
deră acolo ca fiind adevărat pentru orice: adică faptul că aces¬ 
ta este ceea ce este, şi nimic altceva. Sau, ca să formulăm uşor 
diferit ideea, am vrut să enunţ pentru B o afirmaţie sau aserţi¬ 
une similară celei pe care o enunţ la p. 64* pentru „plăcere“ şi 
la p. 66* pentru „galben 44 , şi pe care greşit le consider ca fiind 
identice cu afirmaţia că „plăcere 44 şi „galben 44 nu sunt defi- 
nibile, tot aşa cum greşit consider că afirmaţia mea despre B 
este identică cu afirmaţia că B nu este definibil. Pe scurt, 
vreau să afirm că „B este B, şi nimic altceva 44 . 

Să considerăm acum afirmaţia „B este B şi nimic alt¬ 
ceva 44 . Atât cât îmi pot da eu seama - în cel mai larg sens cu 
putinţă - nu există decât două înţelesuri pe care le poate avea 
această propoziţie, şi anume: a ideea că B este diferit de orice 
altceva în afară de B, şi p că B este diferit de orice exprimăm 
printr-un cuvânt sau o expresie altele decât cuvântul „bine 44 . 
Le vom discuta pe fiecare în parte. 

(a) în ceea ce priveşte afirmaţia că B este diferit de 
orice altceva în afară de B, evident că aceasta ne spune doar 
că acesta este diferit de orice altceva este diferit de el: şi 
această afirmaţie, chiar dacă nu este strict o simplă tautologie, 
numai cu greu poate fi deosebită de una, şi cu siguranţă nu 
poate avea gradul de importanţă pe care par eu să i-1 atribui. 
Evident, această afirmaţie este absolut diferită de afirmaţia că 
B este nonanalizabil, deşi eu le consider identice; şi, evident, 
faptul că B este nonanalizabil nu este posibil să rezulte de aici, 
din moment ce (aşa cum afirmaţia lui Butler ar fi trebuit să-mi 
reamintească) proprietatea de a fi diferit de orice predicat 
diferit de acesta este o proprietate ce caracterizează orice pre¬ 
dicat, fără excepţie, analizabil sau nonanalizabil deopotrivă; şi 
deci, chiar dacă B ar fi analizabil, tot ar fi adevărat că este 
diferit de orice predicat diferit de el. Şi, de asemenea evident, 
din acelaşi motiv, nu este posibil să rezulte de aici, după cum 
pare să presupun eu, că anumite predicate particulare, cum ar 

fi „este o stare de plăcere 44 sau „este dorită 44 , sunt diferite de B. 
Deoarece, repet, chiar şi dacă B ar fi identic cu „este o stare de 
plăcere 44 , tot ar fi evident adevărat de aici că este diferită de 
orice predicat diferit de el; şi datorită simplului fapt că această 
ultimă afirmaţie este adevărată, nu este posibil să se justifice 
pe baza ei raţionamentul conform căruia aceasta este diferită de 
„este o stare de plăcere 44 . 

De aceea este evident că această afirmaţie nu are genul 
de importanţă pe care i-1 atribui eu. Că nu are absolut nici o 
importanţă, nu mi-ar plăcea să spun; deoarece mie mi se pare 
foarte clar că uneori nu e nici o prostie, nici inutil să enunţi o 
simplă tautologie: afirmaţia lui Butler mie mi se pare o confir¬ 
mare a acestei idei. Dar, dacă aşa stau lucrurile, presupun că 
asta se datorează numai faptului că enunţarea respectivei tau¬ 
tologii poate servi unor scopuri precise, cum ar fi să atragă 
atenţia unora asupra chestiunii dacă două predicate, pe care ei 
le tratează ca identice, sunt în realitate chiar aşa. Şi imediat ce 
atenţia se concentrează asupra acestei chestiuni, aceştia pot fi 
în stare să observe că acele predicate nu sunt identice. Intr-o 
asemenea manieră, eu consider că afirmaţia mea că B este 
diferit de orice alte predicate este utilizabilă. Dar a susţine 
asta înseamnă, presupun eu, a spune că această afirmaţie este 
utilizabilă câtă vreme exprimă ceva pentru care, în sens strict, 
nu este potrivită s-o exprime. în sens extrem de strict trebuie, 
consider eu, să admitem că asta este în totalitate trivial şi lipsit 
de importanţă. 

(P) Cât priveşte afirmaţia că B este diferit de orice predi¬ 
cate pe care o exprimăm folosind orice cuvânt sau expresie 
(formulare) altele decât cuvântul „bine 44 , aceasta, evident, este 
departe de a fi o simplă tautologie. Dacă ar fi adevărat, din ea 
ar rezulta, într-adevăr, că B este diferit de orice predicate cum 
ar fi „este o stare de plăcere 44 sau „este dorit 44 , din moment ce 
aceste predicate sunt, evident, exprimate prin expresiile „este 
o stare de plăcere 44 şi „este dorit 44 şi, nu mai puţin evident, 
aceste expresii sunt diferite de afirmaţia (enunţul) „este bine 44 . 
Şi mai mult, dacă ar fi adevărată, ne-ar permite să presupunem 
cu mult temei că B este nonanalizabil; din moment ce chiar 
dacă un singur cuvânt poate denumi un predicat neanalizabil, 

denumirea acelui predicat este, în general, exprimată uneori şi 
printr-o expresie, alcătuită din mai multe cuvinte, care relie¬ 
fează elementele care intră în cuprinsul analizei sale şi, în 
acest sens, „conţin o analiză 44 a ei: astfel încât dacă B este ana¬ 
lizabilă, probabil denumirea ei că ar fi uneori enunţată printr-o 
asemenea expresie complexă - o expresie, deci, diferită de 
simpla „este bine 44 . într-adevăr, consider că acest fapt explică 
în parte cum am fost eu condus să consider identice afirmaţii 
atât de evident diferite cum sunt „B este B şi nimic altceva 44 şi 
,3 este nonanalizabil 44 . Am văzut că, dacă prima dintre ele 
poate fi înţeleasă în sensul pe care-1 avem acum în vedere, şi 
anume ca afirmând că B este diferit de orice predicat exprimat 
prin orice expresie (formulare) alta decât „ bine ", această afir¬ 
maţie, dacă ar fi adevărată, ne-ar permite să presupunem cu 
mult temei că B este nonanalizabil. Şi s-ar putea ca eu să fi 
presupus că, reciproc, din faptul că B este nonanalizabil, re¬ 
zultă că B nu poate fi exprimat de orice expresie alta decât 
„bine 44 datorită percepţiei intuitive (şi care este adevărată) că, 
dacă ar fi nonanalizabilă, nu ar putea fi exprimată prin nici o 
expresie care ar conţine o analiză a ei, şi omiţând să observ 
diferenţa dintre exprimarea înţelesului unui termen prin inter¬ 
mediul altor termeni, care conţin o analiză a acestuia , şi exp¬ 
rimarea înţelesului acestuia printr-un simplu sinonim. Am im¬ 
presia că este uşor de trecut cu vederea peste această diferenţă 
deoarece, când spunem că exprimăm înţelesul unui cuvânt „prin 
intermediul altora 44 , avem de obicei în vedere să ne exprimăm 
prin intermediul altor cuvinte astfel încât acestea să conţină o 
analiză a noţiunii pe care o exprimă: iar lucrul acesta nu este 
posibil, evident, decât dacă noţiunea în cauză este analizabilă. 
De aceea este uşor de observat că, chiar dacă o noţiune este 
nonanalizabilă, aceasta poate fi - şi de multe ori chiar este - 
exprimată prin alte cuvinte , deşi acestea nu sunt astfel încât să 
conţină o analiză; şi de aici ajungem la concluzia că din a 
susţine că o noţiune este nonanalizabilă nu rezultă că aceasta 
nu poate fi exprimată prin alte cuvinte. 

Dar faptul că există o distincţie - care mi-a scăpat - între 
exprimarea înţelesului unui cuvânt prin intermediul altor 
cuvinte, care conţin o analiză a semnificaţiei acestuia, şi sim- 

pla exprimare a unui cuvânt prin alte cuvinte, este - imediat 
ce este conştientizată - fatal pentru valoarea de adevăr a afir¬ 
maţiei pe care o avem în vedere. S-ar putea să fie adevărat că 
B este nonanalizabil, şi de aceea să nu poată fi exprimat prin 
intermediul altor cuvinte care să conţină o analiză a acestui 
predicat. Dar, cu certitudine, nu este adevărat că nu poate fi 
exprimat şi prin alte cuvinte. Chiar făcând abstracţie de faptul 
evident că, în alte limbi, cuvintele cu care se exprimă B sunt 
diferite de propriul nostru cuvânt „good“, nu este adevărat nici 
măcar dacă ne referim numai la engleză că nu utilizăm nicio¬ 
dată alte cuvinte sau fraze ca sinonime pentru „good“, în acest 
sens. Este evident, de exemplu, că se foloseşte uneori cuvân¬ 
tul „desirable 44 ; şi de asemenea sintagma „intrinsically valu- 
able 44 , pe care o utilizez eu însumi în continuare. De aceea se 
poate spune că este pur şi simplu fals că B este diferit de orice 
predicat pe care îl exprimăm prin cuvinte sau expresii altele 
decât „bine 44 . 

Şi de aici, din câte îmi pot da eu seama, rezultă că afir¬ 
maţia „B este B, şi nimic altceva 44 , indiferent în ce sens (care 
să aibă şi o semnificaţie strictă) o considerăm, fie absolut ba¬ 
nală sau altfel evident falsă. Dacă această propoziţie exprimă 
într-adevăr ceva ce este atât adevărat cât şi important, nu o face 
decât atunci când este considerată ca având un anume sens, pe 
care, în mod strict, nu ar trebui să-l aibă. Deci dacă exprimă 
înti-adevăr ceva ce este atât adevărat cât şi important, atunci 
cu siguranţă o face extrem de neadecvat. 

Să trecem în continuare (b) la propoziţia că „Judecăţile 
despre bine sunt în totalitate sintetice şi niciodată analitice 44 , 
în această afirmaţie este cert că prin „analitic 44 nu am înţeles 
nimic altceva decât tautologic , şi prin „sintetic 44 pur şi simplu 
nontautologic; şi de aceea voi trata această afirmaţie ca fiind 
enunţată sub forma: „Nici o afirmaţie despre bine nu este o 
simplă tautologie. 44 

(a) Faţă de acest enunţ una din obiecţiile evidente este 
aceea că dacă vom considera propoziţii de genul „Orice este 
bine este bine 44 sau „Orice este de dorit este bine 44 (unde „de 
dorit 44 este utilizat ca sinonim pentru „bine 44 ), pare să avem 

propoziţii care sunt, cu certitudine, tautologii, şi care par, în- 
tr-un fel, să fie şi „enunţuri despre bine“. Consider că numai cu 
greu se poate nega că, într-un fel, aşa şi sunt; şi deci, într-un 
anume sens al cuvintelor, enunţul meu, luat strict, este pur şi 
simplu fals. 

(p) Dar, cu certitudine, se pare că am putea utiliza corect 
expresia „enunţuri despre bine 44 , într-un astfel de sens încât 
nici o tautologie să nu fie un „enunţ despre bine 44 . Evident, 
când vorbim de „enunţuri despre bine 44 , în mod natural n-ar 
trebui să includem şi tautologiile printre ele. Şi, aceasta fiind 
situaţia, probabil că există un sens în care afirmaţia „Toate 
enunţurile despe bine sunt nontautologice“ este adevărată. 
Dar, în ceea ce priveşte chiar acest sens, mie mi se pare foarte 
îndoielnic că acesta nu este, el însuşi, o banală tautologie. 
Motivul pentru care pare evident că nici o banală tautologie 
nu merită să fie considerată „enunţ despre bine“ poate fi, pur 
şi simplu, că atunci când considerăm că un afirmaţie este un 
„enunţ despre bine 44 , una din caracteristicile de care conside¬ 
răm că se bucură acesta este chiar aceea de a fi nontautologic 
- asta s-ar putea să facă parte exact din ceea ce înţelegem de 
fapt spunând că este un enunţ despre bine. Şi, în acest caz, 
este evident că principiul nostru, conform căruia „Toate enun¬ 
ţurile despe bine sunt nontautologice 44 , este în totalitate lipsit 
de orice importanţă, deoarece este el însuşi tautologic. în rea¬ 
litate însă nu sunt chiar sigur că aşa stau lucrurile. Mie mi se 
pare destul de posibil ca fraza „enunţuri despre bine“ să fie 
adevărată fără să fie o tautologie. Dar am multe îndoieli dacă 
poate avea un astfel de sens. Şi deci chiar dacă această afir¬ 
maţie, considerată absolut strict, poate exprima ceva ce nu 
este nici fals, nici tautologic, consider că asta se datorează cu 
certitudine faptului că nu exprimă acel ceva în mod clar. 

De aceea se pare că putem considera, cu destulă îndrep¬ 
tăţire, că aceste două afirmaţii - „B este B şi nimic altceva 44 şi 
„Toate enunţurile despe bine sunt nontautologice 44 - sunt, 
ambele, fie false fie absolut banale, dacă le considerăm doar din 
punctul de vedere al sensului strict pe care ar trebui să-l aibă. 

De aceea nu pot susţine că exprimă ceva ce doresc într-a- 
devăr să afirm despre B, chiar şi cu aproximaţie, decât dacă ne 
situăm în cazul în care ele transmit oamenilor o afirmaţie 
foarte diferită de oricare din înţelesurile pe care, în mod strict, 
ar trebui să le transmită. Dar nu mă pot împiedica să nu con¬ 
sider că, de fapt, chiar asta fac. Cât de mult sunt ajutate - în a 
face asta - de predicate pe care eu le consider că nu sunt iden¬ 
tice cu B şi de enunţuri despre bine pe care le consider ca fiind 
nontautologice, asta nu ştiu. Dar nu mă pot împiedica să cred 
că, în realitate, sugerează minţilor celor mai mulţi dintre 
oameni o clasă - mai mult sau mai puţin definită - de predi¬ 
cate, care în nici un caz nu este identică cu clasa „predicate 
altele decât B“, nici cu clasa „predicate exprimate prin cuvinte 
sau expresii altele decât «bine» 44 ; şi transmit ideea că ceea ce 
am vrut eu într-adevăr să afirm este că B nu este identic cu 
nici un predicat aparţinând acestei clase particulare , sau că 
enun, urile despre predicate din această clasă sunt nontauto- 
logi .e. Ele sugerează, de fapt, că B nu este identic cu nici un 
alt predkat, care este, într-o anume privinţă , precum „este o 
stare dc plăcere 44 şi „este dorit 44 - că nu este identic cu nici un 
predicat de acest gen; iar genul de predicate sugerate nu este, 
consider cu, al acelor care sunt ca acestea în raport cu calitatea 
de a fi analizabili: ceea ce înţeleg oamenii sunt predicate care 
sunt ca acestea în cu totul alte privinţe. Că eu însumi mă gân¬ 
deam la o clasă de predicate ca „este o stare de plăcere 44 într-un 
sens absolut diferit de acela al calităţii acesteia de a fi anali¬ 
zabilă, este dovedit clar de faptul că, pe chiar parcursul*acestui 
pasaj în care insist că „Plăcerea este bună 44 nu înseamnă că 
Plăcerea este plăcere , declar în acelaşi timp (afirmaţie pe care 
acum o consider falsă) că „plăcerea 44 este nonanalizabilă (p. 64)*. 
rână aici, deci, deşi am avut intenţia să afirm că B nu este 
identic cu nici o categorie de genul acesteia, cu certitudine nu 
am înţeles prin asta „de acest gen în sensul că acesta este 
analizabil 44 , din moment ce consideram (fals) că acesta este 
«cw-analizabil. Şi nu pot să nu mă gândesc că cei mai mulţi 

* Din nou pagina indicată este aceea din ediţia în limba engleză, ca 
peste tot în acest volum. 

oameni sunt conduşi, prin cele susţinute de mine, să se gân¬ 
dească la o clasă de predicate precum aceasta, într-o manieră 
similară celei care era şi în mintea mea. 

Dar atunci care este acea clasă de predicate pe care o 
aveam eu în vedere şi despre care doream - şi încă mai cred 
asta - să le transmit oamenilor că B nu este (în opinia mea) 
identic cu nici unul din predicatele ei? 

Este, cred eu, clasa care este desemnată cel mai clar de 
cele ce le susţin la pp. 64-66, împreună cu afirmaţiile din §25 
şi § 26. în primul din aceste pasaje insist asupra faptului că B 
nu este identic cu nici un „obiect natural 44 ; iar în al doilea 
adaug că nu este identic (1) cu nici o „proprietate naturală 44 , 
(2) cu nici o proprietate aparţinând unei clase de proprietăţi pe 
care o consider, evident, ca având în raport cu „obiectele su- 
praraţionale 44 aceeaşi relaţie pe care o au „proprietăţile natu¬ 
rale 44 în raport cu „obiectele naturale 44 (pp. 90-91). Pare deci 
că ceea ce doream să spun este că B nu este nici (1) un „obiect 
natural 44 , nici (2) o „proprietate naturală 44 , nici (3) ceea ce acum 
voi numi o „proprietate metafizică 44 , înţelegând prin aceasta o 
proprietate care are în raport cu un „obiect supraraţional 44 
aceeaşi relaţie pe care o are o „proprietate naturală 44 în raport 
cu un „obiect natural 44 . Dar de fapt este evident că putem redu¬ 
ce aceste trei clase la numai două. Deoarece când (pp. 64-66) 
vorbesc despre faptul că B nu este un „<obiect natural 44 , este 
clar că fac asta doar pentru că fac o confuzie între fenomene 
sau obiecte naturale şi un anume gen de proprietăţi care s-ar 
putea să le aparţină: de fapt confund un eveniment natural par¬ 
ticular - care constă din faptul că cineva este mulţumit - cu 
proprietatea pe care i-o atribuim acestuia când spunem că este 
„o stare de plăcere 44 , la fel cum, atunci când vorbesc despre 
„galben 44 (de exemplp la pp. 62, 66, 92) fac confuzie între o 
pată galbenă oarecare, dar particulară (care poate fi foarte 
corect considerată un „obiect natural 44 ), şi proprietatea pe care 
i-o atribuim când spunem despre ea că este galbenă. Se poate 
spune, deci, că ceea ce am dorit să susţin în realitate este fap¬ 
tul că B nu este nici o proprietate naturală, nici metafizică. 
Dar încercările mele de a defini „proprietăţile naturale 44 sunt 

nemaipomenit de confuze. Susţin, mai întâi (pp. 90), că o pro¬ 
prietate naturală este una care constă din a avea o legătură 
oarecare cu un „obiect natural 44 ; şi aceasta este o definiţie ce 
nu s-ar putea aplica decât uneia singure dintre clasele de pro¬ 
prietăţi pe care le aveam în vedere. Şi apoi, la p. 93, unde 
abordez expres problema a ceea ce sunt „proprietăţile natu¬ 
rale 44 (şi recunosc că nu este uşor de răspuns la această între¬ 
bare) propun o definiţie care este absolut lipsită de consistenţă 
în raport cu cea anterioară şi care nu se poate aplica nici unei 
proprietăţi naturale, din moment ce conţine o confuzie între 
noţiunile de „parte 44 şi de „proprietate 44 ale unui „obiect natu¬ 
ral 44 . Sunt cel mai aproape de o propunere de definiţie a „pro¬ 
prietăţilor naturale 44 , care într-adevăr să acopere întreaga clasă 
de proprietăţi pe care le am eu în vedere, la p. 92, unde susţin 
că a identifica B cu orice proprietate naturală înseamnă a pune 
în locul eticii una din ştiinţele naturii (în care se consideră 
inclusă şi psihologia). Asta sugerează că am putea defini 
„proprietăţile naturale 44 ca fiind „proprietăţi cu studiul cărora 
se ocupă ştiinţele naturii sau psihologia 44 : şi dacă facem o 
completare - „proprietăţi cu studiul cărora se ocupă ştiinţele 
naturii sau psihologia, sau care pot fi complet definite în ter¬ 
menii acestor ştiinţe 44 , obţinem, zic eu, în sfârşit o definiţie a 
„proprietăţilor naturale 44 care acoperă ceea ce am înţeles eu 
prin aceste cuvinte. Şi dacă vom reţine definiţia anterioară a 
„proprietăţilor metafizice 44 , anume „proprietăţi având în raport 
cu un obiect supraraţional oarecare aceeaşi relaţie pe care o au 
proprietăţile naturale (aşa cum sunt ele acum definite) în ra¬ 
port cu obiectele naturale 44 , atunci expresia „proprietăţi natu¬ 
rale şi metafizice 44 indică, cred eu, într-adevăr şi exact clasa de 
proprietăţi despre care am vrut să afirm că B nu este identică 
cu nici una dintre ele. 

Că o idee de acest gen - anume că B nu este identic cu 
nici o proprietate naturală sau metafizică (aşa cum sunt ele 
acum definite) - se afla, mai mult sau mai puţin vag, şi în 
mintea mea, este, cred eu, neîndoielnic; şi consider că afir¬ 
maţiile mele sugerează o asemenea judecată - mai mult sau 
mai puţin vag - majorităţii cititorilor. Evident, este un enunţ 

din care nici nu rezulta, nici nu este rezultant din faptul câ B 
este nonanalizabil; din moment ce este clar câ este adevărat 
chiar dacă B este analizabil şi, pe de altă parte, chiar şi dacă B 
este nonanalizabil, B ar putea totuşi fi identic cu o proprietate 
naturală oarecare, din moment ce multe dintre acestea sunt 
nonanalizabile. Şi nu este mai puţin evident că - sigur - nu se 
poate afirma corect că B „nu este definibil“ în nici un alt sens. 
Astfel încât m-am făcut cu certitudine vinovat de o mare con¬ 
fuzie, dacă ţinem cont că, atunci când am utilizat acea expre¬ 
sie, acesta este enunţul pe care îl aveam în vedere. Dar nu este 
mai puţin adevărat că faptul că aveam acest enunţ în minte 
explică, zic eu, în parte cum am ajuns să insist atât asupra fap¬ 
tului că B este nonanalizabil. Fiindcă de aici rezultă două 
importante afirmaţii, asupra cărora aş dori să atrag atenţia, şi 
care pot fi cu uşurinţă confundate cu propoziţia că B este 
nonanalizabil. Prima dintre acestea este (1) că B nu este com¬ 
plet analizabil în termenii proprietăţilor naturale sau metafi¬ 
zice; şi că, de aceea, dacă este cumva analizabil, în analiza sa 
este obligatorie existenţa unei noţiuni nonanalizabile, care nu 
este identică cu nici o proprietate naturală sau metafizică. Eu 
unul, cred, confundam cu siguranţă acest enunţ, a cărui con¬ 
secinţă este faptul că B nu este analizabil într-un anume mod 
particular , cu propoziţia că acesta nu este analizabil în totali¬ 
tate. Iar a doua este (2) că judecăţile etice implică utilizarea 
unei noţiuni nonanalizabile, care nu este identică cu nici o 
proprietate naturală sau metafizică. Faptul că o noţiune nona- 
nalizabilă, de acest gen, este implicată în studiul eticii, face, 
cred eu, cu siguranţă parte din ceea ce doream să afirm când 
susţin că B este nonanalizabil. Dar nu mi-am dat seama că 
aceasta este o afirmaţie mult mai importantă şi mult mai puţin 
îndoielnică decât aceea (pe care grăbit am enunţat-o) că B 
însuşi este noţiunea nonanalizabilă în cauză. 

Merită poate să remarcăm de asemenea că faptul că am 
avut în minte exact acest enunţ, că B nu este identic cu nici o 
proprietate naturală sau metafizică, furnizează şi o explicaţie 
asupra unui alt lucru pe care-1 susţin de mai multe ori despre B 
- anume că acesta este „unic“. Această formulare este, desigur, 

ambiguă. Ar putea însemna pur şi simplu „diferită de orice 
alte proprietăţi 44 , în care caz propoziţia că B este unic se 
reduce la propoziţia tautologică „B este B şi nimic altceva 44 . 
Dar când vorbim despre lucruri ca fiind „unice 44 , nu înţelegem 
niciodată, cred eu, prin aceasta că sunt pur şi simplu diferite 
de alte lucruri; înţelegem că sunt foarte diferite. De aceea, sus¬ 
ţinând că B este unic, s-ar putea ca eu să fi vrut să înţeleg prin 
asta că B este foarte diferit de orice alte categorii; şi aceasta 
este o afirmaţie asupra veridicităţii căreia am foarte mari 
îndoieli. Chiar dacă B este nonanalizabil, este posibil să existe 
şi alte predicate nonanalizabile cu care acesta să fie similar; 
iar dacă este analizabil, atunci este aproape sigur că există alte 
categorii, în definirea cărora este implicată aceeaşi noţiune 
nonanalizabilă, specifice eticii, care este implicată şi în defi¬ 
nirea sa, similare lui B în suficientă măsură ca să ne împiedice 
să-l considerăm unic. Dar cred că adevărata mea intenţie a 
fost să afirm că acesta este foarte diferit de toate proprietăţile 
naturale şi metafizice; şi despre acest enunţ încă mai cred că 
este adevărat. 

Acest enunţ, deci, că B este diferit de orice proprietate 
naturală sau metafizică, este acela despre care încă mai cred 
că este adevărat şi important; şi cred că se apropie mult mai 
mult de ceea ce am vrut eu într-adevăr să afirm despre B decât 
propoziţia că B este nonanalizabil. Toate consecinţele impor¬ 
tante care decurg din acel enunţ decurg şi din acesta; şi veridi¬ 
citatea acestuia este, cred eu, mult mai puţin îndoielnică decât 
a aceluia. Dar nu este mai puţin adevărat că sunt trei motivele 
pentru care doresc la ora actuală să-l înlocuiesc pe acela cu 
ceva destul de diferit. în primul rând (1) nu este atât de precis 
pe cât era de dorit. Pentru a-1 înţelege, trebuie înţeles ce în¬ 
seamnă „proprietăţi naturale 44 ; şi pentru a înţelege asta, trebuie 
înţeles ce înseamnă „proprietăţi cu studiul cărora se ocupă 
ştiinţele naturii şi psihologia 44 . Dar acest din urmă concept, 
deşi este, zic eu, destul de inteligibil pentru majoritatea oame¬ 
nilor, şi poate fi definit exact, nu este, cu siguranţă, uşor de 
definit; ar trebui clarificat, de exemplu, care este sensul exact 
în care B însuşi nu este o proprietate cu studiul căreia se ocupă 

psihologia, din moment ce este cu siguranţă treaba psihologiei 
să se ocupe cu studiul credinţelor noastre despre B. Din 
această cauză este de dorit să înlocuim acest enunţ cu ceva 
mai precis. în al doilea rând (2) nu sunt pe cât de sigur aş dori 
să fiu că acest enunţ este adevărat. Este, cred eu, mult mai 
sigur că B nu este identic cu nici o proprietate naturală sau 
metafizică dintr-o anumită clasă limitată , decât că nu este 
identic cu nici una. Doresc, de aceea, să definesc o clasă limi¬ 
tată (dar totuşi foarte largă) de proprietăţi naturale sau meta¬ 
fizice, şi să insist doar asupra faptului că B nu este identic cu 
nici una dintre acestea; în loc să susţin în continuare veridici¬ 
tatea mult mai îndoielnică a enunţului că nu este identic^cu 
nici unul. Şi, în cele din urmă, (3) acest enunţ suferă încă de 
defectul de care, aşa cum am subliniat, suferă şi enunţul (afir¬ 
maţia) că ,3 este nonanalizabil“; anume că din el nu rezultă 
unul din cele mai importante lucruri pe care vreau să le afirm 
despre B - faptul că B nu depinde decât de natura intrinsecă a 
stărilor de fapt care îl posedă. Din câte cunosc eu, singurele 
proprietăţi care nu depind exclusiv de natura intrinsecă a celor 
ce le posedă sunt proprietăţi naturale sau metafizice. Dar ar fi 
totuşi posibil ca B să fie o instanţiere a unei asemenea proprie¬ 
tăţi, în ciuda faptului că nu este nici o proprietate naturală, nici 
una metafizică; şi de aceea este foarte important să enunţăm 
expres faptul că acesta este unul din modurile în care diferă de 
o largă clasă de proprietăţi naturale şi metafizice. 

Propun de aceea să încercăm să înlocuim enunţul con¬ 
form căruia B nu este identic cu nici o proprietate naturală sau 
metafizică cu un enunţ diferit de acesta în trei privinţe. Dar, 
înainte de a trece la lucru, ar trebui, cred eu, să spunem ceva 
despre o altă aserţiune pe care am introdus-o pentru prima 
dată în pasajul despre care discutăm şi pe care o voi utiliza, cu* 
certitudine, în continuare. 

(4) Expresia la care mă refer este „eroarea naturalistă" 
Evident, prin această expresie am denumit ceva foarte strâns 
legat de propoziţiile examinate până acum. Dar care anume 
este această conexiune? Şi ce este, cu exactitate, această 

„eroare naturalistă“? Acestea sunt întrebări la care dau răs¬ 
punsuri foarte neclare în carte; şi, deşi nu am posibilitatea să 
expun toate confuziile de care mă fac vinovat în aceste pri¬ 
vinţe, cred că va fi util să încercăm să clarificăm o serie de 
aspecte. 

Principala greşeală de care mă fac vinovat - în cele ce le 
susţin în legătură cu „eroarea naturalistă 44 - este, cred eu, că 
fac, în ceea ce o priveşte, o confuzie perfect analogă celei mai 
importante dintre cele, aşa cum am văzut, pe care le fac în 
enunţurile mele despre B. Am văzut că, în acest din urmă caz, 
fac confuzie între trei propoziţii absolut diferite: „B nu este 
identic cu nici o categorie alta decât ea însăşi 44 , „B nu este 
identic cu nici o categorie analizabilă 44 , „B nu este identic cu 
nici o categorie naturală sau metafizică 44 (sau între propoziţii 
similare). Şi similar, referitor la „eroarea naturalistă 44 , fac con¬ 
fuzie între următoarele aserţiuni: (1) „Cutare şi cutare identi¬ 
fică B cu o categorie oarecare, alta decât B“, (2) „Cutare şi 
cutare identifică B cu un predicat analizabil 44 şi (3) „Cutare şi 
cutare identifică B cu o categorie naturală sau metafizică'\ 
Uneori susţin că a spune despre cineva că comite eroarea na¬ 
turalistă este totuna cu a spune (1) despre el; uneori că este 
totuna cu a spune (2) despre el; şi uneori că este totuna cu a 
spune (3), sau ceva similar, despre el. De aceea afirmaţia - pe 
care sunt cât se poate de nerăbdător să o enunţ - că este o 
greşeală sau eroare să comiţi eroarea naturalistă, devine, sub¬ 
stituind respectiv (1) sau (2) sau (3): „Este o greşeală să iden¬ 
tifici B cu orice predicat altul decât B 44 , „Este o greşeală să 
identifici B cu orice predicat analizabil 44 , „Este o greşeală să 
identifici B cu orice predicat natural sau metafizic 44 . Şi aceste 
trei aserţiuni sunt evident respectiv echivalente, prima cu tau¬ 
tologia ,3 nu este identic cu orice predicat altul decât B 44 , a 
doua cu „B este nonanalizabil 44 şi a treia cu „B nu este un 
predicat natural sau metafizic 44 . 

Evident, dacă dai primul dintre aceste trei înţelesuri 
„erorii naturaliste 44 , enunţul că este o greşeală să comiţi eroa¬ 
rea, fiind o simplă tautologie, este ceva ce nici nu reclamă, 
nici nu admite demonstraţia. De aceea, faptul că eu vorbesc 

despre „eliminarea erorii“ (p. 62), şi trec la enunţarea unui 
număr de argumente împotriva ei, demonstrează că nu am 
înţeles enunţul numai în acest sens, ci probabil că am avut în 
vedere şi alte înţelesuri cum ar fi (2) şi (3). Dar în cazul erorii 
naturaliste există o complicaţie care face această confuzie mai 
scuzabilă decât în cazul enunţurilor despre B. Deoarece dacă 
- aşa cum este cât se poate de normal - se înlocuieşte cuvântul 
„identifică 44 cu „confundă 44 în (2) şi (3) de mai sus, atunci 
enunţurile „Este o greşeală să faci operaţiunea (2)“ şi „Este o 
greşeală să faci operaţiunea (3)“ devin într-adevăr tautologii. 
Aceasta se datorează faptului că a spune despre un om că con¬ 
fundă B cu un predicat analizabil înseamnă a spune atât că 
identifică B cu un predicat analizabil, cât şi că identifică B cu 
un predicat altul decât B (din moment ce asta înseamnă „a 
confunda 44 ): şi evident că este o tautologie a face ambele aces¬ 
te lucruri simultan. De aceea, enunţul conform căreia „este o 
greşeală să confunzi B cu orice predicat analizabil 44 şi enunţul 
„este o greşeală să confunzi B cu orice predicat natural sau 
metafizic 44 sunt enunţuri care reclamă tot atât de puţină 
demonstraţie ca şi enunţul „este o greşeală să identifici B cu 
orice predicat altul decât el însuşi 44 . Ceea ce reclamă într-a¬ 
devăr demonstraţia este faptul că a identifica B cu un predicat 
natural sau metafizic analizabil este, în toate cazurile, o con¬ 
fuzie . Şi totuşi pentru mine a fost cât se poate de normal să 
consider aceste enunţuri tautologice ca fiind identice cu enun¬ 
ţurile nontautologice „Este o greşeală să identifici B cu orice 
predicat analizabil 44 , „Este o greşeală să identifici B cu orice 
predicat natural sau metafizic 44 . 

Că eu fac confuzie între enunţul „este o greşeală să 
comiţi eroarea naturalistă 44 şi enunţul „este o greşeală să iden¬ 
tifici B cu orice predicat analizabil 44 se vede clar din faptul că, 
după ce enunţ argumentele (§§11 & 12) menite să „elimine 44 
eroarea, încep să vorbesc brusc (la începutul §13) ca şi cum 
tot ce am susţinut până atunci n-a fost decât că B este non- 
analizabil. Şi similar, la p. 90*, consider ca fiind identic „fap- 


Din aceeaşi ediţie în limba engleză. 




PREFAŢĂ LA EDIŢIA ÎNTÂI 


59 


tul că eroarea naturalistă este o eroare** cu „faptul că“ B este 
simplu. Iar că, nu mai puţin adevărat, am avut în minte în rea¬ 
litate nişte enunţuri destul de diferite atât de acestea, cât şi de 
tautologia „este o greşeală să identifici B cu orice alt predicat 
altul decât B“, ceva mai degrabă similar cu „este o greşeală să 
identifici B cu orice predicat natural sau metafizic**, este de¬ 
monstrat de faptul că, chiar pe parcursul enunţării acestor 
argumente (§§ 11 & 12) - care se presupune că „elimină** eroa¬ 
rea - susţin atât că „Plăcerea este B“ nu este o tautologie, cât 
şi, în acelaşi timp, afirm că „Plăcerea** este nonanalizabilă. Şi 
acelaşi lucru este demonstrat de faptul că, la p. 92*, declar că 
orice teorie care susţine că B este identic cu „galben** sau 
„verde** sau „albastra** este o teorie naturalistă; cu toate că, la 
p. 66*, am declarat că „galben** este de asemenea nonanali- 
zabil. Evident, motivul pentru care declar că a susţine asta 
înseamnă a comite eroarea naturalistă nu este acela că eu con¬ 
sider că asta ar însemna să-l identifici pe B cu un predicat 
analizabil, ci pentru că asta ar însemna să-l identifici pe B cu 
un predicat natural. 

Că n-am avut niciodată intenţia să înţeleg prin „a comite 
eroarea naturalistă** numai „a-1 identifica pe B cu un predicat 
altul decât B“ nu ştiu cum pot demonstra. Dar am senzaţia că 
sugerez permanent asta, prin ceea ce susţin. Cred, de aceea, că 
pot sincer afirma că fac într-adevăr confuzie între cele trei 
aserţiuni (1), (2) & (3); şi aceasta mi se pare cea mai impor¬ 
tantă dintre confuziile pe care le fac în ceea ce priveşte 
„eroarea naturalistă**. 

în fondul fondului este, cred eu, adevărat că oricine care 
comite eroarea naturalistă în oricare din aceste sensuri o 
comite, de obicei, şi în altele; fiindcă, în realitate, singurele 
predicate cu care oamenii îl confundă pe B sunt atât analiza¬ 
bile, cât şi naturale sau metafizice. Aceasta este cauza pentru 
care, aşa cum am afirmat mai sus, cele mai importante con¬ 
secinţe care decurg din faptul că B nu este un predicat natural 
sau metafizic rezultă în egală măsură şi din enunţul că acesta 


* Din aceeaşi ediţie în limba engleză. 

este nonanalizabil; fiindcă prin consecinţe importante eu am 
în vedere tocmai acele consecinţe importante prin faptul că 
afirmă despre un predicat anume, susceptibil de a fi confundat 
cu B, că acesta nu este identic cu B. Iar acest fapt - anume că 
oricine care face oricare din acele trei lucruri le face şi pe 
celelalte două - poate, zic eu, explica în parte de ce am făcut 
eu confuzie între acele trei lucruri. Dar asta nu justifică con¬ 
fuzia; din moment ce a spune despre o persoană că face unul 
din cele trei lucruri, nu este, evident, nici pe departe acelaşi 
lucru cu a spune că le face pe oricare din celelalte. Şi confuzia 
este de o importanţă cu totul deosebită, deoarece înseamnă 
confuzie între cele trei enunţuri: „Este o greşeală să înde¬ 
plineşti orice operaţiune de genul (1)“, „Este o greşeală să 
îndeplineşti orice acţiune de genul (2)“, şi „Este o greşeală să 
îndeplineşti orice acţiune de genul (3)“. Dintre aceste trei 
enunţuri, prima este o tautologie, şi de aceea nici nu necesită 
demonstraţie, nici nu poate avea consecinţe importante; iar 
veridicitatea celei de-a doua, după cum am spus deja, mie mi 
se pare mult mai îndoielnică decât a celei de-a treia. Mai mult, 
chiar dacă cea de-a doua şi de-a treia sunt ambele adevărate, 
este evident că acele consideraţii care sunt necesare pentru a o 
demonstra pe una trebuie să fie destul de diferite de cele nece¬ 
sare pentru a o demonstra pe cealaltă. Abia dacă mai este 
nevoie să adaug că, dacă aş fi ţinut câtuşi de puţin să păstrez 
denumirea de „eroare naturalistă 44 , n-ar fi trebuit să o utilizez 
acum ca sinonim pentru nici una din cele trei operaţiuni. în 
schimb ar fi trebuit să o utilizez ca sinonim pentru identifi¬ 
carea lui B cu vreunul din predicatele din clasa pe care o voi 
defini în continuare, şi cu care, după cum am spus, doresc să 
înlocuiesc clasa „predicatelor naturale şi metafizice 44 . 

Cea de mai sus este, cred, cea mai importantă greşeală 
pe care am facut-o legat de modul în care utilizez termenul de 
„eroare naturalistă 44 . Dar mai sunt şi alte câteva greşeli pe care 
merită să le menţionez. 

Una dintre ele este aceasta. La p. 66* pare că aproape 
susţin că „a comite eroarea naturalistă 44 nu înseamnă nici unul 


* Este citată, ca de obicei, pagina ediţiei în limba engleză. 

din cele trei lucruri menţionate anterior, ci înseamnă însă „a 
presupune că în enunţuri ca «Asta este bine» sau ca «Plăcerea 
este bună» cuvântul «este» exprimă, în primul caz, identitatea 
între acel lucru denumit «asta» şi B, şi, în al doilea, identitatea 
între categoria pe care i-o atribuim unui lucru când spunem că 
este o stare de plăcere şi B.“ O confuzie de acest gen între 
„este“ care exprimă o atribuire şi acel „este“ care exprimă 
identitatea, sau între acel „este“ care exprimă incluziunea unei 
clase în alta şi acela care exprimă identitatea, poate fi, fără 
nici o îndoială, una din sursele pentru comiterea erorii în ori¬ 
care din cele trei sensuri. Dar nu este identică cu ele; şi, 
vorbind, de aceea, ca şi cum a comite eroarea înseamnă a face 
confuzia, m-am făcut eu însumi vinovat de o altă confuzie. 

în sfârşit, acolo unde am încercat pentru prima oară să 
definesc ce înţeleg eu prin „eroarea naturalistă 4 *, ca şi în multe 
alte locuri, vorbesc ca şi cum a spune despre o persoană că 
comite eroarea înseamnă că acea persoană susţine, referitor la 
o categorie oarecare, de un anume gen, punctul de vedere că 
acea categorie este identică cu B. Dar în alte părţi, de exemplu 
la p. 65*, vorbesc ca şi cum asta înseamnă că respectiva per¬ 
soană face confuzie între o categorie oarecare de un anume 
gen şi B. Ei bine, s-ar putea să fie, poate, adevărat că nimeni 
nu va susţine vreodată, despre o categorie alta decât B, că 
aceasta este identică cu B, exceptând cazul în care face o con¬ 
fuzie. Dar, nu mai puţin adevărat, a susţine , despre două cate¬ 
gorii, că sunt identice, şi a face confuzie între cele două, nu 
pare a fi acelaşi gen de operaţiune psihologică; şi deci, dacă 
comiterea erorii este o operaţiune de prima speţă, atunci nu 
este o operaţiune de a doua speţă, şi vice-versa. Cred că eu, cu 
siguranţă, m-am făcut vinovat de confundarea acestor două 
tipuri diferite de operaţiuni. Şi, mai mult, mi se pare foarte 
îndoielnic dacă oricare dintre cele două poate fi considerată 
corectă ca fiind comiterea unei erori, pentru simplul motiv că 
a comite o eroare pare corect să însemne a face un anume gen 
de inferenţă , pe când simpla confuzie între două categorii, sau 
susţinerea unei idei cu privire la ele, nu pare să fie câtuşi de 

puţin un proces de inferenţă. Astfel încât se pare că m-am 
făcut vinovat de utilizarea greşită a termenului „eroare“. 
Aceste greşeli nu mi se par a fi de mare importanţă; dar, spre a 
le corecta, ar trebui, dacă încă aş mai dori să fac uz de ter¬ 
menul „eroare naturalistă 44 , să propun să definim „Cutare şi 
cutare comite eroarea naturalistă 44 ca având semnificaţia „El 
fie confundă B cu o categorie de genul celor ce pot fi definite, 
fie susţine că este identic cu o asemenea categorie, fie face o 
inferenţă bazată pe o asemenea confuzie 44 , şi ar trebui să spe¬ 
cific în mod expres că, utilizând termenul „eroare 44 , l-am uti¬ 
lizat într-un sens extins şi poate nu tocmai adecvat. 

Nu mai rămâne acum decât să încerc să spun - pe cât de 
clar îmi stă în putinţă - ce este ceea ce sunt într-adevăr nerăb¬ 
dător să susţin despre B - care este acel enunţ, uşor diferit, cu 
care vreau acum să înlocuiesc afirmaţia că B nu este un predi¬ 
cat natural sau metafizic. Şi vreau să subliniez încă de la în¬ 
ceput că deşi această afirmaţie mie mi se pare mult mai pre¬ 
cisă decât aserţiunea că B nu .este un predicat natural sau me¬ 
tafizic, de asemenea mult mai puţin îndoielnic, şi că susţine 
ceva foarte important, ce acea afirmaţie nu susţine deloc, totuşi 
nu este atât de precisă pe cât mi-aş dori şi, în parte din această 
cauză, nu cred că veridicitatea ei este absoltit neîndoielnică. 
Este un enunţ ce constă din două afirmaţii separate, şi înţele¬ 
sul nici uneia din cele două mie nu mi se pare perfect clar: 
amândouă necesită, zic eu, analize ulterioare. Consider că cel 
mai bun lucru de făcut ar fi mai întâi să le enunţ pe scurt, 
exprimându-le într-o manieră care mie mi se pare să sugereze 
ce înţeleg eu prin ele mai bine decât ar face-o orice alt enunţ 
scurt la care sunt în stare să mă gândesc. Voi trece în conti¬ 
nuare să explic, pe cât de exact îmi stă în putinţă, într-o formă 
destul de dezvoltată, ce am înţeles eu prin aceste scurte expre¬ 
sii; reliefând atât de ce acestea nu sunt în totalitate adecvate, 
cât şi de ce explicaţiile ulterioare nu mi se par perfect clare şi 
mulţumitoare. Voi încerca apoi să aduc la lumină câteva din 
cele mai importante consecinţe care mie mi se par a rezulta 
din aceste enunţuri. Şi în cele din urmă voi spune ceva despre 
motivele pentru care eu le consider ca fiind adevărate. 

Cele două afirmaţii care, luate împreună, constituie cea 
mai bună expresie a ceea ce doresc, într-adevăr, să afirm despre 
B sunt următoarele: 

(1) B este o proprietate care depinde numai de natura 
intrinsecă a lucrurilor ce o posedă. 

Acesta este enunţul la care m-am referit deja de două 
ori, ca fiind poate cel mai important lucru pe care vreau să-l 
afirm despre B. Este un enunţ pe care încerc să-l exprim şi în 
carte, spunând că, judecăţile care afirmă că anumite genuri de 
lucruri sunt bune în sine... dacă sunt câtuşi de puţin adevă- 
rate“ atunci sunt „toate adevărate la modul universal 44 (p. 75); şi 
spunând că „un raţionament care afirmă că un lucru este bun 
în sine... dacă este adevărat când se referă la o anume ipos¬ 
tază a lucrului în cauză, este cu necesitate adevărat pentru 
toate acestea 44 (p. 78). Şi poate fi de asemenea, zic eu, expri¬ 
mată spunând că B este un gen intrinsec de valoare. Când 
oamenii vorbesc despre un lucru care posedă „valoare intrin¬ 
secă 44 , întotdeauna parte din ceea ce vor să susţină este, con¬ 
sider eu, că acesta posedă un gen de valoare care are această 
proprietate. 

Propun să exprimăm uneori acest enunţ spunând că B nu 
este o proprietate „contingenţă 44 . 

(2) Deşi B depinde prin aceasta numai de proprietăţile 
intrinseci ale lucrurilor care îl posedă, şi este, în acest sens, 
un gen de valoare intrinsecă, totuşi nu este, în sine, o propri¬ 
etate intrinsecă. 

Aceasta este o afirmaţie pe care încerc să o enunţ şi în 
carte, spunând că „atât cât priveşte înţelesul lui bine, orice 
poate fi bun 44 (pp. 72); şi spunând că enunţuri precum „Plă¬ 
cerea este bună 44 sau „Ceea ce conţine un echilibru între plă¬ 
cere şi durere este bun 44 sunt întotdeauna sintetice : deoarece 
prin aceasta eu înţeleg uneori că enunţuri ca acestea - în vir¬ 
tutea faptului că atribuie o proprietate intrinsecă , conform 

căreia orice are acea proprietate are proprietatea B - nu sunt 
niciodată tautologice. 1 

«Susţin de aceea despre B că nu este nici o proprietate 
contingenţă, totuşi nici una intrinsecă. Şi a susţine asta îl dife¬ 
renţiază imediat, consider eu, de vasta majoritate a acelor pro¬ 
prietăţi pe care până acum le-am numit „naturale 44 şi „meta¬ 
fizice 44 ; şi de toate acelea dintre ele cu care B este susceptibil 
să fie confundat. Cele mai multe, dacă nu toate, predicatele 
naturale şi metafizice sunt, atât» cât îmi pot da eu seama, fie 
contingente, fie altfel intrinseci. Şi într-adevăr, nu cunosc nici 
o categorie, cu excepţia lui B şi a câtorva alte predicate care 
împart cu aceasta particularitatea că atribuindu-le unor lucruri 
înseamnă a atribui acelor lucruri un gen de valoare , care să mi 
se pară că nu sunt nici contingente, nici intrinseci. Afirmând 
aceasta despre B, îi atribui, zic eu, o poziţie cu totul specială 
printre predicate - o poziţie împărţită numai, atât cât îmi pot 
da eu seama, cu alte categorii de valoare. Dar faptul că poziţia 
pe care doresc eu să i-o atribui este atât de specială mie nu mi 
se pare că ar fi cu nimic împotriva punctului meu de vedere, ci 
măi degrabă în favoarea lui; din moment ce, prima facie , na¬ 
tura predicatelor de valoare pare într-adevăr să fie cu totul 
specială. 

Dar acum să trecem la explicaţii suplimentare despre 
aceste două enunţuri. Se vede că nici unul nu poate fi înţeles 
dacă nu se înţelege ce vreau eu să spun prin „proprietate 
intrinsecă 44 . Propun, de aceea, să explic, mai întâi de toate, 
acest lucru. Nu voi spune, pentru început, decât că eu cred că 
spun exact ceea ce spun şi majoritatea oamenilor, dacă se 
referă la proprietăţi care îţi spun ceva despre natura intrinsecă 
a lucrurilor care le posedă. Un asemenea mod de exprimare 
despre natura intrinsecă a lucrurilor este, cred eu, utilizat 


1 Moore a şters partea din paragraful următor care este închisă între 
paranteze unghiulare. în manuscrisul său aceasta apare în partea de jos a 
unei pagini; dar, cum textul din partea de sus a paginii următoare este clar o 
continuare, fără nici o ştersătură, a paragrafului anterior, am restaurat mate¬ 
rialul şters. 

ocazional de aproape oricine; şi ceea ce doresc eu să fac este 
să explic într-o cât mai mare măsură ce înseamnă. 

Prima idee asupra căreia este important să se insiste, în¬ 
cercând să se dea o asemenea explicaţie, este, cred eu, urmă¬ 
toarea. Doresc să utilizez termenul „proprietate intrinsecă 44 
într-un asemenea sens încât nici o proprietate să nu poată fi 
considerată „intrinsecă 44 decât dacă este imediat evident, refe¬ 
ritor la această proprietate, că dacă un lucru, A, o posedă, şi un 
altul, B, nu o posedă, nu este posibil ca A şi B să fie exact 
asemenea. 

Cred că această afirmaţie clarifică imediat, în mare 
măsură, care este domeniul în care să căutăm proprietăţile 
intrinseci, din moment ce consider că noţiunea de „asemănare 
exactă 44 este una care este perfect clar înţeleasă de oricine, şi 
din moment ce există un număr enorm de proprietăţi în raport 
cu care este clar că nu este imediat evident că două lucruri - 
dintre care unul posedă proprietatea în cauză şi altul nu - nu 
sunt exact asemănătoare. De aceea, acest enunţ ne permite să 
ne dăm seama imediat, în privinţa unui enorm număr de pro¬ 
prietăţi, că acestea nu sunt proprietăţi intrinseci. De exemplu, 
oricine ştie imediat ce se înţelege când se spune imediat 
despre două pete de culoare date că sunt exact asemănătoare. 
Şi este evident că acestea nu pot fi exact asemănătoare decât 
dacă sunt de exact aceeaşi formă, de exact aceeaşi mărime şi 
de exact aceeaşi nuanţă de culoare. Forma lor, şi mărimea, şi 
nuanţa de culoare, este posibil , atât cât poate preciza testul 
nostru, să fie proprietăţi intrinseci. Dar, pe de altă parte, este la 
fel de clar că nu este evident că două pete de culoare nu sunt 
exact asemănătoare, în ciuda faptului că una este văzută de 
mine şi cealaltă nu este văzută de mine, ci de tine; sau în ciuda 
faptului că una dintre ele are un inol roşu în jurul ei, în timp ce 
cealaltă nu are un inel roşu în jur. Şi testul nostru ne permite, 
prin aceasta, să ne dăm seama imediat, cu certitudine, că ase¬ 
menea proprietăţi precum „este văzută de mine 44 sau „are un 
inel roşu în jurul ei 44 nu sunt proprietăţi intrinseci. Există, în- 
tr-adevăr, o doctrină favorită la unii filozofi, conform căreia 
nici o relaţie nu este pur „exterioară 44 ; şi unul din lucrurile pe 

care aceşti filozofi par să-l aibă în vedere prin această aser¬ 
ţiune este că, dacă un lucru, A, posedă o proprietate oarecare, 
pe care un alt lucru, B, nu o posedă, atunci A şi B nu pot fi 
exact asemănătoare - că trebuie să existe vreo diferenţă intrin¬ 
secă între naturile lor. Ei bine, din această doctrină, dacă ar fi 
adevărată, ar rezulta, bineînţeles, că fiecare proprietate, fără 
excepţie, este astfel încât, dacă un lucru, A, o posedă, şi un 
altul, B, nu, A şi B nu pot fi exact asemănătoare. Dar nu ar 
rezulta şi că fiecare proprietate este „intrinsecă 44 în sensul în 
care înţeleg eu acest lucru; din moment ce nu rezultă, cu certi¬ 
tudine, că este imediat evident, în raport cu orice proprietate, 
că două lucruri, dintre care unul posedă o proprietate şi altul 
nu, nu pot fi exact asemănătoare. Şi că aceasta este imediat 
evident referitor la proprietăţi precum a fi văzută de o anumită 
persoană sau a fi înconjurată de un inel roşu, este un lucru pe 
care, din câte ştiu eu, nimeni nu s-a încumetat vreodată să-l 
susţină, şi care, dacă l-ar afirma cineva, este clar că nu este 
adevărat. De aceea, susţinând că există multe proprietăţi 
despre care nu este imediat evident că faptul că A le posedă 
are drept consecinţă că A nu poate fi exact asemănător cu 
orice alt lucru B care nu le posedă, eu consider că afirm ceva 
ce este clar adevărat, şi care nu implică respingerea dogmei 
conform căreia nici o relaţie nu este pur „exterioară, în sensul 
definit mai sus. într-adevăr, cred că însăşi enunţarea acelei 
dogme este una din cele mai clare căi de a aduce la lumină 
faptul că ceea ce în mod normal sunt numite proprietăţi „in¬ 
trinseci 44 diferă de multe altele exact în privinţa asupra căreia 
insist eu acum. A spune cuiva, aşa cum dogma ne spune nouă, 
că oricare două lucruri care au relaţii diferite cu alte lucruri, 
trebuie să difere intrinsec , exprimă, cred eu, o idee foarte cla¬ 
ră; şi partea principală a ceea ce exprimă este, atât cât îmi pot 
da eu seama, că niciodată asemenea două lucruri nu pot fi 
„exact asemănătoare 44 , în sensul în care ar trebui noi să utili¬ 
zăm în mod normal aceste cuvinte. Şi oricine poate vedea, 
imediat, că ceea ce ne spune astfel este ceva ce, în nici un caz, 
nu este imediat evident, dar care, dacă este cumva adevărat, 
ne dă o informaţie de cea mai mare importanţă şi deosebit de 
surprinzătoare despre univers. Dacă ni se spune că orice pată 

de culoare care nu este văzută de mine trebuie să fie diferită 
intrinsec de oricare alta văzută de mine, sau că oricare pată 
văzută de mine la un moment dat trebuie să fie diferită intrin¬ 
sec de oricare alta care nu este văzută de mine la acel moment, 
ci la un altul, vom vedea imediat că ceea ce se înţelege prin 
asta este că, în afară de diferenţa constituită de faptul că una 
este văzută de mine şi alta nu - pe care nimeni nu o poate 
numi intrinsecă - cele două pete în cauză trebuie de asemenea 
să fie diferite şi într-un alt fel - într-un fel analog diferenţei de 
nuanţă sau diferenţei de formă, în aşa fel încât să fie evident, 
imediat, că nu sunt „exact asemănătoare 44 ; şi observăm ime¬ 
diat că asta este ceva ce nu este în nici un caz evident, şi tre¬ 
buie demonstrat. Pe când afirmaţia că cele două pete de cu¬ 
loare care sunt de forme diferite sau de culori diferite nu pot fi 
exact asemănătoare este evidentă imediat, şi nu are nevoie de 
demonstraţie. Există cu siguranţă proprietăţi în raport cu care 
este imediat evident că dacă un lucru le posedă şi un altul nu, 
cele două nu pot fi exact asemănătoare; şi nu este mai puţin 
cert că există altele, în raport cu care nu este imediat evident, 
chiar dacă (aşa cum afirmă dogma despre relaţii interioare) 
s-ar putea să fie poate adevărat că oricare două lucruri, dintre 
care unul posedă şi celălalt nu posedă o proprietate de ultimul 
gen, trebuie să fie de asemenea adevărat că unul posedă şi 
celălalt nu posedă o proprietate de primul gen. 

Susţinând, de aceea, că nici o proprietate nu poate fi „in¬ 
trinsecă 44 , în sensul pe care-1 înţeleg eu, decât dacă este ime¬ 
diat evident că două lucruri, dintre care unul posedă proprie¬ 
tatea în chestiune şi celălalt nu, nu pot fi exact asemănătoare, 
eu afirm ceva ce ne permite imediat să sesizăm, referitor la un 
imens număr de proprietăţi, că acestea nu sunt intrinseci. Dar, 
chiar faptul că utilizez termenul de „proprietăţi intrinseci 44 
pentru a desemna proprietăţile pentru care acesta este ade¬ 
vărat, indică imediat unul dintre motivele pentru care terme¬ 
nul nu este în totalitate potrivit pentru a exprima ceea ce înţe¬ 
leg eu prin asta. Pentru că este normal să se presupună că 
atunci când spunem despre orice lucru complex că acesta are 
o componentă particulară, proprietatea pe care i-o atribuim 

astfel este o proprietate „intrinsecă* 4 , deoarece este o proprie¬ 
tate care ne spune ceva despre structura internă a lucrului în 
cauză. Şi totuşi este evident că o asemenea proprietate nu 
corespunde testului nostru. Din moment ce un alt lucru ar 
putea foarte bine să fie exact asemănător cu lucrul în cauză, în 
ciuda faptului că nu are acea componentă particulară , cu 
condiţia să aibă în locul ei una exact asemănătoare.^De aceea, 
despre proprietăţi care sunt astfel încât afirmând că un lucru, 
A, le posedă, afirmăm despre un alt lucru particular, B, că B 
este o componentă a lui A, nu este evident că, dacă A posedă o 
astfel de proprietate, şi un alt lucru C nu, A şi C nu pot fi exact 
asemănătoare: dimpotrivă, este evident că ele pot fi. De aceea, 
asemenea proprietăţi nu sunt „intrinseci** în sensul în care 
doresc eu să utilizez acest cuvânt; şi totuşi se pare că în mod 
normal ele ar trebui numite desigur „intrinseci**, din moment 
ce ne spun, într-adevăr, ceva despre structura internă a ori¬ 
cărui lucru care le posedă. Pentru acest motiv trebuie, zic eu, 
să se admită că modul în care utilizez eu termenul „proprietăţi 
intrinseci** este susceptibil să ducă la ambiguităţi; dar nu este 
mai puţin adevărat că este, cred eu, mult mai în concordanţă 
cu utilizarea sa uzuală, decât ar fi fost dacă l-aş fi utilizat pen¬ 
tru a include proprietăţile de genul celor pe care le-am discutat 
anterior. Fiindcă atunci când oamenii vorbesc despre „natura 
intrinsecă** a unui lucru, ei utilizează totdeauna termenul res¬ 
pectiv, zic eu, într-un astfel de sens încât despre oricare două 
lucruri care sunt exact asemănătoare se poate spune că au 
aceeaşi natură intrinsecă. Dar, după cum tocmai am văzut, 
două asemenea lucruri, chiar şi când sunt complexe, nu tre¬ 
buie să aibă aceleaşi componente: este suficient ca fiecare 
componentă a unuia să fie exact asemănătoare cu o compo¬ 
nentă a celuilalt. în acest mod de utilizare curentă a expresiei 
„natură intrinsecă** se consideră deci implicit că orice propri¬ 
etate care este astfel încât afirmând că un lucru, A, o posedă, 
afirmăm despre un alt lucru particular , B, că B este o compo¬ 
nentă a lui A, nu face parte din natura intrinsecă a lui A; 

deoarece dacă ar face, atunci n-ar fi adevărat că orice lucru 
exact asemănător cu A trebuie să aibă aceeaşi natură intrin¬ 
secă cu A. De aceea consider că modul în care utilizez eu 
expresia „proprietate intrinsecă 14 , ca excluzând asemenea pro¬ 
prietăţi, este de fapt mult mai în concordanţă cu utilizarea 
curentă, decât ar fi dacă am considera că le include, deşi la 
prima vedere situaţia pare exact contrarie. 

De aceea, unul din motivele pentru care fraza „natură 
intrinsecă 11 nu este tocmai potrivită să exprime ceea ce doresc 
eu este acela că, excluzând, aşa cum fac eu, toate proprietăţile 
de genul pe care tocmai l-am menţionat, s-ar putea să par că-1 
utilizez într-un sens prea îngust. Şi celălalt motiv principal 
pentru care nu este tocmai potrivit este exact opusul acestuia, 
referitor la faptul că, dorind să includ în el, aşa cum o şi fac, 
anumite proprietăţi despre care se poate considera că nu pot fi 
propriu-zis numite intrinseci, par să-l utilizez într-un sens prea 
larg. S-ar putea să se considere că nu putem vorbi de structura 
internă propriu-zisă a unui lucru decât dacă acel lucru este 
complex - adică decât dacă se poate spune că acel lucru are 
componente; şi prin aceasta că despre nimic ce este simplu, 
adică nu are componente, nu se poate spune propriu-zis că are 
vreo proprietate intrinsecă. Eu doresc să fac asta, deoarece, 
dacă nu se face aşa, va fi totdeauna adevărat că, având o pro¬ 
prietate intrinsecă dată, care este astfel încât, afirmând că 
aparţine lui A, se afirmă cu privire la o proprietate anume, f, 
că A are o componentă care are f, atunci f însăşi trebuie să fie 
o proprietate intrinsecă. Cred că este convenabil să vorbim 
despre proprietăţi intrinseci de acest gen ca despre proprietăţi 
care constau din atribuirea unei proprietăţi intrinseci , că acel 
lucru despre care declarăm că le posedă are o componentă 
având acea proprietate. Dar dacă este să facem asta, este evi¬ 
dent că trebuie să utilizăm „proprietate intrinsecă 11 într-un 
asemenea sens ‘încât şi lucrurile simple să poată avea pro¬ 
prietăţi intrinseci. 






Everything is what it is, 
and not another thing 


Orice este ceea ce este, 
şi nimic altceva 

Episcopul Butler 

Am impresia că în etică, la fel ca şi în alte ramuri ale 
filozofiei, dificultăţile şi diferenţele de opinii - de care este 
plină istoria acesteia - se datorează în mare parte unei cauze 
simple: anume încercării de a răspunde la întrebări, fără a 
descoperi mai întâi care sunt întrebările la care doreşti să răs¬ 
punzi. Nu ştiu cât s-ar putea perpetua această sursă de erori, 
dacă filozofii ar încerca să descopere ce întrebări îşi pun, 
înainte de a purcede să răspundă la ele; deoarece munca de 
analiză şi diferenţiere este foarte dificilă: s-ar putea adesea să 
nu reuşim să descoperim ceea ce ne este atât de necesar, chîar 
dacă vom încerca să facem asta cu multă asiduitate. Dar sunt 
înclinat să cred că în multe cazuri o încercare asiduă ar fi sor¬ 
tită succesului; aşa că, dacă s-ar găsi cine să facă aceste încer¬ 
cări, multe din cele mai mari dificultăţi şi diferenţe de opinii 
din filozofie ar dispărea. Se pare însă că filozofii, în general, 
nu sunt tentaţi să facă asemenea încercări; şi că - o consecinţă 
a acestei omisiuni, sau nu - se străduieşte constant să demon¬ 
streze că „Da“ sau „Nu“ este un răspuns corect la întrebări la 
care nici un răspuns nu este corect, datorită faptului că ceea ce 
au ei în vedere nu este o întrebare, ci mai multe, pentru unele 
răspunsul corect fiind „Nu“, iar pentru altele , J)a“. 

Am încercat în această carte să fac o diferenţiere clară 
între două genuri de probleme, la care filozofii moralişti au 
afirmat permanent că doresc să dea răspunsuri, dar pe care, 
aşa cum am încercat să demonstrez, fie că le-au amestecat 
unul cu altul, fie sunt răspunsuri pentru cu totul alte probleme. 
Aceste două probleme pot fi enunţate, prima în forma: Ce 
genuri de lucruri ar trebui să existe doar pentru ele însele? iar 
cea de-a doua în forma: ce fel de acţiuni ar trebui să îndepli¬ 
nim noi? Am încercat să demonstrez exact ce anume cerem de 
la un lucru, când ne întrebăm dacă acesta ar trebui să existe 
doar pentru sine, dacă este bun în sine sau dacă are valoare 

intrinsecă; şi ce anume cerem cu exactitate de la o acţiune, 
când ne punem problema dacă ar trebui să o îndeplinim, dacă 
este o acţiune corectă sau o datorie. 

Dar, dintr-o introspecţie atentă în natura acestor două 
întrebări, mi se pare că decurge un al doilea rezultat de maxi¬ 
mă importanţă: şi anume, care este natura dovezilor prin care 
fiecare raţionament etic în parte poate fi demonstrat sau 
respins, confirmat sau considerat îndoielnic. O dată ce reali¬ 
zăm semnificaţia exactă a acestor două întrebări, eu cred că 
devine de asemenea clar ce gen exact de temeiuri sunt rele¬ 
vante ca argumente în favoarea sau împotriva oricărui răspuns 
particular la ele. Devine clar că pentru răspunsuri la prima 
întrebare nu se pot aduce dovezi relevante: pentru că nu se pot 
deduce alte afirmaţii, cu excepţia lor însele, asupra valorii lor 
de adevăr. Ne putem feri de această eroare numai având grijă 
ca, atunci când încercăm să găsim un răspuns la o întrebare de 
acest gen, să avem în vedere numai acea întrebare, şi nu alta 
sau altele; dar că există un deosebit pericol de a face asemenea 
erori prin confuzie este exact ceea ce am încercat şi eu să 
demonstrez, după cum am încercat să arăt care sunt precauţi¬ 
ile principale de avut în vedere pentru a ne feri de ele. în ceea 
ce priveşte a doua întrebare, devine la fel de clar că orice 
răspuns la ea este în măsură să fie probat sau dezaprobat - că, 
într-adevăr, atât de multe consideraţii diverse sunt relevante în 
raport cu veridicitatea sau falsitatea lui, încât atingerea unei 
certitudini este imposibilă. Nu este mai puţin adevărat că 
genul de dovezi, care sunt atât de necesare cât şi singurele 
relevante, pentru o asemenea probare sau dezaprobare se pre¬ 
tează la definiţii exacte. Asemenea dovezi trebuie să conţină 
enunţuri de două genuri şi numai două: trebuie să conţină, în 
primul rând, adevăruri referitoare la rezultatele acţiunii în dis¬ 
cuţie - adevăruri cauzale - dar trebuie să conţină şi adevăruri 
etice evidente prin ele însele. Multe adevăruri de ambele ge¬ 
nuri sunt necesare pentru a demonstra despre orice acţiune că 
ar trebui îndeplinită; dar absolut orice alt gen de dovezi sunt în 
întregime irelevante. Rezultă de aici că, dacă un oarecare filo¬ 
zof cu preocupări etice oferă dovezi - indiferent care - în 

favoarea enunţurilor de primul gen, sau dacă, relativ la enun¬ 
ţurile de al doilea gen, fie nu reuşeşte să folosească adevăruri 
atât cauzale cât şi etice, fie foloseşte adevăruri care nu aparţin 
acestor categorii, raţionamentul său nu are câtuşi de puţin 
tendinţa de a susţine concluziile sale. Dar nu numai că aceste 
concluzii ale sale sunt lipsite de consistenţă; mai mult, avem 
motive să-l suspectăm de erori de confuzie; din moment ce 
enunţarea unor dovezi irelevante indică în general că filozoful 
care le enunţă are în vedere nu problema la care el afirmă că 
răspunde, ci una absolut diferită. Şi până acum toate discursu¬ 
rile etice au constat, poate, din raţionamente de acest gen 
absolut irelevant. 

Unul din principalele subiecte ale acestei cărţi poate fi 
exprimat schimbând uşor titlul uneia din cele mai cunoscute 
lucrări ale lui Kant. îmi permit îndrăzneala de a scrie „Prole¬ 
gomene la orice viitoare Etică ce-şi poate permite să se do¬ 
rească ştiinţifică 44 . Cu alte cuvinte, am îndrăznit să descopăr 
care sunt principiile fundamentale ale gândirii etice; şi enun¬ 
ţarea acestor principii, mai degrabă decât orice concluzii la 
care se poate ajunge prin utilizarea lor, poate fi considerată ca 
principalul meu subiect. De asemenea am încercat, în Capi¬ 
tolul VI, să prezint câteva concluzii cu privire la răspunsul 
corect la întrebarea „Ce este bine în sine? 44 , care sunt foarte 
diferite de cele în favoarea cărora pledează de obicei filozofii. 
Am încercat să definesc clasele în care se încadrează toate 
marile bunuri sau rele; şi am susţinut că foarte multe lucruri 
diferite sunt bune sau rele în sine, şi că nici o clasă de lucruri 
nu posedă vreo altă proprietate care să fie comună atât tuturor 
membrilor săi cât şi specifică lor. 

Pentru a exprima faptul că enunţurile mele etice din 
prima categorie nu pot fi probate sau aprobate, am urmat une¬ 
ori maniera lui Sidgwick, numindu-le „Intuiţii 44 . Dar rog să se 
noteze că eu nu sunt un „intuiţionist 44 , în sensul ordinar al cu¬ 
vântului. Sidgwick însuşi pare să nu fi fost vreodată perfect 
conştient de imensa importanţă a diferenţei existente, ce ne 
permite să facem distincţie între intuiţionismul său şi doctrina 
uzuală care este în general denumită astfel. Intuiţionistul pro- 




78 


G.E. MOORE 


priu-zis se diferenţiază imediat susţinând că afirmaţii de a 
doua speţă - enunţuri care afirmă că o anumită acţiune este 
corectă sau că este o datorie - nu le declar probate sau non- 
probate prin cercetarea rezultatelor acestor acţiuni. Eu, dim¬ 
potrivă, sunt nu mai puţin nerăbdător să susţin că afirmaţiile 
de acest gen nu sunt „intuiţii 44 decât să declar că afirmaţiile ce 
se încadrează în prima clasă sunt intuiţii. 

Repet, aş dori să se remarce că atunci când numesc 
asemenea afirmaţii „intuiţii 44 , nu fac nimic altceva decât să 
afirm că nu sunt capabile de demonstraţie; nu afirm absolut 
nimic în legătură cu maniera sau cu originea cunoaşterii noas¬ 
tre în privinţa lor. Şi încă şi mai puţin afirm (aşa cum o fac cei 
mai mulţi intuiţionişti) că orice afirmaţie oarecare este ade¬ 
vărată deoarece face parte din cunoaşterea noastră, pe o cale 
oarecare sau prin exercitarea unei facultăţi oarecare: eu susţin 
că, dimpotrivă, orice cale de cunoaştere a unei afirmaţii ade¬ 
vărate este posibilă şi pentru una falsă. 

Când această carte era aproape terminată, am descoperit, 
în Origin of the Knowledge of Right and Wrong, a lui 
Brentano, opinii mult mai asemănătoare cu ale mele decât am 
întâlnit la oricare alt autor din domeniu, ale cărui lucrări îmi 
sunt cunoscute. Brentano pare să fie de acord cu mine în tota¬ 
litate (1) considerând toate enunţurile etice ca fiind definite de 
faptul că obiectul lor este o singură categorie conceptuală, 
unică şi obiectivă; (2) împărţind asemenea enunţuri exact în 
aceleaşi două genuri; (3) susţinând că primul gen de enunţuri 
nu pot fi demonstrate, probate; şi (4) referitor la genul de 
dovezi necesare şi relevante pentru demonstrarea celor de-al 
doilea gen. Dar el consideră că conceptul etic fundamental nu 
este unul simplu, pe care eu în numesc „bine 44 , ci unul com¬ 
plex, pe care eu l-am definit ca „frumos 44 ; şi nici nu recunoaşte, 
ba chiar împlicit neagă, principiul pe care eu l-am numit prin¬ 
cipiul unităţilor organice. Ca urmare a acestor două diferenţe, 
concluziile sale referitoare la ce lucruri sunt bune în sine sunt 
substanţial diferite de ale mele. Dânsul este de acord că există 
multe bunuri diferite, cât şi că iubirea faţă de obiectele bune şi 
frumoase constituie o clasă importantă între acestea. 

Aş dori să mă refer la o omisiune de care mi-am dat 
seama când era prea târziu să o pot corecta, şi care, mi-e tea¬ 
mă, ar putea produce necazuri inutile unora dintre cititori. Am 
omis să discut direct legăturile reciproce dintre o serie de noţi¬ 
uni diverse, exprimate toate prin cuvântul „scop“. Consecin¬ 
ţele acestei omisiuni poate că vor fi în parte atenuate printr-o 
trimitere la articolul meu despre „Teleologie“, din Dictionary 
of Philosophy and Psychology al lui Baldwin. 

Dacă ar fi să rescriu acum lucrarea, aş face-o mult dife¬ 
rită şi cred că aş fi în stare să produc o carte mult mai bună. 
Dar am îndoieli dacă - în încercarea de a-mi satisface pro¬ 
priile-mi exigenţe - n-aş sfârşi prin a reda cu încă şi mai multă 
obscuritate ideile pe care sunt atât de nerăbdător să le exprim, 
fără a câştiga nimic în completitudine şi acurateţe. De aceea, 
credinţa mea este că a publica această carte exact în starea în 
care se află este cel mai bun lucru pe care l-aş putea face, cu 
toate că sunt dureros de conştient că este plină de defecte. 

Trinity College, Cambridge 
August , 1903 


[Această carte este acum retipărită fără nici o modifi¬ 
care, cu excepţia câtorva mici erori de tipar şi greşeli gramati¬ 
cale, care au fost corectate. Este retipărită, deoarece sunt încă 
de acord cu ideile ei principale şi cu concluziile ei; şi este 
retipărită fără modificări, deoarece mi-am dat seama că, dacă 
ar fi să încep să corectez ce mi se pare că ar trebui corectat, nu 
m-aş putea opri să nu rescriu această carte în întregime. 

G. E. M.] 
Cambridge, 1922. 

CAPITOLUL I 
A 


1. Pentru a defini etica, trebuie să descoperim ce este 
comun dar şi specific în toate judecăţile de necontestat 
referitoare la această disciplină / 53 

2. dar aceasta nu pentru că se referă la comportamentul 
uman, ci la un anume predicat* - „bine“, şi la opusul 
acestuia, „rău“, care se pot aplica atât comportamen¬ 
telor cât şi multor altor lucruri / 53 

3. Obiectul unei teorii etice ştiinţifice nu îl constituie ex¬ 
clusiv - după cum se afirmă în anumite lucrări - jude¬ 
căţile referitoare la „o serie de chestiuni particulare 44 / 55 

4. ci include toate raţionamentele universal valabile care 
stabilesc o relaţie între „bine 44 sau „bunătate 44 şi orice 
subiect, şi, prin aceasta, include şi cazuistica / 55 

B 

5 însă trebuie să cercetăm nu numai căror lucruri li se poate 
atribui în mod universal calificativul de „bine 44 , ci şi care 
este semnificaţia acestui calificativ ce li se atribuie / 57 

6. iar răspunsul la această întrebare este că acest califica¬ 
tiv nu poate fi definit / 58 

7. fiind o noţiune elementară: deoarece dacă prin definiţie 
se înţelege analizarea unui anume obiect de gândire, 
doar obiectele complexe pot fi definite / 59 


* „Bine", ,,bun“ la G. E. Moore, în toate exemplele sale, funcţionează ca 
un adjectiv atributiv, un predicativ, în vreme ce „galben" este un adjectiv 
predicativ. 

8. iar dintre cele trei sensuri posibile ale cuvântului „defi- 
niţie“ acesta este cel mai important / 60 

9. Ceea ce nu se poate defini nu este „Binele 44 , adică tota¬ 
litatea lucrurilor care posedă permanent calitatea de a fi 
bune, ci numai acest predicat / 60 

10. Cuvântul „bine 44 se referă deci la un anume obiect ele¬ 
mentar de gândire, între nenumărate altele; acest obiect 
a fost însă identificat frecvent cu un altul - o eroare pe 
care o vom numi „eroare naturalistă 44 / 61 

11. şi care reduce ceea ce este utilizat ca un principiu fun¬ 
damental al eticii fie la o tautologie, fie la o afirmaţie 
legată de înţelesul unui cuvânt / 62 

12. Natura acestei erori este uşor de recunoscut / 64 

13. şi dacă e evitată, ar fi cât se poăte de clar că singurele 
alternative la a admite că ceea ce numim „bine 44 nu 
poate fi definit sunt fie că acesta este o noţiune com¬ 
plexă, fie că nu există nici o noţiune specifică eticii - 
alternative ce nu pot fi respinse decât făcând apel la 
introspecţie, dar care astfel pot fi totuşi respinse / 66 

14. „Eroarea naturalistă 44 ilustrată de Bentham; şi sublin¬ 
ierea importanţei de a o evita / 69 

C 

15. Relaţiile pe care judecăţile etice le afirmă ca fiind uni¬ 
versal valabile, între „bunătate 44 şi alte lucruri, sunt de 
două tipuri: un lucru se poate considera fie ca fiind bun 
ca atare - în sine însuşi - fie ca găsindu-se într-o relaţie 
de dependenţă cauzală faţă de un altul, care este bun ca 
atare - a fi „bun ca o cale 44 / 72 

16. Cercetările noastre asupra ultimei categorii de relaţii nu 
pot spera să stabilească mai mult decât faptul că un 
anume tip de acţiune va avea în general cele mai bune 
rezultate cu putinţă / 73 

17. dar o relaţie de tipul anterior, dacă este adevărată într-un 
caz particular, este adevărată în toate cazurile posibile. 
Toate raţionamentele etice elementare stabilesc relaţii 
cauzale, dar de obicei sunt tratate ca şi cum nu ar face 
aşa ceva, deoarece între cele două tipuri de relaţii nu se 
face distincţie / 75 

D 

18. Cercetarea asupra conceptului de valoare intrinsecă este 
complicată de faptul că valoarea unui întreg poate fi 
diferită de suma valorilor părţilor sale / 78 

19. caz în care între parte şi întreg există o relaţie,, fapt ce 
rel'ufează diferenţe şi similitudini la fel de importante 
c * cele existente între mijloc şi scop / 80 

20. Termenul de „întreg organic 44 poate fi foarte bine folosit 
pentru a desemna faptul că un întreg are această propri¬ 
etate, din moment ce, dintre celelalte două proprietăţi 
pe care aceasta le implică în mod normal / 82 

21. una, aceea de dependenţă cauzală reciprocă între părţi, 
nu are nici o legătură logic necesară cu aceasta / 83 

22. iar cealaltă, asupra căreia s-a pus în mod deosebit ac¬ 
centul până acum, nu poate fi adevărată în cazul nici 
unui întreg, fiind o concepţie auto-contradictorie dato¬ 
rată unei confuzii / 87 

23. Rezumatul capitolului / 87 

CAPITOLUL II 

ETICA NATURALISTĂ 

24. Capitolul acesta, ca şi următoarele două, va trata despre 
anumite posibile răspunsuri la cea de-a doua dintre 
întrebările fundamentale ale eticii: Ce este binele în 
sine însuşi? Aceste posibile răspunsuri sunt caracteri¬ 
zate de faptul (1) că declară un anume lucru ca fiind 
singurul bun în sine însuşi; şi (2) că fac acest lucru 
plecând de la presupunerea că acest anume lucru 
defineşte noţiunea de „bine“ / 89 

25. Asemenea teorii pot fi împărţite în două mari grupuri 
(1) metafizice, (2) naturaliste: iar cel de-al doilea grup 
poate fi subdivizat în alte două, (a) teorii care declară 
un anume concept natural, altul decât mulţumirea, ca 
fiind unicul bun şi (b) hedonismul. Prezentul capitol va 
trata despre subgrupul (a) / 90 

26. Definirea a ceea ce se înţelege prin „naturalism 4 * / 90 

27. Argumentul uzual că lucrurile sunt bune, deoarece sunt 
„naturale 44 poate implica fie (1) enunţul fals că „nor¬ 
malul 44 , ca atare, este bun / 93 

28. fie (2) enunţul fals că „necesarul 44 , ca atare, este 
bun / 95 

29. Dar, la ora actuală, orice apel sistematic la natură este 
în mod predominant pus în legătură cu termenul de 
„evoluţie 44 . Această formă de naturalism este ilustrată 
de o examinare a teoriei eticii domnului Herbert 
Spencer / 97 

30. Trebuie să se facă o distincţie extrem de atentă între 

teoria ştiinţifică a lui Darwin asupra „selecţiei natu¬ 
rale 44 , având drept principal efect voga de care se 
bucură termenul de „evoluţie 44 în perioada modernă, şi 
anumite idei care sunt asociate în mod curent cu această 
din urmă noţiune / 97 

31. Legătura pe care domnul Spencer o stabileşte între 
evoluţie şi etică pare să etaleze din plin influenţa erorii 
naturaliste / 100 

32. dar domnul Spencer este vag în privinţa relaţiilor dintre 
termenii (noţiunile) etice de „mulţumire 44 şi de „evolu¬ 
ţie 44 , iar naturalismul său poate fi considerat, în princi¬ 
pal, drept un hedonism naturalist / 101 

33. O discuţie asupra celui de-al treilea capitol din Data of 
Ethics serveşte pentru a ilustra aceste două puncte de 
vedere, cât şi pentru a reliefa că domnul Spencer este 
bântuit de cea mai pură confuzie în privinţa principiilor 
fundamentale ale eticii / 102 

34. Se deduc trei abordări posibile distincte asupra relaţiei 
dintre evoluţie şi etică, pornind de la teoria naturalistă 
căreia i s-a propus să i se atribuie denumirea de „Etică 
evoluţionistă 44 . In oricare dintre aceste trei abordări com¬ 
ponenta relaţională este lipsită de importanţă, iar com¬ 
ponenta „evoluţionistă 44 - cea care dă, de fapt, impor¬ 
tanţă teoriei - implică o dublă eroare / 106 

35. Rezumatul / 109 

CAPITOLUL III 

HEDONISMUL 

36. Prevalenţa de care se bucură hedonismul se datorează 
în principal erorii naturaliste / 111 

37. Hedonismul poate fi definit ca doctrina conform căreia 
„Mulţumirea este singurul lucru bun“: această doctrină 
a fost respectată întotdeauna de hedonişti şi utilizată ca 
principiu fundamental de etică, deşi, de obicei, a fost 
amestecată confuz şi cu alte doctrine / 113 

38. Metoda utilizată în acest capitol constă în expunerea 
motivelor afirmate uzual ca stând la baza adevărurilor 
hedonismului şi, pe măsură ce aceste motive sunt re¬ 
liefate - fapt suficient pentru a le dovedi ca neadevărate 
-, printr-o critică asupra lucrărilor lui J. S. Mill & 
H. Sidgwick / 115 


A 

39. Mill declară că „Fericirea este singurul lucru de dorit ca 
scop ultim“ şi insistă că „Incertitudinile legate de sco¬ 
purile ultime nu pot fi eliminate prin demonstraţie 
directă** / 116 

40. totuşi ne oferă el însuşi o demonstraţie a primei afir¬ 
maţii, constând din (1) confuzia producătoare de erori 
între „de dorit** şi „dorit** / 117 

41. (2) o încercare de a demonstra că nu se doreşte nimic 
altceva în afară de mulţumire / 119 

42. Teoria conform căreia nu se doreşte nimic altceva în 
afară de mulţumire este datorată în cea mai mare mă¬ 
sură confuziei între cauza şi obiectul dorinţei: mulţu¬ 
mirea nu este, cu siguranţă, obiectul fundamental al do¬ 
rinţei, şi, chiar dacă se află totdeauna printre cauzele 
dorinţei, acest fapt nu ajunge pentru a tenta pe cineva să 
o considere permanent bună / 120 

43. Mill încearcă să-şi reconcilieze doctrina conform căreia 

mulţumirea este obiectul fundamental al dorinţei 
admiţând că există şi alte lucruri ce sunt dorite, prin 
declaraţia absurdă că orice cale ducând spre fericire 
este o „parte“ a fericirii / 123 

44. Rezumat al argumentaţiei lui Mill şi al criticilor 
mele / 124 


B 

$ 

45. Vom continua acum, considerând principiul hedonis¬ 
mului ca o „intuiţie 41 , fapt recunoscut explicit numai de 
Prof. Sidgwick. Faptul că astfel nu mai poate fi demon¬ 
strat nu este, în sine, un motiv de nemulţumire / 126 

46. Astfel, începând prin a considera că lucrurile sunt bune 
ca atare, lăsăm în urmă afirmaţiile uşor de contrazis ale 
naturalismului şi intrăm pe domeniul celei de-a doua 
diviziuni a problemelor eticii / 128 

47. Doctrina lui Mill, conform căreia anumite plăceri sunt 
superioare „calitativ 44 altora, implică atât că (1) raţiona¬ 
mentele legate de scopuri trebuie să fie „intuiţii 44 / 129 

48. cât şi (2) că mulţumirea nu este unicul lucru bun / 130 

49. Prof. Sidgwick a evitat aceste confuzii făcute de Mill: 
de aceea, abordând argumentaţia sa, vom avea în pri¬ 
mul rând în vedere întrebarea „Este mulţumirea unicul 
lucru bun? 44 / 132 

50. Prof. Sidgwick încearcă în primul rând să demonstreze 
că nimic în afara existenţei umane nu poate fi bun. 
Argumentaţia ne dă însă destule motive pentru a ne 
îndoi de aceasta / 133 

51. Domnia sa continuă apoi cu afirmaţia mult mai impor¬ 
tantă că nici o parte a existenţei umane, exceptând 
mulţumirea, nu este de dorit / 136 

52. Dar trebuie făcută disţincţia între mulţumire şi conştien¬ 
tizarea plăcerii , şi (1) este clar că, atunci când facem 
această distincţie, mulţumirea nu mai este unicul lucru 
bun / 139 

53. cât şi că (2) se poate demonstra la fel de clâr că nici 
conştientizarea mulţumirii nu este unicul lucru bun, 
dacă suntem la fel de atenţi în a face distincţie între 
aceasta şi factorii ce o însoţesc în mod normal / 141 

54. Ca puncte de vedere contrarii faţă de cele două argu¬ 
mente majore ale Prof. Sidgwick, trebuie menţionat 
faptul că al doilea este în egală măsură compatibil cu 
presupunerea că mulţumirea este un simplu criteriu 
asupra a ceea ce este corect / 143 

55. iar în privinţa primului - apelul la intuiţia reflexivă - că 
nu reuşeşte să enunţe clar problema (1) prin aceea că nu 
recunoaşte principiul unităţilor organice / 144 

56. şi (2) prin aceea că nu reuşeşte să sublinieze că armonia 
- pe care a încercat să o demonstreze - dintre raţiona¬ 
mentele hedoniste şi cele ce ţin de bunul-simţ nu rezistă 
decât în privinţa raţionamentelor asupra căilor: gândi¬ 
rea hedonistă este flagrant paradoxală când este vorba 
de scopuri / 145 

57. De aici trag deci concluzia că o intuiţie reflexivă - apli¬ 
cată cu precauţiile de rigoare - va fi în perfectă concor¬ 
danţă cu bunul-simţ că este absurd să consideri simpla 
conştientizare a plăcerii ca unicul lucru bun / 147 

58. Nu mai rămâne de luat în consideraţie decât Egoismul 
şi Utilitarismul. Este important să facem distincţia între 
primul, ca doctrină afirmând că „mulţumirea mea pro¬ 
prie este unicul lucru bun‘\ şi doctrina - opusă altruis¬ 
mului - conform căreia a urmări exclusiv propria-mi 
mulţumire este corect ca o cale / 147 

59. Egoismul pur este extrem de uşor de combătut, fiind 
auto-contradictoriu: nu reuşeşte să perceapă că atunci 
când declar un lucru ca fiind unicul lucru bun pentru 
mine, trebuie să-l declar de fapt ca fiind bun la modul 
absolut , altfel poate să nu fie bun de nimic / 148 

60. Această confuzie este reliefată şi mai pregnant printr-o 
examinare critică a lucrărilor Prof. Sidgwick / 151 

61. şi se demonstrează că - urmare a acestei confuzii - re¬ 
prezentarea sa despre „relaţia dintre egoismul raţional 
şi bunăvoinţa raţională 4 * ca fiind „cea mai profundă pro¬ 
blemă de etică 44 şi opinia sa, conform căreia este nece¬ 
sară o anumită ipoteză pentru „a face din etică o ştiinţă 
raţională 44 , sunt grosier eronate / 153 

62. Aceeaşi confuzie este responsabilă şi de încercarea de a 
considera utilitarismul ca o consecinţă a hedonismului 
psihologic, aşa cum se afirmă de obicei, de exemplu de 
către Mill / 155 

63. Egoismul pur pare să-şi datoreze plauzibilitatea faptului 
că este confundat cu egoismul ca doctrină asupra căilor 
mijloacelor (şi nu a scopurilor) / 156 

64. Sunt remarcate anumite ambiguităţi în concepţia utili- 
taristă; şi se reliefează faptul că (1) în calitate de doc- 

trină asupra scopurilor finale este, în cele din urmă, la 
fel de uşor de combătut ca şi hedonismul şi (2) că, pe 
când argumentele cel mai adesea aduse în favoarea sa 
nu pot demonstra, în cel mai bun caz, decât că poate 
oferi un criteriu relativ la corectitudinea unei acţiuni, 
nici măcar în această privinţă nu sunt suficiente / 157 

65. Rezumatul capitolului / 159 

CAPITOLUL IV 

ETICĂ METAFIZICĂ 
A 

66. Termenul de „metafizică 44 este definit ca referindu-se în 
primul rând la orice obiect de cunoaştere care nu face 
parte din natură - nu există în timp, nu poate fi per¬ 
ceput; dar, din moment ce metafizicienii - nemulţumiţi 
să tot enunţe adevăruri despre asemenea entităţi - au 
presupus permanent că ceea ce nu există în natură tre¬ 
buie, cel puţin, să existe, termenul se referă în egală 
măsură la o presupusă „realitate suprasensibilă 44 / 161 

67. şi, prin „etică metafizică 44 eu înţeleg acele sisteme care 
afirmă explicit sau implicit că răspunsul la întrebarea 
„Ce este binele? 44 depinde logic de răspunsul la între¬ 
barea „Care este natura realităţii suprasensibile? 44 în 
toate sistemele de acest gen este implicată evident o 
aceeaşi eroare - „eroarea naturalistă 44 - cu ajutorul 
căreia a fost definit şi naturalismul / 164 

68. Metafizica, având de-a face cu o „realitate suprasensi¬ 
bilă 44 , ar putea avea o legătură cu etica practică (1) dacă 
realitatea ei suprasensibilă este concepută ca o entitate 
din viitor, pe care acţiunile noastre o pot afecta; şi (2) 

din moment ce poate dovedi câ fiecare afirmaţie ţinând 
de etica practică este falsă, dacă va reuşi să demon¬ 
streze în prealabil că o realitate eternă este fie singurul 
lucru real fie singurul lucru bun. Cei mai mulţi meta¬ 
fizicieni, crezând în existenţa unei realităţi de al doilea 
tip, susţin implicit că orice enunţ cu caracter practic 
este complet fals, deşi nu-şi dau seama că astfel meta¬ 
fizica lor le contrazice propria lor etică / 166 

B 

69. Dar teoria de la care am pornit eu când am definit etica 
metafizică nu susţine că metafizica are o legătură logică 
cu problemele pe care le ridică etica practică - „Ce 
efecte va avea acţiunea mea?“ - ci cu problema funda¬ 
mentală a eticii „Ce este binele ca atare?“ Această 
teorie a fost combătută deja prin demonstraţia - din 
capitolul I - că eroarea naturalistă este o eroare: nu mai 
rămân de discutat decât anumite confuzii care o fac să 
fie încă plauzibilă / 169 

70. Una din sursele de confuzie pare să rezide în incapaci¬ 
tatea de a face distincţie între enunţul „Este bun/bună“ 
când are înţelesul: „Acest lucru care există este bun“ şi 
acelaşi enunţ, dar având sensul: „Existenţa unui aseme¬ 
nea gen de lucru ar fi bună“ / 169 

71. iar o alta pare să fie incapacitatea de a face distincţia 
între ceva ce sugerează un anume adevăr, sau o cauză 
datorită căreia am ajuns să-l cunoaştem, şi altceva, de 
care acesta este logic dependent, sau care este un motiv 
pentru care am ajuns să credem în acel adevăr: în acest 
sens ficţiunea pură are mult mai multă legătură cu etica 
decât va putea avea vreodată metafizica / 171 

72. Dar o sursă mult mai importantă de confuzii pare să 
rezide în presupunerea că „a fi bun“ este identic cu a 
poseda o anume însuşire suprasensibilă, care este impli¬ 
cată şi în definiţia „realităţii 44 / 173 

73. Una din cauzele acestei supoziţii pare să fie prejudecata 
de logică în conformitate cu care toate enunţurile sunt 
de tipul cel mai familiar cu putinţă - acela în care se 
enunţă atât subiectul cât şi predicatul / 174 

74. Dar judecăţile ţinând de etică nu pot fi reduse în totali¬ 
tate la acest tip: în particular, trebuie evident să se facă 
distincţia dintre ele şi / 177 

75. (1) legile naturii; cu care le confundă una din cele mai 
faimoase doctrine ale lui Kant / 177 

76. (2) poruncile biblice; cu care le confundă atât Kant cât 
şi mulţi alţii / 178 -• 

D 

77. Această ultimă confuzie este una din sursele de eroare a 
doctrinei modeme prevalente conform căreia „a fi bun 44 
este identic cu „a avea voinţă 44 ; dar prevalenţa acestei 
doctrine pare să se datoreze în principal unor alte cauze. 
Cu privire la ea, voi încerca să arăt (1) care sunt princi¬ 
palele erori ce par să fi condus la adoptarea ei; şi (2) că, 
exceptând această teorie, metafizica voinţei poate doar 
cu greu fi considerată ca având vreo legătură logică cu 
etica / 179 

78. (1) Se afirmă de obicei, începând de la Kant, că legătu¬ 
ra dintre „bunătate 44 şi voinţă sau sentimentalism este 

aceeaşi cu cea care există între „adevăr 44 sau „realitate 44 
şi cunoaştere: că metoda corectă ce trebuie adoptată de 
etică ar fi aceea de a descoperi care sunt implicaţiile 
voinţei sau sentimentalismului, la fel cum, după Kant, 
metoda corectă pentru metafizică este aceea de a desco¬ 
peri ceea ce este implicat în actul cunoaşterii / 180 

79. Legătura presupusă la ora actuală între „bunătate 44 şi 
voinţă sau sentimentalism, din care se trage această 
doctrină falsă, pare să rezide în principal în (a) legătura 
cauzală ce constă în faptul că numai reflectând asupra 
unor experienţe de voinţă sau de sentimentalism deve¬ 
nim conştienţi de valorile etice; (b) faptul că o anume 
cunoaştere asupra binelui este probabil permanent in¬ 
clusă în anumite manifestări de voinţă şi de sentimen¬ 
talism şi este, în general , însoţită de ele / 181 

80. dar din nici una din aceste constatări de natură psiho¬ 
logică nu decurge că „a fi bun 44 este totuna cu a avea 
voinţă sau cu a simţi într-un anume fel, singura conse¬ 
cinţă ce rezultă de aici fiind doar o exemplificare a con¬ 
tradicţiei fundamentale a epistemologiei modeme - con¬ 
tradicţia pe care o implică atât separarea cât şi identifi¬ 
carea obiectului de actul de gândire, „adevărul 44 însuşi 
de criteriul cu ajutorul căruia poate fi specificat: / 182 

81. şi, odată această analogie între voinţă şi cunoaştere 
acceptată, punctul de vedere conform căruia enunţurile 
eticii au legături esenţiale cu voinţa şi cu sentimentalis¬ 
mul este întărit de o altă eroare cu privire la natura cu¬ 
noaşterii - eroarea de a presupune că „percepţia 44 desem¬ 
nează doar o modalitate de a cunoaşte un obiect, pe 
când de fapt aceasta include totdeauna şi presupunerea 
implicită că obiectul respectiv este şi real / 184 

82. Argumentaţia dezvoltată pe parcursul ultimelor trei 

paragrafe este recapitulată; şi se reliefează că (1) voinţa 
şi sentimentalismul nu sunt analoage cunoaşterii şi că 
(2) chiar dacă ar fi, totuşi „a fi bun“ nu ar putea însem¬ 
na în nici un caz „a avea voinţă 44 sau „a simţi intr-un 
anumit fel“ / 185 

83. (2) Dacă „a fi bun“ şi „a avea voinţă 44 nu sunt afirmaţii 
identice, atunci cea din urmă nu poate fi un criteriu de 
apreciere a celei dintâi; şi pentru a demonstra că aşa 
este, va trebui să stabilim în mod independent că multe 
lucruri sunt bune - adică va trebui să stabilim cele mai 
multe din concluziile noastre asupra eticii înainte ca 
metafizica sau voinţa să ne poată oferi cel mai neînsem¬ 
nat ajutor / 187 

84. Faptul că metafizicienii care, ca şi grecii, încearcă să fun¬ 
damenteze etica pe voinţă, nici măcar nu abordează această 
cale independentă de investigare, demonstrează că aceş¬ 
tia pleacă de la presupunerea falsă că „a fi bun 44 este 
identic cu „a avea voinţă 44 , şi prin aceasta modul lor de 
gândire relativ la etică este lipsit de orice valoare / 188 

85. Rezumatul capitolului / 190 

CAPITOLUL V 

ETICA ÎN RAPORT CU COMPORTAMENTUL 

86. Problema care se va discuta în acest capitol trebuie 
diferenţiată net de celelalte două discutate până acum, 
şi anume (1) Care este natura enunţului „Aceasta este 
bine ca atare 44 ? /192 

87. şi (2) Ce lucruri sunt bune ca atare?, întrebare la care 
am formulat unul din răspunsuri atunci când am ajuns 
la concluzia că mulţumirea nu este singurul lucru bun 
ca atare / 194 

88. Pe parcursul acestui capitol vom avea de-a face cu cel 
de-al treilea obiect cercetat de etică, şi anume cu 
răspunsul la întrebarea „Ce comportament este o cale 
spre rezultate bune?“ sau, altfel spus, „Ce trebuie să 
facem?“ Aceasta este problema eticii practice , iar pen¬ 
tru a răspunde trebuie să plecăm de la presupunerea că 
există o legătură cauzală / 196 

89. Se demonstrează că enunţul „Această acţiune este 
corectă* 4 sau „este de datoria mea 44 sunt echivalente cu 
presupunerea că rezultatul global al acţiunii în cauză va 
fi cel mai bun cu putinţă / 196 

90. iar în restul capitolului se detaliază anumite concluzii 
pe care acest fapt le aduce la lumină. Dintre care prima 
este (1) că intuiţionismul este greşit înţeles; din mo¬ 
ment ce nici un enunţ privind datoria nu poate fi evi¬ 
dent de la sine / 198 

91. (2) Este clar că nu putem avea nici o speranţă să de¬ 
monstrăm care anume dintre toate acţiunile pe care este 
posibil să le îndeplinim într-o ocazie dată va produce 
cele mai bune rezultate globale: a descoperi care anume 
ne este „datoria 44 , în acest sens strict, este imposibil. 
Poate însă fi posibil să demonstrăm care anume dintre 
acţiunile pe care este probabil să le întreprindem va 
duce la cele mai bune rezultate / 198 

92. Diferenţierea enunţată pe parcursul ultimului paragraf 
este explicată în continuare; şi se insistă asupra faptului 
că tot ce a făcut etica sau ce poate ea face nu este să 
determine nişte îndatoriri în sens absolut, ci să reliefeze 
care anume dintr-un număr restrâns de alternative, 
posibile în anumite circumstanţe, va duce la rezultate 
mai bune / 200 

93. (3) Chiar şi această ultimă sarcină este de o dificultate 
imensă, şi, până acum, nu s-a reuşit să se demonstreze 
vreodată adecvat că rezultatele globale ale unei anumite 
acţiuni sunt superioare celor aparţinând alteia. Deoarece 
(a) rezultatele nu pot fi apreciate decât avându-se în 
vedere un viitor relativ apropiat: de aceea suntem obli¬ 
gaţi să presupunem că situaţia nu va fi răsturnată în 
viitorul infinit de rezultate neprevăzute ale aceleiaşi 
acţiuni - o premisă care s-ar putea să fie, dar cu sigu¬ 
ranţă încă nu a fost, justificată / 201 

94. şi (b) chiar şi a decide că, dintre două acţiuni, una are 
rezultate globale mai bune decât cealaltă în viitorul 
imediat, este foarte dificil; şi este foarte puţin probabil, 
şi practic imposibil de demonstrat, că orice acţiune 
anume este, în orice situaţie, o cale mai bună decât 
alternativele ei egal probabile. Principiile referitoare la 
îndatoriri, chiar şi în acest sens restrâns, nu pot fi, în cel 
mai bun caz, decât adevăruri generale / 203 

95. Dar (c) despre cele mai multe dintre acţiunile aprobate 
în cel mai înalt grad şi la modul universal de bunul- 
simţ, poate că este posibil să se demonstreze că sunt în 
general căi mai bune decât orice alternativă probabilă, 
pe baza următoarelor principii. (1) Cu privire la anu¬ 
mite principii se poate demonstra că respectarea lor este 
utilă în oricare dintre stările sociale în care instinctele 
de prezervare şi de perpetuare a vieţii şi cel de acumu¬ 
lare a proprietăţii se manifestă cu o intensitate normală; 
iar această utilitate poate fi demonstrată, independent 
de existenţa unui punct de vedere corect asupra concep¬ 
tului de bine ca atare, din moment ce respectarea prin¬ 
cipiilor este o cale spre acele lucruri ce constituie una 
din condiţiile necesare pentru acumularea oricăror bu¬ 
nuri majore în cantităţi considerabile / 205 

96. (2) Alte principii sunt de o asemenea natură încât nu se 
poate demonstra decât că respectarea lor este utilă în 
circumstanţe mai mult sau mai puţin temporare, pentru 
prezervarea structurii sociale: dacă despre vreunul din 
aceste principii se doreşte să se demonstreze că este util 
în cadrul tuturor structurilor sociale, se poate ajunge 
aici doar demonstrând legătura lor cauzală cu lucruri 
bune sau rele în sine, ce nu sunt în general recunoscute 
ca fiind ca atare / 207 

97. Este clar că principiile de speţa (1) pot fi de asemenea 
justificate de existenţa unor circumstanţe temporare de 
genul celor ce le justifică pe cele de speţa (2); şi printre 
asemenea circumstanţe temporare trebuie recunoscută 
şi existenţa aşa-numitelor sancţiuni / 208 

98. în acest fel poate fi posibil să se demonstreze utilitatea 
generală , pentru un moment dat, a acelor acţiuni care în 
societatea noastră sunt atât la modul general recunos¬ 
cute ca îndatoriri şi în general respectate ca atare; dar 
pare foarte îndoielnic să se poată construi o pledoarie 
concludentă în favoarea oricărei propuneri de schim¬ 
bare comportamentală la nivel de societate, fără a se 
cerceta independent ce anume lucruri sunt bune sau rele 
ca atare / 209 

99. * Şi (d) dacă luăm în consideraţie şi problema distinctă 

despre felul în care un anume individ ar trebui să se 
decidă să acţioneze (a) în cazurile în care utilitatea ge¬ 
nerală a acţiunii în cauză e sigur recunoscută, (P) în alte 
cazuri: par să existe motive să credem că, referitor la 
(a), când principiul în general util este şi în general 
respectat, individul trebuie întotdeauna să i se confor¬ 
meze; dar aceste motive nu sunt concludente dacă fie 
respectarea în general a principiilor sau utilitatea lor ge¬ 
nerală lasă de dorit / 211 

100. şi că (p) în toate celelalte cazuri, principiile de acţiune 
nu ar trebui să fie deloc urmate, ci individul ar trebui să 
ia în consideraţie ce anume bine pozitiv ar putea el fi 
capabil să efectueze, în condiţiile specifice lui, şi ce rele 
să evite / 214 

101. (4) De aici rezultă că diferenţa între termenii „înda- 
torire“ şi „eficienţă 44 nu are în primul rând o conotaţie 
etică: atunci când ne întrebăm „Este aceasta într-adevăr 
util? 44 ridicăm de fapt exact aceeaşi problemă ca atunci 
când ne întrebăm „Este aceasta de datoria mea? 44 , adică, 
mai exact: „Este aceasta o cale spre ceea ce este mai bun 
cu putinţă? 44 în principal „îndatoririle 44 sunt definite cu 
ajutorul unor diferenţe specifice care nu ţin de etică (1) 
faptul că mulţi oameni sunt deseori tentaţi să le evite, 
(2) că efectele predominante ale acestor acţiuni se exer¬ 
cită mai degrabă asupra altora, nu asupra celui ce le efec¬ 
tuează, (3) şi că sensibilizează sentimentele morale: în pri¬ 
vinţa diferenţierii lor printr-o particularitate etică, aceasta 
nu este atât faptul că îndeplinirea lor este extrem de 
utilă, cât faptul că sunt extrem de utile în calitate de 
motiv de sancţionare în caz de neîndeplinire / 216 

102. Diferenţierea între „îndatorire 44 şi „interes 44 este de ase¬ 
menea, în principal, de natură ne-etică: dar termenul 
„interes 44 se referă şi la un calificativ distinct, specific 
eticii - faptul că o anumită acţiune este „în interesul 
meu 44 presupunea doar că aceasta va avea cel mai bun 
rezultat posibil asupra unui individ izolat, nu faptul că 
efectele sale totale vor fi cele mai bune cu putinţă / 219 

103. Vom vedea în continuare că „virtuţile 44 nu trebuie defi¬ 
nite ca norme adevărate în sine însele: în mod necesar nu 
sunt mai mult decât norme pentru îndeplinirea unor ac¬ 
ţiuni în general bune ca mijloace, dar şi asta este vala¬ 
bil, în cea mai mare parte, doar pentru acelea care sunt 

clasificate ca „îndatoriri 4 *, în conformitate cu secţiunea 
(4). în consecinţă rezultă că a decide dacă o anumită nor¬ 
mă este sau nu „virtuoasă** implică a parcurge dificila 
investigaţie cauzală discutată în secţiunea (3); şi că ceea 
ce este considerat virtute într-o anume stare socială 
poate să nu mai fie astfel într-o altă stare socială / 220 

104. Decurge de aici că nu avem nici un motiv să presu¬ 
punem, aşa cum se face de obicei, că aplicarea unei vir¬ 
tuţi în îndeplinirea unei „îndatoriri** este totdeauna bună 
în sine - departe de asta, şi acesta este singurul lucru 
bun / 222 

105. şi dacă luăm în considerare valoarea intrinsecă a unei 
asemenea practici, va apărea clar (1) că, în cele mai 
multe cazuri, aceasta nu are nici o valoare şi (2) că şi 
acele cazuri în care are o oarecare valoare sunt departe 
de a putea fi considerate un bun fundamental. Adevărul 
ultimei afirmaţii este, în general, insuficient luat în con¬ 
sideraţie, chiar şi de cei care îl neagă / 223 

106. dar, pentru a decide corect asupra valorii intrinseci a 
unei virtuţi, trebuie să facem distincţie între trei tipuri 
de norme, fiecare dintre ele numit în mod curent astfel 
şi despre care se afirmă că este singurul care merită 
numele. Astfel (a) simplul şi inconştientul „obicei** de a 
îndeplini îndatoriri, care este tipul cel mai răspândit, nu 
are nici urmă de valoare intrinsecă; moraliştii creştini 
au dreptate când afirmă că simpla „corectitudine de 
exterior** nu are nici o valoare intrinsecă, deşi greşesc 
atunci când susţin că din acest motiv nu este o „virtute**, 
din moment ce asta ar însemna că nu are nici o valoare 
nici măcar ca un mijloc / 224 

107. (b) când virtutea constă dintr-o dispoziţie de a avea - şi 
de a fi mişcaUde - sentimente de iubire faţă de con- 

secinţele într-adevăr bune ale unei acţiuni şi de ură faţă 
de cele într-adevăr rele, are o oarecare valoare intrin¬ 
secă, dar aceasta poate varia în limite foarte largi / 226 

108. şi în cele din urmă (c) cazul în care virtutea constă în 
„conştientizare 44 - adică dispoziţia de a nu acţiona, în 
anumite condiţii, până când nu credem şi nu simţim că 
acţiunea noastră este corectă - pare să aibă o anume 
valoare intrinsecă: valoarea acestui sentiment a fost în 
mod special subliniată de etica creştină, dar cu sigu¬ 
ranţă nu este, aşa cum vrea Kant să ne facă să credem, 
nici valoarea fundamentală, nici întotdeauna un lucru 
bun, chiar luat ca o cale de urmat / 227 

109. Rezumatul capitolului / 229 


CAPITOLUL VI 

IDEALUL 

110. Printr-o stare de lucruri „ideală 44 se poate înţelege fie 

(1) Summum Bonum sau absolut tot ce e mai bun, fie 

(2) cea mai bună situaţie căreia legile naturii îi permit 
să existe pe această lume, fie (3) orice este extraordinar 
de bun ca atare: pe parcursul acestui capitol preocupa¬ 
rea principală va fi de a lămuri ce este lin ideal în sensul 

(3) - formulând astfel un răspuns la problema funda¬ 
mentală a eticii / 232 

111. dar un răspuns corect la această întrebare este un pas 
esenţial spre un punct de vedere corect în definirea 
„idealului 44 în sensurile (1) şi (2) / 233 

112. Pentru a putea răspunde corect la întrebarea „Ce este 
binele ca atare? 44 trebuie să avem în vedere ce valoare 
pot avea lucrurile, dacă ar exista absolut ca atare / 236 

113. şi, dacă utilizăm această metodă, este evident că afec¬ 
tivitatea personală şi satisfacţia estetică sunt de departe 
cele mai bune lucruri pe care le cunoaştem / 237 

114. Dacă începem*prin a pune în discuţie I. Satisfacţia 
estetică , este clar (1) că pentru aceasta este totdeauna 
esenţial să existe cel puţin o stare emoţională dintr-o 
mare diversitate de stări emoţionale foarte diferite, deşi 
aceste emoţii pot avea o valoare redusă dacă sunt luate 
ca atare / 238 

115. şi (2) că o cunoaştere a calităţilor frumosului este în 
egală măsură esenţială, şi are în aceeaşi măsură o va¬ 
loare redusă când este luată ca atare / 239 

116. Dar (3) dat fiind că o combinaţie corespunzătoare a 
acestor două elemente este totdeauna un bun considera¬ 
bil şi poate fi chiar unul de foarte mare valoare, ne putem 
întreba dacă, adăugând la aceasta o adevărată credinţă 
în existenţa obiectului de cunoaştere , întregul astfel for¬ 
mat nu are o valoare încă şi mai mare / 241 

117. Personal cred că răspunsul la această întrebare ar tre¬ 
bui să fie afirmativ; dar pentru a fi siguri că această 
judecată este corectă, trebuie să facem distincţie între 
aceasta / 242 

118. şi următoarele două (a) faptul că cunoaşterea este valo¬ 
roasă ca o cale , (b) că, deşi un obiect de cunoaştere este 
el însuşi un lucru bun, existenţa lui, bineînţeles, se 
adaugă la valoarea întregii stări de fapt / 244 

119. dacă însă vom reuşi să evităm tot ceea ce este cuprins în 
aceste două stări de fapt, vom constata că, după toate 
aparenţele, simpla credinţă adevărată este totuşi o con¬ 
diţie esenţială pentru atingerea unor valori înalte / 245 

120. Obţinem astfel un al treilea factor esenţial aflat în com¬ 
punerea multor bunuri extrem de valoroase; şi astfel 
suntem capabili sâ justificam (1) atribuirea de valoare 
cunoaşterii , peste şi deasupra valorii pe care o are ca o 
cale, şi (2) superioritatea intrinsecă a aprecierii corecte 
a obiectelor reale faţă de aprecierea unui obiect egal de 
valoros, dar care este un produs pur imaginar: emoţiile 
îndreptate spre obiecte reale, chiar dacă acestea sunt 
inferioare, pot reclama egalitatea în faţa celor mai înalte 
plăceri imaginare / 247 

121. în final, (4) referitor la obiectele de cunoaştere care 
sunt esenţiale pentru aceste întreguri bune, este treaba 
esteticii să le analizeze natura: aici nu trebuie remarcat 
decât (1) că numindu-le „frumoase“, înţelegem prin 
aceasta că ele dispun de această proprietate în raport cu 
un întreg bun; şi (2) că acestea sunt, în cea mai mare 
parte, ele însele întreguri complexe, astfel încât con¬ 
templarea admirativă a întregului depăşeşte cu mult ca 
valoare suma valorilor contemplării admirative a păr¬ 
ţilor lor / 248 

122. Cu privire la II. Afectivitatea personală , obiectul este, 
în acest caz, nu numai frumos, ci şi bun ca atare; se pare 
însă că aprecierea de care se bucură componenta bună 
ca atare, şi anume calităţile mentale ale unei persoane, 
nu este, cu certitudine, un bun la fel de mare ca întregul 
format de combinaţia acesteia cu o frumuseţe corporală 
apreciată; este îndoielnic chiar dacă este un bun la fel 
de valoros ca simpla apreciere de care se bucură fru¬ 
museţea corporală; dar cu certitudine combinaţia celor 
două este un bun de departe mai valoros decât oricare 
dintre ele considerate separat / 251 

123. Decurge de aici că avem toate motivele să presupunem 
că o cunoaştere a calităţilor materiale , şi chiar exis- 

tenţa lor, este o componentă esenţială pentru Ideal sau 
Summum Bonum: posibilitatea ca ele să nu fie incluse 
în acestea este extrem de redusă / 254 

124. Ne mai rămân de luat în consideraţie cazurile de rău 
pozitiv şi de bune hibrid. I. Relele pot fi divizate în trei 
clase, şi anume / 256 

125. (1) cazurile de rău constând din iubirea sau admiraţia 
sau satisfacţia faţă de ceea ce este rău sau urât / 257 

126. (2) cazurile de rău constând din ura sau nemulţumirea 
faţă de ceea ce este bun sau frumos / 259 

127. şi (3) conştientizarea durerii intense: acesta pare să fie 
singurul lucru - fie extrem de bun, fie extrem de rău - 
care nu implică atât cunoaştere cât şi emoţie îndreptată 
spre obiectul care îl generează; şi prin aceasta nu este ana¬ 
log cu mulţumirea în privinţa valorii sale intrinseci, cât şi 
datorită faptului că nu pare să adauge nimic la răutatea 
unui întreg, luat ca întreg , în care este combinat cu un alt 
rău, pe când mulţumirea adaugă totdeauna ceva la bună¬ 
tatea unui întreg în care este combinată cu un alt bun / 260 

128. dar mulţumirea şi durerea sunt absolut analoage în sen¬ 
sul că mulţumirea în nici un caz nu creşte întotdeauna, 
iar durerea în nici un caz nu scade întotdeauna valoarea 
totală a unui întreg în care sunt incluse: reciproca aces¬ 
tei afirmaţii este adeseori adevărată / 262 

129. Pentru a pune în discuţie II. Situaţiile de bine mixt sau 
hibrid, trebuie, în primul rând, să facem diferenţa între 
(1) valoarea unui întreg luat ca un întreg şi (2) valoarea 
integrală a acestuia sau valoarea totală: (1) = diferenţa 
dintre (2) şi suma valorilor părţilor. Plecând de la aceas¬ 
tă diferenţiere, rezultă / 262 

130. (1) Că simpla combinare a două sau mai multe situaţii 
în care răul apare, nu conduce niciodată la o situaţie de 
bine pozitiv cu valoare întreagă , deşi acesta poate avea 
o valoare intrinsecă considerabilă luat ca întreg / 264 

131. dar (2) Că un întreg ce include cunoaşterea a ceva rău sau 
urât poate fi totuşi un bine pozitiv important, ca valoare 
integrală: cele mai multe virtuţi, care au o valoare intrin¬ 
secă, indiferent care este măsura acesteia, par să fie de 
acest tip, de exemplu (a) curajul şi compasiunea, şi (b) 
bunătatea morală; toate acestea sunt exemple ale urii 
sau nemulţumirii faţă de ceea ce este rău sau urât / 265 

132. dar nu pare să existe nici un motiv care să ne facă să 
credem că, acolo unde există obiecte rele, starea totală 
de fapt este întotdeauna un bine pozitiv ca valoare inte¬ 
grală , deşi existenţa răului se poate adăuga la valoarea 
acelui obiect, luat ca întreg / 267 

133. De aici rezultă că (1) pentru ideal nu constituie o nece¬ 
sitate existenţa unui rău, (2) contemplarea unor cazuri 
în care apare răul imaginare este însă o necesitate pen¬ 
tru acesta, şi (3) acolo unde aceste cazuri în care apare 
răul există deja, existenţa virtuţilor mixte are o valoare 
independentă atât de consecinţele acestuia, cât şi de 
valoarea pe care o are în comun cu aprecierea corectă a 
cazurilor imaginare în care apare răul / 268 

134. Concluzii finale / 270 

135. Rezumatul capitolului / 272 

1. Sunt foarte uşor de remarcat printre judecăţile şi 
enunţurile noastre de zi cu zi acelea a căror „valoare de ade¬ 
văr 44 este o preocupare a logicii. Ori de câte ori afirmăm: 
„Cutare este un om bun 44 , sau „Cetăţeanul acela e un ticălos 4 *; 
ori de câte ori ne întrebăm „Ce-ar trebui să fac eu?“ sau „Este 
greşit să procedez astfel? 44 ; ori de câte ori riscăm să facem 
afirmaţii de genul „Abstinenţa este o virtute şi beţia un viciu 44 
- de fiecare dată este, fără nici un dubiu, problema eticii să 
dezbată asemenea întrebări şi asemenea afirmaţii; să demon¬ 
streze care este răspunsul corect atunci când ne întrebăm ce 
este bine să facem şi să evidenţieze motivele pentru care 
putem considera că afirmaţiile noastre cu privire la caracterul 
unei anumite persoane sau la moralitatea unei anumite acţiuni 
sunt adevărate sau false. în marea majoritate a cazurilor, ori de 
câte ori susţinem vreo afirmaţie în care utilizăm termeni de 
genul „virtute 44 , „viciu 44 , „datorie 44 , „ar trebui să 44 (ought), 
„corect 44 (right), „bun 44 (good), „rău 44 , facem judecăţi etice; şi 
dacă dorim să dezbatem problema adevărului lor, atunci vom 
dezbate o problemă de etică. 

Asupra celor susţinute mai înainte nu există absolut nici 
un fel de dispute; dar ele sunt departe de a defini domeniul 
eticii. Acest domeniu poate fi într-adevăr definit ca întregul 
adevăr despre ceea ce este în acelaşi timp comun tuturor aces¬ 
tor judecăţi şi specific fiecăruia în parte. Dar tot ne mai ră¬ 
mâne de răspuns la întrebarea: Care sau ce anume este acest 
ceva comun şi specific? Iar aceasta este o întrebare la care s-au 
dat foarte multe răspunsuri diferite, de către filozofi ai eticii 
de o recunoscută reputaţie, dar nici unul dintre acestea nu este, 
poate, complet satisfăcător. 

2. Dacă vom lua în considerare exemple precum cele 
prezentate mai sus, nu vom greşi prea mult spunând că toate 
se preocupă de problema „comportamentului 44 - punând între- 

barea ce anume, în comportamentul nostru, de fiinţe umane, 
este bine, şi ce este rău, ce este corect şi ce este greşit. Căci, 
atunci când spunem că un om este bun, înţelegem, de obicei, 
că acţionează (moralmente) corect; când spunem că beţia este 
un viciu, înţelegem de obicei că a te îmbăta este o acţiune 
moralmente greşită sau vătămătoare. Şi tocmai această dez¬ 
batere asupra comportamentului uman este lucrul de care se 
leagă cel mai strâns numele „eticii 44 . Este o asociere prin 
derivaţie; iar comportamentul este, fără nici o îndoială, de 
departe cel mai comun obiect al judecăţilor etice, şi în acelaşi 
timp obiectul ei care trezeşte interesul cel mai general. 

Ca urmare, descoperim că mulţi dintre filozofii eticii 
sunt dispuşi să accepte ca o definiţie adecvată pentru etică 
afirmaţia că aceasta se ocupă cu studiul a ceea ce este bun sau 
rău în comportamentul uman. Aceştia susţin că cercetările 
etice se reduc la chestiuni de „comportament 44 sau de „prac¬ 
tică 44 ; ei susţin că denumirea „filozofie practică 44 acoperă toate 
problemele cu care are etica de-a face. Ei bine, fără a pune în 
discuţie înţelesul propriu-zis al cuvântului (deoarece între¬ 
bările referitoare la înţelesurile lexicale este bine să fie lăsate 
în seama autorilor de dicţionare şi a altor persoane cu pre¬ 
ocupări literare; filozofia, după cum vom vedea, nu se ocupă 
de aşa ceva), pot spune că eu am intenţia să folosesc termenul 
de „etică 44 pentru a acoperi mult mai mult decât aceste aspecte 
dându-i o utilizare pentru care deţine, cred eu, suficientă auto¬ 
ritate. O voi folosi pentru a acoperi un domeniu pentru care, în 
nici un caz, nu există un alt cuvânt adecvat: cercetarea gene¬ 
rală a ceea ce este binele. 

Etica este fără îndoială preocupată de întrebarea ce este 
conduita bună; dar a fi preocupată de o asemenea întrebare nu 
înseamnă a începe cu începutul, decât dacă ea este pregătită să 
ne spună mai întâi ce este binele şi ce este conduita. Deoarece 
o „conduită bună 44 este o noţiune complexă: nu orice conduită 
este bună; căci unele pot fi cu certitudine rele, iar altele pot fi 
neutre. Şi pe de altă parte, şi alte lucruri în afară de comporta¬ 
ment pot fi bune; şi dacă sunt aşa, atunci înseamnă că „binele 44 
denotă o anume proprietate, care le este comună atât lor cât şi 

comportamentelor; şi dacă examinăm doar comportamentul 
bun dintre toate lucrurile bune existente, atunci ne aflăm în 
pericol de a interpreta greşit această proprietate, de a o con¬ 
funda cu alta, o proprietate care nu este comună şi celorlalte 
lucruri: şi astfel vom fi făcut o greşeală în privinţa eticii, chiar 
şi în acest sens foarte limitat; deoarece astfel nu vom şti, într-a- 
devăr, ce înseamnă comportamentul bun. Este o greşeală pe 
care mulţi autori au şi facut-o deja, limitîndu-şi domeniul de 
cercetare la comportament. Şi de aceea voi încerca să o evit, 
discutând mai întâi ce este binele în general; sperând că, dacă 
putem ajunge la vreo certitudine în privinţa asta, va fi mult 
mai uşor de rezolvat problema comportamentului bun: de¬ 
oarece ştim cu toţii foarte bine ce înseamnă „comportament 44 . 
Aceasta este, deci, prima noastră întrebare: Ce este binele? Şi 
Ce este răul? Şi dezbaterii legate de această întrebare (sau de 
aceste întrebări) eu îi dau numele de etică, din moment ce 
această ştiinţă trebuie, obligatoriu, în toate cazurile, să o 
includă. 

3. Dar aceasta este o întrebare care poate avea multe 
înţelesuri. Daqă, de exemplu, fiecare dintre noi am spune 
„Acuma fac ceva bun 44 sau „Am mâncat o cină bună ieri 44 , 
aceste afirmaţii ar putea fi, fiecare din ele, un fel de răspuns la 
întrebarea noastră, deşi poate unul fals. La fel, când A îl în¬ 
treabă pe B la ce şcoală ar trebui să-l trimită pe fiul lui, răs¬ 
punsul lui B va fi, cu siguranţă, un raţionament etic. Şi simi¬ 
lar, orice împărţire de laude sau blamuri, faţă de orice personaj 
sau lucru care a existat, există sau va exista vreodată, răs¬ 
punde într-o oarecare măsură, la întrebarea „Ce este binele? 44 
In toate cazurile de acest gen, un anume lucru, specific, este 
considerat ca fiind bun sau rău: la întrebarea „Ce? 44 se răs¬ 
punde prin „Asta 44 . Dar nu acesta este sensul în care o etică 
ştiinţifică pune această întrebare. Nu unul singur dintre mi¬ 
lioanele de răspunsuri de acest gen - din necesitate adevărate 
- poate forma o parte a unui sistem etic; deşi această ştiinţă 
trebuie să cuprindă motive şi principii suficiente pentru a 
decide asupra valorii de adevăr a tuturor acestora. Sunt mult 
prea multe persoane, lucruri sau evenimente în lume, trecute, 

prezente sau viitoare, pentru ca o dezbatere asupra meritelor 
lor individuale să poată fi inclusă în vreo ştiinţă. De aceea, 
etica nu este preocupată de toate fenomenele de această 
natură, fenomene care sunt unice, individuale, absolut speci¬ 
fice; fenomene cu care ştiinţe precum istoria, geografia, 
astronomia sunt obligate, cel puţin în parte, să se ocupe. Şi, 
pentru acest motiv, nu este treaba unui filozof al eticii să dea 
sfaturi personale sau să ne ierte păcatele. 

4 . Dar există şi un alt înţeles ce poate fi dat întrebării 
„Ce este binele? 44 „Cărţile sunt bune 44 ar putea fi un răspuns, 
deşi unul evident fals; deoarece unele cărţi sunt, într-adevâr, 
chiar foarte rele (proaste). Şi judecăţile etice de acest gen 
aparţin eticii; deşi eu nu am intenţia de a luă în consideraţie 
multe dintre ele. La fel este judecata „Plăcerea este bună 44 - o 
judecată al cărei adevăr etica trebuie, obligatoriu, să-l discute, 
deşi nu este nici pe departe tot atât de important ca o altă jude¬ 
cată, de care ne vom ocupa foarte mult în prezent - „Plăcerea 
singură este bună 44 . Acesta este genul de judecăţi întâlnite în 
acele cărţi de etică redactate sub forma unor liste de „virtuţi 44 - 
Etica lui Aristotel, de exemplu. Dar judecăţi de exact acelaşi 
gen formează substanţa unui studiu considerat de obicei a fi 
complet diferit de etică - studiul cazuisticii. S-ar putea să ni se 
spună că studiul .cazuisticii diferă de etică tocmai prin aceea 
că este mult mai detaliată şi specifică, pe când etica este mult 
mai generală. Dar este foarte important să se observe că con¬ 
duita cazuisticii nu este preocupată de nimic ce poate fi con¬ 
siderat absolut particular - particular în singurul sens în care 
se poate trage o linie de demarcaţie precisă între acesta şi ceea 
ce este general. Nu este particular în sensul pe care tocmai l-am 
precizat, sens în care această carte este una anume, şi răspun¬ 
sul prietenului lui A este un sfat anume. Cazuistica poate fi, în- 
tr-adevăr, mai particulară şi etica mai generală; dar asta în¬ 
seamnă că ele diferă doar cantitativ, nu calitativ. Iar aceasta 
este ceva universal adevărat despre „particular 44 şi „general 44 , 
când sunt utilizate în acest sens uzual, dar inadecvat. Câtă 
vreme etica îşi poate permite să întocmească liste de virtuţi 
sau chiar să numească elementele constituente ale Idealului, 

este imposibil să fie diferenţiată de cazuistică. Amândouă sunt 
preocupate de ceva general, în sensul în care şi fizica şi chi¬ 
mia sunt preocupate de ceva general. Exact cum chimia urmă¬ 
reşte să descopere proprietăţile oxigenului, oriunde este aces¬ 
ta întâlnit , şi nu numai pe cele ale acestui sau acelui eşantion 
de oxigen; tot aşa cazuistica urmăreşte să descopere ce acţiuni 
sunt bune, oriunde sunt acestea întâlnite. In această privinţă, 
etica şi cazuistica pot fi clasificate alături de ştiinţe precum 
fizica, chimia sau psihologia, şi pot fi diferenţiate clar de cele 
între care se numără istoria şi geografia. Şi este de remarcat 
că, datorită naturii lor preocupate de detalii, cercetările cazuis¬ 
tice sunt, de fapt, mult mai apropiate de fizică şi de chimie 
decât cele ce ţin în mod curent de etică. Deoarece aşa cum fi¬ 
zica nu se poate mulţumi cu descoperirea faptului că lumina 
este propagată de undele de eter, ci trebuie să continue şi să 
descopere şi natura undelor de eter corespunzătoare fiecăreia 
din culori; tot aşa cazuistica, nefiind mulţumită cu legea gene¬ 
rală, conform căreia caritatea este o virtute, trebuie să încerce 
să descopere meritele relative ale diferitelor forme de caritate. 
De aceea cazuistica constituie o parte integrantă a idealului 
unei ştiinţe etice: etica nu poate fi completă fără ea. Defectele 
cazuisticii nu sunt defecte de principiu; obiectului şi sco¬ 
purilor sale nu li se pot aduce nici o obiecţie. Eşecul ei se 
datorează doar faptului că abordează un subiect mult prea difi¬ 
cil de tratat în actualul nostru stadiu de cunoaştere. Cazuistul 
nu a fost capabil să evidenţieze, în cazurile pe care le tratează 
acele elemente de care depinde valoarea acestora. Şi de aceea 
de multe ori consideră două cazuri ca fiind similare în privinţa 
valorii, când în realitate ele sunt similare numai în alte pri¬ 
vinţe. Unor greşeli de acest gen se datorează pernicioasa in¬ 
fluenţă a unor asemenea investigaţii. Deoarece cazuistica este 
scopul final al cercetării etice. Nu poate fi abordată în sigu¬ 
ranţă la începutul studiului nostru, ci numai la sfârşit. 

5. Dar întrebarea noastră „Ce este binele? 44 mai poate 
avea încă un scop. Am putea dori să întrebăm, în acest al 
treilea rând, nu atât ce anume lucru sau lucruri sunt bune, ci 
cum este „binele 44 definit. Aceasta este un obiect de cercetare 

ce ţine exclusiv de etică, nu de cazuistică; şi aceasta este 
investigaţia de care ne vom ocupa la început. 

Este o întrebare căreia trebuie să-i acordăm o atenţie cu 
totul specială; din moment ce intrebarea cum se defineşte 
„binele“ este cea mai fundamentală din întrebările întregii 
etici. Ceea ce se înţelege prin „bine“ este, de fapt - cu excep¬ 
ţia antonimului său, „rău“ - singurul obiect simplu de gândire 
absolut specific eticii. Definirea lui este, prin aceasta, de cea 
mai mare importanţă în definirea eticii; şi mai mult, o greşeală 
în această privinţă atrage după sine un număr mult mai mare 
de judecăţi etice eronate decât oricare alt demers. Dacă aceas¬ 
tă problemă nu este integral înţeleasă, iar răspunsul corect la 
întrebare nu este clar formulat, restul eticii nu este bun de 
nimic din punct de vedere al cunoaşterii sistematice. Judecă¬ 
ţile etice adevărate de cele două tipuri pe care le-am exempli¬ 
ficat anterior pot fi, într-adevăr, la fel de bine enunţate şi de 
cei care nu cunosc răspunsul la această ultimă întrebare, şi de 
cei care-1 cunosc; şi este de la sine înţeles că aceste două cate¬ 
gorii de oameni vor avea o viaţă la fel de fericită. Dar este 
extrem de puţin probabil ca cele mai generale judecăţi etice să 
fie în egală măsură valide, în absenţa unui răspuns corect la 
această întrebare: voi încerca să demonstrez că cele mai grave 
erori s-au datorat în mare parte încrederii acordate unui 
răspuns fals. Şi, în orice caz, este imposibil ca, până ce răs¬ 
punsul la această întrebare nu va fi cunoscut, să existe cineva 
care să ştie care este dovada pentru orice judecată etică, 
indiferent care. Dar principalul obiect al eticii, ca ştiinţă sis¬ 
tematică, este să enunţe motive corecte pentru a putea consi¬ 
dera că acesta sau acela este un lucru bun; şi până ce nu se răs¬ 
punde la această întrebare, asemenea motive nu pot fi găsite. 
De aceea, chiar lăsând deoparte faptul că un răspuns fals duce 
la concluzii ulterioare false, cercetarea de faţă este una din 
cele mai necesare şi mai importante părţi ale ştiinţei eticii. 

6. Ce este, deci, binele? Cum poate fi binele definit? Ei 
bine, se poate considera că aceasta este o problemă de lingvis¬ 
tică. O definiţie înseamnă de multe ori, într-adevăr, exprima¬ 
rea înţelesului unui cuvânt prin intermediul altor cuvinte. Dar 

nu acesta este genul de definiţie pe care-1 urmăresc eu. 
Asemenea definiţii nu pot fi niciodată de importanţă maximă 
în cadrul nici unui studiu, cu excepţia celor lexicografice. 
Dacă-mi doream un asemenea gen de definiţie, ar fi trebuit să 
iau în considerare în primul rând modul în care utilizează 
oamenii, în general, cuvântul „bine“; dar preocuparea mea nu 
este utilizarea corectă a acestuia, aşa cum a fost ea stabilită de 
tradiţie. Aş face, într-adevăr, o prostie dacă aş încerca să-l 
folosesc pentru desemnarea unei noţiuni pe care nu o desem¬ 
nează în mod curent: dacă, de exemplu, ar fi să spun că, ori de 
câte ori utilizez cuvântul „bine“, trebuie să fiu înţeles ca 
gândindu-mă la acel obiect care în mod curent este desemnat 
de cuvântul „masă“. De aceea voi utiliza acest cuvânt în sen¬ 
sul în care cred eu că este utilizat în mod curent; dar în acelaşi 
timp nu ard câtuşi de puţin de nerăbdare şă discut dacă am 
dreptate când afirm asta. Eu sunt preocupat doar de obiectul 
sau de ideea pe care consider, corect sau greşit, că o desem¬ 
nează cuvântul în utilizarea lui curentă. Ce vreau eu să de¬ 
scopăr este natura acelui obiect sau idei, şi în această privinţă 
ard, într-adevăr, de nerăbdare să ajung la o concluzie. 

Dar dacă vom considera că întrebarea are acest sens, 
răspunsul meu s-ar putea să pară foarte dezamăgitor. Dacă 
sunt întrebat „Ce este binele? 44 , răspunsul meu este că binele 
este binele, şi cu asta dezbaterea este încheiată. Sau dacă sunt 
întrebat „Cum se defineşte binele? 44 răspunsul meu este că nu 
poate fi definit şi că asta e tot ce am de spus în această privin¬ 
ţă. Dar, oricât de dezamăgitoare ar fi aceste răspunsuri, ele sunt 
de cea mai mare importanţă. Pentru cititorii care sunt fami¬ 
liarizaţi cu terminologia filozofică pot exprima importanţa 
acestora spunând că se reduce la următoarea afirmaţie: Că 
enunţurile despre bine sunt în totalitate sintetice şi niciodată 
analitice; şi asta nu e deloc o chestiune trivială. Şi acelaşi 
lucru poate fi exprimat într-un limbaj mai accesibil spunând 
că, dacă am dreptate, atunci nimeni nu poate accepta axiome 
de genul că „Plăcerea este singurul lucru bun 44 sau că ,3inele 
este ceea ce este de dorit 44 , nici pretenţia că acesta este „ade¬ 
văratul sens al cuvântului 44 . 

7. Să examinăm, deci, mai îndeaproape această pro¬ 
blemă. Punctul meu de vedere este că „binele" este o noţiune 
simplă, la fel cum „galben“ este o noţiune simplă; că, aşa cum 
este imposibil, indiferent cum, să-i explici cuiva care nu ştie 
deja despre ce e vorba, ce este galben, tot aşa nu-1 poţi lămuri 
ce este binele. Definiţii de genul celor pe care le am eu în 
vedere, definiţii care să descrie natura reală a obiectului sau 
noţiunii desemnate de un cuvânt, sau care nu ne spun doar ce 
înseamnă acel cuvânt, sunt posibile numai în cazul în care 
obiectul sau noţiunea în cauză este una complexă. Poţi da o 
definiţie a unui cal, deoarece un cal are multe proprietăţi şi 
calităţi diferite, care pot fi în totalitate enumerate. Dar când le 
enumeri pe toate, când ai redus calul la cele mai simple com¬ 
ponente, atunci aceste componente nu le mai poţi defini mai 
departe. Ele sunt pur şi simplu ceva ce concepi sau percepi, şi 
nu le vei putea aduce la cunoştinţa nimănui care nu le poate 
concepe sau percepe, prin nici o definiţie. Se poate, probabil, 
obiecta la această afirmaţie că suntem totuşi în stare să de¬ 
scriem altora obiecte pe care aceştia nici nu le-au văzut, nici 
nu s-au gândit la ele. Putem, de exemplu, să facem un om să 
înţeleagă ce este o himeră, deşi nici n-a auzit, nici n-a văzut 
vreuna. îi putem spune că este un animal cu cap şi trup de 
leoaică, cu un cap de capră crescut în mijlocul spatelui şi cu 
un şarpe în loc de coadă. Dar aici obiectul pe care-1 descriem 
este un obiect complex; este compus din părţi care ne sunt cât 
se poate de familiare - un şarpe, o capră, o leoaică; şi cunoaş¬ 
tem şi maniera în care aceste părţi sunt asamblate, deoarece 
ştim ce se înţelege prin mijlocul spatelui unei leoaice; şi ştim, 
de asemenea, unde se află, de obicei, coada ei. Aceeaşi este si¬ 
tuaţia cu toate obiectele, necunoscute anterior, pe care suntem 
în stare a le defini: toate sunt complexe; toate sunt compuse 
din părţi, care ele însele pot fi, într-o primă etapă, capabile de 
definiţii similare, dar care trebuie, în final, să fie reductibile la 
elemente simple, care nu mai pot fi definite. Dar galben şi 
bine, susţinem noi, nu sunt obiecte complexe: sunt noţiuni de 
genul acelor elemente simple, din care sunt compuse definiţi¬ 
ile şi în faţa cărora dorinţa de a le defini este neputincioasă. 

8. Când spunem, aşa cum spunea Webster, ,definiţia 
unui cal este «Cvadruped copitat din genul Equus»“, s-ar 
putea, de fapt, să avem în vedere trei lucruri diferite. (1) S-ar 
putea să susţinem doar că: „Atunci când spun «cal», trebuie să 
înţelegeţi că mă refer la un cvadruped copitat din genul 
Equus“. Aceasta ar putea fi considerată ca fiind definiţia lexi¬ 
cală arbitrară: şi eu nu susţin că binele nu poate fi definit în 
acest sens. (2) S-ar putea să susţinem, aşa cum şi Webster a 
dorit-o, că: „Atunci când cei mai mulţi dintre englezi spun 
«cal» se referă la un cvadruped copitat din genul Equus“. 
Aceasta poate fi considerată ca fiind o definiţie verbală pro- 
priu-zisă, şi eu nu susţin nici în acest sens că binele este inde¬ 
finibil; pentru că este, cu certitudine, posibil să descoperim 
cum utilizează oamenii un anumit cuvânt: altfel nu ne-am fi 
aşteptat niciodată că „bine“ poate fi tradus prin „gut“ în ger¬ 
mană şi prin „bon“ în franceză. Dar (3) s-ar putea, când de¬ 
finim un cal, să susţinem ceva mult mai important. S-ar putea 
să susţinem că un anume obiect, pe care-1 cunoaştem cu toţii, 
este alcătuit într-o anume manieră: că are patru picioare, un 
cap, o inimă, un ficat etc., toate elementele aranjate într-un 
mod bine definit unul în raport cu altul. Acesta este sensul în 
care eu neg că binele poate fi definit. Eu spun că această noţi¬ 
une nu este compusă din nici o altă parte cu care să o putem 
substitui în mintea noastră atunci când ne gândim la ea. Am 
putea considera acelaşi lucru, la fel de clar şi de corect, despre 
un cal, dacă ne-am gândi la toate componentele sale şi la 
modul în care sunt ele aranjate, în loc să ne gândim la întreg: 
am putea, spun eu, să ne gândim prin ce diferă un cal de un 
măgar în aceeaşi manieră, chiar dacă este adevărat că nu este 
prea uşor; dar nu există nimic cu care să putem înlocui binele; 
şi asta înţeleg eu atunci când susţin că binele este indefinibil. 

9. Dar mi-e teamă că încă nu am înlăturat principala di¬ 
ficultate care poate împiedica acceptarea afirmaţiei că binele 
este indefinibil. Nu am intenţia să spun prin aceasta că binele , 
ceea ce este bun, nu se poate defini; dacă aş crede una ca asta, 
n-aş mai scrie nimic în domeniul eticii, deoarece obiectivul 
meu principal este tocmai să contribui la descoperirea acelei 




114 


G.E. MOORE 


definiţii. Dar insist acum că binele nu poate fi definit tocmai 
pentru că eu consider astf el că riscul de eroare în căutarea unei 
definiţii a „binelui 44 va fi mai redus. Trebuie să încerc să 
explic diferenţa între aceste două noţiuni. Presupun că se 
poate considera că „bun/bine 44 este un adjectiv/adverb. Ei 
bine, „binele 44 , „ceea ce este bun 44 , trebuie să fie, de aceea, 
substantivul căruia i se aplică adjectivul „bun 44 : trebuie să fie 
totalitatea lucrurilor cărora li se poate aplica adjectivul, iar 
adjectivul trebuie să li se poată aplica acestora întotdeauna. 
Dar dacă este ceva căruia i se aplică adjectivul, trebuie să fie 
ceva diferit de adjectivul în sine; şi totalitatea acestui ceva 
diferit, orice ar fi acesta, va fi definiţia noastră definind 
binele. Se poate să mai existe şi alte adjective care să se poată 
aplica acestui ceva, în afară de „bun 44 . S-ar putea să fie cât se 
poate de plăcut, de exemplu; s-ar putea să fie inteligent: iar 
dacă aceste două adjective fac, într-adevăr, parte din definiţia 
lui, atunci cu siguranţă va fi adevărat că plăcerea şi inteligenţa 
sunt bune. Şi mulţi oameni par să creadă că, atunci când 
spunem „Plăcerea şi inteligenţa sunt bune 44 , sau când spunem 
„Numai plăcerea şi inteligenţa sunt bune 44 , noi definim „binele 44 . 
Ei bine, nu pot nega că afirmaţiile de această natură pot fi 
numite, uneori, definiţii; nu ştiu destul de bine cum este uti¬ 
lizat cuvântul în general, pentru a mă putea pronunţa tranşant. 
Nu doresc decât să se înţeleagă că nu asta înţeleg eu atunci 
când susţin că nu există nici o posibilă definiţie a binelui, şi că 
nu aceasta voi avea în vedere când voi mai utiliza din nou 
cuvântul. Sunt absolut convins că se pot găsi anumite pro¬ 
poziţii adevărate, de tipul „Inteligenţa este bună şi numai 
inteligenţa este bună 44 ; dacă nu s-ar găsi nici una, definiţia 
noastră privind binele ar fi imposibilă. Dar cum aşa stau 
lucrurile, consider că binele este definibil; şi totuşi susţin că 
binele, în sine, nu poate fi definit. 

10. Deci „binele 44 , dacă prin aceasta considerăm acea 
calitate pe care o atribuim unui lucru, când susţinem că acel 
lucru este bun, nu este capabil de nici o definiţie, în sensul cel 
mai important al cuvântului. Cel mai important sens al cuvân¬ 
tului „definiţie 44 este acela în care o definiţie enumeră care 

sunt părţile ce compun invariabil un anumit întreg; şi în acest 
sens „binele 44 nu are definiţie, deoarece este o noţiune simplă 
şi nu are părţi componente. Este unul dintre acele nenumărate 
obiecte ale gândirii care sunt, la rândul lor, imposibil de defi¬ 
nit, deoarece sunt elementele ultime cu ajutorul cărora oricare 
obiect care este capabil de a fi definit se poate defini. Dacă ne 
gândim bine, este evident că numărul acestor elemente este 
indefinit; deoarece nu putem defini nimic decât printr-o anali¬ 
ză care, împinsă pe cât de departe este posibil, ne face să ne 
referim la ceva ce este pur şi simplu diferit de orice altceva, şi 
care tocmai prin această diferenţiere finală explică specifici¬ 
tatea întregului pe care-1 definim: deoarece orice întreg con¬ 
ţine o serie de componente ce sunt comune şi altor întreguri. 
De aceea nu există nici o dificultate intrinsecă în afirmaţia că 
„bine 44 desemnează o calitate simplă, care nu poate fi definită. 
Există multe alte exemple de astfel de calităţi. 

Să considerăm, de exemplu, galbenul. Am putea să în¬ 
cercă n să-l definim, descriind echivalentul fizic al noţiunii; 
am putea încerca să precizăm ce gen de vibraţii luminoase tre¬ 
buie să stimuleze ochiul normal, pentru ca să putem percepe 
aceasta culoare. Dar nu e nevoie să ne gândim decât o clipă 
pentru a demonstra că acele vibraţii luminoase nu sunt ele 
însele ceea ce înţelegem noi prin galben. Nu ele sunt ceea ce 
percepem noi. într-adevăr, nici măcar n-am fi fost în stare să 
le descoperim existenţa, dacă nu am fi sesizat diferenţa izbi¬ 
toare existentă între diferite culori. Despre acele vibraţii 
putem afirma, în cel mai bun caz, că ele reprezintă ceea ce 
corespunde în spaţiu galbenului pe care-1 percepem. 

Şi totuşi o greşeală de acest gen s-a făcut şi în legătură 
cu „binele 44 . S-ar putea să fie adevărat că toate lucrurile care 
sunt bune sunt şi altfel, tot aşa cum este adevărat că toate 
lucrurile care sunt galbene produc un anumit gen de vibraţii în 
lumină. Şi este fapt bine stabilit că etica urmăreşte - să 
descopere care sunt aceste alte proprietăţi ce aparţin tuturor 
lucrurilor care sunt bune. Dar mult prea mulţi filozofi au con¬ 
siderat că, atunci când au enumerat acele alte proprietăţi, au 
definit, de fapt, binele; că aceste alte proprietăţi nu erau, de 

fapt, pur şi simplu „altele 44 , ci absolut şi în întregime acelaşi 
lucru cu bunătatea. Acest punct de vedere îmi propun să-l 
denumesc „eroarea naturalistă 44 , şi de el îmi voi permite să mă 
ocup în continuare. 

11. Să luăm înf considerare cele susţinute de asemenea 
filozofi. Şi, în primul rând, să remarcăm încă de la început, că 
nu se înţeleg între ei. Susţin nu numai că au dreptate în ceea ce 
priveşte ce este binele, dar şi îndrăznesc să demonstreze că 
alţi oameni, care susţin că acesta este altceva, nu au dreptate. 
Unul dintre ei, de exemplu, va afirma că binele este plăcere, 
altul, poate, că binele este ceea ce este de dorit; şi fiecare din¬ 
tre ei va susţine cu înfocare că celălalt greşeşte. Dar cum este 
asta posibil? Unul dintre ei spune că binele nu este nimic 
altceva decât obiectul unei dorinţe, şi în acelaşi timp încearcă 
să demonstreze că aceasta nu este plăcere. Dar din prima lui 
aserţiune, că binele nu înseamnă decât obiectul unei dorinţe, 
decurg unul sau două lucruri în ceea ce priveşte demonstraţia 
sa: 

(1) Ar putea încerca să demonstreze că obiectul unei 
dorinţe nu este plăcerea. Dar, dacă asta e totul, unde mai e 
etica sa? Poziţia pe care se situează este una pur psihologică. 
Dorinţa este ceva ce apare în mintea noastră, şi plăcerea este 
altceva, ce apare de asemenea acolo; şi aşa-zisul nostru filozof 
etic susţine, pur şi simplu, că a doua nu este obiectul celei 
dintâi. Dar ce are asta de-a face cu întrebarea în dispută? 
Oponentul său enunţă afirmaţia etică conform căreia plăcerea 
este binele, şi deşi se străduie să demonstreze de un milion de 
ori afirmaţia psihologică conform căreia plăcerea nu este 
obiect de dorinţă, nu este cu nimic mai avansat în a demonstra 
că oponentul său greşeşte. Situaţia este de genul următor. Un 
om susţine că un triunghi este un cerc: altul răspunde că „Un 
triunghi este o linie dreaptă, şi-ţi voi demonstra că am drep¬ 
tate: deoarece 44 (şi acesta e singurul argument) „o linie dreaptă 
nu este cerc 44 . „Asta este adevărat 44 , răspunde celălalt om; „dar 
oricum, un triunghi este un cerc, şi dumneata nu ai spus nimic 
care să demonstreze contrariul. Ce se demonstrează este că 
unul din noi greşeşte, pentru că am căzut de acord că un tri- 

unghi nu poate fi atât linie dreaptă cât şi cerc: dar nu există 
nici o cale pe lumea asta de a afla care greşeşte, din moment 
ce tu defineşti triunghiul ca o linie dreaptă şi eu îl definesc ca 
un cerc.“ Ei bine, asta este una din alternativele cu care poate 
fi confruntată orice etică naturalistă; dacă binele este definit ca 
fiind altceva, atunci este imposibil să se demonstreze că orice 
altă definiţie este greşită sau să se nege o astfel de definiţie. 

(2) Cealaltă alternativă doar cu greu poate fi considera¬ 
tă ca fiind mai binevenită. Este aceea că, în ultima instanţă, 
discuţia este una de natură verbală. Când A spune „Bun în¬ 
seamnă plăcut“ şi B spune „Bun înseamnă dorit 44 s-ar putea să 
dorească pur şi simplu să afirme că cei mai mulţi oameni au 
utilizat acest cuvânt pentru a desemna ceea ce este plăcut 
respectiv pentru ceea ce este dorit. Iar acesta este un subiect 
de discuţie cât se poate de interesant: doar că nu este cu nimic 
mai mult un subiect de etică decât cel anterior. Dar nici măcar 
eu nu pot crede că un exponent al eticii naturaliste va admite 
de bunăvoie că doar atâta a avut intenţia să afirme. Sunt toţi 
atât de nerăbdători să ne convingă că ceea ce ei numesc bine 
este exact ceea ce ar trebui noi să facem. „Fă, te rog, aşa, 
fiindcă cuvântul «bine» este de obicei folosit pentru a desem¬ 
na acţiuni de această natură 44 : cam asta ar fi, din acest punct de 
vedere, toată substanţa pledoariei lor. Şi în ceea ce priveşte 
faptul că ne spun cum ar trebui să ne comportăm, pledoaria lor 
este într-adevăr etică, aşa cum şi ei au avut intenţia să fie. Dar 
cât de perfect absurdă este motivaţia pe care o găsesc pentru 
asta! „Trebuie să faci asta, pentru că cei mai mulţi oameni 
folosesc un anumit cuvânt pentru a denumi un comportament 
ca acesta. 44 „Trebuie să spui un lucru care nu există, deoarece 
cei mai mulţi oameni numesc asta a minţi 44 . Este un argument 
la fel de bun! Dragii mei domni, ceea ce dorim noi să aflăm de 
la dumneavoastră, în calitate de profesori de etică, nu este 
cum utilizează oamenii un cuvânt; nu este nici măcar ce gen 
de acţiuni aprobă ei, şi pentru care se foloseşte implicit cuvân¬ 
tul „bine 44 : ce dorim noi să aflăm este pur şi simplu ce este 
binele. S-ar putea să fim de acord că ceea ce majoritatea 
oamenilor cred că e bine este chiar aşa; noi vom fi oricum 

bucuroşi să le cunoaştem părerea: dar când spunem părerea 
lor despre ce este bine, noi înţelegem exact asta; nu ne intere¬ 
sează dacă ei numesc acel lucru, la care se gândesc, „masă“ 
sau „cal“ sau „scaun“, „gut“ sau „bon“ sau folosind cuvântul 
din greacă; noi vrem să ştim ce este ceea ce ei numesc aşa. 
Când ei spun „Plăcerea este bună“, nu putem crede că ei 
doresc să spună doar că „Plăcerea este plăcere“ şi nimic alt¬ 
ceva. 

12. Să presupunem că un om spune „Sunt încântat 44 ; şi 
să presupunem că nu este nici o minciună, nici o greşeală, ci 
chiar adevărul. Ei bine, dacă este adevărat, ce înseamnă asta? 
Asta înseamnă că mintea lui, o anumită minte bine definită, 
diferenţiată de altele minţi prin caracteristici clare, are creat în 
acest moment un anumit sentiment bine definit, numit plăcere. 
„încântat 44 nu înseamnă nimic altceva decât să ai o plăcere, şi 
deşi putem fi mai mult sau mai puţin mulţumiţi, şi chiar, pe 
moment trebuie să o admitem, să ne bucurăm de un alt gen de 
mulţumire; totuşi dacă ceea ce ne bucură se numeşte mulţu¬ 
mire, indiferent dacă este mai multă sau mai puţină, indiferent 
dacă este un fel sau altul, ceea ce simţim este un lucru bine 
definit, absolut nondefinibil, un anume lucru care este acelaşi, 
indiferent de măsura în care îl simţim şi de felul anume pe 
care-1 putem simţi. S-ar putea să fim capabili să spunem cum 
se leagă acest lucru cu alte lucruri: că, de exemplu, este loca¬ 
lizat undeva în minte, că produce dorinţă, că suntem conştienţi 
de el, etc, etc, Putem, zic eu, descrie relaţiile sale cu alte lu¬ 
cruri, dar să-l definim nu putem. Şi dacă cineva încearcă să 
definească mulţumirea pentru noi ca fiind orice alt obiect na¬ 
tural; dacă cineva ar fi să spună, de exemplu, că mulţumirea 
înseamnă o senzaţie de roşu, şi ar fi să continue deducând de 
aici că mulţumirea este o culoare, am fi îndreptăţiţi să râdem 
de asta şi să nu credem orice altă afirmaţie a sa despre mulţu¬ 
mire. Ei bine, asta ar fi aceeaşi eroare cu cea pe care eu am 
numit-o eroarea naturalistă. Că „mulţumit 44 nu înseamnă „a 
avea senzaţia de roşu 44 , sau orice altceva, indiferent ce - asta 
nu ne împiedică să înţelegem ce înseamnă. Este destul pentru 

noi să ştim că „mulţumit 44 înseamnă „a avea o senzaţie de 
mulţumire 44 , şi deşi mulţumirea este o noţiune absolut non- 
definibilă, deşi mulţumirea este mulţumire şi nimic altceva, 
totuşi nu avem nici o problemă să spunem că suntem mulţu¬ 
miţi. Motivul este, bineînţeles, că atunci când spun „eu sunt 
mulţumit 44 , prin asta nu înţeleg că „eu 44 sunt totuna cu „a fi 
mulţumit 44 . Şi similar, nu va exista nici o dificultate în a spune 
că „mulţumirea este bună 44 , şi totuşi prin asta să nu înţeleg că 
„mulţumirea 44 este totuna cu „binele 44 , că mulţumirea înseam¬ 
nă bine, şi că bine înseamnă mulţumire. Dacă ar fi să-mi 
imaginez că atunci când spun „eu sunt mulţumit 44 înţeleg prin 
asta că „eu 44 sunt totuna cu „a fi mulţumit 44 , mi-ar fi foarte 
greu să numesc asta numai o simplă eroare naturalistă, deşi ar 
fi aceeaşi eroare cu cea pe care am numit-o naturalistă referi¬ 
tor la etică. Motivul pentru aceasta este destul de evident. 
Când un om confundă două obiecte naturale unul cu celălalt, 
definind unul prin celălalt, dacă, de exemplu, face confuzie 
între propria sa persoană, care este un obiect natural, cu „a fi 
mulţumit 44 sau cu „mulţumire 44 , care sunt alte obiecte naturale, 
atunci nu avem nici un motiv să numim această eroare natu¬ 
ralistă. Dar dacă face confuzie între „bine 44 , care nu este în 
acelaşi sens un obiect natural, cu un alt obiect natural, indife¬ 
rent care, atunci este un motiv bine întemeiat să numim aceas¬ 
ta o eroare naturalistă; faptul că este făcută referitor la „bine 44 
o marchează ca fiind ceva absolut specific, iar această gre¬ 
şeală specifică merită o denumire, deoarece este foarte răspân¬ 
dită. Cât despre motivele pentru care binele nu trebuie consi¬ 
derat un obiect natural, acestea pot fi păstrate pentru a fi 
dezbătute în altă parte. Dar, pe moment, este suficient să 
observăm că: Şi dacă ar fi un obiect natural, asta nu ar schim¬ 
ba cu nimic natura erorii, nici nu i-ar diminua cu ceva impor¬ 
tanţa. Tot ce am afirmat până acum despre ea ar fi la fel de 
adevărat. Doar denumirea pe care i-am dat-o s-ar putea dovedi 
nu tocmai adecvată pe cât cred eu că este. Şi nu mă intere¬ 
sează denumirea: ceea ce mă interesează, într-adevăr, este 

eroarea. Nu contează cum o denumim, cu condiţia să o re¬ 
cunoaştem atunci când ne întâlnim cu ea. Şi poate fi întâlnită 
aproape în orice carte de etică; şi totuşi nu este recunoscută: şi 
de aceea este necesar să fie ilustrată în multiple exemple, şi 
este convenabil să i se dea un nume. Adevărul e că este o 
eroare foarte simplă. Când spunem că o portocală este gal¬ 
benă, nu credem că afirmaţia noastră ne orbeşte într-atât încât 
să susţinem că „portocală 44 nu este cu nimic diferită de „gal¬ 
ben 44 , sau că nimic nu poate fi galben decât o portocală. Să 
presupunem că portocala este şi dulce! Ne obligă asta să 
spunem că „dulce 44 este absolut acelaşi lucru cu „galben 44 , că 
„dulce 44 trebuie să fie definit ca „galben 44 ? Şi presupunând că 
se admite că „galben 44 nu înseamnă decât „galben 44 , şi nimic 
altceva, indiferent ce, atunci este din cauza asta mai dificil să 
susţinem că o portocală este galbenă? Mai mult ca sigur că nu: 
dimpotrivă, ar fi absolut lipsit de sens să spunem, că portocala 
este galbenă, dacă galben n-ar însemna, în cele din urmă, doar 
„galben 44 şi nimic altceva - decât dacă această noţiune este 
absolut de nedefinit. N-am ajunge însă să avem noţiuni foarte 
clare asupra lucrurilor - n-am ajunge deloc prea departe cu 
ştiinţa noastră - dacă am fi obligaţi să acceptăm că orice este 
galben înseamnă exact acelaşi lucru cu „galben 44 . Am des¬ 
coperi că ar trebui să acceptăm că o portocală este exact 
acelaşi lucru cu un scaun, o bucată de hârtie, o lămâie, orice 
doriţi. Am putea demonstra nenumărate absurdităţi; dar ne-am 
apropia cu asta mai mult de adevăr? De ce, atunci, să fie altfel 
cu „binele 44 ? De ce, dacă binele este bine şi nu este definibil, 
ar trebui eu să neg că mulţumirea este bună? Este vreo dificul¬ 
tate să susţin că amândouă aceste afirmaţii sunt adevărate 
simultan? Dimpotrivă, nu are nici un sens să susţii că mulţu¬ 
mirea este bună, decât dacă „bun 44 este ceva diferit de „mulţu¬ 
mire 44 . Este absolut inutil, cel puţin în ceea ce priveşte etica, să 
demonstrezi, aşa cum încearcă domnul Spencer, că o creştere 
a mulţumirii coincide cu o creştere a duratei vieţii, decât dacă 
bun înseamnă ceva diferit atât de viaţă cât şi de mulţumire. Ar 

putea la fel de bine să demonstreze că o portocală este galbenă 
arătând că este totdeauna învelită în hârtie. 

13. De fapt, dacă nu este adevărat că „bine“ denotă o 
noţiune simplă, şi indefinibilă, nu sunt posibile decât două 
alternative: fie este o noţiune complexă, un întreg dat, în legă¬ 
tură cu analiza corectă a căruia pot exista divergenţe; sau alt¬ 
fel nu înseamnă absolut nimic, şi atunci nu există ceva ce se 
numeşte Etică. în general, însă, filozofii eticii au încercat să 
definească binele, fără să recunoască ce trebuie să însemne o 
asemenea încercare. Ei folosesc de obicei argumente în care 
sunt înglobate una sau amândouă absurdităţile examinate în 
§11. Suntem, de aceea, îndreptăţiţi să tragem concluzia că 
încercarea de a defini binele este în principal datorată unei 
dorinţe de claritate ce merge până la a da o definiţie. Există, 
de fapt, două alternative serioase ce trebuie luate în conside¬ 
rare, pentru a ajunge la concluzia că „binele 44 denotă o noţiune 
simplă şi indefinită. Este posibil să denoteze o noţiune com¬ 
plexă, aşa cum este cea de „cal 44 ; sau ar putea să nu aibă nici o 
semnificaţie. Nici una din aceste posibilităţi nu a fost con¬ 
cepută şi nici susţinută serios, ca atare, de cei care presupuq că 
definesc binele; şi amândouă pot fi respinse prin simplul apel 
la fapte. 

(1) Ipoteza conform căreia divergenţele legate de înţe¬ 
lesul binelui sunt divergenţe cu privire la analiza corectă a 
unui întreg dat, poate fi cel mai bine dovedită ca incorectă 
luând în considerare faptul că, indiferent ce definiţie ne este 
oferită, se poate totdeauna pune întrebarea - care este semni¬ 
ficativă - în legătură cu noţiunea complexă astfel definită, 
dacă este ea insăşi bună. Să luăm, de exemplu, una din cele 
mai plauzibile - pentru că este una din cele mai complicate - 
definiţii propuse, conform căreia se poate crede cu uşurinţă, la 
prima vedere, că a fi bun înseamnă a fi ceea ce ne dorim să 
dorim. Astfel, dacă aplicăm această definiţie unei situaţii 
oarecare, şi spunem „Când considerăm că A este bun, credem 
că A este unul din lucrurile pe care ne dorim să le dorim 44 , 

afirmaţia noastră pare destul de plauzibilă. Dar, dacă ne con¬ 
tinuăm investigaţia, şi ne întrebăm „Este bine să ne dorim să 
dorim A?“ este clar, după o mică reflecţie, că această întrebare 
are, ea însăşi, acelaşi înţeles ca iritrebarea originară, „Este A 
bun?“ - că, de fapt, noi cerem acum exact informaţii, în legă¬ 
tură cu a ne dori să dorim A, pe care le ceream mai înainte în 
legătură cu A însuşi. Dar este de asemenea clar că înţelesul 
celei de-a doua întrebări nu poate fi analizat corect consi¬ 
derând că „Este de dorit să dorim A unul din lucrurile pe care 
ne dorim să le dorim?“: nu am avut niciodată în faţa minţilor 
noastre ceva atât de complicat ca întrebarea „Oare ne dorim să 
dorim să ne dorim să dorim A?“ Mai mult, oricine se poate 
convinge cu uşurinţă, prin examinare directă, că^ţiredicatul 
acestei propoziţii - „este bun“ - este semnificativ diferit de 
noţiunea de „a ne dori să dorim“, care intră în componenţa 
subiectului ei: „Că ar trebui să ne dorim să dorim A este bine“ 
nu este echivalent cu „Că A ar trebui să fie bun este bine“. S-ar 
putea să fie, într-adevăr, adevărat că ceea ce ne dorim să 
dorim este totdeauna şi bine; poate chiar şi reciproca este ade¬ 
vărată: dar este foarte îndoielnic că aşa stau lucrurile, şi sim¬ 
plul fapt că înţelege foarte bine ce se înţelege prin a ne îndoi 
de asta arată clar că avem în vedere două noţiuni diferite. 

(2) Şi aceleaşi considerente sunt suficiente pentru a 
îndepărta ipoteza că „binele“ nu are nici un înţeles. Este foarte 
natural să faci greşeala de a presupune că ceea ce este univer¬ 
sal adevărat este de o asemenea natură încât negarea sa va fi 
auto-contradictorie: importanţa ce a fost atribuită propoziţiilor 
analitice pe parcursul istoriei filozofiei arată cât de uşor se 
poate face o asemenea greşeală. Şi de aceea este foarte uşor să 
se tragă concluzia că ceea ce pare a fi un principiu etic univer¬ 
sal este, de fapt, o propoziţie identică; că dacă, de exemplu, 
orice se numeşte „bine“ pare să fie şi plăcut, propoziţia „mul¬ 
ţumirea este binele“ nu creează o legătură între două noţiuni 
diferite, ci implică utilizarea uneia singure, aceea de mulţu¬ 
mire, care este cu uşurinţă recunoscută ca o entitate distinctă. 
Dar oricine va examina cu atenţie, în sinea sa, ce are de fapt în 

minte când îşi piine întrebarea „Este mulţumirea (sau orice o 
fi) la urma urmei bună?“ poate constata extrem de uşor că nu 
se întreabă pur şi simplu dacă mujţumirea este mulţumitoare. 
Şi dacă acea persoană va încerca să facă acest experiment, 
succesiv, cu fiecare din definiţiile propuse, va deveni expert în 
a recunoaşte că, în fiecare caz, are în faţa ochilor un obiect 
unic, iar cu privire la relaţiile acestuia cu oricare alte obiecte 
se pot formula întrebări distincte în fiecare caz în parte. în 
fond, oricine înţelege întrebarea „Este asta bine?“ Când se 
gândeşte la ea, starea intelectuală a unei persoane este diferită 
de cea care ar fi dacă s-ar întreba „Este asta mulţumitor, sau 
dorit sau aprobat? 44 Are un înţeles distinct pentru acea per¬ 
soană, chiar dacă nu-şi dă seama în ce privinţă este distinct. 
Ori de câte ori se gândeşte la „valoare intrinsecă 44 sau la 
„merit intrinsec 44 sau spune că un obiect „ar trebui să existe 44 , 
are în minte obiectul unic - acea unică proprietate a lucrurilor 
- pe care eu îl numesc „bine 44 . Oricine este permanent con¬ 
ştient de această noţiune, deşi s-ar putea să nu devină nici¬ 
odată conştient că este diferită de alte noţiuni de care este de 
asemenea conştient. Dar, pentru o gândire etică corectă, este 
extrem de important ca acel cineva să devină conştient de 
acest lucru; şi, imediat ce natura problemei este clar înţeleasă, 
nu mai sunt decât puţine dificultăţi în continuarea analizei. 

14 . Deci „binele 44 este indefinibil; şi totuşi, din câte ştiu 
eu, există un singur autor în domeniul eticii, Prof. Henry 
Sidgwick, care a recunoscut clar şi a afirmat acest lucru. Vom 
vedea, într-adevăr, cât de departe se situează multe din cele 
mai reputate sisteme etice, de concluziile ce decurg din acest 
fapt. Pentru moment nu voi cita decât un singur exemplu, care 
va servi pentru a ilustra semnificaţia şi importanţa acestui 
principiu, anume că „binele 44 este indefinibil, sau, după cum 
spune prof. Sidgwick, este o „noţiune nonanalizabilă 44 . Este 
un exemplu la care se referă însuşi prof. Sidgwick, într-o notă 
asupra pasajului în care susţine că „ar trebui 44 este nonanali- 
zabil. 1 


1 Methods of Ethics, Bk. 1, Chap. iii, § 1 (6 th edition). 

„Bentham, 44 spune Sidgwick, „susţine că principiul său 
fundamental «afirmă cea mai mare fericire a tuturor acelora al 
căror interes este implicat ca fiind scopul final corect şi pro- 
priu-zis al tuturor acţiunilor umane»“; şi totuşi „limbajul uti¬ 
lizat de el în alte pasaje pare să implice 44 că prin cuvântul 
„corect 44 el înţelege ceva „conducând spre o fericire'generală 44 . 
Prof. Sidgwick vede imediat că, dacă iei aceste două afirmaţii 
împreună, obţii rezultatul absurd că „cea mai mare fericire 
este scopul final al acţiunilor umane, care conduce la fericirea 
generală 44 ; şi atât de absurd i se pare lui să denumeşti acest 
rezultat - aşa cum o face Bentham - ca fiind „principiul fun¬ 
damental al unui sistem moral 44 , încât sugerează că Bentham 
propabil că nu asta a avut în gând. Totuşi chiar prof. Sidgwick 
afirmă în altă parte 1 că hedonismul psihologic este „nu rareori 
confundat cu hedonismul egoist 44 ; şi această confuzie, după 
cum vom vedea, se bazează în principal pe aceeaşi eroare - 
eroarea naturalistă - care este implicată şi în afirmaţiile lui 
Bentham. Prof. Sidgwick admite, deci, că această eroare este 
uneori comisă, aşa absurdă cum este ea; şi eu sunt înclinat să 
cred că Bentham s-ar putea să fie într-adevăr unul dintre cei 
care au comis-o. Mill, după cum vom vedea, a comis-o cu cer¬ 
titudine. în orice caz, indiferent dacă Bentham a comis-o sau 
nu, doctrina lui, aşa cum a fost citată anterior, ne va servi ca o 
foarte bună ilustrare a acestei erori, şi a importanţei propo¬ 
ziţiei contrare, că binele este indefinibil. 

Să examinăm această doctrină. Bentham pare să susţină 
- aşa spune prof. Sidgwick - că cuvântul „corect 44 înseamnă 
„conducător spre fericire generală 44 . Ei bine, această afirmaţie, 
în sine, nu implică cu necesitate eroarea naturalistă. Deoarece 
cuvântul „corect 44 este în mod cât se poate de obişnuit asociat 
cu acţiuni care duc la atingerea a ceea ce este bine; care sunt 
considerate ca fiind mijloace de atingere a idealului şi nu sco- 
puri-în-sine. Această semnificaţie a lui „corect 44 , ca desem¬ 
nând ceva ce este bun ca o cale, indiferent dacă aceasta este 
sau nu şi un bine ca scop, este într-adevăr sensul pe care îl voi 


1 Methods of Ethics , Bk. 1, Chap. iv, § 1. 

atribui eu cuvântului. Dacă Bentham ar fi utilizat cuvântul 
„corect 44 cu această semnificaţie, ar fi fost absolut logic ca el 
să definească acest cuvânt drept „care conduce la o ferfcire 
generală 44 , cu condiţia ca (şi vă rog să reţineţi această rezervă) 
să fi demonstrat deja, sau să fi enunţat ca axiomă, că fericirea 
generală este „ binele “, sau (ceea ce este echivalent cu asta) că 
fericirea generală este singurul lucru bun. Deoarece în acest 
caz el ar fi definit deja binele ca fiind fericirea generală ( o 
poziţie perfect logică, după cum am văzut, în raport cu punc¬ 
tul de vedere conform căruia „binele 44 nu este definibil) şi, din 
moment ce corect a fost definit drept „care conduce la 
«binele»‘\ asta ar însemna de fapt „care conduce la fericire 
generală 44 . Dar această cale de a scăpa de acuzaţia de a fi 
comis eroarea naturalistă a fost închisă de însuşi Bentham. 
Deoarece principiul său fundamental este, aflăm noi, că cea 
mai mare fericire a tuturor celor interesaţi este ceea ce este 
corect şi scopul final al acţiunilor umane. El foloseşte deci 
cuvântul „corect 44 referitor la un scop ca atare, nu numai refe¬ 
ritor la căile care duc la acel scop; şi, aşa stând lucrurile, 
„corect 44 nu mai poate fi definit drept „conducând spre feri¬ 
cirea generală 44 , fără să invocăm eroarea în chestiune. De¬ 
oarece acum este evident că definiţia noţiunii corect drept 
conducând la fericirea generală poate fi utilizată de el în 
sprijinul principiului fundamental că fericirea generală este 
scopul corect; în loc să fie el însuşi dedus din acel principiu. 
Dacă „corect 44 înseamnă, prin definiţie, conducând la fericirea 
generală, atunci este evident că fericirea generală este scopul 
corect. Nu este necesar acum să se demonstreze mai întâi sau 
să se enunţe că fericirea generală este scopul corect, înainte ca 
noţiunea corect să fie definită drept conducând la fericirea 
generală - o procedură perfect valabilă; dar dimpotrivă, de¬ 
finirea dreptăţii drept conducătoare la fericirea generală de¬ 
monstrează că fericirea generală este scopul corect - o proce¬ 
dură care nu este deloc valabilă, din moment ce, în acest caz, 
afirmaţia că „fericirea generală este scopul drept al acţiunilor 
umane 44 nu mai este câtuşi de puţin un principiu etic, ci fie, 
după cum am văzut, un enunţ ce se referă la înţelesul unui 

cuvânt, fie o propoziţie despre natura fericirii generale, nu 
despre dreptatea sau bunătatea ei. 

Ei bine, nu doresc ca importanţa pe care o atribui acestei 
erori să fie greşit înţeleasă. Descoperirea ei nu duce câtuşi de 
puţin la respingerea afim®ţiei lui Bentham, conform căreia 
cea mai mare fericire este scopul propriu-zis al acţiunilor 
umane, dacă aceasta este considerată ca un enunţ etic, aşa 
cum, fără nici o îndoială, a şi avut el intenţia să fie. La fel, 
acest principiu poate fi adevărat, vom discuta dacă este aşa în 
capitolele ulterioare. Bentham ar fi putut să şi-l susţină în con¬ 
tinuare, aşa cum a facut-o prof Sidgwick, chiar dacă a comis 
această eroare. Ceea ce susţin eu, însă, este că temeiurile pe 
care le dă el pentru afirmaţiile sale etice sunt eronate, câtă 
vreme constau dintr-o definiţie a noţiunii de corect. Ceea ce 
sugerez eu este că el nu le-a perceput ca fiind eronate; că, dacă 
s-ar fi întâmplat asta, ar fi fost obligat să caute alte motivaţii 
în sprijinul utilitarismului său; şi că, dacă ar fi căutat alte 
motivaţii, n-ar fi găsit nici unele pe care să le poată considera 
ca suficiente. In acest caz ar fi schimbat întregul sistem - o 
consecinţă de maximă importanţă. Neîndoielnic, este în egală 
măsură posibil ca el să fi considerat alte motivaţii ca fiind 
suficiente, şi în acest caz sistemul său etic, în privinţa rezul¬ 
tatelor principale, ar fi fost încă valabil. Dar, chiar şi în acest 
din urmă caz, faptul că face uz de eroare este o serioasă 
obiecţie pentru el, în calitate de filozof etic. Deoarece preocu¬ 
parea eticii - şi insist asupra acestei idei - nu este numai să 
obţină rezultate adevărate, ci şi să găsească motivaţii valide 
pentru ele. Obiectul direct al eticii este cunoaşterea, nu practi¬ 
ca; şi oricine se foloseşte de eroarea naturalistă nu atinge, cu 
certitudine, acest prim obiectiv, indiferent cât de corecte sunt 
principiile sale practice. 

Obiecţiile mele la naturalism sunt, deci, în primul rând 
că nu oferă deloc motivaţii - cu atât mai puţin motive valide - 
pentru nici un principiu etic; şi prin aceasta deja nu reuşeşte să 
satisfacă cerinţele eticii, ca studiu ştiinţific. Dar în al doilea 
rând eu afirm că, deşi nu motivează nici un principiu etic, este 
o cauză pentru acceptarea unor principii false - induce mintea 

în eroare, faeând-o să accepte principii etice false; şi asta este 
contrar tuturor ţelurilor eticii. Este uşor de văzut că, dacă 
începem prin a defini comportamentul corect ca un comporta¬ 
ment conducând spre fericirea generală; apoi, ştiind că com¬ 
portamentul corect este, în mod universal, un comportament 
conducând la bine, ajungem foarte uşor la rezultatul că binele 
este fericirea generală. Dacă, pe de altă parte, admitem o dată 
că trebuie să ne începem etica noastră fără o definiţie, vom fi 
mult mai apţi să fim atenţi, înainte de a adopta vreun principiu 
etic, indiferent care; şi cu cât vom fi mai atenţi, cu atât pare 
mai puţin probabil că vom adopta un principiu fals. La asta se 
poate răspunde: Da, dar vom avea grijă de noi doar până la 
stabilirea definiţiei, şi s-ar putea ca doar atât să fie corect. Dar 
voi încerca să arăt că nu aşa stau lucrurile. Dacă pornim cu 
convingerea că se poate găsi o definiţie a binelui, pornim cu 
convingerea că binele nu poate însemna nimic altceva decât o 
anume proprietate a lucrurilor; şi singura noastră preocupare 
va fi să descoperim ce este această proprietate. Dar dacă 
admitem că, în ceea priveşte înţelesul binelui, orice poate fi 
bun, pornim la drum cu o minte mult mai deschisă. Mai mult, 
în afară de faptul că, atunci când credem că avem o definiţie, 
nu ne putem apăra logic principiile noastre etice, indiferent 
cum procedăm, vom fi mult mai puţin capabili să ni le apărăm 
bine, chiar dacă o facem ilogic. Deoarece vom pleca de la 
convingerea că binele trebuie să însemne cutare şi cutare 
lucru, şi de aceea vom fi înclinaţi fie să înţelegem greşit argu¬ 
mentele opozanţilor noştri sau să le retezăm scurt, cu replica 
„Aceasta nu este o întrebare deschisă: chiar înţelesul cuvântu¬ 
lui decide; nimeni nu poate gândi altfel decât dacă face o con¬ 
fuzie. 

15. Prima noastră concluzie în pivinţa obiectului Eticii 
este, deci, că există un obiect de gândire simplu, care nu este 
definibil, care este non-analizabil, şi în raport cu care trebuie 
definită ea. Cum anume vom numi acest obiect unic este abso¬ 
lut indiferent, atâta vreme cât recunoaştem ce este el şi că 
diferă de alte obiecte. Cuvintele care sunt în mod curent con¬ 
siderate ca semne în cadrul judecăţilor etice se referă în totali- 

tate la el; şi sunt expresii ale judecaţilor etice numai pentru că 
se referă la el. Dar această referire se poate face în două mo¬ 
duri, între care este foarte important să se facă o diferenţiere, 
dacă e să avem o definiţie completă a gamei de judecăţi etice, 
înainte de a trece la a argumenta că există o asemenea noţiune 
- ce nu este defini bilă - implicată în noţiunile etice, am afir¬ 
mat (§ 4) că este necesar ca etica să enumere toate judecăţile 
universal adevărate, care susţin că un lucru aşa şi pe dincolo 
este bun, indiferent unde apare el. Dar, deşi toate judecăţile de 
acest gen se referă la acea noţiune unică pe care eu am numit-o 
„bine“, acestea nu se referă la ea în acelaşi mod. Ele pot fie să 
afirme că această unică proprietate este totdeauna atribuită 
lucrului în discuţie, fie să afirme numai că lucrul în discuţie 
este o cauză sau o condiţie necesară pentru existenţa altor 
lucruri, cărora le este atribuită această unică proprietate. 
Natura acestor două specii de judecăţi etice este extrem de 
diferită; şi o mare parte din dificultăţile care sunt întâlnite în 
speculaţiile etice ordinare, sunt datorate neglijenţei de a face 
clar distincţie între ele. Diferenţa existentă între ele este expri¬ 
mată în limbaj comun prin contrastul dintre termenii „bun ca 
mijloc 44 şi „bun în sine 44 ,,valoare ca mijloc 44 şi „valoare intrin¬ 
secă 44 . Dar aceşti termeni sunt susceptibili să fie aplicaţi corect 
doar în cazurile evidente; şi asta pare să se datoreze faptului 
că diferenţierea dintre concepţiile cărora le aparţin sau pe care 
le înfăţişează nu a făcut obiectul unor cercetări speciale. 
Această diferenţiere poate fi scoasă în evidenţă, pe scurt, după 
cum urmează. 

16. Ori de câte ori ne gândim că un lucru este „bun ca 
mijloc 44 , elaborăm o judecată referitoare la legăturile sale cau¬ 
zale: ne gândim atât că acesta va avea un anume efect particu¬ 
lar, cât şi că acel efect va fi bun în sine. Dar a găsi judecăţi 
cauzale care sunt universal adevărate - este de notorietate că 
ne aflăm în faţa unei probleme de o dificultate extremă. Data 
destul de recentă la care cele mai multe dintre ştiinţele fizice 
au devenit exacte şi numărul redus de legi pe care au reuşit să 
le stabilească sunt dovezi suficiente ale acestei extreme difi¬ 
cultăţi. Cu privire, deci, la cele ce sunt cele mai frecvente 

obiecte ale judecăţilor etice, şi anume acţiunile, este evident 
că nu ne putem declara că măcar una din judecăţile noastre 
cauzale este adevărată, măcar în sensul în care sunt adevărate 
legile ştiinţifice. Nu putem descoperi nici măcar legi ipotetice 
de forma „Exact această acţiune va produce întotdeauna, în 
aceste condiţii, exact acest efect.“ Dar de la un raţionament 
etic corect cu privire la efectele unor anumite acţiuni cerem 
mai mult decât atât, în două privinţe. (1) Cerem să ştim că o 
acţiune dată va produce un anumit efect, indiferent în ce 
condiţii are loc. Dar asta este, cert, imposibil. Este cert că în 
circumstanţe diferite aceeaşi acţiune poate produce efecte care 
sunt absolut diferite, în toate privinţele de care depinde va¬ 
loarea acelor efecte. Deci nu vom fi niciodată îndreptăţiţi la 
mai mult de o generalizare - o propoziţie de forma ~Jn gene¬ 
ral , acest rezultat se obţine în urma acestui tip de acţiune"; şi 
chiar şi această generalizare nu va fi adevărată decât dacă cir¬ 
cumstanţele în care se desfăşoară acea acţiune vor fi în gene¬ 
ral aceleaşi. Aşa stau, de fapt, lucrurile, în mare măsură, în 
cadrul unei anumite epoci şi stări a societăţii. Dar când luăm 
în considerare şi alte epoci, în multe din cele mai importante 
cazuri circumstanţele normale ale unei acţiuni date vor fi atât 
de diferite, încât generalizarea care este adevărată pentru una 
dintre ele nu va fi adevărată pentru o alte. Cu privire, deci, la 
judecăţile etice care afirmă că un anume gen de acţiune este 
bună ca mijloc pentru producerea unui anumit gen de efect, se 
poate spune că nici unul dintre ele nu va fi universal adevă¬ 
rat; şi că multe dintre ele, deşi în general adevărate într-o 
perioadă, vor fi în general false în alta. Dar (2) mai cerem să 
ştim nu numai că se va produce un efect bun, ci şi că, în raport 
cu toate efectele ulterioare influenţate de acţiunea în cauză, 
cantitatea de bine este mai mare decât în cazul oricărei alte 
acţiuni posibil de îndeplinit. Cu alte cuvinte, pentru a consi¬ 
dera că o acţiune este în general un mijloc pentru obţinerea 
binelui înseamnă nu numai să crezi că aceasta produce în ge¬ 
neral ceva bine, ci şi că în general produce cel mai mare bine 
admis de circumstanţe. în această privinţă judecăţile etice 
despre efectele unei acţiuni implică un grad de dificultate şi o 

complexitate de departe mult mai mari decât cele pe care le 
implică stabilirea legilor ştiinţifice. Deoarece pentru ultimele 
nu trebuie să luăm în considerare decât un singur efect; pe 
când pentru celelalte este esenţial să luăm în considerare nu 
numai asta, dar şi efectele acelui efect, şi aşa mai departe, atât 
cât putem prevedea noi îi viitor. Este, într-adevăr, evident că 
previziunea noastră nu va ajunge niciodată suficient de de¬ 
parte pentru ca noi să fim siguri că o anumită acţiune va pro¬ 
duce cele mai bune efecte posibile. Trebuie să ne declarăm 
mulţumiţi dacă cea mai mare cantitate de bine pare să fie pro¬ 
dusă într-o perioadă limitată. Dar este important să avem grijă 
ca întreaga serie de efecte din cadrul unei perioade destul de 
îndelungate să fie luată în considerare de judecăţile noastre 
curente când afirmăm că o acţiune este bună ca mijloc; şi că 
această complicaţie suplimentară, care face ca generalizările 
etice să fie mult mai dificil de stabilit decât legile ştiinţifice, 
este cea care este implicată în toate discuţiile etice de la ora 
actuală, şi este de importanţă practică. Cele mai uzuale reguli 
de comportament implică o serie de consideraţii imediate, 
cum ar fi a cumpăni între o viitoare sănătate şubredă şi nişte 
câştiguri imediate; şi chiar dacă nu vom putea niciodată stabili 
cu oarecare certitudine cum vom realiza cel mai mare bine 
global, vom încerca cel puţin să ne asigurăm că probabilele 
rele viitoare nu vor fi mai mari decât binele imediat. 

17. Există, deci, judecăţi care exprimă faptul că anu¬ 
mite genuri de lucruri au efecte bune; şi asemenea judecăţi, 
pentru motivele pe care tocmai le-am enunţat, au importantele 
caracteristici (1) că este puţin probabil să fie adevărate, dacă 
afirmă că acel gen de lucruri în discuţie au totdeauna efecte 
bune, şi (2) că, şi dacă nu exprimă decât că în general efectele 
sunt bune, multe dintre ele nu vor fi adevărate decât într-o 
anume perioadă a istoriei lumii. Pe de altă parte, există jude¬ 
căţi care afirmă că anumite genuri de lucruri sunt bune în sine; 
şi acestea diferă de precedentele prin aceea că, dacă sunt ade¬ 
vărate într-un caz oarecare, sunt în totalitate universal adevă¬ 
rate. Este, de aceea, extrem de important să se facă o distincţie 
netă între aceste două genuri de posibile judecăţi. Amândouă 

pot fi exprimate folosind acelaşi limbaj: în ambele cazuri 
spunem, de obicei, „un lucru aşa şi pe dincolo este bun 44 . Dar 
într-un singur caz, „bun" 1 înseamnă „bun ca mijloc“, doar că 
acel lucru este un mijloc spre bine - că va avea efecte bune: în 
celălalt caz va însemna „bun ca scop“ - vom considera că 
lucrul acela în sine are proprietatea care, în primul caz, am 
considerat-o că aparţine numai efectelor sale. Este clar că 
acestea sunt afirmaţii foarte diferite la adresa unui lucru; este 
clar că fiecare în parte sau ambele pot fi enunţate - false cât şi 
adevărate - la adresa a fel de fel de genuri de lucruri; şi este 
cert că dacă nu enunţăm foarte clar la care dintre cele două 
genuri ne referim, şansele noastre de a decide corect dacă 
aserţiunile enunţate sunt false sau adevărate sunt extrem de 
reduse. Exact această claritate a înţelesului întrebărilor în dis¬ 
cuţie a lipsit până acum aproape în totalitate din speculaţiile 
etice. Etica a fost permanent preocupată cu precădere de 
investigarea unei clase limitate de acţiuni. Cu privire la aces¬ 
tea, ne putem întreba atât cât sunt ele de bune în sine, cât şi 
cât de departe merge tendinţa lor generală de a produce rezul¬ 
tate bune. Iar argumentele enunţate în dezbaterile etice au fost 
permanent de ambele tipuri - atât ca să demonstreze că acel 
comportament în discuţie este bun în sine, cât şi ca să demon¬ 
streze că acesta este bun ca o cale. Dar că acestea sunt sin¬ 
gurele probleme pe care trebuie să le rezolve orice dezbatere 
etică, şi că a o rezolva pe una nu este acelaşi lucru cu a o 
rezolva pe cealaltă - aceste două aspecte fundamentale au scă¬ 
pat observaţiei filozofilor eticii. Problemele etice sunt, de obi¬ 
cei, enunţate într-o formă ambiguă. Se întreabă „Care este 
datoria unui om în aceste circumstanţe? 44 , sau „Este corect să 
se acţioneze în acest fel? 44 sau „Care ar trebui să fie scopurile 
noastre? 44 . Dar toate aceste întrebări sunt capabile de a fi ana¬ 
lizate suplimentar; un răspuns corect la oricare dintre ele 
împlică atât raţionamente asupra a ceea ce este bun în sine cât 
şi judecăţi cauzale. Aceste implicaţii se păstrează chiar şi în 
cazul celor care susţin că dispunem de o apreciere directă şi 
imediată asupra celor ce sunt corecte la modul absolut şi asu¬ 
pra îndatoririlor. O asemenea judecată nu poate însemna decât 

că maniera de acţiune aflată în discuţie este cel mai bun lucru 
pe care-1 avem de făcut; că, acţionând astfel, orice bine care 
poate fi atins va fi, Intr-adevăr, atins; procedând astfel. Acum 
nu suntem câtuşi de puţin preocupaţi dacă judecata în cauză 
este şi întotdeauna adevărată. întrebarea este: Ce implică 
judecata, dacă este adevărată? Şi singurul răspuns logic este 
că, indiferent dacă este adevărată sau falsă, prin enunţarea ei 
se enunţă atât o propoziţie apreciind gradul de bunătate al ac¬ 
ţiunii în cauză, prin comparaţie cu alte lucruri, cât şi un număr 
de propoziţii cauzale despre ea. Deoarece nu se poate nega că 
acţiunea va avea consecinţe: şi nici să se nege că problema 
consecinţelor constă tocmai în aprecierea valorii lor intrinseci, 
raportată la acţiunea însăşi. Afirmând că acţiunea este cel mai 
bun lucru de făcut, noi susţinem că aceasta, împreună cu con¬ 
secinţele ei, prezintă o sumă mai mare a valorii intrinseci 
decât orice altă alternativă posibilă. Şi această condiţie se 
poate realiza în oricare din următoarele trei cazuri: (a) Dacă 
acţiunea în sine are valoare intrinsecă mai mare decât orice 
alternativă, pe când atât consecinţele sale cât şi cele ale alter¬ 
nativelor sunt absolut lipsite fie de merite, fie de ne-merite 
intrinseci; sau (b) dacă, deşi consecinţele ei sunt intrinsec rele, 
valoarea intrinsecă totală este mai mare decât cea produsă de 
orice alternativă; sau (c) dacă consecinţele sale fiind intrinsec 
bune, valoarea lor individuală şi cumulată este mai mare decât 
a oricărei serii alternative. Pe scurt, a afirma că o anume ma¬ 
nieră de comportament este, la un moment dat, absolut corec¬ 
tă sau obligatorie este, evident, echivalent cu a afirma că în 
lume va exista mai mult bine sau mai puţin rău, dacă e adop¬ 
tată, decât orice altceva s-ar face în loc. Dar aceasta implică o 
evaluare atât a valorii propriilor ei consecinţe, cât şi a celei a 
oricăror alternative posibile. Şi că o acţiune va avea cutare şi 
cutare consecinţe implică elaborarea unui număr de judecăţi 
cauzale. 

în mod similar, în răspunsul la întrebarea „Care ar trebui 
să fie scopurile noastre? 44 sunt implicate din nou judecăţi 
cauzale, dar într-un mod oarecum diferit. Avem tendinţa de a 
trece cu vederea, pentru că este ceva prea evident, că la aceas- 

tă întrebare nu se poate răspunde niciodată corect decât dacă 
se precizează ceva ce poate fi atins. Nu orice poate fi atins; şi, 
chiar dacă vom considera că nimic ce nu se poate atinge nu 
este de valoare egală cu ceea ce se poate atinge, existenţa 
posibilităţii practice de atingere - ca şi valoarea - acestei din 
urmă categorii sunt considerente esenţiale pentru a le catego¬ 
risi ca scopuri corecte de acţiune. Prin urmare nici judecăţile 
noastre despre ce acţiuni ar trebui să îndeplinim, nici chiar 
judecăţile legate de scopurile la care ar trebui să ducă acestea 
nu sunt doar pure evaluări asupra valorii intrinseci. Cu privire 
la primele, o acţiune care este absolut obligatorie s-ar putea să 
nu aibă nici un fel de valoare intrinsecă; că aceasta este per¬ 
fect virtuoasă poate să însemne doar că va produce cele mai 
bune efecte posibile. Şi cu privire la celelalte, cele mai bune 
rezultate posibile ce justifică acţiunea noastră pot avea, în 
orice caz, măcar atâta valoare intrinsecă pe cât ne permit 
legile naturii să atingem; şi acestea, la rândul lor, pot să nu 
aibă nici un fel de valoare intrinsecă, ci pot pur şi simplu să 
desemneze o cale de a atinge (într-un viitor încă îndepărtat) 
ceva ce are o astfel de valoare. De aceea, ori de câte ori ne 
întrebăm „Ce ar trebui să facem?“ sau „Ce ar trebui să încer¬ 
căm să atingem? 44 , ne punem întrebări care implică mai întâi 
formularea unui răspuns corect la alte două întrebări, complet 
diferite ca tip una de alta. Trebuie să ştim atât ce grad de va¬ 
loare intrinsecă au diverse lucruri, cât şi cum pot fi obţinute 
aceste lucruri. Dar vasta majoritate a problemelor care au fost 
discutate până acum în Etică - într-adevâr, în totalitate pro¬ 
bleme de natură practică - implică această dublă evaluare; şi 
au fost dezbătute fără a se face o separare clară a celor două 
tipuri de probleme implicate. O mare parte dintre vastele di¬ 
sensiuni prevalente în Etică se poate atribui acestei erori de 
analiză. Prin utilizarea unor elaborări conceptuale în care sunt 
implicate atât noţiunea de valoare intrinsecă cât şi anumite 
judecăţi cauzale, ca şi cum ele s-ar referi exclusiv la valoarea 
intrinsecă, s-au produs două erori devenite aproape universal- 
valabile. Ori se presupune că nimic nu are valoare intrinsecă - 
ceea ce este imposibil - ori se presupune că ceea ce este nece- 

sar trebuie să aibă valoare intrinsecă. De aici reiese că prima 
problemă particulară ce trebuie să preocupe etica, anume de a 
determina ce lucruri au valoare intrinsecă şi în ce grad, nu a 
fost deloc tratată corespunzător. Şi, pe de altă parte, o dez¬ 
batere amănunţită a căilor a fost în mare măsură neglijată, 
datorită unei concepţii obscure a adevărului că aceasta este 
absolut irelevantă în raport cu problema valorii intrinseci. Dar 
indiferent cum stau lucrurile, şi indiferent cât de mult este un 
anume cititor convins că vreunul dintre sistemele mutual-con- 
tradictorii dezvoltate în domeniu a dat un răspuns corect la 
întrebarea ce este valoarea intrinsecă, sau la întrebarea ce ar 
trebui noi să facem, sau la amândouă, trebuie cel puţin să se 
admită că problemele legate de ceea ce este cel mai bun în 
sine şi de ce va duce la cel mai mult bine posibil sunt absolut 
distincte; că amândouă ţin de obiectul de studiu al eticii; şi că 
cu cât se face mai clar distincţia între aceste două probleme, 
cu atât sunt mai mari şansele noastre de a da o soluţie corectă 
la amândouă. 

18. Mai rămâne un singur punct ce nu trebuie omis 
dintr-o descriere completă a genului de probleme la care tre¬ 
buie să găsească Etica soluţii. Aceste probleme, după cum am 
spus deja, se împart în două mari categorii: problema referi¬ 
toare la ce lucruri sunt bune în sine însele şi problema referi¬ 
toare la lucrurile de care sunt acestea legate, ca efecte ale lor. 
în prima dintre acestea, care este problema primară a Eticii, şi 
a cărei rezolvare este implicit presupusă de a doua, include o 
comparaţie corectă a diverselor lucruri care au valoare intrin¬ 
secă (dacă sunt mai multe astfel de lucruri), relativ la gradul 
de valoare pe care îl posedă; şi o astfel de comparaţie implică 
o dificultate de principiu, care a contribuit în mare măsură la 
confundarea valorii intrinseci cu simpla „bunătate ca mijloc“. 
S-a subliniat că una din diferenţele dintre o judecată care afir¬ 
mă că un lucru este bun în sine şi o judecată care afirmă că 
acesta este un mijloc către bine constă în faptul că primul, 
dacă este adevărat într-un caz particular al lucrului în discuţie, 
este cu necesitate adevărat în oricare alt caz; pe când un lucru 
care are efecte bune în anumite circumstanţe s-ar putea să aibă 




OBIECTUL ETICII 


135 


efecte rele în altele. Acum suntem siguri că toate judecăţile 
referitoare la valoarea intrinsecă sunt, în acest sens, univer¬ 
sale; dar principiul pe care trebuie să-l enunţ acum le poate 
face cu uşurinţă să pară ca şi cum nu aşa ar sta lucrurile, ci ca 
şi cum s-ar asemăna cu judecăţile referitoare la mijloace, fiind 
valabile doar în general. Există, aşa cum se va susţine în con¬ 
tinuare, un vast număr de lucruri diferite, având fiecare o va¬ 
loare intrinsecă; există de asemenea foarte multe care sunt 
pozitiv rele; şi există o clasă încă şi mai numeroasă de lucruri 
care par să fie neutre. Dar un lucru aparţinând oricăreia dintre 
aceste trei clase poate să fie o parte a unui întreg, care include 
printre componentele sale alte lucruri aparţinând aceleiaşi 
clase sau celorlalte două; şi aceşti întregi, ca atare, pot de 
asemenea avea valoare intrinsecă. Paradoxul, asupra căruia 
este necesar să se atragă atenţia, este că valoarea unui astfel de 
întreg nu prezintă nici o proporţionalitate în raport cu suma 
valorilor părţilor sale. Este sigur că un lucru bun poate avea o 
asemenea relaţie în raport cu un alt lucru bun, încât valoarea 
întregului astfel format este incomparabil mai mare decât 
suma valorilor celor două lucruri luate în parte. Este sigur că 
un întreg format dintr-un lucru bun şi unul neutru poate avea 
cu mult mai multă valoare intrinsecă decât cea pe care o 
posedă lucrul bun în sine. Este sigur că două lucruri rele sau 
un lucru rău şi unul neutru pot forma un întreg mult mai rău 
decât suma răului încorporat în părţile sale. Şi se pare că 
lucruri neutre pot la rândul lor fi singurul tip de componente 
ale unui întreg de mare valoare, fie pozitivă, fie negativă. Pare 
mult mai îndoielnic că adăugarea unui lucru rău la un întreg 
bun poate creşte valoarea pozitivă a întregului, sau adăugarea 
unui lucru rău la un întreg rău poate duce la un întreg având 
valoare pozitivă; dar aceasta este cel puţin teoretic posibil, iar 
această posibilitate trebuie să fie luată în consideraţie în inves¬ 
tigaţiile noastre etice. Indiferent cum vom soluţiona probleme 
particulare, principiul este clar. Valoarea unui întreg nu tre¬ 
buie considerată ca fiind aceeaşi cu suma valorilor părţilor 
sale. 

Un singur exemplu va fi de ajuns pentru a ilustra genul 
de relaţie aflat în discuţie. Se pare că e adevărat că a conştien¬ 
tiza existenţa unui obiect frumos este un lucru de mare valoa¬ 
re; pe când acelaşi obiect, dacă nimeni nu este conştient de 
existenţa lui, are, comparativ, mult mai puţină valoare, ba 
chiar de obicei se spune că nu are nici una. Dar conştientiza¬ 
rea existenţei unui obiect frumos este cu certitudine un întreg, 
în care putem distinge ca părţi, pe de-o parte, obiectul şi, pe de 
altă parte, conştientizarea existenţei lui. Acum, acest ultim 
factor pare a fi o parte a unui întreg diferit, ori de câte ori 
conştientizăm existenţa unui obiect; şi se pare că unele dintre 
aceste întreguri au, indiferent de situaţie, o valoare foarte 
mică, şi pot fi chiar neutre sau pozitiv rele. Totuşi, nu totdea¬ 
una putem atribui gradul redus de valoare doar unor neajun¬ 
suri (lipsuri) pozitive ale obiectului, ceea ce diferenţiază feno¬ 
menul de conştientizarea frumuseţii; obiectul în sine poate fi 
pe cât de apropiat cu putinţă de neutralitatea perfectă. De 
aceea, din moment ce simpla conştientizare nu conferă-tot¬ 
deauna o valoare mare întregului din care face parte, chiar 
dacă obiectul ei nu are nişte neajunsuri considerabile, nu 
putem atribui marea superioritate a conştientizării existenţei 
unui lucru frumos în raport cu lucrul frumos în sine doar sim¬ 
plei adăugări a valorii conştientizării la aceea a lucrului fru¬ 
mos. Indiferent care poate fi valoarea conştientizării, aceasta 
nu poate da întregului din care face parte o valoare propor¬ 
ţională cu suma dintre valoarea ei şi aceea a obiectului ei. 
Dacă aşa stau lucrurile, atunci avem aici un exemplu de întreg 
având o valoare intrinsecă diferită de suma valorilor cuprinse 
în părţile sale; şi fie că este sau nu aşa, acest exemplu ilus¬ 
trează ce se înţelege prin această diferenţă. 

19. Există, deci, întreguri care posedă proprietatea că 
valoarea lor intrinsecă este diferită de suma valorilor părţilor 
lor; şi relaţiile existente între asemenea componente şi între¬ 
gul din care fac parte nu au fost, până acum, nici analizate 
separat, nici n-au primit o denumire specifică. Trebuie remar¬ 
cate în mod deosebit două aspecte. (1) Este clar că existenţa 
unui component oarecare de acest gen este o condiţie necesară 

pentru existenţa acelui bun care este constituit de întreg. Şi 
exact acelaşi vocabular va exprima de asemenea relaţia dintre 
un mijloc şi lucrul bun care este efectul acestuia. Dar totuşi, 
între cele două cazuri, există o diferenţă de cea mai mare 
importanţă, constituită din faptul că un component este - pe 
când o cale nu este - o parte a lucrului bun pentru existenţa 
căruia existenţa sa este o condiţie necesară. Necesitatea con¬ 
form căreia, dacă bunul în cauză este să existe, cale spre el tre¬ 
buie şi ea să existe, nu este decât o necesitate naturală sau 
cauzală. Dacă legile naturii ar fi diferite, exact acelaşi bun s-ar 
putea să existe, deşi ceea ce este a&im o condiţie necesară a 
existenţei sale s-ar putea să nu mai existe. Existenţa unei căi 
nu are valoare intrinsecă; şi dispariţia ei completă nu va afecta 
cu nimic valoarea acelui lucru pentru atingerea căruia este 
acum o necesitate. Dar, în cazul unui component al unui întreg 
de genul celui pe care-1 avem noi acum în vedere, situaţia este 
cu totul alta. In acest caz existenţa binelui în cauză este de 
neconceput, decât dacă există şi componentul respectiv. Rela¬ 
ţia de necesitate dintre cele două este absolut independentă de 
legile naturii. Ceea ce se afirmă că are valoare intrinsecă este 
chiar existenţa întregului; şi existenţa întregului implică exis¬ 
tenţa părţilor sale. Presupuneţi o parte îndepărtată, şi ceea ce 
rămâne nu mai este ceea ce se afirmase că are valoare intrin¬ 
secă; dar dacă vom presupune o cale îndepărtată, ceea ce ră¬ 
mâne este exact ceea ce s-a afirmat că are valoare intrinsecă. 
Şi totuşi (2) existenţa părţii in sine nu are mai multă valoare 
intrinsecă decât existenţa căii. Tocmai acest fapt constituie 
paradoxul relaţiei pe care o dezbatem. Tocmai s-a spus că ceea 
ce are valoare intrinsecă este existenţa întregului, şi că aceasta 
implică existenţa părţilor sale; şi din aceasta se pare că este o 
inferenţă absolut naturală să se considere că existenţa unei 
părţi are valoare intrinsecă. Dar această inferenţă este tot atât 
de falsă ca şi dacă, pornind de la faptul că despre o mulţime de 
două pietre se spune că sunt două, am ajunge la concluzia că 
despre fiecare în parte putem spune că sunt două. O parte a 
unui întreg valoros are exact aceeaşi valoare când aceasta este 
- ca şi când nu este - parte a acelui întreg. Dacă are valoare în 

circumstanţe diferite, valoarea ei nu este cu nimic mai mare 
când este parte dintr-un întreg cu mult mai valoros; şi dacă nu 
are nici o valoare în sine, tot fără nici o valoare rămâne, in¬ 
diferent cât de mare este aceea a întregului din care face ea 
parte acum. Nu avem deci nici o justificare să afirmăm că 
unul şi acelaşi lucru este, în anumite circumstanţe, intrinsec 
bun, şi în altele nu; aşa cum avem justificare să afirmăm 
despre o cale că aceasta uneori produce şi uneori nu produce 
rezultate bune. Şi totuşi suntem îndreptăţiţi să afirmăm că este 
de departe mai de dorit ca un anume lucru să existe în anumite 
circumstanţe decât în attele; şi anume când există şi alte 
lucruri, aflate în asemenea relaţii cu acesta încât să formeze 
împreună un întreg cu mult mai valoros. Acel lucru nu va avea 
mai multă valoare intrinsecă în aceste circumstanţe decât în 
altele; acel lucru nu va fi cu necesitate nici măcar un mijloc 
către existenţa unor lucruri având mai multă valoare intrin¬ 
secă: dar va fi, la fel ca un mijloc, o condiţie necesară pentru 
existenţa acelui ceva care are valoare intrinsecă mai mare, 
deşi, spre deosebire de un mijloc, acesta va fi el însuşi o parte 
a acestui ceva mai valoros. 

20. Am spus că această relaţie cu totul particulară dintre 
parte şi întreg pe care tocmai am încercat să o definesc este 
una care nu a primit o denumire separată. De aceea ar fi util să 
aibă una; şi există o denumire care s-ar putea să-i fie cât se 
poate de adecvată, dacă ar putea fi desprinsă de nefericita ei 
utilizare curentă actuală. Filozofii, mai ales cei care mărturi¬ 
sesc că au avut mari foloase de pe urma studiului scrierilor lui 
Hegel, au făcut în ultima vreme foarte mult uz de termenii 
„întreg organic 44 , „unitate organică 44 , „relaţie organică 44 . Moti¬ 
vul pentru care aceşti termeni ar putea fi cât se poate de adec¬ 
vaţi pentru utilizare în sensul sugerat anterior este că relaţia cu 
totul particulară dintre parte şi întreg, ce tocmai a fost definită, 
este una din proprietăţile care diferenţiază întregurile cărora 
aceştia li se aplică cu cea mai mare frecvenţă. Şi motivul pen¬ 
tru care este de dorit ca aceştia să fie separaţi de actuala lor 
utilizare este că, aşa cum sunt utilizaţi în prezent, nu au un 
sens distinct, ci dimpotrivă, utilizarea lor implică şi propagă 
erori datorate confuziilor. 

A afirma despre un lucru că este un „întreg organic" 
implică, în general, a înţelege prin aceasta că părţile lui sunt 
legate una de alta şi faţă de el însuşi ca o cale de scopul ei; de 
asemenea se mai înţelege implicit că ele au o proprietate 
descrisă printr-o frază de genul că nu au „nici un înţeles sau 
semnificaţie desprinse din întreg"; şi în final un asemenea 
întreg este de asemenea tratat ca şi cum ar avea proprietatea 
căreia propun eu să i se atribuie acest nume. Dar cei care uti¬ 
lizează acest termen nu ne dau, în general, nici un indiciu 
despre cum presupun ei că aceste trei proprietăţi sunt legate 
una de alta. Se pare că în general se presupune că ele sunt 
identice; şi totdeauna, cel puţin că ele sunt cu necesitate legate 
una de alta. Că nu sunt identice, eu unul am încercat deja să 
demonstrez; a le presupune astfel înseamnă a neglija chiar 
diferenţele ce au fost evidenţiate în ultimul paragraf; şi sensul 
actual de utilizare a acestora ar putea fi abandonat fie şi numai 
datorită faptului că încurajează o asemenea neglijenţă. Dar un 
motiv cu mult mai pregnant pentru această abandonare este 
că, departe de a fi cu necesitate legată de celelalte, cea de-a 
doua este o proprietate ce nu poate fi atribuită nici unui obiect, 
fiind o concepţie contradictorie în sine; în timp ce prima, dacă 
avem în vedere cel mai important dintre înţelesurile pe care le 
poate avea, se aplică în multe cazuri, cărora nu avem absolut 
nici un motiv să considerăm că li se poate aplica şi cea de-a 
treia, iar cea de-a treia se aplică sigur multor cazuri cărora 
prima nu li se poate aplica. 

21. Aceste relaţii între cele trei proprietăţi care tocmai 
au fost puse în evidenţă pot fi ilustrate făcând apel la un întreg 
de genul celor din care a derivat denumirea de „organic" - un 
întreg care este, în sens ştiinţific, un organism - şi anume cor¬ 
pul uman. 

(1) Există între multele părţi ale trupului nostru, deşi nu 
chiar între toate, o relaţie ce a fost familiar enunţată în fabula 
- atribuită lui Menenius Agrippa - despre pântece şi membre. 
Găsim în el părţi de asemenea natură încât continuitatea de 
existenţă a uneia este o condiţie necesară pentru continuitatea 
de existenţă a alteia; în timp ce continuitatea de existenţă a 

acesteia din urmă este, de asemenea, o condiţie necesară pen¬ 
tru continuitatea de existenţă celei dintâi. Aceasta duce, nici 
mai mult nici mai puţin, decât la a susţine că în trup avem 
două lucruri, amândouă cu o oarecare durată de existenţă, care 
se găsesec intr-o relaţie de dependenţă cauzală mutuală unul 
în raport cu celălalt - o relaţie de „reciprocitate 44 . în mod 
frecvent, asta este tot ce se are în vedere atunci când afirmăm 
că părţile trupului formează o „unitate organică 44 sau că ele 
sunt mutual căi şi scopuri una în raport cu alta. Şi cu certitu¬ 
dine aceasta este una din caracteristicile pregnante ale lu¬ 
crurilor vii. Dar ar fi extrem de nesăbuit să afirmăm că această 
relaţie de dependenţă cauzală mutuală nu a fost evidenţiată 
decât în cazul lucrurilor vii, şi de aceea este suficientă pentru 
a defini diferenţa specifică a acestora. Şi este evident că dintre 
două astfel de lucruri aflate într-o astfel de relaţie de depen¬ 
denţă mutuală, s-ar putea ca nici unul să nu aibă valoare in¬ 
trinsecă, sau ca unul să aibă şi celuilalt să-i lipsească. Acestea 
nu sunt cu necesitate „scopuri 44 unul în raport cu celălalt în 
absolut nici un sens, exceptând pe cel în care „scop 44 înseamnă 
„efect 44 . Şi mai mult, este clar că în acest sens întregul nu 
poate fi un scop în raport cu nici una din părţile sale. Suntem 
dispuşi să vorbim de „întreg 44 în contrast cu una din părţile 
sale, când de fapt prin asta înţelegem restul părţilor sale. Dar 
în sens strict, întregul trebuie să includă toate părţile sale şi 
nici o parte nu poate fi o cauză pentru întreg, deoarece nu 
poate fi o cauză pentru ea însăşi. De aceea este clar că această 
relaţie de dependenţă cauzală mutuală nu are nici o implicaţie 
cu privire la valoarea vreunuia dintre obiectele la care se 
referă; şi că, chiar dacă ambele obiecte se întâmplă să aibă 
valoare, această relaţie dintre ele este una care nu poate exista 
între parte şi întreg. 

Dar (2) se poate de asemenea întâmpla ca trupul nostru, 
ca un întreg, să aibă o valoare mai mare decât suma valorilor 
părţilor sale; şi aceasta poate fi ceea ce se înţelege când se 
spune că părţile sunt căi spre întreg. Este evident că dacă se 
pune întrebarea „De ce trebuie părţile să fie aşa cum sunt? 44 , 
un răspuns corespunzător ar putea fi „Deoarece întregul pe 

care-1 formează are atâta valoare 44 . Dar este tot atât de evident 
că relaţia pe care prin aceasta o presupunem ca existând între 
parte şi întreg este complet diferită de cea pe care o presu¬ 
punem că există între parte şi parte, când spunem că „Această 
parte există, deoarece acea parte nu ar putea exista fără ea 44 . în 
ultimul caz afirmăm că între cele două părţi există o legătură 
cauzală; dar, în primul caz, între parte şi întreg nu poate exista 
o legătură cauzală, şi relaţia care afirmăm că există între ele 
poate exista chiar şi dacă între părţi nu există nici o legătură 
cauzală. Nu toate părţile unei picturi se află în acea relaţie de 
dependenţă cauzală mutuală în care se află anumite părţi ale 
corpului, şi totuşi existenţa acelora dintre ele ce nu se află într-o 
asemenea relaţie poate fi absolut esenţială pentru valoarea 
întregului. Cele două tipuri de relaţii sunt de natură absolut 
diferită, şi nu putem deduce existenţa uneia din cea a celei¬ 
lalte. De aceea nu poate fi câtuşi de puţin util ca ambele să fie 
incluse într-o aceeaşi denumire; şi dacă este să spunem că un 
întreg este organic deoarece părţile lui sunt (în acest sens) 
„mijloace 44 către întreg, atunci nu trebuie să spunem că acesta 
este organic deoarece părţile sale sunt dependente cauzal una 
de alta. 

22. Dar în cele din urmă (3) sensul care a fost cel mai 
pregnant în utilizări recente ale termenului „întreg organic 44 
este acela prin care se presupune că părţile unui asemenea 
întreg au o proprietate pe care nu este posibil să o aibă părţile 
nici unui întreg. Se presupune că exact aşa cum întregul nu ar 
putea fi ceea ce este decât cu condiţia existenţei părţilor, tot 
aşa părţile nu ar fi ceea ce sunt decât cu condiţia existenţei 
întregului; şi prin aceasta se înţelege nu numai că o anume 
parte nu poate exista decât dacă există şi celelalte (ceea ce se 
întâmplă atunci când între părţi există relaţia (1)), ci de fapt că 
partea nu este un obiect distinct de gândire - că întregul, din 
care aceasta este parte, este, la rândul său, parte din aceasta. 
Că această supoziţie este contradictorie în sine se poate 
demonstra doar după extrem de puţină reflecţie. Putem 
admite, într-adevăr, că atunci când un anume lucru este parte a 
unui întreg, acesta posedă o proprietate pe care nu o posedă 

altfel - anume că este parte din acel întreg. Dar ceea ce nu se 
poate admite este că această proprietate modifică natura sau 
intră în definiţia acelui lucru care o posedă. Când ne gândim 
la parte în sine , înţelegem exact ceea ce afirmăm, în acest caz, 
că aceasta are proprietatea de a fi parte din întreg; şi simpla 
afirmaţie că este parte a întregului implică faptul că trebuie să 
fie diferită de ceea ce se afirmă despre ea. Altfel ne contrazi¬ 
cem noi înşine, din moment ce afirmăm că nu aceasta, ci alt¬ 
ceva - anume aceasta împreună cu ceea ce afirmăm despre ea 
- are proprietatea pe care o afirmăm despre ea. Pe scurt, este 
evident că nici o parte nu poate conţine analitic întregul căruia 
îi aparţine, sau oricare parte a acelui întreg. Relaţia de la parte 
la întreg nu este aceeaşi cu cea de la întreg la parte; şi chiar 
definiţia celei din urmă este aceea că aceasta nu conţine ana¬ 
litic acel lucru despre care se spune că este parte a lui. Şi 
totuşi exact această doctrină contradictorie în sine este marca 
esenţială care demonstrează influenţa lui Hegel asupra filo¬ 
zofiei modeme - o influenţă prevalentă aproape în totalitatea 
gândirii filozofice ortodoxe. Aceasta se înţelege în general 
prin revolta împotriva falsificării prin abstractizare: că un 
întreg este întotdeauna parte a părţilor sale! „Dacă vreţi să 
cunoaşteţi adevărul despre o parte“ ni se spune, „trebuie să 
aveţi în vedere nu acea parte, ci numai întregul. 44 Totuşi este 
clar că despre o parte trebuie să fie adevărat că este parte a 
întregului; şi este evident că atunci când spunem că este o 
parte, nu înţelegem prin aceasta doar că întregul este o parte a 
lui însuşi. De aceea această doctrină, conform căreia o parte 
nu are „nici un înţeles sau semnificaţie în afara întregului 
căreia îi aparţine 44 trebuie să fie pur şi simplu respinsă. 
Aceasta se deduce de la sine din faptul că afirmaţia „Aceasta 
este o parte a acelui întreg 44 are o semnificaţie; şi pentru ca 
aceasta să poată avea o semnificaţie, atât subiectul cât şi pro¬ 
prietatea atribuită trebuie să aibă o semnificaţie distinctă. Şi 
este uşor de observat cum a fost generată această doctrină prin 
confuzie cu cele două relaţii (1) şi (2), care pot fi, într-adevăr, 
proprietăţi ale întregurilor. 

(a) Existenţa unei părţi poate fi legată printr-o necesitate 
naturală sau cauzală de existenţa altor părţi ale întregului din 
care face parte; mai mult, ceea ce este parte a unui întreg şi 
ceea ce a încetat a mai fi o astfel de parte intrinsecă pot fi 
aşezate sub una şi aceeaşi denumire. Astfel, ca să luăm un 
exemplu tipic, dacă din trupul uman se taie un braţ, obiectul 
respectiv tot braţ îl numim. Totuşi un braţ, atunci când face 
parte din trup, diferă fără nici o îndoială de un braţ mort: Şi de 
aceea putem deveni cu uşurinţă tentaţi să spunem că „Braţul 
care este parte a trupului nu ar fi ceea ce este, dacă n-ar fi o 
parte a trupului 44 şi să considerăm că această contradicţie că¬ 
reia i-am dat glas este în realitate o caracteristică a lucrurilor. 
Dar, de fapt, braţul mort nu este în nici un caz o parte a trupu¬ 
lui: acesta nu este decât parţial identic cu braţul viu. Acele 
părţi ale lui care sunt identice cu părţile braţului viu sunt exact 
la fel, indiferent dacă aparţin sau nu trupului; şi ele constituie 
un exemplu indubitabil al unuia şi aceluiaşi lucru care o dată 
este o parte şi o dată nu este o parte a presupusului „întreg 
organic 44 . Pe de altă parte acele proprietăţi pe care le posedă 
braţul viu şi nu le mai posedă braţul mort nu există într-o 
formă modificată în acesta: ele pur şi simplu nu mai există 
deloc. Printr-o necesitate cauzală, existenţa lor depinde de 
existenţa acelei relaţii în raport cu părţile trupului pe care am 
enunţat-o atunci când am afirmat că ele sunt parte a acestuia. 
Totuşi, cu cea mai mare certitudine, dacă vreodată n-ar fi fost 
parte a trupului, ele ar trebui să fie exact ceea ce sunt când 
sunt parte a trupului. Că ele diferă intrinsec de proprietăţile 
braţului mort şi că sunt o parte a trupului - acestea sunt 
propoziţii care, din punct de vedere analitic, nu au nici o legă¬ 
tură una cu alta. Nu există nici o contradicţie în a presupune 
că ele prezintă asemenea diferenţe intrinseci şi totuşi nu sunt o 
carte a trupului. 

Dar (b) atunci când ni se spune că un braţ viu nu are nici 
un înţeles sau semnificaţie desprins de trupul căruia îi apar¬ 
ţine, ni se sugerează o eroare diferită. „A avea înţeles sau sem¬ 
nificaţie 44 este de obicei o expresie utilizată cu sensul de „a 
avea importanţă 44 ; şi aceasta înseamnă de fapt „a avea valoare 

fie ca mijloc fie ca scop 44 . Ei bine, este absolut posibil ca un 
braţ viu, desprins de trupul său, să nu aibă nici o valoare 
intrinsecă; deşi întregul în care el este parte are foarte multă 
valoare intrinsecă datorată prezenţei sale. De aceea vom fi 
foarte uşor tentaţi să spunem că, în calitate de parte a trupului, 
acesta are valoare foarte mare, pe când în sine nu are nici una; 
şi de aici că întregul său „înţeles 44 rezidă în relaţia în raport cu 
trupul. Dar de fapt valoarea în discuţie nu-i aparţine absolut 
deloc acestuia. A avea valoare doar ca o parte este echivalent 
cu a nu avea valoare deloc, dar a fi parte din ceva ce are. 
Datorită faptului că neglijează această precizare, afirmaţia că 
o parte are o valoare, ca o parte , pe care altfel nu ar fi avut-o, 
duce uşor la presupunerea că aceasta este, de asemenea, dife¬ 
rită, ca o parte, de ceea ce ar fi fost altfel; deoarece este ade¬ 
vărat că două lucruri care au valoare diferită trebuie să difere 
şi în alte privinţe. De aceea presupunerea că unul şi acelaşi 
lucru are mai multă valoare intrinsecă la un moment dat decât 
la un altul, deoarece în primul caz este parte a unui întreg mai 
valoros decât în al doilea, a încurajat concepţia contradictorie 
în sine că unul şi acelaşi lucru poate fi două lucruri diferite, şi 
că doar în una din formele sale acesta este într-adevăr ceea ce 
este. 

Pentru aceste motive, acolo unde pare convenabil, îmi 
voi lua libertatea să utilizez termenul de „organic 44 cu o sem¬ 
nificaţie specială. îl voi utiliza pentru a desemna faptul că un 
întreg are o valoare intrinsecă diferită cantitativ de suma valo¬ 
rilor părţilor sale. îl voi utiliza pentru a desemna acest fapt şi 
numai acesta. Termenul nu va implica existenţa nici unei re¬ 
laţii cauzale între părţile întregului în cauză. Şi nu va implica 
nici faptul că părţile sunt de neconceput altfel decât ca părţi 
ale acelui întreg, sau că, atunci când sunt părţi ale unui astfel 
de întreg, ele au o valoare întrinsecă diferită de cea pe care o 
au atunci când nu sunt părţi ale acelui întreg. înţeleasă în acest 
sens special şi perfect definit, relaţia existentă între un întreg 
organic şi părţile sale este una din cele mai importante pe care 
etica trebuie să le identifice. O parte importantă a acestei 
ştiinţe ar trebui să se ocupe de compararea valorii relative a 

unor bunuri diferite; şi la efectuarea acestor comparaţii se va 
comite cea mai grosieră eroare dacă se va presupune că ori de 
câte ori două lucruri formează un întreg, valoarea acelui întreg 
este doar suma valorilor celor două lucruri. Deci cu această 
chestiune a „întregurilor organice 44 am finalizat enumerarea 
genurilor de probleme care constituie obiectul de studiu al 
eticii. 

23 . Pe parcursul acestui capitol ne-am străduit să argu¬ 
mentăm următoarele concluzii. (1) Particularitatea Eticii nu 
este aceea că investighează aserţiuni sau enunţuri legate de 
comportamentul uman, ci aceea că investighează enunţuri le¬ 
gate de acea proprietate a lucrurilor desemnată sau indicată 
prin termenul „bine 44 şi de proprietatea contrară acesteia, de¬ 
semnată prin termenul „rău 44 . Pentru a-şi elabora concluziile, 
această ştiinţă trebuie să cerceteza valoarea de adevăr a tu¬ 
turor afirmaţiilor de acest gen, cu excepţia acelora care enunţă 
legătura dintre această proprietate şi o realitate unică (1-4). 
(2) Această proprietate, în raport cu care trebuie definit obiec¬ 
tul de studiu al Eticii, este ea însăşi simplă şi de nedefinit 
(5-14). Şi (3) toate enunţurile despre legătura ei cu alte lucruri 
sunt de două - şi numai de două - tipuri: ele fie enunţă în ce 
măsură lucrurile în sine posedă această proprietate, fie enunţă 
relaţii cauzale dintre alte lucruri şi cele care posedă această 
proprietate (15-17). în cele din urmă, (4) luând în consideraţie 
gradul diferit în care lucrurile în sine posedă această propri¬ 
etate, trebuie să ţinem cont de faptul că un întreg o poate 
poseda într-un grad diferit de cel care este obţinut prin 
însumarea gradelor în care părţile sale o posedă (18-22). 

24. Din concluziile de la Capitolul I rezultă că pro¬ 
blemele etice intră într-una sau alta din cele trei mari clase. 
Prima clasă conţine o singură problemă - Care este natura 
acelei predicaţii speciale, a cărei relaţie cu alte lucruri consti¬ 
tuie obiectul tuturor celorlalte investigaţii ale eticii? Sau, cu 
alte cuvinte: Ce se înţelege prin bine? La această primă între¬ 
bare am încercat deja să răspund. Această predicaţie specială 
şi specifică, în raport cu care trebuie să fie definită sfera eticii 
este simplă, nonanalizabilă, indefinibilă. Mai rămân două 
clase de probleme ce se referă la relaţia dintre această predi¬ 
caţie şi alte lucruri. Ne putem întreba fie (1) Căror lucruri şi în 
ce grad li se poate ataşa această predicaţie? Care lucruri sunt 
bune în sine? fie (2) Prin ce căi vom fi noi în stare să facem 
ceea ce există în lume pe cât de bun cu putinţă? Care sunt 
relaţiile cauzale între ceea ce este bun în sine şi celelalte 
lucruri? 

în capitolul de faţă şi în următoarele două îmi propun să 
discut anumite teorii, care ne oferă un răspuns la întrebarea Ce 
este binele în sine? Am spus absolut intenţionat şi în cunoş¬ 
tinţă de cauză „un răspuns“: deoarece aceste teorii sunt în to¬ 
talitate caracterizate de faptul că, dacă ar fi adevărate, ar sim¬ 
plifica foarte mult studiul eticii. Toate aceste teorii susţin că 
există un singur gen de fapte a căror existenţă să aibă vreo 
valoare. Dar mai posedă şi o altă caracteristică - motivul pen¬ 
tru care am considerat necesar să le grupez pe toate laolaltă şi 
să le tratez primele: anume că motivul principal pentru care 
acel unic gen de fapte pe care-1 desemnează ele şi despre care 
se susţine că defineşte unicul bine este acela că se susţine că 
acesta defineşte ceea ce se înţelege prin „binele 44 însuşi. Cu 
alte cuvinte, toate acestea sunt teorii despre scopuri sau idea¬ 
luri, a căror adoptare se datorează în principal comiterii a ceea 
ce eu am numit eroarea naturalistă: în toate se face confuzie 

între primul şi cel de-al doilea din cele trei tipuri de probleme 
la care le poate ridica etica. într-adevăr, acesta este faptul care 
explică îndâijirea cu care susţin că doar un singur gen de lu¬ 
cruri este bun. Faptul că un lucru trebuie să fie bun, se susţine, 
înseamnă că posedă această proprietate singulară: şi de aceea 
(se susţine) doar ceea ce posedă această proprietate este bun. 
Deducţia pare cât se poate de normală; şi totuşi ceea ce se 
înţelege prin ea este ceva auto-contradictoriu. Deoarece cei 
care afirmă asta nu reuşesc să înţeleagă că concluzia lor „ceea 
ce posedă această proprietate este bun“ este o propoziţie sem¬ 
nificativă: că aceasta nu înseamnă fie „ceea ce posedă această 
proprietate, posedă această proprietate", fie „cuvântul «bun» 
desemnează faptul că un lucru posedă această proprietate". Şi 
totuşi, dacă nu înseamnă nici unul din aceste două lucruri, con¬ 
cluzia îşi contrazice propriile premise. 

îmi propun de aceea să discut anumite teorii despre ceea 
ce es- j bine în sine, care sunt bazate pe eroarea naturalistă, 
prin aceasta înţelegând că tocmai comiterea acestei erori a fost 
principal i cauză a largii acceptări de care se bucură. Discuţia 
va fi oî.entată atât (1) spre ilustrarea suplimentară a faptului 
că eroarea naturalistă este, într-adevăr, o eroare, sau, cu alte 
cuvinte, că suntem cu toţii conştienţi de o anumită calitate 
simplă, care (doar ea şi numai ea) este ceea ce înţelegem prin 
termenul „bine"; şi (2) să demonstrez că nu numai unul, ci 
multe lucruri diferite, posedă această proprietate. Deoarece nu 
am nici o speranţă să recomand spre adoptare doctrina con¬ 
form căreia lucrurile care sunt bune nu-şi datorează această 
bunătate a lor posedării în comun a oricărei alte proprietăţi 
fără a mă exprima critic la adresa doctrinelor principale exis¬ 
tente până acum, şi opuse acesteia, a căror putere de a se auto- 
impune este demonstrată de larga răspândire de care se 
bucură. 

25. Teoriile pe care mi se propun să le discut pot fi 
extrem de convenabil divizate în două grupe. Eroarea natura¬ 
listă implică faptul că atunci când gândim despre ceva „Asta 
este bine" ceea ce gândim noi de fapt este că lucrul în cauză 

are o legătură bine definită cu un anume alt lucru. Dar acest 
anume lucru, în raport cu care este definit binele, poate să fie 
ceea ce eu aş putea numi un obiect natural - ceva a cărui exis¬ 
tenţă poate fi, evident, obiectul unei experienţe - fie poate fi 
un obiect a cărui existenţă este presupusă prin deducţie, într-o 
lume suprasensibilă reală. Eu îmi propun să tratez separat 
aceste două tipuri de teorii etice. Teoriile de al doilea tip se 
pot numi foarte adecvat „metafizice 44 , şi voi amâna să le trec 
în revistă până la Capitolul IV. Pe parcursul celui de faţă şi al 
următorului mă voi axa pe teoriile care-şi datorează larga lor 
răspândire pe presupunerea că binele poate fi definit cu aju¬ 
torul unui obiect natural; şi acestea sunt acele teorii pentru 
care am adoptat denumirea ce dă titlul acestui capitol, „Etici 
naturaliste 44 . Trebuie să se remarce că eroarea în raport cu care 
definesc eu „Eticile metafizice 44 este aceeaşi, în esenţă; şi eu 
nu-i aloc decât o singură denumire - eroarea naturalistă. Dar 
când ne îndreptăm atenţia spre aceste teorii etice care se evi¬ 
denţiază tocmai prin comiterea acestei erori, pare convenabil 
să facem distincţie între cele care consideră că binele constă 
într-o relaţie cu ceva care există aici şi acum, de cele care nu 
susţin asta. Conform teoriilor din prima grupă, etica este o 
ştiinţă empirică sau pozitivă: concluziile sale ar putea fi în 
totalitate stabilite pe calea observaţiei empirice şi prin induc¬ 
ţie. Dar nu aşa stau lucrurile în cazul eticilor metafizice. De 
aceea putem considera că există o distincţie marcantă între 
aceste două grupe de teorii etice având la bază aceeaşi eroare. 
De asemenea, şi, în cadrul teoriilor naturaliste se poate face o 
clasificare convenabilă. Există un obiect natural, anume mul¬ 
ţumirea, despre care s-a susţinut că este singurul lucru bun cu 
o frecvenţă cel puţin egală cu frecvenţa cu care s-a susţinut 
asta despre toate celelalte lucruri la un loc. Şi mai există un 
motiv pentru a trata hedonismul separat. Eu consider că aceas¬ 
tă doctrină îşi datorează răspândirea, la fel ca oricare dintre 
celelalte, erorii naturaliste; dar a avut o soartă cu totul specia¬ 
lă, prin aceea că autorul ei, care a fost primul care a relevat 
clar eroarea argumentaţiei naturaliste prin care se încerca să se 
demonstreze că mulţumirea este singurul lucru bun, a susţinut 




ETICI NATURALISTE 


149 


până la urmă că, şi în această situaţie, aceasta este singurul 
lucru bun. îmi propun de aceea să separ discuţia asupra hedo¬ 
nismului de cea legată de restul teoriilor naturaliste; şi să 
tratez eticile naturaliste, în general, pe parcursul acestui capi¬ 
tol, şi hedonismul, ca un caz particular, în următorul. 

26. Deci subiectul prezentului capitol îl constituie acele 
teorii etice care declară că valoarea intrinsecă nu se poate găsi 
decât prin posedarea unei proprietăţi naturale, alta decât 
mulţumirea; şi care declară aceasta deoarece se presupune că 
a fi „bun“ înseamnă chiar a poseda proprietatea în cauză. 
Asemena teorii eu le numesc „naturaliste 44 . Prin aceasta am 
atribuit denumirea de naturalism unei anumite maniere parti¬ 
culare de a aborda Etica - o metodă care, în sens strict, este 
incompatibilă cu posibilitatea de a dezvolta orice teorie etică. 
Această metodă constă în a substitui pentru noţiunea de 
„bine 44 o proprietate oarecare a unui obiect natural sau a unei 
mulţimi de obiecte naturale; şi prin aceasta în a înlocui etica 
cu una dintre ştiinţele naturii. în general, ştiinţa cu care este 
substituită etica este una din ştiinţele a căror principală pre¬ 
ocupare este omul, fapt datorat greşelii generale (pentru că 
asta consider eu că este) de a privi problematica eticii ca 
reducându-se doar la studiul comportamentului uman. în ge¬ 
neral, psihologia este ştiinţa cu care se operează această sub¬ 
stituire, aşa cum o face J. S. Mill; sau sociologia, aşa cum o 
face profesorul Clifford şi alţi autori moderni. Dar această 
substituire s-ar putea opera la fel de bine cu oricare altă 
ştiinţă. Aceeaşi eroare este implicată în aceasta, când profe¬ 
sorul Tyndall ne recomandă să ne „conformăm legilor mate¬ 
riei 44 : şi aici ştiinţa cu care este substituită etica este pur şi sim¬ 
plu fizica. Denumirea este deci absolut generală; deoarece, 
indiferent ce este acel ceva despre care se afirmă că înseamnă 
bine, teoria este tot naturalistă. Indiferent dacă binele este de¬ 
finit ca galben sau ca verde sau albastru, ca tare sau ca încet, 
ca rotund sau ca pătrat, ca dulce sau ca amar, ca producător de 
viaţă sau ca producător de mulţumire, ca voit sau ca dorit sau 
ca simţit; indiferent despre care dintre aceste obiecte sau 
despre oricare altele existente în lume se afirmă că înseamnă 

binele, teoria care susţine câ aceasta este sensul lor va fi o 
teorie naturalistă. Am numit asemenea teorii naturaliste de¬ 
oarece toţi termenii enumeraţi anterior desemnează propri¬ 
etăţi, simple sau complexe, ale unor obiecte naturale simple 
sau complexe; şi, înainte de a trece la analiza lor, ar fi bine să 
definesc ce se înţelege prin „natură“ sau prin „obiect natural“. 

Prin „natură“ deci, eu unul, înţeleg şi am înţeles întot¬ 
deauna ceea ce este obiectul de studiu al ştiinţelor naturii şi, 
de asemenea, al psihologiei. Se poate spune că în aceasta tre¬ 
buie inclus tot ce a existat, există şi va exista vreodată în timp. 
Dacă vom considera că orice obiect este de o asemenea natură 
încât despre el se poate spune că există acum, că a existat sau 
că va exista, atunci am putea şti că acel obiect este un obiect 
natural, şi că orice altceva, despre care aceasta nu este ade¬ 
vărat, nu este un obiect natural. Astfel, de exemplu, despre 
minţile noastre ar trebui să spunem că au existat ieri, că există 
astăzi, şi că probabil vor exista şi peste un minut sau două. 
Vom spune că în capul nostru au fost nişte gânduri ieri, care 
acum au încetat să existe, deşi efectele lor s-ar* putea să fi 
rămas; şi, dat fiind că aceste gânduri au existat, şi ele sunt 
obiecte naturale. 

Nu există, într-adevăr, nici o dificultate în legătură cu 
„obiectele 44 însele, în sensul în care am utilizat eu termenul 
mai înainte. Este uşor de spus care dintre ele sunt naturale şi 
care (dacă există vreunul) nu sunt naturale. Dar când începem 
să luăm în consideraţie proprietăţile obiectelor, atunci mi-e 
teamă că problema este mult mai dificilă. Care dintre proprie¬ 
tăţile unui obiect natural sunt proprietăţi naturale şi care nu? 
Deoarece eu nu neg că binele este o proprietate a anumitor 
obiecte naturale: anumite asemenea obiecte, zic eu, sunt într-a¬ 
devăr bune; şi totuşi am spus că „binele 44 , în sine, nu este o 
proprietate naturală. Ei bine, testele pe care le fac eu în privin¬ 
ţa acestora se referă, de asemenea, şi la existenţa lor în timp. 
Putem noi să ne imaginăm „binele 44 existând ca atare în timp, 
şi nu doar ca o proprietate a unui obiect natural? Dinspre 
partea mea, eu nu mi-1 pot imagina aşa, pe când, dacă e vorba 
de cea mai mare parte a proprietăţilor obiectelor - acelea pe 

care eu le numesc proprietăţi naturale - mie mi se pare că 
existenţa lor este independentă de acele obiecte. Ele sunt, în 
fapt, mai degrabă părţi din care sunt făcute obiectele, şi nu 
doar nişte predicate care se ataşează acestora. Dacă ar fi înde¬ 
părtate toate, atunci n-ar mai rămâne nimic din obiectul res¬ 
pectiv, nici măcar o urmă de substanţă: deoarece sunt ele în¬ 
sele materiale şi transferă obiectului toată cantitatea de sub¬ 
stanţă pe care o are acesta. Dar nu aşa stau lucrurile când e 
vorba de bine. Dacă într-adevăr, binele ar fi un sentiment, aşa 
cum ar vrea unii să ne facă să credem, atunci ar exista în timp. 
Dar tocmai de aceea a-1 numi astfel înseamnă a comite eroarea 
naturalistă. Pentru că ne vom putea oricând întreba cu perti¬ 
nenţă dacă sentimentul în sine este bun; şi dacă este aşa, atun¬ 
ci binele nu poate fi el însuşi identic cu un sentiment, oricare 
ar fi acesta. 

27. Se numesc, deci, „naturaliste 44 acele teorii etice care 
declară singurul lucru bun ca fiind o proprietate a lucrurilor, 
care există în timp; şi care fac asta deoarece presupun că 
„binele 44 însuşi poate fi definit în raport cu o astfel de proprie¬ 
tate. Şi acum putem să începem să trecem în revistă asemenea 
teorii. 

Şi, mai întâi de toate, una din cele mai faimoase dintre 
maximele etice, este aceea ce recomandă o „viaţă în confor¬ 
mitate cu natura 44 . Acesta era principiul eticii stoice; din mo¬ 
ment ce etica lor are oarecari pretenţii de a fi numită metafi¬ 
zică, nu voi încerca să o abordez aici. Dar aceeaşi frază apare 
şi la Rousseau; şi nu de puţine ori se susţine chiar şi acum că 
ceea ce ar trebui noi să facem este să ducem o viaţă naturală. 
Să examinăm acum această afirmaţie în formularea ei gene¬ 
rală. Este evident, în primul rând, că nu putem spune că orice 
este natural este şi bun, excepţie făcând poate cazul în care 
vorbim în virtutea vreunei teorii metafizice, de genul celor pe 
care le voi aborda ulterior. Dacă absolut tot ce este natural este 
şi bun, atunci cu siguranţă etica, aşa cum este ea în mod nor¬ 
mal înţeleasă, dispare: deoarece nimic nu este mai sigur, din 
punct de vedere al eticii, decât că anumite lucruri sunt rele şi 
altele bune; obiectul de studiu al eticii este - în cea mai mare 

parte - tocmai acela de a vă furniza dumneavoastră regulile 
generale prin care să le puteţi evita pe primele şi să le atingeţi 
pe celelalte. Atunci ce înseamnă „natural 44 în contextul acestui 
sfat de a trăi natural, din moment ce nu se poate aplica la tot 
ce este natural? 

Această frază pare să reliefeze o idee vagă că există un 
asemenea lucru cum ar fi un bun natural; o credinţă că se 
poate lăsa în seama naturii sarcina de a stabili şi de a decide ce 
este bine, tot aşa cum ea stabileşte şi decide ce anume să 
existe. De exemplu, se poate presupune că „sănătatea 44 este 
susceptibilă de a primi o definiţie naturală, că natura a stabilit 
ce este sănătatea: şi sănătatea, se poate spune, este evident 
bună; deci în acest caz natura a stabilit în această privinţă; nu 
avem decât să ne ducem la ea şi să o întrebăm ce este sănă¬ 
tatea şi vom şti ce este binele: ne vom fi bazat etica pe ştiinţă. 
Dar care este această definiţie naturală a sănătăţii? Eu nu pot 
concepe decât că sănătatea ar trebui definită în termeni natu¬ 
rali ca fiind starea normală a unui organism; deoarece, fără 
nici un dubiu, boala este de asemenea un produs al naturii. A 
spune că sănătatea este ceea ce este păstrat de evoluţie, şi că 
este ceea ce organismul care o posedă are de la sine tendinţa 
de a păstra, în lupta pentru existenţă, înseamnă unul şi adelaşi 
lucru: deoarece punctul de vedere al evoluţiei este că aceasta 
pretinde să dea o explicaţie cauzală pentru faptul că unele 
forme de viaţă sunt normale şi altele sunt anormale; şi explică 
originea speciilor. De aceea, când ni se spune că sănătatea este 
naturală, putem presupune că prin asta se înţelege de fapt că 
aceasta este normală; şi că atunci când ni se spune că a-ţi păs¬ 
tra sănătatea este un scop natural, ceea ce se susţine implicit 
prin aceasta este că normalul trebuie să fie bun. Dar este oare 
atât de evident că normalul este bun? Este oare, într-adevăr, 
evident că sănătatea, de exemplu, este bună? A fost geniali¬ 
tatea lui Shakespeare sau a lui Socrate normală? N-au fost 
oare, mai degrabă anormale, extraordinare? Este, cred eu, evi¬ 
dent, în primul rând că nu tot ce este bun este şi normal; că, 
dimpotrivă, anormalul este deseori mai bun decât normalul: 
inteligenţa excepţională, la fel ca şi viciul excepţional, tre- 

buie, evident, sâ nu fie normale, ci anormale. Totuşi se poate 
spune că oricum, normalul este bun; şi eu însumi nu-mi pot 
permite să neg că sănătatea este bună. Ceea ce mă nemul¬ 
ţumeşte este faptul că această afirmaţie trebuie considerată ca 
fiind evidentă; că nu trebuie privită ca fiind o problemă încă 
deschisă. A o declara evidentă este totuna cu a îndemna spre 
eroarea naturalistă: exact aşa cum, în unele cărţi recent apă¬ 
rute, o dovadă că genialitatea este o boală, o anormalitate, a 
fost utilizată pentru a sugera că genialitatea nu ar trebui încu¬ 
rajată. Un asemenea raţionament este eronat, şi chiar eronat în 
sens periculos. Adevărul este că în însăşi semnificaţia cuvin¬ 
telor „sănătate 44 şi „boală 44 noi includem, de obicei, şi ideea că 
una este bună şi cealaltă este rea. Dar, atunci când se încearcă 
enunţarea unor definiţii aşa-zis ştiinţifice ale lor, definiţii în 
termeni naturali, singurele posibile sunt cele care fac apel la 
conceptele de „normal 44 şi „anormal 44 . Acum, este uşor de do¬ 
vedit că anumite lucruri, considerate de obicei excelente, sunt 
anormale Şi din cele afirmate anterior se deduce că ele ar fi 
boli. Dar de aici nu decurge - decât în virtutea erorii natura¬ 
liste - că acele lucruri, considerate de obicei ca fiind bune, 
sunt prin aceasta rele. în realitate tot ce s-a demonstrat este că, 
în anumite cazuri, există un conflict între judecata comună, 
conform căreia genialitatea este bună, şi judecata tot atât de 
uzuală că sănătatea este bună. Nu se admite în suficientă 
măsură că această din urmă judecată nu prezintă nici o fărâmă 
de garanţie suplimentară în privinţa valabilităţii sale faţă de 
primul; că amândouă sunt probleme perfect deschise Se poate 
să fie, de bună seamă, adevărat că prin „sănătos 44 noi înţele¬ 
gem implicit şi „bine 44 ; dar asta nu demonstrează decât că 
atunci când folosim astfel cuvântul respectiv, nu înţelegem 
prin el acelaşi lucru cu cel la care se referă ştiinţa medicală. 
Că sănătatea, când cuvântul este utilizat pentru a desemna 
ceva bun, este bună, nu foloseşte cu nimic la a demonstra că 
sănătatea, când cuvântul este folosit pentru a desemna ceva 
normal, este de asemenea bună. Am putea la fel de bine să 
spunem că, deoarece cuvântul „taur 44 desemnează o vorbă de 
duh irlandeză şi totodată un anumit animal, vorba de duh şi 

animalul trebuie să fie unul şi acelaşi lucru. De aceea nu tre¬ 
buie să ne speriem de aserţiunea că un lucru este natural în- 
tr-atât încât să admitem că acesta este şi bun; binele, prin de¬ 
finiţie, nu înseamnă ceva ce este natural; şi de aceea este tot¬ 
deauna o problemă deschisă dacă ceva natural este bun. 

28. Dar există un alt sens uşor diferit în care este utilizat 
cuvântul „natural 44 , cu implicaţia că desemnează ceva bun. 
Aceasta se întâmplă când ne referim la afecţiune naturală sau 
la crime şi vicii ne-naturale. în acest caz semnificaţia pare să 
fie nu atât că acţiunea sau sentimentele în discuţie sunt nor¬ 
male sau anormale, cât că sunt o necesitate. în acest context 
suntem noi sfătuiţi să imităm sălbaticii şi fiarele. Curios sfat, 
cu certitudine; dar, desigur, s-ar putea să fie ceva de el. însă eu 
nu sunt deloc preocupat aici să cercetez în ce condiţii unii din¬ 
tre noi ar putea lua, cu folos, lecţii de la vacă. Nu am nici un 
dubiu că un folos poate exista. Dar ceea ce mă preocupă pe 
mine este un anume gen de temei, despre care cred că este 
uneori utilizat pentru a susţine această doctrină - şi anume un 
mod naturalist de a raţiona. Ideea care pare uneori să zacă în 
străfundul minţii predicatorilor acestui crez este că noi nu 
putem îmbunătăţi natura. Această idee este cu certitudine ade¬ 
vărată, în sensul că orice putem noi face, şi care poate fi mai 
bun decât prezenta stare de fapt, va fi un produs natural. Dar 
nu asta se înţelege prin această frază; termenul de natură este 
folosit din nou pentru a desemna o parte a naturii; numai că de 
data asta partea pe care o avem în vedere nu este atât normalul 
cât un minimum arbitrar a ceea ce este necesar pentru viaţă. Şi 
când acest minimum este recomandat ca fiind „natural 44 - ca 
un mod de viaţă spre care natura arată cu degetul - atunci se 
face uz de eroarea naturalistă împotriva acestei atitudini nu 
doresc decât să subliniez că deşi îndeplinirea anumitor acte, 
care în sine nu sunt de dorit, poate fi scuzată ca o cale nece¬ 
sară spre păstrarea vieţii, aceasta nu este un motiv pentru a le 
proslăvi , sau pentru a ne sfătui să ne limităm doar la acele 
acţiuni elementare care sunt o necesitate, dacă este posibil să 
ne îmbunătăţim condiţiile de viaţă, chiar cu preţul de a face 

ceea ce, în acest sens, nu este o necesitate. Adevărul e că natu¬ 
ra nu limitează ceea ce este posibil; ea nu controlează căile pe 
care le avem la dispoziţie pentru a obţine ceea ce este bine; şi 
de acest fapt, aşa cum vom vedea mai târziu, trebuie cu certi¬ 
tudine să ţină cont etica practică: dar atunci când ea trebuie să 
manifeste o preferinţă faţă de ceea ce este necesar, ceea ce 
este este necesar înseamnă doar ceea ce este necesar pentru 
atingerea unui aniime scop, presupus ca fiind cel mai mare 
bine; şi ce este cel mai mare bine, asta natura nu poate deter¬ 
mina. De ce ar trebui noi să presupunem că ceea ce este doar o 
necesitate pentru viaţă este ipso facto mai bun decât ceea ce 
este necesar pentru studiul metafizicii, indiferent cât de inutil 
poate părea acest studiu? Se poate ca viaţa să merite să fie 
trăită numai pentru că ne permite să studiem metafizica - este 
o cale necesară către aceasta. Eroarea acestei argumentaţii 
provenind din natură a fost descoperită încă de pe vremea lui 
Lucian. „Aproape că eram tentat să râd“ spune Callicratidas, 
într-unul din dialogurile ce-i sunt atribuite 1 „chiar acum, când 
Charicles proslăvea fiarele iraţionale şi sălbăticia sciţilor: în 
înfocarea pledoariei sale aproape că regreta că se născuse 
grec. Ce e de mirare dacă leii şi urşii şi porcii nu se comportă 
aşa cum propun eu? Acel lucru pe care judecata îl va face cu 
uşuriţă pe om să-l aleagă, nu poate fi obţinut de creaturi care 
nu judecă, pur şi simplu pentru că acestea sunt complet 
proaste. Dacă Prometeu sau oricare alt zeu i-ar fi dat fiecăreia 
dintre ele inteligenţa omului, atunci ele nu ar fi trăit în 
deşerturi şi pe munţi, nici nu s-ar fi mâncat una pe alta. Ar fi 
construit temple, la fel cum facem noi, fiecare dintre ele ar fi 
trăit în mijlocul familiei sale şi ar fi format o naţiune guver¬ 
nată de legi mutuale. Este prin ceva anume surprinzător ca 
fiarele, care au avut nenorocul să nu fie în stare să obţină prin 
gândire nici unul dintre bunurile pe care raţiunea ne permite 
nouă să le obţinem, să fie totodată şi lipsite de sentimente de 
iubire? Leii nu iubesc; dar nici nu filozofează; urşii nu iubesc, 


1 Zfxotes, 436—437. 

dar motivul este că nu cunosc dulceaţa prieteniei. Doar oamenii 
sunt cei care, prin înţelepciunea şi prin cunoaşterea lor, după 
multe încercări, au reuşit să aleagă ce este cel mai bine.“ 

29. De aceea a susţine că un lucru este bun deoarece 
este „natural 44 sau rău deoarece este „ne-natural 44 , în aceste 
sensuri absolut uzuale ale termenilor, este, cu certitudine, o 
eroare; şi totuşi asemenea gen de argumente sunt frecvent 
folosite. Dar tot de obicei asemenea argumentaţii nu au pre¬ 
tenţia de a se constitui într-o teorie a Eticii sistematică. Printre 
încercările de a sistematiza o chemare către natură, cea care 
predomină acum constă în aplicarea termenului de „Evoluţie 44 
la problematica Eticii - în acele doctrine etice care au fost 
denumite „evoluţioniste 44 . Aceste doctrine sunt cele ce susţin 
că parcursul „evoluţiei 44 , indicându-ne direcţia în care ne dez¬ 
voltăm, prin aceasta şi pentru acest motiv ne indică şi direcţia 
în care ar trebui să ne dezvoltăm. Autorii care susţin această 
doctrină sunt, la ora actuală, foarte numeroşi şi foarte popu¬ 
lari; şi eu îmi propun să iau spre exemplificare cazul acelui 
autor care este, poate, cel mai bine cunoscut dintre toţi - dom¬ 
nul Herbert Spencer. Doctrina domnului Spencer, trebuie sub¬ 
liniat asta, nu oferă cel mai clar exemplu de eroare naturalistă 
utilizată în sprijinul unei etici evoluţioniste. Un exemplu mai 
clar se poate găsi în doctrina lui Guyau 1 , un autor care a 
cunoscut în ultima vreme o vogă considerabilă în Franţa, dar 
care nu este tot atât de binecunoscut ca Spencer. Guyau aproa¬ 
pe că poate fi considerat un discipol al lui Spencer; el este sin¬ 
cer evoluţionist, şi sincer naturalist; şi eu aş putea adăuga că el 
nu pare să considere că este diferit de Spencer datorită natu¬ 
ralismului său. Punctul în care îl critică pe Spencer priveşte 
problema măsurii până la care scopurile de „mulţumire 44 şi de 
„viaţă crescută 44 coincid ca motive şi căi spre atingerea idealu¬ 
lui: el nu pare să considere că diferă de Spencer în privinţa 
principiului fundamental că idealul este „Cantitatea de viaţă, 
măsurată în trăire cît şi în lungime 44 sau, cum spune Guyau, 

1 Vezi Esquisse d’une Morale sans Obligation ni Sanction , par M. 
Guyau, 4 me edition, Paris, F. Alean, 1896. 

„Durata şi intensitatea vieţii 44 ; nici în privinţa motivaţiei natu¬ 
raliste pe care el o dă acestui principiu. Şi eu nu sunt sigur că 
el diferă de Spencer în aceste privinţe. Spencer, după cum voi 
demonstra, se foloseşte de eroarea naturalistă în privinţa 
detaliilor; dar cu privire la principiul său fundamental apare 
următorul dubiu: Este el, în mod fundamental,^ un hedonist? 
Şi, dacă este aşa, este el un hedonist naturalist? în acest caz ar 
fi fost de preferat să fie tratat în următorul meu capitol. 
Susţine el că tendinţa de a creşte cantitatea de viaţă este numai 
un criteriu de comportament bun? Sau el susţine că o aseme¬ 
nea creştere de viaţă este desemnată de natură ca un scop spre 
care ar trebui să tindem? 

Eu cred că limbajul domniei sale, aşa cum apare în 
diverse contexte, ar da multă culoare tuturor acestor ipoteze; 
deşi unele dintre ele sunt reciproc discordante. Voi încerca să 
discut în continuare principalele aspecte. 

30. Voga de care se bucură „evoluţionismul“ în epoca 
modernă este în principal datorată cercetărilor efectuate de 
Darwin asupra originii speciilor. Darwin a formulat o ipoteză 
strict biologică asupra modului în care anumite forme de viaţă 
animală devin permanente, pe când altele se sting şi dispar. 
Teoria lui susţine că aceasta se poate explica, cel puţin în 
parte, în felul următor. Când apar anumite varietăţi noi (cauza 
apariţiei lor este încă, în principal, necunoscută, se poate ca 
anumite caracteristici ale lor, care constituie variaţii faţă de 
specia-mamă sau faţă de alte specii existente la momentul 
respectiv, să le facă mai capabile de adaptare la mediul în care 
trăiesc - mai puţin susceptibile să fie omorâte. Ele ar putea, de 
exemplu, să fie mai capabile să reziste la căldură sau la frig 
sau la schimbări de climă; mai capabile să găsească hrană din 
mediul înconjurător; mai capabile să scape de sau să opună 
rezistenţă altor specii, care se hrănesc cu ele; mai bine dotate 
pentru a atrage sau pentru a supune reprezentanţii sexului 
opus. Fiind prin aceasta mai puţin susceptibili să moară, nu¬ 
mărul indivizilor respectivelor varietăţi raportat la cel al altor 
specii va creşte: şi chiar această creştere a numărului lor va 
duce la dispariţia acelor alte specii. Această teorie, căreia 

Darwin i-a dat numele de „Selecţie Naturală 44 , a fost de ase¬ 
menea numită teoria supravieţuirii celui mai bine dotat. Iar 
procesul natural pe care-1 descrie a fost numit evoluţie. A fost 
cât se poate de normal să se presupună că evoluţie înseamnă 
trecerea de la ceva inferior la ceva superior; în fapt s-a obser¬ 
vat că cel puţin o specie, de obicei numită superioară - specia 
umană - a supravieţuit în acest mod, şi chiar între oameni s-a 
presupus că rasele superioare - noi înşine, de exemplu - pre¬ 
zintă o tendinţă de a supravieţui în detrimentul celor inferioare 
- cum ar fi indienii nord-americani. Noi îi putem ucide pe ei 
mult mai uşor decât ne pot ucide ei pe noi. De aceea doctrina 
evoluţiei a fost considerată ca o explicaţie a modului în care 
speciile superioare supravieţuiesc în detrimentul celor infe¬ 
rioare. Spencer, de exemplu, utilizează constant termenul 
„mai evoluat 44 ca echivalent al lui „superior 44 . Dar trebuie să se 
sublinieze că aceasta nu este o parte a teoriei ştiinţifice a lui 
Darwin. Acea teorie explică la fel de bine cum, printr-o modi¬ 
ficare a mediului (răcirea treptată a Pământului, de exemplu) 
o specie absolut diferită de cea umană, o specie pe care o con : 
siderăm infinit inferioară, ar putea să ne supravieţuiască nouă. 
Supravieţuirea celui mai bine dotat nu înseamnă, aşa cum ar 
putea presupune unii, supravieţuirea a ceea ce este cel mai 
bine dotat pentru a duce la îndeplinire un ţel bun - cel mai 
bine adaptat pentru atingerea unui scop bun: la urma urmei nu 
înseamnă nimic altceva decât supravieţuirea celui mai bine 
dotat să supravieţuiască; şi valoarea acestei teorii ştiinţifice - 
şi este o teorie de foarte mare valoare - constă tocmai în aceea 
că demonstrează care sunt cauzele care produc anumite efecte 
biologice. Dacă aceste efecte sunt bune sau rele, ea nu are pre¬ 
tenţia să dea verdictul. 

31. Dar acum să auzim ce are domnul Spencer de spus 
despre aplicarea Evoluţiei la Etică. 

„Revin 44 spune dânsul 1 „la afirmaţiile principale enun¬ 
ţate în aceste două capitole, care, consider, au fost pe deplin 
argumentate. Condus de adevărul că, deoarece comportamen- 

1 Data of Ethics\ Chap. II, 7, ad fin. 

tul de care este preocupată etica este parte a comportamentu¬ 
lui în general, comportamentul în general trebuie înţeles 
înainte ca această parte a lui să fie înţeleasă în special; şi con¬ 
dus de adevărul suplimentar că pentru a înţelege comporta¬ 
mentul în general, trebuie să înţelegem evoluţia comporta¬ 
mentului; am fost aduşi în situaţia de a vedea că etica are ca 
obiect de studiu acea formă a comportamentului universal pe 
care acesta şi-o asumă în ultimele stadii ale evoluţiei sale. Am 
ajuns de asemenea la concluzia că aceste ultime stadii în 
evoluţia comportamentului sunt cele manifestate cel mai ales 
de tipul de fiinţă, când este obligată, datorită creşterii număru¬ 
lui indivizilor speciei, să trăiască din ce în ce mai mult în 
prezenţa semenilor săi. Şi a urmat corolarul conform căruia 
comportamentul capătă sancţiunea eticii 1 în măsura în care 
activităţile, devenind din ce în ce mai puţin militante şi din ce 
în ce mai mult practice, se manifestă în aşa fel încât să nu mai 
presupunem lezare şi obstrucţie reciprocă, ci au drept urmare 
cooperarea şi ajutorul reciproc. 

„Aceste implicaţii ale ipotezei evoluţiei le vom armo¬ 
niza în continuare cu principalele idei morale la care oamenii 
au ajuns pe alte căi.“ 

Acum, dacă e să luăm ultima afirmaţie în sens strict - 
dacă propoziţiile care o preced sunt într-adevăr considerate de 
domnul Spencer ca fiind implicaţii ale Ipotezei Evoluţiei - nu 
poate fi nici un dubiu că domnul Spencer a comis eroarea 
naturalistă. Tot ce ne spune Ipoteza Evoluţiei este că anumite 
genuri de comportament sunt mai evoluate decât altele; şi 
aceasta este, de fapt, tot ceea ce domnul Spencer a încercat să 
dovedească în cele două capitole la care se face referire. 
Totuşi domnia sa ne spune că unul dintre lucrurile care s-au 
demonstrat este acela că comportamentul suportă sancţiunea 
eticii în măsura în care afişează anumite caracteristici. Ceea 
ce domnia sa a încercat să dovedească este numai că, în 
măsura în care acesta afişează acele caracteristici, poate fi 
considerat ca fiind mai evoluat. Este clar atunci că domnul 


1 Sublinierea cu italice îmi aparţine (N. Ed. Engl.) 

Spencer consideră că a căpăta sancţiunea eticii este identic cu 
a fi mai evoluat: aceasta este ceea ce rezultă strict din vorbele 
sale. Dar limbajul domnului Spencer este extrem de imprecis; 
şi vom vedea că domnia sa pare să considere acest punct de 
vedere - implicaţie directă a afirmaţiilor sale - ca fiind fals. 
De aceea nu puteam să considerăm ca fiind opinia definitivă a 
domnului Spencer faptul că „mai bine“ nu înseamnă altceva 
decât „mai evoluat 44 ; sau chiar că ceea ce este „mai evoluat 44 
este, din această pricină , „mai bine 44 . Dar suntem îndreptăţiţi 
să susţinem că domnia sa este influenţat de aceste puncte de 
vedere, şi prin aceasta de eroarea naturalistă. Doar plecând de 
la ipoteza unei asemenea influenţe ne putem explica confuzia 
pe care domnia sa o face referitor la ceea ce a dovedit în reali¬ 
tate, şi absenţa oricărei încercări de a dovedi ceea ce domnia 
sa susţine că a dovedit, anume că un comportament mai evo¬ 
luat este mai bun. Vom căuta în van vreo încercare oarecare de 
a demonstra că „sancţiunea eticii 44 este proporţională cu „evo¬ 
luţia 44 , sau că exact cel mai „ales 44 tip de fiinţă este cea care 
manifestă şi cel mai evoluat comportament; şi totuşi domnul 
Spencer conchide că aşa stau lucrurile. N-ar fi cinstit să pre¬ 
supunem mai mult decât că domnia sa nu este în suficientă 
măsură conştient de cât de mult au asemenea propoziţii nevoie 
de demonstraţie - cât de mult diferă un lucru ca a fi „mai 
evoluat 44 de a fi „mai ales 44 sau „mai bun 44 . Bineînţeles, se 
poate să fie adevărat că ceea ce este mai evoluat este de 
asemenea şi mai ales şi mai bun. Dar domnul Spencer nu pare 
să-şi dea seama că a face una din afirmaţii nu este în nici un 
caz totuna cu a face cealaltă afirmaţie. Domnia sa argumen¬ 
tează pe larg că anumite genuri de comportament sunt „mai 
evoluate 44 , şi apoi ne informează că a demonstrat în legătură 
cu ele că vor căpăta sancţiunea eticii într-o anumită măsură, 
fără să ne prevină cu ceva că domnia sa a omis tocmai pasul 
de maximă importanţă în această demonstraţie. Cu certitudine 
avem aici o dovadă suficientă că el nu observă tocmai faptul 
că pasul acesta este de maximă importanţă. 

32. Indiferent cât de mare este partea personală de vină 
a domnului Spencer, cele ce s-au spus anterior vor servi pen- 

tru a ilustra genul de eroare comis constant de toţi cei ce susţin 
că-şi „bazează 44 etica pe evoluţie. Dar trebuie să ne-grăbim să 
adăugăm că punctul de vedere pe care domnul Spencer îl 
recomandă cu cea mai mare emfază în altă parte este unul 
absolut diferit. Este foarte util să ne ocupăm puţin de asta, 
pentru ca nu cumva să se poată spune că domnul Spencer este 
nedreptăţit cu ceva. Discuţia va fi instructivă, în parte datorită 
lipsei de claritate manifestată de domnul Spencer în privinţa 
prezentării relaţiei dintre acest punct de vedere şi cel „evolu¬ 
ţionist 44 , pe care l-am descris cu puţin înainte; şi, în parte, 
deoarece există un motiv de a-1 suspecta că, şi atunci când 
afirmă acest punct de vedere, domnia sa este influenţat de 
eroarea naturalistă. 

Am văzut că, la sfârşitul celui de-al doilea capitol al său, 
domnul Spencer pare să declare că dânsul a demonstrat deja 
că anumite caracteristici ale comportamentului sunt o măsură 
a valorii etice a acestuia. Dânsul pare să creadă că a demon¬ 
strat asta pur şi simplu prin faptul că a luat în consideraţie 
fenomenul de evoluţie a comportamentului; şi în nici un caz 
nu a adus vreo dovadă în acest sens, decât dacă avem de gând 
să considerăm că „mai evoluat 44 este un pur sinonim pentru 
„mai bun din punct de vedere etic 44 . Acum domnia sa promite 
pur şi simplu să confirme această concluzie sigură, demon¬ 
strând că aceasta este în armonie „cu principalele idei morale 
la care oamenii au ajuns pe alte căi 44 . Dar, când ne îndreptăm 
atenţia spre cel de-al treilea capitol al său, aflăm că ceea ce 
face domnia sa de fapt este cu totul altceva. Aici dânsul pre¬ 
supune că pentru a ajunge la concluzia „Comportamentul este 
mai bun în măsura în care este mai evoluat 44 este necesară o 
demonstraţie integral nouă. Acea concluzie va fi falsă până 
când nu se va demonstra că un anume enunţ, despre care n-am 
auzit absolut nimic până acum, este adevărat - decât dacă este 
adevărat că viaţa, considerată ca un întreg, este mulţumitoare. 
Şi enunţul etic pentru care domnia sa solicită sprijinul „princi¬ 
palelor idei morale 44 ale umanităţii se dovedeşte a fi acela că 
„viaţa este bună sau rea, după cum aceasta produce sau nu 
produce un surplus de sentimente agreabile 44 (§ 10). Aici, deci, 

domnul Spencer pare să se manifeste nu ca un evoluţionist, ci 
ca un hedonist. Nici un comportament nu este mai bun 
deoarece este mai evoluat. Gradul de evoluţie poate fi, în cel 
mai bun caz, un criteriu al valorii etice; şi nu va fi aşa ceva 
decât dacă putem demonstra extrem de dificila generalizare 
conform căreia mai evoluat este totdeauna, luat ca un întreg, 
cel mai mulţumitor. Este clar că domnul Spencer respmge aici 
identificarea naturalistă a „mai binelui** cu „mai evoluatul**; 
dar este posibil ca dânsul să fie influenţat de o altă identificare 
naturalistă - aceea dintre „bine** şi „mulţumit**. Este posibil ca 
domnul Spencer să fie un hedonist naturalist. 

33. Să examinăm propriile cuvinte ale domnului 
Spencer. Dânsul începe acest al treilea capitol printr-o încer¬ 
care de a demonstra că noi numim „bune acele acte ce favo¬ 
rizează viaţa, în raport cu propria persoană sau cu altele, şi 
rele pe acelea care, direct sau indirect, duc spre moarte, în 
special sau în general** (§19). Şi apoi dânsul se întreabă: „S-a 
emis oare vreo ipoteză** atunci când le numim aşa? „Da“; 
răspunde dânsul, „s-a făcut o ipoteză având o semnificaţie cu 
totul deosebită - o ipoteză depăşind absolut orice altă apre¬ 
ciere în materie de morală. întrebarea care trebuie pusă răspi¬ 
cat şi la care trebuie să se răspundă înainte de a intra în dez¬ 
baterea oricăror probleme de etică este întrebarea în jurul 
căreia spiritele s-au agitat mult în ultima vreme - Merită viaţa 
să fie trăită? Să adoptăm o atitudine pesimistă în această pri¬ 
vinţă? Sau să adoptăm una optimistă?... De răspunsul la 
această întrebare depinde fiecare decizie privind bunătatea sau 
răutatea comportamentului.** Dar domnul Spencer nu trece 
imediat la formularea răspunsului. în loc de asta, dânsul pune 
o altă întrebare: „Dar oare au aceste atitudini ireconciliabile, 
pesimistă şi optimistă, ceva în comun?** Şi la această întrebare 
domnia sa răspunde imediat, prin afirmaţia: „Da, există un 
postulat în care pesimist şi optimist se află în concordanţă. 
Amândouă presupun ca fiind de la sine înţeles că viaţa este 
bună sau rea după cum produce sau nu un surplus de senti¬ 
mente agreabile** (§10). Şi tot restul capitolului este dedicat 

apărării acestei afirmaţii, iar în final domnul Spencer îşi for¬ 
mulează concluziile în următoarele cuvinte: „Nici o şcoală nu 
poate evita să considere ca scop moral ultim o stare de senti¬ 
mente mulţumitoare, desemnată printr-o denumire oarecare - 
satisfacţie, bucurie, fericire. Undeva, cândva, pentru orice 
fiinţă, mulţumirea estq^un inexpugnabil element de conştiinţă 44 
(§16 adfin.). 

Ei bine, în toate acestea există două probleme asupra 
cărora doresc să atrag atenţia. Primul este acela că domnul 
Spencer, în fond, nu ne spune nimic clar în privinţa a ceea ce 
consideră dânsul ca fiind relaţia dintre mulţumire şi evoluţie 
în teoria eticii. Evident, domnia sa trebuia să fi înţeles prin 
asta că mulţumirea este singurul lucru de dorit în mod intrin¬ 
sec; că alte lucruri bune sunt „bune 44 numai în sensul că sunt o 
cale spre existenţa acesteia. Nimic altceva nu se poate înţelege 
în afară de asta, atunci când se afirmă că aceasta este „scopul 
moral ultim “ aşa cum afirmă el mai apoi §62 ad fin. Şi, dacă 
lucrurile ar sta aşa, ar rezulta că un comportament mai evoluat 
este mai bun decât unul mai puţin evoluat, numai pentru că - 
şi în măsura în care - acesta produce mai multă mulţumire. 
Dar domnul Spencer ne spune că două condiţii sunt, luate 
împreună, suficiente pentru a demonstra că un comportament 
mai evoluat este mai bun: (1) Că acesta ar trebui să tindă să 
producă mai multă viaţă; (2) Că viaţa ar trebui să merite să fie 
trăită sau să conţină un excedent de mulţumire. Şi problema 
pe care doresc să o subliniez este aceea că dacă aceste condiţii 
sunt suficiente, atunci mulţumirea nu mai poate fi unicul lucru 
bun. Deoarece, deşi a produce mai multă viaţă reprezintă, în 
cazul în care a doua propoziţie enunţată de domnul Spencer 
este corectă, un mijloc de a produce mai multă plăcere, dar 
aceasta nu este singurul mijloc. Este fără îndoială posibil ca o 
cantitate mică de viaţă, care şi-a făcut simţită prezenţa mai uni¬ 
form şi mai intens, să producă o cantitate de plăcere mai mare 
decât cea mai mare cantitate de viaţă care n-a avut altă calitate 
decât că a „meritat să fie trăită 44 . Şi în acest caz, pornind de la 
supoziţia hedonistă conform căreia plăcerea este singurul 
lucru care merită să fie avut în vedere, ar trebui să preferăm o 

cantitate de viaţă mai mică, şi prin aceasta, conform domnului 
Spencer, un comportament mai puţin evoluat. Prin urmare - 
dacă domnul Spencer ar fi un hedonist adevărat - faptul că 
viaţa oferă un echilibru de plăcerii, un balans al nu este, după 
cum pare domnia sa să creadă, suficient pentru a demonstra că 
un comportament mai evoluat este şi mai bun. Dacă domnul 
Spencer vrea ca noi să înţelegem că ar fi suficient, atunci con¬ 
cepţia sa despre plăcere nu poate fi decât aceea că aceasta nu 
este unicul lucru bun sau „scopul moral ultim“, şi că un exce¬ 
dent al acesteia este un constituent necesar al scopului su¬ 
prem. Pe scurt, domnul Spencer pare să susţină că mai multă 
viaţă este - cu certitudine - mai bună decât mai puţină, doar 
dacă aceasta produce un echilibru al mulţumirii: şi acest argu¬ 
ment este lipsit de consistenţă în raport cu opinia conform 
căreia plăcerea este scopul moral ultim“. Domnul Spencer 
sugerează că dintre două cantităţi de viaţă, care produc can¬ 
tităţi egale de plăcere, cea mai mare va fi indubitabil de 
preferat celei mai mici. Şi dacă ar fi aşa, atunci el trebuie să 
susţină că gradul de evoluţie sau cantitatea de viaţă sunt, ele 
însele, o clauză ultimă în privinţa valorii. De aceea suntem în 
dubiu dacă dânsul nu cumva îşi mai menţine încă afirmaţia 
evoluţionistă că mai evoluat este mai bun, alături de propo¬ 
ziţia hedonistă conform căreia mai plăcut este mai bine, pur şi 
simplu pentru că este mai plăcut. 

Dar cea de-a doua problemă pe care trebuie s-o pun este: 
Ce motive are domnul Spencer pentru a atribui plăcerii poziţia 
pe care i-o atribuie? Ne spune, cum am văzut, că atât pesi¬ 
miştii cât şi optimiştii „presupun ca fiind de la sine înţeles că 
viaţa este bună sau rea după cum produce sau nu un surplus de 
sentimente agreabile 44 ; şi îşi întăreşte această afirmaţie din 
urmă spunându-ne că „din moment ce pesimiştii declaraţi sau 
latenţi, cât şi optimiştii de o nuanţă sau alta, luaţi împreună 
sunt cu toţii oameni, rezultă că acest postulat este acceptat la 
modul universal 44 (§ 16). Că aceste afirmaţii sunt cu totul false 
este, bineînţeles, absolut evident: dar de ce crede domnul 
Spencer despre ele că sunt adevărate? Şi, ceea ce este mai 
important (o problemă pe care domnul Spencer nu o diferen- 

ţiază clar de ultima), de ce crede dânsul că însuşi acel postulat 
este adevărat? Chiar domnul Spencer ne spune că „dovada“ sa 
este faptul că „inversând termenii utilizaţi 44 bine şi rău - 
folosind cuvântul „bine 44 pentru un comportament ale cărui 
„rezultate globale 44 sunt supărătoare, şi cuvântul „rău 44 pentru 
un comportament ale cărui „rezultate globale 44 sunt mulţumi¬ 
toare - „se creează absurdităţi 44 (§16). Dânsul nu spune însă 
dacă aceasta se datorează faptului că este absurd să consideri 
că o asemenea calitate, pe care o definim ca fiind înţelesul 
cuvântului „bine 44 , se poate într-adevăr aplica la ceva ce este 
supărător. Oricum, chiar dacă presupunem că exact asta 
doreşte şi dânsul să spună, şi dacă presupunem că în acest fel 
se creează acele absurdităţi, este clar că singurul lucru pe 
care-1 demonstrază domnia sa este acela că ceea ce este supă¬ 
rător este corect să fie considerat, cel puţin până acum , rău, şi 
ceea ce este mulţumitor să fie considerat, cel puţin până 
acum , bun: dar asta nu demonstrează câtuşi de puţin că mulţu¬ 
mirea este scopul suprem 44 . Există însă un motiv pentru a 
crede că parte din ceea ce susţine domnul Spencer este eroarea 
naturalistă: că domnia sa îşi imaginează că „plăcut 44 sau „pro¬ 
ducător de plăcere,, este chiar înţelesul cuvântului „bine 44 , şi 
că absurditatea se datorează acestui fapt. în oricare din even¬ 
tualităţi este sigur că dânsul nu face nici o distincţie între acest 
posibil înţeles şi acela prin care se admite că „bine 44 denotă o 
calitate unică şi indefinibilă. Doctrina hedonistă este, într-ade- 
văr, destul de strict implicată în afirmaţia sa că „virtutea 44 nu 
poate „fi definită altfel decât ca însemnând fericire 44 (§13); şi 
deşi, aşa cum am subliniat mai sus, nu putem considera cuvin¬ 
tele domnului Spencer ca fiind o cale sigură spre vreun înţeles 
bine definit, aceasta se datorează numai faptului că domnia sa 
exprimă prin intermediul lor o serie de alternative contradic¬ 
torii - eroarea naturalistă fiind, în această situaţie, una din 
alternativele posibile. Cu certitudine, este imposibil să mai gă¬ 
sim vreo motivaţie suplimentară enunţată de domnul Spencer 
în sprijinul convingerii sale că mulţumirea este % atât scopul 
suprem, cât şi că lucrul acesta este un adevăr universal admis. 
Dânsul pare să admită că noi trebuie să înţelegem prin corn- 

portament bun, în integralitatea sa, ceea ce este producător de 
plăcere, şi printr-unul rău ceea ce este producător de supărare. 
Prin aceasta, deci, dânsul este un hedonist, şi pare să fie un 
adept al hedonismului naturalist. 

Atât despre domnul Spencer. Este, bineînţeles, oricând 
posibil ca modul în care tratează dânsul etica să conţină multe 
observaţii interesante şi instructive. Se pare într-adevăr, că, 
ideea principală a domnului Spencer - cea pe care dânsul o 
conştientizează cel mai clar şi cel mai frecvent - este că plă¬ 
cerea este unicul lucru bun, şi că a examina direcţia evoluţiei 
este de departe criteriul cel mai bun în privinţa modului în 
care vom putea trage cele mai/nari foloase de pe urma ei: iar 
această teorie, dacă domnia sa ar putea arăta că o cantitate de 
plăcere este totdeauna direct proporţională cu gradul de evo¬ 
luţie şi, de asemenea , că ne apare limpede ce comportament 
este mai evoluat, ar fi o extrem de valoroasă contribuţie la 
ştiinţa sociologiei; ar fi chiar, dacă plăcerea ar fi unicul lucru 
bun, o valoroasă contribuţie şi la etică. Dar discuţia anterioară 
ar trebui să fie clar că, dacă ceea ce vrem noi de la un filozof 
etic este o etică ştiinţifică şi sistematică, nu doar o etică despre 
care se afirmă că este „bazată pe ştiinţă 44 ; dacă ceea ce vrem 
este o dezbatere clară a principiului fundamental al eticii şi 
enunţul motivelor ultime pentru care un mod de a acţiona tre¬ 
buie considerat mai bun decât un altul - atunci lucrarea Data 
of Ethics a domnului Spencer se situează la o distanţă inco¬ 
mensurabilă, în ce priveşte satisfacerea acestor cerinţe. 

34. Nu mai rămâne decât să afirmăm clar ceea ce este 
incontestabil eronat în concepţiile prevalente referitoare la 
relaţia dintre evoluţie şi etică - în acele concepţii cu privire la 
care pare atât de nesigur să ştim cât de departe a mers intenţia 
domnului Spencer de a le încuraja. Propun să restrângem ter¬ 
menul de „etică evoluţionistă 44 la opinia că nu avem decât să 
examinăm tendinţa de „evoluţie 44 pentru a descoperi direcţia 
în care ar trebui să ne îndreptăm. Această opinie trebuie foarte 
clar diferenţiată de anumite altele, care pot fi foarte uşor con¬ 
fundate cu ea. (1) S-ar putea, de exemplu, să se susţină că 

direcţia în care s-au dezvoltat fiinţele vii până acum este, în 
mod evident, direcţia progresului. S-ar putea susţine că „mai 
evoluat 44 este, la modul cel mai concret, implicit mai bine. Şi 
într-o asemenea opinie nu se strecoară nici o eroare. Dar, dacă 
e să ni se dea îndrumări despre cum să acţionăm în viitor, 
atunci este nevoie de o cercetare îndelungată şi foarte ane¬ 
voioasă asupra caracteristicilor exacte ce definesc superiori¬ 
tatea „mai evoluat 44 . Nu putem presupune că, deoarece evolu¬ 
ţia, considerată ca un întreg ,, înseamnă progres, fiecare punct 
în care ceea ce considerăm mai evoluat diferă de ceea ce este 
mai puţin evoluat reprezintă un punct în care acesta este şi mai 
bun decât celălalt. De aceeea, în această privinţă, o simplă 
examinare a cursului evoluţiei nu va fi, în nici un caz, suficien¬ 
tă pentru a ne putea informa asupra cursului pe care ar trebui 
şă-1 urmăm. Va trebui să utilizăm toate resursele unei dezba¬ 
teri strict etice pentru a ajunge la o evaluare corectă a dife¬ 
ritelor rezultate ale evoluţiei, să diferenţiem ceea ce este mai 
valoros de ceea ce este mai puţin valoros şi ambele aceste ca¬ 
tegorii de cele care nu sunt cu nimic mai bune decât cauzele 
lor, sau poate că sunt chiar mai rele. De fapt, în această pri¬ 
vinţă - dacă tot ce se are în vedere este că evoluţia, luată ca 
un întreg , a fost un progres - este dificil de sesizat cum ne 
poate fi de vreun ajutor în etică teoria evoluţiei. Afirmaţia că 
evoluţia a fost un progres este ea însăşi un raţionament etic 
independent: şi chiar dacă-1 considerăm ca fiind mai cert şi 
mai evident decât oricare dintre judecăţile expuse pe larg de 
care este dependent logic pentru a fi validat, cu siguranţă că 
nu-1 putem considera un punct de plecare de la care să în¬ 
cepem să deducem detaliile. î» orice circumstanţă, este lim¬ 
pede că, dacă aceasta ar fi unica legătură despre care se 
susţine că există între evoluţie şi etică, nu s-ar fi acordat nici 
pe departe atâta importanţă influenţei evoluţiei asupra eticii pe 
cât descoperim că i se acordă la ora actuală. (2) Opinia care, 
după cum am spus> pare să fie ideea principală a domnului 
Spencer, poate fi de asemenea susţinută fără a se comite vreo 
eroare. Se poate afirma că ceva mai evoluat, deşi nu este mai 

bun în sine, devine un criteriu - fiind un fenomen însoţitor - 
pentru a aprecia ceva mai bun. Dar, şi pentru a susţine această 
opinie, este necesară o dezbatere preliminară exhaustivă a 
problemei fundamentale a eticii, respectiv ce este, urma 
urmelor, „mai binele“. Că domnul Spencer se dispensează 
complet de o asemenea dezbatere ca modalitate de susţinere a 
afirmaţiei sale că plăcerea este unicul lucru bun - asta am sub¬ 
liniat deja; şi că, dacă ne lăsăm tentaţi de o asemenea dez¬ 
batere, nu vom ajunge la nici un fel de rezultate simple - asta 
voi încerca să demonstrez în continuare. Dacă se întâmplă 
cumva ca binele să nu fie o noţiune simplă, atunci în nici un 
caz nu este verosimil că vom fi în stare să arătăm că evoluţia 
reprezintă un criteriu de apreciere în privinţa lui. Va trebui să 
definim o relaţie între două seturi de date extrem de compli¬ 
cate; şi, mai mult, o dată ce am stabilit care sunt cele bune şi 
care sunt valorile lor comparative, devine extrem de puţin 
probabil că va mai trebui să facem apel la ajutorul teoriei 
evoluţiei ca un criteriu care să ne permită să apreciem cum 
putem obţine nivelul maxim absolut. Deci este din nou clar că, 
dacă aceasta ar fi singura legătură presupusă a exista între teo¬ 
ria evoluţiei şi etică, este extrem de greu de justificat faptul că 
se atribuie vreo importanţă teoriei evoluţiei din punct de 
vedere al eticii. în cele din urmă (3) se poate susţine că, deşi 
teoria evoluţiei nu ne ajută cu nimic, atunci când e vorba să 
descoperim care din rezultatele eforturilor noastre vor fi cele 
mai bune, ne foloseşte totuşi într-o oarecare măsură în a 
descoperi ce este posibil să se obţină şi care sunt căile pentru a 
atinge acel ceva. Că teoria evoluţiei poate fi utilă eticii în 
acest sens - asta este un fapt ce nu se poate nega. Dar cu certi¬ 
tudine nu este normal să descoperim că acesteia nu i se poate 
atribui la modul clar şi exclusiv decât o influenţă umilă, mar¬ 
ginală. Deci, prin simplul fapt că aceste opinii, în care s-au 
evitat erorile, despre legătura dintre teoria evoluţiei şi etică 
acordă atât de puţină importanţă acestei legături, avem dovada 
că ceea ce este tipic în cuplarea celor două denumiri reprezin¬ 
tă opinia eronată la care eu propun să restrângem semnificaţia 

denumirii „etică evoluţionistă 44 . Ea reprezintă o opinie con¬ 
form căreia noi ar trebui să ne îndreptăm în direcţia evoluţiei 
pur şi simplu deoarece aceasta este direcţia evoluţiei. Faptul 
că forţele naturii lucrează de acea parte este considerat ca o 
prezumpţie că acea parte este corectă. Că o asemenea opinie, 
în afara prezumpţiilor ei metafizice, de care mă voi ocupa în 
continuare, este pur şi simplu eronată - asta am încercat să 
demonstrez. Aceasta se poate baza numai pe o credinţă con¬ 
fuză că, într-un fel oarecare, binele înseamnă , pur şi simplu, 
partea faţă de care se situează acţiunea forţelor naturii. Şi în 
aceasta este implicată o altă credinţă confuză, care este extrem 
de pregnantă în întreaga manieră în care domnul Spencer 
tratează evoluţia. Deoarece, în fond, evoluţia reprezintă chiar 
partea de care ţine acţiunea naturii? în sensul pe care i-1 dă 
domnul Spencer, şi în orice sens se poate considera ca un lucru 
cert că ceva mai evoluat este mai elevat, mai deosebit, evoluţia 
desemnează doar un proces istoric temporar. Că lucrurile vor 
continua să evolueze permanent în viitor, sau că au evoluat 
permanent în trecut - nu avem nici cel mai mic motiv să cre¬ 
dem aşa ceva. Deoarece evoluţia, în acest sens, nu desem¬ 
nează o lege a naturii, ca legea gravitaţiei. Teoria selecţiei na¬ 
turale a lui Darwin nu enunţă o lege a naturii: ea afirmă că, 
date fiind anumite condiţii, se va ajunge totdeauna la anumite 
rezultate. Dar evoluţia, aşa cum o înţelege domnul Spencer, şi 
aşa cum este ea înţeleasă de obicei, desemnează ceva absolut 
diferit. Ea desemnează doar un proces care a început la un 
moment dat, deoarece condiţiile de la începutul acelui mo¬ 
ment s-a întâmplat să fie de o anumită natură. Că asemenea 
condiţii vor fi totdeauna date, sau au fost totdeauna date - asta 
nu se poate presupune; şi numai procesul care, conform 
legilor naturii, trebuie să decurgă din aceste condiţii şi nu din 
altele, pare să fie cel care, luat ca un întreg, este un progres. 
Exact aceleaşi legi ale naturii - ale lui Darwin, de exemplu - ar 
face inevitabil, în alte condiţii, nu procesul de evoluţie - nu o 
dezvoltare de la inferior la superior - ci procesul contrar, care 
a fost numit involuţie. Totuşi domnul Spencer vorbeşte con- 

stant de procesul exemplificat de dezvoltare a omului ca şi 
cum acesta ar fi aureolat de titlul de lege universală a naturii: 
deşi nu avem nici un motiv sâ-1 considerăm altfel decât un 
accident temporar, care are nevoie nu numai de anumite legi 
universale ale naturii pentru a fi declanşat, ci şi de o anume 
stare de fapt la un anume moment. Singurele legi care se 
referă la o astfel de problemă sunt cu certitudine astfel încât, 
în alte circumstanţe, ne-ar fi permis să deducem nu dez¬ 
voltarea, ci extincţia rasei umane. Şi faptul că circumstanţele 
vor fi totdeauna favorabile dezvoltării ulterioare, că natura va 
lucra întotdeauna de partea evoluţiei - asta e ceva ce nu avem 
nici un motiv întemeiat să credem. De aceea, ideea că evoluţia 
aruncă o lumină importantă asupra eticii se pare că se da¬ 
torează unei duble confuzii. Respectul nostru pentru procesul 
în sine este afirmat prin încadrarea lui printre legile naturii. 
Dar, pe de altă parte, respectul nostru în faţa legilor naturii s-ar 
diminua rapid, dacă nu ne-am fi imaginat că acest proces, care 
este de dorit, face parte dintre ele. A presupune că o lege a na¬ 
turii este, din această cauză , respectabilă, înseamnă a comite 
eroarea naturalistă; dar nimeni, probabil, nu e tentat să o co¬ 
mită, decât dacă ceva ce este respectabil este reprezentat ca o 
lege a naturii. Dacă s-ar recunoaşte clar că nu există nici o 
dovadă care să ne permită să presupunem că natura este de 
partea binelui, atunci probabil că ar fi mai redusă tendinţa de a 
susţine opinia - care, în alte planuri se poate demonstra că 
este falsă - că asemenea dovezi nu sunt necesare. Şi dacă 
ambele opinii false ar fi considerate clar ca fiind false, atunci 
ar fi clar că teoria evoluţiei are foarte puţine de spus cu privire 
la etică. 

35. în acest capitol am început critica anumitor puncte 
de vedere din etică, ce par să-şi datoreze influenţa în principal 
erorii naturaliste - eroare care constă din identificarea noţiunii 
simple pe care o desemnăm prin cuvântul „bine“ cu o altă 
noţiune oarecare. Sunt opinii care afirmă că ne spun ce este 
binele în sine; şi critica mea în privinţa lor este îndreptată în 
principal (1) spre a reliefa rezultatul negativ, şi anume că nu 

avem nici un motiv să presupunem că ceea ce ele declară că 
reprezintă unicul lucru bun este intr-adevăr aşa, (2) spre a ilus¬ 
tra în continuare rezultatul pozitiv, deja enunţat în Capitolul I, 
şi anume că principiile fundamentale ale eticii trebuie să fie 
judecăţi sintetice , declarând ce lucruri şi în.ce grad posedă 
acestea o proprietate simplă şi nonanalizabilă care poate fi 
numită „valoare intrinsecă 44 sau bunătate. Capitolul începe (1) 
prin divizarea opiniilor ce urmează a fi criticate în (a) acelea 
care, presupunând că „binele 44 este definit prin intermediul 
unei realităţi suprasensibile oarecare, ajung la concluzia că 
unicul lucru bun poate fi găsit într-o asemenea realitate, şi de 
aceea pot fi numite „metafizice 44 , ( b ) cele care atribuie o po¬ 
ziţie similară unui anume obiect natural, şi de aceea pot fi nu¬ 
mite „naturaliste 44 . Dintre teoriile naturaliste, cele care privesc 
„plăcerea 44 ca unicul lucru bun s-au bucurat de departe de cea 
mai deplină atenţie şi au fost tratate extrem de amănunţit, şi 
fiindu-le rezervat în întregime Capitolul III: toate celelalte 
forme de naturalism pot fi respinse în primul rând dacă se 
examinează exemplele tipice (24-26). (2) în calitate de 
reprezentant tipic pentru opiniile naturaliste, s-a luat în primul 
rând în considerare dictonul popular despre ceea ce este „na¬ 
tural 44 : s-a evidenţiat faptul* că prin „natural 44 aici se poate în¬ 
ţelege fie „normal 44 , fie „necesar 44 , şi că nici despre „normal 44 , 
nici despre „necesar 44 nu se poate presupune la modul serios 
că ar putea să fie sau întotdeauna bune, sau unicele lucruri 
bune (27-29). (3) Dar un tip mai important, deoarece este 
unul care susţine că este capabil de sistematizare, poate fi gă¬ 
sit în „eticile evoluţioniste 44 . Influenţa opiniei eronate că a fi 
„mai bun 44 înseamnă a fi „mai evoluat 44 a fost ilustrată prin 
examinarea eticii domnului Herbert Spencer; şi s-a evidenţiat 
că, dacă n-ar fi fost influenţa de care se bucură această teorie, 
doar cu greu s-ar fi putut presupune că teoria evoluţiei are 
vreo legătură importantă cu etica (29-34). 




CAPITOLUL III 


HEDONISMUL 


36. n acest capitol ne vom ocupa de ceea ce este poate 
cel mai fi imos şi cel mai răspândit dintre toate principiile 
eticii - priicipiul conform căruia nimic nu e bun în afară de 
plăcere. Motivul fundamental ce m-a determinat să tratez 
acest principiu în acest context este, după cum am spus deja, 
că hedonismul pare, în principal, o formă de etică naturalistă: 
cu alte cuvinte, faptul că s-a susţinut la un mod atât de general 
că plăcerea este unicul lucru bun se datorează aproape integral 
credinţei că această noţiune pare să fie cumva implicată în 
definiţia „binelui“ - să fie cumva pusă în evidenţă de înţelesul 
acestui cuvânt. Dacă aşa stau lucrurile, atunci prevalenţa de 
care se bucură hedonismul se datorează în principal acelei 
erori pe care eu am denumit-o „eroarea naturalistă** - greşeala 
de a nu distinge clar care este acea unică şi indefinibilă cali¬ 
tate pe care noi o considerăm a fi înţelesul cuvântului bine. 
Legat de faptul că aşa stau lucrurile, avem o dovadă foarte 
clară în ceea ce susţin toţi autorii hedonişti, între care domnul 
profesor Sidgwick este singurul care a recunoscut clar că prin 
„bine** noi desemnăm o noţiune nonanalizabilă. Tot dânsul a 
fost obligat, pornind de aici, să sublinieze faptul că, dacă e ca 
hedonismul să fie adevărat, pretenţiile sale de a fi aşa trebuie 
să se bazeze în exclusivitate pe dovezi evidente de la sine - şi 
atunci trebuie să afirmăm că „Plăcerea este unicul lucru bun“ 
este doar o intuiţie. Profesorului Sidgwick i-a apărut ca o ade¬ 
vărată noutate şi o mare descoperire faptul că ceea ce dânsul 
numeşte „metoda** intuiţionistă trebuie să fie reţinută ca validă 
alături de - şi, într-adevăr, ca stând la baza a - ceea ce dânsul 
numeşte „metodele** alternative ale utilitarismului şi egoismu¬ 
lui. Iar faptul că aceasta a fost o mare descoperire şi o noutate 
numai cu greu se poate nega. La hedoniştii care l-au precedat 
nu găsim nici o recunoaştere clară şi consecventă a faptului că 
propoziţiile lor fundamentale implică presupunerea că o anume 

categorie unică poate fi considerată ca aparţinând numai şi 
numai plăcerii, dintre toate lucrurile existente pe lume: aceştia 
nu subliniază, aşa cum ar fi trebuit imediat s-o facă, cu vehe¬ 
menţă, dacă şi-ar fi dat seama de asta, cât de independent de 
oricare alt adevăr trebuie să fie acest adevăr. 

Mai mult, este uşor de observat cum această postură 
unică ar fi trebuit să fie atribuită plăcerii, fără vreo conştien¬ 
tizare clară a presupunerii implicate în asta. Hedonismul este, 
pentru un motiv suficient de pregnant, prima dintre conclu¬ 
ziile la care ajunge cineva care începe să cugete despre etică, 
în mod cât se poate de natural cu putinţă. Este foarte uşor de 
remarcat faptul că ne plac anumite lucruri. Lucrurile care ne 
plac şi cele care nu ne plac formează două clase inconfunda- 
bile, spre care atenţia noastră este îndreptată permanent. Dar 
este comparativ dificil să facem diferenţa între faptul că 
aprobăm un lucru şi faptul că ne face plăcere acel lucru. Deşi, 
dacă examinăm cele două stări intelectuale legate de aceste 
fapte, nu se poate să nu ne dăm seama că sunt diferite, chiar 
dacă ele apar, în general, împreună, este foarte dificil să ob¬ 
servăm prin ce anume sunt ele deosebite, sau că diferenţa 
poate fi, în orice context, de mai mare importanţă decât multe 
alte diferenţe, care sunt atât de vizibile şi totuşi atât de greu de 
analizat, între un anume gen sau mod de plăcere şi un altul. 
Este foarte dificil să ne dăm seama că prin „aprobarea 44 unui 
lucru noi înţelegem că acesta se bucură de o anumită calitate 
- posedă acel predicat care defineşte sfera specifică de pre¬ 
ocupare a eticii; pe când în a fi mulţumit de un lucru sau a-1 
plăcea nu este implicată în nici un fel asemenea atitudine 
unică ca obiect de gândire. Nimic nu este mai natural decât 
greşeala trivială, pe care o găsim enunţată într-o recentă carte 
de etică 1 : „Faptul etic primar constă, după cum am spus, în 
ceva ce este aprobat sau dezaprobat: asta înseamnă, cu alte cu¬ 
vinte, că reprezentarea ideală a anumitor evenimente în planul 
senzaţiilor, al percepţiilor sau al ideilor este însoţită de 
sentimente de plăcere sau de supărare 44 . în vorbirea ordinară, 


1 A. E. Taylor,. Probleme of Conduct, p. 120. 

„Vreau asta“, „îmi place asta“, „Mă interesează asta“ sunt uti¬ 
lizate constant ca echivalente pentru „Cred că e bun/bine“. Şi 
în acest fel este absolut natural să te laşi condus spre ideea de 
a presupune că nu există nici o altă clasă distinctă a judecăţilor 
etice, ci numai clasa „lucruri care produc plăcere, care ne 
bucură 44 ; în ciuda faptului, care este izbitor de clar, chiar dacă 
nu e foarte obişnuit, că nu aprobăm totdeauna ceea ce ne pro¬ 
duce plăcere. Este, bineînţeles, foarte limpede faptul că din 
presupunerea că supoziţia „Cred că asta e bine 44 ar fi identică 
cu „îmi place acest lucru 44 , nu se poate deduce logic că numai 
plăcerea este bună. Dar, pe de altă parte, este foarte dificil să-ţi 
dai seama ce s-ar putea deduce logic dintr-o asemenea pre¬ 
supunere; şi mi s-ar părea destul de natural ca o asemenea 
deducţie să se impună aproape de la sine. O foarte scurtă exa¬ 
minare a celor ce se scriu de obicei asupra acestui subiect va fi 
suficientă pentru a demonstra că o confuzie logică de aseme¬ 
nea natură este extrem de răspândită. Mai mult, chiar comi¬ 
terea erorii naturaliste implică faptul că cei care o comit nu 
reuşesc să înţeleagă clar semnificaţia propoziţiei „Asta e bine 44 
- că ei nu sunt în stare să o diferenţieze de alte enunţuri care 
par să fie asemănătoare; şi, aşa stând lucrurile, este, bineîn¬ 
ţeles, imposibil ca relaţiile logice ale acesteia să fie percepute 
clar. 

37. Există, deci, o amplă motivaţie pe baza căreia se 
poate presupune că hedonismul este, în general, o formă de 
naturalism - că acceptarea de care se bucură este în general 
datorată erorii naturaliste. Şi, într-adevăr, numai când am se¬ 
sizat această eroare, numai când am devenit clar conştienţi de 
existenţa acelui unic obiect care este desemnat de cuvântul 
„bine 44 , am fost în stare să-i dăm hedonismului definiţia pre¬ 
cisă enunţată anterior, „Nimic nu este bun în afară de plă¬ 
cere 44 : şi, de aceea, se poate obiecta că, atacând această doc¬ 
trină sub numele de hedonism, atac o doctrină care nu a fost 
enunţată şi susţinută niciodată. Dar este un fenomen obişnuit 
să susţii o doctrină, fără să fii absolut conştient de ceea ce 
susţii; şi deşi, când hedoniştii argumentează în favoarea a ceea 
ce ei numesc hedonism - trebuie să recunosc asta - pentru a 




HEDONISMUL 


175 


susţine validitatea argumentelor, probabil că au în minte ceva 
diferit de doctrina pe care am definit-o eu, totuşi, pentru a 
ajunge la concluziile la care ajung ei, este necesar ca ei să aibă 
de asemenea în vedere şi doctrina pe care am definit-o eu. De 
fapt, justificarea mea pentru a presupune că resping hedonis¬ 
mul istoric dacă resping afirmaţia „Nimic nu este bun în afară 
de plăcere 44 , este aceea că, deşi hedoniştii doar rareori şi-au 
enunţat principiul în această formă şi deşi valoarea lui de ade¬ 
văr, în această formă, nu decurge, cu certitudine, din argu¬ 
mentele aduse de ei, totuşi metoda lor etică nu decurge logic 
din nimic altceva. Orice pretenţie a metodei hedoniste de a ne 
descoperi ceva ce nu am fi putut cunoaşte pe o altă cale este 
fondată pe principiul conform căruia o direcţie de acţiune care 
va aduce după sine cea mai mare cantitate de plăcere este, cu 
certitudine, cea corectă; şi, în lipsa unei dovezi absolute că cea 
mai mare cantitate de plăcere coincide totdeauna cu cea mai 
mare cantitate de diverse lucruri bune, pe care în general nici 
nu încercăm să le facem, acest principiu nu se poate justifica 
decât dacă plăcerea este singurul lucru bun. într-adevăr, doar 
cu greu ne putem îndoi că hedoniştii se disting imediat prin 
faptul că argumentaţia lor se dezvoltă, în chestiunile practice 
disputate, ca şi cum plăcerea ar fi unicul lucru bun; şi că este 
justificabil - acesta fiind doar unul dintre multe alte motive - 
să se considere că acesta este principiul etic major al hedonis¬ 
mului, fapt care sper să devină evident, în urma întregii dis¬ 
cuţii din acest capitol. 

Prin hedonism, eu înţeleg, deci, doctrina conform căreia 
numai plăcerea singură este bună ca scop - „bună 44 în sensul 
pe care am încercat să-l relev ca indefinibil. Doctrina conform 
căreia plăcerea, pe lângă o serie de alte lucruri, este bună ca 
finalitate, ca scop, nu este hedonism; şi nu voi intra în nici o 
dispută cu privire la valoarea ei de adevăr. La fel, nici doctrina 
că alte lucruri, alături de plăcere, sunt bune ca o cale, nu este 
deloc lipsită de consecvenţă în raport cu hedonismul; hedonis¬ 
tul nu este obligat să susţină că „Plăcerea este singurul lucru 
bun 44 , dacă prin bun el înţelege, aşa cum o facem noi toţi în 
general, ceea ce este bun ca o cale spre un scop, cât şi scopul 

în sine. De aceea, atacând hedonismul, eu nu atac decât doc¬ 
trina că „Plăcerea singură este bună ca scop sau în sine“: nu 
atac doctrina că „Plăcerea este bună ca scop sau în sine“, nici 
nu atac orice altă doctrină, indiferent care, ce se referă la cele 
mai bune căi pe care trebuie să le urmăm pentru a obţine 
plăcerea sau pentru a atinge orice alt scop. Hedoniştii reco¬ 
mandă, în general, o manieră de comportament care este foar¬ 
te apropiată de cea pe care aş recomanda-o eu însumi. Eu nu 
mă cert cu ei din cauza majorităţii concluziilor lor practice, ci 
numai din cauza motivelor datorită cărora par ei să creadă că 
susţin aceste concluzii; şi neg cu maximă vigoare că această 
corectitudine a lor poate fi considerată o bază de la care se 
poate deduce corectitudinea principiilor de la care au pornit. 
O concluzie corectă se poate obţine totdeauna şi printr-un 
raţionament eronat; şi viaţa frumoasă sau maximele despre 
virtuozitate ale vreunui hedonist nu ne oferă nimic care să ne 
permită să presupunem că filozofia sa etică este, la rândul ei, 
corectă. Pe mine nu mă preocupă decât filozofia sa etică, în 
exclusivitate: ceea ce consider eu discutabil este corectitu¬ 
dinea raţionamentului hedonist, nu corectitudinea sa de carac¬ 
ter ca om sau chiar ca profesor de morală. Se poate considera 
că nemulţumirea mea este lipsită de importanţă, dar ăsta nu 
este un motiv pentru a crede că nu am dreptate. Ceea ce mă 
preocupă pe mine este cunoaşterea - faptul că noi trebuie să 
gândim corect, şi numai aşa să ajungem la orice adevăruri, 
indiferent cât de importante sunt acestea: eu nu susţin că o 
asemenea cunoaştere ne va face membri mai utili ai societăţii. 
Dacă există cineva pe care nu-1 interesează cunoaşterea în 
sine, atunci acelei persoane eu nu am nimic să-i comunic: dar 
nu trebuie să se considere că o lipsă de interes faţă de ceea ce 
am eu de spus este un lucru suficient pentru a afirma că spuse¬ 
le mele nu sunt adevărate. 

38. Hedoniştii susţin deci, că toate celelalte lucruri în 
afară de plăcere - fie că e vorba de comportament sau de vir¬ 
tute sau de cunoaştere, fie că e vorba de viaţă sau de natură 
sau de frumuseţe - sunt bune doar ca mijloace pentru atinge¬ 
rea plăcerii şi niciodată prin ele însele sau ca scopuri în sine. 

Această opinie a fost susţinută de Aristippus, discipolul lui 
Socrate, şi de şcoala din Cyrenaica, pe care a fondat-o el; este 
asociată cu Epicur şi cu epicurienii; şi a fost susţinută în epoca 
modernă de acei filozofi care-şi spun utilitarişti - de Bentham 
şi de Mill, de exemplu. Herbert Spencer, aşa cum am văzut, 
afirmă şi dânsul că o susţine; şi profesorul Sidgwick, după 
cum vom vedea, o susţine la rândul său. 

Totuşi toţi aceşti filozofi, după cum s-a mai spus, diferă 
unul de altul, mai mult sau mai puţin, atât în ceea ce priveşte 
ceea ce înţeleg ei prin hedonism, cât şi în privinţa motivelor 
pentru care acesta trebuie acceptat ca o doctrină adevărată. De 
aceea problema nu este chiar aşa de simplă precum pare la 
prima vedere. Obiectivul meu este de a demonstra cât mai clar 
ce teorie trebuie să decurgă dacă e să facem apel la precizie, o 
dată ce toate confuziile şi inconsecvenţele sunt îndepărtate din 
această concepţie etică; şi, când aceasta va deveni un fapt 
îndeplinit, cred că va fi evident că toate diversele motivaţii 
enunţate pentru a susţine că este o doctrină adevărată sunt 
într-adevăr, cât se poate de neadecvate; că ele nu sunt motive 
care să poată susţine hedonismul, ci doar o altă doctrină, cu 
care acesta este confundat. Pentru a putea atinge acest obiec¬ 
tiv, propun să începem prin a aborda doctrina lui Mill, aşa 
cum este prezentată în cartea sa intitulată Utilitarismul : vom 
găsi la Mill un punct de vedere asupra hedonismului şi argu¬ 
mente în favoarea sa, care în mare măsură sunt reprezentative 
pentru o largă clasă de autori hedonişti Acestor concepţii şi 
argumente reprezentative le-au fost opuse obiecţii majore - 
obiecţii care mie mi se par cât se poate de concludente - de 
către profesorul Sidgwick. Pe acestea voi încerca să le redau 
cu propriile mele cuvinte; iar apoi voi trece la examinarea şi 
respingerea concepţiilor şi argumentelor mult mai precise ale 
profesorului Sidgwick. Cu aceasta, cred eu, vom putea să con¬ 
siderăm că am traversat întregul spectru de idei al doctrinei 
hedoniste. Va reieşi, din această discuţie, că sarcina de a 
decide ce este sau nu este bine în sine nu este, în nici un caz, 
una uşoară; şi pe această cale dezbaterea va permite o exem¬ 
plificare foarte potrivită a metodei ce este necesar să fie 

urmată în încercarea de a ajunge la adevăr în privinţa acestei 
clase primare de principii etice. în particular va reieşi de 
asemenea că două principii ale metodei trebuie avute perma¬ 
nent în vedere: (1) că nu trebuie comisă eroarea naturalistă; 
(2) că trebuie respectată permanent diferenţa dintre mijloace 
şi scopuri. 

39. Propun, deci, să începem prin a examina Utilita¬ 
rismul lui Mill. Aceasta este o carte ce conţine o dezbatere 
admirabil de clară şi de onestă a multora dintre principiile şi 
metodele eticii. Mill expune nu puţine greşeli pe care este 
foarte probabil să fie tentaţi să le facă mai toţi cei ce abor¬ 
dează probleme de etică fără prea multă cugetare prealabilă. 
Dar eu sunt preocupat de greşelile pe care Mill însuşi pare să 
le fi făcut, dar asta numai în măsura în care ele privesc princi¬ 
piul hedonist. Permiteţi-mi să repet care este acest principiu. 
Este, am spus eu, acela că satisfacţia, plăcerea este unicul 
lucru bun către care ar trebui să năzuim, singurul lucru care 
este bun şi ca scop, şi în sine. Şi acum să revenim la Mill şi să 
vedem dacă i se poate aplica şi lui această prezentare a 
chestiunii în discuţie. „Plăcerea 44 , spune el pentru început, „şi 
eliberarea de griji şi durere sunt singurele lucruri de dorit ca 
scopuri 44 (p. IO 1 ); şi din nou, la sfârşitul argumentaţiei sale, „A 
considera că un obiect este de dorit (numai în virtutea con¬ 
secinţelor pe care le poate avea) şi a-1 considera că este mulţu¬ 
mitor sunt unul şi acelaşi lucru 44 (p. 58). Aceste afirmaţii, luate 
împreună, şi separate de anumite confuzii care sunt evidente 
în ele, par să implice existenţa latentă a principiului pe care 
l-am enunţat; şi dacă reuşesc să demonstrez că motivaţiile lui 
Mill nu constituie o dovadă pentru susţinerea acestor enunţuri, 
trebuie cel puţin să se recunoască faptul că nu mă lupt cu 
umbre şi nu încerc să demolez o fantomă. 

Se va observa că Mill adaugă „absenţa durerii, a grijilor, 
a suferinţelor 44 la „sentimentul de satisfacţie 44 în prima sa afir¬ 
maţie, deşi nu şi în a doua. Apare aici o confuzie, care nu ne 
preocupă însă acum. Eu nu voi discuta decât de „plăcere 44 , ca 


1 Trimiterile mele se referă la ediţia a 13-a, 1897. (N.A.) 

obiect dezirabil în virtutea consecinţelor sale; dar toate argu¬ 
mentele mele se vor aplica ă fortiori şi pentru „absenţa sufe¬ 
rinţei, durerii 44 : este uşor să se facă substituţiile necesare. 

Mill susţine, deci, că „fericirea este de dorit, şi este sin¬ 
gurul lucru de dorit 1 ca scop; toate celelalte lucruri fiind de 
dorit doar ca nişte mijloace către acest scop 44 (p. 52). Fericirea 
a definit-o deja ca „plăcere şi absenţa suferinţei 44 (p. 10); dân¬ 
sul nu pretinde că aceasta estg mai mult decât o definiţie ver¬ 
bală arbitrară; şi, considerând-o aşa, nu am nimic împotriva 
ei. Principiul său este deci că „plăcerea este singurul lucru 
dezirabil 44 , şi să-mi fie îngăduit, când spun acum „plăcere 44 , să 
includ în acest cuvânt (atât cât este necesar) şi absenţa sufe¬ 
rinţei. Şi acum, care sunt motivele sale pentru a susţine că 
acest principiu este adevărat? Dânsul deja ne-a spus (p. 6) că 
„Problema scopurilor ultime nu este susceptibilă de o demon¬ 
straţie directă. Orice justificare că un lucru este bun, trebuie să 
se faci arătând că acel lucru este un mijloc spre ceva ce este 
admii ca fiind bun fără verificare .“ Cu asta sunt perfect de 
acoid: într adevăr, obiectivul principal al primului meu capitol 
a fost s? demonstrez că exact aşa stau lucrurile. Orice este bun 
ca un ?cop trebuie să fie admis ca fiind bun fără demonstraţie. 
Până aici suntem în deplin acord. Mill utilizează chiar aceleaşi 
exemple pe care le-am utilizat şi eu în cel de-al doilea capitol. 
„Cum 44 , spune dânsul, „este posibil să se demonstreze că sănă¬ 
tatea este bună? 44 „Ce dovadă se poate aduce pentru a arăta că 
plăcerea este bună? 44 Ei bine, în Capitolul IV, în care se ocupă 
de dovezi în favoarea principiului utilitarist, Mill repetă afir¬ 
maţiile de mai sus, folosind cuvintele: „S-a remarcat deja 44 , 
spune dânsul, „că problema scopurilor ultime nu admite o ve¬ 
rificare, în sensul uzual al cuvântului 44 (p. 52). „Problemele 
legate de scopuri 44 , continuă dânsul în acelaşi pasaj, „sunt, cu 
alte cuvinte, probleme legate de ce lucruri sunt de dorit. 44 
Citez aceste repetiţii deoarece din ele reiese clar ceea ce altfel 
ar fi fost îndoielnic, anume faptul că Mill utilizează termenul 
„de dorit 44 sau „de dorit ca scop 44 drept un echivalent absolut şi 


1 Sublinierea cu italice îmi aparţine. (N.A.) 

perfect pentru expresia „bun ca scop“. Să auzim, deci, care 
sunt motivele avansate de dânsul în favoarea acestei doctrine 
că numai plăcerea este bună ca scop. 

40 . „Problemele referitoare la scopuri 44 spune dânsul 
(pp. 52-53), „sunt, cu alte cuvinte, probleme legate de ce 
lucruri sunt de dorit. Doctrina utilitar istă susţine că fericirea 
este de dorit, că ea este unicul lucru de dorit ca scop; şi că 
toate celelalte lucruri nu sunt de dorit decât ca nişte mijloace 
spre acest scop. Ce s-ar putea cere de la această doctrină - 
care sunt condiţiile necesare pentru ca această doctrină să se 
împlinească - să se susţină pretenţia ei de a fi crezută? 

Singura dovadă ce se poate aduce în favoarea faptului că 
un lucru este vizibil este că, în fapt, oamenii îl văd. Singura 
dovadă în favoarea faptului că un sunet este audibil este aceea 
că oamenii îl aud; şi acelaşi lucru se întâmplă cu alte surse ale 
experienţei noastre cotidiene. într-o manieră similară, consi¬ 
der eu, singura dovadă ce este posibil să se aducă în sprijinul 
faptului că ceva este de dorit este chiar faptul că oamenii 
doresc acel ceva. Dacă scopul pe care-1 propune doctrina utili- 
taristă nu ar fi, în teorie şi în practică, recunoscut ca scop vala¬ 
bil, nimic nu ar putea convinge vreun individ că aşa stau 
lucrurile. Nu se poate motiva în nici un fel de ce fericirea ge¬ 
nerală este de dorit, cu excepţia faptului că fiecare persoană, 
în măsura în care poate să o creadă posibilă, îşi doreşte pro¬ 
pria fericire. Acesta fiind un fapt admis, avem nu numai toate 
dovezile posibile în favoarea pledoariei noastre, ci şi tot ce se 
poate cere în sprijinul ideii că fericirea este un bine: că feri¬ 
cirea fiecărei persoane este un bine pentru acea persoană, şi, 
prin aceasta, că fericirea generală este un bine pentru mul¬ 
ţimea tuturor persoanelor. Fericirea şi-a cucerit titlul de a fi 
unul din scopurile comportamentului, şi în consecinţă unul 
din criteriile de moralitate. 44 

Şi, cu asta, să ne oprim, e suficient. Aceasta este prima 
mea remarcă. Mill s-a folosit de eroarea naturalistă într-o 
manieră pe cât de naivă pe atât de neîndemânatică la care 
poate apela oricine. „Binele 44 , ne spune el, înseamnă „de 
dorit 44 , şi nu se poate afla ce este de dorit decât încercând să 

afli ceea ce este, în fapt, dorit. Acesta este, bineînţeles, doar 
un singur pas pe calea dovedirii valabilităţii hedonismului; 
pentru că s-ar putea, aşa cum şi Mill afirmă în continuare, ca 
şi alte lucruri alături de plăcere să fie dorite. Dacă plăcerea 
este sau nu singurul lucru dorit - lucrul acesta este, după cum 
Mill însuşi admite (p. 58), o problemă de psihologie, pe care o 
vom aborda în continuare. Pasul important pentru etică este 
cel ce tocmai a fost făcut, pasul care pretinde că „bine“ 
înseamnă ceea ce este „dorit“. 

Ei bine, eroarea din acest pas este atât de evidentă, încât 
este o adevărată minune că Mill nu a reuşit să o observe. 
Faptul că „de dorit“ nu înseamnă „în măsură să fie dorit“ aşa 
cum „vizibil 44 înseamnă „în măsură să fie văzut 44 . Ceva „de 
dorit 44 înseamnă pur şi simplu că acel ceva ar trebui să fie 
dorit sau că merită să fie dorit; tot aşa cum „de detestat 44 
înseamnă nu ceea ce poate fi, ci ceea ce ar trebui să fie detes¬ 
tat, şi „de condamnat 44 , ceea ce merită să fie condamnat. Mill a 
escamotat, deci, în semnificaţia noţiunii „de dorit 44 exact acea 
noţiune în privinţa căreia ar fi trebuit să se exprime cu maxi¬ 
mă claritate. „De dorit 44 înseamnă, într-adevăr, „ceea ce este 
bine să fie dorit 44 ; dar, când acest lucru este înţeles, atunci nu 
mai este plauzibil să se susţină că unicul nostru test în privinţa 
aceasta se reduce la ceea ce este, în fapt, dorit. Este oare o 
tautologie când Cartea de Rugăciuni vorbeşte de dorinţe 
bunel Nu sunt şi dorinţe rele la fel de posibile? Ba mai mult, îl 
vedem pe Mill însuşi vorbind de un „obiect mai bun şi mai 
nobil al dorinţei 44 (p. 10) ca şi cum, la urma urmei, ceea ce este 
de dorit nu este ipso facto bine, şi nici binele nu este direct 
proporţional cu măsura în care ceva este dorit. Mai mult, dacă 
ceea ce este de dorit este, ipso facto binele, atunci binele este 
ipso facto, motivul acţiunilor noastre, şi nu se mai poate nici 
măcar pune problema de a găsi motive pentru îndeplinirea lor, 
aşa cum Mill îşi dă atâta osteneală s-o facă. Dacă explicaţia 
lui Mill asupra lui „de dorit 44 este adevărată, atunci această 
afirmaţie (p. 26) că regulile de acţiune pot fi confundate cu 
motivele acesteia, este neadevărată: deoarece motivul unei 
acţiuni va fi atunci, conform spuselor sale, ipso facto, regula 

acelei acţiuni; nu poate exista nici o diferenţă între cele două, 
şi de aceea nici o confuzie nu este posibilă, şi în felul acesta 
dânsul s-a contrazis clar, de unul singur. Acestea sunt exemple 
ale contradicţiilor care, după cum am încercat să arăt, trebuie 
întotdeauna să decurgă din utilizarea erorii naturaliste; şi sper 
că nu mai trebuie să mai adaug ceva în această privinţă. 

41 . Rezultă că primul pas prin care Mill a încercat, deci, 
să-şi susţină hedonismul este pur şi simplu eronat. El a încer¬ 
cat să stabilească o identitate între bine şi ceea ce este dorit, 
confundând sensul corect de utilizare al expresiei „de dorit“, 
prin care este desemnat, de fapt, ceea ce este bine să fie dorit, 
cu sensul pe care ar trebui să-l aibă dacă ar fi analogă cu un 
cuvânt precum „vizibil 44 . Dacă „de dorit 44 urmează să fie iden¬ 
tică cu „bine 44 , atunci trebuie să aibă un sens; şi dacă este să 
fie identică cu „dorit 44 , atunci trebuie să aibă un cu totul alt 
sens. Şi totuşi, pentru a susţine afirmaţiile lui Mill că ceea ce 
este dorit este cu necesitate bun, este absolut esenţial ca aceste 
două sensuri ale lui „de dorit 44 să fie aceleaşi. Dacă susţine că 
sunt aceleaşi, atunci se contrazice pe sine în altă parte; dacă 
susţine că nu sunt aceleaşi, atunci primul lui pas în demon¬ 
strarea valabilităţii hedonismului este absolut lipsit de va¬ 
loare. 

Dar acum trebuie să ne ocupăm de al doilea pas. Termi¬ 
nând de demonstrat, după cum consideră dânsul, că bine în¬ 
seamnă dorit, Mill recunoaşte că, dacă e să susţină în conti¬ 
nuare că satisfacţia, plăcerea, mulţumirea sunt singurul lucru 
bun, trebuie să demonstreze că numai satisfacţia, plăcerea, 
mulţumirea sunt, într-adevăr, dorite. Această doctrină, că 
„numai plăcerea este obiectul tuturor dorinţelor noastre 44 este 
doctrina pe care profesorul Sidgwick a numit-o hedonism psi¬ 
hologic: şi este o doctrină pe care cei mai eminenţi dintre psi¬ 
hologi au căzut de acord să o respingă. Dar ea este un pas 
necesar pe calea dovedirii valabilităţii oricărui naturalism 
hedonist de genul celui al lui Mill; şi se bucură de atâta 


1 Vezi Esquissed’itne Moralesans Obligation ni Sanction , par M. Guyau, 
4me edition. Paris, F. Alean, 1896. 

susţinere, din partea unor oameni care nu sunt experţi nici în 
psihologie, nici în filozofie, încât doresc să o tratez ceva mai 
pe larg. Se va vedea că Mill nu o susţine chiar în această 
formă brută. Dânsul admite că şi alte lucruri în afară de mulţu¬ 
mire sunt dorite; şi această admitere este imediat o con¬ 
tradicţie în raport cu hedonismul său. Una din substituirile 
prin care dânsul încearcă să evite această contradicţie o vom 
examina mai îndeaproape după aceea. Dar unii ar putea crede 
că nu e nevoie de nici o substituire de acest gen; dânşii ar 
putea spune despre Mill exact ce a spus Callicles despre 
Polus, în Gorgias , că a recunoscut acest fapt fatal diritr-o 
absolut nedemnă frică de a nu părea cumva paradoxal; că ei, 
pe de altă parte, vor avea curajul de a-şi apăra convingerile, şi 
nu se vor ruşina să ajungă la un paradox oricât de mare, în 
apărarea a ceea ce ei consideră că e un adevăr. 

42. Ei bine, atunci, presupunem că este valabil faptul că 
plăcerea este obiectul tuturor dorinţelor, că este scopul univer¬ 
sal al tuturor activităţilor umane. Acum, eu unul cred că nu se 
poate nega faptul că despre oameni se afirmă de obicei că-şi 
doresc şi alte lucruri: de exemplu, spunem deseori că ne dorim 
mâncare şi băutură, că ne dorim bani, că dorim recunoaştere, 
faimă, glorie. Problema este, deci, ce trebuie să se înţeleagă 
prin dorinţă şi printr-un obiect al unei dorinţe. Este evident că 
se presupune că există un fel de relaţie necesară sau universală 
între ceva ce este numit dorinţă, şi altceva ce se numeşte 
plăcere, satisfacţie, mulţumire. întrebarea este de ce gen este 
această relaţie; dacă, în conjuncţie cu eroarea naturalistă 
menţionată anterior, va putea justifica valabilitatea hedonis¬ 
mului. Acum, eu unul nu sunt pregătit să neg că există o 
anume relaţie universală între plăcere şi dorinţă; dar sper să 
demonstrez că, dacă există, este de o asemenea natură, încât 
va putea fi considerată mai degrabă potrivnică decât favora¬ 
bilă hedonismului. Se afirmă că plăcerea este totdeauna un 
obiect al dorinţei, şi sunt gata să admit că plăcerea este întot¬ 
deauna, cel puţin în parte, o cauză a dorinţei. Dar această dis¬ 
tincţie este foarte importantă. Ambele opinii pot fi exprimate 

prin aceleaşi cuvinte; despre amândouă se poate spune că 
susţin că ori de câte ori ne dorim ceva, totdeauna dorinţa se 
datorează faptului că urmărim o anume mulţumire: dacă-1 
întreb pe presupusul meu hedonist „De ce-ţi doreşti asta?“ el 
mi-ar putea răspunde, absolut consecvent faţă de concepţiile 
sale, „Deoarece în asta descopăr plăcerea, satisfacţia, mulţu- 
mirea“, şi dacă el îfni pune mie aceeaşi întrebare, eu i-aş putea 
răspunde, la fel de consecvent faţă de concepţiile mele, 
„Deoarece în asta aflu satisfacţia, plăcerea, mulţumirea 44 . Doar 
că cele două răspunsuri ale noastre nu înseamnă, deloc, 
acelaşi lucru. Exact în această utilizare a unui vocabular pen¬ 
tru a exprima două lucruri absolut diferite cred eu că rezidă 
principala cauză pentru care hedonismul psihologic se bucură 
de atâta susţinere, la fel cum este şi cauza enunţată prin 
eroarea naturalistă a lui Mill. 

Să încercăm să analizăm starea psihologică numită „do¬ 
rinţă 44 . Această denumire este întrebuinţată în general pentru a 
defini o stare a psihicului în care ideea unui anume obiect sau 
eveniment, care încă nu există, este prezentă în noi. Să pre¬ 
supunem, de exemplu, că îmi doresc un pahar de vin. Am 
ideea de a bea un pahar de vin în cap, deşi încă nu îl beau. Ei 
bine, care este locul mulţumirii în această relaţie? Teoria mea 
este că el există, şi anume astfel. Ideea de a bea produce în in¬ 
telectul meu un sentiment de mulţumire, care ajută la produ¬ 
cerea unei stări de activitate incipientă, care este numită „do¬ 
rinţă 44 . Tocmai de aceea, datorită mulţumirii pe care deja o am 
- mulţumirea declanşată de o simplă idee - îmi doresc vinul, 
pe care nu-1 am încă. Şi sunt gata să admit că o mulţumire de 
acest gen, o mulţumire reală, este totdeauna printre cauzele 
unei dorinţe, şi nu numai ale fiecărei dorinţe, ci ale oricărei 
activităţi intelectuale, indiferent dacă aceasta aparţine con¬ 
ştientului sau subconştientului. Sunt gata să admit asta, spun 
eu: dar nu pot susţine că aceasta este adevărata doctrină psiho¬ 
logică; şi, în orice eventualitate, nu este, prima facie , ceva 
chiar absurd. Şi atunci, care este cealaltă doctrină, doctrina 
care presupun eu că susţine, şi care este în orice caz esenţială 
pentru argumentaţia lui Mill? Este aceasta. Că atunci când 

doresc vinul, de fapt nu vinul mi-1 doresc eu, ci mulţumirea pe 
care mă aştept să o am de pe urma lui. Cu alte cuvinte, doctri¬ 
na aceasta susţine că ideea unei mulţumiri care nu este reală 
este întotdeauna necesară pentru a produce o dorinţă; pe când 
doctrina mea era că plăcerea reală produsă la ideea unui anu¬ 
mit alt lucru era totdeauna o necesitate pentru a produce o do¬ 
rinţă. Acestea sunt cele două teorii pe care eu cred că le con¬ 
fundă între ele adepţii hedonismului psihologic: confuzia este, 
după cum formulează domnul Bradley 1 chestiunea, între „un 
gând mulţumitor 44 şi „gândul la o mulţumire 44 . Şi de fapt doar 
în al doilea caz, în cazul „gândului la o mulţumire 44 , se poate 
spune despre mulţumire că este obiectul unei dorinţe, sau 
motivul unei acţiuni. Pe de altă parte, când este vorba doar de 
un gând mulţumitor, aşa cum, recunosc, poate fi întotdeauna 
cazul, atunci acest obiect de gândire - acela la care ne gândim 
la momentul respectiv - este obiectul dorinţei şi motiv de acţi¬ 
une; şi mulţumirea stârnită de acel gând poate, într-adevăr, să 
ne producă dorinţa de a trece la acţiune, dar ea nu este nici 
scopul nostru, nici obiect, nici motiv. 

Ei bine, sper că această distincţie este acum suficient de 
clară. Acum să vedem care sunt implicaţiile în privinţa hedo¬ 
nismului etic. Presupun că este perfect evident că ideea unui 
obiect de dorinţă nu este întotdeauna numai ideea unei mulţu¬ 
miri. în primul rând, clar, nu întotdeauna ne aşteptăm con¬ 
ştient la o mulţumire, atunci când ne dorim un lucru. S-ar 
putea să nu fim conştienţi decât de lucrul pe care ni-1 dorim, şi 
ne-am putea simţi îndemnaţi spre el imediat, fără nici un cal¬ 
cul prealabil prin care să vedem dacă ne va aduce vreo mulţu¬ 
mire sau supărare. Şi, în al doilea rând, chiar şi atunci când ne 
aşteptăm la o mulţumire, cu siguranţă că doar rareori ne dorim 
numai o mulţumire. De exemplu, puteţi fi sigur că, atunci 
când îmi doresc paharul meu de vin am şi o idee despre mulţu¬ 
mirea pe care o aştept de pe urma lui, dar este clar că numai 
mulţumirea aceea nu poate fi unicul obiect al dorinţei mele; 
paharul cu vin în sine trebuie inclus în obiectul dorinţei mele, 


1 Ethical Studies , p. 232. 

altfel dorinţa mea s-ar putea să mă facă să servesc o râmă în 
loc de un pahar cu vin. Dacă dorinţa ar fi îndreptată exclusiv 
spre mulţumire, atunci n-ar putea să mă facă să beau vinul; 
dacă aceasta este să ia o direcţie clară, este absolut necesar ca 
şi ideea obiectului de pe urma căruia ne aşteptăm la o mulţu¬ 
mire să fie prezentă şi să-mi controleze activitatea. Atunci 
teoria că ceea ce este dorit este întotdeauna numai mulţumirea 
trebuie abandonată: este imposibil de dovedit că numai mulţu¬ 
mirea este bună pe această cale. Dar, dacă substituim acestei 
teorii acea altă, posibil adevărată, teorie, că mulţumirea este 
întotdeauna o cauză a dorinţei, atunci toată plauzibilitatea 
doctrinei noastre etice că numai mulţumirea este bună dispare 
imediat. Deoarece în acest caz mulţumirea nu mai este ceea ce 
doresc eu, nu mai este ceea ce vreau eu: este ceva ce deja 
posed, înainte de a vrea ceva. Şi mă pot eu simţi înclinat să 
susţin că ceva ce posed deja, în timp ce încă îmi mai doresc 
altceva, este întotdeauna şi în mod unic, binele? 

43. Dar acum să revenim şi să examinăm un alt argu¬ 
ment al lui Mill în favoarea poziţiei sale că „fericirea este 
unicul scop al acţiunilor umane“. Mill admite, aşa cum deja 
am menţionat, că mulţumirea nu este unicul lucru pe care ni-1 
dorim în realitate. „Dorinţa de virtute**, spune dânsul, „nu este 
la fel de universală, dar este un fapt autentic, la fel ca şi feri- 
cirea.** 1 Şi din nou, ,3anii sunt, în multe cazuri, doriţi în sine 
şi pentru ceea ce reprezintă ei. 2 “ Aceste recunoaşteri sunt, 
bineînţeles, în clară şi izbitoare contradicţie cu principiul său 
că mulţumirea este singurul lucru de dorit, deoarece este 
unicul lucru dorit. Cum încearcă atunci Mill să evite această 
contradicţie? Principalul său argument pare să fie că „virtute**, 
„bani** şi alte asemenea obiecte, când sunt dorite în sine şi 
pentru ceea ce reprezintă ele, sunt dorite doar ca „o parte a 
fericirii 3 **. Acum, asta ce mai înseamnă? Fericirea, aşa cum 
am văzut, a fost definită de Mill ca „mulţumire şi absenţa 

2 p. 55. 

3 pp. 56-57. 

supărării 44 . Vrea Mill să spună că „banii 44 , aceste simple şi 
ordinare monede, despre care admite că sunt doriţi în sine şi 
pentru ceea ce reprezintă ei, sunt o parte fie din mulţumire, fie 
din absenţa supărării? Vrea dânsul să susţină că acele monede 
în sine sunt în capul meu şi că fac parte din sentimentele 
mele? Dacă asta vrea să spună, atunci orice alte cuvinte sunt 
de prisos: nimic nu mai poate fi diferenţiat de nimic; dacă 
aceste două lucruri nu sunt distincte, atunci ce mai poate fi? 
Următorul lucru pe care îl vom auzi este că masa asta la care 
scriu este în realitate unul şi acelaşi lucru cu încăperea în care 
mă aflu; că un cal de trăsură este, în fond, imposibil de dife¬ 
renţiat în raport cu catedrala St. Paul; că această carte a lui 
Mill, pe care o ţin în mână, deoarece a fost mulţumirea dânsu¬ 
lui să o scrie, este acum, în chiar această clipă, o parte din feri¬ 
cirea pe care a resimţit-o cu mulţi ani în urmă, şi care de multă 
vreme a încetat să mai existe. Vă implor, gândiţi-vă o clipă ce 
nonsens condamnabil sunt toate astea. „Banii 44 , spune Mill, 
„nu sunt de dorit decât ca o cale spre fericire 44 . Poate că aşa 
este; dar ce mai urmează? „însă 44 , spune Mill, „banii sunt 
doriţi, fără nici o îndoială, şi doar în sine 44 . „Da, continuă 44 , 
spunem noi. „Ei bine 44 , spune Mill, „dacă banii sunt doriţi în 
sine, trebuie ca ei să fie de dorit ca scop în sine: aşa am spus 
chiar eu însumi 44 . „Ah 44 , spunem noi, „dar tot dumneata ai spus 
chiar acum că nu sunt de dorit decât ca un mijloc 44 . „Admit că 
am spus-o“, afirmă Mill, „dar o să încerc să împac spiritele, 
spunând că ceea ce este numai un mijloc spre un scop este 
acelaşi lucru cu o parte a acelui scop. îndrăznesc să sper că 
publicul nu va observa 44 . Şi publicul, într-adevăr, n-a observat. 
Totuşi asta este exact ceea ce a făcut Mill. A anulat diferenţa 
existentă între mijloace şi scopuri, pe a cărei respectare scru¬ 
puloasă se bazează întregul său hedonism. Şi a fost obligat să 
facă asta, deoarece nu a reuşit să facă distincţie între „scop 44 în 
sensul de ceea ce este de dorit, şi „scop 44 în sensul de ceea ce 
este dorit: o distincţie presupusă ca existentă atât de prezenta 
argumentaţie cât şi de întreaga sa carte. Aceasta este o con¬ 
secinţă a erorii naturaliste. 

44. Mill, deci, nu are nimic mai bun de spus în favoarea 
sa decât asta. Cele două afirmaţii fundamentale ale sale sunt, 
cu propriile sale cuvinte, „că a considera despre un obiect că 
este de dorit (dacă nu e vorba de consecinţele sale) şi a-1 con¬ 
sidera ca fiind mulţumitor sunt unul şi acelaşi lucru; şi că a 
dori ceva, altfel decât în măsura în care ideea respectivă este 
mulţumitoare, este o imposibilitate fizică şi metafizică. 4 * 1 
Ambele aceste afirmaţii sunt, după cum am văzut, susţinute în 
principal prin erori. Prima pare să se bazeze pe eroarea natu¬ 
ralistă; cea de-a doua se bazează în parte pe aceasta, în parte 
pe eroarea de a confunda scopurile şi mijloacele şi în parte pe 
eroarea de a face confuzie între un gând mulţumitor şi gândul 
la o mulţumire. Chiar cuvintele sale demonstrează asta. De¬ 
oarece ideea despre lucru este mulţumitoare, în cea de-a doua 
clauză a sa, este evident considerată ca fiind acelaşi lucru cu 
ceea ce desemnează dânsul prin cuvintele „considerându-1 a fi 
mulţumitor 44 în prima. 

Ca urmare, argumentele lui Mill în favoarea afirmaţiei 
că mulţumirea este unicul lucru bun, şi respingerea lor de 
către noi, pot fi rezumate după cum urmează: 

întâi de toate, dânsul consideră că „de dorit 44 , pe care îl 
utilizează ca sinonim pentru „bine 44 , înseamnă ceea ce poate fi 
dorit. Testul a ceea ce poate fi dorit este, în conformitate cu 
domnia sa, ceea ce este dorit în realitate: de aceea, spune dân¬ 
sul, dacă putem găsi un lucru care este dorit întotdeauna, el şi 
numai el, acel lucru va fi cu necesitate singurul lucru care este 
de dorit, singurul lucru care este bun ca scop. în această argu¬ 
mentaţie este implicată clar eroarea naturalistă. Acea eroare - 
am explicat deja - constă în afirmaţia că binele este o noţiune 
simplă sau complexă, care poate fi definită în termeni de ca¬ 
lităţi naturale. în cazul lui Mill, binele se presupune că este, 
pur şi simplu, ceea ce este de dorit; şi ceea ce este de dorit este 
ceva ce poate fi definit în termeni naturali. Mill ne spune că ar 
trebui să dorim ceva (o afirmaţie etică), deoarece chiar dorim 

acel ceva în realitate; dar dacă afirmaţia sa, că „Ar trebui să 
doresc 44 nu înseamnă nimic altceva decât „Chiar doresc 44 , ar fi 
adevărată, atunci domnia sa n-ar fi îndreptăţit să afirme decât 
că „Noi chiar dorim cutare şi cutare, deoarece chiar dorim 
asta 44 ; şi asta nu este câtuşi de puţin o afirmaţie etică; este o 
simplă tautologie. Obiectivul întregii cărţi a lui Mill este să ne 
ajute să descoperim ce ar trebui să facem; dar, de fapt, încer¬ 
când să definească înţelesul acestui „ar trebui 44 , dânsul s-a de¬ 
barasat complet de îndeplinirea acestui obiectiv: s-a rezumat 
la a ne spune ceea ce chiar facem. 

Primul argument al lui Mill este deci că, deoarece bine 
înseamnă dorit, de aceea tot ce este dorit este bine; dar, ajun¬ 
gând astfel la o concluzie etică, adică prin negarea în fapt a 
posibilităţii de a ajunge la orice concluzie etică, dânsul mai 
are nevoie de un argument suplimentar pentru a face din 
această concluzie baza hedonismului său. Trebuie să probeze 
că noi dorim întotdeauna mulţumirea sau eliberarea de supă¬ 
rare, şi că nu dorim niciodată nimic altceva, indiferent ce. 
Această a doua doctrină, pe care profesorul Sidgwick a numit-o 
hedonism psihologic, am dezbătut-o corespunzător. Am arătat 
cât de evident de neadevărat este că nu dorim niciodată nimic 
altceva în afară de mulţumire; şi cum nu există nici o umbră 
de temei pentru a spune măcar că, ori de câte ori dorim ceva, 
întotdeauna dorim mulţumire cât şi acel ceva. Am atribuit 
credinţa obstinată în aceste neadevăruri în parte unei confuzii 
între cauza dorinţei şi obiectul dorinţei. Se poate, am spus eu, 
să fie adevărat că dorinţa nu poate apărea niciodată decât dacă 
este precedată de o plăcere reală oarecare; dar chiar dacă asta 
este adevărat, de aici nu rezultă însă nici un motiv pentru a 
spune că obiectul dorinţei este întotdeauna o oarecare mulţu¬ 
mire viitoare. Prin obiect al dorinţei se înţelege acel obiect a 
cărui idee produce în noi o dorinţă; o oarecare mulţumire, pe 
care o anticipăm, o mulţumire pe care nu o avem, este cea care 
este obiectul dorinţei, ori de câte ori dorim o mulţumire. Şi 
orice mulţumire reală, care poate fi stârnită de ideea acestei 

mulţumiri anticipate, nu este, evident, aceeaşi mulţumire cu 
acea mulţumire anticipată, a cărei singură realitate este ideea 
în sine. Această mulţumire reală nu este ceea ce vrem noi; 
ceea ce vrem noi este ceva ce nu avem; şi a spune că mulţu¬ 
mirea este ceva ce ne face totdeauna să vrem să o avem este 
absolut diferit de a spune că ceea ce dorim noi întotdeauna să 
avem este numai mulţumire. 

în cele din urmă, după cum am văzut, Mill admite toate 
acestea. Dânsul insistă că în realitate noi dorim şi alte lucruri 
în afară de mulţumire, şi totuşi continuă să susţină că în reali¬ 
tate noi nu dorim nimic altceva. încearcă să elimine această 
contradicţie făcând confuzie între două noţiuni, între care a 
făcut anterior permanent diferenţă, cu cea mai mare grijă - 
noţiunile de scop şi de mijloc. Acum dânsul susţine că un mij¬ 
loc spre un scop este acelaşi lucru cu o parte a acelui scop. 
Acestei ultime erori trebuie să i se acorde o deosebit de mare 
atenţie, deoarece decizia noastră ultimă cu privire la hedonism 
va fi centrată în mare parte pe ea. 

45. Exact la această decizie ultimă cu privire la hedo¬ 
nism este cea la care încercăm acum să ajungem. Până acum 
nu m-am ocupat decât de respingerea argumentelor naturaliste 
ale lui Mill în sprijinul hedonismului; dar doctrina că singură 
mulţumirea este de dorit poate fi totuşi adevărată, deşi erorile 
lui Mill nu pot demonstra că este aşa. Aceasta este problema 
căreia trebuie să-i fac acum faţă. Această propoziţie, „singură 
mulţumirea este bună sau de dorit“, aparţine, fără nici o în¬ 
doială, acelei clase de propoziţii, căreia Mill, la început, a con¬ 
siderat şi el, corect, că-i aparţine, clasei de principii primare, 
care nu sunt capabile de probare prin demonstraţie directă. 
Dar în acest caz, după cum bine spune şi dânsul, „se pot pre¬ 
zenta argumente capabile de a determina intelectul fie să-şi 
dea, fie să-şi reţină consimţământul în privinţa doctrinei 44 (p. 7). 
Exact asemenea argumente prezintă profesorul Sidgwick, şi 
exact de acelaşi gen sunt cele pe care voi încerca eu să le 
prezint, având în vedere exact scopul contrar. Această propo¬ 
ziţie, că „numai mulţumirea este bună ca scop 44 , propoziţia 




HEDONISMUL 


191 


fundamentală a hedonismului etic, poate fi deci, folosind 
cuvintele profesorului Sidgwick, rezultatul unei intuiţii. Voi 
încerca să vă demonstrez că intuiţia mea o respinge, aşa cum a 
dânsului o susţine. Dar s-ar putea ca, şi în aceste condiţii, să 
fie totuşi adevărată; nici o intuiţie nu poate proba că este ade¬ 
vărată sau nu; şi eu trebuie să mă declar satisfăcut dacă voi 
putea „să prezint argumente capabile să determine intelectul 44 
să o respingă. 

Ei bine, se poate spune că această stare de fapt este ex¬ 
trem de puţin satisfăcătoare. într-adevăr; dar este important să 
facem distincţie între două motivaţii diferite ce pot fi invocate 
pentru a o considera aşa. Este nesatisfăcătoare deoarece prin¬ 
cipiul nostru nu poate fi probat? sau este nesatisfăcătoare de- 
oarce nu cădem de acord unul cu altul asupra lui? Sunt încli¬ 
nat să cred că al doilea este motivul principal. Deoarece sim¬ 
plul fapt că, în anumite cazuri, probarea este imposibilă nu ne 
stânjeneşte de obicei câtuşi de puţin. De exemplu, nimeni nu 
poate proba că lângă mine este un scaun; totuşi, nu cred că se 
simte cineva nesatisfăcut din cauza asta. Suntem cu toţii de 
acord că lângă mine este un scaun, şi asta este destul ca să ne 
mulţumească, deşi este foarte posibil să greşim. S-ar putea, 
bineînţeles, să vină un nebun care să spună că nu e un scaun, 
ci un elefant. Noi n-am putea proba că el greşeşte, şi faptul că 
nu a fost de acord cu noi ar putea să înceapă să ne stânje¬ 
nească. Ne vom simţi stânjeniţi, deci, mult mai mult, dacă 
cineva, pe care nu-1 considerăm nebun, nu este de acord cu 
noi. Vom încerca să discutăm în contradictoriu cu persoana 
respectivă, şi vom fi probabil cât se poate de mulţumiţi dacă îl 
vom face să fie de acord cu noi, deşi nu ne vom fi probat 
punctul de vedere. Nu putem face decât să încercăm sa con¬ 
vingem acea persoană demonstrându-i că opinia noastră este 
în concordanţă cu o problemă diferită, pe care persoana res¬ 
pectivă o consideră adevărată, pe când opinia sa iniţială este 
în contradicţie cu acel lucru. Dar va fi imposibil de probat că 
acel altceva, despre care amândoi suntem de acord că este 
adevărat, este într-adevăr aşa; ne vom mulţumi să lămurim 

problema în dispută cu ajutorul acelui ceva, pur şi simplu pen¬ 
tru că suntem amândoi de acord în privinţa lui. Pe scurt, insa¬ 
tisfacţia noastră în aceste cazuri este aproape întotdeauna de 
tipul celei resimţite de sărmanul lunatic din poveste. „Eu zi¬ 
ceam că lumea este nebună“, spunea el, „şi lumea zice că 
nebun sunt eu; şi, din această confuzie m-au exclus din rândul 
ei“. Aproape întotdeauna, spun eu, un asemenea tip de neîn¬ 
ţelegere, şi nu imposibilitatea de a proba, ne face să conside¬ 
răm o stare de fapt ca nesatis făcătoare. Deoarece, într-adevăr, 
cine poate proba că proba însăşi este o dovadă a adevărului? 
Suntem cu toţii de acord că legile logicii sunt adevărate, şi de 
aceea acceptăm rezultatele probate cu ajutorul lor; dar o ase¬ 
menea probă este satisfăcătoare doar pentru că suntem cu 
toţii, pe deplin, de acord că logica este un garant al adevărului. 
Şi totuşi nu putem, pentru că asta este natura situaţiei, să 
probăm că avem dreptate fiind de acord în privinţa ei. 

Ca urmare, nu cred că ar trebui să ne simţim prea apăsaţi 
de admiterea faptului că nu putem proba că doar mulţumirea 
singură este bună. S-ar putea să fim capabili să ajungem la un 
acord trecând peste asta; şi dacă se va întâmpla asta, co nsider 
că faptul va fi pe deplin satisfăcător. Şi totuşi nu sunt prea 
optimist cu privire la perspectiva unei asemenea satisfacţii. 
Etica şi filozofia, în general, s-au găsit întotdeauna într-o stare 
cât se poate de puţin satisfăcătoare. Nu a existat nici un acord 
unanim în privinţa lor, aşa cum există în privinţa scaunelor, a 
lămpilor, a băncilor. De aceea aş fi de-a dreptul nebun să sper 
să rezolv dintr-o dată o problemă extrem de controversată, ba 
încă şi definitiv. Este extrem de improbabil că voi reuşi aşa 
ceva. Ar fi extrem de prezumpţios fie şi numai să sper că, în 
final, să zicem două sau trei secole de aici încolo, va exista un 
acord în privinţa faptului că mulţumirea nu este singurul lucru 
bun. Chestiunile filozofice sunt atât de dificile, problematica 
ridicată este atât de complexă, încât nimeni nu se poate 
aştepta, acum cu nimic mai mult decât în trecut, să câştige mai 
mult decât o recunoaştere foarte limitată. Şi totuşi vă măr¬ 
turisesc că, mie, consideraţiile pe care vi le voi prezenta în 

continuare mi se par cât se poate de convingătoare. Şi cred că 
ele ar trebui să convingă, dacă le voi formula eu cum trebuie, 
în orice caz, pot măcar să încerc. Şi voi încerca acum să pun 
capăt acelei stări de fapt nesatisfacătoare, de care vorbeam 
mai devreme. Voi încerca să vă fac să încuviinţaţi că princi¬ 
piul fundamental al hedonismului este, foarte probabil, o ab¬ 
surditate, demonstrând ce trebuie să însemne acesta, dacă este 
analizat cu claritate, şi cum această semnificaţie clară este în 
contradicţie cu alte credinţe ale noastre, la care, sper eu, nu 
este chiar aşa de uşor să renunţăm. 

46. Ei bine, acum vom trece să discutăm hedonismul 
intuiţionist. Şi începutul acestei dezbateri marchează, trebuie 
subliniat, un punct de importanţă crucială în metoda mea 
etică. Punctul de vedere asupra căruia am insistat până acum, 
acela că „binele este indefinibil 44 , şi că a nega asta implică 
apariţia unei erori, este capabil de demonstrare directă: de¬ 
oarece negându-1, se ajunge la contradicţii. Dar acum ajungem 
la problema a cărei soluţionare este însăşi raţiunea de a fi a 
eticii, problema de a preciza ce anume lucruri sau calităţi sunt 
bune. Indiferent care va fi răspunsul la această întrebare, nu 
este posibil ca el să fie probat prin demonstraţie directă, şi 
aceasta tocmai datorită faptului că soluţia la problema ante¬ 
rioară, cu privire la înţelesul binelui, a fost posibilă printr-o 
demonstraţie directă. Trebuie acum să ne limităm la speranţa 
de a găsi ceea ce Mi 11 numea „probe indirecte 44 , speranţa de a 
ne convinge unul pe altul, la nivel intelectual; şi trebuie să ne 
limităm acum numai la asta, deoarece în privinţa primei pro¬ 
bleme nu am fost constrânşi la o asemenea limitare. Iată, deci, 
o intuiţie care este de supus verdictului dumneavoastră - in¬ 
tuiţia că „mulţumirea singură este bună ca scop - bună în sine 
şi pentru sine 44 . 

47. Ei bine, în acest context, pare mai întâi de dorit să 
abordăm o alta din doctrinele lui Mill - o altă doctrină pe care, 
în interesul hedonismului, profesorul Sidgwick a găsit cu cale, 
foarte înţelept, să o respingă. Aceasta este doctrina referitoare 

la „diferenţele de calitate ale mulţumirii**. „Dacă sunt între- 
bat“ spune Mill 1 , „ce înţeleg prin diferenţă de calitate a mul¬ 
ţumirii, sau ce face o mulţumire mai valoroasă ca alta, doar ca 
mulţumire, lăsând de-o parte diferenţele cantitative, atunci nu 
există decât un singur răspuns posibil. Dintre două mulţumiri, 
dacă este una căreia toţi sau aproape toţi cei care le-au resimţit 
personal pe amândouă îi acordă preferinţă, fără a ţine cont de 
o obligaţie morală de a face asta, aceea este mulţumirea care 
este mai de dorit. Dacă una din cele două este plasată, de cei 
care sunt complet familiarizaţi cu ambele, cu atât de mult dea¬ 
supra celeilalte încât o preferă, chiar dacă sunt conştienţi că 
aceasta va fi însoţită de o cantitate de dezaprobare superioară, 
şi nu renunţă la ea pentru orice cantitate din cealaltă mulţu¬ 
mire de care este capabilă natura lor personală, atunci este jus¬ 
tificat să-i atribuim tipului preferat o superioritate calitativă, 
depăşind într-o asemenea măsură aprecierile cantitative, încât 
le fac, prin comparaţie, lipsite de importanţă.** 

Acum, este bine cunoscut faptul că Bentham şi-a bazat 
pledoaria lui în favoarea hedonismului exclusiv pe „cantitatea 
de mulţumire**. Lui îi aparţine maxima conform căreia „egale 
fiind cantităţile de mulţumire resimţită, «a băga băţul 2 » sau o 
poezie sunt la fel de bune.** Dar se pare că Mill consideră în 
aparenţă că Bentham a demonstrat, totuşi, că poezia este mai 
bună decât «a băga băţul»; că poezia produce o cantitate mai 
mare de mulţumire. Şi totuşi, spune Mill, utilitariştii „s-ar 
putea să prefere cealaltă alternativă şi, cum s-ar putea spune, 
la nivel înalt, să accepte toate consecinţele** (p. 11). Ei bine, se 
vede clar din aceasta că Mill recunoaşte „calitatea de mulţu- 
mire“ ca fiind un alt criteriu - sau unul diferit - pentru esti¬ 
marea mulţumirilor, decât cantitatea lui Bentham; şi mai mult, 
prin acel „mai înalt** generator de foarte multe întrebări, pe 
care după aceea îl traduce prin „superior**, domnia sa pare să 
trădeze un sentiment de stânjeneală, că, la urma urmei, dacă 

'd. 12. 

2 In original: pushpin - joc de copii mici; trivialitate (a băga...). (N.T.) 

vei considera calitatea de mulţumire ca singurul tău standard 
de evaluare, ceva s-ar putea să meargă prost şi s-ar putea să 
meriţi să ţi se spună că eşti porc. Şi s-ar putea ca şi în realitate 
să meriţi, într-adevăr, să ţi se spună aşa. Dar, cu toate astea, eu 
nu vreau să demonstrez decât că afirmaţiile lui Mill cu privire 
la calitatea de mulţumire sunt lipsite de consecvenţă în raport 
cu hedonismul său, sau altfel, că nu oferă acestuia mai multă 
bază decât cea pe care i-o oferă simpla noţiune de cantitate de 
plăcere. 

Se va vedea că testul lui Mill pentru stabilirea superiori¬ 
tăţii calitative a unei mulţumiri în raport cu alta este preferinţa 
exprimată de oameni care le-au experimentat pe amândouă. O 
mulţumire astfel preferată, susţine el, este mai de dorit. Dar, 
după cum am văzut, tot dânsul susţine că „a considera un 
obiect ca de dorit şi a-1 considera ca mulţumitor sunt unul şi 
acelaşi lucru 44 (p. 58). Dânsul susţine deci că preferinţa expri¬ 
mată de experţi probează că o mulţumire este mai mulţumi¬ 
toare decât alta. Dar, dacă aşa ar fi, cum poate face dânsul dis¬ 
tincţie între acest standard şi cel al cantităţii de mulţumire? 
Poate fi o mulţumire mai mulţumitoare decât alta, exceptând 
sensul că produce mai multă mulţumire? Dacă e să mai dăm 
vreo crezare sensului cuvintelor, „mulţumitor 44 trebuie să de¬ 
semneze o anume calitate comună tuturor lucrurilor care sunt 
mulţumitoare; şi, dacă este aşa, atunci un lucru nu poate fi 
decât mai bun decât altul, după cum cele două lucruri com¬ 
parate dispun de această calitate într-o cantitate mai mare sau 
mai mică. Dar, atunci, să încercăm o altă alternativă, şi să pre¬ 
supunem că Mill nu vrea să susţină la modul serios că această 
preferinţă a experţilor dovedeşte, pur şi simplu, că o mulţu¬ 
mire este mai mulţumitoare decât alta. Ei bine, în acest caz, ce 
înseamnă „preferat 44 ? Nu poate însemna „mai dorit 44 , din mo¬ 
ment ce, după cum ştim, măsura dorinţei este întotdeauna, 
conform celor spuse de Mill, direct proporţională cu măsura de 
mulţumire. Dar, în acest caz, baza hedonismului lui Mill se 
prăbuşeşte, deoarece dânsul admite că un lucru poate fi prefe¬ 
rat în raport cu altul, şi astfel se dovedeşte că este mai de dorit, 
deşi nu este mai dorit. în acest caz, raţionamentul lui Mill 

referitor la preferinţă nu este decât o judecată de genul acelor 
intuiţii despre care eu am afirmat că sunt necesare pentru a 
enunţa principiul hedonismului sau oricare alt principiu. Este o 
judecată directă că un lucru este mai de dorit decât un altul, 
sau mai bun decât un altul; o judecată pur independentă de 
orice consideraţii cu privire la faptul că un lucru este mai dorit 
sau mai mulţumitor decât altul. Asta este totuna cu a admite că 
binele este bine, şi nimic altceva. 

48. Şi încă o idee reliefată de această dezbatere. Jude¬ 
cata formulată de Mill referitoare la preferinţe, departe de a 
fixa principiul că singură mulţumirea este bună, este, evident, 
lipsită de consecvenţă în raport cu aceasta. Dânsul admite că 
experţii pot judeca dacă o mulţumire este mai de dorit decât 
alta, deoarece mulţumirile diferă calitativ. Dar ce înseamnă 
asta? Dacă o mulţumire poate fi diferită calitativ de o alta, asta 
înseamnă că o mulţumire este ceva complex, ceva compus, de 
fapt, din mulţumire în plus faţă de ceea ce produce mulţumire. 
De exemplu, Mill vorbeşte despre „slăbiciunile senzuale 44 ca 
despre „mulţumiri de nivel scăzut 44 . Dar ce înseamnă slăbiciu¬ 
ne senzuală? Este, cu siguranţă, excitarea unui anumit simţ, 
împreună cu mulţumirea cauzată de o asemenea excitare. De 
aceea Mill, admiţând că slăbiciunea senzuală poate fi conside¬ 
rată prin judecată nemijlocită ca fiind de nivel mai scăzut de¬ 
cât alte mulţumiri, în care măsura de mulţumire implicată 
poate fi aceeaşi, admite că alte lucruri pot fi bune, sau rele, 
absolut independent de mulţumirea care le însoţeşte. O mulţu¬ 
mire este, de fapt, un termen cât se poate de neadecvat, care 
ascunde faptul că acum nu mai avem de-a face cu mulţumire ci 
cu altceva, care, într-adevăr, se poate să producă cu necesitate 
mulţumire, dar, nu este mai puţin adevărat, este ceva absolut 
diferit de aceasta. 

Deci Mill, considerând că a estima calitatea de mulţu¬ 
mire este în perfectă corelaţie cu principiul său hedonist că 
singure mulţumirea şi absenţa supărării sunt de dorit ca sco¬ 
puri, a comis încă o eroare, făcând confuzie între scopuri şi 
mijloace. Chiar chiar dacă vom considera cea mai favorabilă 
presupunere legată de ceea ce înţelege dânsul prin asta, să pre- 

supunem că dânsul nu înţelege prin asta, aşa cum rezultă din 
cuvintele sale, ceea ce produce mulţumire şi mulţumirea astfel 
produsă. Să presupunem că dânsul înţelege prin asta că există 
diverse genuri de mulţumire, în sensul în care există şi diverse 
genuri de culori - albastru, roşu, verde etc. Chiar şi în acest 
caz, dacă este să spunem că scopul nostru este numai culoarea, 
atunci, deşi este imposibil să obţinem culoare fără a avea o 
anume culoare specifică, totuşi acea culoare pe care o obţinem 
este numai un mijloc spre a obţine culoare, dacă culoarea este, 
într-adevăr, scopul nostru. Şi dacă culoarea este singurul scop 
posibil al nostru aşa cum susţine Mill că este mulţumirea, 
atunci nu poate exista nici un posibil motiv pentru a prefera o 
culoare în raport cu alta, roşu, să zicem, faţă de albastru, ex¬ 
ceptând faptul că vom considera că una este mai culoare decât 
cealaltă. Totuşi exact opusul acestei idei este ceea ce Mill 
încearcă să susţină cu privire la mulţumire. 

Ca urmare, examinarea opiniei lui Mill că anumite mul¬ 
ţumiri sunt superioare calitativ altora, îmi dezvăluie un punct 
de vedere care poate „ajuta la convingerea intelectului 44 cu pri¬ 
vire Ia intuiţia „Mulţumirea este singurul lucru bun 44 . Deoarece 
aduce la lumină faptul că, dacă spui „mulţumire 44 , atunci prin 
asta trebuie să înţelegi chiar „mulţumire 44 : trebuie să înţelegi un 
anume lucru comun tuturor diferitelor „mulţumiri 44 , un anume 
lucru care poate exista în măsuri diferite, dar care nu poate fi 
de genuri diferite. Am arătat că, dacă se spune, aşa cum o face 
Mill, că trebuie luată în consideraţie calitatea mulţumirii, atunci 
nu se mai susţine câtuşi de puţin că numai mulţumirea este 
bună ca scop, din moment ce aici este implicat cu totul altceva, 
ceva ce nu este prezent în toate mulţumirile, şi care este, de 
asemenea, bun ca scop. Exemplul pe care l-am dat, referitor la 
culori, ilustrează acest punct de vedere în cea mai manifestă 
formă a sa. Este limpede dacă spui: „Singură culoarea este bună 
ca scop final 44 ; atunci nu se poate da nici un motiv posibil pen¬ 
tru a acorda preferinţă unei culori în raport cu alta. în această 
situaţie singurul tău standard cu privire la bine şi la rău este 
„culoarea 44 ; şi, din moment ce roşu şi albastru se conformează 
în egală măsură acestui unic standard, nu mai poţi avea şi un 




198 


G. E. MOORE 


altul, prin care să apreciezi dacă roşu este mai bun decât albas¬ 
tru. Este adevărat că nu poţi obţine culoare decât dacă obţii, de 
fapt, o culoare particulară: de aceea, acestea, dacă culoarea 
este scopul, vor fi bune ca mijloc, dar nici una dintre ele nu 
poate fi mai bună decât alta nici măcar ca mijloc, şi cu atât mai 
puţin poate fi vreuna dintre ele ca scop în sine. Acelaşi lucru se 
întâmplă cu mulţumirea: Dacă susţinem într-adevăr că „Mulţu¬ 
mirea singură este bună ca scop“, atunci trebuie să fim de 
acord cu Bentham şi cu maxima lui. A respinge astfel afirma¬ 
ţia lui Mill cu privire la calitatea de mulţumire, înseamnă deci 
a face un mare pas înainte în direcţia dorită. Cititorul nu va 
mai fi acum împiedicat să fie de acord cu mine, de nici o idee 
că principiul hedonist „Mulţumirea singură este bună ca scop“ 
poate fi în concordanţă cu afirmaţia că o mulţumire poate fi de 
o calitate mai bună decât alta. Deoarece aceste două afirmaţii, 
am văzut deja, sunt în contradicţie una cu alta. Trebuie să fa¬ 
cem o alegere între ele: şi dacă o alegem pe ultima, atunci 
renunţăm la principiul hedonismului. 

49. Dar, după cum am spus, profesorul Sidgwick şi-a 
dat seama că aceste două afirmaţii sunt contradictorii. Şi-a dat 
seama că trebuie să aleagă între ele. Şi a ales. A respins ideea 
existenţei noţiunii de calitate de mulţumire şi a acceptat prin¬ 
cipiul hedonist. Dânsul încă susţine că „Mulţumirea singură 
este bună ca scop‘\ Tot aşa cum şi eu sper ca, prin dezbaterea 
aceasta să îndepărtez multe asemenea prejudicii şi neînţelegeri 
care v-ar putea împiedica să fiţi de acord cu mine. Dacă pot 
demonstra că unele din considerentele pe care le enunţă profe¬ 
sorul Sidgwick sunt astfel încât sub nici o formă nu este 
nevoie ca noi să fim de acord cu ele, şi că altele sunt în reali¬ 
tate mai degrabă în favoarea mea decât în a dânsului, atunci 
vom fi cu câţiva paşi mai aproape de unanimitatea pe care ne-o 
dorim. 

50. Pasajele din Methods of Ethics asupra cărora vă 
invit acum să vă îndreptaţi atenţia se găsesc în I. IX. 4 şi în III. 
XIV. 4-5. 

Primul dintre aceste pasaje sună după cum urmează: 

„Cred că dacă examinăm cu grijă asemenea rezultate 
permanente cum sunt cele care de obicei sunt considerate a fi 
bune, altele decât calităţi ale fiinţelor umane, nu vom găsi 
nimic care, la o cugetare adâncă, să poată să pară a poseda 
această calitate a bunătăţii în afara relaţiei cu existenţa umană, 
sau cel puţin cu o anume conştientizare sau simţire. 

De exemplu, de obicei noi considerăm că anumite 
obiecte, scene etc. sunt bune datorită faptului că posedă fru¬ 
museţe, şi altele că sunt rele, datorită urâţeniei: totuşi nimeni 
nu se poate gândi raţional la producerea de frumuseţe în natura 
exterioară, în afara oricărei posibilităţi de contemplare a ei de 
către fiinţele umane. De fapt, când frumuseţea este considerată 
ca fiind obiectivă, se înţelege de obicei prin asta că există ca 
frumuseţe în afara relaţiei specifice cu un intelect oarecare: 
adică doar că există un standard oarecare de frumuseţe valabil 
pentru toate intelectele. 

S-ar putea însă spune că frumuseţea şi alte rezultate, 
considerate de obicei ca fiind bune, deşi nu le concepem pen¬ 
tru a exista desprinse de relaţia cu fiinţele umane (sau cel puţin 
cu anumite intelecte), acestea sunt totuşi separabile ca scopuri 
de fiinţele umane de care depinde existenţa lor, că realizarea 
lor poate fi concepută ca intrând în competiţie cu perfecţiunea 
sau cu fericirea acestor fiinţe. De aceea, deşi lucrurile fru¬ 
moase nu pot fi considerate ca demne de produs altfel decât în 
scop de contemplare, totuşi un om îşi poate dedica în totalitate 
persoana producerii lor, fără a ţine cont de indivizii care le vor 
contempla. Similar, cunoaşterea este un bun ce nu poate exista 
fără de posesia ei de către anumite intelecte particulare; şi 
poate considera această dezvoltare ca scop ultim, fără să ţină 
cont de al doilea aspect al problemei. 

Totuşi, imediat ce alternativele sunt evitate clar, se va 
susţine în general, cred eu, că frumuseţea, cunoaşterea şi alte 
bunuri ideale, la fel ca toate lucrurile materiale exterioare, nu 
sunt urmărite de oameni decât în măsura în care ele duc (1) la 
fericire sau (2) la perfecţionarea sau la desăvârşirea existenţei 
umane. Eu spun «umană 44 deoarece, deşi cei mai mulţi utili¬ 
tarişti consideră mulţumirea (şi eliberarea de supărare) a ani- 

malelor inferioare ca fiind inclusă în fericirea pe care ei o con¬ 
sideră ca fiind corectul şi propriu-zisul scop al comportamen¬ 
tului, nimeni nu pare mulţumit la ideea că ar trebui să per¬ 
fecţionăm animalele altfel decât ca o cale către scopurile noas¬ 
tre, sau cel puţin ca obiecte de contemplare ştiinţifică sau 
estetică pentru noi. Nici, repet, nu putem include, ca scop 
practic, existenţa unor fiinţe superioare celei umane. Cu certi¬ 
tudine noi legăm şi aplicăm ideea de Bine de Divina Existenţă, 
aşa cum o facem şi în raport cu munca Sa, şi încă într-o 
manieră proeminentă: şi când se spune că «ar trebui să facem 
toate lucrurile pentru slava lui Dumnezeu», pare să se implice 
prin asta că existenţa lui Dumnezeu este făcută mai bună prin 
slăvirea noastră către El. Totuşi această deducţie, atunci când 
este enunţată explicit, pare cumva lipsită de pietate; şi în gene¬ 
ral teologii se feresc de ea şi se reţin să facă uz de ideea unei 
posibile adăugiri la Bunătatea Divinei Existenţe ca o datorie 
umană. Nici influenţa acţiunilor noastre asupra altor inteli¬ 
genţe extraumane, în afară de cea Divină, nu poate constitui, la 
ora actuală, obiectul unei dezbateri ştiinţifice. 

De aceea voi afirma cu deplină încredere că, dacă este să 
existe vreun Bine altul decât Fericirea, care să fie urmărit de 
om ca scop ultim practic, acesta nu poate fi decât Bunătatea, 
Perfecţionarea sau Desăvârşirea Existenţei Umane. în ce mă¬ 
sură această noţiune include în ea mai mult decât Virtute, care 
este relaţia ei exactă în raport cu Mulţumirea, şi la ce metodă 
vom ajunge pe cale logică, dacă o acceptăm ca fundamentală, 
sunt toate întrebări pe care este mai convenabil să le discutăm 
după ce vom examina în detaliu aceste alte două noţiuni, 
Mulţumire şi Virtute, fapt în care vom fi angajaţi pe parcursul 
următoarelor două cărţi.“ 

Trebuie remarcat că în acest pasaj profesorul Sidgwick 
încearcă să limiteze gama de obiecte printre care se pot găsi 
scopurile ultime. Totuşi dânsul încă nu spune ce este un scop, 
ci doar exclude dintre ele orice, în afara anumitor caracteristici 
ale existenţei umane. Şi toate scopurile posibile, pe care dân¬ 
sul le exclude altfel, nu vor mai fi luate de acum încolo în con¬ 
siderare. Sunt scoase din domeniul eticii o dată pentru tot- 

deauna prin acest pasaj, şi numai prin acest pasaj. Ei bine, este 
această excludere justificată? 

Eu nu pot crede că este. „Nimeni 44 , spune profesorul 
Sidgwick, „nu va considera raţional să urmărească producerea 
de frumuseţe în natura exterioară, separată de orice posibilă 
contemplare a acesteia de către fiinţele umane 44 . Ei bine, eu aş 
putea spune imediat că eu, unul, consider aşa ceva perfect 
raţional; şi să vedem dacă nu mai pot hotărî pe cineva să fie de 
acord cu mine. Să examinăm ce înseamnă de fapt această afir¬ 
maţie. Ea ne îndreptăţeşte să construim următoarea pledoarie. 
Să ne imaginăm o lume extraordinar de frumoasă. Imagina- 
ţi-vi-o pe cât de frumoasă puteţi să vi-o imaginaţi; puneţi în 
acel tablou tot ceea ce admiraţi mai mult pe acest pământ - 
munţi, râuri, mări; copaci şi apusuri de soare, stelele şi luna. 
Imaginaţi-vă toate acestea îmbinate în cele mai potrivite pro¬ 
porţii, astfel încât nici un lucru să nu domine un altul, ci ca 
flecar ' să contribuie la mărirea frumuseţii întregului. Şi apoi 
imaginaţi-vă cea mai urâtă dintre lumi pe care vă stă în putere 
să o conr^peţi. Imaginaţi-vi-o ca o simplă grămadă de gunoi, 
conţinâ’ d tot ce e mai dezgustător pentru noi, indiferent de 
motiv, şi întregul, pe cât este posibil, fără o singură trăsătură 
plăcută. între două asemenea lumi suntem îndreptăţiţi să fa¬ 
cem comparaţie; se încadrează în spusele profesorului Sidgwick, 
şi comparaţia este extrem de relevantă în privinţa acestora. 
Singurul lucru pe care nu suntem îndreptăţiţi să ni-1 imaginăm 
este că vreo fiinţă umană a fost vreodată sau va fi posibil să 
trăiască vreodată pe vreuna din ele, că o asemenea fiinţă va 
ajunge vreodată să se bucure de frumuseţea primei sau să 
urască urâţenia celei de-a doua. Ei bine, chiar şi aşa, presu- 
punându-le absolut separate de orice posibilă contemplare de 
către fiinţele umane; totuşi, este iraţional să susţii că este mai 
bine să existe lumea cea frumoasă, decât cea care este urâtă? 
N-ar fi mai bine, în orice caz, să o producem pe aceasta, şi nu 
pe cealaltă? Cu siguranţă, eu nu mă pot stăpâni să nu cred că 
aşa ar fi; şi sper că unii vor fi de acord cu mine în acest caz 
extrem. Pentru că este un caz extrem. Este foarte puţin proba¬ 
bil, ca să nu spunem imposibil, că vom fi puşi vreodată în situ- 

aţia unei astfel de alegeri. In orice alegere reală ar trebui să 
analizăm posibilele efecte ale acţiunii noastre asupra fiinţelor 
conştiente, şi printre aceste posibile efecte sunt întotdeauna 
câteva, cred eu, care ar trebui să fie preferate existenţei simplei 
frumuseţi. Dar asta nu înseamnă, în stadiul nostru actual, în 
care numai o mică porţiune din bine este posibil de atins, decât 
că urmărirea frumuseţii în sine trebuie întotdeauna amânată, în 
faţa urmăririi unor bunuri mai mari, care sunt la fel de uşor de 
atins. Dar este destul pentru ţelul meu dacă se admite că, pre¬ 
supunând că nu ar putea fi atinse nici un fel de alte bunuri mai 
valoroase, atunci frumuseţea în sine trebuie privită ca un bun 
mai mare decât urâţenia; dacă se admite că, în acest caz, am 
rămâne fără nici un motiv pentru a prefera o direcţie sau alta 
de acţiune, indiferent care, tot ar trebui să avem o datorie de 
îndeplinit, şi asta ar însemna că ar fi datoria noastră pozitivă să 
facem lumea mai frumoasă, atât cât suntem în stare, din 
moment ce nimic mai bun decât frumuseţea nu ar putea rezulta 
de pe urma eforturilor noastre. Şi odată admis acest lucru, dacă 
se admite în orice caz imaginabil că existenţa unui lucru mai 
frumos este mai bun în sine decât unul mai urât, absolut sepa¬ 
rat de efectele sale asupra oricăror sentimente umane, atunci 
principiul susţinut de profesorul Sidgwick a fost încălcat. 
Atunci va trebui să includem printre scopurile noastre ultime 
ceva ce este în afara limitelor existenţei umane. Recunosc, 
bineînţeles, că frumoasa noastră lume imaginară ar fi încă şi 
mai bună dacă în ea ar fi şi fiinţe umane, care să-i contemple 
frumuseţea şi să se bucure de ea. Dar a recunoaşte aşa ceva nu 
este cu nimic împotriva punctului meu de vedere. Odată admis 
că lumea frumoasă în sine este mai bună decât cea urâtă, de 
aici decurge că, indiferent câte fiinţe se bucură de existenţa ei, 
şi indiferent cu cât este mai bună bucuria lor decât ea în sine, 
totuşi simpla ei existenţă adaugă ceva la bunătatea întregului: 
nu este numai un mijloc spre a atinge scopul nostru, ci este în 
sine o parte integrantă a acestuia. 

51. în cel de-al doilea pasaj la care m-am referit mai sus, 
profesorul Sidgwick revine de la dezbaterea noţiunilor de 
Virtute şi de Mulţumire în care a fost angajat între timp, pentru 

a examina ce anume dintre părţile Existenţei Umane, la care, 
după cum am văzut, a limitat scopurile ultime, poate fi consi¬ 
derat ca un astfel de scop. Ceea ce tocmai am spus mi se pare 
mie, bineînţeles, că distruge şi forţa acestei părţi a argumen¬ 
taţiei sale. Dacă, după cum cred eu, alte lucruri decât orice 
parte a existenţei umane pot fi scopuri-în-sine, atunci profe¬ 
sorul Sidgwick nu mai poate susţine că a descoperit Summum 
Bonum, când de fapt dânsul nu a determinat decât ce părţi ale 
Existenţei Umane sunt, în sine, de dorit. Dar se poate admite 
că această eroare este absolut nesemnificativă în comparaţie 
cu cea pe care suntem pe punctul de a o dezbate acum. 

„Se poate spune“, afirmă profesorul Sidgwick (III. XIV. 
§§ 4-5), „că putem... considera cunoaşterea Adevărului, con¬ 
templarea Frumuseţii, acţiunea Liberă sau Virtuoasă, ca fiind 
într-o oarecare măsură alternative preferabile la Mulţumire sau 
la Fericire - chiar dacă admitem că Fericirea trebuie inclusă ca 
parte a Binelui Ultim.... Eu cred, însă, că această opinie nu se 
recomandă de la sine în faţa judecăţii sobre a unor persoane 
reflexive. Şi pentru a demonstra asta, trebuie să-i cer cititoru¬ 
lui să utilizeze aceeaşi procedură în doi paşi pe care i-am cerut 
să o utilizeze mai înainte, la examinarea validităţii absolute şi 
independente a preceptelor morale uzuale. Fac apel în primul 
rând la judecata sa intuitivă, după o examinare atentă a proble¬ 
mei, dacă aceasta i s-ar pune direct: şi în al doilea rând la o 
comparaţie exhaustivă între judecata oamenilor de rând. Cât 
priveşte primul argument, mie cel puţin mi se pare clar, după 
ce am reflectat în privinţa lui, că aceste relaţii obiective ale 
subiectului conştient, când sunt diferenţiate de conştientizarea 
care le însoţeşte şi care rezultă din ele, nu sunt, la modul ultim 
şi intfinsec, de dorit; cu nimic mai mult decât orice obiecte 
materiale sau de alt gen, când sunt examinate separat de orice 
legătură cu existenţa conştientă. Admiţând că avem o expe¬ 
rienţă reală a unor asemenea preferinţe cum sunt cele pe care 
le-am prezentat, al căror ultim obiect este ceva ce nu este sim¬ 
plă conştientizare: totuşi mie încă mi se pare că atunci când (ca 

să utilizăm fraza lui Butler) «stăm jos la o oră rece 1 », nu putem 
justifica în faţa noastră înşine importanţa pe care o acordăm 
oricăruia dintre aceste obiecte prin a lua în considerare modul 
în care ele contribuie, într-un fel sau altul, la fericirea fiinţelor 
conştiente. 

Cel de-al doilea argument, care se referă la bunul-simţ 
omenesc, evident nu poate fi complet convingător; din mo¬ 
ment ce, aşa cum s-a afirmat anterior, o serie întreagă de per¬ 
soane cultivate consideră, de obicei, că cunoaşterea, arta etc., - 
ca să nu mai vorbim de Virtute - sunt scopuri independente de 
mulţumirea derivată din ele. Dar noi putem susţine nu numai 
că toate aceste elemente ale „bunului ideal“ sunt producătoare 
de mulţumire în diverse moduri; ci şi că ele par să se bucure de 
aprobarea bunului-simţ, vorbind în mare, direct proporţional 
cu măsura în care aceasta este produsă. Această afirmaţie pare 
evident adevărată când este vorba de Frumuseţe; şi cu greu 
poate fi negată când e vorba de orice ideal social: este para¬ 
doxal să se afirme că orice grad de Libertate, sau orice altă 
formă de libertate socială, va fi totuşi privită uzual ca fiind de 
dorit, chiar dacă suntem siguri că aceasta nu are nici o tendinţă 
de a promova fericirea generală. Cazul Cunoaşterii este ceva 
mai complex; dar cu certitudine bunul-simţ este cel mai impre¬ 
sionat de valoarea cunoaşterii când este demonstrată şi „fruc- 
tuozitatea“ acesteia. Acesta este însă conştient şi de faptul că 
experienţa a demonstrat frecvent cum cunoaşterea, multă vre¬ 
me infructuoasă, poate deveni pe neaşteptate fructuoasă, şi 
cum se poate face lumină într-un anumit domeniu al cunoaş¬ 
terii folosind acumulările dintr-un alt domeniu, aparent înde¬ 
părtat: şi chiar dacă o anumită ramură de cercetare ştiinţifică 
se poate demonstra că este lipsită până şi de această utilitate 
indirectă, aceasta tot va merita să se bucure de un oarecare 
respect, pe baze strict militariste; atât pentru că-i furnizează 


1 în original: „sit down in a cool hour“ Traducerea este, evident, cuvânt 
cu cuvânt; corect ar fi fost „stăm cu picioarele în apă rece“ sau „stând 
strâmb şi gândind drept“. Din păcate, ultimele două expresii nu-i aparţin lui 
Butler... (N.T.) 

cercetătorului rafinatele şi inocentele mulţumiri ale satisfacerii 
curiozităţii, cât şi pentru că dispoziţia intelectuală pe care o 
generează şi pe care o susţine este probabil, în ansamblu, să 
producă cunoaştere fructuoasă. Totuşi în cazuri apropiate de 
acesta din urmă, bunul-simţ pare cumva predispus să se plângă 
de direcţionarea greşită a unor eforturi valoroase; astfel încât 
onorurile cu care este uzual răsplătită ştiinţa par să fie ierar¬ 
hizate, chiar dacă inconştient, conform unei scale utilitariste 
tolerabil de exactă. Cu certitudine, în clipa în care legitimitatea 
unei direcţii de cercetare ştiinţifică este serios disputată, aşa 
cum este recent cazul cu vivisecţia, disputa este purtată în ge¬ 
neral, de ambele părţi, de pe baze pur utilitariste. 

Cazul Virtuţii reclamă o atenţie cu totul specială: din 
moment ce încurajarea reciprocă între noi a impulsurilor şi a 
dispoziţiilor virtuoase este un ţel major în discursul moral 
uzual al oamenilor astfel încât fie şi numai a ridica problema 
dacă această încurajare nu poate merge prea departe are un aer 
paradoxal. Şi totuşi, experienţa noastră include rare şi excep¬ 
ţionale cazuri în care concentrarea eforturilor în direcţia cul¬ 
tivării virtuţilor a părut să ducă la efecte contrarii fericirii ge¬ 
nerale, datorită faptului că acestea au fost intensificate până la 
punctul fanatismului moral, şi astfel au fost neglijate alte con¬ 
diţii ale fericirii. Atunci, dacă admitem ca fiind real sau posibil 
să existe asemenea «nefericite» efecte ale cultivări Virtuţii, eu 
cred că putem admite şi că, în general, şi în acest caz, contri¬ 
buţia la fericirea generală trebuie să fie criteriul conform 
căruia să se decidă cât de departe trebuie mers cu cultivarea 
Virtuţilor/ 4 

Gata, argumentaţia profesorului Sidgwick este completă. 
Noi n-ar trebui, crede dânsul, să urmărim cunoaşterea Adevă¬ 
rului, sau contemplarea Frumuseţii, exceptând măsura în care 
o asemenea cunoaştere sau o asemenea contemplare contribuie 
la mărirea mulţumirii sau la diminuarea supărării fiinţelor 
conştiente. Mulţumirea singură este bună în sine; cunoaşterea 
Adevărului nu este bună decât ca un mijloc spre mulţumire. 

52. Să examinăm ce înseamnă asta. Ce este mulţumirea? 
Este, cu certitudine, ceva de care noi putem fi conştienţi, şi de 

aceea este ceva ce poate fi diferenţiat de faptul că o conştien¬ 
tizăm. Ce doresc eu să întreb este asta: Se poate într-adevăr 
spune că noi preţuim mulţumirea, exceptând măsura în care 
suntem conştienţi de ea? Ar trebui noi oare să credem că atin¬ 
gerea unei anume mulţumiri, de care n-am fost şi nici nu vom 
fi vreodată conştienţi, este ceva ce trebuie urmărit în sine? S-ar 
putea să fie imposibil ca o asemenea mulţumire să existe vreo¬ 
dată, ca aceasta să nu poată fi niciodată separată în acest fel de 
conştientizare; deşi sunt destule motive pentru a putea crede că 
asta nu este numai ceva posibil, ci şi absolut uzual. Dar, chiar 
presupunând că ar fi imposibil, pe moment asta este irelevant. 
întrebarea noastră este: Este mulţumirea, considerată distinct 
de conştientizarea ei, ceva căruia noi îi atribuim valoare? Con¬ 
siderăm noi mulţumirea valoroasă în sine, sau trebuie să insis¬ 
tăm ca, dacă este să considerăm mulţumirea ca bună, aceasta 
trebuie să fie şi conştientizată? 

Toate aceste considerente sunt exprimate foarte bine de 
Socrate, în dialogul Philebos, al lui Platon (21 A). 

„Ai accepta tu, Protarchus 44 zice Socrate, „să trăieşti 
întreaga ta viaţă bucurându-te de cele mai mari mulţumiri? 

„Bineînţeles 44 , zice Protarchus. 

Socrates: Atunci îţi închipui că ai mai avea nevoie şi de 
altceva, dacă ai fi în posesia completă a acestei unice binecu¬ 
vântări? 

Protarchus: Cu siguranţă că nu. 

Socrates: Gândeşte-te bine ce spui. N-ai avea nevoie să 
fii înţelept şi inteligent şi cu judecată, n-ai avea nevoie de 
nimic de genul ăsta? Nu te-ar interesa nici măcar să-ţi păstrezi 
vederea? 

Protarchus: De ce să mă intereseze? Presupun că ar tre¬ 
bui să am tot ce vreau, dacă aş fi mulţumit. 

Socrate: Ei bine, atunci, presupunând că aşa ai trăi, te-ai 
bucura întotdeauna, de-a lungul întregii tale vieţi, de existenţa 
acestor cele mai mari mulţumiri? 

Protarchus: Bineînţeles. 

Socrate: Dar, pe de altă parte, cum nu ai avea inteligenţă 
şi memorie şi cunoaştere şi discernământ-, în primul rând, cu 

necesitate, ai fi lipsit de cunoaşterea faptului câ eşti sau nu 
mulţumit. Pentru câ ai fi lipsit de orice fel de înţelepciune. 
Admiţi asta? 

Protarchus: Da. Consecinţa este absolut necesară. 

Socrate: Ei bine, atunci, în afară de asta, cum nu ai me¬ 
morie, trebuie de asemenea să nu-ţi poţi aminti că ai fost vreo¬ 
dată mulţumit; din mulţumirile ce curg asupra ta pe moment 
nu mai rămâne absolut nimic după aceea. Şi iarăşi, neavând 
discernământ, nu poţi concepe că eşti mulţumit, atunci când 
eşti, şi, fiind lipsit de facultatea de a judeca, nu ai nici măcar 
puterea de a cunoaşte câ vei fi mulţumit în viitor. Ar trebui să 
trăieşti o viaţă de stridie, sau a unei alte creaturi de genul ăsta, 
a căror casă este în mare şi ale căror suflete sunt ascunse în 
carapacea trupului. Sunt toate astea aşa, sau putem gândi şi alt¬ 
fel? 

Protarchus: Cum am putea oare? 

Socrate: Ei bine, atunci, putem considera o asemenea 
viaţă de dorit? 

Protarchus: Socrate, judecata ta m-a lăsat cu gura căs- 

cată“. 

Socrate, se vede, l-a convins pe Protarchus că hedonis¬ 
mul este absurd. Dacă este sâ susţinem că singură mulţumirea 
este bună ca scop, trebuie să susţinem că aceasta este bună, 
indiferent dacă suntem sau nu conştienţi de ea. Trebuie să 
declarăm că este rezonabil să o considerăm idealul nostru (un 
ideal de neatins s-ar putea sâ fie), câ ar trebui să fim pe cât de 
fericiţi este posibil, chiar în cazul în care n-am şti niciodată şi 
nu vom putea şti niciodată că suntem fericiţi. Trebuie să fim 
dornici să vindem pe simpla fericire fiecare picătură de 
cunoaştere, atât din noi cât şi din alţii, atât fericire în sine cât şi 
orice altceva. Mai suntem, într-adevăr, încă în dezacord? Mai 
poate încă cineva să declare câ asta este, evident, ceva rezo¬ 
nabil? Că singură mulţumirea este bună ca scop? 

Pledoaria mea, este clar, este la fel cu cea despre culori, 
numai câ, din păcate, nu are nici pe departe tot atâta forţă. Este 
de departe mult mai posibil ca într-obună zi să fim capabili să 
producem cea mai intensă dintre mulţumiri, fără sâ conştien- 

tizăm cumva că aceasta există, decât să fim capabili să pro¬ 
ducem vreodată culoare, fără ca aceasta să aibă o nuanţă speci¬ 
fică. Mulţumirea şi conştientizarea pot fi mult mai uşor de 
diferenţiat una de alta decât noţiunea de culoare de culorile în 
sine. Şi totuşi, chiar dacă n-ar fi aşa, am fi obligaţi să facem 
distincţie între ele, dacă într-adevăr am dori să declarăm 
mulţumirea singură ca fiind scopul nostru ultim. Chiar dacă 
conştientizarea ar fi un însoţitor inseparabil al mulţumirii, un 
sine qua non al existenţei sale, totuşi, dacă mulţumirea este 
unicul scop, suntem obligaţi să numim conştientizarea drept 
un simplu mijloc pentru atingerea sa, în orice sens inteligibil 
care i se poate da cuvântului a însemna. Şi dacă, pe de altă 
parte, aşa cum acum sper că este clar, mulţumirea ar fi com¬ 
parativ lipsită de valoare fără conştientizare, atunci suntem 
obligaţi să spunem că mulţumirea nu este singurul scop, că cel 
puţin o oarecare conştientizare trebuie inclusă odată cu ea, ca o 
veritabilă parte componentă a scopului. 

Deoarece problema noastră este acum numai ce este 
scopul: este absolut o altă problemă în ce măsură acel scop 
poate fi atins în sine, sau trebuie să implice atingerea simul¬ 
tană a altor lucruri. S-ar putea foarte bine ca toate concluziile 
practice la care ajung utilitariştii, şi chiar cele la care, logic, ar 
trebui ei să ajungă, să nu fie departe de adevăr. Dar atâta 
vreme cât motivul pentru care susţin ei că aceste concluzii sunt 
adevărate este „Mulţumirea singură este bună ca scop“, nu au 
absolut nici o dreptate: şi exact aceste motive constituie pre¬ 
ocuparea noastră majoră, în orice etică ştiinţifică. 

53. Mi se pare, deci, clar că hedonismul este eronat, 
atâta vreme cât susţine că mulţumirea singură, şi nu conştienti¬ 
zarea mulţumirii, este unicul lucru bun. Şi această greşeală 
pare să se datoreze în mare măsură erorii pe care am evidenţi¬ 
at-o anterior la Mill - eroarea de a confunda mijloacele şi 
scopul. Este fals să se presupună că, din moment ce mulţu¬ 
mirea trebuie întotdeauna să fie însoţită de conştientizare (ceea 
ce este, în sine, fapt foarte îndoielnic), este indiferent dacă 
spunem că mulţumirea sau conştientizarea mulţumirii este 

unicul lucru bun. Practic, bineînţeles, ar fi indiferent pe care le 
urmărim, dacă am fi siguri că nu o putem atinge pe una fără a 
o atinge şi pe cealaltă; dar dacă se pune problema a ceea ce 
este bun în sine - dacă ne întrebăm: Pentru ce anume, în sine, 
este de dorit să obţinem ceea ce urmărim? - atunci distincţia 
între cele două nu mai este deloc lipsită de importanţă. Aici ne 
găsim în faţa unei opţiuni exclusive. Fie mulţumirea în sine 
(chiar dacă nu o putem obţine) este tot ce este de dorit, fie 
conştientizarea acesteia ar fi totuşi mai de dorit. Aceste pro¬ 
poziţii nu pot fi ambele adevărate; şi cred că este clar că cea 
din urmă este cea adevărată; şi de aici rezultă că mulţumirea 
nu este unicul lucru bun. 

Totuşi încă se poate spune că, şi dacă conştientizarea 
mulţumirii şi nu mulţumirea simplă, este unicul lucru bun, 
această concluzie nu este foarte dăunătoare pentru hedonism. 
Se poate spune că hedoniştii au înţeles prin mulţumire con¬ 
ştientizarea mulţumirii, deşi nu prea şi-au dat osteneala să ne 
spună asta; şi aceasta este, cred eu, în mare parte adevărat. A le 
corecta formula în această privinţă ar fi, deci, doar o simplă 
problemă aplicativă, dacă este posibil să produci mulţumire 
fără să produci şi conştientizarea ei. Dar chiar şi această im¬ 
portanţă, pe care cred că, până acum, concluzia noastră o are, 
este, recunosc, comparativ redusă. Ceea ce doresc eu să susţin 
e că şi dacă e vorba de conştientizarea mulţumirii, aceasta nu 
este unicul lucru bun: că, într-adevăr, este absurd să o consi¬ 
derăm astfel. Şi importanţa majoră a celor ce s-au spus până 
acum constă în faptul că aceeaşi metodă, care demonstrează că 
conştientizarea mulţumirii este mai valoroasă decât mulţu¬ 
mirea, pare de asemenea capabilă să demonstreze că conştien¬ 
tizarea mulţumirii este, în sine, mult mai puţin valoroasă decât 
alte lucruri. Ipoteza că conştientizarea mulţumirii este unicul 
lucru bun se datorează neglijării aceleiaşi diferenţe care a 
încurajat presupunerea că mulţumirea este unicul lucru bun. 

Metoda pe care am întrebuinţat-o pentru a demonstra că 
mulţumirea în sine nu este unicul lucru bun, a fost aceea de a 

examina ce valoare i-am putea atribui acesteia, dacă ar exista 
într-o izolare absolută, lipsită de însoţitoarele ei uzuale. Şi 
aceasta este, în fapt, singura metodă care se poate utiliza în 
mod sigur, când dorim să ştim ce grad de valoare are un lucru 
în sine. Necesitatea de a întrebuinţa această metodă este relie¬ 
fată cel mai bine discutând despre argumentele utilizate de 
profesorul Sidgwick în pasajul ultim citat, şi expunând ma¬ 
niera în care ele sunt menite să ne inducă în eroare. 

54. Cu privire la cel de-al doilea dintre ele, acesta nu 
afirmă decât că alte lucruri, care s-ar putea presupune că îm¬ 
părtăşesc împreună cu mulţumirea calitatea de a fi bune, „par 
să obţină aprobarea bunului-simţ, vorbind în mare, propor¬ 
ţional cu măsura“ în care produc mulţumire. Dacă fie şi aceas¬ 
tă proporţionalitate grosieră despre care se afirmă că există 
între aprobarea bunului-simţ şi efectele benefice a ceea ce el 
aprobă există - asta este o problemă extrem de dificil de rezol¬ 
vat; şi nu este nevoie ca noi să intrăm acum în ea. Deoarece, 
chiar presupunând că este adevărată afirmaţia respectivă, şi 
presupunând că verdictele bunului-simţ sunt în totalitate co¬ 
recte, ce demonstrează asta? Demonstrează cu certitudine, că 
mulţumirea este un bun criteriu pentru aprecierea corectitu¬ 
dinii unei acţiuni - că acelaşi comportament care produce cea 
mai mare mulţumire va produce şi cel mai mare bine, consi¬ 
derat pe întreg. Dar asta în nici un caz nu ne îndreptăţeşte să 
ajungem la concluzia că cea mai mare mulţumire constituie 
ceea ce este mai bun pe întreg: tot este lăsată deschisă alterna¬ 
tiva că cea mai mare cantitate de mulţumire este o stare de 
fapt, în condiţiile existente, în general însoţită de cea mai mare 
cantitate de alte bunuri, şi că de aceea aceasta nu este unicul 
lucru bun. S-ar putea să pară o coincidenţă stranie că aceste 
două lucruri trebuie întotdeauna, chiar şi pe această lume, să 
fie proporţionale unul cu altul. Dar ciudăţenia acestei coinci¬ 
denţe nu ne îndreptăţeşte, cu siguranţă, să afirmăm direct că ea 
nu există - că este o iluzie datorată faptului că mulţumirea 
este, în realitate, singurul lucru bun. Coincidenţa poate fi sus¬ 
ceptibilă de alte explicaţii; şi ar fi de datoria noastră să o 
acceptăm fără nici o explicaţie, dacă intuiţia directă pare să 

declare că mulţumirea nu este unicul lucru bun. Mai mult, tre¬ 
buie reamintit faptul câ nevoia de a asuma existenţa unei astfel 
de coincidenţe rezidă, în orice caz, în afirmaţia extrem de 
îndoielnică conform căreia efectele benefice sunt, în mare, 
proporţionale cu aprobarea bunului-simţ. Şi trebuie subliniat 
că, deşi profesorul Sidgwick susţine că aşa stau lucrurile, 
exemplele sale detaliate au tendinţa de a demonstra o afirmaţie 
complet diferită, că un lucru nu este considerat ca fiind bun 
decât dacă produce un excedent de mulţumire; şi nu că gradul 
de aprobare este proporţional cu cantitatea de mulţumire. 

55. Decizia trebuie, deci, lăsată în seama primului argu¬ 
ment al profesorului Sidgwick - şi apelul la judecata noastră 
intuitivă după examinarea atentă a problemei, atunci când ne 
apare cu claritate în faţă. 44 Şi aici mie mi se pare limpede că 
profesorul Sidgwick a eşuat, în două privinţe esenţiale, să 
pună problema cu claritate, atât în faţa lui însuşi cât şi în faţa 
cititorului său. 

(1) Ceea ce trebuie să demonstreze dânsul, după cum 
singur o spune, nu este doar că „Fericirea trebuie inclusă ca 
parte a Binelui Ultim 4 *. Această opinie, spune dânsul, „nu ar 
trebui să se recomande de la sine judecăţii sobre a unor per¬ 
soane reflexive. 44 Şi de ce? Deoarece „şi aceste relaţii obiec¬ 
tive, când sunt diferenţiate de conştientizarea ce le însoţeşte şi 
care rezultă din ele, nu sunt, la modul ultim şi intrinsec, de 
dorit. 44 Ei bine, acest motiv, care ne este oferit ca demonstraţie 
că a considera Fericirea ca o simplă parte a Binelui Ultim nu 
se potriveşte cu rezultatele intuiţiei, este, dimpotrivă, doar 
suficient pentru a demonstra câ este o parte a Binelui Ultim. 
Deoarece din faptul că într-o parte a unui întreg, considerată în 
sine, nu se află valoare, nu putem deduce că toate valorile 
aparţinând întregului se află într-o altă parte, considerată în 
sine. Chiar dacă admitem că există multă valoare în aprecierea 
Frumuseţii, şi nici una în simpla ei contemplare, care este unul 
dintre constituenţii acelui fenomen complex, de aici nu de¬ 
curge deloc că toată valoarea aparţine celuilalt constituent, 
anume mulţumirii pe care o avem contemplând-o. Este perfect 
posibil ca acest constituent să nu aibă nici el valoare în sine; că 

valoarea aparţine stării întregi, şi numai acesteia: astfel încât 
atât mulţumirea cât şi contemplarea sunt simple părţi ale unui 
bun, şi amândouă sunt părţi egale în aceeaşi măsură necesare. 
Pe scurt, argumentul profesorul Sidgwick aici depinde de ne¬ 
glijarea acelui principiu, pe care am încercat să-l explic în 
primul meu capitol şi care am spus că ar trebui să-l numesc 
„principiul relaţiilor organice 44 . Argumentul este calculat să în¬ 
şele, deoarece presupune că, dacă vedem că o întreagă stare de 
fapt este valoroasă, şi de asemenea vedem că un element al 
acelei stări nu are nici o valoare în sine, atunci celălalt ele¬ 
ment, în sine, trebuie să aibă toată valoarea care aparţine în¬ 
tregii stări. Fapt este că, dimpotrivă, din moment ce întregul 
poate fi organic, celălalt element nu are nevoie să aibă vreo 
valoare, şi că şi dacă are vreuna, valoarea întregului poate fi cu 
foarte mult mai mare. Pentru acest motiv, cât şi pentru a evita 
confuzia dintre mijloace şi scop, este absolut esenţial să se 
examineze fiecare calitate ce se poate distinge în izolare, pen¬ 
tru a decide ce valoare posedă ea în realitate. Profesorul 
Sidgwick, pe de altă parte, aplică această metodă de izolare 
doar unui singur element din întregul pe care îl examinează. 
Dânsul nu-şi pune întrebarea: Dacă conştientizarea mulţumirii 
există absolut în sine, ar fi o judecată lucidă în stare să-i 
atribuie multă valoare? în fapt, este întotdeauna cât se poate de 
înşelător să iei un întreg, care este valoros (sau invers) şi să te 
întrebi simplu: Căruia din constituenţii săi îi datorează acest 
întreg valoarea sa? S-ar putea foarte bine ca aceasta sâ nu fie 
datorată nici unuia; şi, dacă vreunul din ei pare să aibă ceva 
valoare în sine, vom fi conduşi spre grava greşeală de a presu¬ 
pune că toată valoarea întregului aparţine exclusiv acestuia. Mie 
mi se pare că aceasta este greşeala care s-a comis de obicei cu 
privire la mulţumire. Mulţumirea pare să fie un constituent 
necesar al celor mai valoroase întreguri; şi, din moment ce alţi 
constituenţi, pe care-i putem analiza, pot cu uşurinţă să pară ca 
lipsiţi de valoare, este cât se poate de natural să presupui că 
toată valoarea aparţine exclusiv mulţumirii. Că aceasta este o 
presupunere naturală, normală, nu decurge din premise - asta 
este sigur; şi că este, pe de altă parte, ridicol de departe de ade- 

văr - asta apare ca evident pentru a mea Judecată reflexivă 4 *. 
Dacă aplicăm fie la mulţumire, fie la conştientizarea mulţu¬ 
mirii singura metodă sigură, cea a izolării, şi ne întrebăm: Am 
putea noi accepta, ca un lucru foarte bun, simpla conştientizare 
a mulţumirii, şi absolut nimic altceva, cu condiţia ca aceasta să 
existe, chiar dacă este în cantităţi foarte mari? Cred că nu 
putem avea nici un dubiu pentru a răspunde: Nu. Cu atât mai 
puţin nu o putem accepta ca unicul lucru bun. Chiar dacă 
acceptăm deducţiile profesorul Sidgwick (care mie însă mi se 
par extrem de îndoielnice) că conştientizarea mulţumirii are 
valoare mai mare în sine decât Contemplarea Frumuseţii, mie 
mi se pare că o mulţumitoare Contemplare a Frumuseţii are in¬ 
comparabil mai mare valoare decât simpla Conştientizare a 
Mulţumirii. în favoarea acestei concluzii, fac apel cu încredere 
la Judecata lucidă a persoanelor reflexive 44 . 

56. (2) Că valoarea unui întreg mulţumitor nu aparţine 
exclusiv mulţumirii pe care o conţine acesta, este un fapt care 
poate fi, cred eu, făcut şi mai clar, un alt punct în privinţa 
căruia argumentul profesorul Sidgwick este nesatisfacător. 
Profesorul Sidgwick susţine, după cum am văzut, afirmaţia în¬ 
doielnică conform căreia contribuţia unui lucru la mulţumire 
este, în mare, proporţională cu aprobarea acestuia de către 
bunul-simţ. Dar dânsul nu susţine, ceea ce ar fi fără îndoială 
fals, că mulţumirea produsă de fiecare stare de fapt este pro¬ 
porţională cu aprobarea de care se bucură acea stare. Cu alte 
cuvinte, numai atunci când se iau în considerare toate con¬ 
secinţele oricărei stări de fapt este dânsul capabil să susţină 
coincidenţa dintre cantitatea de mulţumire cu obiectele apro¬ 
bate de bunul-simţ. Dacă examinăm fiecare stare de fapt în 
sine, şi ne întrebăm care este aprecierea bunului-simţ cu pri¬ 
vire la bunătatea ei ca un scop, absolut separat de bunătatea ei 
ca un mijloc, atunci nu poate fi nici o îndoială că bunul-simţ 
susţine că multe stări de fapt mult mai puţin mulţumitoare sunt 
mai bune decât numeroase altele mult mai mulţumitoare: că 
susţine, alături de Mill, că există plăceri mai înalte, care sunt 
mai valoroase, deşi mai puţin mulţumitoare decât cele ce sunt 
de o natură mai joasă. Profesorul Sidgwick ar putea susţine, 

bineînţeles, că acest bun-simţ face pur şi simplu confuzii între 
mijloace şi scopuri: că ceea ce susţine acesta ca fiind mai bun 
ca scop, este, în realitate, mai bun ca un mijloc. Dar cred că ar¬ 
gumentul său este deficitar, prin aceea că dânsul nu pare să se¬ 
sizeze suficient de clar că, în ceea ce priveşte intuiţiile despre 
bunătate ca un scop , domnia sa se orientează serios împotriva 
cursului bunului-simţ; că dânsul nu subliniază suficient dis¬ 
tincţia dintre mulţumirea imediată şi contribuţia la mulţumire. 
Pentru a enunţa cum trebuie problema ce este bun ca scop, tre¬ 
buie să luăm în considerare stările de fapt care sunt imediat 
plăcute şi să ne întrebăm dacă cele mai mulţumitoare sunt tot¬ 
deauna şi cele mai bune; şi chiar dacă, în cazul în care aceasta 
este valabil pentru unele care sunt mai puţin mulţumitoare, 
aceasta nu se datorează decât faptului că noi credem că 
lucrurile se petrec la fel probabil ca în cazul celor mai mulţu¬ 
mitoare. Că bunul-simţ ar trebui sa nege amândouă aceste 
supoziţii mie mi se pare indubitabil. De obicei se susţine că o 
serie din cele mai josnice forme de relaţii sexuale, de exemplu, 
sunt rele pozitive, deşi nu este în nici un caz clar că ele nu sunt 
cele mai plăcute stări de fapt pe care le trăim vreodată. Bunul- 
simţ cu certitudine nu va considera ca o justificare pentru a 
urmări ceea ce profesorul Sidgwick numeşte „plăceri rafinate" 
aici şi acum, faptul că acestea sunt cele mai bune mijloace 
către o viitoare ajungere la ceruri, în care nu vor mai fi nici un 
fel de plăceri rafinate - nici o contemplare a frumuseţii, nici 
afectivităţi personale - dar în care cea mai mare mulţumire po¬ 
sibilă va fi obţinută printr-o continuă complacere în animali¬ 
tate. Totuşi, profesorul Sidgwick va fi obligat să susţină că, 
dacă cea mai mare mulţumire posibilă poate fi obţinută în 
acest mod, şi dacă ar fi atinsă, o asemenea stare de fapt ar fi 
într-adevăr un rai, şi că toate îndatoririle umane ar trebui dedi¬ 
cate realizării acestuia. îndrăznesc să spun că o asemenea 
opinie este tot atât de falsă pe cât este de paradoxală. 

57. Mie mi se pare, deci, că dacă ne punem în mod cin¬ 
stit întrebarea: Este conştientizarea mulţumirii unicul lucru 
bun?Răspunsul trebuie să fie: Nu. Şi cu aceasta ultima defi¬ 
niţie a hedonismului a fost desfiinţată. Pentru a pune într-a- 

devăr corect întrebarea, trebuie să izolăm conştientizarea mul¬ 
ţumirii. Trebuie să ne întrebăm: Presupunând că nu am fi con¬ 
ştienţi decât de mulţumire, şi de nimic altceva, nici măcar de 
faptul că suntem conştienţi, ar fi o asemenea stare de fapt, în- 
tr-o măsură indiferent cât de mare, ceva foarte de dorit? Nimeni, 
cred eu, nu poate susţine aşa ceva. Pe de altă parte, pare destul 
de clar că într-adevăr considerăm ca fiind foarte de dorit multe 
stări foarte complicate ale intelectului, în care conştientizarea 
plăcerii este combinată cu conştientizarea altor lucruri - stări 
pe care le numim „a ne bucura de“ cutare şi de cutare. Dacă 
aceasta este corect, atunci rezultă că conştientizarea mulţu¬ 
mirii nu este unicul lucru bun, şi că multe alte stări, în care 
aceasta este inclusă ca o parte, sunt mult mai bune decât ea. O 
dată ce recunoaştem principiul unităţilor organice, orice obiec¬ 
ţie la această concluzie, fondată pe presupusul fapt că celelalte 
elemente ale unei stări nu au nici o valoare în sine, trebuie să 
dispară. Şi eu nu ştiu dacă ar mai fi ceva de adăugat pentru 
respingerea hedonismului. 

58. Nu ne mai rămâne decât de spus ceva despre cele 
două forme în care doctrina hedonistă este susţinută în mod 
curent - egoismul şi utilitarismul. 

Egoismul, ca formă de hedonism, este doctrina care 
susţine că ar trebui ca fiecare dintre noi să urmărească propria 
fericire personală maximă ca pe un scop ultim. Doctrina va 
admite, bineînţeles, că uneori cele mai bune mijloace pentru a 
atinge acest scop ultim vor fi de a da mulţumire altora; de 
exemplu, făcând astfel, vom obţine pentru noi mulţumirea sim¬ 
patiei, a eliberării de ingerinţe şi a stimei faţă de sine însuşi; şi 
aceste mulţumiri, pe care ni le putem procura uneori urmărind 
direct fericirea altor persoane, pot fi mai mari decât oricare 
altele pe care le putem obţine pe alte căi. Egoismul, în acest 
sens, trebuie diferenţiat cu mare grijă de egoismul într-un alt 
sens, sensul în care altruismul este antonimul lui propriu-zis. 
Egoismul, considerat,de obicei ca opus al altruismului, este 
capabil să desemneze numai interesuffaţă de propria persoană, 
în acest sens, un om este egoist dacă toate acţiunile lui sunt de 
fapt dirijate exclusiv spre câştigarea plăcerii pentru sine; 

indiferent dacă el susţine că aşa ar trebui să procedeze, de¬ 
oarece prin aceasta va obţine pentru sine cea mai mare fericire 
posibilă pe ansamblu, sau nu. Ca urmare, egoismul poate fi 
utilizat pentru a desemna teoria că ar trebui întotdeauna să 
urmărim obţinerea plăcerii pentru noi înşine, pentru că aceasta 
este cea mai bună cale spre scopul ultim, indiferent dacă sco¬ 
pul ultim este cea mai mare mulţumire personală sau nu. Al¬ 
truismul, pe de altă parte, poate desemna teoria conform căreia 
noi ar trebui întotdeauna să avem ca scop fericirea altor oameni, 
pe motiv că aceasta este cea mai bună cale de a ne-o asigura pe 
a noastră personală, ca şi pe a lor. Ca urmare, un egoist, în sen¬ 
sul în care voi vorbi eu acum despre egoism, un egoist, care 
susţine că propria sa fericire maximă este scopul ultim, poate 
fi, în acelaşi timp, un altruist: poate susţine că el ar trebui să-şi 
„iubească vecinul 44 , ca fiind cea mai bună cale de a fi fericit el 
însuşi. Şi, contrar acestora, un egoist, în celălalt sens, poate fi 
în acelaşi timp un utilitarist. El poate susţine că ar trebui să-şi 
dirijeze eforturile spre a obţine mulţumire pentru sine, pe mo¬ 
tiv că prin aceasta este cel mai probabil să sporească fericirea 
generală. 

59. Voi spune mai multe mai târziu despre acest al doi¬ 
lea gen de egoism, acest egoism anti-altruist, acest egoism ca o 
doctrină a mijloacelor. Ceea ce mă preocupă pe mine acum 
este doar acest gen distinct de egoism, care consideră că fie¬ 
care om ar trebui să susţină în mod raţional că: Propria mea 
fericire maximă este singurul lucru bun care există: acţiunile 
mele pot fi doar bune ca un mijloc, atâta vreme cât mă ajută să 
obţin aceasta. Aceasta este o doctrină care a fost mult susţinută 
de hedoniştii englezi în secolele şaptesprezece şi op' ezece: 
se află, de exemplu, la baza eticii lui Hobbes. 7; : hiar şi 
şcoala engleză pare să fi făcut un pas înair * în prezentul 
secol: cei mai mulţi dintre reprezentanţii ei sui acum utili¬ 
tarişti. Aceştia recunosc, într-adevăr că, dacă propriii mea feri¬ 
cire este bună, ar fi ciudat ca fericirea altor oameni să r j de 
asemenea bună. 

Pentru a scoate la lumină absurditatea acestui gen de 

egoism, este necesar să se examineze anumite confuzii, de 
care depinde plauzibilitatea acestuia. 

Cea mai importantă din acestea este confuzia implicată 
de conceptul de „binele meu propriu 44 , considerat diferit de 
„binele altora 44 . Acesta este un concept pe care noi toţi îl uti¬ 
lizăm în fiecare zi; este unul din primele la care omul simplu 
poate face apel în discutarea oricărei probleme de etică: şi 
egoismul este în mod obişnuit propovăduit în principal 
deoarece semnificaţia lui nu este clar percepută. Este clar, 
într-adevăr, că denumirea de „egoism 44 se aplică mai corect 
teoriei conform căreia „binele meu propriu 44 este unicul lucru 
bun, decât aceleia că propria mea mulţumire este aşa ceva. Un 
om poate fi egoist foarte bine, chiar dacă nu este hedonist. 
Concepţia care este asociată, poate, cel mai strâns cu egois¬ 
mul, este desemnată prin cuvintele „propriul meu interes 44 . 
Egoistul este omul care susţine că o tendinţă de a-şi promova 
propriul său interes este singura posibilă - şi suficientă - justi¬ 
ficare a tuturor acţiunilor sale. Dar această concepţie, privi¬ 
toare la „propriul meu interes 44 , include clar, în general, foarte 
mult mai multe decât propria mea plăcere. într-adevăr, doar 
pentru că până acum „propriul meu interes 44 a fost considerat 
că ar consta numai din propria mea plăcere, egoiştii au fost 
determinaţi să susţină că propria mea mulţumire este unicul 
lucru bun. Modul lor de raţionament este următorul: Singurul 
lucru pe care ar trebui să mi-1 asigur este propriul meu interes; 
dar propriul meu interes constă din cea mai mare mulţumire 
posibilă pentru mine; şi de aceea singurul lucru pe care ar tre¬ 
bui să-l urmăresc este propria mea mulţumire. Că este foarte 
natural - reflectând - să identific astfel propria mea mulţu¬ 
mire cu propriul meu interes; şi că acest lucru a fost făcut în 
general de către moraliştii moderni, asta se poate admite. Dar 
când profesorul Sidgwick subliniază asta (III. XIV. §5, Div. III.), 
el ar fi trebuit să sublinieze, de asemenea, că această identifi¬ 
care nu a fost, în nici un caz, rezultatul unei gândiri obişnuite 
şi spontane. Când omul simplu spune „propriul meu interes 44 , 
el nu înţelege „propria mea mulţumire 44 - în mod normal nici 
măcar nu include aşa ceva - el înţelege prin asta propria mea 




218 


G.E. MOORE 


avansare, propria mea reputaţie, obţinerea unui venit mai bun 
etc., etc. Ca profesorul Sidgwick să nu fi observat aceasta, şi 
ca dânsul să dea motivele pe care le dă pentru faptul că mo¬ 
raliştii antici nu au identificat „propriul meu interes 44 cu pro¬ 
pria mea mulţumire - asta pare că se datorează faptului că 
domnia sa nu a reuşit să observe chiar acea confuzie despre 
„propriul meu bine 44 pe care urmează să o reliefez eu acum. 
Acea confuzie a fost, poate, percepută mai clar de Platon decât 
de oricare alt moralist, şi a reliefa aceasta este suficient pentru 
a respinge punctul de vedere al profesorul Sidgwick, conform 
căruia egoismul este raţional. 

Ce se înţelege, deci, prin „propriul meu bine 44 ? în ce sens 
poate fi un lucru bun pentru mine? Este evident, dacă reflec¬ 
tăm, că singurul lucru care-mi aparţine mie, care poate fi al 
meu, este ceva ce este bun, şi nu faptul că acesta este bun. 
Deci atunci când eu vorbesc despre orice obţin eu ca despre 
„propriul meu bine 44 , eu prin asta trebuie să înţeleg fie că lucrul 
pe care-1 obţin este bun, fie că faptul că îl posed eu este bun. în 
ambele cazuri este vorba doar de lucrul acela, sau de posesia 
lui, care sunt ale mele, şi nu de bunătatea acelui lucru, sau a 
posesiei lui. De aceea nu mai are nici o semnificaţie faptul că 
ataşăm „meu 44 la categoria noastră şi spunem: Posesia acestui 
lucru de către mine este binele meu. Chiar dacă interpretăm 
aceasta prin „Posesia mea asupra acestui lucru este ceea ce 
cred eu că este bine 44 , încă mai este valabil acelaşi lucru: pen¬ 
tru că ceea ce cred eu că este că posesia mea asupra acelui 
lucru este bună pur şi simplu; şi, dacă eu gândesc corect, atunci 
adevărul este că posesia mea asupra acelui lucru este pur şi 
simplu bună - şi nu, în orice caz, binele meu; şi dacă eu gân¬ 
desc greşit atunci nu este bine absolut deloc. Pe scurt, când eu 
vorbesc despre un lucru ca despre „propriul meu bine 44 , tot ce 
pot eu înţelege prin asta este că ceva ce este exclusiv al meu, 
aşa cum şi propria mea mulţumire este a mea (oricare ar fi 
diversele sensuri ale acestei legături desemnate prin „pose¬ 
sie 44 ), este de asemenea bine în sens absolut; sau mai degrabă 
că faptul că eu posed acel lucru este bun în sens absolut. 
Binele acestui fapt nu poate fi, în nici un sens posibil, personal 

sau să-mi aparţină numai mie; cu nimic mai mult decât faptul 
că este imposibil ca un lucru să existe la nivel personal, sau 
pentru o singură persoană. Singurul motiv pe care îl pot avea 
pentru a tinde spre „propriul meu bine 44 este că acesta este un 
bine în sens absolut, că ceea ce eu numesc aşa ar trebui să-mi 
aparţină - că este bine în sens absolut ca eu să am ceva anume, 
pe care, dacă îl am, alţii nu-1 mai pot avea. Dar dacă este binele 
în sens absolut ceea ce ar trebui să am eu, atunci oricine alt¬ 
cineva are la fel de multe motive ca eu să-l am, pe cât am eu 
însumi. De aceea, dacă este adevărat referitor la „interesele 44 
sau „fericirea 44 fiecărui individ în parte că acesta ar trebui să 
fie unicul său scop ultim, asta nu poate însemna decât că inte¬ 
resul sau fericirea acelui individ este singurul lucru bun. Binele 
Universal, şi singurul lucru spre care ar trebui să tindă oricine 
altcineva. Deci ceea ce susţine egoismul este că fericirea 
fiecărui individ în parte este singurul lucru bun - că un număr 
de lucruri diferite sunt, fiecare dintre ele, singurul lucru bun 
care există - o contradicţie absolută! Nimeni nu-şi poate dori o 
respingere mai completă şi mai profundă a vreunei teorii. 

60. Totuşi, profesorul Sidgwick susţine că egoismul este 
raţional; şi este util să examinăm motivele pe care le furni¬ 
zează dânsul în favoarea acestei concluzii absurde. „Egoistul 44 , 
spune dânsul (ultimul Cap. §1), „poate evita probarea utili¬ 
tarismului refuzând să afirme 44 , fie „implicit sau explicit că 
propria sa fericire maximă este nu doar ultimul scop raţional 
pentru sine, ci o parte a Binelui Universal 44 . Şi în pasajul la 
care ne trimite de aici, deoarece acolo a „văzut 44 asta, domnia 
sa spune: „Nu se poate demonstra că diferenţa dintre propria 
fericire a cuiva şi fericirea altuia nu este pentru acel cineva 
importantă în toate privinţele 44 (IV. ii. § 1). Ce înţelege profeso¬ 
rul Sidgwick prin aceste fraze „scopul raţional ultim pentru 
şine însuşi 44 şi „pentru acel cineva ultra important 44 ? Dânsul nu 
încearcă să le definească; şi în mare măsură utilizarea unor ast¬ 
fel de fraze lipsite de limpezime este ceea ce cauzează comi¬ 
terea absurdităţilor în filozofie. 

Există vreun sens în care un lucru poate fi scopul raţional 
ultim pentru o persoană şi nu pentru o alta? Prin „ultim 44 tre- 

buie să se înţeleagă cel puţin că scopul este bun-în-sine - bun 
în sensul nostru indefinibil; şi prin „raţional 44 cel puţin că aces¬ 
ta este într-adevăr bun. Faptul că un lucru ar trebui să fie sco¬ 
pul raţional unic înseamnă, deci, că acest lucru este într-adevăr 
bun în sine; şi faptul că este într-adevăr bun în sine înseamnă 
că este o parte a Binelui Universal. Putem noi atribui vreun 
înţeles calificativului „pentru sine însuşi 44 , care va face ca acel 
lucţu să înceteze să mai fie o parte a Binelui Universal? Lucrul 
este imposibil: deoarece fericirea egoistului trebuie fie să fie 
bună în sine, şi astfel să fie o parte a Binelui Universal, sau alt¬ 
fel nu este bună în sine absolut deloc: din această dilemă nu 
există scăpare. Şi dacă nu este bună absolut deloc, ce motive 
poate avea cineva să tindă către ea? Cum poate fi ea un scop 
raţional pentru acel cineva? Acest calificativ „pentru sine 
însuşi 44 nu poate avea alt sens decât „nu pentru alţii 44 ; şi dacă 
utilizarea lui înseamnă „nu pentru alţii 44 , atunci nu poate fi un 
scop raţional pentru acel cineva, din moment ce nu poate fi 
într-adevăr bun în sine: fraza „un scop raţional ultim pentru 
sine însuşi 44 este o contradicţie în termeni. Spunând că un lucru 
este un scop pentru o anume persoană, sau că este bun pentru 
acea persoană, nu se poate înţelege decât unul din următoarele 
patru lucruri. Fie (1) se poate înţelege că scopul în cauză este 
ceva care va aparţine exclusiv acelei persoane; dar în acest 
caz, chiar dacă este raţional din partea acelei persoane să tindă 
către el, faptul că ar trebui să-l posede în exclusivitate trebuie 
să fie parte a Binelui Universal. Fie (2) se poate înţelege că 
acesta este singurul lucru spre care ar trebui să tindă acea per¬ 
soană; dar aceasta nu poate fi aşa decât pentru că, făcând ast¬ 
fel, acea persoană va face tot ce poate mai bine pentru rea¬ 
lizarea Binelui Universal: şi aceasta, în cazul nostru, nu va 
conferi egoismului decât calitatea de doctrină asupra mijloa¬ 
celor. Fie (3) se poate înţelege că lucrul acela este ceea ce-şi 
doreşte persoana respectivă sau ceea ce crede că este bine; şi 
atunci, dacă persoana respectivă gândeşte greşit, acesta nu este 
deloc un scop raţional, şi, dacă respectiva persoană gândeşte 
corect, aceasta este o parte a Binelui Universal. Fie (4) se 
poate înţelege că este absolut corespunzător ca un lucru care 

aparţine exclusiv persoanei respective trebuie să fie de aseme¬ 
nea aprobat de respectiva persoană sau ca respectiva persoană 
să tindă spre el; dar, în acest caz, atât faptul că ar trebui să-i 
aparţină persoanei respective, cât şi faptul că ar trebui să tindă 
către el trebuie să reprezinte părţi ale Binelui Universal: prin a 
spune că o anumită relaţie între două lucruri este potrivită sau 
corespunzătoare nu putem înţelege decât că existenţa acelei 
relaţii este absolut bună în sine (exceptând cazul în care o con¬ 
siderăm astfel ca un mijloc, ceea ce ne pune însă în situaţia (2)). 
Deci egoistul nu poate scăpa de implicaţia că propria sa feri¬ 
cire este bună în sens absolut prin nici o posibilă semnificaţie 
ce ar putea fi atribuită frazei că propria sa fericire este scopul 
raţional ultim pentru sine însuşi; şi prin a spune că aceasta este 
scopul raţional ultim, el trebuie să vrea să înţeleagă că aceasta 
este unicul lucru bun - totalitatea Binelui Universal: şi, dacă 
susţine în continuare că fericirea fiecărui om în parte este sco¬ 
pul raţional ultim pentru acel om, atunci rezultă contradicţia 
fundamentală a egoismului - că un imens număr de lucruri 
diferite sunt, fiecare în parte, unicul lucru bun. - Şi este uşor 
de văzut că aceleaşi considerente se aplică şi frazei că „dife¬ 
renţa dintre propria sa fericire şi cea a altuia este, pentru acel 
cineva, în toate privinţele importantă" Aceasta nu poate în¬ 
semna decât fie (1) că propria sa fericire este singurul scop 
care va afecta acea persoană, fie (2) că singurul lucru impor¬ 
tant pentru acea persoană (ca un mijloc) este să urmărească 
propria sa fericire, fie (3) că acelei persoane nu-i pasă decât de 
propria sa fericire, fie (4) că este bine ca fericirea fiecărui om 
în parte să fie unica preocupare a acelui om. Şi nici una dintre 
propoziţiile acestea nu poate însemna că, dacă aceasta este 
bine, oricine altcineva are motive egale de a urmări acelaşi 
lucru, câtă vreme este în stare şi cât timp aceasta nu exclude 
atingerea unor alte părţi mai valoroase din Binele Universal. 
Pe scurt, este clar că adăugarea lui „pentru sine însuşi", „pen¬ 
tru mine" lângă asemenea cuvinte ca „scop raţional ultim", 
„bine", „important" nu poate produce nimic altceva în afară de 
confuzie. Unicul posibil motiv care poate justifica orice acţi¬ 
une este că prin aceasta se realizează cea mai mare cantitate 

posibilă din ceea ce este bine în sens absolut. Şi dacă cineva 
spune că atingerea propriei sale fericiri îi justifică acţiunile 
sale, trebuie să înţeleagă prin asta că aceasta este cea mai mare 
cantitate posibilă de Bine Universal pe care o poate realiza. Şi 
aceasta, din nou, nu poate fi adevărat decât fie deoarece acea 
persoană nu are puterea de a realiza mai mult, în care caz nu 
poate considera egoismul decât ca o doctrină a mijloacelor; fie 
deoarece propria sa fericire este cea mai mare cantitate de 
Bine Universal care se poate realiza în orice fel, în care caz 
avem de-a face cu egoismul propriu-zis, şi cu flagranta con¬ 
tradicţie că fericirea fiecărei persoane în parte este, singular, 
cea mai mare cantitate de Bine Universal care se poate realiza 
în vreun fel. 

61. Trebuie să se remarce că, din moment ce aşa stau 
lucrurile, „relaţia dintre Egoismul Raţional şi Binefacerea Ra- 
ţională“ pe care profesorul Sidgwick o priveşte „ca pe cea mai 
profundă problemă a eticii 44 (III. xiii. §5, n. 1), apare într-o lu¬ 
mină absolut diferită de cea în care o prezintă dânsul. „Chiar 
dacă un om“, spune dânsul, „admite ca fiind evident de la sine 
principiul Binefacerii Raţionale, el mai poate totuşi susţine că 
propria sa fericire este un scop, pe care ar fi iraţional din partea 
lui să-l sacrifice în favoarea oricărui altuia; şi că de aceea, dacă 
este ca morala să fie pusă pe baze complet raţionale, trebuie să 
se demonstreze cumva o armonie între maximum de Prudenţă 
şi maximum de Binefacere Raţională. Această ultimă concep¬ 
ţie este cea pe care o susţin eu însumi 44 (ultimul Cap. § 1). După 
aceea profesorul Sidgwick continuă prin a arăta „că insepara¬ 
bila conexiune dintre Datoria Utilitaristă şi cea mai mare feri¬ 
cire a individului care i se conformează nu se poate demonstra 
satisfăcător pe baze empirice 44 (Ib. §3). Şi paragraful final al 
cărţii sale ne spune că, „reconcilierea datoriei şi a interesului 
propriu trebuie să fie abordată ca o ipoteză logic necesară pen¬ 
tru a evita o contradicţie fundamentală într-un registru funda¬ 
mental al gândirii noastre ca urmând să ofere un răspuns la 
problema modului în care această necesitate va constitui mai 
departe un temei suficient pentru acceptarea acestei ipoteze 441 

1 Sublinierea cu italice îmi aparţine. (N.A.) 

(Ib. §5). A „presupune existenţa unei asemenea Fiinţe, aşa cum 
Dumnezeu este conceput a fi, prin consensul teologilor 44 , ar asi¬ 
gura - domnia sa a demonstrat deja asta - reconcilierea nece¬ 
sară; din moment ce Divina Sancţiune a unui astfel de Dumne¬ 
zeu „ar fi, bineînţeles, suficientă pentru a face ca întotdeauna 
interesele fiecăruia să promoveze fericirea universală, pe cât 
de bine îi permit individului propriile sale cunoştinţe 44 (Ib. §5). 

Acum, ce este această „reconciliere între datorie şi in¬ 
teres personal 44 , pe care ar putea-o asigura Divina Sancţiune? 
Aceasta ar consta din simplul fapt că acelaşi comportament 
care produce cea mai mare fericire posibilă pentru cel mai 
mare număr de indivizi va produce întotdeauna şi cea mai 
mare fericire posibilă a agentului. Dacă aşa ar sta lucrurile (şi 
cunoştinţele noastre empirice demonstrează că pe această lume 
nu este nici pe departe cazul de aşa ceva), „moralitatea 44 , con¬ 
sideră profesorul Sidgwick, ar fi „pusă pe baze complet raţio¬ 
nale 44 : ar trebui să evităm „o ultimă şi fundamentală contra¬ 
dicţie în intuiţia noastră despre ceea ce este Raţional în com¬ 
portament 44 . Asta e totuna cu a spune că trebuie să evităm 
necesitatea de a gândi că este o obligaţie manifestă să se asi¬ 
gure maximul propriei Fericiri (maxim al Prudenţei) cât şi să 
se asigure cea mai mare fericire globală (maxim al Binefa¬ 
cerii). Dar este absolut evident că nu trebuie să facem aşa ceva. 
Profesorul Sidgwick comite aici eroarea caracteristică a em¬ 
pirismului - eroarea de a considera că o modificare a faptelor 
ar putea face ca o contradicţie să înceteze să mai fie o con¬ 
tradicţie. Că fericirea unui singur om ar trebui să fie unicul 
lucru bun, şi că de asemenea şi fericirea oricui ar trebui să fie 
singurul lucru bun - asta este o contradicţie care nu poate fi 
rezolvată prin presupunerea că acelaşi comportament le va 
asigura pe amândouă: afirmaţia va fi la fel de contradictorie, 
oricât de siguri am fi că acea presupunere este justificată. 
Profesorul Sidgwick se întinde după un ţânţar şi înghite o 
cămilă. Dânsul consideră că Divina Omnipotenţă trebuie să fie 
adusă în scenă pentru a se asigura că ceea ce produce plăcere 
altor oameni trebuie să i-o producă şi dânsului - că numai ast¬ 
fel etica poate fi pusă pe baze raţionale; în timp ce trece cu 

vederea faptul că chiar şi această exercitare a Omnipotenţei 
Divine ar lăsa în etică o contradicţie, în comparaţie cu care 
dificultatea sa este de-a dreptul o bagatelă - o contradicţie care 
ar reduce întreaga etică la un simplu nonsens, şi în faţa căreia 
Omnipotenţa Divină este lipsită de orice puteri, pentru eterni¬ 
tate. Că fericirea fiecărui om ar trebui să fie unicul lucru bun - 
ceea ce am văzut că este principiul egoismului - este, în sine, o 
contradicţie: şi că trebuie de asemenea să fie adevărat că Feri¬ 
cirea tuturor este singurul lucru bun - ceea ce am văzut că este 
principiul utilitarismului - introduce o altă contradicţie. Şi fap¬ 
tul că toate aceste propoziţii trebuie să fie toate adevărate se 
poate foarte bine numi „cea mai profundă problemă a eticii: 
deoarece este o problemă cu necesitate insolubilă. Dar ele nu 
pot fi toate adevărate, şi nu există nici un motiv, în afară de 
confuzii, de a presupune că sunt adevărate. Profesorul Sidgwick 
confundă această contradicţie cu faptul simplu (în care nu 
există nici o contradicţie) că cea mai mare fericire proprie şi 
cea a tuturor nu par să se poată întotdeauna atinge aceleaşi 
mijloace. Acest fapt, dacă Fericirea ar fi unicul lucru bun, ar fi, 
într-adevăr, de o oarecare importanţă; şi, în cadrul oricărei 
concepţii, fapte similare ar avea importanţă. Dar ele nu sunt 
nimic altceva decât exemplificări ale acelui fapt important că 
în această lume cantitatea de bine care poate fi atinsă este ridi¬ 
col de mică prin comparaţie cu cea care se poate imagina. Că 
eu nu pot obţine cea mai mare mulţumire posibilă pentru mine, 
dacă produc cea mai mare mulţumire posibilă la nivel global, 
nu este cu nimic mai mult cea mai profundă problemă a eticii 
decât faptul că în orice caz eu nu pot obţine cu totul atât de 
multă mulţumire pe cât ar fi de dorit. Aceasta nu face decât să 
afirme că, dacă obţinem pe cât de mult bine este posibil într-un 
loc, s-ar putea să obţinem mai puţin pe ansamblu, deoarece can¬ 
titatea de bine care poate fi atins este limitată. A spune că am 
de ales între propriul meu bine şi acela al tuturor este o falsă 
antiteză: singura întrebare raţională este cum să aleg între al meu 
personal şi acela al altora, şi principiul pe baza căruia trebuie 
să se răspundă este exact acelaşi cu cel pe baza căruia trebuie să 
aleg dacă să produc mulţumire acestei alte persoane sau aceleia. 

62. Este clar, deci, că doctrina egoistă este auto-contra- 
dictorie; şi că unul din motivele pentru care acest fapt nu este 
perceput este o confuzie cu privire la semnificaţia formulării 
„propriul meu bine“. Şi se poate observa că această confuzie şi 
neglijarea acestei contradicţii sunt cu necesitate implicate în 
trecerea de la hedonismul naturalist, aşa cum este el enunţat în 
mod normal, la utilitarism. Mill, de exemplu, după cum am 
văzut, declară: „Fiecare persoană, atât cât crede că este posibil, 
îşi doreşte propria sa fericire" (p. 53). Şi dânsul ne oferă 
această afirmaţie ca o motivaţie la întrebarea de ce este feri¬ 
cirea generală de dorit. Am văzut că a o privi pe aceasta în 
acest mod implică, în primul rând, eroarea naturalistă. Dar mai 
mult, chiar dacă acea eroare nu ar fi o eroare, această afirmaţie 
nu ar putea fi decât o motivaţie pentru egoism, şi nu pentru 
utilitarism. Argumentaţia lui Mill este următoarea: Un om îşi 
doreşte propria-i fericire; de aceea propria lui fericire este sin¬ 
gurul lucru de dorit. Va trebui în continuare să ne amintim că 
oricine, în conformitate cu Mill, îşi doreşte deci propria sa 
fericire: şi atunci rezultă că fericirea fiecăruia este singurul 
lucru de dorit. Şi aceasta este pur şi simplu o contradicţie în 
termeni. Gândiţi-vă doar puţin ce înseamnă. Fericirea fiecărui 
om este singurul lucru de dorit: o serie de lucruri diferite sunt, 
fiecare în parte, singurul lucru de dorit. Aceasta este contra¬ 
dicţia fundamentală a egoismului. Pentru a putea crede că ceea 
ce tinde să demonstreze argumentaţia sa nu este egoismul, ci 
utilitarismul, Mill trebuie să fi crezut că poate deduce din pro¬ 
poziţia „Fericirea fiecărui om este propriul său bine" propo¬ 
ziţia: „Fericirea tuturor este binele tuturor"; pe când, de fapt, 
dacă înţelegem bine ce înseamnă „propriul său bine", este clar 
că ultimul enunţ nu se poate deduce decât din „Fericirea tutu¬ 
ror este binele fiecăruia". Deci hedonismul naturalist nu duce 
din punct de vedere logic decât la egoism. Bineînţeles, un na¬ 
turalist ar putea susţine că ceea ce urmărim noi este pur şi sim¬ 
plu „plăcerea", nu propria noastră mulţumire; şi asta, chiar 
dacă presupune eroarea naturalistă, ar furniza o bază la care cu 
greu se poate obiecta pentru utilitarism. Dar în mod normal el 
va susţine că ceea ce doreşte el este propria sa plăcere, sau cel 

puţin va face confuzie între aceasta şi cealaltă; şi atunci el tre¬ 
buie, din punct de vedere logic, să ajungă să adopte egoismul, 
şi nu utilitarismul. 

63. A doua cauză pentru care eu consider că egoismul 
este privit ca ceva rezonabil este pur şi simplu confundarea lui 
cu celălalt gen de egoism - egoismul ca doctrină asupra mij¬ 
loacelor. Acest al doilea tip de egoism are un drept să spună: 
Ar trebui să-ţi urmăreşti propria-ţi fericire, uneori în toate îm¬ 
prejurările; poate chiar să spună: întotdeauna. Şi când îl aflăm 
susţinând aşa ceva, suntem tentaţi să uităm de condiţia care 
însoţeşte această afirmaţie: Dar numai ca un mijloc către alt¬ 
ceva. Realitatea este că noi ne găsim într-o stare de imperfecţi¬ 
une; nu putem ajunge la ideal absolut imediat. Şi de aceea este 
deseori de datoria noastră - deseori „ar trebui“ în mod absolut 
- să facem lucruri care nu sunt bune decât numai, sau în prin¬ 
cipal, ca mijloace: trebuie să facem cel mai bun lucru pe care-1 
putem face, ceea ce este absolut „corect“, dar nu ceea ce este 
bine la modul absolut. Despre aceasta voi spune mai multe 
ulterior. Aici am menţionat numai problema, deoarece eu con¬ 
sider că este mult mai plauzibil să susţii că ar trebui să urmă¬ 
rim propria noastră mulţumire ca un mijloc spre un scop şi că 
această doctrină, prin confuzie, împrumută ceva din plauzibili¬ 
tatea ei doctrinei absolut diferite a egoismului propriu-zis: Cea 
mai mare mulţumire pe care o posed pentru mine însumi este 
singurul lucru bun. 

64. Atât despre egoism. Despre utilitarism nu mai tre¬ 
buie spuse multe; dar două idei par să merite a fi subliniate. 

Prima este că această denumire, ca şi cea de egoism, nu 
sugerează natural că toate acţiunile noastre trebuie să fie jude¬ 
cate conform gradului în care ele sunt mijloace pentru obţi¬ 
nerea plăcerii. înţelesul ei normal este că standardul de corec¬ 
titudine şi de greşeală în comportament este tendinţa acestuia 
de a promova interesul fiecăruia. Şi prin interes se înţelege de 
obicei o varietate de bunuri diferite, clasate laolaltă numai de¬ 
oarece ele constituie ceea ce un om îşi doreşte în mod normal 
pentru sine însuşi, câtă vreme dorinţele lui nu capătă acea cali¬ 
tate psihologică ce este acoperită de termenul de „moral 44 . 

„Utilul 44 înseamnă atunci - şi în etica antică a fost sistematic 
folosit cu această semnificaţie - ceea ce este un mijloc spre 
atingerea unor bunuri, altele decât cele morale. Este o presu¬ 
punere absolut de nejustificat că aceste bunuri sunt bune 
numai ca mijloace pentru atingerea plăcerii sau că ele sunt de 
obicei privite în acest mod. Motivul principal pentru adoptarea 
denumirii de utilitarism a fost, într-adevăr, doar dorinţa de a 
sublinia faptul că un comportament corect sau greşit trebuie 
judecat după rezultatele sale - ca mijloc, în opoziţie cu punctul 
de vedere intuiţionist strict, conform căruia anumite moduri de 
acţiune sunt corecte şi altele greşite, indiferent de rezultatele 
lor. Insistând astfel asupra faptului că ceea ce este corect tre¬ 
buie să însemne ceea ce produce cele mai bune rezultate posi¬ 
bile, utilitarismul este pe deplin justificat. Dar la această con¬ 
testaţie extrem de corectă s-a asociat, foarte natural, o dublă 
greşeală. (1) Cele mai bune rezultate posibile au fost presu¬ 
puse a consta numai dintr-o clasă limitată de bunuri, care coin¬ 
cid în mare cu cele care sunt popular diferenţiate ca rezultate 
ale unor acţiuni „utile 44 sau „interesate 44 ; şi acestea au fost - din 
nou în grabă - considerate bune numai ca mijloc spre plăcere. 
(2) Utilitariştii au tendinţa de a privi orice ca un simplu mijloc, 
neglijând faptul că anumite lucruri care sunt bune ca mijloc 
sunt de asemenea bune ca scop. De aceea, de exemplu, pre¬ 
supunând că plăcerea este un bun, există tendinţa de a evalua 
plăcerea prezentă numai ca un mijloc spre o plăcere viitoare, şi 
nu, aşa cum este strict necesar dacă plăcerea este bună ca scop, 
şi prin comparaţie cu posibila plăcere viitoare. Multe argu¬ 
mentaţii militariste includ absurditatea logică conform căreia 
ceea ce există aici şi acum nu are niciodată vreo valoare în 
sine, ci trebuie judecat numai prin prisma consecinţelor sale; 
care, din nou, bineînţeles, atunci când se realizează, nu au nici 
o valoare în sine, ci sunt doar simple mijloace spre un viitor şi 
mai îndepărtat, şi aşa mai departe, ad infinitum. 

Cea de-a doua idee ce trebuie subliniată, cu privire la 
utilitarism, este aceea că, atunci când această denumire este 
utilizată pentru a desemna o formă de hedonism, aceasta nu 
face, în mod normal, nici măcar în descrierea scopurilor sale, o 

diferenţiere corectă între scopuri şi mijloace. Cea mai bine¬ 
cunoscută formulă a sa este aceea că rezultatul prin care tre¬ 
buie să fie judecate acţiunile este „cea mai mare fericire a celui 
mai mare număr de indivizi 44 . Dar este clar că, dacă plăcerea 
este unicul lucru bun, în cazul în care cantităţile sunt egale, se 
pot obţine rezultate la fel de „de dorit 44 , indiferent dacă de 
această plăcere se bucură mulţi sau puţini, sau chiar dacă 
nimeni nu se bucură de ea. Este clar că, dacă ar trebui să tin¬ 
dem spre cea mai mare fericire a celui mai mare număr de 
indivizi, aceasta se datorează numai faptului că, în conformi¬ 
tate cu principiul hedonist, existenţa plăcerii la un mare număr 
de persoane pare să fie cea mai bună cale disponibilă pentru a 
se asigura existenţa celei mai mari cantităţi de plăcere. S-ar 
putea ca lucrurile să stea chiar aşa; dar este cinstit să-i suspec¬ 
tăm pe utilitarişti că au fost influenţaţi, atunci când au adoptat 
principiul hedonist, de această incapacitate de a diferenţia clar 
plăcerea sau conştientizarea plăcerii de dobândirea ei de către 
o persoană. Este mult mai uşor să priveşti dobândirea plăcerii 
de către un număr de persoane ca fiind unicul lucru bun, decât 
să priveşti astfel simpla existenţă a unei cantităţi egal de mari 
de plăceri. Dacă, într-adevăr, ar fi să luăm principiul utilitarist 
în sens strict, şi să presupunem că aceştia vor să înţeleagă că 
posesia plăcerii de către multe persoane este bună în sine, 
atunci principiul nu este hedonist: el include ca o parte nece¬ 
sară a scopului ultim existenţa unui număr de persoane, şi 
acesta va include foarte mult mai multe decât simpla plăcere. 

Utilitarismul însă, aşa cum este el susţinut de obicei, tre¬ 
buie să fie considerat ca afirmând că fie conştientizarea plă¬ 
cerii, fie conştientizarea plăcerii împreună cu un minimum ele¬ 
ment subordonat acesteia care se poate înţelege prin existenţa 
unei asemenea conştientizări la cel puţin o persoană, este uni¬ 
cul lucru bun. Aceasta este semnificaţia sa ca doctrină etică; şi 
în această formulare el a fost deja respins prin argumentaţia 
mea împotriva hedonismului. Cel mai bun lucru care se poate 
susţine despre acesta este că pare să nu provoace erori serioase 
în privinţa concluziilor sale practice, sub motiv că, în calitate 
de fapt empiric, metoda de acţiune care produce cel mai mult 




HEDONISMUL 


229 


bine pe ansamblu produce, de asemenea, şi cea mai mare 
plăcere. Utilitariştii îşi dedică, într-adevăr, cea mai mare parte 
a argumentaţiilor lor demonstrării faptului că direcţia de acţi¬ 
une care va produce cea mai mare plăcere este, în general, cea 
pe care o va aproba bunul-simţ. Am văzut că profesorul 
Sidgwick face apel la acest fapt într-o tentativă de a demonstra 
că plăcerea este unicul lucru bun; şi am văzut de asemenea că 
nu are tendinţa de a demonstra aşa ceva. Am văzut şi cât de 
firave sunt şi celelalte argumente avansate în sprijinul acestei 
propoziţii; şi că, dacă o considerăm onest doar în sine, această 
afirmaţie pare să fie destul de ridicolă. Şi, mai mult, că faptul 
că acţiunile care produc cel mai mult bine pe ansamblu produc 
şi cea mai mare plăcere este extrem de îndoielnic. Argumen¬ 
tele tinzând să demonstreze asta sunt, toate, mai mult sau mai 
puţin viciate de presupunerea că ceea ce pare să fie condiţie 
necesară pentru obţinerea unei plăceri maxime în viitorul 
apropiat, va continua să fie valabilă permanent. Şi, chiar cu 
această supoziţie deficitară, ei nu reuşec să creeze decât o ple¬ 
doarie extrem de problematică. Cum se poate explica un 
asemenea fapt, dacă ar fi cazul - asta este ceva ce nu ne mai 
priveşte pe noi. Este suficient că am demonstrat că multe stări 
complexe ale intelectului sunt cu mult mai valoroase decât 
plăcerea pe care o conţin. Şi dacă aşa stau lucrurile, atunci nici 
o formă de hedonism nu poate fi adevărată. Şi, din moment ce 
orientarea practică în domeniul cantitativ oferită de plăcere ca 
un criteriu este proporţional mică, pe măsură ce calculele 
încearcă să fie mai exacte, ne putem permite să mai aşteptăm 
până la efectuarea unor investigaţii ulterioare, înainte de a 
adopta o mărime orientativă, a cărei utilitate este foarte în¬ 
doielnică şi în ale cărei rezultate avem grave motive să nu 
avem prea multă încredere. 

65. Cele mai importante idei pe care am îndrăznit să le 
stabilesc în acest capitol sunt după cum urmează. (1) Hedo¬ 
nismul trebuie definit în sens strict ca doctrina conform căreia 
„Plăcerea este singurul lucru care este bun în sine“: această 
opinie pare să-şi datoreze prevalenţa în principal erorii natu¬ 
raliste, şi argumentele lui Mill pot fi considerate ca exemplu 

tipic de argumente eronate în această privinţă; Sidgwick singur 
a reuşit să apere acest principiu fără a comite această eroare, şi 
respingerea finală trebuie de aceea să reliefeze erorile din 
argumentaţia domniei sale (36-38). (2) Este criticat „utilitaris- 
mul“ lui Mill; se demonstrează (a) că comite eroarea natura¬ 
listă, identificând „de dorit 44 cu „dorit“; (b) că plăcerea nu este 
singurul obiect al dorinţei. Argumentele uzuale în favoarea 
hedonismului par să se bazeze pe aceste două erori (39—44). 
(3) Hedonismul este considerat ca o „Intuiţie 44 şi se arată (a) 
faptul că Mill admite că anumite plăceri sunt inferioare calita¬ 
tiv altora şi că aceasta implică atât că acest lucru este o intuiţie 
cât şi că este una falsă (46-48); (b) că Sidgwick nu reuşeşte să 
diferenţieze „plăcerea 44 de „conştientizarea plăcerii 44 şi nici 
să-şi dea seama că, în orice caz, este absurd să o consideri pe 
prima ca fiind unicul lucru bun (49-52); că pare la/el de ab¬ 
surd să consideri conştientizarea plăcerii ca fiind unicul lucru 
bun, din moment ce, dacă ar fi aşa, o lume în care nu ar exista 
nimic altceva ar fi o lume absolut perfectă: Sidgwick nu reu¬ 
şeşte să-şi pună singur această întrebare, care este singura 
clară şi decisivă (53-57). (4) Ceea ce de obicei se consideră ca 
fiind cele două tipuri principale de hedonism, anume egoismul 
şi utilitarismul, nu sunt numai diferite, ci şi strict contradictorii 
unul în raport cu celălalt; din moment ce primul afirmă că 
„Propria mea plăcere maximă este unicul lucru bun 44 , iar cel 
de-al doilea că „Cea mai mare plăcere a tuturor este unicul 
lucru bun 44 . Egoismul pare să-şi datoreze în parte plauzibili¬ 
tatea faptului că nu se observă această contradicţie - o greşeală 
care este exemplificată de Sidgwick; şi în parte confuziei din¬ 
tre egoism ca doctrină asupra scopurilor, cu aceeaşi doctrină, 
dar asupra mijloacelor. Dacă hedonismul este adevărat, egois¬ 
mul nu mai poate fi astfel; şi încă şi mai puţin în cazul în care 
hedonismul este fals. Pe de altă parte, scopul utilitarismului ar 
fi - dacă hedonismul ar fi adevărat - dacă nu cel mai bine con¬ 
ceput, cel puţin cel mai bun posibil pentru a fi promovat de 
noi; dar este respins prin respingerea hedonismului (58-64). 

66. în cadrul acestui capitol îmi propun să mă ocup de 
un tip de teorii etice care este exemplificat de opiniile etice ale 
stoicilor, ale lui Spinoza, ale lui Kant, şi mai ales ale unui 
număr, de autori moderni, ale căror puncte de vedere în această 
privinţă se datorează în principal influenţei lui Hegel. Aceste 
teorii etice au în comun faptul că ele utilizează o aserţiune 
metafizică oarecare ca bază de plecare de la care se deduc o 
serie de propoziţii fundamentale ale eticii. Toate susţin impli¬ 
cit, sau afirmă expres, că adevărurile etice decurg logic din 
adevărurile metafizice - că etica ar trebui să fie bazată pe 
metafizică. Şi rezultatul este că toate descriu Binele Suprem în 
termeni metafizici. 

Deci, ce trebuie să se înţeleagă prin „metafizică 44 ? Eu 
utilizez termenul, aşa cum am explicat în Capitolul II, în opo¬ 
ziţie cu cel de „natural 44 . Eu îi consider preeminent „metafi¬ 
zicieni 44 pe acei filozofi care recunosc la modul cel mai clar că 
nu tot ce există este un „obiect natural 44 . De aceea, „metafizi¬ 
cienii 44 au marele merit de a fi insistat că cunoaşterea noastră 
nu este limitată doar la lucruri pe care le putem atinge, vedea şi 
simţi. Ei s-au ocupat foarte mult nu numai de această altă clasă 
de obiecte naturale ce constă din fapte ale intelectului, ci şi de 
clasa de obiecte sau de proprietăţi ale obiectelor, care cu certi¬ 
tudine nu există în timp, şi care deci nu fac parte din natură, şi 
care, de fapt, nu există în sens fizic deloc. Acestei clase îi 
aparţine, după cum am spus deja, ceea ce noi înţelegem prin 
adjectivul/adverbul „bine 44 . Nu bunătatea, ci doar acele lucruri 
sau calităţi ale lor care sunt bune, care pot exista în timp - pot 
avea durată, pot începe şi înceta să existe - pot fi obiecte de 
percepţie. Iar cei mai proeminenţi reprezentanţi ai acestei clase 
sunt, poate, numerele. Este absolut sigur că două obiecte natu¬ 
rale pot exista; dar putem fi la fel de siguri că numărul doi, în 
sine, nu există şi nici nu va putea exista vreodată. Doi şi cu doi 

fac patru. Dar asta nu înseamnă că există nici doi, nici patru. 
Totuşi, cu certitudine, asta înseamnă ceva. Doi înseamnă ceva, 
chiar dacă nu există. Şi acestei clase nu îi aparţin decât termeni 
simpli - obiecte despre care noi cunoaştem anumite adevăruri. 
Adevărurile pe care le cunoaştem despre ele formează, poate, 
o subdiviziune încă şi mai importantă. Nici un adevăr nu există 
fizic, în realitate; dar este absolut evident, cu privire la ade¬ 
văruri de genul „Doi şi cu doi fac patru 44 , că nici obiectele la 
care se referă, şi în legătură cu care sunt adevărate, nu există. 
Exact cu identificarea unor astfel de adevăruri - adevăruri care 
au fost numite „universale 44 şi cu lipsa lor de asemănare faţă de 
ceea ce putem atinge, şi vedea şi simţi, începe metafizica pro- 
priu-zisă. Asemenea adevăruri „universale 44 au jucat întotdea¬ 
una un rol important în gândirea metafizicienilor, de pe vre¬ 
mea lui Platon şi până acum; şi faptul că ei şi-au îndreptat 
atenţia asupra diferenţei dintre aceste adevăruri şi ceea ce eu 
am numit „obiecte naturale 44 este principala lor contribuţie la 
cunoaştere, care îi diferenţiază de cealaltă clasă de filozofi - 
filozofii „empirişti 44 - căreia i-au aparţinut cei mai mulţi dintre 
filozofii englezi. 

Dar cu toate astea, dacă este să definim „metafizica 44 prin 
contribuţia pe care aceasta şi-a adus-o în mod real la cunoaş¬ 
tere, suntem obligaţi să adăugăm că deşi este subliniată impor¬ 
tanţa obiectelor care nu există în sens fizic, metafizicienii 
înşişi nu au recunoscut una ca asta. Au recunoscut, într-adevăr, 
şi au insistat asupra faptului că există, sau pot exista, obiecte 
ale cunoaşterii care nu există în timp, sau cel puţin care nu pot 
fi percepute; şi admiţând posibilitatea existenţei acestora, ca 
obiect de cercetare, au făcut, trebuie să recunoaştem, un mare 
serviciu umanităţii. Dar ei au presupus, în general, că ceea ce 
nu există în timp trebuie să existe cel puţin într-o altă parte, 
dacă este să fie cât de puţin - că orice nu exisţă în natură tre¬ 
buie să existe într-o realitate suprasensibilă, fie că aceasta este 
atemporală sau nu. Ca urmare, ei au afirmat că adevărurile cu 
care se ocupă ei, peste şi deasupra obiectelor de percepţie, 
sunt, într-un fel, adevăruri despre o asemenea realitate supra¬ 
sensibilă. De aceea, dacă este să definim „metafizica 44 nu prin 

ceea ce a obţinut, ci prin ceea ce a urmărit să obţină, ar trebui 
să spunem că aceasta constă din încercarea de a obţine cunoaş¬ 
tere, prin procese de gândire, despre ceea ce există dar nu face 
parte din natură. De fapt, metafizicienii au susţinut că ne pot 
oferi o astfel de cunoaştere a unei existenţe nonnaturale. Ei au 
susţinut că ştiinţa lor constă în a ne oferi o asemenea cunoaş¬ 
tere, pe cât aceasta poate fi sprijinită de raţionamente, despre 
acea realitate suprasensibilă despre care religia afirmă că ne 
oferă cunoaştere mai deplină, fără nici o motivaţie. De aceea, 
când am vorbit anterior de aserţiuni „metafizice 44 , am înţeles 
prin aceasta acele propoziţii despre existenţa a ceva suprasen- 
sibil - a ceva ce nu este un obiect de percepţie, şi care nu se 
poate deduce din ceva ce este un obiect de percepţie prin ace¬ 
leaşi legi cu ajutorul cărora putem deduce trecutul şi viitorul a 
ceea ce noi numim „natură 44 . Şi când vorbesc de termeni „me¬ 
tafizici 44 , eu înţeleg prin aceasta termeni care se referă la cali¬ 
tăţi ale unei astfel de realităţi suprasensibile; din moment ce 
susţin că domeniul specific al metafizicii este cel al adevă¬ 
rurilor despre toate obiectele ce nu sunt obiecte naturale. Şi 
cred că cea mai importantă caracteristică a metafizicii, pe par¬ 
cursul istoriei, a fost încercarea de a demonstra adevăruri 
despre obiecte nonnaturale existente. De aceea, eu definesc 
„metafizica 44 în raport cu o realitate supraraţionalâ; deşi con¬ 
sider că singurele obiecte nonnaturale, despre care a reuşit să 
obţină adevăruri, sunt obiecte care nu există absolut deloc. 

Asta, sper, este de ajuns pentru a explica ce înţeleg eu 
prin termenul de „metafizică 44 , şi pentru a demonstra că acesta 
se referă la o diferenţiere clară şi foarte importantă. Nu este 
necesar, pentru scopul pe care-1 am eu în vedere, să dau o 
definiţie exhaustivă sau să demonstrez că acesta corespunde, 
în esenţă, cu sensul curent de utilizare. Diferenţa dintre „natu¬ 
ră 44 şi o realitate suprasensibilă este extrem de familiară şi 
foarte importantă: şi din moment ce metafizicianul se străduie 
să demonstreze lucruri cu privire la o realitate suprasensibilă, 
şi din moment ce se ocupă în cea mai mare parte cu adevăruri 
care nu sunt simple fapte naturale, este clar că argumentele 
sale, sau erorile (dacă există), vor fi de un gen mult mai subtil 

decât cele de care m-am ocupat, grupate sub denumirea de 
„naturalism 44 . Pentru aceste două motive mi s-a părut conve¬ 
nabil să tratez „Eticile Metafizice 44 separat. 

67. Am spus că acele sisteme de etică pe care eu îmi 
propun să le numesc „metafizice 44 sunt caracterizate de faptul 
că ele descriu Binele Suprem în termeni „metafizici 44 ; şi acest 
fapt a fost deja explicat, ca însemnând că ele îl descriu cu aju¬ 
torul a ceva ce (susţin ele) există, dar nu există în natură - îl 
descriu în termenii unei realităţi suprasensibile. O „etică meta¬ 
fizică 44 este marcată de faptul că face următoarea afirmaţie: Că 
ceea ce este bun până la perfecţiune este ceva ce există, dar nu 
este natural; că este ceva ce are anumite caracteristici posedate 
de o realitate syprasensibilă. O asemenea aserţiune a fost fă¬ 
cută de stoici, când au afirmat că o viaţă trăită în concordanţă 
cu natura este perfectă. Deoarece ei nu au înţeles prin „natură 44 
ceea ce am definit eu prin acest termen, ci ceva suprasensibil, 
a cărui existenţă au dedus că există, şi despre care ei susţineau 
că este bun până la perfecţiune. Din nou, o asmenea aserţiune 
este făcută de Spinoza, când ne spune că suntem mai mult sau 
mai puţin perfecţi, în măsura în care suntem mai mult sau mai 
puţin uniţi cu Substanţa Absolută, de „iubirea intelectuală 44 de 
Dumnezeu. O asemenea aserţiune este făcută de Kant, când ne 
spune că a sa „împărăţie a Edenului 44 este un ideal. Şi, în cele 
din urmă, asemenea aserţiuni sunt făcute de autorii moderni, 
care ne spun că scopul final şi perfect este să ne atingem ade¬ 
văratele noastre personalităţi - o personalitate diferită atât de 
întreg cât şi de orice parte a acestuia care există aici şi acum în 
natură. 

Acum, este clar că asemenea principii etice au un merit, 
pe care naturalismul nu-1 posedă, în recunoaşterea faptului că 
pentru bunătatea perfectă este necesar mult mai mult decât 
orice calitate a ceea ce există aici şi acum, sau care se poate 
deduce c-ar fi posibil să existe în viitor. Şi, mai mult, este chiar 
foarte posibil ca aserţiunile lor să fie cu necesitate adevărate, 
însă numai dacă le înţelegem ca afirmând că ceva ce este real 
posedă toate caracteristicile necesare pentru bunătatea perfec¬ 
tă. Dar asta nu este tot ce afirmă ele. Ele susţin de asemenea, 

implicit, după cum am spus, că această propoziţie etică 
decurge dintr-o propoziţie care este metafizică: aceea că între¬ 
barea „Ce este real?“ are o legătură logică cu întrebarea „Ce 
este bine?“ Acesta este motivul pentru care am caracterizat 
„eticile metafizice 4 * în Capitolul II ca fiind bazate pe eroarea 
naturalistă. A susţine că din orice propoziţie care afirmă „Rea¬ 
litatea este de această natură 44 putem deduce, sau putem obţine 
o confirmare, pentru orice propoziţie afirmând „Aceasta este 
bine în sine 44 înseamnă a comite eroarea naturalistă. Şi că o 
cunoaştere a ceea ce este real furnizează motive pentru a 
susţine că un anumit lucru este bun în sine este implicit sau 
explicit afirmat de cei care definesc Binele Suprem în termeni 
metafizici. Aceasta este o parte din ceea ce se are în vedere 
atunci când se afirmă că etica ar trebui să aibă la bază metafi¬ 
zica. Se are în vedere că o anume cunoaştere a realităţii supra- 
sensibile este necesară ca o premisă pentru a ajunge la con¬ 
cluzii corecte în privinţa a ceea ce ar trebui să existe. Această 
opinie este, de exemplu, exprimată clar în următoarele afir¬ 
maţii: „Adevărul este că teoria eticii care pare cea mai satis¬ 
făcătoare are la bază metafizica... Dacă ne sprijinim punctul 
de vedere asupra eticii pe ideea dezvoltării sinelui ideal sau a 
universului raţional, semnificaţia acesteia nu poate fi reliefată 
în totalitate fără o examinare metafizică a naturii sinelui; nici 
nu i se poate stabili validitatea dacă nu se dezbate realitatea 
universului raţional" 1 . Validitatea unei concluzii etice despre 
natura idealului, se afirmă aici, nu se poate stabili decât luân- 
du-se în discuţie problema dacă acest ideal este real. O aseme¬ 
nea afirmaţie implică comiterea erorii naturaliste. Se bazează 
pe incapacitatea de a percepe că orice adevăr care afirmă 
„Acest lucru este bun în sine 44 este absolut unic ca gen - că nu 
poate fi redus la nici o afirmaţie despre realitate, şi de aceea nu 
trebuie să fie afectat de nici o concluzie la care este posibil să 
ajungem noi despre natura realităţii. Această confuzie în pri¬ 
vinţa naturii unice a adevărurilor etice este, după cum am spus, 
implicată în toate teoriile etice pe care eu. le-am numit metafi- 


1 Prof. J. S. Mackenzie, A Manual of Ethics, 4th ed., p. 431. Sublinierea 
cu italice îmi aparţine. (N.A.) 

zice. Este clar că, exceptând oarecari confuzii de acest gen, 
nimeni nu va putea gândi că merită măcar să defineşti Binele 
Suprem în termeni metafizici. Dacă, de exemplu, considerăm 
că idealul constă în realizarea „adevăratului sine“, chiar aceste 
cuvinte sugerează că faptul că şinele în chestiune este adevărat 
se presupune că are o anume legătură cu faptul că acesta este 
bun. Toate adevărurile etice care este posibil să se obţină prin 
asemenea aserţiuni ar putea la fel de bine fi obţinute susţinând 
că idealul constă în realizarea unui anume gen de sine particu¬ 
lar, care ar putea să fie sau real, sau pur imaginar. Deci „eticile 
metafizice 44 implică existenţa presupunerii că etica poate avea 
la bază metafizica; şi prima noastră grijă în ceea ce le priveşte 
este să lămurim că această presupunere este cu necesitate 
falsă. 

68. în ce fel este posibil ca natura realităţii suprasensi- 
bile să aibă vreo influenţă asupra eticii? 

Eu am diferenţiat două genuri de probleme etice, care 
sunt mult prea uşor confundate una cu alta. Aşa cum se înţe¬ 
lege de obicei, etica trebuie să răspundă atât la întrebarea „Ce 
ar trebui să existe? 44 cât şi la întrebarea „Ce ar trebui noi să fa¬ 
cem? 44 La a doua dintre aceste întrebări nu se poate răspunde 
decât analizând efectele ce le vor avea acţiunile noastre. Un 
răspuns complet în această privinţă ar trebui să ni-1 furnizeze 
acel domeniu al eticii care poate fi numit doctrina mijloacelor 
sau etica practică. Şi este clar că asupra acestui domeniu de 
cercetare etică poate avea o influenţă natura unei realităţi su- 
prasensibile. Dacă, de exemplu, metafizica ne-ar putea spune 
nu numai că suntem nemuritori, ci, de asemenea, indiferent de 
măsură, ce efecte vor avea acţiunile noastre din această viaţă 
asupra condiţiei noastre dintr-una viitoare, o asemenea infor¬ 
maţie ar avea o influenţă neîndoielnică asupra a ceea ce ar tre¬ 
bui să facem. Doctrinele creştine despre rai şi iad sunt, în acest 
sens, extrem de relevante pentru etica practică. Dar merită să 
se remarce că cele mai tipice doctrine ale metafizicii sunt ast¬ 
fel încât fie nu au nici o asemenea influenţă asupra eticii prac¬ 
tice, fie au una pur negativă - implicând concluzia că nu există 
nimic ce ar trebui noi să facem vreodată. Acestea proclamă că 

ne spun natura nu a unei viitoare realităţi, ci a uneia care este 
eternă şi pe care, de aceea, nici o acţiune de-a noastră nu are 
puterea de a o modifica. O asemenea informaţie poate, într-a- 
devăr, să aibă relevanţă pentru etica practică, dar aceasta este 
pur negativă. Deoarece dacă susţine nu numai că o asemenea 
realitate eternă există, ci şi că, aşa cum este cazul de obicei, că 
nimic altceva nu este real - că nimic n-a fost, nu este acum sau 
nu va fi real în timp - atunci într-adevăr de aici decurge că 
nimic din ceea ce am putea face noi nu va duce vreodată la 
vreun bine. Deoarece este sigur că acţiunile noastre nu pot 
afecta decât viitorul; şi dacă nimic nu poate fi real în viitor, cu 
certitudine nu putem spera să facem vreodată vreun lucru real 
bun. De aici rezultă, deci, că nu poate exista nimic ce ar trebui 
noi să facem. Este imposibil să facem vreun bine; deoarece 
nici eforturile noastre, nici orice rezultate care par ele să le 
aibă, nu au o existenţă reală. Dar această consecinţă, deşi 
decurge strict din multe doctrine metafizice, este doar rareori 
trasă. Deşi un metafizician poate spune că nimic nu este real în 
afară de ceea ce este etern, el va admite în general că există şi 
ceva realitate în domeniul temporalului: iar doctrina sa asupra 
realităţii eterne nu este nevoie să interfereze în vreun fel cu 
etica practică, dacă dânsul admite că, indiferent cât de bună 
poate fi realitatea eternă, totuşi anumite lucruri vor exista şi în 
timp, şi că existenţa unora dintre acestea va fi mai bună decât a 
altora. Oricum însă, merită să se insiste asupra acestui punct 
de vedere, deoarece el este doar rareori conştientizat explicit. 

Dacă se susţine că există ceva cât de cât valid în etica 
practică - că vreuna din propoziţiile care afirmă „Ar trebui să 
facem aşa şi pe dincolo“ poate avea vreo urmă de adevăr în ea 
- acest fapt nu poate fi consecvent în raport cu metafizica unei 
realităţi eterne decât cu două condiţii. Una din ele este (1) că 
adevărata eternitate eternă, care trebuie să fie călăuza noastră, 
nu poate fi, aşa cum de altfel se presupune când este numită 
adevărată, singura adevărată realitate. Deoarece o regulă mo¬ 
rală, care ne obligă să realizăm un anume scop, nu se poate 
justifica decât dacă este posibil ca acel scop, măcar în parte, să 
poată fi realizat. Dacă eforturile noastre nu pot avea ca finali- 

tate existenţa reală a ceva bun, indiferent cât de puţin, nu 
avem, cu siguranţă, nici un motiv să le facem. Şi dacă reali¬ 
tatea eternă este singura realitate, atunci nimic nu este posibil 
să existe în timp: nu ni se poate spune decât să încercăm să 
dăm existenţă la ceva despre care ştim dinainte că este imposi¬ 
bilă existe. Dacă se spune că ceea ce există în timp nu poate 
fi decât o manifestare a adevăratei realităţi, trebuie cel puţin să 
se admită că manifestarea aceea este o altă adevărată realitate 
- un bine a cărui existenţă o putem, într-adevăr, provoca noi; 
deoarece chiar dacă ar fi posibilă, producerea a ceva ce este 
absolut nereal, chiar lucrul acest nu poate constitui un scop 
rezonabil al unei acţiuni. Dar dacă manifestarea a ceea ce 
există etern este reală, atunci ceea ce există etern nu este unica 
realitate. 

Şi a doua condiţie care decurge dintr-un asemenea prin¬ 
cipiu metafizic al eticii este (2) că realitatea eternă nu poate fi 
perfectă - nu poate fi unicul lucru bun. Deoarece aşa cum 
orice regulă rezonabilă de comportament trebuie să reclame ca 
ceea ce ni se spune să îndeplinim să fie capabil a fi ceva într-a¬ 
devăr real, tot aşa aceasta reclamă ca realizarea acestui ideal să 
fie într-adevăr bună. Doar ceea ce se poate realiza prin efor¬ 
turile noastre - apariţia eternului în timp, sau orice altceva se 
consideră că se poate atinge - şi care trebuie să fie cu adevărat 
bun, va merita vreodată eforturile noastre. Că realitatea eternă 
este bună nu va constitui în nici un caz o justificare pentru ca 
noi să tindem spre o manifestare a ei, decât dacă acea mani¬ 
festare este la rândul ei bună. Deoarece manifestarea este dife¬ 
rită de realitatea respectivă: diferenţa aceasta este almisă atunci 
când ni se spune că aceasta poate fi făcută să existe, pe când 
realitatea aceea în sine există inalterabil. Şi existe*acestei 
manifestări este singurul lucru pe care putem peru să-1 efec¬ 
tuăm: asta este, la rândul ei, admisă. De acee- ’acă maxima 
morală este să-şi găsească vreo justificare, acea>\ . este tocmai 
existenţa acestei manifestări, diferenţiată de existent realităţii 
respectiv corespondente, care trebuie să fie cu adevăr;. mă. 
Realitatea poate fi şi ea bună: dar pentru a justifica afirmaţia 
conform căreia noi ar trebui să producem ceva, trebuie să se 

susţină că exact acel lucru în sine, şi nu altceva care poate fi 
asemănător cu el, este într-adevăr bun. Dacă nu este adevărat 
că existenţa acelei manifestări va adăuga ceva la suma binelui 
din univers, atunci nu avem nici un motiv să urmărim să o 
facem să existe; şi dacă este adevărat că va adăuga ceva la 
suma binelui, atunci existenţa a ceea ce este etern nu este per¬ 
fectă în sine - nu poate include totalitatea binelui posibil. 

Deci metafizica va avea o influenţă asupra eticii practice 
- asupra răspunsului la problema a ceea ce ar trebui să facem - 
dacă ne poate spune ceva despre viitoarele consecinţe ale acţi¬ 
unilor noastre, dincolo de ceea ce se poate stabili prin raţiona¬ 
ment inductiv obişnuit. Dar cele mai caracteristice doctrine 
metafizice, cele care declară că ne spun nu despre viitorul, ci 
despre natura unei realităţi eterne, fie nu pot avea nici o in¬ 
fluenţă asupra acestei probleme practice, fie trebuie să aibă o 
influenţă pur destructivă. Deoarece este clar ca ceea ce există 
etern nu poate fi afectat de acţiunile noastre; şi numai ceea ce 
este afectat de acţiunile noastre poate avea vreo influenţă 
asupra valorii lor ca un mijloc. Dar natura unei realităţi eterne, 
fie nu admite nici o interferenţă cu rezultatul acţiunilor noas¬ 
tre, exceptând cazul în care ne poate de asemenea da infor¬ 
maţii despre viitor (şi cum se poate face asta nu este clar), fie, 
dacă, aşa cum este uzual, se susţine că aceasta este unica reali¬ 
tate şi unicul lucru bun, demonstrează că nici un rezultat al 
acţiunilor noastre nu poate avea vreo valoare, indiferent care. 

69. Dar această influenţă asupra eticii practice, aşa cum 
este ea, nu este ceea ce se înţelege de obicei când se susţine că 
etica trebuie să se bazeze pe metafizică. Nu enunţarea acestei 
influenţe am considerat-o eu ca fiind caracteristica metafizicii 
etice. Ceea ce susţin de obicei metafizicienii nu este doar că 
metafizica ne poate ajuta să decidem care vor fi efectele acţiu¬ 
nilor noastre, ci şi că aceasta ne poate spune care dintre efec¬ 
tele posibile vor fi bune şi care vor fi rele. Ei declară că meta¬ 
fizica este o bază necesară pentru a găsi răspunsul la altă între¬ 
bare primă a eticii: Ce ar trebui să facem? Ce este bine în sine? 
Că nici un adevăr despre ceea ce este real nu poate avea vreo 
influenţă logică asupra răspunsului la această întrebare s-a 

probat deja în Capitolul I. A presupune că are influenţă în¬ 
seamnă a comite eroarea naturalistă. De aceea, tot ce ne ră¬ 
mâne de făcut este să relevăm principalele greşeli care par să 
fie la originea plauzibilităţii de care se bucură această eroare în 
forma ei metafizică. Dacă întrebăm: Ce influenţă poate avea 
metafizica asupra problemei, Ce este binele? singurul răspuns 
posibil este: Evident şi absolut - nici una! Nu putem spera 
decât să întărim convingerea că acesta este singurul răspuns 
adevărat, căutând răspuns la întrebarea: De ce s-a presupus că 
are vreo influenţă? Vom descoperi că metafizicienii par să nu 
fi reuşit să distingă întrebarea primă a eticii: Ce este binele? de 
diverse alte întrebări; şi reliefarea acestor diferenţe ne va servi 
pentru a confirma opinia că declaraţia lor că-şi bazează etica 
pe metafizică se datorează exclusiv confuziilor. 

70. Şi, mai întâi de toate, există o ambiguitate chiar în 
întrebarea: Ce este binele? căreia pare că trebuie să i se atri¬ 
buie o oarecare importanţă. Această întrebare poate însemna 
fie: Care dintre lucrurile existente este bun?, fie: Ce gen de 
lucruri sunt bune, care sunt lucrurile care, indiferent dacă sunt 
reale sau nu, ar trebui să fie reale? Şi examinând aceste două 
întrebări, este clar că pentru a răspunde la prima, trebuie să 
cunoaştem atât răspunsul la a doua cât şi pe cel la întrebarea 
Ce este real? Deoarece ne solicită întocmirea unui catalog al 
tuturor lucrurilor bune din univers; şi pentru a răspunde la ea 
trebuie să ştim atât ce lucruri există în univers, cât şi care din¬ 
tre ele sunt bune. Asupra acestei întrebări ar putea avea deci 
metafizica noastră vreo influenţă, dacă ne poate spune ce este 
real. Ne-ar fi foarte util acest răspuns pentru a putea întocmi o 
listă a acelor lucruri care sunt atât bune, cât şi reale. Dar în¬ 
tocmirea unei astfel de liste nu este treaba eticii. în ceea ce 
priveşte întrebarea Ce este bine? treaba ei este terminată ime¬ 
diat ce reuşeşte să întocmească lista lucrurilor care ar trebui să 
existe, indiferent dacă acestea există sau nu. Şi dacă metafizica 
noastră este să aibă vreo influenţă asupra acestei părţi din 
problemele de etică, asta trebuie să se întâmple datorită faptu¬ 
lui că ceva ce este real ne oferă un motiv pentru a considera că 
acel lucru, sau altceva, este bun, indiferent dacă este real sau 

nu. Că orice fapt ne poate oferi un astfel de motiv este impo¬ 
sibil; dar se poate bănui că a fost încurajată supoziţia contrară, 
datorită incapacităţii de a distinge între aserţiunea „Asta este 
bine“, când are semnificaţia că iy Acest gen de lucruri este 
bun 44 , sau „Asta ar fi bine, dacă ar exista 44 , şi aserţiunea „Acest 
lucru care există este bun 44 . Ultimul din aceste enunţuri este 
evident că nu poate fi adevărat decât dacă lucrul respectiv 
există; de unde rezultă că dovedirea existenţei reale a lucrului 
respectiv este un pas obligatoriu spre probarea acestei afir¬ 
maţii. Oricum însă, ambele propoziţii, în ciuda acestei imense 
diferenţe dintre ele, sunt exprimate în mod obişnuit prin 
aceiaşi termeni. Utilizăm aceleaşi cuvinte atunci când enunţăm 
o propoziţie etică despre un subiect care este real în fapt, cât şi 
atunci când enunţăm ceva despre un subiect considerat doaF 
posibil. 

în această ambiguitate de vocabular avem, deci, o posi¬ 
bilă sursă de greşeli cu privire la influenţa adevărurilor enun¬ 
ţând o realitate asupra adevărurilor care enunţă ceva despre 
bunătate. Şi că această ambiguitate este de fapt neglijată de 
acei metafizicieni care declară că Binele Suprem constă dintr-o 
realitate eternă se poate demonstra în felul următor. Am văzut, 
examinând posibila influenţă a metafizicii asupra eticii prac¬ 
tice, că, din moment ce ceea ce este etern este imposibil să fie 
afectat de propriile noastre acţiuni, nici o maximă practică nu 
este posibil să poată fi adevărată, dacă singura realitate este 
eternă. Acest fapt, aşa cum am spus, este de obicei trecut cu 
vederea de metafizicieni: ei enunţă ambele propoziţii - contra¬ 
dictorii - că unica realitate existentă este eternă şi că realizarea 
acesteia în viitor este de asemenea bună. Prof. Mackenzie, am 
văzut, afirmă că noi ar trebui să urmărim realizarea „adevăra¬ 
tului sine 44 sau a „universului raţional 44 : şi totuşi prof. Macken¬ 
zie susţine, aşa cum implică foarte clar semnificaţia cuvântului 
„adevărat 44 , că atât „adevăratul sine 44 cât şi „universul raţional 44 
sunt etern reale. Aici avem deja o contradicţie, în presupune¬ 
rea că ceea ce este etern real se poate realiza în viitor; şi este 
comparativ lipsit de importanţă dacă acestei contradicţii i-o 
mai adăugăm sau nu şi pe aceea ulterioară, implicată în supo- 

ziţia că eternul este singura realitate. Că o asemenea contra¬ 
dicţie trebuie presupusă validă nu se poate explica decât prin 
neglijarea distincţiei existente între un subiect real şi caracte¬ 
risticile pe care le posedă acel subiect real. Ceea ce este etern 
real se poate, într-adevăr, realiza în viitor, dacă prin aceasta se 
înţelege numai genul de lucruri care sunt etern reale. Dar când 
afirmăm că un lucru este bun, ceea ce înţelegem prin asta este 
că existenţa sau realitatea lui este bună; şi existenţa eternă a 
unui lucru nu este posibil să poată fi identică cu existenţa în 
timp a ceea ce, într-un sens necesar, este - nu este mai puţin 
adevărat - absolut acelaşi lucru. De aceea, când ni se spune că 
viitoarea realizare a adevăratului sine este bună, asta poate 
însemna, cel mult, doar că viitoarea realizare a unui sine exact 
ca şinele în cauză, care este adevărat şi există etern, este bună. 
Dacă acest fapt ar fi fost enunţat clar, în loc să fie constant 
ignorat, de acei care pledează că Binele Suprem poate fi de¬ 
finit în aceşti termeni metafizici, pare probabil că opinia con¬ 
form căreia o cunoaştere a realităţii este o necesitate pentru 
cunoaşterea Binelui Suprem şi-ar fi pierdut o parte din plau¬ 
zibilitatea de care se bucură. Că acel ceva pe care ar trebui să-l 
urmărim noi nu este posibil să fie ceva ce este etern real, deşi 
este ceva exact ca acel ceva etern; şi că realitatea eternă nu 
este posibil să fie unicul lucru bun - aceste două propoziţii par 
să diminueze sensibil probabilitatea ca etica să fie bazată cu 
necesitate pe metafizică. Nu este foarte plauzibil să se susţină 
că deoarece un lucru este real, prin aceasta ceva exact asemă¬ 
nător, care nu este real, ar fi bun. De aceea, se pare că ceva din 
plauzibilitatea eticii metafizice se poate atribui în mod rezo¬ 
nabil incapacităţii de a observa acea ambiguitate verbală, prin 
care „Asta este bine“ poate însemna fie „Acest lucru real este 
bun“, fie „Existenţa acestui lucru (indiferent dacă el există sau 
nu) ar fi bună“. 

71* Expunând deci această ambiguitate, avem posibili¬ 
tatea de a vedea mai clar ce trebuie să se înţeleagă prin între¬ 
barea „Se poate baza etica pe metafizică? şi, de aceea, este mai 
probabil să aflăm un răspuns corect. Acum se poate considera 
că este clar că un principiu metafizic al eticii susţinând că 

„Aceasta realitate eternă este Binele Suprem 44 nu poate însem¬ 
na decât că „Ceva asemănător acestei realităţi eterne ar fi 
Binele Suprem 44 . Şi acum trebuie să înţelegem asemenea prin¬ 
cipii ca având doar semnificaţia pe care o au ele în mod con¬ 
secvent, şi anume că descriu genul de lucruri ce ar trebui să 
existe în viitor, şi cărora noi ar trebui să încercăm să le dăm 
viaţă. Şi, când acest fapt este clar recunoscut, pare mult mai 
evident că nici cunoaşterea faptului că un asemenea gen de 
lucruri este de asemenea etern, nu ne poate ajuta cu nimic în a 
găsi un răspuns corect la întrebarea: Este existenţa acestui gen 
de lucruri bună? Dacă putem considera că o realitate eternă 
este bună, atunci putem considera, la fel de uşor, odată ce 
ideea unui astfel de lucru ne-a fost sugerată, că aceasta ar 
putea fi bună. De aceea, construcţia metafizică a realităţii ar fi 
tot atât de utilă pentru scopurile eticii ca şi simpla construcţie a 
unei utopii imaginare, cu condiţia ca genul de lucruri sugerate 
să fie acelaşi, ficţiunea este la fel de utilă ca adevărul, fiindcă 
ne oferă o problemă asupra căreia putem exercita aprecieri ale 
valorii. De aceea, deşi admitem că metafizica poate servi unor 
scopuri etice, sugerându-ne o serie de lucruri pe care altfel 
doar cu greu am fi putut să ni le imaginăm, dar care, când ne 
sunt sugerate, considerăm că sunt bune; totuşi, nu ca pură me¬ 
tafizică - ce declară că ne spune ce este real - este acest fapt 
util. Şi, în fapt, urmărirea adevărului ca scop al nostru trebuie 
să limiteze utilitatea metafizicii exclusiv la acest aspect. Indi¬ 
ferent cât de nonconformiste şi de extravagante sunt aserţiu¬ 
nile pe care le-au făcut metafizicienii despre realitate, nu se 
poate presupune că au avut vreo reţinere să le facă încă şi mai 
nonconformiste doar din pricina ideii că datoria lor este de a 
nu spune decât adevărul şi numai adevărul. Dar cu cât sunt ele 
mai nonconformiste - şi prin aceasta mai puţin utile pentru 
metafizică - cu atât se vor dovedi mai utile pentru etică: din 
moment ce, pentru a ne asigura că nu am neglijat nimic în 
definirea concepţiei noastre asupra idealului, trebuie să avem 
în faţa ochilor un câmp cât mai vast de sugestii în privinţa 
lucrurilor bune. Este probabil că tocmai această utilitate a 
metafizicii - sugerarea posibilelor idealuri - să fie avută une- 

ori în vedere, când se afirmă că etica ar trebui să se bazeze pe 
metafizică. Nu este neobişnuit să descoperi că ceva ce suge¬ 
rează un adevăr este confundat cu acel lucru de care depinde 
logic; şi eu am reliefat deja că metafizica are, în general, 
această superioritate asupra sistemelor naturaliste, anume că 
ea concepe Binele Suprem ca fiind ceva ce diferă mult mai 
amplu de ceea ce există aici şi acum. Dar, dacă s-ar admite că, 
în acest sens, etica ar trebui - empatia ar fi mult superioară - 
să se bazeze pe ficţiune, metafizicienii ar fi obligaţi, cred eu, 
să recunoască faptul că o legătură de acest gen între metafizică 
şi etică nu poate justifica în nici un caz importanţa pe care o 
atribuie ei influenţei studiului uneia asupra celui al celeilalte. 

72. Putem deci atribui prejudecata obstinată conform 
căreia cunoaşterea realităţii suprasensibile este un pas necesar 
pentru cunoaşterea a ceea ce este bun în sine, în parte incapa¬ 
cităţii de a observa că subiectul ultimei judecăţi este ceva ce 
nu este câtuşi de puţin real ca atare, şi parţial incapacităţii de a 
face diferenţa între cauza pentru care percepem ceva ca fiind 
adevărat şi motivele pentru care acel ceva este adevărat. Dar 
aceste două cauze nu ne vor ajuta decât foarte puţin să pro¬ 
gresăm pe calea explicării motivelor pentru care metafizica s-a 
presupus că are o influenţă determinantă asupra eticii. Prima 
explicaţie pe care am formulat-o nu ţine cont decât de faptul că 
a presupune că un lucru este real este o condiţie necesară pen¬ 
tru a afirma despre el că este bun. într-adevăr, această pre¬ 
supunere este absolut obişnuită; şi aflăm de obicei că se pre¬ 
supune că dacă despre un lucru nu se poate dovedi că este 
implicat în constituirea realităţii, acel lucru nu poate fi bun. Şi 
de aceea merită să insistăm că nu aşa stau lucrurile acum; că 
nu este necesar ca metafizica să furnizeze nici măcar parte din 
bazele eticii. Dar când metafizicienii vorbesc despre a baza 
etica pe metafizică, ei înţeleg de obicei mult mai mult decât 
atât. Ei înţeleg prin aceasta că metafizica este unica bază pen¬ 
tru etică - faptul că furnizează nu numai o condiţie necesară, ci 
absolut toate condiţiile necesare pentru a dovedi că anumite 
lucruri sunt bune. Şi această opinie, la prima vedere, pare să 
fie susţinută în două forme diferite. Se poate afirma că pur şi 

simplu dovedind că un lucru este suprasensibil real este sufi¬ 
cient pentru a demonstra că este bun: că ceea ce este intr-ade¬ 
văr real, doar pentru acest motiv, trebuie să fie şi intr-adevăr 
bun. Dar pare obişnuit să se susţină că realul trebuie să fie bun 
deoarece posedă anumite caracteristici. Şi se poate reduce, 
cred eu, şi primul gen de aserţiuni la nimic mai mult decât 
asta. Când se afirmă că realul trebuie să fie bun, deoarece este 
real, se susţine de asemenea, în mod normal, că aceasta se 
datorează numai faptului că, pentru a fi real, acel lucru trebuie 
să fie de un anume gen. Raţionamentul prin care se consideră 
că o cercetare metafizică poate duce la o concluzie etică este 
de tipul următor. Din examinarea a ceea ce trebuie să fie con¬ 
siderat real, putem deduce că Ceea ce este real trebuie să aibă 
anumite proprietăţi suprasensibile: dar a avea aceste propri¬ 
etăţi este identic cu a fi bun - este chiar semnificaţia de bază a 
cuvântului: decurge de aici că ceea ce are asemenea proprietăţi 
este bun: şi că din examinarea a ceea ce trebuie să fie real 
putem deduce care sunt acele lucruri care au aceste proprietăţi. 
Este clar că, dacă asemenea raţionamente ar fi corecte, oricare 
ar fi răspunsul la întrebarea „Ce este bun în sine?**, se poate 
ajunge la el printr-o analiză pur metafizică şi numai pe această 
cale. Tot aşa cum, atunci când Mill presupune că „a fi bun“ 
înseamnă a fi dorit, la întrebarea „Ce este binele?“ nu se poate 
şi nu trebuie să se răspundă decât exclusiv prin cercetarea 
empirică a problemei a ceea ce este dorit; tot aşa aici, dacă a fi 
bun înseamnă a avea o anume proprietate suprasensibilă, la 
întrebarea de etică se poate şi trebuie să se răspundă prin cer¬ 
cetarea metafizică a întrebării „Ce are această proprietate?** 
Atunci ceea ce rămâne de făcut pentru a distruge plauzibili¬ 
tatea eticilor metafizice este să reliefam erorile principale care 
par să-i fi condus pe metafizicieni la a presupune că a fi bun 
înseamnă a poseda o proprietate suprasensibilă oarecare. 

73. Care sunt, deci, motivele principale care au făcut să 
pară plauzibil să se susţină că a fi bun trebuie să însemne a 
poseda o proprietate suprasensibilă oarecare sau a fi legat de o 
realitate suprasensibilă oarecare? 

Putem, mai întâi de toate, remarca unul care pare să fi 
avut o oarecare influenţă în generarea punctului de vedere 
conform căruia binele trebuie definit printr-o asemenea propri¬ 
etate, deşi nu se precizează vreo proprietate particulară ca fiind 
asemănătoare cu cea necesară. Acest motiv rezidă în supoziţia 
că afirmaţia „Acest lucru este bun“ sau „Acest lucru ar fi bun, 
dacă ar exista“ trebuie, în anumite privinţe , să fie de acelaşi tip 
cu oricare altă afirmaţie. Fapt este că există un anume tip de. 
afirmaţii atât de familiar fiecăruia, şi prin aceasta având o in¬ 
fluenţă atât de puternică asupra imaginaţiei fiecăruia, încât 
filozofii au presupus întotdeauna că toate celelalte tipuri sunt 
reductibile la acesta. Acest tip este cel al obiectelor experienţei 
noastre directe - despre toate acele adevăruri care ne ocupă 
mintea în cea mai mare parte a vieţii noastre conştiente: ade¬ 
văruri cum ar fi că în încăpere se află cineva, că eu scriu sau că 
mănânc sau că stau de vorbă. Toate aceste adevăruri, indife¬ 
rent cât de mult pot fi ele diferite între ele, au în comun faptul 
că atât subiectul gramatical cât şi predicatul gramatical desem¬ 
nează ceva ce există în realitate. De departe cel mai uzual tip 
de adevăr este, deci, cel care stabileşte o relaţie între două lu¬ 
cruri existente în realitate. Se simte imediat că adevărurile eti¬ 
ce nu sunt conforme cu cele de acest tip, şi eroarea naturalistă 
survine tocmai în urma încercării de a demonstra că, într-un fel 
oarecare, mai mult sau mai puţin ocolit, s-ar conforma totuşi 
acestei tipologii. Este imediat evident că atunci când conside¬ 
răm că un lucru este bun, bunătatea lui nu este o proprietate pe 
care să o putem lua în mână, sau pe care să o putem separa de 
acel lucru, chiar făcând uz de cele mai precise instrumente 
ştiinţifice, şi să o transferăm altui lucru. Deoarece, în fapt, nu 
se întâmplă la fel cu cele mai multe din proprietăţile pe care le 
atribuim lucrurilor, şi care sunt o parte a lucrului căruia i le 
atribuim. Dar filozofii presupun că motivul pentru care nu 
putem separa bunătatea şi nu o putem transfera nu este acela 
că este un gen de obiect diferit de toate cele care pot fi trans¬ 
ferate, ci numai că aceasta există cu necesitate împreună cu 
orice lucru căruia i se atribuie. Ei explicitează tipul de ade- 

văruri etice presupunându-le identice cu cele de tipul legilor 
ştiinţifice. Şi doar când fac aşa ceva se poate considera că filo¬ 
zofii naturalişti propriu-zişi - cei care sunt empirişti - şi cei 
cărora eu le-am spus metafizicieni au ceva în comun. între 
aceste două categorii de filozofi există, într-adevăr, diferenţe 
cu privire la natura legilor ştiinţifice. Primii presupun că atunci 
când spun „Acest lucru însoţeşte întotdeauna acel lucru“ prin 
asta nu înţeleg decât că „Acest lucru a însoţit, însoţeşte şi va 
însoţi acel lucru, în aceste cazuri particulare 4 *: ei reduc legile 
ştiinţifice absolut simplu şi direct la tipul de propoziţii fami¬ 
liar, pe care l-am amintit anterior. Dar asta nu-i satisface pe 
metafizicieni. Ei observă că atunci când spui „Acest lucru ar 
însoţi acel lucru, dacă acel lucru ar exista 44 , nu înţelegi prin 
asta numai că acest lucru şi acel lucru au existat, există şi vor 
exista împreună de un anumit număr de ori. Dar este peste pu¬ 
terile lor să creadă că ceea ce înţelegi tu prin asta este chiar 
ceea ce spui. Ei continuă să creadă că tu trebuie să înţelegi prin 
asta, într-un fel sau altul, că ceva există, din moment ce asta 
este ceea ce înţelegi tu în general, când spui ceva, indiferent 
ce. Ei sunt tot atât de puţin capabili ca şi empiriştii să-şi închi¬ 
puie că tu poţi înţelege vreodată chiar că doi plus doi fac patru. 
Empiriştii susţin că asta înseamnă atâtea cupluri de cupluri de 
lucruri s-au dovedit a fi, în fiecare caz în parte, exact patru 
lucruri; şi prin aceasta că doi plus doi nu ar face patru, dacă 
exact acele lucruri nu ar exista în realitate. Metafizicienii au 
senzaţia că asta este greşit; dar ei înşişi nu pot furniza o expli¬ 
caţie mai bună pentru semnificaţia acestei fraze, decât fie ca a 
lui Leibniz, că mintea Domnului este într-o anumită stare, fie 
ca a lui Kant, că mintea ta este într-o anumită stare, fie, în cele 
din urmă, ca a lui Mr. Bradley, că ceva este într-o anumită sta¬ 
re. Aici, deci, sunt rădăcinile erorii naturaliste. Metafizicienii 
au meritul de a fi observat că atunci când spui „Asta ar fi bine, 
dacă ar exista 44 , nu poţi înţelege prin asta doar „Asta a existat şi 
a fost de dorit 44 , indiferent de câte ori probabil că aşa au stat 
lucrurile. Ei vor admite că anumite lucruri bune nu au existat 
pe această lume, şi chiar că unele dintre ele nici măcar nu au 

fost dorite. Dar ceea ce poţi tu înţelege prin asta, cu excepţia 
faptului că ceva există, într-adevăr ei nu pot observa. Exact 
aceeaşi greşeală care-i conduce la a presupune că trebuie să 
existe o realitate suprasensibilă, îi conduce la comiterea erorii 
naturaliste cu privire la semnificaţia „binelui 44 . Fiecare adevăr, 
consideră ei, trebuie să înseamne, cumva, că există ceva; şi din 
moment ce, spre deosebire de empirişti, ei admit anumite ade¬ 
văruri care nu însemnă că ceva a existat acum şi aici, cred că 
acestea trebuie să însemne că ceva există, dar nu aici şi acum. 
Pe acelaşi principiu, din moment ce „bine 44 este un predicat 
care nici nu există, nici nu poate exista, ei sunt obligaţi să pre¬ 
supună fie că „a fi bun 44 înseamnă a avea o legătură cu un alt 
lucru particular care poate exista şi care există „în realitate 44 ; 
fie că asta înseamnă pur şi simplu „a aparţine lumii reale 44 - cu 
alte cuvinte că realitatea transcende binele sau îl înglobează. 

74. Că o asemenea reducere a tuturor afirmaţiilor la ti¬ 
pul acelor care susţin fie că ceva există, fie că ceva care există 
are un anume atribut (ceea ce înseamnă că ambele există, într-o 
anumită relaţie una cu alta) este eronată, se poate vedea cu 
uşurinţă referindu-ne la clasa particulară a enunţurilor etice. 
Deoarece orice am fi putut noi demonstra că există, şi indife¬ 
rent despre ce două lucruri existente am demonstrat noi că sunt 
cu necesitate legate unul de celălalt, tot mai rămâne de rezol¬ 
vat o problemă distinctă şi diferită, anume dacă ceea ce există 
este bine; dacă fiecare sau ambele lucruri existente sunt bune; 
şi dacă este bine că ele trebuie să existe împreună. A pre¬ 
supune primul lucru, este clar şi evident că nu este acelaşi 
lucru cu a-1 presupune pe celălalt. înţelegem foarte bine care 
este semnificaţia întrebării: Este acest lucru, care există, sau 
care există cu necesitate, la urma urmei, bun? Şi percepem că 
punem o întrebare la care nu s-a răspuns prin enunţul ei. în faţa 
acestei percepţii directe că cele două probleme sunt absolut 
distincte, nici o dovadă că ele trebuia să fie identice nu poate 
avea nici cea mai mică valoare. Că propoziţia „Acest lucru e 
bun 44 este astfel diferită de orice altă propoziţie s-a dovedit în 
Capitolul I; şi acum pot ilustra acest fapt, reliefând cum este ea 
diferenţiată de cele două propoziţii particulare cu care a fost de 

obicei considerată identică. Faptul că aşa şi pe dincolo ar tre¬ 
bui făcut este numit, de obicei, o lege morală; şi această denu¬ 
mire sugerează că acest enunţ este în vreun fel analog fie cu o 
lege a naturii, fie cu o lege în sensul juridic, fie cu amândouă. 
Toate trei sunt, în fapt, într-adevăr analoge într-o privinţă, şi 
numai într-o singură privinţă: că ele includ afirmaţii care sunt 
universale . O lege morală susţine că „Asta este bine în toate 
cazurile posibile"; o lege a naturii susţine că „Asta se întâmplă 
în toate cazurile posibile"; şi o lege în sens juridic că „Este 
obligatoriu ca acest lucru să fie făcut, sau să nu fie făcut, în 
toate cazurile posibile". Dar din moment ce este extrem de 
natural să presupui că analogia se extinde mai mult, şi că aser¬ 
ţiunea „Asta este bine în toate cazurile posibile" este echiva¬ 
lentă cu aserţiunea „Asta se întâmplă în toate cazurile posi¬ 
bile" sau cu aserţiunea „Este obligatoriu să se facă aşa în toate 
cazurile posibile", s-ar putea dovedi util să evidenţiem pe scurt 
de ce ele nu sunt echivalente. 

75. Eroarea de a presupune legile morale ca fiind ana¬ 
loge legilor naturale referitor la afirmaţia că o anumită acţiune 
este una care este întotdeauna cu necesitate întreprinsă este 
conţinută într-una din cele mai faimoase doctrine ale lui Kant. 
Kant identifică ceea ce ar trebui să fie cu legea conform căreia 
o Voinţă Liberă sau Pură trebuie să acţioneze - cu singurul gen 
de acţiune care este posibil pentru aceasta. Şi prin această 
identificare el nu înţelege doar să afirme că Voinţa Liberă este 
de asemenea supusă necesităţii de a face ceea ce ar trebui să 
facă; el înţelege prin asta că ceea ce ar trebui făcut nu înseam¬ 
nă într-adevăr nimic altceva în afara propriei sale legi - legea 
în conformitate cu care trebuie să acţioneze aceasta. Aceasta 
diferă de voinţa umană exact în această privinţă, anume că 
ceea ce ar trebui noi să facem este exact ceea ce face aceasta în 
mod necesar. Aceasta este „autonomă": şi prin aceasta se înţe¬ 
lege (printre multe alte lucruri) faptul că nu există un standard 
definit pe baza căruia poate fi apreciată: că întrebarea „Este 
legea în baza căreia această Voinţă acţionează, una bună?" 
este, în acest caz, fără nici o semnificaţie. Rezultă că ceea ce 
este cu necesitate dorit de această Voinţă Pură este bine, nu 

deoarece acea Voinţă este bună, nici pentru un alt motiv, ori¬ 
care ar fi acesta; ci pur şi simplu pentru că este ceea ce se 
doreşte cu necesitate de o Voinţă Pură. 

Aserţiunea lui Kant despre „Autonomia Raţiunii Prac- 
tice“ are, prin aceasta, un efect absolut contrar celui pe care-1 
doreşte el; acest lucru face ca etica sa să fie în ultimă instanţă 
„heteronomă 11 dincolo de orice speranţă. Legea Morală la Kant 
este „independentă 1 * de metafizică doar în sensul că, în confor¬ 
mitate cu spusele sale, putem ajunge la cunoaşterea ei în mod 
independent; domnia sa susţine că nu putem deduce altceva în 
afară de faptul că există Libertate din faptul că Legea Morală 
este adevărată. Şi câtă vreme se limitează strict la acest punct 
de vedere, el evită eroarea - în care cad cei mai mulţi dintre 
metafizicieni - de a permite opiniilor sale asupra a ceea ce este 
real să influenţeze judecăţile sale despre ceea ce este bine. Dar 
dânsul nu reuşeşte să observe că, din însuşi punctul său de 
vedere, Legea Morală este dependentă de Libertate într-un 
sens de departe mult mai important decât cel în care Libertatea 
depinde de Legea Morală. El admite că Libertatea este ratio 
essendi a Legii morale, pe când cea din urmă este numai ratio 
cognoscendi a Libertăţii. Şi asta înseamnă că, atâta vreme cât 
realitatea nu este cumva diferită de ceea ce susţine dânsul, nici 
o aserţiune de genul „Asta e bine 11 nu este posibil să fie ade¬ 
vărată: deoarece aceasta nu poate avea, într-adevâr, nici un 
sens. De aceea, domnia sa le-a furnizat oponenţilor săi o me¬ 
todă convingătoare de a ataca validitatea Legii Morale. Dacă 
aceştia pot demonstra pe o altă cale oarecare (ceea ce dânsul 
neagă că ar fi posibil, dar lasă problema teoretic deschisă) că 
natura realităţii nu este aceea pe care o susţine dânsul, domnia 
sa nu poate nega că aceştia probează falsitatea principiului său 
etic. Dacă acest „Acest lucru ar trebui făcut 11 înseamnă „Acest 
lucru este dorit de o Voinţă Liberă 11 , atunci, dacă se poate 
demonstra că nu există nici o Voinţă Liberă care să dorească 
ceva, rezultă că nimic nu ar trebui făcut. 

76. Şi Kant comite, de asemenea, eroarea de a pre¬ 
supune că „Asta ar trebui 11 înseamnă „Este obligatoriu 11 . El 
concepe Legea Morală ca fiind un imperativ. Iar acest lucru 

este o eroare foarte obişnuită, „Asta ar trebui“, se presupune, 
trebuie să însemne „Este obligatoriu 44 ; de aceea, nimic nu poate 
fi bun, decât dacă este obligatoriu; şi din moment ce obligati¬ 
vităţile pe această lume sunt susceptibile să fie eronate, ceea ce 
ar trebui făcut înseamnă, în acest ultim sens, „ceea ce este 
obligatoriu, din dispoziţia unei autorităţi suprasensibile oare¬ 
care 44 . Cu privire la această autoritate este deci imposibil să ne 
mai întrebăm „Este ea îndreptăţită? 44 Dispoziţiile acesteia nu 
pot fi altfel decât corecte, deoarece a fi corect înseamnă a fi 
aşa cum dispune ea. De aceea aici legea, în sens moral, este 
presupusă analogă legii în sens juridic, mai degrabă decât, ca 
în cazul anterior, legii în sensul de lege a naturii. Se presupune 
că obligaţia morală este analogă obligaţiei legale, doar cu 
diferenţa că pe când sursa obligaţiei legale este pământeană, 
cea a obligaţiei morale este cerească. Totuşi este evident că 
dacă prin sursă a obligativităţii se înţelege numai o putere care 
te stimulează sau te obligă să faci un lucru, nu din cauză că 
face acest lucru ar trebui tu să i te conformezi. Doar dacă este 
ea însăşi într-atât de bună, încât nu dispune şi nu impune decât 
ceea ce este bine, poate fi aceasta o sursă de obligativitate 
morală. Iar în acest caz ceea ce dispune şi impune sursa ar fi 
bine, indiferent dacă este dispus sau impus, sau nu. Exact ceea 
ce face o obligaţie să fie legală, anume faptul că aceasta este 
impusă printr-un anume gen de autoritate, este absolut irele- 
vant în cazul unei obligaţii morale. Indiferent cum ar fi defi¬ 
nită o anume autoritate, dispoziţiile sale vor fi moral stimula¬ 
torii doar dacă sunt... stimulente morale; doar dacă ne spun ce 
ar trebui să fim sau care este un mijloc spre ceea ce ar trebui să 
fim. 

77. în această ultimă eroare, în presupunerea că atunci 
când eu spun „Ar trebui să faci asta 44 trebuie să înţeleg „Este 
obligatoriu să faci asta 44 , rezidă unul dintre motivele care au 
dus la presupunerea că acea proprietate suprasensibilă în 
raport cu care trebuie definit binele este Voinţa. Şi că se pot 
obţine concluzii etice cercetând natura unei Voinţe fundamen¬ 
tal reale pare, de departe, a fi cea mai uzuală dintre presupu¬ 
nerile eticilor* metafizice din zilele noastre. Dar această pre- 

supunere pare să-şi datoreze plauzibilitate nu atât supoziţiei că 
„ar trebui 44 exprimă o „dispoziţie 44 ci unei erori cu mult mai 
fundamentale. Această eroare constă în a presupune că a 
atribui anumite predicate unui lucru este acelaşi lucru cu a 
spune că acel lucru este obiectul unui anumit gen de stare psi¬ 
hică. Se presupune că a spune că un lucru este real sau ade¬ 
vărat este acelaşi lucru cu a spune că el este cunoscut într-un 
anumit mod; şi că diferenţa dintre aserţiunea că ceva este bine 
şi aserţiunea că ceva este real - deci între un enunţ etic şi unul 
metafizic - constă în faptul că, pe când cea de pe urmă enunţă 
relaţia acelui lucru în raport cu Cunoaşterea, cea dintâi enunţă 
relaţia acestuia cu Voinţa. 

Acum, că aceasta este o greşeală s-a demonstrat deja în 
Capitolul I. Că aserţiunea „Asta este bine 44 nu este identică cu 
aserţiunea „Asta este dorit 44 , fie de către o voinţă suprasensi- 
bilă, fie de altceva, nici cu orice alt enunţ, s-a demonstrat deja; 
şi nici nu mai pot adăuga ceva la acea demonstraţie. Dar se 
poate anticipa ce direcţii de apărare se pot adopta în faţa aces¬ 
tei demonstraţii. (1) Se poate susţine, cu toate acestea, că ele 
sunt chiar identice şi se pot sublinia fapte care par să probeze 
această identitate. Sau altfel (2) se poate spune că nu se susţine 
o identitate la modul absolut între ele: că prin asta nu se do¬ 
reşte să se afirme decât că există o legătură specială oarecare 
între bunătate şi voinţă, în aşa fel încât o cercetare a naturii 
reale a primeia constituie un pas esenţial în probarea conclu¬ 
ziilor etice. Pentru a veni în întâmpinarea acestor două posibile 
obiecţii, îmi propun mai întâi să relev ce posibile conexiuni 
există, sau este posibil să existe, între bunătate şi voinţă; şi că 
nici una dintre acestea nu poate constitui o justificare pentru ca 
noi să susţinem că „Asta este bine 44 este identic cu „Asta este 
dorit 44 . Pe de altă parte, se va vedea că unele dintre aceste 
conexiuni pot fi cu uşurinţă confundate cu aserţiunea despre 
această identitate; şi că de aceea probabil că exact asemenea 
confuzii au fost cele ce s-au făcut între ele. De aceea, această 
parte a argumentaţiei mele va veni, într-o oarecare măsură, în 
întâmpinarea celei de-a doua obiecţii. Dar ceea ce trebuie să 
fie concludent împotriva acesteia este să se demonstreze că 

orice posibilă conexiune între voinţă şi bunătate, cu excepţia 
identităţii absolute aflată în discuţie, nu va fi suficientă pentru 
ca o cercetare a naturii Voinţei să aibă vreo relevanţă în pro¬ 
barea vreuneia dintre concluziile eticii. 

78. Este un adevărat obicei, încă din vremea lui Kant, să 
se afirme că Cunoaşterea, Voinţa şi Afectivitatea sunt trei ati¬ 
tudini fundamental distincte ale intelectului în faţa realităţii. 
Ele sunt trei modalităţi distincte de experimentare, şi fiecare 
dintre ele ne transmite informaţii în legătură cu un unghi de 
vedere distinct din care poate fi examinată realitatea. Metoda 
„epistemologică" de abordare a metafizicii se bazează pe pre¬ 
supunerea că, atunci când se examinează ceea ce este „impli¬ 
cat în“ Cunoaştere - ceea ce este „idealul" acesteia - putem 
descoperi ce anume proprietăţi trebuie să aibă lumea, dacă este 
să fie adevărată. Şi similar, se susţine că examinând ceea ce 
este „implicat în" fenomenul Voinţei sau al Afectivităţii - care 
este „idealul" pe care-1 presupun acestea - putem descoperi ce 
proprietăţi trebuie să aibă lumea, dacă este să fie bună sau fru¬ 
moasă. Epistemologul idealist ortodox diferă de senzualist sau 
de empirist prin aceea că susţine că ceea ce cunoaştem în mod 
direct nu este nici adevărat, nici întregul adevăr; pentru a putea 
respinge falsul şi pentru a putea descoperi restul adevărurilor 
trebuie, susţine el, să nu acceptăm cunoaşterea doar aşa cum o 
percepem, ci să descoperim ce este implicat în ea. Şi similar, 
eticianul metafizician diferă de simplul naturalist prin aceea că 
susţine că nu orice ne dorim în realitate este şi bun, şi că nici, 
dacă este bun, nu este complet bun: ceea ce este într-adevăr 
bun este ceea ce este implicat în natura esenţială a voinţei. 
Alţii însă consideră că Afectivitatea, şi nu Voinţa, este acel 
datum fundamental al eticii. Dar, în ambele cazuri, se cade de 
acord că etica are o legătură oarecare cu Voinţa sau cu Afec¬ 
tivitatea, pe care nu o are şi cu Cunoaşterea, şi pe care alte 
domenii de studiu o au în raport cu Cunoaşterea. Voinţă sau 
Afectivitate, pe de-o parte, şi Cunoaştere, pe de cealaltă parte, 
sunt privite, într-un anume sens, ca surse coordonatoare ale 
cunoaşterii filozofice - una a filozofiei practice, cealaltă a filo¬ 
zofiei teoretice. 

Dacă aceasta este adevărat, ce este posibil să se înţeleagă 
prin această opinie? 

79. Mai întâi de toate, se poate înţelege că, exact aşa 
cum, prin reflectarea experienţelor noastre perceptuale şi sen¬ 
zoriale, devenim conştienţi de diferenţa dintre adevăr şi falsi¬ 
tate, tot aşa, prin reflectarea experienţelor noastre legate de 
sentimente şi voinţă, devenim conştienţi de distincţiile exis¬ 
tente în etică. Noi nu ar trebui să cunoaştem ce se înţelege prin 
a gândi că un lucru este mai bun decât un altul, decât în mă¬ 
sura în care atitudinea voinţei sau sentimentelor noastre faţă de 
un lucru este diferită de atitudinea acestora faţă de cel de-al 
doilea. Toate acestea se pot admite. Dar până aici nu avem 
de-a face decât cu un fenomen psihologic, conform căruia 
doar deoarece ne dorim sau simţim lucrurile într-un anume 
mod ajungem la un moment dat să le considerăm bune; exact 
aşa cum doar datorită faptului că avem anumite experienţe 
perceptuale ajungem să considerăm odată că lucrurile sunt 
reale. Aici, deci, este o conexiune specială între voinţă şi bună¬ 
tate; dar este vorba doar de o conexiune cauzală - că voinţa 
este o condiţie necesară pentru cunoaşterea bunătăţii. 

Dar se poate spune în continuare că a voi şi a simţi nu 
sunt numai originea cunoaşterii bunătăţii; ci că a voi un lucru, 
sau a avea un anume sentiment despre un lucru, este acelaşi 
lucru cu a-1 considera bun. Şi se poate admite că chiar şi asta 
este în general adevărat, într-un anume sens. Pare, într-adevăr, 
să fie adevărat că numai cu greu considerăm că un lucru este 
bun, şi niciodată la modul hotărât, fără ca în acelaşi timp să 
avem o atitudine sentimentală specială sau o anumită dorinţă 
în privinţa lui; deşi, cu certitudine, nu putem considera că 
acest fapt este un adevăr universal. Este posibil ca şi reciproca 
să fie universal adevărată; se poate considera că perceperea 
bunătăţii este inclusă în complexul de fenomene pe care-1 
avem în vedere prin a voi sau prin a avea anumite genuri de 
sentimente. Să admitem atunci că a considera că un lucru este 
bun şi a ţi-1 dori sunt unul şi acelaşi lucru în acest sens, anume 
că, ori de câte ori apare ultimul fenomen, apare şi primul, ca o 
parte a lui; şi chiar că ele sunt în general acelaşi lucru şi în 

sens reciproc, anume că atunci când apare primul, el este în 
general o parte a ultimului. 

80. Aceste afirmaţii par să vină în sprijinul aserţiunii 
generale că a considera un lucru ca bun înseamnă a-1 prefera 
sau a-1 aproba, în sensul în care preferinţa şi aprobarea desem¬ 
nează anumite genuri de voinţă sau de sentimente. Pare să fie 
întotdeauna adevărat că, atunci când preferăm sau aprobăm 
astfel ceva, în acest lucru este inclus faptul că noi considerăm 
acel ceva ca fiind bun; şi este cu certitudine adevărat, într-o 
imensă majoritate de cazuri, că atunci când credem că ceva 
este bun, noi îl şi preferăm sau îl aprobăm. Deci este destul de 
natural să spunem că a considera că ceva este bun înseamnă 
a-1 prefera. Şi ce este mai natural decât să adaugi: Când spun 
că un lucru este bun, înţeleg eu prin asta că îl prefer? Şi 
această adăugire naturală implică o confuzie grosieră. Chiar 
dacă ar fi adevărat că a considera ceva bun este acelaşi lucru 
cu a-1 prefera (ceea ce, după cum am văzut, nu este niciodată 
adevărat, în sensul că cele două nu sunt absolut identice; şi nici 
întotdeauna adevărate, chiar în sensul că acestea două apar 
împreună), totuşi nu este adevărat că ceea ce crezi, atunci când 
crezi că un lucru este bun, este faptul că îl preferi. Chiar dacă a 
considera că un lucru este bun este acelaşi lucru cu a-ţi mani¬ 
festa o preferinţă în privinţa lui, totuşi bunătatea acelui lucru - 
cea la care te gândeşti - nu este, chiar din aceste motive, ace¬ 
laşi lucru cu faptul că îl preferi. Dacă gândeşti sau nu într-un 
anume fel este o problemă; şi dacă ceea ce gândeşti este ade¬ 
vărat, este una absolut diferită , asupra căreia răspunsul la 
prima nu are nici cea mai mică influenţă. Faptul că tu preferi 
un lucru nu tinde să demonstreze că acel lucru este bun; chiar 
dacă într-adevăr demonstrează că tu crezi că aşa este. 

Pare că datorită acestei confuzii întrebarea „Ce este 
bine?“ este considerată ca fiind identică cu întrebarea „Ce se 
preferă? 44 Se spune, şi este destul de adevărat, că nu ai putea să 
şdi niciodată că un lucru este bun decât dacă îl preferi, exact 
aşa cum nu ai putea să ştii niciodată câ un lucru există, dacă nu 
l-ai percepe. Dar se adaugă, şi asta este fals, că nu ai putea 
niciodată cunoaşte că un lucru este bun, decât dacă ai şti că îl 

preferi, sau că acesta nu există decât dacă n-ai şti că l-ai per¬ 
ceput. Şi în cele din urmă se adaugă, şi asta este absolut fals, 
că nu poţi face distincţie între faptul că un lucru este bun şi 
faptul că îl preferi, sau între faptul că există şi între faptul că îl 
percepi. Se subliniază adeseori că eu nu pot face distincţie la 
nici un moment dat între ceea ce este adevărat şi ceea ce eu 
consider ca fiind aşa: şi aceasta este adevărat. Dar, deşi nu pot 
face distincţie între ceea ce este adevărat şi ceea ce cred eu că 
este aşa, pot întotdeauna să fac distincţie între ceea ce înţeleg 
prin a spune că este adevărat şi ceea ce înţeleg prin a spune că 
cred că este aşa. Deoarece înţeleg foarte bine semnificaţia 
supoziţiei că ceea ce cred eu că este adevărat poate, cu toate 
acestea, să fie fals. De aceea, când eu afirm despre ceva că este 
adevărat, înţeleg prin aceasta ceva diferit de faptul că cred că 
este aşa. Ceea ce cred eu, anume că ceva este adevărat, este 
întotdeauna absolut diferit de faptul că eu cred acel lucru. 
Aserţiunea că acel lucru este adevărat nici măcar nu include 
aserţiunea că eu îl consider că este aşa; deşi, bineînţeles, ori de 
câte ori consider că un lucru este adevărat, este, în fondul fon¬ 
dului, de asemenea adevărat că într-adevăr cred că este aşa. 
Acest enunţ tautologic, în conformitate cu care pentru a gândi 
despre un lucru că este adevărat este necesar să gândeşti, este 
însă, de obicei, identificat cu enunţul conform căruia, pentru 
ca un lucru să fie adevărat, este necesar ca acest lucru să fie 
gândit. O foarte scurtă reflexie ar trebui să fie suficientă pentru 
a convinge pe oricine că această identificare este greşită; şi 
doar de foarte puţin mai multă reflexie ar fi nevoie pentru a 
demonstra că, dacă aşa stau lucrurile, noi trebuie să înţelegem 
prin „adevărat 44 ceva ce nu include nici o referinţă la a gândi 
sau la alte fenomene psihice. Poate fi dificil să descoperim 
exact ceea ce înţelegem noi prin asta - să ţinem obiectul în 
cauză în faţa noastră, pentru a-1 putea compara cu alte obiecte: 
dar că într-adevăr prin aceasta înţelegem ceva distinct şi unic 
nu mai poate fi, în nici un caz, pus la îndoială. De aceea, că „a 
fi adevărat 44 înseamnă a fi gândit într-un anume fel, este, cu 
certitudine, fals. Şi totuşi această aserţiune joacă un rol de 
maximă importanţă în „revoluţia copemicană 44 pe care o face 

Kant în filozofie, şi reduce la zero întreaga masă de literatură 
modernă din domeniu, căreia i-a dat naştere acea revoluţie, şi 
care este numită epistemologie. Kant susţine că ceea ce a fost 
unificat într-o anume manieră de activitatea sintetică a gândirii 
este, ipso facto , şi adevărat: că exact aceasta este semnificaţia 
primară a cuvântului. Pe când de fapt este clar că singura 
conexiune care este posibil să existe între a fi adevărat şi a fi 
gândit într-un anume mod este aceea că cea de-a doua afir¬ 
maţie ar trebui să fie un criteriu sau un test pentru cea dintâi, 
însă pentru a putea stabili că aşa stau lucrurile, este necesar să 
stabilim mai întâi, prin metode de inducţie, că ceea ce este 
adevărat a fost întotdeauna gândit într-un anume mod. Episte¬ 
mologia modernă se dispensează de această investigaţie înde¬ 
lungă şi dificilă, cu preţul unei presupuneri autocontradictorii, 
că adevărul şi criteriul de apreciere a adevărului sunt unul şi 
acelaşi lucru. 

81. Este, deci, o presupunere cât se poate de naturală, 
deşi absolut falsă, a considera despre un lucru că este adevărat 
ca fiind acelaşi lucru cu a fi perceput sau gândit într-un anume 
mod. Şi din moment ce, pentru motivele furnizate anterior, 
faptul preferinţei pare să se afle, în mare, în acelaşi raport cu a 
gândi despre lucruri că sunt bune , în care se află şi faptul per¬ 
cepţiei cu a gândi despre ele că sunt adevărate sau că există, 
este foarte natural ca pentru ca un lucru să fie bun, acesta tre¬ 
buie presupus că este identic cu a-1 prefera într-un anume mod. 
Dar odată ce această coordonare a Voinţei şi a Cunoaşterii este 
acceptată, este din nou cât se poate de natural ca fiecare feno¬ 
men care pare să vină în sprijinul concluziei că a fi adevărat 
este identic cu a fi cunoscut trebuie să confirme concluzia 
corespondentă că a fi bun este identic cu a fi dorit. De aceea, 
aici este locul potrivit pentru a reliefa o altă confuzie, care a 
avut multă influenţă în privinţa acceptării opiniei conform 
căreia a fi adevărat este acelaşi lucru cu a fi cunoscut. 

Această confuzie este datorată incapacităţii de a observa 
că atunci când spunem că avem o senzaţie sau o percepţie sau 
că cunoaştem un lucru, prin asta înţelegem să afirmăm nu 
numai că în mintea noastră se desfăşoară un proces de cunoaş- 

tere, ci de asemenea că obiectul acestui proces, ceea ce cu¬ 
noaştem, este real. Nu se observă că utilizarea acestor cuvinte 
este astfel încât, dacă un lucru nu ar exista, acest fapt singur 
este suficient pentru a ne oferi o justificare spre a spune că per¬ 
soana care susţine că îl percepe sau că îl cunoaşte, în realitate 
nici nu-1 percepe nici nu-1 cunoaşte, fără să mai cercetăm în 
plus dacă - sau să presupunem că - starea sa intelectuală 
diferă în vreun anume fel de cea în care s-ar fi aflat dacă ar fi 
perceput sau ar fi fost în curs de a cunoaşte obiectul în cauză. 
Prin această negare nu acuzăm persoana respectivă de o gre¬ 
şeală de introspecţie, chiar dacă o asemenea greşeală ar exista: 
nu negăm că persoana respectivă nu ar fi fost conştientă de un 
anume obiect, nici măcar că starea sa intelectuală a fost exact 
cea care a considerat respectiva persoană că este: noi negăm 
doar că acel obiect, de care persoana respectivă era conştientă, 
are o anumită proprietate. însă de obicei se presupune că atunci 
când afirmăm despre un lucru că este perceput sau cunoscut, 
afirmăm un fapt; şi din moment ce, dintre cele două fapte pe 
care le afirmăm noi în realitate, existenţa unei stări psihice este 
de departe mai uşor de diferenţiat, se presupune că doar exis¬ 
tenţa acesteia este ceea ce afirmăm noi. De aceea percepţia şi 
senzaţia au ajuns să fie privite ca şi cum ar desemna anumite 
stări ale intelectului, şi nimic altceva; o eroare care este extrem 
de uşor de făcut, din moment ce cea mai comună stare a inte¬ 
lectului, căreia îi atribuim o denumire prin care implicit se 
susţine că obiectul ei nu este real, anume imaginaţia, poate, cu 
o oarecare plauzibilitate, să fie considerată că diferă de senza¬ 
ţie şi percepţie nu numai prin prisma proprietăţilor posedate de 
obiectul ei, ci şi prin prisma caracterului pe care îl are, în cali¬ 
tate de stare a intelectului. S-a ajuns astfel să se presupună că 
singura diferenţă dintre percepţie şi imaginaţie, prin care aces¬ 
tea pot fi definite, trebuie să fie o simplă diferenţă de natură 
psihică: şi, dacă aşa ar sta lucrurile, ar rezulta imediat de aici 
c di a fi real este identic cu a fi cunoscut într-un mod oarecare; 
din moment ce aserţiunea că un lucru este perceput include cu 
certitudine aserţiunea că acesta este real, şi dacă, nu mai puţin 
important, faptul că este perceput înseamnă numai că intelec- 

tul are o anumită atitudine în privinţa lui, atunci existenţa sa în 
realitate trebuie considerată ca fiind identică cu faptul că el 
este privit în acest fel. Trebuie, deci, să atribuim opiniei con¬ 
form căreia a fi adevărat (real) înseamnă a fi cunoscut într-un 
mod oarecare, în parte incapacităţii de a percepe că anumite 
cuvinte, despre care de obicei se crede că nu denotă nimic mai 
mult decât un anumit gen de stare cognitivă, în fapt includ, de 
asemenea , referinţe asupra adevărului (existenţei reale) ale 
obiectelor unor astfel de stări. 

82, Voi prezenta acum în formă condensată lista cone¬ 
xiunilor aparente dintre voinţă şi enunţurile etice, care par să 
vină în sprijinul vagii convingeri că „Asta este bine“ este, 
cumva, identic cu „Asta este dorit (voit) într-un anume mod“. 
(1) Se poate susţine, şi este destul de adevărat, că numai 
datorită faptului că anumite lucruri au fost iniţial dorite (voite), 
am ajuns noi să avem convingeri etice. Şi de asemenea se pre¬ 
supune de obicei că a demonstra care este cauza ce a dus la un 
anume lucru este acelaşi lucru cu a demonstra ce este acel 
lucru în sine. însă doar cu greu se poate considera că mai este 
necesar să se sublinieze că nu asta este situaţia. (2) Se poate 
susţine în continuare, cu o oarecare plauzibilitate, de data asta 
că a considera că un lucru este bun şi a-1 dori (a-1 voi) într-un 
anume mod sunt, de fapt, două chestiuni identice. Trebuie să 
diferenţiem cu atenţie anumite posibile semnificaţii ale acestei 
aserţiuni. Se poate admite că atunci când considerăm că un 
lucru este bun, în general avem faţă de el o atitudine specială 
din punct de vedere volitiv sau afectiv; şi, poate, că atunci 
când îl dorim într-un anume mod, îl considerăm, într-adevăr, 
întotdeauna bun. Dar chiar faptul că putem enunţa în mod dis¬ 
tinct problema dacă, deşi una este întotdeauna însoţită de 
cealaltă, totuşi această cealaltă s-ar putea să nu fie întotdeauna 
însoţită de prima, demonstrează că cele două lucruri nu sunt, 
în sens strict, identice. Fapt este că, indiferent ce am înţelege 
prin voinţă, sau prin orice formă de voinţă, fenomenul respec¬ 
tiv pe care-1 avem în vedere prin asta include întotdeauna, cu 
certitudine, şi altceva, în afară de a considera că un lucru este 
bun: şi de aceea că, atunci când a dori şi a considera un lucru 

bun sunt presupuse a fi identice, prin asta se poate înţelege cel 
mult că acest alt element inclus în noţiunea de voinţă însoţeşte 
întotdeauna şi este întotdeauna însoţit de ideea de a considera 
un lucru bun; şi acesta este, aşa cum am mai spus deja, un ade¬ 
văr extrem de îndoielnic. însă chiar şi dacă ar fi strict adevărat, 
faptul că între cele două lucruri se poate face o distincţie este 
fatal presupusei legături dintre voinţă şi cunoaştere, într-unul 
din sensurile în care este făcută de obicei această presupunere. 
Deoarece numai prin prisma acestui alt element din voinţă 
aceasta din urmă diferă de cunoaştere; pe când doar prin pris¬ 
ma faptului că voinţa, sau o formă de voinţă, include o cunoaş¬ 
tere a bunătăţii, aceasta se poate găsi faţă de etică în acelaşi 
raport în care se găseşte cunoaşterea faţă de metafizică. Ca 
urmare, fenomenul volitiv, luat ca un întreg, adică dacă inclu¬ 
dem în el acel element care-1 distinge de cunoaştere, nu se 
găseşte faţă de propoziţiile etice în acelaşi raport în care se 
găseşte cunoaşterea faţă de cele metafizice. Voinţa şi cunoaş¬ 
terea nu sunt modalităţi legate de experimentare, din moment 
ce doar atât timp cât prin voinţă se desemnează un fenomen 
complex, care include în el acel fenomen simplu, care este de¬ 
numit cunoaştere, poate fi voinţa vreo modalitate de experi¬ 
mentare sau verificare. 

Dar (3) dacă putem permite ca termenul de „voinţă“ să 
însemne „a considera bun“, deşi cu certitudine nu aceasta este 
semnificaţia sa uzuală, tot se mai pune întrebarea: Ce conexiu¬ 
ne ar putea stabili acest fapt între voinţă şi etică? Ar putea fi 
cercetarea a ceva ce este dorit (voit) să fie identică cu cerce¬ 
tarea etică a ceea ce este bine? Este destul de clar că nu pot fi 
identice; deşi este de asemenea clar şi de ce ar trebui să fie 
considerate astfel. întrebarea „Ce este bine?“ este confundată 
cu întrebarea „Ce este considerat bine?“ şi întrebarea „Ce este 
adevărat (real)?“ cu întrebarea „Ce este considerat adevărat 
(real)?“ pentru două motive principale. (1) Unul dintre ele este 
dificultatea generală constând din a face distincţie între obiec¬ 
tul cunoaşterii şi procesul cunoaşterii în sine. Se observă că, cu 
certitudine, nu pot cunoaşte ceva fără a-1 cunoaşte. De aceea, 
din moment ce ori de câte ori aflu despre un lucru că este ade- 

vârât (real), acel lucru este desigur cunoscut, se presupune că, 
dacă un lucru este adevărat (real), asta este acelaşi lucru cu a-1 
cunoaşte. Şi (2) nu se observă că anumite cuvinte, despre care 
se presupune că nu desemnează decât domenii particulare de 
cunoaştere, de fapt desemnează de asemenea şi faptul că 
obiectul acelei cunoaşteri este adevărat (real). Astfel, dacă 
„percepţie 44 este considerat ca desemnând doar un anume gen 
de fenomen intelectual, atunci, din moment ce obiectul ei este 
întotdeauna real, devine uşor de presupus că a fi real înseamnă 
doar a fi obiectul unei stări intelectuale de acel gen. Şi similar, 
este uşor de presupus că a fi cu adevărat bine diferă de a fi 
aparent bine, numai prin faptul că a fi într-adevăr bine înseam¬ 
nă a fi obiectul unei voinţe diferite de cea al cărei obiect este 
binele aparent, la fel cum o percepţie (în baza acestei pre¬ 
supuneri) este diferită de o iluzie. 

83. A fi bun, deci, nu este identic cu a fi dorit sau a fi 
simţit într-un mod anume, şi cu nimic mai mult a fi real nu este 
identic cu a fi considerat (gândit) într-un mod anume. Dar să 
presupunem că se admite asta: este totuşi încă posibil ca o 
cercetare a naturii voinţei sau afectivităţii să fie un pas necesar 
spre probarea concluziilor eticii? Dacă a fi bun şi a fi dorit nu 
sunt identice, atunci tot ce se poate susţine, în cel mai bun caz, 
cu privire la conexiunea dintre bunătate şi voinţă este că ceea 
ce este bun este întotdeauna de asemenea dorit, şi că ceea ce 
este dorit este de asemenea , într-un anume mod, întotdeauna 
bun. Şi se poate spune că asta este tot ce este avut în vedere de 
acei metafizicieni care declară că-şi bazează etica pe metafi¬ 
zica voinţei. Ce decurge din această supoziţie? 

Este clar că dacă ceea ce este dorit într-un anume mod ar 
fi întotdeauna şi bun, atunci faptul că un lucru a fost dorit în 
acel mod particular ar fi un criteriu în privinţa bunătăţii sale. 
Dar pentru a stabili că voinţa este un criteriu pentru bunătate, 
trebuie să fim în măsură să demonstrăm mai întâi, separat, că 
într-un mare număr de cazuri în care descoperim un anume 
gen de voinţă descoperim, de asemenea, că obiectele acelei 
voinţe sunt bune. Poate atunci am putea fi îndreptăţiţi să 
deducem că, în cele câteva cazuri - puţine la număr - în care 

nu este absolut evident dacă un lucru este bun sau nu, dar este 
evident că este dorit în modul acela necesar, lucrul acela este 
într-adevăr bun, din moment ce avea acea proprietate care, în 
toate celelalte cazuri, am găsit că este însoţită de bunătate. 
Raportarea la voinţă - este vorba doar de un concept - ar putea 
astfel deveni utilă spre sfârşitul cercetărilor noastre etice, când 
vom fi fost deja capabili să demonstrăm, independent şi în 
legătură cu un mare număr de obiecte, că acestea sunt într-ade- 
văr bune şi în ce măsură sunt aşa. Şi împotriva acestei imagi¬ 
nabile utilităţi se poate obiecta (1) Că este imposibil să se 
găsească un motiv pentru care să nu fie la fel de simplu (şi cu 
certitudine asta este cea mai sigură cale) să se probeze că acel 
lucru în discuţie este bun, pe cât de simple au fost metodele pe 
care le-am folosit pentru a proba că alte lucruri sunt bune, şi să 
facem apel la acest criteriu; şi (2) Că, dacă ne punem serios pe 
treabă pentru a afla ce lucruri sunt bune, vom avea destule 
motive pentru a considera (aşa cum se va vedea în Capitolul 
VI) că ele nu au nici o altă proprietate, atât comună cât şi 
specifică, în afară de bunătate - că, de fapt, nu există nici un 
criteriu pentru aprecierea bunătăţii. 

84. Dar a examina dacă vreo formă de voinţă este sau nu 
un criteriu pentru evaluarea bunătăţii nu este absolut deloc 
necesar pentru ţelurile noastre de aici; din moment ce nici unul 
dintre acei autori care declară că-şi bazează etica pe inves¬ 
tigarea voinţei nu a resimţit vreodată nevoia de a proba direct 
şi independent că toate lucrurile care sunt dorite (voite) într-un 
anume mod specific sunt bune. Dânşii nu fac nici o încercare 
de a demonstra că voinţa este un criteriu pentru bunătate; şi nu 
se poate aduce nici o dovadă mai clară decât asta în sprijinul 
faptului că dânşii nu admit că ăsta este, în cel mai bun caz, 
felul în care stau lucrurile. Aşa cum s-a subliniat deja, dacă 
este să susţinem că orice este dorit într-un anume mod este de 
asemenea bun trebuie, în primul rând, să fim capabili să de¬ 
monstrăm că anumite lucruri au o proprietate, numită „bună- 
tate“, şi că aceleaşi lucruri au de asemenea şi cealaltă proprie¬ 
tate, că ele sunt dorite într-un anume mod. Şi în al doilea rând 
trebuie să fim capabili să demonstrăm asta într-un mare număr 

de cazuri, dacă este să fim îndreptăţiţi să reclamăm vreo sem¬ 
nificaţie în favoarea aserţiunii că aceste două proprietăţi sunt 
întotdeauna însoţite una de către cealaltă: chiar şi atunci când 
s-a demonstrat asta, este încă îndoielnic dacă trecerea prin 
inducţie de la „general 44 la „întotdeauna 44 este validă, şi aproape 
sigur acest principiu îndoielnic este inutil. Dar chiar problema 
a cărei soluţionare este obiectul eticii este exact această pro¬ 
blemă, anume care lucruri sunt bune; şi, atâta vreme cât hedo¬ 
nismul îşi menţine popularitatea sa actuală, trebuie să se ad¬ 
mită că este o chestiune în privinţa căreia doar cu greu se poate 
spune că există vreun acord de opinii şi care, de aceea, nece¬ 
sită cea mai atentă examinare. Cea mai mare şi cea mai dificilă 
parte a problematicii eticii va reclama de aceea să-şi găsească 
o rezolvare înainte de a putea fi îndreptăţiţi să susţinem despre 
ceva că este un criteriu de apreciere a bunătăţii. Dacă, pe de 
altă parte, a fi dorit într-un anume mod ar fi identic cu a fi bun, 
atunci într-adevăr am fi îndreptăţiţi să începem investigaţiile 
noastre de etică prin cercetarea a ceea ce este dorit în modul 
afirmat. Că acesta este modul în care metafizicienii îşi încep 
cercetările pare să demonstreze concludent că dânşii sunt in¬ 
fluenţaţi de ideea că „bunătatea 44 este identică cu „a fi dorit 44 . 
Dânşii nu recunosc faptul că întrebarea „Ce este bine? 44 este 
absolut diferită de întrebarea „Ce este dorit într-un anume 
mod? 44 De aceea îl descoperim pe Green afirmând explicit că 
„acea caracteristică comună a lucrurilor bune este aceea de a 
satisface o dorinţă oarecare 441 . Dacă este să luăm această afir¬ 
maţie în sens strict, este evident că aceasta presupune că toate 
lucrurile bune nu au nici o altă caracteristică comună, excep¬ 
tând faptul că ele satisfac o dorinţă oarecare - de aceea nici 
măcar faptul că sunt bune. Şi aşa ar sta lucrurile doar într-un 
singur caz, dacă a fi bun este identic cu a satisface o dorinţă: 
dacă „bun 44 este doar o altă denumire pentru „satisfacător-de- 
dorinţă 44 . Nu este posibil să găseşti un exemplu mai clar de 
comitere a erorii naturaliste. Şi nu putem să considerăm aceas¬ 
tă afirmaţie ca fiind o simplă eroare de vocabular, care nu 


1 Prolegomena to Ethics, pp. 178. 

afectează validitatea argumentaţiei principale a lui Green. 
Deoarece el nici nu oferă nici nu pretinde nicăieri că oferă 
vreun motiv pentru a crede că ceva este bun în vreun alt sens, 
exceptând cel în care aceasta satisface un gen particular de 
dorinţă - genul de dorinţă despre care el încearcă să demon¬ 
streze că este cel ce aparţine unui agent moral. Ne găsim în 
faţa unei alternative extrem de nefericite. Un asemenea gen de 
raţionament oferă motivaţii valide pentru concluziile sale 
dacă, şi numai dacă, a fi bun şi a fi dorit într-un mod particular 
ar fi identice: şi în acest caz, aşa cum am văzut în Capitolul I, 
concluziile sale nu ţin de etică. Pe de altă parte, dacă cele două 
nu sunt identice, atunci concluziile sale s-ar putea să ţină de 
etică şi s-ar putea să fie chiar corecte, dar domnia sa nu ne 
oferă nici măcar un singur motiv pentru a crede în ele. Dânsul 
a început exact cu acel lucru care se cere demonstrat de etica 
ştiinţifică - anume că anumite lucruri sunt într-adevăr bune - 
presupunând că lucrurile care sunt dorite într-un anumit mod 
sunt întotdeauna bune. De aceea, putem avea tot atât de mult 
respect pentru concluziile lui Green ca şi pentru cele ale 
oricărui alt om care ne mărturiseşte convingerile sale etice: dar 
că vreunul din argumentele aduse sunt de asemenea natură 
încât să ne ofere vreun motiv pentru a susţine că convingerile 
lui Green este probabil să fie mai adevărate decât acelea ale 
oricărui alt om - asta trebuie negat cu hotărâre. A sa Prolego¬ 
mena to Ethics este tot atât de departe ca şi Data of Ethics a 
domnului Spencer de a-şi aduce fie şi cea mai mică contribuţie 
la soluţionarea problemelor etice. 

85. Obiectivul principal al acestui capitol a fost acela de 
a demonstra că metafizica, înţeleasă ca investigarea unei pre¬ 
supuse realităţi suprasensibile, nu poate avea nici o influenţă 
logică, indiferent de ce natură, asupra răspunsului la întrebarea 
fundamentală a eticii, „Ce este binele în sine?“ Că aşa stau 
lucrurile rezultă imediat din concluziile Capitolului I, că 
„binele 44 desemnează un predicat simplu, nonanalizabil; dar 
acest adevăr a fost ignorat într-un mod atât de sistematic, încât 
mi s-a părut că merită să dezbat în detaliu şi să fac distincţie 
între principalele relaţii care există, sau s-a presupus că există, 

între metafizică şi etică. Cu această ocazie am reliefat: (1) Că 
metafizica poate avea o influenţă asupra eticii practice - în 
privinţa întrebării „Ce ar trebui să facem?“ - atâta vreme cât 
este capabilă să ne precizeze care vor fi viitoarele efecte ale 
acţiunilor noastre: ceea ce nu ne poate preciza este dacă aces¬ 
tea sunt bune sau rele în ele însele. Un tip particular de doc¬ 
trină metafizică, şi care este susţinut frecvent, are fără nici o 
îndoială o asemenea influenţă asupra eticii practice: deoarece, 
dacă este adevărat că unica realitate este una eternă, un 
Absolut imuabil, atunci rezultă că nici o acţiune de-a noastră 
nu poate avea vreun efect real, şi de aceea nici o propoziţie cu 
caracter practic nu poate fi adevărată. Aceeaşi concluzie re¬ 
zultă din propoziţia etică ce se combină de obicei cu cea 
metafizică - anume că această realitate eternă este, de aseme¬ 
nea, unicul lucru bun (68). (2) Metafizicienii, aşa cum nu 
reuşesc să recunoască această contradicţie ce tocmai a fost 
enunţată dintre orice enunţ cu caracter practic şi aserţiunea că 
o realitate eternă este unicul lucru bun, tot aşa par să confunde 
frecvent enunţul că existenţa acelui gen de lucruri ar fi bună, 
ori de câte ori apare. Pentru probarea primului enunţ metafi¬ 
zica s-ar putea să fie relevantă, demonstrând că acel lucru 
există; pentru probarea celei de-a doua este absolut irelevantă: 
ea nu poate avea decât funcţia psihologica de a sugera lucruri 
care s-ar putea să fie valoroase - o funcţie care ar fi şi mai bine 
îndeplinită de ficţiunea pură (69-71). 

Dar cea mai importantă sursă a presupunerii că metafi¬ 
zica este relevantă pentru etică pare să fie presupunerea că 
„binele“ trebuie să desemneze o proprietate reală oarecare a 
lucrurilor - o presupunere care este datorată în principal unor 
doctrine (două la număr), prima de natură logică , a doua epis¬ 
temologică . De aceea (3) am discutat doctrina logică , conform 
căreia toate enunţurile asertează o relaţie între termeni exis¬ 
tenţi în realitate; şi am subliniat că asimilarea enunţurilor etice 
fie cu legile naturii fie cu dispoziţiile legale sunt exemple ale 
acestei erori logice (72-76). Şi în cele din urmă (4) am dezbă¬ 
tut doctrina epistemologică conform căreia binele este echiva¬ 
lent cu a fi dorit sau simţit într-un anume mod; o doctrină 

care-şi are sprijinul în eroarea analogă, pe care Kant a conside¬ 
rat-o ca fiind punctul de importanţă cardinală al sistemului său 
şi care s-a bucurat de o acceptare excepţional de largă - con¬ 
cepţia eronată că a fi „adevărat 14 sau „real 11 este echivalent cu a 
fi considerat sau gândit într-un mod particular. în această dez¬ 
batere punctele principale asupra cărora doresc să atrag atenţia 
sunt următoarele: (a) Că Voinţa şi Afectivitatea nu sunt ana¬ 
loge cu Cunoaşterea în maniera asumată; din moment ce atâta 
vreme cât aceste cuvinte desemnează o atitudine a intelectului 
în raport cu un obiect, sunt ele însele cazuri de Cunoaştere: ele 
sunt diferite doar în privinţa genului de obiect care constituie 
obiectul cunoaşterii lor, şi în privinţa însoţitorilor intelectuali 
ai acestor procese de cunoaştere: (b) Că în mod universal 
obiectul unui proces de cunoaştere trebuie să fie diferenţiat de 
procesul de cunoaştere al cărui obiect este; şi de aceea că în 
nici un caz nu poate întrebarea dacă obiectul este real să fie 
identică cu întrebarea cum este acesta cunoscut sau dacă este 
cunoscut cumva: rezultă de aici că şi dacă enunţul „Asta este 
bine 11 ar fi întotdeauna obiectul unui anume gen de voinţă sau 
de sentimente, valoarea de adevăr a acestui enunţ nu poate fi, 
în nici un caz, să fie stabilită prin a proba că este obiectul lor; 
cu atât mai puţin poate enunţul în sine să fie identic cu enunţul 
că subiectul său este obiectul unei voinţe sau al unor senti¬ 
mente (77-84). 

86. în prezentul capitol va trebui să facem încă un mare 
pas pe calea metodei etice. Toată dezbaterea mea de până 
acum s-a situat sub incidenţa a două mari idei principale. 
Prima a fost aceea că am încercat să demonstrez ce înseamnă 
„bun“ - ce înseamnă adjectivul „bun“. Acesta pare să fie cu 
necesitate primul punct de clarificat în orice abordare a eticii, 
şi a cărui rezolvare trebuie să fie sistematică. Este necesar să 
ştim asta, să ştim ce înseamnă binele, înainte de a trece la a 
examina ce este bine - ce lucruri sau calităţi sunt bune. Este 
necesar să ştim asta din două motive. Primul motiv este acela 
că „binele“ este noţiunea de care depinde întreg studiul eticii. 
Nu putem spera să ne facem înţeleşi, atunci când spunem că 
acest lucru este bun sau că asta este bine, până nu înţelegem 
absolut clar nu numai ce înseamnă „acest“ sau „asta“ (ceea ce 
ştiinţele naturii şi filozofia ne pot lămuri foarte bine) ci, de 
asemenea, şi ce se înţelege prin a le numi bune - o problemă 
care este rezervată exclusiv eticii. Dacă nu suntem de o clari¬ 
tate absolută^din acest punct de vedere, raţionamentele noastre 
etice vor fi întotdeauna susceptibile de a fi eronate. Vom con¬ 
sidera că probăm că un lucru este „bun“ când, în realitate, nu 
dovedim decât cu totul altceva; din moment ce, dacă nu ştim 
exact ce înseamnă „bun“, dacă nu ştim ce se înţelege prin 
această noţiune în sine, distinct de ceea ce se înţelege de orice 
altă noţiune, nu vom fi niciodată capabili să precizăm când 
avem de-a face cu ea şi când avem de-a face cu altceva, care 
este poate asemănător cu ea, dar totuşi nu este acelaşi lucru. 
Iar al doilea motiv pentru care suntem obligaţi să rezolvăm în 
primul rând această problemă, aceea de a răspunde la între¬ 
barea „Ce înseamnă bun“, este o chestiune de metodă. Este 
aceea că nu vom şti în nici un caz pe ce dovezi se bazează o 
propoziţie etică, până când nu vom cunoaşte natura acestei 
noţiuni care face ca respectiva propoziţie să fie una de etică. 



268 


G. E. MOORE 


Nu vom putea preciza ce este posibil, pe cale de demonstraţie, 
în favoarea unei judecăţi conform căreia „Acest lucru sau acela 
este bun“ sau împotriva altei judecăţi de genul „Acest lucru 
sau acela este rău“ până când nu vom fi cunoscut care trebuie 
să fie întotdeauna natura unor astfel de propoziţii. De fapt, din 
semnificaţia noţiunilor de bine şi de rău rezultă că asemenea 
enunţuri sunt absolut toate, folosind formularea lui Kant, „sin- 
tetice“: trebuie ca absolut toate să se bazeze în final pe un anu¬ 
mit enunţ care trebuie să fie pur şi simplu acceptat sau respins, 
dar care nu se poate deduce logic din orice alt enunţ. Acest 
rezultat, care decurge din prima noastră investigaţie, poate fi 
enunţat altfel, spunând că principiile fundamentale ale eticii 
trebuie să fie evidente de la sine. Dar mi-e teamă ca această 
expresie să nu fie greşit înţeleasă. Expresia „evidentă de la 
sine“ înseamnă, propriu-zis, că enunţul numit astfel este evi¬ 
dent sau adevărat exclusiv prin el însuşi; că nu reprezintă o 
deducţie dintr-un alt enunţ, altul decât el însuşi. Această expre¬ 
sie nu are semnificaţia că enunţul respectiv este adevărat, doar 
pentru că este evident pentru dumneata sau pentru mine sau 
pentru întreaga umanitate, cu alte cuvinte doar pentru că nouă 
ne apare ca fiind adevărat. Că un enunţ pare să fie adevărat nu 
poate fi niciodată un argument valid în favoarea faptului că el 
este într-adevăr adevărat. Spunând despre un enunţ că este evi¬ 
dent de la sine, noi înţelegem prin asta - şi subliniem acest 
lucru - că faptul că ne apare ca fiind aşa nu este motivul pentru 
care el este adevărat: deoarece noi înţelegem prin asta că nu 
există absolut nici un astfel de motiv. Enunţul respectiv nu ar 
putea fi în nici un caz evident de la sine dacă am putea spune 
despre el: eu nu pot gândi altfel şi de aceea este adevărat, 
atunci evidenţa lui sau dovedirea lui nu ar mai rezida chiar în 
el însuşi, ci în altceva, şi anume în convingerile noastre despre 
el. Că nouă ne apare ca fiind adevărat poate fi, într-adevăr, 
cauza pentru care îl enunţăm, sau motivul pentru care conside¬ 
răm şi susţinem că este adevărat: dar un motiv în acest sens 
este ceva absolut diferit de un motiv logic, sau de motivul pen¬ 
tru care ceva este adevărat. Mai mult, este evident că un 
asemenea motiv nu motivează acelaşi lucru. Caracterul evident 

al unui enunţ pentru noi este numai un motiv pentru care noi 
susţinem că el este adevărat: pe când un motiv logic, sau mo¬ 
tiv în acel sens în care enunţurile evidente de la sine nu au nici 
o motivaţie, este motivul pentru care enunţul în sine trebuie sâ 
fie adevărat, nu cel pentru care noi susţinem că este aşa. Repet, 
faptul că un enunţ este evident pentru noi poate să nu fie 
numai motivul pentru care noi îl concepem şi îl enunţăm, 
poate chiar să fie un motiv pentru care ar trebui obligatoriu să 
îl concepem sau să îl enunţăm ca atare. Dar, de asemenea, un 
motiv, în acest sens, nu este un motiv logic pentru valoarea de 
adevăr a enunţului în cauză, chiar dacă este un motiv logic 
pentru corectitudinea faptului că susţinem valabilitatea respec¬ 
tivului enunţ. însă în limbajul nostru curent, aceste trei sem¬ 
nificaţii ale cuvântului „temei“ sunt constant confundate între 
ele, ori de câte ori spunem că „Am un temei pentru a considera 
că este adevărat 44 . Dar este absolut esenţial ca, dacă este să 
urmărim nişte noţiuni clare de etică sau, într-adevăr, din orice 
alt domeniu, mai ales unul ţinând de filozofie, să facem dis¬ 
tincţie între ele. De aceea, când vorbesc despre hedonismul 
intuiţionist nu trebuie să se înţeleagă că atunci când neg că 
„Plăcerea este unicul lucru bun 44 eu mă bazez pe intuirea falsi¬ 
tăţii acestei afirmaţii. Faptul că-i intuiesc falsitatea este, într-a¬ 
devăr, temeiul pentru care susţin şi declar că nu este adevărată; 
este, într-adevăr, singurul meu temei valid pentru a face una ca 
asta. Dar asta se datorează exact faptului că nu există nici o 
motivaţie logică a acelei afirmaţii; deoarece nu există nici o 
dovadă propriu-zisă sau motiv pentru falsitatea ei, în afară de 
ea însăşi. Nu este adevărată pentru că nu este adevărată, şi din¬ 
colo de asta nu există nici un alt temei: dar eu o declar ca fiind 
neadevărată, deoarece valoarea ei de neadevăr este evidentă 
pentru mine, şi susţin că asta este o motivaţie suficientă pentru 
aserţiunea mea. De aceea nu trebuie să privim spre intuiţie ca 
şi cum ar fi o alternativă viabilă pentru raţiune. Absolut nimic 
nu poate înlocui raţionamentul temeiurilor atunci când este 
vorba de valoarea de adevăr a unui enunţ: intuiţia nu poate 
furniza decât un motiv pentru a susţine despre un enunţ că este 
adevărat; aşa stau lucrurile în cazul oricărui enunţ care este 

evident de la sine, pentru care, de fapt, nu există nici o înte¬ 
meiere care să-i probeze valoarea de adevăr. 

87. Atât, deci, despre primul pas pe calea metodei noastre 
etice, pasul care stabileşte că binele este bine, şi nimic altceva, 
indiferent ce, şi că naturalismul este o eroare. Al doilea pas a 
fost făcut când am început să examinăm propuneri de principii 
etice evidente de la sine. în cadrul acestei a doua mari divi¬ 
ziuni, bazându-ne pe rezultatul că binele este bine, putem 
începe dezbaterea enunţurilor care afirmă că cutare şi cutare 
lucru sau calitate sau concept este bun. De un asemenea gen 
este principiul eticii hedoniste sau intuiţioniste - principiul 
conform căruia „Doar plăcerea este bună“. în conformitate cu 
metoda stabilită la prima noastră dezbatere, eu afirm faptul că 
valoarea de neadevăr a acestui enunţ este evidentă de la sine. 
N-aş putea face nimic pentru a dovedi că nu este adevărat; nu 
am putut, de altfel, decât să reliefez, pe cât de clar mi-a stat în 
putinţă, ce semnificaţie are el, cât şi cum vine în contradicţie 
cu alte enunţuri, care par să fie tot atât de adevărate. în toate 
astea, obiectivul meu era, cu necesitate, acela de a convinge. 
Dar chiar dacă, într-adevăr, am reuşit să conving, asta nu pro¬ 
bează cu nimic faptul că avem dreptate. Constituie o justificare 
pentru faptul că susţinem că avem dreptate; dar nu este mai 
puţin adevărat că s-ar putea să nu avem dreptate. Şi cel puţin 
de un lucru putem să fim, în mod cât se poate de justificat, 
mândri. Este vorba de faptul că avem astfel posibilităţi mai 
bune de a găsi răspunsuri corecte la întrebările noastre, decât 
Bentham, sau Mill sau Sidgwick sau decât alţii care ne-au con¬ 
trazis. Deoarece noi am probat că toţi aceştia nu şi-au pus nici¬ 
odată lor înşişi întrebările la care declară că răspund. Dânşii le- 
au confundat permanent cu alte întrebări: de acer i m este 
mare minune că răspunsurile lor sunt diferite de ais uoastre. 
Noi trebuie să ne asigurăm în primul rând că p <. blemele ridi¬ 
cate au fost aceleaşi, înainte de a ne simţi tulburai de diversi¬ 
tatea răspunsurilor ce li s-au dat. Atât cât ştim no, întreaga 
lume ar putea fi de acord cu noi, dacă ar înţelege odata A „ îtru 
totdeauna problema în privinţa căreia dorim să se pronunţe. 
Cert este că, în toate acele cazuri în care găsim exprimate 

opinii diferite de ale noastre, descoperim, de asemenea, că 
problemele respective nu au fost clar înţelese. De aceea, deşi 
nu putem dovedi că avem dreptate, avem motive de a crede că 
oricine, exceptând cazul în care nu înţelege exact ce gândeşte, 
va gândi la fel ca noi. Este la fel cu suma din matematică. 
Dacă descoperim o eroare grosieră şi palpabilă în calcule, nu 
suntem câtuşi de puţin surprinşi că persoana care a făcut 
această greşeală a ajuns la rezultate diferite de ale noastre. Noi 
vom considera, şi respectiva persoană va admite, că rezultatele 
sale sunt greşite, dacă îi vom arăta care îi este greşeala. De 
exemplu dacă un om are de calculat 5+7+9, nu ne vom mira 
absolut deloc că a ajuns la rezultatul de 34, dacă a început prin 
a spune că 5+7=25. La fel în etică, dacă descoperim, aşa cum 
am facut-o, că „de dorit“ este confundat cu „dorit“, sau că 
„scop“ este confundat cu „mijloc“, nu trebuie să ne simţim 
deconcertaţi că acei care au comis asemenea greşeli nu sunt de 
acord cu noi. Singura diferenţă constă în faptul că în etică, 
datorită caracterului ei intrinsec, este de departe mult mai difi¬ 
cil să convingi pe cineva fie că a comis o eroare, fie că acea 
eroare afectează rezultatele la care a ajuns. 

în cadrul acestei a doua diviziuni a dezvoltării subiectu¬ 
lui pe care l-am abordat - diviziunea care se ocupă de proble¬ 
ma „Ce este bun în sine?“ - până acum nu am încercat să sta¬ 
bilesc decât un singur rezultat definitiv, şi acela e unul negativ: 
anume că plăcerea nu este singurul lucru bun. Acest rezultat, 
dacă este adevărat, duce la respingerea a jumătate, sau mai 
mult de jumătate din teoriile etice ce au fost enunţate şi, de 
aceea, nu este lipsit de importanţă. Oricum însă, acum este im¬ 
perios necesar să abordăm constructiv şi pozitiv întrebarea: Ce 
lucruri sunt bune şi în ce măsură? 

88. Dar înainte de a trece la această dezbatere propun să 
abordăm, mai întâi, cel de-al treilea gen de probleme etice - 
sintetizat de întrebarea: Ce ar trebui să facem? 

Răspunsul la această întrebare constituie cea de-a treia 
mare diviziune a cercetării etice; şi natura sa a fost explicată 
pe scurt în Cap. I (§§ 15-17). El introduce în etică, aşa cum s-a 
arătat şi acolo, o problematică absolut nouă - întrebarea ce 

lucruri sunt legate în calitate de cauze de ceea ce este bun în 
sine; şi la această întrebare nu se poate răspunde decât făcând 
uz de o metodă în întregime nouă - metoda investigaţiei 
empirice prin intermediul căreia se descoperă cauze în cadrul 
celorlalte ştiinţe. A întreba ce gen de acţiune ar trebui să în¬ 
deplinim, sau ce gen de comportament este corect, înseamnă a 
întreba ce gen de efecte va produce o astfel de acţiune sau un 
astfel de comportament. Nici uneia singure din întrebările 
eticii practice nu i se poate răspunde altfel decât printr-o gene¬ 
ralizare cauzală. Toate întrebările de acest gen includ, într-ade- 
văr, de asemenea o judecată etică propriu-zisă - aprecierea că 
anumite efecte sunt mai bune, în sine, decât altele. Dar toate 
acestea afirmă într-adevăr că aceste lucruri mai bune sunt 
efecte - că sunt legate cauzal de acţiunile în discuţie. Fiecare 
judecată aparţinând eticii practice poate fi redusă la forma: 
Aceasta este o cauză a acelui lucru bun. 

89. Că asta este situaţia, că întrebarea Ce este corect? 
care este datoria mea? ce ar trebui să fac? aparţine exclusiv de 
această a treia ramură de cercetare etică, este primul punct 
asupra căruia aş vrea să atrag atenţia. Aş dori să demonstrez că 
toate legile morale sunt pur şi simplu afirmaţii că anumite 
genuri de acţiuni vor avea efecte bune. în general în etică a 
prevalat o opinie absolut opusă acesteia. „Corectul 4 * şi „utilul 44 
au fost presupuse ca fiind cel puţin aflate într-o relaţie con- 
flictuală unul cu celălalt şi, în orice caz, ca diferite în esenţă. A 
fost caracteristic pentru o anumită şcoală de moralişti, ca o 
dovadă de bun-simţ moral, să declare că scopul nu va justifica 
niciodată mijlocul. Ceea ce doresc eu să reliefez mai întâi de 
toate este că „corect 44 nu înseamnă şi nu poate însemna nimic 
altceva în afară de „cauză de rezultate bune 44 , şi prin aceasta că 
este identic cu „util 44 ; de unde rezultă că scopul va justifica 
întotdeauna mijlocul, şi că nici o acţiune care nu este justifi¬ 
cată prin rezultatele sale nu poate fi corectă. Că s-ar putea să 
fie adevărat enunţul, formulat uzual prin maxima „Scopul nu 
scuză mijloacele 44 , sunt gata să admit în totalitate; dar că, într-un 
alt sens, un sens de departe mai fundamental pentru teoria 

eticii, aceasta este absolut falsa, este primul lucru care trebuie 
demonstrat. 

Că afirmaţia „Sunt obligat moral să îndeplinesc această 
acţiune 44 este identică cu aserţiunea „Această acţiune va pro¬ 
duce cea mai mare cantitate de bine posibilă în univers 44 s-a 
demonstrat deja pe scurt în Cap. I (§ 17); dar este important să 
se insiste că această opinie fundamentală este o certitudine 
demonstrabilă. Poate că cea mai bună cale de a pune în evi¬ 
denţă acest fapt este următoarea. Este clar că, atunci când afir¬ 
măm că o anumită acţiune este datoria noastră absolută, noi 
afirmăm că îndeplinirea acelei acţiuni, la momentul respectiv, 
este unică în ceea ce priveşte valoarea ei. Dar nici o acţiune 
obligatorie nu este posibil să aibă o valoare unică în sensul că 
aceasta este unicul lucru de valoare din lume; din moment ce, 
în acest caz, fiecare acţiune de acest gen ar fi unicul lucru bun, 
ceea ce este, manifest, o contradicţie. Şi din aceleaşi motive 
valoarea ei nu poate fi unică în sensul că ar avea mai multă 
valoare intrinsecă decât orice altceva existent pe lume; din 
moment ce fiecare datorie ar fi cel mai bun lucru din lume, 
ceea ce este, de asemenea, o contradicţie. Aceasta nu poate, 
deci, să fie unică decât în sensul că întreaga lume va fi mai 
bună, dacă ea este îndeplinită, decât în cazul oricărei alte alter¬ 
native ce se poate alege. Şi răspunsul la întrebarea dacă asta 
este aşa nu este posibil să depindă numai de problema propriei 
sale valori intrinseci. Deoarece orice acţiune va avea, de ase¬ 
menea, şi efecte diferite de cele ale oricărei alte acţiuni; şi dacă 
vreunul dintre acestea are valoare intrinsecă, valoarea sa este 
la fel de relevantă pentru bunătatea totală a universului ca şi 
cea a cauzei sale. în fapt, este evident că oricât de valoroasă 
poate fi o acţiune în sine, datorită existenţei sale, se poate con¬ 
cepe că suma bunătăţii din univers poate fi mai redusă decât 
dacă ar fi fost îndeplinită o altă acţiune, mai puţin valoroasă în 
sine. Dar a spune că aşa stau lucrurile este totuna cu a spune că 
ar fi fost mai bine ca acţiunea să nu fi fost îndeplinită; şi, din 
nou, aceasta este evident echivalentă cu afirmaţia că nu ar fi 
trebuit să fi fost îndeplinită - că nu este ceea ce reclama dato¬ 
ria. „Fiat justiţia, ruat caelum 44 nu poate fi justificată decât pe 

baza faptului că prin facerea de dreptate universul câştigă mai 
mult decât pierde prin prăbuşirea cerurilor. Bineînţeles, este 
posibil ca aşa să stea lucrurile: dar, în orice caz, a presupune că 
dreptatea este o datorie, chiar în ciuda unor astfel de con¬ 
secinţe, înseamnă a susţine că aşa stau lucrurile. 

De aceea „datoria 44 noastră poate fi definită numai ca 
acea acţiune care va face ca în univers să existe mai mult bine 
decât oricare dintre alternativele posibile. Şi ceea ce este 
„corect 44 sau „moral admisibil 44 nu diferă de aceasta decât prin 
aceea că nu va cauza mai puţin bine decât orice alternativă 
posibilă. De aceea, când etica doreşte să afirme că anumite 
moduri de acţiune sunt „datorii 44 ea doreşte să afirme că a ac¬ 
ţiona în acele moduri va produce întotdeauna cea mai mare 
cantitate posibilă de bine. Dacă ni se spune că „a nu ucide 44 
este o datorie, ni se spune că acţiunea, oricare ar fi ea, care se 
numeşte ucidere, nu va face în nici un caz să existe tot atât de 
mult bine în univers pe cât va produce evitarea ei. 

90. Dar, dacă se admit toate astea, de aici decurg ime¬ 
diat mai multe consecinţe de cea mai mare importanţă, cu pri¬ 
vire la relaţia dintre etică şi comportament. 

(1) Este clar că nici o lege morală nu este evidentă de 
la sine, cum s-a susţinut uzual de şcoala intuiţionistă de mora¬ 
lişti. Punctul de vedere intuiţionist asupra eticii constă în pre¬ 
supunerea că anumite reguli, afirmând că anumite acţiuni tre¬ 
buie îndeplinite sau omise întotdeauna, pot fi considerate ca 
premise evidente de la sine. Am demonstrat, cu privire la 
judecăţile despre ceea ce este bun în sine, că aşa stau lucrurile; 
pentru asemenea afirmaţii nu există nici o motivaţie. Dar este 
însăşi esenţa intuiţionismului să considere că regulile de acţi¬ 
une - afirmaţii legate nu despre ce ar trebui să existe, ci despre 
ceea ce ar trebui să facem - sunt în acelaşi sens intuitiv sigure. 
Plauzibilitatea acestui punct de vedere rezidă în faptul că, 
neîndoielnic, facem cu toţii aprecieri imediate conform cărora 
anumite acţiuni sunt obligatorii sau greşite: de aceea deseori 
suntem intuitiv siguri de datoria noastră, în sens psihologic. 
Dar, nu este mai puţin adevărat, aceste judecăţi nu sunt evi¬ 
dente de la sine şi nu pot fi luate drept premise etice, din 

moment ce, aşa cum se demonstrează acum, sunt capabile de a 
fi confirmate sau respinse prin investigarea cauzelor sau 
efectelor. într-adevăr, este posibil ca unele din intuiţiile noas¬ 
tre imediate să fie adevărate; dar din moment ce ceea ce intu¬ 
im, ceea ce ne spune nouă conştiinţa, este că anumite acţiuni 
vor produce întotdeauna cea mai mare cantitate posibilă de 
bine în condiţiile date, este clar că se pot găsi motivaţii care să 
demonstreze că producţiile conştiinţei noastre sunt adevărate 
sau false. 

91. (2) Pentru a demonstra despre orice acţiune că este o 
datorie, este necesar să se cunoască atât care sunt celelalte 
condiţii care, în conjuncţie cu ea, îi vor determina efectele; să 
se cunoască exact care vor fi efectele în aceste condiţii; şi să se 
cunoască toate evenimentele care vor fi afectate în vreun fel de 
acţiunea noastră, până în viitorul infinit. Trebuie să deţinem 
toate aceste cunoştinţe cauzale, şi mai mult, trebuie să cunoaş¬ 
tem cu precizie valoarea atât a acţiunii în sine, cât şi a tuturor 
acestor efecte; şi trebuie să fim capabili să determinăm modul 
în care, în conjuncţie cu celelalte lucruri din univers, vor afec¬ 
ta toate acestea valoarea universului ca un întreg organic. Şi nu 
numai atât: trebuie să avem exact aceleaşi cunoştinţe cu pri¬ 
vire la efectele fiecăreia din alternativele posibile; şi după 
aceea va trebui să determinăm prin comparaţie faptul că va¬ 
loarea totală datorată existenţei acţiunii în cauză va fi mai 
mare decât cea care s-ar produce prin oricare din aceste alter¬ 
native posibile. Dar este evident că toate cunoştinţele noastre 
de natură cauzală sunt de departe prea incomplete pentru a ne 
putea asigura vreodată obţinerea unui asemenea rezultat. Ca 
urmare, de aici decurge că niciodată nu putem avea vreun te¬ 
mei pentru a considera că o anumită acţiune este datoria noas¬ 
tră: nu putem niciodată fi siguri că o acţiune va produce cea 
mai mare valoare posibilă. 

De aceea, etica este absolut incapabilă să ne furnizeze o 
listă de datorii: dar rămâne totuşi o sarcină mult mai umilă 
care stă în putinţa eticii practice. Deşi nu putem spera să des¬ 
coperim care este, într-o situaţie dată, cea mai bună dintre 
toate acţiunile alternative posibile, este posibil să existe vreo 

cale de a arăta care dintre alternative, aflate la îndemâna ori¬ 
cui , va produce cea mai mare cantitate de bine. Această a doua 
sarcină este, cu certitudine, tot ce-şi poate vreodată etica pro¬ 
pune să îndeplinească: şi este cu certitudine singurul lucru 
pentru care, până acum, aceasta a strâns materiale probatorii; 
din moment ce niciodată n-a încercat cineva să examineze 
până la epuizare acţiunile alternativ posibile, fie şi pentru un 
singur caz particular. De fapt, filozofii preocupaţi de etică şi-au 
îndreptat atenţia spre o clasă extrem de limitată de acţiuni, care 
au fost selectate deoarece ele sunt cele care apar, la modul cel 
mai obişnuit, ca posibile alternative pentru umanitate. Cu pri¬ 
vire la acestea este posibil să se arate că o alternativă este mai 
bună, i.e. că produce un total valoric mai mare decât altele. 
Dar pare de dorit să se insiste că, deşi domniile lor prezintă 
acest rezultat ca determinarea datoriilor , în realitate niciodată 
nu poate fi vorba de aşa ceva. Pentru dânşii termenul de dato¬ 
rie este utilizat astfel încât, dacă vom fi convinşi că orice posi¬ 
bilă acţiune ar fi produs mai mult bine decât cea pe care am 
adoptat-o noi, trebuie să admitem că n-am reuşit să ne înde¬ 
plinim datoria. Oricum însă, este o sarcină foarte utilă dacă 
etica poate determina care dintre alternativele a căror apariţie 
este probabilă va produce cea mai mare valoare totală. De¬ 
oarece, deşi despre această alternativă nu se poate demonstra 
că este cea mai bună dintre cele posibile, totuşi ea poate fi mai 
bună decât orice direcţie de acţiune pe care am adopta-o altfel. 

92. O dificultate de a face distincţie între această sar¬ 
cină, pe care etica poate că o poate aborda cu oarecare speran¬ 
ţă de reuşită, şi sarcina absolut lipsită de speranţă de a găsi 
datorii, constă în ambiguitatea cu care se utilizează termenul 
„posibil 4 *. Despre o acţiune se poate susţine, în sens absolut 
legitim, că este „imposibilă 44 doar pentru că ideea de a o în¬ 
deplini pur şi simplu nu ne vine. în acest sens, deci, alterna¬ 
tivele care i se prezintă unui om pot fi singurele alternative 
posibile; şi cea mai bună dintre acestea va fi şi cea mai bună 
acţiune posibilă în condiţiile respective, şi prin aceasta se va 
conforma definiţiei noastre în privinţa „datoriei 44 . Dar când 
vorbim despre cea mai bună acţiune posibilă ca fiind datoria 

noastră, prin acest termen înţelegem orice acţiune a cărei 
îndeplinire nu o poate împiedica nici o condiţie cunoscută, cu 
condiţia să ne vină ideea îndeplinirii ei. Şi această utilizare a 
termenului este în concordanţă cu vocabularul de uz curent. 
Deoarece admitem că un om poate eşua să-şi îndeplinească 
datoria, neglijând pur şi simplu să ia în considerare ce ar fi 
putut să facă. De aceea, din moment ce susţinem că acel om ar 
fi putut face ceva la care însă nu s-a gândit, este clar că nu 
limităm acţiunile sale posibile la cele pe care le ia respectivul 
om în consideraţie. Se poate susţine, cu mai multă plauzibili¬ 
tate că prin datoria unui om înţelegem numai cea mai bună 
acţiune la care acesta s-ar fi putut gândi. Şi este adevărat că noi 
nu blamăm niciodată vreun om cu prea multă severitate 
deoarece a omis din vedere o acţiune la care, după cum se 
spune, „nu era de aşteptat din partea lui să o ia în considera¬ 
ţie “. Dar chiar şi aici este clar că facem o distincţie între ceea 
ce respectivul individ ar fi putut să facă şi cele la care s-ar fi 
putut el gândi: considerăm că este păcat că el nu a făcut altfel. 
Şi „datorie 44 este cu certitudine utilizat într-un asemenea sens, 
încât ar fi o contradicţie în termeni să susţii că este păcat că un 
om şi-a făcut datoria. 

De aceea, trebuie făcută o diferenţiere între o acţiune 
posibilă şi una la care este posibil să te gândeşti. Prin prima 
noi avem în vedere o acţiune a cărei îndeplinire nu o poate 
împiedica nici o cauză cunoscută, cu condiţia să ne vină ideea 
îndeplinirii ei: şi că una din mulţimea acestor acţiuni, care va 
produce cea mai mare cantitate de bine totală, este ceea ce 
înţelegem noi prin datorie. Cu certitudine etica nu poate spera 
să descopere, în acest sens, ce gen de acţiune este întotdeauna 
datoria noastră. Se poate însă spera să se poată decide care din¬ 
tre două acţiuni posibile - în acest sens - este cea mai bună: şi 
acelea care au fost alese să fie luate în considerare sunt, de 
fapt, cele mai importante dintre cele cu privire la care delibe¬ 
rează oamenii dacă este sau nu cazul să le ducă la îndeplinire. 
O decizie cu privire la acestea poate fi de aceea cu uşurinţă 
confundată cu o decizie cu privire la care este cea mai bună 
acţiune posibilă. Dar trebuie să se remarce că, deşi ne limităm 

la a examina care este cea mai bună dintre alternativele care 
este probabil să fie luate în considerare, faptul că aceste alter¬ 
native pot fi considerate ca nefiind incluse este exact ceea ce 
se înţelege atunci când sunt denumite alternative posibile. 
Chiar dacă în vreun caz particular este posibil ca ideea înde¬ 
plinirii lor să fie obligatoriu să-i fi venit unui individ, între¬ 
barea care ne preocupă pe noi este care dintre ele, dacă ideea 
îndeplinirii ei i-ar fi apărut acelui om, ar fi cea mai bună alter¬ 
nativă? Dacă susţinem că omorul este întotdeauna cea mai rea 
alternativă, prin asta dorim să afirmăm că aşa este, chiar şi în 
cazul în care se dovedeşte că era imposibil pentru ucigaş să se 
gândească să facă altceva. 

Deci ceea ce poate spera etica practică să descopere, în 
cel mai bun caz, este care dintre cele câteva (puţine) alterna¬ 
tive posibile în anumite circumstanţe va produce, la nivel 
global, cel mai bun rezultat. în cel mai bun caz nu ne poate 
spune, în acest sens, decât care este cea mai bună dintre alter¬ 
nativele asupra cărora este probabil să se delibereze; şi din 
moment ce s-ar putea de asemenea să ştim că, şi în cazul în 
care nu alegem nici una dintre acestea, ceea ce vom face noi, 
în acest caz, este puţin probabil să fie la fel de bine ca atunci 
când am alege una dintre ele, poate prin aceasta să ne spună 
care dintre alternativele dintre care putem să alegem este cel 
mai bine să fie aleasă. Dacă ar putea face aşa ceva, asta ar fi 
suficient pentru a ne oferi o îndrumare practică. 

93. Dar (3) este clar că tocmai o asemenea sarcină pre¬ 
zintă dificultăţi imense. Este dificil să-ţi dai seama cum putem 
noi să stabilim fie şi numai o probabilitate că prin a face un 
lucru voirr obţine un rezultat global mai bun decât făcând un 
altul. Eu nu voi îndrăzni decât să reliefez cât de multe se 
asumă atunci când se presupune că există o asemenea proba¬ 
bilitate, şi care sunt direcţiile în care această presupunere s-ar 
putea să fie justificată. Va decurge din aceasta că totuşi nicio¬ 
dată nu s-a putut găsi în fond o justificare pentru aceasta - că 
încă nu s-a găsit o motivaţie suficientă pentru a putea consi¬ 
dera că o anumită acţiune este mai corectă sau mai greşită 
decât o alta. 

(a) Prima dificultate pe calea stabilirii unei probabilităţi 
că o anumită manieră de a acţiona va da rezultate totale mai 
bune decât o alta rezidă în faptul că va, trebui să ţinem cont de 
efectele amândurora, într-un interval de timp viitor foarte 
mare. Nu avem nici o certitudine în afară de aceea că, dacă 
întreprindem o anumită acţiune acum, universul va fi, pentru 
totdeauna, diferit într-un fel de ceea ce ar fi dacă am fi între¬ 
prins o altă acţiune; şi, dacă există o asemenea diferenţă per¬ 
manentă, este evident că ea este relevantă pentru calculele 
noastre. Dar este absolut sigur că cunoştinţele noastre de na¬ 
tură cauzală sunt absolut insuficiente pentru a ne spune ce 
efecte diferite este probabil să rezulte din două acţiuni diferite, 
exceptând cazul în care luăm în consideraţie un interval redus 
de timp; cu certitudine nu se poate pretinde că este posibil să 
se calculeze efectele unor acţiuni altfel decât în ceea ce se 
numeşte viitorul „imediat 44 . Absolut nimeni, când trece la exa¬ 
minarea a ceea ce respectivul individ consideră a fi o evaluare 
raţională a efectelor, nu-şi va orienta alegerea altfel decât pe 
baza unor previziuni care să aibă în vedere, în cel mai bun caz, 
câteva secole; şi, în general, suntem obişnuiţi să considerăm că 
am acţionat raţional, dacă ne facem o idee asupra situaţiei 
binelui rezultant pentru o perioadă de numai câţiva ani sau luni 
sau zile. Totuşi, dacă o alegere călăuzită de asemenea consi¬ 
deraţii este să fie raţională, atunci trebuie, cu certitudine, să 
avem anume motive pentru a crede că nici una dintre con¬ 
secinţele acţiunii noastre, în viitorul ceva mai îndepărtat, nu va 
fi vreodată astfel încât să se inverseze situaţia binelui probabil 
din viitorul pe care îl putem prevedea. Acesta este un postulat 
fundamental ce trebuie enunţat, dacă este să presupunem vreo¬ 
dată că rezultatele unei acţiuni vor fi cândva fie şi numai pro¬ 
babil mai bune decât cele ale alteia. Faptul că pur şi simplu 
ignorăm viitorul îndepărtat nu constituie o justificare ce ne 
poate îndreptăţi să spunem fie şi numai că este probabil corect 
să alegem cantitatea mai mare de bine din interiorul unui inter¬ 
val temporar asupra căruia este posibil să se extindă capaci¬ 
tăţile noastre de previziune. în asemenea situaţie, într-adevăr, 
presupunem că este improbabil ca efectele, după o anumită 



280 


G. E. MOORE 


perioadă de timp, să fie de asemenea natură încât să răstoarne 
situaţia valorii rezultatelor comparative ale alternativelor în 
aceeaşi perioadă. Şi faptul că aceasta este o presupunere justi¬ 
ficată trebuie să se demonstreze, înainte ca noi să putem 
susţine că am furnizat vreo motivaţie oarecare pentru a acţiona 
în vreun fel anume mai degrabă decât în altul. Poate că asta se 
poate justifica prin nişte consideraţii de genul celor care ur¬ 
mează. Pe măsură ce ne îndepărtăm cu analizele noastre din ce 
în ce mai mult în timp de momentul în care ne sunt deschise 
mai multe alternative de acţiune, evenimentele din care fiecare 
acţiune este o parte cauzală devin dependente în măsură din ce 
în ce mai mare de acele alte circumstanţe care sunt absolut 
aceleaşi, indiferent ce cale de a acţiona am alege. Efectele ori¬ 
cărei acţiuni individuale par, după un interval temporar sufi¬ 
cient de larg, să se regăsească doar sub forma unor modificări 
minore,, răspândite pe arii foarte întinse, pe când efectele ime¬ 
diate constau din modificări pregnante în domenii comparativ 
extrem de înguste. Din moment ce, oricum, cele mai multe 
dintre lucrurile care au mare importanţă pentru bine sau pentru 
rău sunt lucruri de asemenea natură proeminentă, există proba¬ 
bilitatea ca, după un anume interval de timp, toate efectele par¬ 
ticulare ale oricărei anumite acţiuni să devină atât de apropiate 
între ele, încât orice diferenţă între valoarea lor şi cea a efec¬ 
telor vreunei alte acţiuni este foarte puţin probabil să depă¬ 
şească diferenţa evidentă de valoare a efectelor lor imediate. 
Pare să fie, de fapt, cu putinţă ca, în cele mai multe dintre 
cazuri, indiferent ce mod de acţiune adoptăm la ora actuală, 
„să fie absolut la" fel şi peste o sută de ani de aici înainte“, în 
ceea ce priveşte existenţa, în acel moment, a unei mari can¬ 
tităţi de bine sau de rău: şi acest fapt se poate demonstra că 
este adevărat, prin investigarea modului în care efectele 
oricărui eveniment particular sunt neutralizate de trecerea tim¬ 
pului. Lipsind o asemenea dovadă, nu avem cu certitudine nici 
o bază raţională pentru a presupune că una din două alternative 
este fie şi numai probabil corectă, iar cealaltă greşită. Dacă 
vreuna dintre evaluările noastre despre bine şi despre rău 
pretinde c-ar fi probabilă, trebuie să avem motive să gândim că 

efectele acţiunilor noastre în viitorul îndepărtat nu vor avea 
suficientă valoare pentru a depăşi nici o superioritate a unui set 
de efecte în raport cu altul, manifestată în viitorul imediat. 

94. (b) Atunci trebuie să presupunem că, dacă efectele 
unei anumite acţiuni sunt în general mai bune decât ale alteia - 
pentru un interval de timp extins în viitor pe cât ne este posi¬ 
bil, pentru a evalua orice probabilă diferenţă prognozabilă 
între absolut toate efectele lor - efectul total asupra universu¬ 
lui al acelei acţiuni este, de asemenea, în general mai bun. 
Desigur, nu putem spera să comparăm direct efectele lor, ex¬ 
ceptând cazul viitorului imediat; şi toate argumentele care au 
fost vreodată utilizate în etică, şi în baza cărora acţionăm noi 
de obicei în viaţa de zi cu zi, dirijate spre a demonstra că un 
anume mod de a acţiona este superior altuia, sunt (cu excepţia 
dogmelor teologice) reduse la a indica şi a scoate în evidenţă 
exact asemenea avantaje probabile imediate. Atunci întrebarea 
care rămâne încă fără răspuns este: Putem noi abandona orice 
regulă conform căreia una singură dintre cele câteva acţiuni 
alternativ posibile poate produce cea mai mare cantitate de 
bine în viitorul imediat? 

Este important să se insiste asupra acestei probleme, 
deoarece, aşa limitată cum este, este singura la care, cu orice 
cunoştinţe de care dispunem la ora actuală sau de care vom 
dispune pentru o bună bucată de vreme, etica practică poate 
avea speranţe să dea un răspuns. Am pus în evidenţă deja fap¬ 
tul că nu putem spera să descoperim care este cea mai bună 
alternativă posibilă în orice circumstanţe date, ci să o găsim 
doar pe aceea care, între alte câteva, este mai bună decât altele. 
Am mai subliniat de asemenea că nu există mai mult decât o 
probabilitate - şi trebuie să ne întrebăm dacă suntem îndrep¬ 
tăţiţi să susţinem şi aşa ceva - că ceea ce este mai bun în raport 
cu efectele imediate va fi de asemenea mai bun pe ansamblu. 
Rămâne acum de insistat asupra faptului că, şi cu privire la 
aceste efecte imediate, nu putem spera să descoperim decât 
care anume, dintre cele câteva puţine alternative, vor produce 
în general cel mai mare excedent de bine în viitorul imediat. 
Nu putem fi siguri nici măcar că obedienţa în faţa unor aseme- 

nea comandamente ca „Să nu minţi“ sau chiar „Să nu ucizi“ 
este mai bună la modul universal decât alternativele, anume de 
a minţi sau de a ucide. Motivele pentru care nimic altceva nu 
este posibil în afară de o cunoaştere generală au fost deja enu¬ 
merate în cadrul Cap. I (§ 16); dar ele se pot recapitula aici. în 
primul rând, despre efecte - care constituie principala noastră 
preocupare în cadrul dezbaterilor etice - şi despre valoarea lor 
intrinsecă, cunoaştem atât de puţine în privinţa cauzalităţii 
acesteia, încât numai cu greu putem susţine, cu privire la vreo 
anumită acţiune singulară, că am obţinut fie şi o ipotetică lege 
universală, de genul celor obţinute în ştiinţele exacte. Nu 
putem nici măcar spune: Dacă este îndeplinită această acţiune, 
în aceste condiţii date şi exact specificate, şi dacă nu există 
nici o altă interferenţă, se va produce, cel puţin, acest efect 
important, întotdeauna. Dar, în al doilea rând, o lege etică nu 
poate fi doar ipotetică. Dacă este să fim siguri că va fi întot¬ 
deauna mai bine să acţionăm într-un anume fel, în anumite cir¬ 
cumstanţe, trebuie să ştim precis nu numai ce efecte va pro¬ 
duce o asemenea acţiune, cu condiţia ca să nu existe nici o 
interferenţă din partea unor alte circumstanţe, ci şi că nu va 
exista interferenţă din partea unor alte circumstanţe. Şi asta 
este evident că nu se poate cunoaşte decât în termeni proba¬ 
bilistici. O lege etică nu are natura unei legi ştiinţifice, ci pe 
aceea a unei predicţii ştiinţifice: şi cea din urmă este întotdeau¬ 
na doar probabilă, chiar dacă probabilitatea respectivă poate 
avea o valoare foarte mare. Un inginer este îndreptăţit să 
afirme că, dacă un pod este construit într-un anume mod, aces¬ 
ta probabil că va suporta o anumită sarcină, pentru o perioadă 
de timp; dar el nu poate fi niciodată absolut sigur că podul 
respectiv a fost construit în modul necesar, nici că, şi dacă ar fi 
fost construit aşa, nu poate interveni un accident care să-i 
modifice radical predicţia sa. Aceeaşi este situaţia cu orice 
lege etică; aceasta nu poate fi mai mult decât o generalizare: şi 
aici, datorită comparativei absenţe a cunoştinţelor ipotetice 
exacte, pe care ar trebui să se bazeze predicţia, probabilitatea 
valabilităţii ei este, comparativ, mult mai mică. Dar în cele din 
urmă, pentru o generalizare etică, noi avem nevoie să ştim nu 

numai ce efecte se vor produce, ci şi care sunt valorile compara¬ 
tive ale acestor efecte; şi în privinţa acestei probleme trebuie, de 
asemenea, sâ se recunoască faptul că, luând în considerare ce 
situaţie prevalentă a deţinut concepţia hedonistă, este foarte 
probabil să fim greşit înţeleşi. Deci este clar că este puţin pro¬ 
babil să putem afla în curând mai mult decât că un anume gen 
de acţiune va produce, în general , efecte mai bune decât un 
altul; şi că mai mult decât atât nu s-a demonstrat, cu certitu¬ 
dine, niciodată. Nu există două cazuri în care toate efectele 
vreunui gen de acţiune să fie absolut identice, deoarece în fie¬ 
care dintre cele două cazuri circumstanţele vor fi diferite; şi 
deşi efectele, care sunt importante din punct de vedere al bine¬ 
lui şi al răului, pot fi în general aceleaşi, este extrem de puţin 
probabil ca ele să fie întotdeauna aşa. 

95. (c) Acum, dacă este să ne mărginim la a căuta ac¬ 
ţiuni care sunt, în general, mai bune ca mijloc decât orice al¬ 
ternativă probabilă, pare posibil să putem considera ca stabilit 
şi sigur măcar atât în apărarea celor mai multe dintre regulile 
recunoscute la cea mai universală manieră de bunul-simţ. 
Nu-mi propun să intru în detalii în această privinţă, ci doar să 
subliniez ceea ce par să fie principiile distincte de bază la care 
se poate recurge în acest scop. 

în primul rând, deci, nu putem demonstra decât că o anu¬ 
mită acţiune este în general mai bună decât o alta ca mijloc, cu 
condiţia să fie date anumite alte condiţii. De fapt, nu putem 
face altceva decât să-i observăm efectele bune în anumite cir¬ 
cumstanţe; şi se poate vedea foarte uşor că schimbări sufi¬ 
ciente ale acestora vor putea să arunce umbra îndoielii până şi 
peste ceea ce par a fi cele mai universal certe dintre regulile 
generale. De aceea, inutilitatea generală a omorului nu poate fi 
probată decât cu condiţia ca majoritatea rasei umane să conti¬ 
nue să existe. Şi pentru a proba că omorul, dacă ar ajunge şă 
fie considerat ca o cauză a rapidei exterminări a rasei, nu este 
bun ca o cale, ar trebui să demonstrăm că nu este valabilă prin¬ 
cipala ipoteză a pesimiştilor - anume că existenţa rasei umane 
este în ansamblu un rău. Şi punctul de vedere al pesimiştilor - 
indiferent de cât de tare suntem noi convinşi de valoarea sa de 

adevăr sau de falsitatea lui - este unul care niciodată nu a fost 
nici demonstrat, nici respins într-o manieră convingătoare. Că 
omorul universal nu ar fi un lucru bun în acest moment este 
deci ceva ce nu se poate demonstra. Dar, în fapt, putem şi chiar 
presupunem cu certitudine că, deşi există câţiva oameni care 
sunt pentru omor, cei mai mulţi nu-şi doresc aşa ceva. De 
aceea, când spunem că omorul trebuie, în general, evitat, prin 
asta nu putem înţelege decât că asta este valabil atâta vreme 
cât majoritatea omenirii nu este, cu certitudine, de acord cu el 
şi câtă vreme aceasta continuă să existe. Şi că, în aceste con¬ 
diţii, este în general o eroare ca o anume persoană singulară să 
comită un omor pare posibil să se demonstreze. Deoarece, din 
moment ce în nici un caz nu există speranţa de a extermina 
întreaga rasă, singurele efecte pe care trebuie să le examinăm 
sunt cele pe care le va avea acţiunea de creştere a lucrurilor 
bune şi de diminuare a relelor din viaţa umană. în cazul în care 
ceea ce este cel mai bun nu se poate atinge (presupunând că 
exterminarea este cea mai bună alternativă), totuşi o alterna¬ 
tivă poate fi mai bună decât o alta. Şi, lăsând la o parte relele 
imediate pe care le produce în general omorul, este poate un 
fapt concludent împotriva lui că, dacă este să luăm în conside¬ 
raţie practica curentă, sentimentul de insecuritate astfel produs 
necesită foarte mult timp pentru a se estompa, timp care ar 
putea fi consumat în scopuri mai bune. Atâta vreme cât oa¬ 
menii îşi doresc să trăiască cu tot atât de multă putere ca şi 
acum, şi atâta vreme cât putem fi siguri că vor continua să facă 
astfel, orice lucru care îi împiedică să-şi dedice energiile atin¬ 
gerii unor bunuri şi ţeluri pozitive pare să fie, limpede, greşit 
ca mijloc. Şi practica generală a omorului, fiind atât de departe 
de recunoaşterea universală după câte ştim cu certitudine că a 
fost în toate stadiile de existenţă ale societăţii umane, reprezin¬ 
tă, cu siguranţă, o piedică de acest gen. 

Putem construi o apărare similară în favoarea celor mai 
multe dintre regulile sancţionate în cea mai universală manieră 
de legislaţie, cum ar fi garantarea proprietăţii; şi în favoarea 
unor calităţi dintre cele mai larg acceptate de bunul-simţ, cum 
ar fi hărnicia, cumpătarea şi respectarea cuvântului dat. în 

orice stadiu de dezvoltare socială în care oamenii manifestă 
acea intensă dorinţă de proprietate ce pare să fie universală, 
regulile legale uzuale pentru protejarea proprietăţii trebuie să 
servească în cea mai mare parte pentru a facilita cel mai bun 
mijloc posibil pentru cheltuirea energiilor. Şi similar: hărnicia 
este un mijloc pentru obţinerea celor necesare, fără de care 
realizarea ulterioară a oricăror bunuri pozitive de mare valoare 
este imposibilă; cumpătarea în principal duce la evitarea ace¬ 
lor excese care, lezând sănătatea, împiedică un om să-şi aducă 
cea mai mare contribuţie cu putinţă la obţinerea celor nece¬ 
sare; iar respectarea cuvântului dat facilitează în mare măsură 
cooperarea în vederea obţinerii acestora. 

Acum, toate aceste reguli par să aibă două caracteristici 
comune, asupra cărora este de dorit să atragem atenţia. (1) Ele 
par să fie toate astfel încât, în oricare dintre stadiile cunoscute 
de dezvoltare socială, respectarea lor în general este bună ca 
mijloc. Condiţiile de care depinde utilitatea lor, anume ten¬ 
dinţa de păstrare şi perpetuare a vieţii, cât şi dorinţa de propri¬ 
etate, par să fie universale într-o asemenea măsură, încât este 
imposibil să fie abandonate; şi, aşa stând lucrurile, putem spu¬ 
ne că în orice condiţii ce se pot întâlni în realitate, respectarea 
acestor reguli este bună ca mijloc. Deoarece, pe de-o parte, nu 
există nici un motiv care să ne facă să credem că respectarea 
lor poate face o anumită societate mai rea decât una în care nu 
sunt respectate, iar pe de altă parte ele constituie, cu siguranţă, 
o cale necesară pentru obţinerea oricărei stări de fapt în care se 
poate atinge cea mai mare cantitate posibilă de bine. Şi (2) 
aceste reguli, din moment ce pot fi recomandate ca mijloc spre 
ceea ce este în sine doar o condiţie necesară pentru existenţa 
oricărui bun major, pot fi susţinute cu argumente, independent 
de un punct de vedere corect în privinţa celei dintâi întrebări 
etice referitoare la ceea ce este bine în sine. Orice punct de 
vedere am adopta în mod normal, pare sigur că protejarea unei 
societăţi civilizate - în scopul căreia este necesar să acţioneze 
aceste legi - este necesară pentru existenţa într-o măsură mare 
a orice se poate susţine că este bun în sine. 

96, Dar nu în toate cazurile toate regulile unanim recu¬ 
noscute combină aceste două caracteristici. Argumentele ofe¬ 
rite în apărarea moralităţii de bun-simţ presupun adesea exis¬ 
tenţa unor condiţii despre care nu se poate presupune tot aşa de 
sincer că sunt tot atât de universale ca tendinţa de viaţă conti¬ 
nuă şi dorinţa de proprietate. Ca urmare, asemenea argumente 
nu> probează decât utilitatea unei reguli, atâta vreme cât anu¬ 
mite condiţii, care se pot schimba, rămân aceleaşi: nu poate fi 
afirmat în legătură cu regulile pe care le apărăm astfel că ele 
sunt în general bune ca mijloc în orice stadiu de dezvoltare 
socială: pentru a stabili această utilitate generală universală 
este necesar să se ajungă la un punct de vedere corect asupra a 
ceea ce este bun sau rău în sine. Aşa pare, de exemplu, să fie 
situaţia în cazul celor mai multe dintre regulile ce se au în ve¬ 
dere prin denumirea de castitate. Aceste reguli sunt de obicei 
apărate de autorii utilitarişti sau de autorii care-şi asumă ca 
scop ultim conservarea societăţii, cu argumentaţii care presu¬ 
pun cu necesitate existenţa unor asemenea sentimente cum ar 
fi gelozia conjugală şi afecţiunea părintească. Aceste senti¬ 
mente sunt fără nici o îndoială suficient de puternice şi de ge¬ 
nerale pentru a face ca o apărare bazată pe ele să fie eficientă 
în multe situaţii sociale. Dar nu este greu de imaginat o soci¬ 
etate civilizată care să existe fără ele; şi, într-un asemenea caz, 
dacă ar fi ca această castitate să mai fie încă apărată, ar fi nece¬ 
sar să se stabilească mai întâi că violarea ei produce efecte 
rele, altele decât cele datorate presupusei tendinţe că o aseme¬ 
nea violare poate duce la dezintegrarea societăţii. O asemenea 
apărare, fără nici o îndoială, se poate clădi; dar ar necesita o 
examinare a răspunsului la întrebarea etică primordială despre 
ceea ce este bun sau rău în sine, cu mult mai îngrijită decât ori¬ 
care dintre cele care ne-au fost oferite până acum vreodată de 
vreun autor din domeniul eticii. Indiferent dacă asta este vala¬ 
bil numai în cazul acesta particular sau nu, este sigur că trebuie 
făcută o distincţie - fapt care de obicei nu este admis - între 
acele reguli în cazul cărora utilitatea socială depinde de exis¬ 
tenţa unor circumstanţe mai mult sau mai puţin susceptibile să 

se modifice, şi cele a căror utilitate pare să fie sigură în toate 
condiţiile posibile. 

97. Este evident că toate regulile care au fost enumerate 
anterior ca probabil utile în aproape orice stadiu de dezvoltare 
socială, pot de asemenea să fie apărate datorită rezultatelor pe 
care le produc în condiţii care există numai în stadii particulare 
de dezvoltare a societăţii. Şi ar trebui să se remarce că suntem 
îndreptăţiţi să considerăm printre aceste condiţii sancţiunile 
pedepselor legale, ale dezaprobării sociale şi ale remuşcărilor 
personale, atunci când acestea există. Aceste sancţiuni sunt, 
într-adevăr, tratate de etică doar ca temeiuri de îndeplinire a 
acţiunilor a căror utilitate se poate demonstra independent de 
existenţa acestor sancţiuni. Şi se poate admite că sancţiunile 
nu ar trebui să fie ataşate acelor acţiuni despre care nu se poate 
proba independent că sunt corecte. Nu este mai puţin adevărat 
că este clar că, acolo unde există, ele nu sunt numai temeiuri ci 
şi justificări pentru acţiunile în cauză. Unul din principalele 
motive pentru care o acţiune nu ar trebui îndeplinită în nici un 
stadiu particular de dezvoltare socială este acela că aceasta va 
fi pedepsită; din moment ce pedeapsa în sine este în general un 
rău mai mare decât cel ce s-ar produce prin neîndeplinirea 
acţiunii ce se pedepseşte. De aceea, existenţa unei pedepse 
poate fi un temei adecvat pentru a considera o acţiune ca fiind 
în general greşită, chiar dacă ea nu are alte efecte mai rele, ci 
chiar unele puţin mai bune decât pedeapsa. Faptul că o acţiune 
va fi pedepsită este o condiţie de exact acelaşi gen cu altele, 
mai mult sau mai puţin permanente, care trebuie să fie luate în 
consideraţie atunci când se dezbate utilitatea sau lipsa de utili¬ 
tate a unei acţiuni într-un stadiu particular de dezvoltare 
socială. 

98. Este clar, deci, că regulile uzual acceptate de bunul- 
simţ în societatea în care trăim, şi care sunt propovăduite de 
obicei ca şi cum ar fi toate egale între ele şi universal corecte şi 
bune, sunt în realitate de foarte diferite genuri. Chiar şi despre 
acelea care par să fie la modul cel mai universal bune ca un 
mijloc nu se poate demonstra că sunt aşa decât prin existenţa 
unor condiţii care, deşi poate că sunt rele, pot fi considerate ca 
fiind necesare; şi chiar acestea îşi datorează utilitatea lor mai 

uşor observabilă existenţei unor alte condiţii, care nu pot fi 
considerate ca fiind o necesitate decât pe parcursul unor 
perioade istorice mai lungi sau mai scurte, şi dintre care multe 
sunt rele. Altele par să-şi găsească o justificare numai în exis¬ 
tenţa unor asemenea condiţii mai mult sau mai puţin tempo¬ 
rare, exceptând cazul în care abandonăm încercarea de a 
demonstra că ele sunt mijloace în scopul protejării respectivei 
societăţi care este un mijloc în sine, şi suntem capabili să sta¬ 
bilim că ele sunt mijloace directe spre lucruri bune sau rele în 
sine, dar care în mod curent nu sunt recunoscute ca atare. 

Deci dacă ne întrebăm care reguli sunt sau ar fi utile de 
respectat în societatea în care trăim, pare posibil să se demon¬ 
streze utilitatea definită în cazul celor mai multe care sunt atât 
recunoscute cât şi practicate. Dar o mare parte a exorcizărilor 
morale ordinare şi a dezbaterilor sociale constau în propovă- 
duirea acestor reguli care, în general, nu sunt practicate; şi cu 
privire la acestea, pare foarte îndoielnic dacă se poate construi 
o pledoarie concludentă în favoarea utilităţii lor generale. Ase¬ 
menea reguli propuse suferă de obicei de trei defecte princi¬ 
pale. în primul rând, (1) acţiunile pe care le propovăduiesc ele 
sunt extrem de comune, astfel încât este imposibil pentru ma¬ 
joritatea indivizilor să le îndeplinească într-o manieră volitivă. 
Este de departe mult prea uzual să găseşti clasate împreună cu 
acţiuni care pot fi îndeplinite într-o manieră volitivă altele, a 
căror posibilitate de îndeplinire depinde de existenţa unei dis¬ 
poziţii particulare, care nu este un dat decât în cazul câtorva 
indivizi, şi care nici măcar nu poate fi dobândită. Fără nici o 
îndoială, se poate dovedi util de remarcat că acei care posedă 
acea dispoziţie specială necesară ar trebui să respecte aceste 
reguli; şi ar fi de dorit, în multe cazuri, ca toată lumea să dis¬ 
pună de dispoziţia respectivă. Dar trebuie să se recunoască 
faptul că, atunci când privim un lucru ca o regulă morală sau 
ca o lege, înţelegem prin aceasta că este unul pe care aproape 
toată lumea îl poate respecta printr-un efort de voinţă, în acel 
stadiu de dezvoltare socială în care se presupune că se aplică 
regula în cauză. (2) Se pledează deseori în favoarea unor acţi¬ 
uni care, deşi ele însele sunt posibile, totuşi propusele efecte 

bune ale acestora nu sunt posibile, deoarece condiţiile nece¬ 
sare pentru existenţa acestora nu sunt suficient de generale. O 
regulă a cărei respectare ar produce efecte bune, dacă natura 
umană ar fi în anumite privinţe diferită de ceea ce este, este 
propovăduită ca şi cum respectarea ei în general ar produce 
aceleaşi efecte acum, imediat. De fapt, la momentul în care îşi 
fac apariţia condiţiile necesare pentru a face respectarea aces¬ 
tei reguli utile, este cât se poate de probabil să-şi facă apariţia 
şi alte condiţii, datorită cărora respectarea acesteia să nu mai 
fie necesară, sau care să o transforme chiar într-un rău pozitiv; 
şi totuşi se poate ca această stare de fapt să fie mai bună decât 
aceea în care regula în cauză ar fi fost utilă. (3) Există de ase¬ 
menea situaţia în care gradul de utilitate al unei reguli depinde 
de condiţii susceptibile de modificări, sau a căror schimbare ar 
fi mai uşoară şi mai de dorit decât respectarea generală a re¬ 
gulii propuse. Se poate chiar întâmpla ca respectarea generală 
a regulii propuse, în sine, să elimine condiţiile de care depinde 
utilitatea ei. 

Una sau alta dintre aceste trei obiecţii par în general să se 
aplice în cazul propunerilor de schimbare a obiceiurilor so¬ 
ciale, propovăduite ca fiind reguli mai bune de urmat decât 
cele ce sunt urmate la ora actuală; şi, pentru aceste motive, 
pare îndoielnic dacă etica poate stabili utilitatea vreunei reguli 
anume, alta decât cele practicate în general. Dar incapacitatea 
ei de a face aşa ceva este, din fericire, de mică importanţă 
practică. întrebarea dacă respectarea generală a unei reguli în 
general nerespectate ar fi sau nu de dorit nu poate afecta prea 
mult răspunsul la întrebarea cum ar trebui să acţioneze un indi¬ 
vid; din moment ce, pe de-o parte, există o probabilitate ex¬ 
trem de mare ca acel individ să nu fie capabil, pe nici o cale, să 
respecte în general regula respectivă şi, pe de altă parte, faptul 
că respectarea generală a acelei reguli ar fi utilă, nu-i poate 
oferi, în nici un caz, motive suficiente pentru a-1 face să ajungă 
la concluzia că el însuşi ar trebui să o respecte, chiar în absenţa 
respectării ei generale. 

Deci, cu privire la acele acţiuni pe care le clasificăm în 
mod obişnuit în etică drept datorii, crime sau păcate, următoa- 

rele idei par să merite a fi subliniate. (1) Clasificându-le astfel, 
înţelegem prin aceasta că sunt acţiuni care sunt posibil de 
îndeplinit sau de evitat pentru un individ, cu condiţia ca el să 
vrea să facă aşa; şi că ele sunt acţiuni pe care oricine ar trebui 
să le îndeplinească sau să le evite, atunci când se iveşte ocazia. 
(2) Cu certitudine, nu putem demonstra despre oricare aseme¬ 
nea acţiuni că ar trebui efectuate sau evitate în absolut orice 
circumstanţe; nu putem proba decât că îndeplinirea sau evi¬ 
tarea lor va produce, în general , rezultate mai bune decât alter¬ 
nativele. (3) Dacă ne întrebăm în continuare în legătură cu care 
dintre acţiuni se poate proba măcar asta, pare să fie posibil ca 
aşa ceva să se demonstreze cu privire la acelea care sunt, în 
realitate, în general practicate printre noi. Şi dintre acestea 
numai câteva sunt astfel încât îndeplinirea lor în general poate 
fi considerată utilă în orice stadiu de dezvoltare socială ce pare 
posibil; în privinţa celorlalte, utilitatea depinde de condiţiile 
care există acum, dar care par să fie mai mult sau mai puţin 
susceptibile de schimbări. 

99. (d) Atât deci în privinţa regulilor morale şi a legilor 
în sensul obişnuit al cuvântului - reguli care afirmă că este în 
general util, în circumstanţe mai mult sau mai puţin comune, 
ca fiecare dintre noi să îndeplinească sau să evite anume ge¬ 
nuri definite de acţiuni. Mai rămâne de spus ceva cu privire la 
principiile cu ajutorul cărora individul ar trebui să decidă ce ar 
trebui să facă, (a) în privinţa acelor acţiuni referitor la care o 
regulă generală oarecare este cu certitudine adevărată şi (b) în 
privinţa acelora pentru care o asemenea regulă este încă aştep¬ 
tată. 

(a) Din moment ce, aşa cum am încercat deja să demon¬ 
strez, este imposibil să se stabilească exact că vreun gen de 
acţiune va produce rezultate pe ansamblu mai bune decât alter¬ 
nativele sale în toate cazurile , rezultă că într-un număr de 
cazuri neglijarea unei reguli stabilite va fi probabil cea mai 
bună direcţie de acţiune posibilă. Se ridică atunci întrebarea: 
Poate vreodată un individ oarecare presupune în mod justificat 
că se găseşte într-unul dintre aceste cazuri excepţionale? Şi se 
pare că la această întrebare se poate răspunde, clar şi definitiv. 

printr-o negaţie. Deoarece, dacă este sigur că în marea majori¬ 
tate a cazurilor respectarea unei anumite reguli este utilă, re¬ 
zultă că există o probabilitate foarte mare că este greşit să în¬ 
câlci regula respectivă în vreun caz particular; şi nesiguranţa 
cunoştinţelor noastre atât în privinţa efectelor şi a valorii lor, 
în cazuri particulare, este atât de mare, încât pare îndoielnic 
faptul că aprecierea individului respectiv, conform căreia 
efectele vor fi probabil bune în cazul lui, va putea fi vreodată 
superioară probabilităţii generale că acel gen de acţiune este 
greşit. La această ignoranţă generală se adaugă faptul că, dacă 
se ridică vreodată o asemenea problemă, aprecierea noastră ca 
individ va fi puternic influenţată de faptul că dorim cu multă 
intensitate unul dintre rezultatele pe care sperăm să le obţinem 
prin încălcarea regulii respective. Se pare deci că putem afir¬ 
ma, referitor la orice regulă care este în general utilă, că aceas¬ 
ta ar trebui să fie întotdeauna respectată, nu atât în baza faptu¬ 
lui că aceasta ar fi utilă în fiecare caz particular în parte, cât în 
baza faptului că în orice caz particular probabilitatea ca res¬ 
pectiva regulă să fie utilă este mai mare decât cea ca un individ 
să decidă corect că se găseşte într-una din situaţiile în care 
aceasta nu este utilă. Pe scurt, deşi putem fi siguri că există ca¬ 
zuri în care o anume regulă ar trebui încălcată, nu putem nici¬ 
odată şti când apar asemenea cazuri şi, de aceea, nu ar trebui 
să o încălcăm niciodată. Exact acesta este faptul care pare să 
constituie o justificare pentru stringenţa cu care sunt impuse şi 
sancţionate în mod curent regulile morale, şi care poate da un 
sens maximei conform căreia „Scopul nu scuză mijloacele** 
sau „Nu trebuie niciodată făcut un rău din care s-ar putea să 
iasă bine**. „Mijloacele** şi „răul** avute în vedere de aceste 
maxime sunt, în fapt, încălcarea regulilor morale recunoscute 
şi practicate la modul general şi care, de aceea, se poate presu¬ 
pune că sunt în general utile. Astfel înţelese, aceste maxime nu 
subliniază decât că, în orice caz particular, deşi nu putem per¬ 
cepe clar situaţia binelui produs prin respectarea unei reguli şi 
chiar observăm că există ceva mai bun accesibil ca rezultat al 
încălcării ei, nici măcar atunci regula în cauză nu ar trebui în¬ 
călcată. Doar cu greu se mai poate considera necesar să se sub- 

linieze că aşa stau lucrurile doar datorită faptului că este o cer¬ 
titudine că, în general, scopul chiar constituie o justificare a 
mijloacelor în cauză, şi că de aceea există o probabilitate mare 
ca în acest caz să fie la fel, deşi nu putem observa clar că aşa 
va fi. 

Dar mai mult, respectarea generală a unei reguli care 
este în general utilă are, în multe cazuri, o utilitate cu totul spe¬ 
cială, care pare să merite să fie subliniată. Aceasta decurge din 
faptul că, chiar dacă putem discerne clar că situaţia în care ne 
aflăm este una din cele în care încălcarea regulii respective 
este avantajoasă, totuşi, în ceea ce priveşte efectul de încura¬ 
jare a unor acţiuni similare pe care l-ar avea exemplul nostru, 
putem fi'siguri că tendinţa va fi de a încuraja încălcări ale re¬ 
gulii şi în situaţii care nu sunt deloc avantajoase. Putem pre¬ 
supune cu siguranţă că aşa ceea ce va afecta imaginaţia altora 
nu va coincide cu circumstanţele în privinţa cărora situaţia 
noastră diferă de cazul ordinar şi prin care se justifică o acţi¬ 
une de excepţie a noastră, ci condiţii care sunt absolut ase¬ 
mănătoare altor acţiuni, care sunt într-adevăr criminale. Deci 
în acele cazuri în care un exemplu poate avea cea mai mică 
influenţă, efectul unei acţiuni de o corectitudine excepţională 
va fi acela de a încuraja acţiuni greşite. Şi acest efect se va 
exercita probabil nu numai asupra altor persoane, ci şi asupra 
însuşi agentului respectiv. Deoarece este imposibil pentru 
oricine să-şi ţină intelectul şi sentimentele într-o stare de ase¬ 
menea limpezime permanentă, şi, dacă a aprobat odată o acţi¬ 
une în general considerată o greşeală, este mai mult decât pro¬ 
babil ca individul respectiv să o aprobe din nou, şi în cazul 
apariţiei unor circumstanţe diferite de cele care au constituit o 
justificare pentru el în primul caz. Această incapacitate de a 
distinge clar cazurile excepţionale oferă, bineînţeles, un motiv 
încă şi mai puternic pentru întărirea, prin sancţiuni legale sau 
sociale, a acelor acţiuni în general utile. Este neîndoielnic bine 
să pedepseşti un om care a efectuat o acţiune, corectă în cazul 
său dar în general greşită, chiar dacă exemplul său nu este 
probabil să aibă vreun efect periculos. Deoarece sancţiunile 
au, în general, mult mai multă influenţă asupra comportamen- 

tului decât exemplele; astfel încât efectul unei relaxări a lor 
într-un caz excepţional va atrage, aproape sigur, după sine în¬ 
curajarea unor acţiuni similare, în cazuri care nu sunt excep¬ 
ţionale. 

De aceea, individului trebuie să i se recomande cu în¬ 
credere să se conformeze întotdeauna acelor reguli care sunt 
atât în general utile, cât şi în general practicate. In cazul regu¬ 
lilor a căror respectare generală ar fi utilă dar este inexistentă 
în realitate, sau al regulilor care sunt în general practicate dar 
care nu sunt utile, nu se poate face o asemenea recomandare cu 
caracter universal. în multe cazuri, sancţiunile corespunză¬ 
toare pot contribui decisiv în favoarea conformării faţă de un 
obicei sau o practică existentă. Dar pare să merite să se subli¬ 
nieze că, lăsând toate acestea la o parte, utilitatea generală a 
unei acţiuni depinde la modul cel mai ordinar de faptul că acea 
acţiune este în general practicată: într-o societate în care anu¬ 
me genuri de furtişaguri sunt monedă curentă, utilitatea abţi¬ 
nerii de la asemenea furtişaguri din partea unui individ singu¬ 
lar devine excesiv de îndoielnică, chiar dacă regula generală 
este greşită. De aceea, există o probabilitate foarte mare de a 
adera la un obicei existent, chiar dacă acesta este unul greşit. 
Dar, în această situaţie, nu putem în nici un caz presupune cu 
vreo certitudine că această probabilitate este întotdeauna mai 
mare decât capacitatea individuală de a aprecia că o excepţie 
se poate dovedi utilă; din moment ce aici presupunem ca sigur 
un singur fapt relevant - anume acela că regula, pe care indi¬ 
vidul respectiv îşi propune să o urmeze, ar fi mai bună decât 
cea pe care-şi propune să o încalce, dacă ar fi în general res¬ 
pectată. în consecinţă, efectul exemplului său, în ceea ce pri¬ 
veşte faptul că are tendinţa de a perturba un obicei existent, va 
fi în acest caz benefic. Cazurile în care o altă regulă este cu 
certitudine mai bună decât cea respectată în general sunt însă, 
conform celor spuse anterior, foarte rare; şi cazurile îndoiel¬ 
nice, care sunt cele ce se întâlnesc cu mult mai mare frecvenţă, 
ne îndreaptă spre următoarea diviziune a subiectului nostru 
curent. 

100. (p) Această diviziune următoare constă din dez¬ 
baterea metodelor prin care un individ ar trebui să decidă ce să 
facă în raport cu posibile acţiuni a căror utilitate generală nu 
poate fi probată. Şi ar trebui să se remarce că, în conformitate 
cu concluziile noastre anterioare, această dezbatere va acoperi 
cele mai multe dintre acţiuni - de fapt aproape toate, excepţie 
făcând cele care, în actualul nostru stadiu de dezvoltare 
socială, constituie practici generalizate. Deoarece s-a afirmat 
că probarea utilităţii generale a unei reguli este atât de dificilă, 
încât numai cu greu poate fi concludentă, excepţie făcând doar 
câteva cazuri, extrem de puţine. Cu certitudine, aşa ceva nu 
este posibil dacă este vorba de toate acţiunile care sunt practi¬ 
cate în general; deşi în acest caz, dacă sancţiunile sunt sufi¬ 
cient de drastice, ele sunt suficiente în sine pentru a proba uti¬ 
litatea generală a faptului că individul trebuie să se con¬ 
formeze unui obicei. Şi dacă este posibil să se probeze o utili¬ 
tate generală în cazul anumitor acţiuni, care în general nu sunt 
practicate, cu siguranţă nu este posibil să se facă asta prin me¬ 
toda obişnuită, care încearcă să demonstreze că în ele se gă¬ 
seşte o tendinţă de protejare a societăţii, care este ea însăşi 
doar un mijloc, ci numai prin metoda pe baza căreia, aşa cum 
se va preciza în continuare, ar trebui să se orienteze în orice si¬ 
tuaţie un individ atunci când face aprecieri - anume prin de¬ 
monstrarea tendinţei lor directe de a produce ceea ce este bun 
în sine sau de a împiedica producerea a ceea ce este rău în sine. 

Probabilitatea extrem de redusă ca enunţul oricărei re¬ 
guli generale cu privire la utilitatea unei acţiuni să fie şi corect 
pare să fie, în fapt, principiul esenţial de luat în consideraţie 
atunci când se discută despre baza de la care ar trebui să por¬ 
nească un individ în orientarea deciziilor sale. Dacă lăsăm de-o 
parte acele reguli care sunt atât practicate în general cât şi se¬ 
ver sancţionate între noi, doar cu greu pare să existe vreun ase¬ 
menea gen de acţiune pentru care să nu i se poată aduce argu¬ 
mente la fel de puternice atât în favoarea cât şi împotriva ei. 
Tot ce se poate spune în favoarea principiilor contradictorii 
enunţate de moraliştii diferitelor şcoli ca fiind datorii este că, 
în general, ele pun în evidenţă acţiuni care, pentru persoane cu 

un anume caracter particular şi în circumstanţe particulare, ar 
putea duce şi, în realitate, chiar duc, la un excedent de bine. 
Fără nici o îndoială, este posibil să se formuleze exact care 
sunt dispoziţiile particulare şi circumstanţele care fac, în gene¬ 
ral, ca anumite genuri de acţiuni să fie recomandabile. Dar este 
o certitudine că aşa ceva nu s-a făcut niciodată pînă acum; şi 
este important să se observe că, şi dacă aşa ceva s-ar face, asta 
nu ne-ar furniza ceea ce se presupune că trebuie să ne fur¬ 
nizeze în mod normal legile morale - reguli care ar fi de dorit 
să fie urmate de fiecare individ în parte, sau măcar de majori¬ 
tatea lor. în mod normal moraliştii pleacă de la presupunerea 
că, în materie de acţiuni sau obiceiuri de acţiune, uzual re¬ 
cunoscute ca datorii sau virtuţi, este de dorit ca toată lumea să 
se comporte la fel. Pe când în realitate este cert că, în actualele 
circumstanţe şi posibil şi în stări de fapt cu mult mai apropiate 
de ideal, principiul diviziunii muncii în conformitate cu încli¬ 
naţii speciale, şi care este recunoscut în raport cu utilizarea 
forţei de muncă, ar putea duce la rezultate mult mai bune şi în 
privinţa virtuţilor. 

De aceea, se pare că, în situaţiile de indecizie, în loc să 
urmeze reguli, al căror efect nu-1 poate sesiza în cazul parti¬ 
cular căruia trebuie să-i facă faţă, individul ar trebui să-şi ba¬ 
zeze deciziile mai degrabă pe examinarea directă a valorii 
intrinseci (pozitive sau negative) a efectelor pe care le poate 
produce acţiunea lui. Aprecierile legate de valoarea intrinsecă 
prezintă o superioritate netă în raport cu evaluarea mijloacelor, 
anume că, dacă o dată sunt adevărate, atunci sunt întotdeauna 
adevărate; pe când ceea ce este un mijloc spre un efect bun în- 
tr-un anume caz nu va mai fi tot aşa într-un altul. Pentru acest 
motiv domeniul eticii care ar fi cel mai util de dezvoltat pentru 
a oferi o îndrumare practică este acela care dezbate ce anume 
lucruri au valoare intrinsecă, şi în ce măsură; iar acesta este 
exact acel domeniu care a fost cu consecvenţă neglijat până 
acum, în favoarea încercărilor de a formula reguli de compor¬ 
tament. 

Oricum însă, noi nu trebuie să examinăm numai bună¬ 
tatea relativă a unor efecte diferite, ci, de asemenea, şi proba- 

bilitatea relativă ca acestea să fie atinse. Ceva mai puţin bun, 
dar care este mai probabil să fie atins, trebuie preferat în raport 
cu ceva mult mai bun, care însă este mult mai puţin probabil 
de atins, dacă diferenţa de probabilitate este destul de mare 
pentru a contrabalansa diferenţa de bunătate. Şi acest fapt pare 
să ne îndreptăţească să afirmăm valoarea generală de adevăr a 
trei principii, pe care regulile morale obişnuite sunt înclinate 
să le neglijeze. (1) Acela că un bun mai mic, pentru care un 
individ oarecare are o preferinţă puternică (cu singura condiţie 
să fie ceva bun, şi nu ceva rău), este mai probabil să fie un 
obiect corespunzător al năzuinţelor sale decât unul cu mult 
mai mare, dar pe care nu este capabil să îl aprecieze. Deoarece 
înclinaţiile naturale fac să fie cu mult mai uşor de atins şi de 
obţinut ceva pentru care se manifestă asemenea înclinaţii. (2) 
Din moment ce aproape fiecare dintre noi manifestă preferinţe 
mai puternice pentru acele lucruri care constituie preocupările 
sale apropiate, va fi în general mai corect din partea unui indi¬ 
vid să urmărească mai degrabă obţinerea acelor bunuri care-1 
afectează direct şi pe acelea pentru care manifestă un interes 
personal puternic, decât să încerce obţinerea unor beneficii 
mai extinse. Egoismul este, fără îndoială, superior altruismu¬ 
lui, ca doctrină asupra mijloacelor: în imensa majoritate a ca¬ 
zurilor, cel mai bun lucru pe care-1 avem de făcut este să 
urmărim să ne asigurăm nişte bunuri care ne preocupă, din 
moment ce din chiar acest motiv este mult mai probabil că 
vom reuşi să ni le asigurăm. (3) Acele bunuri pe care ni le 
putem asigura într-un viitor atât de apropiat încât poate fi 
numit „prezent* 4 sunt, în general; de preferat acelora care, fiind 
posibil de atins într-un viitor mai îndepărtat sunţ, prin aceasta, 
mai puţin probabil să fie obţinute. Dacă privim tot ceea ce 
facem prin prisma corectitudinii, adică doar prin prisma unui 
simplu mijloc în atingerea binelui, suntem susceptibili de a 
neglija cel puţin un fapt care este sigur; şi anume că un lucru 
care este într-adevăr bun în sine, dacă există acum, are exact 
aceeaşi valoare ca un lucru de aceeaşi natură a cărui existenţă 
poate fi cauzată în viitor. Mai mult, regulile morale, aşa după 
cum s-a spus, nu reprezintă, în general, mijloace directe spre 

bunuri pozitive, ci spre ceea ce este necesar pentru existenţa 
bunurilor pozitive; şi atât de multă muncă este în orice caz 
necesar să fie dedicată asigurării şi perpetuării a ceea ce este 
doar un simplu mijloc - obligaţiile legate de hărnicie şi de 
îngrijire a sănătăţii necesită utilizarea unei atât de mari părţi a 
timpului de care dispunem încât, în cazurile în care alegerea 
este deschisă, obţinerea sigură a unor bunuri prezente va avea, 
în general, cea mai mare atractivitate asupra noastră. Dacă n-ar 
fi aşa, întreaga viaţă ar fi dedicată doar pentru asigurarea con¬ 
tinuităţii ei; şi, atâta vreme cât această regulă va rămâne vala¬ 
bilă în viitor, ideea că merită să ai ceva doar de dragul de a 
avea acel lucru, pur şi simplu nu ar trebui să existe. 

101. (4) O a patra concluzie ce decurge din faptul că 
ceea ce este „corect“ sau ceea ce este „datoria 44 noastră trebuie, 
în orice situaţie, să fie definit ca un mijloc spre bine este aceea 
că, aşa cum s-a pus în evidenţă anterior (§ 89), distincţia 
uzuală între acestea şi ceea ce este considerat „expedient 44 sau 
„util 44 dispare. Datoria noastră nu este altceva decât ceea ce 
este un mijloc pentru atingerea celui mai mare bine posibil, iar 
expedientul, dacă există într-adevăr un expedient, trebuie să 
fie absolut acelaşi lucru. Nu putem face distincţie între cele 
două noţiuni spunând că prima este ceva ce ar trebui să facem, 
pe când despre a doua nu putem spune că „ar trebui 44 . Pe scurt, 
cele două concepte nu sunt, aşa cum se presupune de obicei de 
către toţi moraliştii, cu excepţia utilitariştilor, concepte simple, 
în ultimă instanţă distincte. O asemenea distincţie nu există în 
etică. Singura diferenţiere fundamentală este între ceea ce este 
bun în sine şi între ceea ce este bun ca un mijloc, ultima noţi¬ 
une implicând existenţa celei dintâi. Dar s-a demonstrat că dis¬ 
tincţia dintre „datorie 44 şi „expedient 441 nu corespunde unei 
asemenea diferenţieri: amândoi aceşti termeni trebuie definiţi 
ca un mijloc spre bine, deşi amândoi pot, de asemenea , să fie 
scopuri în sine. întrebarea care rămâne este deci: Care este 
diferenţa între datorie şi expedient? 


1 Expedient are aici sens de mijloc de scăpare, de ieşire din încurcătură, 
sau de oportunitate, situaţie favorabilă. 

Una din diferenţele la care se referă aceste două cuvinte 
distincte este destul de clară. Anumite clase de acţiuni acti¬ 
vează de obicei sentimente morale specifice, pe când alte clase 
nu. Şi termenul de „datorie 44 este aplicat de obicei clasei de 
acţiuni care activează aprobarea morală, sau a căror neînde- 
plinire activează dezaprobarea morală - şi mai ales acestora 
din urmă. De ce aceste sentimente morale au ajuns să fie 
ataşate anumitor genuri de acţiuni şi nu altora, este o întrebare 
la care, cu certitudine, încă nu se poate răspunde; dar se poate 
remarca faptul că nu avem nici un motiv de a considera că 
acţiunile cărora li s-au ataşat acestea au fost, sau sunt, vreuna 
dintre ele, de asemenea natură încât să fi ajutat sau să ajute la 
perpetuarea speciei: probabil că, la origine, acestea erau legate 
de anumite ritualuri sau ceremonii religioase, şi că la ora actu¬ 
ală nu mai dispun nici de cea mai mică utilitate în această pri¬ 
vinţă. Oricum însă, se pare că, între noi, clasele de acţiuni 
cărora le corespund sau cărora le sunt proprii asemenea senti¬ 
mente au de asemenea, în destul de multe cazuri, încă două 
alte caracteristici, care probabil că au influenţat în cele din 
urmă semnificaţia termenilor „datorie 44 şi „expedient 44 . Una 
dintre ele este aceea că „datoriile 44 sunt, în general, acţiuni pe 
care un număr considerabil de mare de indivizi sunt extrem de 
tentaţi să le omită. Cea de-a doua este aceea că omisiunea unei 
„datorii 44 atrage, în general, după sine consecinţe puternic dez¬ 
agreabile pentru o altă persoană. Prima dintre acestea este o 
caracteristică mai universală decât a doua: din moment ce 
efectele dezagreabile ale unor „datorii personale 44 - prudenţa şi 
cumpătarea - asupra unor alţi oameni nu sunt atât de pronun¬ 
ţate ca acelea ce privesc viitorul agentului însuşi; pe când ten¬ 
taţia spre imprudenţă şi necumpătare este, intr-adevăr, foarte 
puternică. Totuşi, pe ansamblu, clasa de acţiuni numite datorii 
manifestă ambele caracteristici: ele nu sunt numai acţiuni 
împotriva îndeplinirii cărora există înclinaţii naturale puter¬ 
nice, ci şi a;ţiuni ale căror efecte cele mai vizibile, în general 
considerate bune, sunt efecte ce se manifestă asupra altor indi¬ 
vizi. Pe de altă parte, acţiunile „expediente 44 sunt acţiuni spre 
îndeplinirea cărora suntem împinşi de la spate - de o manieră 

aproape universala - de puternice înclinaţii naturale, şi ale 
căror efecte cele mai vizibile, în general considerate bune, sunt 
efecte ce se manifestă asupra agentului. Putem deci face o dis¬ 
tincţie grosieră între „datorii** şi „expediente** considerând că 
primele sunt acţiuni faţă de care există sentimente morale, pe 
care suntem deseori tentaţi să le omitem şi ale căror efecte se 
manifestă asupra altora şi nu asupra agentului. 

Dar trebuie să se remarce că nici una dintre aceste carac¬ 
teristici, prin intermediul cărora noţiunea de „datorie** este di¬ 
ferenţiată de o acţiune „expedient**, nu ne oferă vreun motiv de 
a deduce că acţiunile din prima clasă sunt mai utile decât cele 
din a doua - că ele tind să producă un excedent superior de 
bunătate. Nici nu ne întrebăm, atunci când ne punem între¬ 
barea „Este aceasta datoria mea?“, dacă acţiunea în cauză are 
aceste caracteristici: ne întrebăm pur şi simplu dacă aceasta va 
produce cele mai bune rezultate posibile pe ansamblu. Şi dacă 
ne punem această întrebare cu privire la expediente, ar trebui 
tot atât de des să-i dăm un răspuns afirmativ, la fel ca atunci 
când ne-o punem cu privire la acţiuni care posedă cele trei ca¬ 
racteristici ale „datoriilor**. Este adevărat că atunci când ne pu¬ 
nem întrebarea „Este acesta un expedient?** ne punem de fapt 
o întrebare diferită - anume dacă respectiva acţiune va avea un 
anume gen de efecte, cu privire la care nu ne interesează dacă 
sunt bune sau nu. Nu este mai puţin adevărat că, dacă ar fi să 
ne îndoim în fiecare caz particular că aceste efecte nu sunt 
bune,, această îndoială va pune sub semnul întrebării eficienţa 
acţiunii în sine: dacă ni se cere să probăm eficienţa unei acţi¬ 
uni, nu putem face asta decât punându-ne exact aceeaşi între¬ 
bare ca în cazul în care ar fi vorba de o datorie - anume „Are 
această acţiune cele mai bune rezultate posibile pe ansamblu?** 

Ca urmare, întrebarea dacă o acţiune este o datorie sau 
un simplu expedient este una care nu are nici o importanţă din 
punct de vedere al problemei de etică dacă ar trebui să o 
îndeplinim sau nu. în sensul în care fie datoria, fie expedientul 
sunt considerate ca motiv ultim pentru a îndeplini o acţiune, ele 
au exact aceeaşi semnificaţie: indiferent dacă mă întreb dacă o 
acţiune este intr-adevăr datoria mea sau intr-adevăr un expe- 

dient, categoria a cărei aplicabilitate în raport ţu acţiunea în 
cauză o cercetez este absolut aceeaşi. în ambele cazuri îfitreb, 
de fapt: „Este acest eveniment cel mai bun în ansamblu pe care 
îl pot efectua? 64 ; şi indiferent dacă evenimentul în discuţie are 
un efect asupra unui lucru care este al meu (cum se întâmplă 
de obicei când vorbim de expediente) sau asupra unui alt 
eveniment (aşa cum se întâmplă de obicei când vorbim de 
datorii), este vorba de o distincţie care nu are mai multă rele¬ 
vanţă asupra răspunsului la întrebarea mea decât distincţia 
existentă între două efecte diferite având ca obiect persoana 
mea sau două efecte diferite avându-i ca obiect pe alţii. Ade¬ 
vărata distincţie dintre datorii şi expediente nu este aceea că 
primele sunt acţiuni care sunt în vreun sens mai utile sau 
obligatorii sau mai bine de îndeplinit, ci că ele sunt acţiuni 
care este mai util să fie lăudate sau să fie întărite prin sancţi¬ 
uni, din moment ce sunt acţiuni în privinţa cărora există ten¬ 
taţia de a fi omise. 

102. Referitor la acţiunile „din interes 44 situaţia este 
oarecum dif erită. Când ne punem întrebarea „Este acest lucru 
într-adevăr în interesul meu? 44 părem să ne întrebăm exclusiv 
dacă efectele acestei acţiuni asupra noastră sunt cete mai bune 
posibile; şi se poate întâmpla foarte bine ca ceea ce mă afec¬ 
tează pe mine într-o manieră oarecare, ce este într-adevăr chiar 
cea mai bună cu putinţă, nu va produce cele mai bune rezultate 
cu putinţă pe ansamblu. Ca urmare, interesul meu real poate fi 
diferit atât de un expedient cât şi de o datorie. A afirma că o 
acţiune este în interesul meu este, într-adevăr, totuna cu a pre¬ 
supune, aşa cum s-a evidenţiat deja în Cap. III (§ 59-61), că 
efectele acesteia sunt într-adevăr bune. „Propriul meu bine 44 
desemnează doar un eveniment oarecare ce mă afectează pe 
mine, care este bun atât din punct de vedere absolut cât şi 
obiectiv; lucrul în sine este al meu, şi nu bunătatea sa; orice 
trebuie să fie sau „parte a binelui universal 44 sau să nu fie bun 
absolut deloc; nu există o a treia concepţie alternativă, o abor¬ 
dare alternativă considerată „bună pentru mine 44 . Dar „intere¬ 
sul meu 44 , deşi trebuie să fie ceva într-adevăr bun, este numai 
unul dintre posibilele efecte bune; şi de aceea, efectuând acţi- 

unea respectivă, deşi’vom face oricum ceva bine, s-ar putea să 
facem mai puţin bine pe ansamblu decât în situaţia în care am 
fi acţionat altfel. Sacrificiul de sine poate fi o datorie reală; 
exact aşa cum sacrificarea unui bun singular, indiferent dacă 
ne afectează pe noi înşine sau pe alţii, poate fi o necesitate 
pentru a se obţine un rezultat total mai bun. De aceea, faptul că 
o acţiune este, într-adevăr, în interesul meu, nu poate fi nici- 
odaţă un motiv suficient pentru a o efectua: demonstrând că 
aceasta nu este o cale spre cel mai bun rezultat posibil, nu de¬ 
monstrăm că aceasta nu este în interesul meu, aşa cum demon¬ 
străm că nu este un expedient. Nu este mai puţin adevărat că 
nu există, în mod necesar, un conflict între datorie şi interesul 
meu; ceea ce este în interesul meu poate fi şi un mijloc pentru 
obţinerea celor mai bune rezultate posibile. Şi diferenţa princi¬ 
pală evidenţiată de cuvintele distincte „datorie 44 şi „interes 44 
pare să nu fie sursa acestui posibil conflict, ci să fie vorba de 
ceva similar cu contrastul dintre „datorie 44 şi „expedient 44 . Prin 
acţiuni „din interes 44 se înţeleg în primul rând acelea care, fie 
că sunt sau nu o cale spre cele mai bune rezultate posibile, sunt 
astfel încât efectele lor cele /nai pregnante se răsfrâng asupra 
agentului respectiv; pe care acesta, în general, nu are niciodată 
tendinţa de a le omite; şi cu privire la care nu se activează nici 
un fel de sentimente morale. Asta de fapt vrea să spună că 
specificitatea acestor acţiuni nu este în primul rând etică. Nici 
în acest caz „datoriile 44 nu sunt, în general, mai utile sau obli¬ 
gatorii în raport cu acţiunile din interes; nu sunt decât acţiuni 
care este mai util să fie lăudate. 

103. (5) O a cincea concluzie, de o oarecare importanţă, 
referitor la etica practică, priveşte maniera în care trebuie apre¬ 
ciate „virtuţile 44 . Ce se înţelege prin a defini ceva drept o „vir¬ 
tute 44 ? 

Nu poate fi nici o îndoială că definiţia lui Aristotel este 
corectă, în esenţă, în ceea ce priveşte faptul că el susţine că 
aceasta este „o dispoziţie însuşită 44 de a efectua anumite acţiuni: 
aceasta este una din caracteristicile prin care ar trebui să putem 
diferenţia o virtute de alte lucruri. Dar „virtute 44 şi „viciu 44 sunt 
şi termeni de etică: adică, atunci când îi întrebuinţăm la modul 

serios, înţelegem să transmitem o laudă eu ajutorul primului şi 
ceva contrar cu ajutorul celui de-al doilea. Şi a lăuda un lucru 
înseamnă a afirma fie că acel lucru este bun în sine, fie că este 
o cale spre bine. Suntem noi oare atunci obligaţi să includem 
în definiţia virtuţii faptul că ea trebuie să fie un lucru bun în 
sine? 

La ora actuală suntem siguri că virtuţile sunt, în mod 
curent, privite ca lucruri bune în ele însele. Sentimentele de 
aprobare morală cu care le privim, în general, constau în parte 
din faptul că li se atribuie valoare intrinsecă. Chiar un hedo¬ 
nist, atunci când are un sentiment moral faţă de ele, le priveşte 
ca fiind bune-în-sine; şi Virtutea a fost principalul competitor, 
alături de Plăcere, pentru poziţia de unic lucru bun. Oricum 
însă, eu unul nu consider că putem privi ca o parte a definiţiei 
virtuţii faptul că aceasta ar trebui să fie bună în sine. Deoarece 
această denumire are, în mare măsură, o semnificaţie indepen¬ 
dentă, iar faptul că în vreun caz particular despre o dispoziţie 
considerată în mod curent ca fiind virtuoasă se dovedeşte că 
nu este bună în sine, nu va constitui un motiv suficient pentru 
a spune că acel lucru nu este o virtute, ci a fost doar conside¬ 
rată ca fiind aşa. Testul pentru determinarea conotaţiei etice a 
virtuţii este acelaşi cu cel pentru datorie: Ce ar trebui să cerem 
să se probeze în legătură cu un caz particular, pentru a putea 
susţine că denumirea respectivă i-a fost greşit aplicată? Şi tes¬ 
tul care este aplicat astfel atât pentru virtuţi cât şi pentru 
datorii, şi pe care îl considerăm ca final, este întrebarea: Este 
aceasta o cale spre bine? Dacă se poate demonstra despre orice 
dispoziţie particulară, considerată în mod curent ca fiind vir¬ 
tute, că este în general dăunătoare, trebuie să spunem imediat: 
Atunci nu este într-adevăr o virtute. Ca urmare o ' îrrute se 
poate defini ca o dispoziţie însuşită de a înd plin: anumite 
acţiuni, care în general produc cele mai bune i e uitate posi¬ 
bile. Nu există nici un dubiu în privinţa genului acţiuni pe 
care este „virtuos 44 să le îndeplinim. Ele sunt, în general, acelea 
care sunt datorii, cu modificarea că aici sunt incluse şi ; „lea 
care ar trebui să fie datorii, dacă ar fi în general posibil ca 
oamenii să le îndeplinească. Ca urmare, referitor la virtuţi, 

sunt valabile aceleaşi concluzii ca şi la datorii. Dacă sunt în- 
tr-adevăr virtuţi, ele trebuie să fie în general bune ca mijloc 
pentru atingerea binelui; nici nu doresc să intru în vreo dispută 
legată de faptul că cele mai multe dintre virtuţi, care sunt în 
mod curent considerate astfel, ca şi cele mai multe dintre 
datorii, sunt într-adevăr mijloace pentru atingerea binelui. Dar 
de aici nu decurge şi ca ele sunt un pic mai utile decât acele 
dispoziţii şi înclinaţii care ne duc spre îndeplinirea unor acţi¬ 
uni din interes. La fel cum se diferenţiază datoriile de expedi¬ 
ente, tot aşa se diferenţiază virtuţile de alte dispoziţii utile, 
prin vreo utilitate superioară, ci prin faptul că sunt dispoziţii pe 
care este deosebit de util să le lauzi sau să le sancţionezi, 
deoarece există tentaţii puternice şi absolut normale de a negli¬ 
ja acţiunile spre care conduc. 

De aceea virtuţile sunt dispoziţii însuşite de a îndeplini 
acţiuni care sunt datorii, sau care ar fi datorii dacă voinţa ar fi 
suficientă din partea oamenilor pentru a asigura faptul că ele 
pot fi îndeplinite. Şi datoriile sunt o clasă particulară a acestor 
acţiuni, a căror îndeplinire are, cel puţin în general, rezultate 
totale mai bune decât omiterea lor. Ele sunt, ca să spunem aşa, 
acţiuni în general bune ca mijloace: dar nu toate acţiunile de 
acest gen sunt datorii; denumirea se referă la acea clasă parti¬ 
culară de acţiuni care foarte des sunt dificil de îndeplinit, de¬ 
oarece există puternice tentaţii contrarii. Rezultă că pentru a 
decide dacă vreo dispoziţie particulară sau vreo acţiune anu¬ 
mită este o virtute sau o datorie, trebuie să facem faţă tuturor 
dificultăţilor enumerate în secţiunea (3) a acestui capitol. Nu 
vom fi îndreptăţiţi să afirmăm că vreo dispoziţie sau vreo acţi¬ 
une este o virtute sau o datorie decât ca rezultat al unei investi¬ 
gaţii de genul celei prezentate acolo. Va trebui să fim capabili 
să demonstrăm că dispoziţia sau acţiunea în cauză sunt în ge¬ 
neral mai bune în calitate de mijloc decât orice alternativă 
posibilă şi probabilă; iar aceasta nu o vom putea demonstra 
decât pentru cazuri particulare de dezvoltare socială: ceea ce 
este o datorie sau o virtute într-un stadiu de dezvoltare socială 
poate să nu mai fie aşa într-un altul. 

104. Dar există o altă întrebare cu privire la virtuţi şi 
datorii care poate fi elucidată doar făcând apel la intuiţie - prin 
metoda care a fost explicată atunci când s-a discutat hedonis¬ 
mul. Aceasta este întrebarea dacă dispoziţiile şi acţiunile care 
sunt considerate de obicei (îndreptăţit sau nu) ca virtuţi sau 
datorii care sunt bune în sine; dacă ele au valoare intrinsecă. 
Virtutea sau exercitarea unei virtuţi a fost de foarte multe ori 
presupusă de moralişti ca fiind fie unicul lucru bun, fie, cel 
puţin, cel mai bun bine. într-adevăr, atât cât şi-au dat moraliştii 
of^eneala de a discuta ceea ce este bun în sine, ei au presupus 
în general că acest lucru trebuie să fie virtutea sau mulţumirea. 
Cu greu ar fi posibil să existe asemenea deosebiri de concepţii 
sau să se presupună că discuţia trebuie să se limiteze la două 
asemenea alternative, dacă semnificaţia întrebării ar fi fost 
înţeleasă clar şi pe deplin. Şi noi am văzut deja că semnificaţia 
întrebării abia dacă a fost înţeleasă vreodată. Aproape toţi 
autorii care s-au ocupat de etică au comis eroarea naturalistă - 
nu au reuşit să perceapă că noţiunea de valoare intrinsecă este 
simplă şi unică; şi, în consecinţă, aproape toţi nu au reuşit să 
facă distincţie între mijloace şi scop - au abordat sau au con¬ 
siderat, întrebarea „Ce ar trebui să facem?“ sau „Ce ar trebui 
să existe la ora actuală?“ de parcă ar fi simplă şi lipsită de 
ambiguităţi, fără a face distincţie dacă motivul pentru care un 
lucru ar trebui făcut sau ar trebui să existe este că acesta este, 
în sine, posesor de valoare intrinsecă sau că este un mijloc spre 
ceea ce posedă o valoare intrinsecă. De aceea trebuie să fim 
pregătiţi să descoperim că virtutea are tot atât de puţine te¬ 
meiuri pentru a avea pretenţia de a fi considerată unicul lucru 
bun ca şi plăcerea; şi în special după ce vedem că, pornind încă 
de la definiţie, a numi un lucru o virtute înseamnă doar a de¬ 
clara că este o cale spre bine. Propovăduitorii virtuţii, după 
cum vom vedea, au o superioritate în raport cu hedoniştii, anu¬ 
me că, deşi virtuţile sunt obiecte intelectuale extrem de com¬ 
plexe, în ele sunt incluse multe lucruri care sunt bune în sine şi 
bune într-o măsură mult mai mare decât plăcerea. Pe de altă 
parte, propovăduitorii hedonismului au de partea lor superiori¬ 
tatea că metoda lor subliniază diferenţa dintre mijloace şi 

scopuri; deşi ei nu au înţeles destul de clar această diferenţă 
pentru a sesiza că acel predicat etic special, distinct, pe care ei 
îl atribuie mulţumirii, considerată ca nefiind un simplu mijloc, 
trebuie de asemenea să se aplice şi multor altor lucruri. 

105. Deci, cu privire la valoarea intrinsecă a virtuţii, în 
mare se poate afirma: (1) că majoritatea dispoziţiilor cărora le 
atribuim această denumire, şi care se conformează într-adevăr 
definiţiei, atâta timp cât sunt dispoziţii în general valoroase în 
calitate de mijloace, cel puţin în stadiul nostru de dezvoltare 
socială nu au nici un fel de valoare intrinsecă, indiferent care; 
şi (2) că nici un element care nu este conţinut decât de o 
minoritate, nici măcar totalitatea unor astfel de elemente, nu 
poate fi considerat altfel decât prin absurd ca fiind unicul lucru 
bun. în ceea ce priveşte a doua remarcă, se poate observa că 
chiar acei care susţin punctul de vedere că unicul lucru bun se 
găseşte în virtute, aproape invariabil susţin şi puncte de vedere 
contrarii acestuia, în principal datorită incapacităţii de a anali¬ 
za semnificaţia conceptelor etice. Cel mai marcant exemplu al 
acestei lipse de consecvenţă poate fi găsit în concepţia creştină 
obişnuită conform căreia virtutea, deşi este unicul lucru bun, 
poate fi totuşi răsplătită prin ceva diferit de virtute. Raiul ce¬ 
resc este considerat de obicei o răsplată a virtuţii; şi totuşi, tot 
de obicei, se consideră că, pentru a fi, într-adevăr, o asemenea 
răsplată, acesta trebuie să mai conţină un element, numit feri¬ 
cire, care cu certitudine nu este absolut identic cu simpla 
exercitare a acelor virtuţi pe care le răsplăteşte. Dar dacă aşa 
stau lucrurile, atunci ceva ce nu este virtute trebuie să fie sau 
bun în sine, sau un element în ceea ce are cea mai mare valoare 
intrinsecă. De obicei se consideră că dacă un lucru este să fie 
într-adevăr o răsplată, acesta trebuie să fie bun în sine: este 
absurd să vorbeşti de răsplată pentru o persoană dându-i ceva 
ce este mai puţin valoros decât ceea ce respectiva persoană are 
deja, sau ce nu are absolut nici o valoare. De aceea punctul de 
vedere al lui Kant, conform căruia virtutea ne face demni de 
fericire este în flagrantă contradicţie cu opinia pe care o sus¬ 
ţine tot dânsul şi care a ajuns să fie asociată cu numele său, 
conform căreia Voinţă Bună este unicul lucru având valoare 

intrinsecă. într-adevăr, aceasta nu ne îndreptăţeşte să facem 
acuzaţia lansată uneori, dar lipsită de consistenţă, conform 
căreia Kant este un eudemonist sau un hedonist: deoarece dân¬ 
sul nu susţine că plăcerea este unicul lucru bun. Dar situaţia 
anterioară implică faptul că Voinţă Bună nu este unicul lucru 
bun: că o stare de fapt în care suntem atât virtuoşi cât şi fericiţi 
este mai bună în sine decât una în care fericirea este absentă. 

106. Oricum însă, pentru a examina corect pretenţiile 
virtuţii în privinţa valorii intrinseci, este necesar să facem dis¬ 
tincţie între o serie de stări mentale foarte diferite, care, toate, 
cad sub incidenţa definiţiei că sunt dispoziţii însuşite de a 
îndeplini datorii. Putem astfel să facem distincţie între trei stări 
foarte diferite, susceptibile toate să fie confundate una cu alta, 
asupra fiecăreia dintre ele diferite sisteme morale punând 
accent deosebit şi în numele fiecăreia reclamându-se că numai 
ea constituie o virtute şi, implicit, că numai ea este unicul lu¬ 
cru bun. Putem face distincţie mai întâi de toate între (a) acea 
caracteristică permanentă a minţii omeneşti care constă din 
faptul că îndeplinirea datoriei a devenit un obicei în sensul 
strict al cuvântului, ceva similar cu îmbrăcarea zilnică, şi (b) 
acea caracteristică permanentă care constă din faptul că ceea 
ce numim noi în mod curent motive bune ne ajută, prin în¬ 
suşire, la declanşarea îndeplinirii datoriilor. Şi în cea de-a doua 
diviziune putem face distincţie între tendinţele însuşite ce tre¬ 
buie activate de o motivaţie specială, anume de dorinţa de a-şi 
îndeplini datoria doar în virtutea faptului că este o datorie, şi 
orice alte motive, cum ar fi iubirea, bunăvoinţa etc. Obţinem 
astfel cele trei genuri de virtute pe care vom trece să le exami¬ 
năm din punct de vedere al valorii intrinseci. 

(a) Nu este nici o îndoială că, în cazul unui individ, ca¬ 
racterul său poate fi astfel încât el să îndeplinească anumite 
datorii din obişnuinţă, fără ca măcar să se gândească vreodată, 
atunci când le conştientizează, fie la faptul că sunt datorii, fie 
că din ele va rezulta vreun bine. Despre un asemenea om nu 
putem şi nu refuzăm să spunem că nu este posesorul virtuţii 
constând din dispoziţia de a îndeplini acele datorii. Eu, de 
exemplu, sunt cinstit, în sensul că în mod obişnuit mă abţin de 

la a comite vreo acţiune care legal este calificata ca hoţie, chiar 
şi în acele cazuri în care alte persoane ar fi puternic tentate să 
comită un astfel de act. Ar fi absolut contram uzanţelor nor¬ 
male să se nege că, din acest motiv, eu nu sunt, într-adevăr, 
posesorul virtuţii cinstei: este absolut sigur că am dispoziţia 
însuşită de a îndeplini o datorie. Şi că pe cât de mulţi oameni 
cu putinţă ar trebui să aibă dispoziţii similare este, fără nici o 
îndoială, ceva de maximă utilitate: este ceva bun ca o cale. 
Totuşi pot afirma în deplină siguranţă că nici variatele ocazii 
cu care eu îmi îndeplinesc această datorie, nici dispoziţia mea 
de a o îndeplini nu au nici cea mai mică valoare intrinsecă. 
Exact din cauza faptului că majoritatea exemplelor de virtuţi 
par să fie de această natură, ne putem aventura să afirmăm că, 
în general, virtuţile nu au nici o valoare intrinsecă, indiferent 
care. Şi există motive bine întemeiate să considerăm că cu cât 
apartenenţa virtuţilor la această clasă va căpăta un caracter mai 
general, cu atât se vor dovedi ele mai utile; din moment ce se 
face o mare economie de forţă de muncă atunci când o acţiune 
devine rutinieră sau instinctivă. Dar a afirma că o virtute, care 
nu include nimic mai mult decât asta, este bună în‘sine, este o 
enormă absurditate. Şi de această enormă absurditate, aşa cum 
se poate observa, se face vinovată etica lui Aristotel. Deoareo* 
definiţia pe care o dă Aristotel virtuţii nu exclude dispoziţia de 
a îndeplini acţiunile în acest mod, pe când atunci când descrie 
virtuţi particulare consideră clar că acestea includ astfel de 
acţiuni: că o acţiune, pentru a manifesta virtute, trebuie să fie 
făcută tov Kakov eveica 1 este un calificativ pe care Aristotel 
îl lasă deseori să-i scape din vedere. Şi, pe de altă parte, 
Aristotel pare cu siguranţă să privească exercitarea tuturor vir¬ 
tuţilor ca pe un scop în sine. Modul în care Aristotel abordează 
etica este, într-adevăr, în cele mai importante privinţe, extrem 
de puţin sistematic şi de confuz, datorită încercării de a se baza 
pe eroarea naturalistă; deoarece, în sens strict, ar trebui să fim 
obligaţi de cuvintele sale să privim Qecopia ca fiind singurul 


1 tov kccAov eveica, frumosul în sens moral sau mobil, în sens moral, 
achivalent cu agados , binele. 

lucru bun în sine, în care caz bunătatea pe care o atribuie prac¬ 
ticării virtuţilor nu poate fi o valoare intrinsecă; în timp ce, pe 
de altă parte, dânsul pare să nu privească asta doar ca pe ceva 
util, din moment ce nu face nici o încercare de a demonstra că 
sunt o cale spre Gecopia. Dar pare să nu fie nici o îndoială că, 
pe ansamblu, dânsul consideră practicarea virtuţilor ca un bine 
de acelaşi gen (adică având valoare intrinsecă) cu - deşi într-o 
măsură mai redusă decât - Oecofioc, aşa că nu poate evita 
acuzaţia că recomandă ca având valoare intrinsecă exemple de 
practicare a virtuţilor de genul celor pe care le dezbatem noi în 
prezent - exemple de dispoziţii de a îndeplini o acţiune care, 
într-o formulare modernă, .nu au decât „corectitudine exte¬ 
rioară 44 . Nu se poate să nu te îndoieşti că dânsul are dreptate 
atunci când aplică denumirea de „virtute 44 unor asemenea fe¬ 
nomene. Dar protestul împotriva opiniei că „corectitudinea ex¬ 
terioară 44 este suficient pentru a constitui fie o „datorie 44 , fie o 
„virtute 44 - un protest care de obicei, cu o oarecare îndreptăţire, 
este atribuit ca un merit de partea moraliştilor creştini - pare, 
în esenţă, o cale greşită de a pune în evidenţă un important 
adevăr: anume că acolo unde există doar „corectitudine exte¬ 
rioară 44 cu certitudine nu există nici urmă de valoare intrinsecă, 
âe presupune de obicei (deşi este greşit) că a numi un lucru 
virtute înseamnă că acel lucru are valoare intrinsecă: şi, pe 
baza acestei supoziţii, concepţia conform căreia virtutea nu 
constă dintr-o simplă dispoziţie de a îndeplini acţiuni exterior 
corecte este, într-adevăr, un pas înainte spre adevărul eticii, 
depăşind etica lui Aristotel. Deducţia că dacă virtutea include 
în semnificaţia ei „binele în sine 44 , atunci definiţia lui Aristotel 
asupra virtuţii nu mai este adecvată şi exprimă o judecată etică 
falsă este absolut corectă: doar premisa că virtutea include aşa 
ceva în semnificaţia ei este o greşeală. 

107. (b) Caracterul unui om poate fi astfel încât, atunci 
când îndeplineşte de obicei o datorie particulară, există, în fie¬ 
care caz în care o îndeplineşte, o preferinţă sau o înclinaţie a sa 
pentru anumite consecinţe intrinsec bune, prezentă în mintea 
sa, consecinţe pe care el speră că le va avea acţiunea sa, sau o 
repulsie faţă de anumite consecinţe intrinsec rele, pe care speră 

să le prevină prin aceasta. în asemenea cazuri, această încli¬ 
naţie sau repulsie este, în general, o cauză parţială a acţiunii 
respectivului, şi le putem considera ca fiind unul din motivele 
sale. Acolo unde asemenea sentimente sunt o prezenţă însuşită 
pentru îndeplinirea datoriilor, nu se poate nega că starea de 
fapt a minţii omului respectiv, atunci când îndeplineşte acţi¬ 
unea în cauză, nu conţine ceva intrinsec bun. Nu se poate nega 
nici că, în cazul în care o dispoziţie de a îndeplini datorii con¬ 
stă din dispoziţia de a fi împins spre ele de asemenea senti¬ 
mente, numim acea dispoziţie o virtute. Deci în acest caz avem 
de-a face cu un exemplu de virtute a cărei exercitare conţine 
într-adevăr ceva bun în sine. Şi, în general, putem spune că ori 
de câte^ori o virtute constă dintr-o dispoziţie de a avea anumite 
temeiuri, exercitarea acelei virtuţi poate fi intrinsec bună; cu 
toate că măsura bunătăţii sale poate varia nedefinit, în confor¬ 
mitate cu natura exactă a motivaţiilor şi a obiectului lor. 
Atunci, din moment ce creştinii tind să sublinieze importanţa 
motivaţiilor, a dispoziţiei „interne 44 cu care se efectuează o 
acţiune corectă, putem spune că aceştia aduc un serviciu real 
eticii. Dar trebuie remarcat că, atunci când eticienii creştini, 
reprezentaţi de Noul Testament, sunt lăudaţi pentru aceasta, 
sunt de obicei trecute cu vederea două probleme de maximă 
importanţă, pe care dânşii le neglijează în întregime. în primul 
rând, Noul Testament este preocupat în mare măsură de per¬ 
petuarea tradiţiilor profeţilor evrei, recomandând că virtuţi de 
genul „dreptate 44 şi „milă 44 sunt de preferat îndeplinirii simple¬ 
lor obligaţii religioase rituale; şi, atâta vreme cât face asta, 
recomandă de fapt virtuţi care s-ar putea să fie bune doar ca 
un mijloc, exact cum sunt şi virtuţile lui Aristotel. De aceea, 
această caracterisţică a învăţăturilor sale trebuie diferenţiată cu 
rigoare de aceea care constă din susţinerea unor opinii con¬ 
form cărora, de exemplu, a fi furios fără nici un motiv este, în 
fond, tot aşa de rău cu a comite un omor. Şi, în al doilea rând, 
deşi Noul Testament într-adevăr apreciază anumite lucruri care 
sunt bune ca mijloace, şi altele care sunt bune în sine, eşuează 
total când este vorba de diferenţiat cele două situaţii. Deşi 
starea unui om furios fără motiv poate fi, într-adevăr, tot aşa de 

rea în sine ca şi cea a unui ucigaş - şi în această privinţă 
Cristos s-ar putea să aibă dreptate - vocabularul Său ne-ar 
putea face să presupunem de asemenea că aceste stări sunt la 
fel de rele în toate privinţele, că de asemenea produc amân¬ 
două tot atât de mult rău: şi asta este pur şi simplu fals. Pe 
scurt, atunci când etica creştină aprobă ceva, nu face distincţie 
dacă aprobarea respectivă înseamnă „Acesta este un mijloc 
spre bine“ sau „Aceasta este bine în sine 44 ; şi de aceea laudă 
atât lucruri care sunt bune doar ca mijloc de parcă ar fi bune în 
sine, cât şi lucruri doar bune în sine de parcă ar fi bune şi ca 
mijloc. Mai mult, trebuie remarcat că, dacă într-adevăr etica 
creştină atrage atenţia asupra acelor elemente din virtuţi care 
sunt bune în sine, nu este în nici un caz singura care face asta. 
Etica lui Platon se distinge în mod deosebit prin faptul că sus¬ 
ţine, mult mai clar şi cu mult mai multă consecvenţă decât ori¬ 
care alt sistem, punctul de vedere conform căruia valoarea in¬ 
trinsecă aparţine exclusiv acelor stări intelectuale care constau 
din iubirea de ceea ce este bun şi ura faţă de ceea ce este rău; 

108. Dar (c) etica creştină se diferenţiază de cea a lui 
Platon prin aceea că subliniază valoarea unui motiv particular 
- acela care constă din emoţiile activate de ideea nu a vreunei 
consecinţe intrinsec bune a acţiunii în cauză, nici măcar a bu¬ 
nătăţii intrinseci a acţiunii înseşi, ci a corectitudinii ei. Această 
idee de „corectitudine 44 abstractă şi diversele măsuri ale emoţi¬ 
ilor specifice activate de ea sunt ceea ce constituie „sentimen¬ 
tul moral 44 specific sau „conştiinţa 44 . O acţiune pare să poată fi 
denumită la modul cel mai propriu „intern corectă 44 * numai în 
virtutea faptului că agentul a considerat-o anterior corectă: 
ideea „corectitudinii 44 trebuie să fi fost prezentă în mintea lui, 
dar nu trebuie să se fi numărat cu necesitate printre motivele 
lui. Şi prin om'„cu conştiinţă 44 se înţelege un om care, atunci 
când deliberează, are întotdeauna această idee în minte, şi nu 
acţionează pînă când nu crede că acţiunea sa este corectă. 

1 Această semnificaţie a termenului trebuie diferenţiată cu atenţie de cea 
în care intenţia agentului poate fi calificată drept „corectă 44 doar dacă rezul¬ 
tatele pe care le are el în vedere sunt cele mai bune posibil. (N.A.) 

Prezenţa acestei idei şi acţiunea ei în calitate de motiv a 
fost, cu certitudine, remarcată mult mai des şi recomandată la 
fel de des datorită influenţei creştinismului; dar este important 
să se observe că nu există nici o bază pentru concepţia, pe care 
implicit o susţine Kant, acesta este unicul motiv pe care Noul 
Testament îl consideră ca având valoare intrinsecă. Nu pot 
exista decât puţine îndoieli că, atunci când Cristos ne spune 
„Iubiţi-vă aproapele ca pe voi înşivă“, El nu înţelege prin 
aceasta doar ceea ce Kant numeşte „iubire practică 44 - o bine¬ 
facere al cărei unic motiv este ideea corectitudinii acestei idei 
sau emoţia cauzată de aceasta. Printre „dispoziţiile interne 44 
cărora Noul Testament le apreciază valoarea se numără şi 
unele incluse în ceea ce Kant numeşte simple „înclinaţii natu¬ 
rale 44 , cum ar fi compasiunea etc. 

Dar ceea ce avem noi de spus despre virtute, când aceas¬ 
ta constă dintr-o dispoziţie de a fi îndepărtat spre îndeplinirea 
datoriilor de această idee? Pare dificil de negat că emoţia acti¬ 
vată de corectitudine ca atare nu are o anume valoare intrin¬ 
secă; şi încă şi mai dificil să se nege că prezenţa ei poate înălţa 
valoarea anumitor întreguri în componenţa cărora intră. Dar, 
pe de altă parte, cu certitudine nu are mai multă valoare decât 
multe dintre motivele tratate în ultima noastră secţiune - 
emoţiile iubirii de lucruri într-adevăr bune în sine. în ceea ce 
priveşte afirmaţia lui Kant, că acesta este unicul lucru bun 1 , 
aceasta este lipsită de consecvenţă în raport cu altele dintre 
punctele sale de vedere. Deoarece Kant cu siguranţă consideră 
ca fiind mai bine să îndeplineşti acţiunile spre care el susţine 
că ne îndeamnă aceasta - anume datoriile „de ordin material ' 
- decât să le omiţi. Dar, dacă sunt în vreun fel mai bune, aces¬ 
te acţiuni trebuie să fie mai bune fie în sine, fie ca un mijloc. 
Prima ipoteză ar contrazice direct afirmaţia că acest motiv este 
unicul bun, iar cea de-a doua este exclusă de Kant însuşi, din 
moment ce el susţine că nici o acţiune nu poate fi cauza exis¬ 
tenţei acestui motiv. Şi se poate remarca de asemenea că 

1 Din câte ştiu eu, Kant nu enunţă niciodată în mod expres acest punct 
de vedere, dar el este implicat e.g. în argumentaţia sa împotriva heteronomiei. 

cealaltă pretenţie pe care o ridică în numele acesteia, anume că 
este întotdeauna bună ca mijloc, nu poate fi nici ea susţinută. 
Este tot atât de sigur pe cât este posibil că acţiuni foarte dăună¬ 
toare pot fi efectuate din motive de conştiinţă; şi faptul con¬ 
form căruia Conştiinţa nu întotdeauna ne spune adevărul 
despre corectitudinea unor acţiuni. Nici nu se poate susţine 
măcar că acesta este mai util decât multe alte motive. Tot ce se 
poate admite este că acesta este unul din lucrurile care sunt, în 
general, utile. 

Ceea ce mai am de spus cu privire la acele elemente ale 
câtorva virtuţi care sunt bune în sine, şi cu privire la măsura 
lor relativă de bunătate, cât şi probarea faptului că toate la un 
loc nu pot fi considerate ca unicul lucru bun, se poate amâna 
pentru capitolul următor. 

109. Principalele puncte de pe parcursul acestui capitol 
asupra cărora doresc să atrag atenţia pot fi rezumate după cum 
urmează: - (1) Pun mai întâi în evidenţă modul în care subiec¬ 
tul care constituie preocuparea acestui capitol, anume apre¬ 
cierea etică a comportamentului, ridică o întrebare absolut 
diferită ca gen de cele două dezbătute anterior, şi anume: (a) 
Care este natura acelui predicat specific eticii? şi (b) Ce gen de 
lucruri posedă, în sine, acest predicat? Etica practică nu întrea¬ 
bă „Ce ar trebui să existe?“ ci „Ce ar trebui să facem?“; se 
întreabă ce acţiuni sunt datorii, ce acţiuni sunt corecte şi care 
sunt greşite: şi la toate aceste întrebări nu se poate răspunde 
decât demonstrând legătura dintre acţiunile în cauză , în cali¬ 
tate de cauze sau de condiţii necesare , cu ceea ce este bun în 
sine. Deci cercetările eticii practice se încadrează în totalitate 
în cea de-a treia diviziune a problemelor de etică - în acele 
probleme care întreabă „Ce este bun ca mijloc?“ ceea ce este 
echivalent cu „Ce anume reprezintă un mijloc pentru atingerea 
binelui - care este cauza sau condiţia necesară pentru existenţa 
lucrurilor bune în sine?“ (86-88). Dar (2) se pune această 
întrebare aproape exclusiv cu privire la acţiuni pe care oamenii 
le pot îndeplini, cu condiţia să vrea să o facă; şi cu privire la 
acestea, nu se pune doar întrebarea care dintre ele vor avea o 
serie de rezultate bune sau rele, ci care, dintre toate acţiunile 

posibile de efectuat în mod voit într-un anumit moment, va 
produce cele mai bune rezultate totale . A afirma că o acţiune 
este o datorie este totuna cu a afirma că este o asemenea acţi¬ 
une posibilă, care întotdeauna , în anumite circumstanţe date şi 
cunoscute, va produce rezultate mai bune decât oricare alta. 
Rezultă că acele propoziţii universale al căror obiect este dato¬ 
ria, departe de a fi evidente de la sine, reclamă întotdeauna să 
fie demonstrate, ceea ce depăşeşte capacităţile noastre de cu¬ 
noaştere de la ora actuală (89-92). Dar (3) tot ce a încercat sau 
ce poate încerca etica este să demonstreze că anumite acţiuni, 
posibile volitiv, produc în general rezultate totale mai bune 
sau mai rele decât orice alternativă probabilă: şi, evident, tre¬ 
buie să fie extrem de dificil de demonstrat aşa ceva cu privire 
la rezultatele totale, chiar dacă se ia în consideraţie numai un 
viitor comparativ apropiat; pe când faptul că ceea ce are cele 
mai bune rezultate într-un asemenea viitor apropiat va avea şi 
cele mai bune rezultate pe ansamblu este o concepţie care 
necesită o investigaţie de care încă nu a avut vreodată parte. 
Dacă asta este adevărat şi dacă, în consecinţă, dăm numele de 
„datorii 44 acţiunilor care în general produc rezultate totale mai 
bune în viitorul apropiat decât oricare alternativă posibilă, s-ar 
putea să fie cu putinţă să se probeze că vreo câteva, puţine, 
dintre cele mai uzuale reguli privind datoriile sunt adevărate, 
dar numai în anumite condiţii de dezvoltare socială, care pot fi 
mai mult sau mai puţin universal prezente pe parcursul isto¬ 
riei; şi o asemenea probare nu este posibilă în unele cazuri 
decât dacă se poate aprecia corect ce lucruri sunt bune sau rele 
în sine - subiect pe care filozofii eticii încă nu l-au abordat. Cu 
privire la acţiunile a căror utilitate generală a fost astfel pro¬ 
bată, se poate spune că individul trebuie să le îndeplinească 
întotdeauna; dar în alte situaţii, în care există de obicei reguli, 
individul ar trebui mai degrabă să estimeze rezultatele proba¬ 
bile din cazul său particular, ghidat de o concepţie corectă de¬ 
spre lucrurile care sunt intrinsec bune sau rele (93-100). Pentru 
a se putea demonstra despre o acţiune că este o datorie, trebuie 
să se demonstreze că aceasta satisface condiţiile anterioare; 
dar acţiunile numite „datorii 44 nu satisfac aceste condiţii în 

vreo măsura mai mare decât cele numite „expediente 44 sau 
decât acţiunile „din interes 44 : numindu-le „datorii 44 nu înţelegem 
prin aceasta decât că ele însumează şi o serie de alte proprie¬ 
tăţi, care nu ţin de etică. Similar, prin „virtute 44 se înţelege în 
principal o dispoziţie permanentă de a îndeplini „datorii 44 în 
acest sens restrâns: şi în consecinţă o virtute, dacă este într-a- 
devăr o virtute, trebuie să fie bună ca mijloc , în sensul că satis¬ 
face condiţiile anterioare; dar nu este mai bună ca mijloc decât 
dispoziţiile care nu sunt calificate ca virtuoase; în general nu 
are nici o valoare în sine; şi, atunci când are, este departe de a 
fi unicul lucru bun, sau cel mai bun dintre cele bune. Ca ur¬ 
mare, „virtutea 44 nu este, aşa cum se susţine de obicei, un pre¬ 
dicat etic unic, o noţiune aparţinând exclusiv eticii (101-109). 




CAPITOLUL VI 


IDEALUL 


110. Titlul acestui capitol este ambiguu. Când numim o 
stare de fapt „ideală 44 putem înţelege prin asta trei lucruri dis¬ 
tincte, care au în comun doar atât: că întotdeauna prin asta 
dorim să înţelegem, despre starea de fapt în discuţie, nu numai 
că este bună în sine, dar că este bună în sine într-o măsură mult 
mai mare decât multe alte lucruri. Primul dintre aceste înţe¬ 
lesuri ale noţiunii de „ideal“ este (1) acela cu care cuvântul 
„Ideal“ este cel mai corect asociat. Prin acest lucru se înţelege 
că este cea mai bună stare de fapt de conceput , un Summum 
Bonum sau Binele Absolut. Acesta este sensul în care o con¬ 
cepţie corectă asupra Raiului ar putea fi o concepţie corectă 
despre Ideal: înţelegem prin Ideal o stare de fapt care este 
absolut perfectă. Dar această concepţie poate fi foarte clar 
diferenţiată de a doua, anume (2) aceea de cea mai bună stare 
de fapt posibilă pe această lume. Această a doua concepţie 
poate fi identificată cu ceea ce a fost frecvent numit în filo¬ 
zofie „Binele Omenesc 44 , sau scopul ultim spre care ar trebui să 
fie dirijate acţiunile noastre. Acesta este sensul în care Utopiile 
sunt considerate a fi Idealuri. Constructorul unei Utopii poate 
presupune posibile multe lucruri, care de fapt sunt imposibile; 
dar el pleacă întotdeauna de la premisa că anumite lucruri, cel 
puţin, sunt făcute imposibile de chiar legile naturii, şi de aceea 
construcţia lui diferă esenţial de una care neglijează complet 
toate legile naturale, oricât de certe ar fi ele. în orice eventuali¬ 
tate întrebarea „Care este cea mai bună stare de fapt pe care o 
putem realiza? 44 este absolut diferită de întrebarea „Care ar fi 
cea mai bună stare de fapt de conceput? 44 Dar, în al treilea 
rând, am putea să înţelegem atunci când numim o stare de fapt 
„ideală 44 doar (3) că este bună în sine într-o foarte mare mă¬ 
sură. Şi este evident că întrebarea ce lucruri sunt „ideale 44 în 
acest sens este una la^care trebuie să se răspundă înainte de a 

avea pretenţii că putem lămuri ce este Binele, Absolut sau 
Omenesc. De acest Ideal, în acest al treilea sens, se va ocupa 
capitolul de faţă. Obiectivul său principal este să ajungă la un 
răspuns pozitiv la întrebarea fundamentală a eticii - între¬ 
barea: „Care lucruri sunt bune sau scopuri în sine?“ La această 
întrebare nu am obţinut până acum decât un răspuns negativ: 
răspunsul că plăcerea nu este unicul lucru bun. 

111. Tocmai am spus că de un răspuns corect la această 
întrebare trebuie să depindă răspunsul corect la alte două între¬ 
bări, Ce este Binele Absolut? şi Ce este Binele Omenesc?; şi 
înainte de a continua să o dezbatem, poate că ar fi mai bine să 
reliefam legătura dintre ea şi aceste două întrebări. 

(1) Este perfect posibil ca Binele Absolut să fie compus 
integral din calităţi pe care nici măcar nu ni le putem imagina. 
Aceasta este posibil deoarece, deşi cunoaştem cu certitudine 
un mare număr de lucruri care sunt bune-în-sine, şi bune într-o 
mare măsură, totuşi ceea ce este cel mai bun nu conţine cu 
necesitate absolut toate lucrurile bune care există. Că aşa stau 
lucrurile rezultă din principiul explicat în Cap. I (§ 18-22), 
căruia i s-a propus acolo să i se dea numele de „principiul uni¬ 
tăţilor organice 44 . Acest principiu este că valoarea intrinsecă a 
întregului nu este nici identică, nici direct proporţională cu 
suma valorilor părţilor sale. Din aceasta rezultă că, deşi pentru 
a obţine cea mai mare sumă posibilă de valori în părţile sale, 
Idealul ar trebui să conţină cu necesitate toate lucrurile care au 
o valoare intrinsecă într-o măsură oarecare, totuşi întregul care 
conţine toate aceste părţi s-ar putea să nu fie la fel de valoros 
ca vreun alt întreg, din care anumite bunuri pozitive sunt omi¬ 
se. Dar dacă un întreg, care nu conţine toate bunurile pozitive, 
poate fi totuşi mai bun decât un întreg care le conţine pe toate, 
rezultă că cel mai bun întreg poate să fie unul care nu conţine 
nici unul dintre bunurile pozitive cu care suntem noi obişnuiţi. 

De aceea, este posibil ca să nu putem descoperi ce este 
Idealul. Dar este clar că, deşi această posibilitate nu poate fi 
negată, nimeni nu poate avea vreun drept să afirme că acesta 
nu este realizabil - că Idealul este ceva de neimaginat. Nu 
putem judeca valorile comparative ale lucrurilor decât dacă ne 

putem imagina, măcar, acele lucruri. De aceea, nu putem fi în¬ 
dreptăţiţi să afirmăm că ceva, ce nu ne putem imagina, ar fi 
mai bun decât o serie de lucruri pe care ni le putem imagina; 
deşi nu suntem îndreptăţiţi nici să negăm posibilitatea că aşa 
s-ar putea să stea lucrurile. în consecinţă căutarea noastră în 
privinţa Idealului trebuie să se limiteze la căutarea aceluia din¬ 
tre toate întregurile compuse din elemente cunoscute nouă, 
care pare să fie mai bun decât oricare altul. Nu vom fi nici¬ 
odată îndreptăţiţi să presupunem că acest întreg reprezintă Per¬ 
fecţiunea, dar vom fi îndreptăţiţi să afirmăm că este mai bun 
decât oricare altul care poate să fie prezentat drept un oponent. 

. Dar, din moment ce orice lucru despre care putem avea 
vreun motiv să-l considerăm ideal trebuie să fie compus din 
lucruri care ne sunt cunoscute, este clar că o evaluare compa¬ 
rativă a acestora trebuie să fie principalul nostru instrument de 
a decide ce anume este ideal. Cel mai bun ideal pe care-1 
putem construi va fi acea stare de fapt care conţine cel mai 
mare număr de lucruri având valoare pozitivă, şi care nu con¬ 
ţine nimic rău sau indiferent - cu condiţia ca prezenţa nici 
unuia dintre aceste bunuri, sau absenţa lucrurilor rele sau 
indiferente, să nu pară că poate diminua valoarea întregului. 
Şi, în fond, principalul defect al unor asemenea încercări de 
construire a unui Ideal, aşa cum au fost ele făcute de filozofi - 
de a înfăţişă împărăţia Cerurilor sau de a înfăţişă Divinitatea - 
par să constea din faptul că ele omit multe lucruri de foarte 
mare valoare pozitivă în ansamblu. Acolo unde aşa stau lucru¬ 
rile, putem afirma cu convingere că idealul propus nu este un 
ideal. Şi trecerea în revistă a bunurilor pozitive, la care sunt pe 
punctul de a purcede, va demonstra, sper, că nici unul dintre 
idealurile propuse până acum nu sunt satisfăcătoare. Marile 
bunuri pozitive sunt, aşa cum se va vedea, atât de numeroase, 
încât orice întreg care le va conţine pe toate trebuie să fie de o 
complexitate fantastică. Şi deşi acest lucru face să fie dificil 
sau, omeneşte vorbind, imposibil să se decidă ce este Idealul, 
care este absolut cea mai bună stare de fapt imaginabilă, este 
suficient să condamne acele Idealuri, care sunt formate prin 
omisiune, fără să ducă la urmări vizibile, drept consecinţă a 

unor asemenea omisiuni. Filozofii par sâ fi căutat întotdeauna 
cel mai bun dintre lucrurile singulare; neglijând faptul că un 
întreg compus din două mari bunuri, chiar dacă unul dintre 
acestea este evident inferior celuilalt, poate fi adeseori, în sine, 
evident superior amândurora. 

(2) Pe de altă parte, Utopiile - încercările de a descrie 
Raiul pe Pământ - suferă de obicei nu numai din această 
cauză, ci şi datorită defectului contrariu. Ele sunt de obicei 
construite pe principiul simplei omisiuni a marilor rele pozi¬ 
tive, care există în prezent, datorită evaluării absolut inadec¬ 
vate referitor la bunătatea conţinută în ele: aşa numitele bu¬ 
nuri, care sunt apreciate, sunt, în cea mai mare parte, lucruri 
care, în cel mâi bun caz, nu sunt altceva decât simple mijloace 
pentru dobândirea binelui - lucruri, cum ar fi libertatea, fără 
de care , probabil, nimic bun nu poate exista pe această lume, 
dar care nu sunt o valoare în sine şi despre care, în nici un caz, 
nu se poate susţine cu certitudine că produc ceva de valoare. 
Bineînţeles, este necesar, pentru scopurile autorilor, al căror 
obiectiv este doar să construiască ceva ce poate fi considerat 
cel mai bun lucru posibil pe această lume, ca ei să includă 
obligatoriu, în stările de fapt pe care le descriu, multe lucruri 
care în sine sunt indiferente, dar care, conform legilor naturale, 
par să fie absolut necesare pentru existenţa oricărui lucru care 
este bun. Dar, de fapt, dânşii sunt capabili să includă multe 
lucruri, a căror necesitate nu este în nici un caz pregnantă, 
datorită ideii greşite că aceste lucruri sunt bune-în-sine, şi nu 
doar, aici şi acum, mijloace în sensul obţinerii binelui: în timp 
ce, pe de altă parte, dânşii omit din descrierile respective mari 
bunuri pozitive, a căror obţinere pare să fie tot atât de posibilă 
ca şi a multora din schimbările recomandate de dânşii. Asta 
înseamnă că erorile acestor concepţii despre Binele Omenesc 
nu constau numai, aşa cum se întâmplă cu cele despre Binele 
Absolut, din omiterea unor bunuri de mare valoare, ci şi din 
includerea unora care sunt indiferente; şi ele atât omit cât şi 
includ în cazuri în care limitările impuse de necesităţi naturale, 
prin luarea în consideraţie a cărora se diferenţiază net de con¬ 
ceptele despre Binele Absolut, nu justifică nici omisiuni, nici 

includeri. De fapt, este eyident că pentru a decide corect spre 
ce stare de fapt ar trebui să tindem, nu trebuie să examinăm 
numai ce rezultate avem posibilitatea sau suntem în stare să 
obţinem, ci de asemenea şi care, dintre rezultatele egal posi¬ 
bile, va avea cea mai mare valoare. Şi în privinţa acestei 
cercetări, evaluarea comparativă a bunurilor cunoscute nu are 
o influenţă cu nimic mai puţin importantă decât în cazul inves¬ 
tigaţiilor legate de Binele Absolut. 

112. Metoda care trebuie întrebuinţată pentru a decide 
în privinţa întrebării „Ce lucruri au valoare absolută şi în ce 
măsură?“ a fost deja explicată în Cap. III (§ 55, 57). Pentru a 
ajunge la un răspuns corect la prima parte a acestei întrebări, 
este necesar să se examineze ce lucruri sunt astfel încât, dacă 
ar exista doar ele prin ele însele , în izolare absolută, ar trebui 
să considerăm totuşi că existenţa lor este bună; şi, pentru a 
decide în privinţa măsurii relative a valorii diferitelor lucruri, 
trebuie, similar, să examinăm ce valoare comparativă pare să 
fie ataşată de existenţa izolată a fiecăruia dintre ele. întrebuin¬ 
ţând această metodă, ne vom feri de două erori, care par să fie 
cauzele principale care au viciat concluzii anterioare în dome¬ 
niu. Prima dintre acestea este (1) aceea constând din a pre¬ 
supune că ceea ce pare absolut necesar, aici şi acum, pentru 
existenţa oricărui lucru bun - fără de care nu ne-am putea des¬ 
curca - este, prin aceasta, bun în sine. Dacă izolăm asemenea 
lucruri, care sunt simple mijloace pentru dobândirea binelui, şi 
presupunem că există o lume în care nu sunt decât ele singure, 
şi nimic altceva decât ele, lipsa lor de valoare intrinsecă devine 
evidentă. Şi, a doua, este eroarea mult mai subtilă (2) care con¬ 
stă din neglijarea principiului unităţii organice. Această eroare 
se comite atunci când se presupune că, dacă o parte a unui în¬ 
treg nu are valoare intrinseă, valoarea -acelui întreg este obli¬ 
gatoriu să rezide numai în celelalte părţi ale sale. în acest fel s-a 
ajuns să se presupună de obicei că, dacă toate întregurile va¬ 
loroase ar putea fi considerate ca având doar o proprietate 
comună şi numai una, întregurile trebuie să fie valoroase ex¬ 
clusiv deoarece ele posedă această proprietate; şi iluzia aceasta 
este puternic întărită dacă proprietatea comună în chestiune 

pare, considerata în sine, să aibă mai multă valoare decât alte 
părţi ale unor astfel de întreguri, considerate în sine. Dar, dacă 
vom examina proprietatea în discuţie izolat , şi apoi o vom 
compara cu întregul din care face parte, va fi uşor de observat 
că, existând în sine , proprietatea respectivă nu are nici pe 
departe tot atât de multă valoare ca întregul căruia îi aparţine. 
De aceea, dacă vom compara valoarea unei anumite cantităţi 
de plăcere, existând absolut izolat, cu valoarea unor „desfă¬ 
tări 44 conţinând o cantitate de mulţumire absolut egală, devine 
evident faptul că „desfătarea 44 este mult mai bună decât plă¬ 
cerea şi, de asemenea, în unele cazuri, că este mult mai rea. 
într-un asemenea caz este clar că „desfătarea 44 nu-şi datorează 
valoarea doar plăcerii pe care o conţine, deşi se poate consi¬ 
dera uşor că aşa stau lucrurile, când examinăm doar ceilalţi 
constituenţi ai desfătării, şi ni se pare că, fără plăcere, ei nu ar 
avea absolut nici o valoare. Acum este evident că dimpotrivă, 
întreaga „desfătare 44 îşi datorează valoarea absolut în egală 
măsură prezenţei celorlalţi constituenţi, chiar dacă poate fi 
adevărat că plăcerea este unicul constituent care are vreo val¬ 
oare în sine. Şi similar, dacă ni se spune că toate lucrurile îşi 
datorează valoarea doar faptului că sunt „realizări ale adevăra¬ 
tului sine 44 , putem respinge cu uşurinţă această afirmaţie, între- 
bându-ne dacă predicatul etic numit „a realiza adevăratul 
sine 44 , presupunând că aşa ceva există de unul singur, are vreo 
valoare oarecare. Fie lucrul numit „a realiza adevăratul sine 44 
are valoare intrinsecă, fie nu are; şi dacă are, atunci cu certitu¬ 
dine această valoare nu este datorată doar faptului că reali¬ 
zează adevăratul sine. 

113. Dacă acum utilizăm această metodă a izolării ab¬ 
solute şi ne ferim de aceste erori, este clar că întrebarea la care 
avem de răspuns este de departe mai puţin dificilă decât ne 
lasă să bănuim controversele din etică. într-adevăr, odată ce 
semnificaţia întrebării este clar înţeleasă, răspunsul la ea, în 
punctele lui principale, pare să fie atât de evident, încât există 
riscul să pară o simplă platitudine. De departe cel mai valoros 
lucru pe care-1 cunoaştem sau pe care ni-1 putem imagina sunt 
anumite stări de conştientizare, care pot fi în mare descrise ca 

plăcerile relaţiilor interumane şi desfătarea în faţa obiectelor 
frumoase. Probabil că nimeni, care şi-a pus o asemenea între¬ 
bare, nu s-a îndoit vreodată că afecţiunea personală şi apre¬ 
cierea a ceea ce este frumos în Artă sau în Natură sunt lucruri 
bune în sine; nici nu pare probabil, dacă luăm în consideraţie 
strict ce lucruri merită să fie avute pur şi simplu de dragul lor 
înşile, că va considera cineva că există altceva ce are măcar pe 
departe o valoare tot atât de mare ca lucrurile incluse sub aces¬ 
te două titluri. Am insistat eu însumi în Cap. III (§ 50) că sim¬ 
pla existenţă a ceea ce este frumos pare să aibă o cât de mică 
valoare intrinsecă; dar consider că este indubitabil că profe¬ 
sorul Sidgwick are dreptate când susţine, în privinţa celor ce le 
discutăm acum, că o asemenea simplă existenţă a ceea ce este 
frumos are valoare, atât de mică încât poate fi neglijabilă, în 
comparaţie cu cea care este ataşată conştientizării frumuseţii. 
Despre acest adevăr simplu se poate spune, într-adevăr, că el 
este universal recunoscut. Ceea ce nu se recunoaşte este că 
acesta este adevărul ultim şi fundamental al filozofiei morale. 
Că numai de dragul acestor lucruri - adică pentru ca la un 
moment dat să existe pe cât de multe pot să existe - poate găsi 
cineva la raison d’etre , justificarea de a îndeplini vreo datorie 
publică sau personală; că acestea - aceste întreguri complexe 
în sine, şi nu vreun constituent sau vreo caracteristică a lor - 
sunt ceea ce formează scopul raţional ultim al acţiunilor uma¬ 
ne şi unicul criteriu de progres social: acestea par să fie ade¬ 
văruri în general trecute cu vederea. 

Că sunt adevăruri - că afecţiunea personală şi desfătarea 
estetică includ absolut toate cele mai mari, şi de departe cele 
mai mari bunuri pe care ni le putem imagina, va reieşi, sper, 
mult mai clar în cursul analizei lor, la care voi proceda în con¬ 
tinuare. Toate lucrurile pe care eu înţeleg să le includ în denu¬ 
mirile anterioare sunt unităţi organice extrem de complexe; şi 
prin discutarea consecinţelor care decurg din acest fapt, şi a 
elementelor din care sunt compuse, am speranţa să reuşesc, în 
acelaşi timp, atât să-mi confirm cât şi să-mi definesc poziţia. 

114. I. Propun să încep prin a examina ceea ce eu am 
numit plăceri estetice, din moment ce cazul afecţiunilor per- 

sonale prezintă oarecari complicaţii suplimentare. Este, cred 
eu, universal admis că aprecierea corespunzătoare a unui 
obiect frumos este un lucru bun în sine; şi întrebarea mea este: 
Care sunt elementele principale incluse într-o astfel de 
apreciere? 

(1) Este clar că în acele cazuri de apreciere estetică pe 
care le considerăm cele mai valoroase este inclusă nu numai o 
simplă cunoaştere a ceea ce este frumos într-un obiect, ci de 
asemenea un gen de sentiment sau de emoţie. Nu este suficient 
ca un om să vadă doar calităţile frumoase dintr-o pictură şi să 
ştie că ele sunt frumoase pentru ca aceasta să-i creeze o stare 
intelectuală de înaltă apreciere a ei. Insistăm ca el să şi apre¬ 
cieze frumuseţea a ceea ce vede şi a ceea ce cunoaşte că este 
frumos - ca el să-i simtă şi să-i vadă frumuseţea. Şi prin aceste 
expresii noi înţelegem cu siguranţă că acel om ar trebui să aibă 
o emoţie corespunzătoare faţă de calităţile frumoase cu care 
intră în contact. Poate este cazul să considerăm că toate emo¬ 
ţiile estetice au unele calităţi comune; dar este sigur că diferen¬ 
ţierea emoţiilor pare să corespundă genului de frumuseţe 
percepută: şi spunând că diferite emoţii sunt corespunzătoare 
unor diferite genuri de frumuseţe, înţelegem că întregul care 
este format prin conştientizarea acelui gen de frumuseţe îm¬ 
preună cu emoţiile corespunzătoare acesteia, este mai bun de¬ 
cât dacă s-ar resimţi vreo altă emoţie pe parcursul contemplării 
acelui obiect frumos. în consecinţă avem de-a face cu o mare 
varietate de emoţii diferite, fiecare dintre ele fiind un con¬ 
stituent necesar în anumite stări de conştientizare pe care le 
apreciem ca fiind bune. Toate aceste emoţii sunt elemente 
esenţiale în marile bunuri pozitive; ele sunt părţi ale unor 
întreguri organice care au valoare intrinsecă mare. Dar este 
important să se remarce că aceste întreguri sunt organice, şi că, 
din aceasta, nu rezultă că emoţiile în sine ar avea vreo valoare 
oarecare, nici măcar că, dacă ar fi îndreptate spre un alt obiect, 
întregul astfel format nu ar putea să fie un rău pozitiv. Şi, în 
fond, se pare că este cazul să diferenţiem elementul emoţional 
în aprecierea estetică, de elementul cognitiv, care o însoţeşte şi 
care este, de fapt, considerat în mod curent ca o parte a emo- 

ţiei; şi dacă analizăm ce valoare are acest element emoţional, 
existând prin el însuşi izolat , doar cu greu putem considera că 
are vreo valoare mare, chiar dacă are o oarecare valoare. Pe 
când, dacă aceleaşi emoţii ar fi îndreptate spre un obiect dife¬ 
rit, dacă, de exemplu, sunt resimţite în faţa unui obiect care 
este pozitiv urât, întreaga stare de conştientizare este, cu sigu¬ 
ranţă, adeseori pozitiv rea, într-o foarte mare măsură. 

115. (2) Pe parcursul ultimului paragraf am reliefat cele 
două fapte, anume că prezenţa unor emoţii oarecare este nece¬ 
sară pentru a da valoare într-adevăr înaltă unei stări de apre¬ 
ciere estetică, şi că, pe de altă parte, aceste aceleaşi emoţii, în 
sine, pot avea foarte puţină valoare, sau chiar deloc: rezultă că 
aceste emoţii dau întregului din care fac parte o valoare cu 
mult mai mare decât cea pe care o posedă ele însele. Acelaşi 
lucru este evident adevărat cu privire la elementul cognitiv 
care trebuie combinat cu aceste emoţii pentru a forma aceste 
întreguri de mare valoare; şi prezentul paragraf va încerca să 
definească ceea ce se înţelege prin acest element cognitiv, în 
aşa fel încât să ne putem feri de orice posibilă neînţelegere. 
Când discutăm despre a vedea un obiect frumos sau, mai ge¬ 
neral, despre cunoaşterea sau conştientizarea unui obiect fru¬ 
mos, putem înţelege prin aceste expresii ceva ce nu constituie 
parte a nici unui întreg valoros. Există o ambiguitate în uti¬ 
lizarea termenului de „obiect 44 care a fost probabil respon¬ 
sabilă de atât de multe erori enorme în filozofie şi psihologie 
de câte poate fi responsabilă o cauză singulară. Această ambi¬ 
guitate se poate detecta uşor prin examinarea enunţului sau 
formulării care, deşi este o contradicţie în termeni, este evident 
adevărată; Că atunci când un om vede o pictură frumoasă, s-ar 
putea ca el să nu vadă absolut nimic frumos. Ambiguitatea 
constă din faptul că prin „obiectul 44 vederii (sau cunoaşterii) se 
pot înţelege fie acele calităţi care sunt percepute cu vederea în 
realitate, sau toate calităţile pe care le posedă lucrul văzut. De 
aceea în cazul nostru: când se spune că pictura este frumoasă, 
se înţelege că ea conţine calităţi care sunt frumoase; când se 
spune că omul vede pictura, se înţelege că el vede un mare 
număr dintre calităţile conţinute în pictură; şi când se spune că. 

cu toate acestea, el nu vede nimic frumos, se înţelege că nu 
vede acele calităţi ale picturii care sunt frumoase. De aceea, 
când eu vorbesc de cunoaşterea unui obiect frumos ca element 
esenţial într-o apreciere estetică valoroasă, trebuie să se con¬ 
sidere că înţeleg prin asta doar cunoaşterea calităţilor fru¬ 
moase pe care le posedă acel obiect, şi nu cunoaşterea altora 
dintre calităţile pe care le posedă obiectul respectiv. Şi această 
diferenţiere trebuie la rândul ei diferenţiată cu mare grijă de 
cealaltă diferenţiere exprimată anterior prin termenii distincţi 
„a vedea frumuseţea unui lucru“ şi „a-i vedea calităţile lui fru- 
moase“. Prin „a vedea frumuseţea unui lucru“ înţelegem de 
obicei a avea o emoţie îndreptată spre calităţile lui frumoase; 
pe când în „a vedea calităţile frumoase 44 nu includem nici un 
fel de emoţii. Prin elementul cognitiv, care este tot atât de 
necesar ca şi emoţiile pentru existenţa unei aprecieri valo¬ 
roase, eu înţeleg doar cunoaşterea de fapt sau conştientizarea 
unora sau a tuturor calităţilor frumoase ale obiectului - adică a 
unora sau a tuturor acelor elemente ale obiectului care posedă 
vreo frumuseţe pozitivă. Că un asemenea element cognitiv 
este esenţial pentru existenţa unui întreg valoros se poate 
vedea uşor dacă ne punem întrebarea: Ce valoare trebuie să 
atribuim emoţiei corespunzătoare activată de audiţia Simfoniei 
a V-a a lui Beethoven, dacă acea emoţie ar fi complet neîn¬ 
soţită de vreo conştientizare, fie a notelor, fie a legăturilor 
melodice şi armonice dintre ele? Şi că simpla audiţie a acestei 
simfonii, chiar însoţită de emoţiile corespunzătoare, nu este 
suficientă, se poate vedea uşor, dacă examinăm care ar fi sta¬ 
rea unui om care ar auzi toate notele, dar care nu ar fi conştient 
de vreuna din aceste legături melodice şi armonice, care sunt 
necesare pentru a constitui fie şi cele mai mici elemente ale 
simfoniei. 

116. (3) Legată de diferenţierea anterioară, dintre „obiect 44 
în sensul calităţilor avute în vedere, şi „obiect 44 în sensul în¬ 
tregului lucru care posedă calităţile avute în vedere, este o altă 
diferenţiere de cea mai mare importanţă pentru o analiză co¬ 
rectă a constituenţilor necesari pentru un întreg valoros. Se con¬ 
sideră de obicei - şi este corect - că a vedea frumuseţe într-un 

lucru care nu este frumos este într-un fel inferior faţă de a 
vedea frumuseţe în ceea ce este într-adevăr frumos. Dar în sin¬ 
tagma „a vedea frumuseţe în ceea ce nu este frumos“ pot fi 
incluse două fenomene diferite, doua fapte de valori foarte 
diferite. Prin aceasta putem înţelege fie atribuirea unor calităţi 
într-adevăr frumoase unui obiect care nu le posedă, a simţi, 
faţă de nişte calităţi pe care obiectul le posedă dar care în reali¬ 
tate nu sunt frumoase, emoţii care corespund unor calităţi într-a- 
devăr frumoase. Ambele aceste fenomene apar cu o frecvenţă 
foarte ridicată; şi în cele mai multe exemple de emoţii ambele 
apar, fără nici un dubiu, împreună: dar este evident că sunt ab¬ 
solut distincte, şi diferenţierea lor este de cea mai mare impor¬ 
tanţă pentru o corectă estimare a valorilor. Prima poate fi nu¬ 
mită o eroare de apreciere, iar cea de pe urmă o eroare de gust; 
dar este important să se remarce că „eroarea de gust“ implică 
de obicei o falsă apreciere de valoare; pe când „eroarea de 
apreciere 44 este doar o apreciere falsă a faptului în sine . 

Acum, cazul pe care eu l-am numit eroare de gust, 
anume cel în care calităţile actuale pe care le admirăm (fie că 
„obiectul 44 le posedă sau nu) sunt urâte, nu poate în nici un caz 
să aibă vreo valoare, exceptând cea care aparţine emoţiei în 
sine; şi m cele mai multe cazuri, dacă nu m toate, este un rău 
pozitiv considerabil. Deci în acest sens este indubitabil corect 
să considerăm că a vedea frumuseţe într-un obiect care nu este 
frumos este ceva inferior faţă de a vedea frumuseţe acolo unde 
aceasta într-adevăr există. Dar celălalt caz este cu mult mai 
dificil. în acest caz este prezent tot ce am menţionat eu până 
acum ca necesar pentru a constitui un bun pozitiv de mare va¬ 
loare: există o cunoaştere a calităţilor într-adevăr frumoase, 
împreună cu o emoţie corespunzătoare faţă de aceste calităţi. 
De aceea, nu poate fi nici un dubiu că avem de-a face cu un 
bun pozitiv de valoare mare. Dar mai există şi altceva; anume 
o credinţă că aceste calităţi frumoase există, şi că ele există 
având o anumită relaţie cu alte lucruri - anume cu nişte pro¬ 
prietăţi ale obiectului căruia noi îi atribuim aceste calităţi: iar 
obiectul acestei credinţe este fals. Şi ne putem întreba, cu pri¬ 
vire la întregul astfel constituit, dacă prezenţa acestei credinţe, 

şi faptul că ceea ce se crede este fals, au ca rezultat vreo dife¬ 
renţă în ceea ce priveşte valoarea sa. Obţinem astfel trei cazuri 
şi este foarte important să se determine valoarea relativă pen¬ 
tru fiecare în parte. Acolo unde atât cunoaşterea calităţilor fru¬ 
moase cât şi emoţiile corespunzătoare sunt prezente putem de 
asemenea să mai avem fie (1) o credinţă în existenţa acestor 
calităţi, al căror obiect - adică faptul că ele există - este ade¬ 
vărat: fie (2) o simplă cunoaştere, neînsoţită de credinţă, când 
este (a) adevărat, (b) fals, că obiectul cunoaşterii - adică acele 
calităţi frumoase - există; fie (3) o credinţă în existenţa cali¬ 
tăţilor frumoase, când ele nu există. Importanţa acestor cazuri 
rezidă în faptul că cel de-al doilea defineşte plăcerea imagina¬ 
tivă, incluzând o mare parte a aprecierii acelor lucrări de artă 
care sunt reprezentative ; pe când primul pune în contrast cu 
acestea aprecierea a ceea ce este frumos în natură şi afecţiunile 
omeneşti; şi este posibil ca şi iubirea de Dumnezeu, în cazul 
unui credincios, să se încadreze tot aici. 

117. Acum, toate aceste trei cazuri, după cum am spus, 
au ceva în comun, anume că, în toate, avem de-a face cu cu¬ 
noaşterea unor calităţi într-adevăr frumoase, împreună cu 
emoţii corespunzătoare faţă de aceste calităţi. De aceea, eu 
cred că este indubitabil (şi nimeni nu se îndoieşte de obicei de 
asta) că toate trei includ bunuri pozitive valoroase; toate sunt 
lucruri despre care suntem convinşi că merită să le avem doar 
de dragul lor însele. Şi cred că valoarea celui de-al doilea, în 
oricare din subdiviziunile sale, este exact aceeaşi cu valoarea 
elementului comun pentru toate trei. Cu alte cuvinte, în cazul 
unei aprecieri pur imaginative, nu avem de-a face decât cu 
simpla cunoaştere a unor calităţi într-adevăr frumoase împre¬ 
ună cu emoţiile corespunzătoare; şi problema dacă obiectul 
există sau nu, pare aici, unde nu există nici o credinţă fie în 
existenţa fie în nonexistenţa sa, să nu aibă nici o importanţă 
pentru valoarea stării globale. Dar mie mi se pare că celelalte 
două cazuri diferă, într-adevăr, din punct de vedere al valorii 
intrinseci atât de acesta, cât şi între ele, chiar dacă obiectul cu¬ 
noaşterii şi emoţiile corespunzătoare trebuie să fie identice în 
toate cele trei cazuri. Eu cred că prezenţa suplimentară a ere- 

dinţei în realitatea obiectului face ca starea globala sâ fie mult 
mai bună, daca credinţa este adevărata; şi mai rea, dacă cre¬ 
dinţa este falsă. Pe scurt, acolo unde este credinţă, în sensul că 
într-adevăr credem în existenţa Naturii şi a cailor, şi nu credem 
în existenţa unui peisaj ideal şi a inorogilor, adevărul a ceea ce 
este crezut nu are prea mare importanţă din punct de vedere al 
valorii întregului organic. Dacă aşa stau lucrurile, atunci am 
reuşit să reabilităm credinţa conform căreia cunoaşterea , în 
sensul obişnuit al cuvântului, diferenţiat pe de-o parte de cre¬ 
dinţa în ceea ce este fals, şi pe de altă parte de simpla conştien¬ 
tizare a ceea ce este adevărat, contribuie, într-adevăr, la val¬ 
oarea intrinsecă - există cel puţin câteva cazuri în care pre¬ 
zenţa sa, ca o parte, face ca întregul să fie mai valoros decât ar 
fi fost fără ea. 

Acum cred că nu mai poate exista nici o îndoială că în¬ 
tr-adevăr noi considerăm că există o diferenţă de valoare, aşa 
cum am indicat de altfel, între cele trei cazuri aflate în discuţie. 
Credem că o contemplare emoţională a unui peisaj natural, 
presupunând că este vorba de calităţi la fel de frumoase, este 
într-un fel o stare mai bună de fapt decât în cazul unui peisaj 
pictat: credem că lumea ar fi mult îmbunătăţită dacă am putea 
substitui celor mai bune lucrări de artă reprezentativă obiecte 
reale , la fel de frumoase. Şi similar, considerăm că afecţiunea 
sau admiraţia greşit direcţionate, chiar când eroarea implicată 
este o simplă eroare de apreciere şi nu o eroare de gust, este 
într-un fel o nefericire. Şi mai mult, cel puţin acei care au un 
puternic respect faţă de adevăr, sunt înclinaţi să considere că o 
simplă contemplare poetică a împărăţiei Cerurilor ar fi supe¬ 
rioară celei a credinciosului practicant, dacă ar fi adevărat că 
împărăţia Cerurilor nu există şi nici nu va exista în realitate. 
Cele mai multe persoane, după o apreciere reflexivă lucidă, 
vor simţi o oarecare ezitare chiar şi doar în a manifesta prefe¬ 
rinţă spre fericirea unui nebun, convins că lumea este ideală, 
faţă de condiţia unui poet care-şi imaginează o lume ideală, 
sau faţă de plăcerea personală şi aprecierea resimţită în pre¬ 
zenţa unor lucruri ceva mai puţin valoroase, dar care într-ade¬ 
văr există şi vor exista. Dar, pentru a ne asigura că aceste 

aprecieri sunt într-adevăr aprecieri legate de valoarea intrinse¬ 
că a chestiunilor în discuţie, şi pentru a ne declara satisfăcuţi 
că sunt corecte, este necesar să facem o distincţie clară între 
problema noastră, şi alte două, care pot avea o influenţă ex¬ 
trem de importantă asupra aprecierii globale a cazurilor discu¬ 
tate. 

118. în primul rând (a) este clar că, atunci când credem 
în ceva, problema dacă ceea ce credem este fals sau adevărat 
va avea o influenţă de cea mai mare importanţă asupra valorii 
credinţei noastre ca mijloc. Atunci când credem în ceva, sun¬ 
tem capabili să acţionăm asupra credinţei noastre, într-un mod 
în care nu acţionăm asupra cunoaşterii evenimentelor dintr-un 
roman. De aceea, adevărul obiectului credinţei noastre este 
foarte important în a preveni durerile dezamăgirii şi consecinţe 
eventual mai serioase. Şi s-ar putea considera că un ataşament 
greşit direcţionat este nefericit fie şi numai pentru acest unic 
motiv: că ne face să contăm pe rezultate pe care natura reală a 
obiectului lui nu este în stare să le asigure. Tot aşa Iubirea de 
Dumnezeu, în care, de obicei, se consideră inclusă credinţa că 
El va permite accesul la anumite consecinţe ale acţiunilor 
noastre, fie în această viaţă, fie în cea viitoare, pe care mersul 
naturii nu ne oferă nici un motiv să le considerăm îndreptăţite, 
îl pot face pe credincios să îndeplinească acţiuni ale căror con¬ 
secinţe actuale, presupunând că un asemenea Dumnezeu nu 
există, pot fi mult mai rele decât dacă le-ar fi efectuat din alte 
motive: şi s-ar putea crede că acesta este singurul motiv (de¬ 
oarece este unul suficient) pentru care ar trebui să ezităm să 
încurajăm Iubirea de Dumnezeu, în absenţa unei dovezi că El 
există. Şi similar, se poate considera că singurul motiv pentru 
care frumuseţea din natură trebuie să fie considerată supe¬ 
rioară unui tablou sau unui produs imaginar de frumuseţe 
egală este acela că existenţa reală a acesteia va produce o per¬ 
manenţă mărită şi o frecvenţă de contemplare emotivă supe¬ 
rioară a acelei frumuseţi de către noi. într-adevăr, este sigur că 
principala importanţă a celei mai mari părţi din cunoaştere - a 
adevărului despre cele mai multe dintre lucrurile în care ere- 

dem - constă, pe această lume, în avantajele ei intrinseci: 
valoarea ei imensă ca o cale. 

Şi în al doilea rând, (b) se poate întâmpla ca existenţa a 
ceea ce contemplăm să fie în sine un bun pozitiv de mare 
valoare, astfel încât, doar din acest motiv, starea de fapt 
prezentată atunci când spunem că obiectul emoţiilor noastre 
într-adevăr există, va fi intrinsec superioară celei în care acesta 
nu există. Această motivaţie a superiorităţii este, neîndoielnic, 
de mare importanţă în cazul afecţiunilor omeneşti, când obiec¬ 
tul admiraţiei noastre constă din calităţile mentale ale unei per¬ 
soane admirabile; deoarece dacă două asemenea persoane 
există, este cu mult mai bine decât dacă există doar una sin¬ 
gură: şi aceasta permite şi discriminarea admirării naturii neîn¬ 
sufleţite de cea a reprezentărilor ei în artă, în aşa fel încât să nu 
atribuim decât o valoare redusă existenţei unui obiect frumos, 
considerat separat de fenomenul contemplării lui. Dar este de 
remarcat că acest motiv nu poate evidenţia vreo diferenţă de 
valoare între cazurile în care un adevăr este obiectul unei cre¬ 
dinţe şi cel în care acesta este obiectul unui proces de cu¬ 
noaştere, fără să mai fie implicată vreo credinţă. Cu alte cuvin¬ 
te, în ceea ce priveşte acest motiv, diferenţa dintre cele două 
subdiviziuni a celei de-a doua clase a noastră (cea a contem¬ 
plării imaginative) este la fel de mare ca aceea existentă între 
prima clasă şi cea de-a doua subdiviziune a celei de-a doua 
clase. Superioritatea, simplului fenomen de cunoaştere a unui 
obiect frumos, când acel obiect se întâmplă să şi existe, asupra 
aceleiaşi cunoaşteri, când obiectul nu există, este, din acest 
punct de vedere, la fel de mare ca aceea a cunoaşterii unui 
obiect frumos faţă de simpla lui imaginare. 

119. Aceste două motive de a introduce discriminări 
între valorile celor trei cazuri pe care le examinăm trebuie, 
spun eu, diferenţiate cu grijă de acela a cărui validitate o cer¬ 
cetez acum, dacă este să obţinem un răspuns corect la acesta 
din urmă. întrebarea pe care mi-o pun este aceasta: Dacă între¬ 
gul constituit prin faptul că există o contemplare emoţională a 
unui obiect frumos, despre care se crede şi este real , nu-şi 
trage o parte din valoarea ei din faptul că obiectul chiar este 

real. Mă întreb dacă valoarea acestui întreg, ca un întreg , nu 
este mai mare decât cea a celor care diferă de el, fie prin 
absenţa credinţei, cu sau fără adevăr, fie, credinţa fiind prezen¬ 
tă, prin simpla absenţă a adevărului. Nu mă întreb nici dacă nu 
le este superior ca mijloc (ceea ce cu siguranţă este), nici dacă 
nu s-ar putea să conţină o parte mai valoroasă, anume exis¬ 
tenţa obiectului în cauză. întrebarea mea este doar dacă exis¬ 
tenţa obiectului nu constituie o adăugire la valoarea întregului, 
absolut distinctă de adăugirea constituită de faptul că acest 
întreg conţine o parte valoroasă. 

Acum, dacă ne punem această întrebare, nu mă pot îm¬ 
piedica să consider că răspunsul la ea ar trebui să fie afirmativ. 
Putem clarifica totul prin metoda izolării; şi singura decizie 
viabilă trebuie să se bazeze pe aprecierea reflexivă a ei, aşa 
cum se precizează clar. Şi putem evita deviaţiile induse de 
luarea în considerare şi a valorii ca mijloc presupunând că sun¬ 
tem în cazul unei iluzii, atât de reală şi de permanentă în 
acelaşi mod în care nici o iluzie nu poate fi prezentă în lumea 
reală. Ne putem imagina cazul unei singure persoane, desfa- 
tându-se pentru eternitate cu contemplarea unor frumuseţi pe 
cât de mari ni le putem imagina şi întreţinând relaţii pe aceeaşi 
durată cu nişte indivizi la fel de admirabili; totuşi, în timp ce 
totalitatea obiectelor cunoaşterii sale este absolut ireală. Eu 
cred că ne putem pronunţa hotărât asupra faptului că existenţa 
unui univers, care nu constă decât dintr-o asemenea persoană, 
este cu mult inferioară ca valoare uneia în care obiectele în 
existenţa cărora respectiva persoană crede ar exista în realitate, 
exact aşa cum consideră persoana aceea că stau lucrurile; şi că 
este atât de inferioară nu numai deoarece de acolo lipsesc 
acele bunuri care constau din existenţa obiectelor în cauză, ci 
şi pentru că pur şi simplu credinţa acelei persoane este falsă. 
Că ar fi inferioară doar din acest motiv rezultă dacă admitem 
ceea ce mie mi se pare de asemenea cert, anume că în cazul 
unei persoane care doar îşi imaginează, fără să creadă în exis¬ 
tenţa lor, obiectele frumoase aflate în discuţie, ar fi, chiar dacă 
aceste obiecte ar exista în realitate , totuşi inferioară ca valoare 
situaţiei acelei persoane care mai şi crede în existenţa lor. 

Deoarece aici întreg binele suplimentar, constând din existenţa 
obiectelor, este prezent, şi totuşi încâ pare sâ existe o mare 
diferenţă de valoare între această situaţie şi cea în care se şi 
crede în existenţa lor. Dar eu cred că concluzia aceasta poate fi 
expusă într-o manieră mai convingătoare pornind de la urmă¬ 
toarele considerente. (1) Mie nu mi se pare că valoarea redusă 
a măsurii valorii pe care o putem atribui existenţei obiectelor 
neînsufleţite este măcar pe departe egală cantitativ cu diferenţa 
care simt că există între aprecierea (însoţită de credinţă) unor 
asemenea obiecte, când ele există în realitate, şi aprecierea pur 
imaginativă a lor, când nu există. Această inegalitate este mai 
dificil de verificat în cazul în care obiectul este o persoană 
admirabilă, din moment ce existenţei acesteia i se poate atribui 
o mare valoare. Dar eu cred că nu este paradoxal să se susţină 
că superioritatea afecţiunii reciproce, în cazul în care ambele 
obiecte sunt valoroase şi ambele există în realitate, asupra 
afecţiunii lipsită de reciprocitate, în cazul în care amândouă 
sunt valoroase dar unul nu există, nu rezidă numai în faptul că, 
în primul caz, avem de-a face cu două lucruri bune în loc de 
unul, ci şi datorită faptului că fiecare dintre ele este aşa cum 
crede celălalt că este. (2) Mie mi se pare că importanta con¬ 
tribuţie la valoare adusă de credinţa adevărată se poate vedea 
clar în cazul următor. Să presupunem că obiectul valoros al 
unei afecţiuni există într-adevăr în realitate şi se şi crede în 
acest fapt, dar că ne aflăm în cazul unei erori de fapt, că acele 
calităţi îndrăgite, deşi perfect asemănătoare, totuşi nu sunt ace¬ 
leaşi cu cele existente în realitate. Această stare de fapt este 
foarte uşor de imaginat şi cred că nu putem evita să ne pro¬ 
nunţăm asupra ei în sensul că, deşi în acest caz ambele per¬ 
soane există, totuşi situaţia nu este atât de satisfăcătoare în 
cazul în care exact persoana îndrăgită şi în a cărei existenţă se 
crede este cea care există în realitate. 

120. Dacă toate astea sunt astfel, am adăugat, prin 
această a treia secţiune, la cele două rezultate precedente, un al 
treilea, anume că o credinţă adevărată în realitatea unui obiect 
măreşte extrem de mult valoarea multor întreguri valoroase. 
Exact aşa cum în secţiunile (1) şi (2) s-a susţinut că emoţiile 

estetice şi afective nu au nici o valoare, sau foarte puţina, luate 
separat de cunoaşterea obiectelor respective, şi că cunoaşterea 
acestor obiecte are puţină valoare, sau deloc, considerată sepa¬ 
rat de emoţiile corespunzătoare, astfel încât întregul în care 
ambele aceste două elemente sunt combinate are o valoare cu 
mult mai mare decât suma valorilor părţilor sale; tot aşa, con¬ 
form celor precizate în această secţiune, dacă acestor întreguri 
li se adaugă o credinţă adevărată în realitatea obiectului, noul 
întreg astfel format are o valoare cu mult mai mare decât suma 
obţinută prin adăugarea valorii credinţei adevărate, conside¬ 
rată în sine, la aceea a întregului original. Acest nou caz diferă 
de cel anterior doar prin aceea că, pe când credinţa adevărată 
în sine are absolut tot atât de puţină valoare ca oricare dintre 
cei doi constituenţi luaţi separat, totuşi aceştia, luaţi împreună, 
par să formeze un întreg de foarte mare valoare, pe când nu tot 
aşa stau lucrurile în cazul celor două întreguri care se pot 
forma adăugând adevărata credinţă la oricare din constituenţi. 

Importanţa rezultatului din această secţiune pare să 
rezide în principal în două dintre consecinţele sale. (1) Aceea 
că permite unele justificări pentru imensa valoare intrinsecă, 
ce pare să fie atribuită de obicei simplei cunoaşteri a unor ade¬ 
văruri, şi care este atribuită expres unor genuri de cunoaştere de 
către Platon şi Aristotel. Cunoaşterea perfectă este prin aceasta 
completată cu Iubirea perfectă pe poziţie de Ideal. Dacă rezul¬ 
tatele din această secţiune sunt corecte, se pare că cunoaşterea, 
cu toate că nu are nici o valoare în sine, sau foarte puţină, este 
un constituent absolut esenţial al bunurilor de cea mai înaltă 
valoare, şi contribuie imens la valoarea lor. Şi se pare că aceas¬ 
tă funcţie poate fi îndeplinită nu numai de cazul de cunoaştere, 
pe care l-am examinat în principal, anume cunoaşterea exis¬ 
tenţei reale a obiectului frumos ce constituie obiectul procesu¬ 
lui de cunoaştere, ci şi de cunoaşterea identităţii numerice a 
acestui obiect cu ceea ce există în realitate, cât şi de cunoaş¬ 
terea faptului că acel obiect este într-adevăr bun. într-adevăr, 
toată cunoaşterea care este direct legată de natura constituen¬ 
ţilor unui obiect frumos pare să fie capabilă să adauge enorm 
la valoarea contemplării acelui obiect, deşi, în sine, asemenea 

cunoaştere nu are absolut nici o valoare. Şi (2) Cea de-a doua 
consecinţă importantă, care decurge din această secţiune, este 
aceea că prezenţa unei adevărate credinţe, în ciuda unei mari 
inferiorităţi a valorii emoţiilor şi a frumuseţii obiectului ei, 
poate să constitue, împreună cu ele, un întreg egal sau superior 
ca valoare unor întreguri în care emoţiile şi frumuseţea sunt 
superioare, dar în care este de dorit şi o adevărată credinţă sau 
este prezentă o credinţă falsă. în acest fel putem justifica atri¬ 
buirea unei valori egale sau superioare aprecierii unui obiect 
real inferior, comparativ cu aprecierea unui obiect în mare mă¬ 
sură superior, dar care este simpla creaţie a imaginaţiei. Astfel, 
o apreciere justă a naturii şi a persoanelor reale îşi poate men¬ 
ţine egalitatea cu o apreciere la fel de justă a produselor imagi¬ 
naţiei artistice, în ciuda frumuseţii mult mai mari a celor din 
urmă. Şi similar, deşi se poate admite că Dumnezeu este un 
obiect de o perfecţiune superioară oricărei fiinţe umane, iubi¬ 
rea de Dumnezeu poate totuşi fi inferioară iubirii omeneşti, 
dacă Dumnezeu nu există. 

121. (4) Pentru a completa discutarea acestei prime 
clase de bunuri - bunuri care se referă în esenţă la obiecte fru¬ 
moase - este necesar să încercăm o clasificare şi o evaluare 
comparativă a tuturor formelor diferite de frumuseţe, o sarcină 
care este proprie ştiinţei numită estetică. Oricum, nu-mi pro¬ 
pun să abordez în vreun fel o asemenea problemă. Trebuie 
doar să se înţeleagă că intenţionez să includ, printre consti¬ 
tuenţii esenţiali ai bunurilor despre care am discutat, orice 
formă şi varietate de obiect frumos, cu condiţia ca acesta să fie 
într-adevăr frumos; şi dacă acest lucru este înţeles, cred că se 
poate observa că consensul de opinie cu privire la ceea ce este 
pozitiv frumos şi ceea ce este pozitiv urât, şi chiar cu privire la 
marea diferenţă a măsurii frumuseţii, este absolut suficient 
pentru a ne permite să sperăm că nu există prea mari erori în 
aprecierile noastre cu privire la bine şi la rău. în orice este con¬ 
siderat frumos de un mare număr de persoane există probabil 
nişte calităţi frumoase; şi diferenţele de opinie par să se dato¬ 
reze mult mai des unei atenţii exclusive, acordată de diferite 
persoane, unor calităţi diferite ale aceluiaşi obiect, decât erorii 

pozitive de a presupune ca urâte nişte calităţi în realitate fru¬ 
moase. Când un obiect, pe care unii îl consideră frumos, nu 
este considerat aşa de alţii, adevărul este că, de obicei, acestuia 
îi lipsesc o serie de calităţi frumoase sau este deformat de 
unele urâte, care captează exclusiv atenţia criticilor. 

Oricum însă, se pot enunţa două principii generale, în 
strânsă legătură cu rezultatele din acest capitol, a căror recu¬ 
noaştere pare să fie de mare importanţă pentru a investiga ce 
lucruri sunt într-adevăr frumoase. Primul dintre acestea este 
(1) o definiţie a frumuseţii, a ceea ce se înţelege când se spune 
despre ceva că este într-adevăr frumos. Eroarea naturalistă a 
fost comisă absolut la fel de uzual în privinţa frumuseţii pe cât 
de uzual a fost comisă cu privire la bine: utilizarea ei a intro¬ 
dus tot atâtea erori în estetică pe cât a introdus în etică. S-a 
presupus, de obicei, că frumuseţea poate fi definită ca fiind 
ceva ce poate produce anumite efecte asupra sentimentelor 
noastre; şi concluzia care decurge din aceasta - anume că apre¬ 
cierile ţinând de gust sunt ceva pur subiectiv - că exact acelaşi 
lucru, în funcţie de circumstanţe, poate fi atât frumos cât şi lip¬ 
sit de frumuseţe - a fost trasă în mod frecvent. Concluziile 
acestui capitol sugerează o definiţie a frumuseţii care poate 
explica parţial şi îndepărta integral dificultăţile care au dus la 
această eroare. Apare ca probabil faptul că frumuseţea ar tre¬ 
bui definită ca fiind ceva a cărei contemplare admirativă este 
bună în sine. Asta este totuna cu a spune că: A afirma că un lu¬ 
cru este frumos înseamnă a afirma că cunoaşterea acestuia este 
un element esenţial al unuia dintre acele întreguri intrinsec 
valoroase de care am discutat anterior; astfel încât problema 
dacă ceva este într-adevăr frumos sau nu depinde de problema 
obiectivă dacă întregul în discuţie este sau nu într-ad \vr bun, 
şi nu depinde de faptul că acesta activează sau n i aiiunue sen¬ 
timente particulare în persoane particulare. Ac< j; >tă definiţie 
se bucură de o dublă recomandare, aceea că pou e ţine cont 
atât de evidenta legătură dintre bunătate şi frumuseţe, câ f şi de 
nu mai puţin evidenta diferenţă dintre aceste două noţiu . La 
prima vedere pare să fie o stranie coincidenţă că există două 
predicate obiective diferite legate de valoare, „binele“ şi „fru- 

moşul 44 , care, nu este mai puţin adevărat, sunt atât de înrudite 
una cu alta, încât orice este frumos este şi bun. Dar, dacă defi¬ 
niţia noastră este corectă, ciudăţenia aceasta dispare: din mo¬ 
ment ce nu mai rămâne decât un singur predicat nonanalizabil 
legat de valoare, anume „binele 44 , pe când frumuseţea, deşi nu 
este identică cu acesta, urmează să fie definită cu ajutorul lui, 
fiind astfel atât diferită, cât şi cu necesitate legată de el. Pe 
scurt, din acest punct de vedere, a spune că un lucru este fru¬ 
mos este totuna cu a spune nu atât că într-adevăr lucrul acela 
este bun în sine, ci că este un element necesar în ceva care este 
bun în sine: a proba că un lucru este într-adevăr frumos este 
totuna cu a proba că un întreg, cu care acesta are o relaţie par¬ 
ticulară, ca o parte a lui, este într-adevăr bun. Şi aceasta este 
calea pe care putem explica marea predominanţă, printre 
obiectele considerate de obicei frumoase, a obiectelor materi¬ 
ale -■ obiecte ţinând de simţurile externe; din moment ce aceste 
obiecte, deşi, aşa cum s-a spus, nu au în sine nici o valoare in¬ 
trinsecă, sau au foarte puţină, sunt totuşi constituenţi esenţiali 
ai celui mai larg grup de întreguri care au valoare intrinsecă. 
Aceste întreguri în sine pot fi, şi sunt, de asemenea, frumoase; 
dar comparativa raritate cu care le considerăm pe ele în sine ca 
obiect de contemplare pare suficientă pentru a explica asocie¬ 
rea frumuseţii cu obiectele externe. 

Şi în al doilea rând (2) trebuie să se observe că obiectele 
frumoase sunt ele însele, în cea mai mare parte, unităţi organi¬ 
ce, în sensul că sunt întreguri de mare complexitate, astfel 
încât contemplarea oricăreia dintre părţile lor, în sine, poate să 
nu aibă nici o valoare, ba chiar, dacă contemplarea întregului 
nu include şi contemplarea acelei părţi, să piardă din valoare. 
Din aceasta rezultă că nu poate exista un singur criteriu de 
apreciere a frumuseţii. Nu va fi niciodată adevărat să spui: 
Acest obiect îşi datorează frumuseţea numai prezenţei acestei 
caracteristici; nici măcar că: Ori de câte ori această caracteris¬ 
tică este prezentă, obiectul respectiv trebuie să fie frumos. Tot 
ce poate fi adevărat este că apumite obiecte sunt frumoase, 
deoarece ele au anumite caracteristici, în sensul că ele n-ar fi 
frumoase, dacă nu le-ar avea. Şi poate fi posibil să descoperim 

că anumite caracteristici sunt mai mult sau mai puţin universal 
prezente la toate obiectele frumoase şi sunt, în acest sens, 
condiţii mai mult sau mai puţin importante pentru existenţa 
frumuseţii. Dar este important să se remarce faptul că exact 
calităţile care diferenţiază un obiect frumos de toate celelalte 
sunt, dacă obiectul este într-adevăr frumos, tot atât de impor¬ 
tante pentru frumuseţea lui ca şi cele pe care le* are comune cu 
tot atâtea obiecte. Obiectul nu poate avea frumuseţea pe care o 
are atât în absenţa calităţilor sale specifice, cât şi a celor gene¬ 
rice; şi calităţile generice, în sine, nu ar reuşi să dea singure 
frumuseţe unui obiect în aceeaşi măsură în care nici cele speci¬ 
fice nu ar reuşi să facă asta. 

122. Trebuie să vă reamintesc că am început această tre¬ 
cere în revistă a marilor bunuri omogene (cu o structură pură) 
prin divizarea celor mai mari bunuri pe care le cunoaştem în 
cele două clase de plăceri estetice, pe de-o parte, şi mulţumi¬ 
rile relaţiilor interumane sau ale afecţiunii personale, pe de altă 
parte. Am amânat examinarea acestora din urmă pe motivul că 
prezintă complicaţii suplimentare. în ce constau aceste com¬ 
plicaţii suplimentare este acum evident; şi eu am fost deja 
obligat să ţin cont de ele, atunci când am examinat contribuţia 
adevăratei credinţe la valoarea lucrurilor. Aceste complicaţii 
constau din faptul că, în cazul afectivităţii personale, obiectul 
acesteia, în sine, nu este numai unul frumos - calitate în care 
nu posedă decât foarte puţină valoare sau deloc - dar este în 
sine, cel puţin în parte, de foarte mare valoare intrinsecă. Toţi 
constituenţii care am descoperit că sunt necesari pentru exis¬ 
tenţa celor mai valoroase plăceri estetice, anume emoţiile 
corespunzătoare, cunoaşterea calităţilor într-adevăr frumoase 
şi adevărata credinţă, sunt tot atât de necesari şi în acest caz; 
dar aici mai avem de-a face şi cu faptul sumlimentar că obiec¬ 
tul trebuie să fie nu numai într-adevăr frumos, ci şi într-adevăr 
bun, într-o foarte mare măsură. 

Este evident că această complicaţie suplimentară nu îşi 
face apariţia decât atunci când obiectul afectivităţii personale 
include unele din calităţile mentale ale persoanei spre care este 

îndreptat acest sentiment. Şi eu cred câ se poate admite că, ori 
de câte ori afecţiunea este de cea mai mare valoare, aprecierea 
calităţilor mentale trebuie să formeze o parte importantă a 
acesteia, şi că prezenţa acestei părţi face întregul de departe 
mult mai valoros decât ar fi în absenţa ei. Dar pare foarte în¬ 
doielnic dacă această apreciere, în sine, poate poseda tot atât 
de multă valoare ca întregul în care este combinată cu apre¬ 
cierea expresiilor corporale ale calităţilor mentale aflate în dis¬ 
cuţie. Este sigur că în toate cazurile reale de afecţiune va¬ 
loroasă, expresia trupească a caracterului, indiferent dacă este 
manifestată prin înfăţişare, prin cuvinte sau prin acţiuni, for¬ 
mează într-adevăr o parte a obiectului spre care se îndreaptă 
afecţiunea respectivă, şi că faptul includerii lor pare să mă¬ 
rească valoarea întregii stări de fapt. într-adevăr, este foarte 
dificil să-ţi imaginezi cum ar fi cunoaşterea calităţilor mentale 
de una singură, neînsoţită de nici o expresie corporălă a ei; şi, 
în cazul în care vom fi capabili să reuşim să abstractizăm aşa 
ceva, întregul luat în consideraţie pare, cu certitudine, să aibă o 
valoare mult mai mică. De aceea, eu trag concluzia că impor¬ 
tanţa preţuirii unor calităţi mentale admirabile rezidă în princi¬ 
pal în imensa superioritate a întregului în care aceasta este o 
parte, faţă de un altul din care aceasta este absentă, şi nu în 
mare măsură de valoarea intrinsecă pe care o posedă ea, în 
sine. Pare chiar să fie îndoielnic dacă, în sine, aceasta tot atâta 
valoare cât posedă, fără nici o îndoială, cu siguranţă aprecierea 
simplei frumuseţi corporale; adică se pune problema dacă 
aprecierea a ceea ce are foarte mare valoare intrinsecă este tot 
atât de valoroasă ca aprecierea a ceea ce este doar frumos. 

Dar dacă examinăm mai departe natura calităţilor men¬ 
tale admirabile, în sine, este evident că o apreciere corespun¬ 
zătoare a lor implică referirea la frumuseţea pur materială şi pe 
o altă cale. Calităţile mentale admirabile, dacă concluziile noas¬ 
tre anterioare sunt corecte, constau, într-adevăr, în cea mai 
mare parte din contemplarea emoţională a unor obiecte fru¬ 
moase; şi de aceea aprecierea lor constă în esenţă în contem¬ 
plarea unei astfel de contemplări. Este adevărat că cea mai va- 

loroasă apreciere a persoanelor pare să fie cea care constă în 
aprecierea preţuirii lor faţă de alte persoane: dar chiar şi în 
acest caz pare să fie implicată o referire la frumuseţea mate¬ 
rială, atât cu privire la faptul că ceea ce se apreciază poate fi, 
în ultimă instanţă, contemplarea a ceva ce este doar frumos, 
cât şi cu privire la faptul că cea mai valoroasă apreciere a unei 
persoane pare să includă aprecierea expresiei sale corporale. 
De aceea, deşi putem admite că aprecierea atitudinii unei per¬ 
soane faţă de alta, sau, ca să dăm un exemplu, iubirea iubirii, 
este de departe cel mai valoros bun pe care îl cunoaştem, şi de 
departe mai valoros decât simpla iubire de frumos, totuşi nu 
putem admite aşa ceva decât dacă prima este considerată ca 
incluzând -o pe ultima, într-o măsură mai mare sau mai mică. 

Cu privire la întrebarea care sunt calităţile mentale a 
căror cunoaştere este esenţială pentru valoarea relaţiilor 
interumane, este clar că între ele sunt incluse, în primul rând, 
toate acele varietăţi de apreciere estetică ce formează prima 
noastră clasă de bunuri de valoare. De aceea, ele includ o mare 
varietate de emoţii diferite, fiecare dintre ele corespunzătoare 
unui anumit gen de frumuseţe. Dar acum trebuie să adăugăm 
la acestea întreaga gamă de emoţii care sunt corespunzătoare 
prezenţei unei persoane şi care sunt diferite de cele corespun¬ 
zătoare simplei frumuseţi corporale. Trebuie, de asemenea, să 
ne reamintim că exact aşa cum aceste emoţii nu au decât 
puţină valoare în sine, şi aşa cum starea intelectuală în care 
există ele poate să aibă o valoare mult mărită, sau şi-o poate 
pierde cu totul şi poate deveni un rău pozitiv în mare măsură, 
după cum cunoaşterea ce însoţeşte emoţiile este adecvată sau 
nu; tot aşa aprecierea acestor emoţii, deşi poate avea o oare¬ 
care valoare în sine, poate totuşi constitui o parte a unui întreg 
care are o valoare de departe mult mai mare, sau absolut nici o 
valoare, după cum este, sau nu este, însoţită de perceperea 
corespondenţei dintre emoţii şi obiectul lor. De aceea, este evi¬ 
dent că studiul a ceea ce este valoros în relaţiile interumane 
este un studiu de o fantastică complexitate; şi că pot exista 
multe relaţii interumane care nu au nici o valoare, sau au o va- 

loare foarte mica, sau sunt pozitiv rele. Totuşi şi aici, ca şi în 
cazul întrebării despre ce este frumos, pare să nu existe nici un 
motiv să ne îndoim că o judecată reflexivă va decide corect 
atât în ceea ce priveşte care sunt bunurile pozitive, cât şi chiar 
în privinţa oricărei mari diferenţe de valoare dintre aceste 
bunuri. în particular, se poate remarca faptul că emoţiile, a 
căror contemplare este esenţială pentru cele mai înalte valori, 
şi care sunt ele însele corespunzător activate de o asemenea 
contemplare, par să fie cele care se bucură, de obicei, de cea 
mai mare preţuire sub denumirea de afecţiune. 

123. Am terminat acum examinarea naturii acelor mari 
bunuri pozitive care nu par să includă printre constituenţii lor 
nimic pozitiv rău sau urât, deşi ele includ foarte multe lucruri 
care sunt, în sine, indiferente. Şi aş dori să pun în evidenţă 
anumite concluzii care par să decurgă de aici, cu privire la 
Summum Bonum, sau la acea stare de fapt care ar fi cea mai 
perfectă pe care o putem concepe. Acei filozofi idealişti, ale 
căror concepţii sunt cele mai apropiate de cele în favoarea 
cărora am pledat eu, în sensul că neagă faptul că plăcerea este 
unicul lucru bun şi privesc ceea ce este complet bun ca pe ceva 
având o oarecare complexitate, au prezentat de obicei Idealul 
sub forma unei stări pur spirituale a existenţei. Considerând 
materia ca fiind în esenţă imperfectă, dacă nu chiar pozitiv rea, 
dânşii au ajuns la concluzia că, pentru o stare de perfecţiune, 
completa absenţă a proprietăţilor materiale este o condiţie 
necesară. Acum, în concordanţă cu cele ce s-au spus, acest 
punct de vedere nu poate fi considerat corect decât atâta vreme 
cât afirmă că orice bun fundamental trebuie să fie mental, şi 
atâta vreme cât afirmă că o existenţă pur materială, în sine, 
poate avea o valoare foarte redusă sau nici o valoare. Su¬ 
perioritatea spiritualului asupra materialului a fost, într-un 
sens, amplu susţinută. Dar, din această superioritate nu de¬ 
curge că o stare perfectă de fapt trebuie să fie una din care 
toate proprietăţile materiale trebuie să fie excluse de o manieră 
rigidă: dimpotrivă, dacă concluziile noastre sunt corecte, pare 
să ne aflăm în situaţia ca o stare de fapt, în care acestea sunt 

incluse, să fie incomparabil mai bună decât orice stare de fapt 
pe care o putem concepe, dar din care acestea sunt absente. 
Pentru a vedea că aşa stau lucrurile, principalul fenomen care 
trebuie examinat este exact ceea ce este ceea ce noi declarăm 
ca fiind bun când declarăm că aprecierea frumuseţii în Artă şi 
în Natură este bună. Că această apreciere este bună, filozofii în 
cauză, în cea mai mare parte, nu neagă. Dar, dacă admitem 
asta, atunci ar trebui să ne reamintim de maxima lui Butler că: 
Orice este ceea ce este, şi nimic altceva. Eu am încercat să 
demonstrez, şi cred că este prea evident pentru ca să mai existe 
vreo dispută, că o asemenea apreciere este un întreg organic, 
un întreg complex; şi că, în cazurile cele mai lipsite de în¬ 
doieli, parte din ceea ce este inclus în aceste întreguri este o 
cunoaştere a calităţilor materiale, şi în mod particular a unei 
vaste varietăţi de ceea ce numim calităţi secundare. Atunci, 
dacă acesta este întregul despre care ştim că este bun, şi nu alt 
lucru, înseamnă că ştim că acele calităţi materiale, chiar dacă 
sunt lipsite de absolut orice valoare în sine, sunt constituenţi 
necesari ai unui lucru care este departe de a fi lipsit de valoare. 
Ceea ce considerăm noi că este valoros este exact înţelegerea 
acestor calităţi, şi nu a altora; şi, dacă ne propunem să le înde¬ 
părtăm, atunci ceea ce ne rămâne nu este lucrul pe care-1 con¬ 
siderăm valoros, ci altceva. Şi trebuie să se remarce că această 
concluzie susţine, chiar spre nemulţumirea mea, disputa asu¬ 
pra faptului că o adevărată credinţă în existenţa acestor calităţi 
se adaugă la valoarea întregului în care este inclusă. Atunci ar 
trebui, într-adevăr, să fim îndreptăţiţi să afirmăm că existenţa 
unei lumi materiale este absolut lipsită de importanţă pentru 
perfecţiune; dar faptul că ceea ce considerăm noi că este bun 
presupune şi o cunoaştere a calităţilor materiale (deşi este pur 
imaginară), este totuşi valabil. Atunci trebuie să se admită, 
pentru evitarea unei autocontradicţii - pentru evitarea afir¬ 
maţiei că lucrurile nu sunt ceea ce sunt, ci altceva - că o lume 
din care proprietăţile materiale au fost în totalitate eliminate, 
ar fi o lume din care ar lipsi multe, dacă nu toate acele lucruri 
despre care noi ştim cu cea mai mare certitudine că sunt bunuri 

de mare valoare. Nu este mai puţin adevărat, faptul că această 
lume s-ar putea să fie o lume de departe mai bună decât una în 
care acestea sunt prezente este un fapt pe care deja l-am admis 
(§ 111 (1)). Dar pentru a demonstra că o atare lume ar fi prin 
aceasta mai bună, este necesar să se demonstreze că menţi¬ 
nerea acestor lucruri, deşi bune în sine, diminuează, într-o mă¬ 
sură cel puţin egală, valoarea unui întreg, căruia s-ar putea să-i 
aparţină; şi o asemenea demonstraţie, cu certitudine, nimeni 
n-a încercat să facă vreodată. Şi până când nu va fi efectuată o 
asemenea demonstraţie, suntem îndreptăţiţi să afirmăm că 
existenţa calităţilor materiale este un constituent necesar al 
Idealului; că, deşi ceva pur şi simplu necunoscut s-ar putea să 
fie mai bun decât orice lume conţinând fie asemenea calităţi, 
fie orice alt bun valoros pe care îl cunoaştem noi, totuşi nu 
avem nici un motiv să presupunem că există ceva, indiferent 
ce, care să fie mai bun decât o stare de fapt care le include. A 
nega prezenţa materiei şi a o exclude, înseamnă a nega şi a 
exclude tot ce este mai bun în cunoaşterea noastră. Că un lucru 
îşi poate menţine aceeaşi valoare şi în acelaşi timp să-şi piardă 
unele din calităţile sale este cel mai pur neadevăr. Tot ce este 
adevărat este că lucrul schimbat poate avea mai multă valoare, 
sau tot atâta valoare, ca acela ale cărui calităţi s-au pierdut. 
Ceea ce mă nemulţumeşte pe mine este că nimic din ceea ce 
ştim noi ca fiind bun şi care nu conţine proprietăţi materiale nu 
are o valoare atât de mare, încât să-l putem declara, în sine, ca 
fiind superior întregului care se formează prin adăugarea la 
acel lucru a aprecierii calităţilor materiale. Că un bun pur spi¬ 
ritual poate fi cel mai bun lucru singular, este o problemă în 
privinţa căreia nu sunt prea interesat să intru în vreo dispută, 
deşi, în cele ce s-au spus cu privire la natura afecţiunilor per¬ 
sonale, am furnizat destule motive pentru a pune la îndoială o 
asemenea afirmaţie. Dar că adăugând la aceasta o apreciere 
oarecare a calităţilor materiale care, deşi poate inferioară în 
sine, este cu certitudine un bun pozitiv de mare valoare, ar tre¬ 
bui să obţinem o valoare totală mai mare, pe care nu o poate 
compensa nici o scădere corespunzătoare a valorii întregului, 

luat ca un întreg - asta, susţin eu, este ceva de care nu avem 
nici un motiv să ne îndoim. 

124 . Pentru a completa această dezbatere a principalelor 
principii implicate în determinarea valorii intrinseci, princi¬ 
palele probleme rămase, şi care este necesar să fie abordate, 
par să fie două. Prima dintre acestea este natura marilor rele 
intrinseci, inclusiv ceea ce aş putea numi relele heterogene; 
adică acele întreguri rele care, cu toate acestea, conţin, ca ele¬ 
mente esenţiale, ceva pozitiv bun sau frumos. Şi a doua este 
natura a ceea ce aş putea numi în mod similar bunuri hetero¬ 
gene; adică acele întreguri care, deşi intrinsec bune ca între¬ 
guri, conţin cu toate acestea ceva pozitiv rău sau urât. Această 
dezbatere va fi facilitată în mare măsură dacă se va înţelege că, 
în continuare, deşi utilizez termenii „frumos 44 şi „urât 44 , aceştia 
nu se referă cu necesitate la exemple de ceea ce este, de obicei, 
considerat frumos sau urât, ci în primul rând la cele ce con¬ 
cordă cu propria mea definiţie asupra frumuseţii. De aceea, voi 
utiliza cuvântul „frumos 44 pentru a desemna acel lucru a cărui 
contemplare admirativă este bună în sine; şi „urât 44 pentru a 
desemna acel lucru a cărui contemplare admirativă este rea în 
sine. 

I. Cu privire, deci, la marile rele pozitive, eu cred că este 
evident că, dacă ne luăm toate precauţiile necesare pentru a 
putea descoperi cu precizie ce sunt aceste lucruri, despre care, 
dacă ar exista absolut separat, ar trebui să consider că existenţa 
lor este un mare rău, vom descoperi că cele mai multe dintre 
ele sunt unităţi organice de exact aceeaşi natură cu cele care 
sunt cele mai mari bunuri pozitive. Asta vrea să spună că avem 
de-a face cu cunoaşterea unui anume obiect, însoţită de nişte 
emoţii. Exact cum nici cunoaşterea, nici emoţiile, în sine, nu 
par să fie capabile de a fi bunuri valorice, tot aşa (cu o ex¬ 
cepţie), nici cunoaşterea, nici emoţiile nu par să fie rele de 
mare valoare. Şi exact aşa cum un întreg format din amândouă 
aceste componente, chiar fără adăugarea vreunui element 
suplimentar, pare indubitabil să fie capabil a fi un bun de mare 
valoare, tot aşa un întreg, în sine, pare să fie capabil a fi un 
mare rău. Cu privire la cel de-al treilea element, care a fost 

considerat ca putând adăuga foarte mult la valoarea unui lucru 
bun, anume adevărata credinţă, se vede că acesta are relaţii 
diferite cu diferite genuri de rele. în unele cazuri adăugarea 
unei adevărate credinţe la un rău pozitiv pare să ducă la consti¬ 
tuirea unui rău mult mai mare; dar în alte cazuri acest fapt nu 
pare să aibă vreo importanţă. 

Cele mai mari rele pozitive pot fi divizate în următoarele 
trei clase. 

125. (1) Prima clasă constă din acele rele care par să 
includă întotdeauna o plăcere sau o admirare contemplativă a 
lucrurilor care sunt, ele însele, fie rele, fie urâte. Asta vrea să 
spună că aceste rele sunt caracterizate de faptul că ele includ 
exact aceleaşi emoţii care sunt, de asemenea, esenţiale pentru 
cele mai mari bunuri omogene, de care sunt diferenţiate de 
faptul că aceste emoţii sunt îndreptate spre obiecte necores¬ 
punzătoare. Atâta vreme cât aceste emoţii sunt fie oarecum 
bune în sine, sau privesc un obiect oarecum frumos, aceste rele 
sunt cazuri a ceea ce am numit rele „heterogene“; dar, după 
cum am spus deja, pare să fie foarte îndoielnic ca o emoţie, 
complet izolată de obiectul ei, să aibă fie valoare, fie frumu¬ 
seţe: cu certitudine nu are prea mult din nici una. Oricum însă, 
este important să se remarce că exact aceleaşi emoţii despre 
care cu uşurinţă se vorbeşte că sunt cel mai mare - sau unicul 
- lucru bun, pot fi constituenţi esenţiali ai celor mai rele dintre 
întreguri: că, în conformitate cu natura cunoaşterii care le 
însoţeşte, ele pot fi condiţii de existenţă fie a celor mai mari 
bunuri, fie a celor mai mari rele. 

Pentru a ilustra natura relelor din această clasă, pot apela 
la două exemple - cruzimea şi lascivitatea. Că acestea sunt 
mari rele intrinseci, ne putem, cred eu, convinge foarte uşor, 
imaginându-ne starea unui om a cărui minte nu este preocu¬ 
pată decât de aceste două pasiuni, în cea mai rea formă a lor. 
Dacă vom examina apoi ce apreciere am putea face la adresa 
unui univers constând doar din minţi cu astfel de preocupări, 
lipsit de orice speranţă de a exista vreodată în el fie şi cea mai 
firavă conştientizare a vreunui alt obiect în afara celor cores- 

punzătoare acestor pasiuni, sau a vreunui sentiment îndreptat 
spre vreun astfel de obiect, cred că nu putem evita concluzia că 
existenţa unui astfel de univers ar fi cu mult mai rea decât 
inexistenţa absolut nici unui univers. Dar, dacă aşa stau lucru¬ 
rile, rezultă că aceste două stări vicioase nu sunt numai, aşa 
cum se admite de obicei, rele ca mijloace pentru a atinge alt¬ 
ceva, ci chiar rele în sine. - Şi că ele includ în natura lor acea 
complicaţie de elemente pe care am numit-o iubire de ceea ce 
este urât sau rău, este, cred eu, nu mai puţin clar. Cu privire la 
plăcerile senzuale, natura cunoaşterii prin a cărei prezenţă tre¬ 
buie definite acestea este oarecum dificil de analizat. Dar 
aceasta pare să includă atât cunoaşterea unor senzaţii organice 
cât şi perceperea unor sţări trupeşti, despre care se poate spune 
că a le considera o desfătare este, cu certitudine, un rău în sine. 
în ceea ce le priveşte deci pe acestea, lascivitatea include în 
esenţa ei contemplarea admirativă a ceea ce este urât. Dar cu 
certitudine unul din cele mai uzuale ingrediente ale acesteia, în 
cele mai rele forme ale lui, este a te desfăta atunci când întâl¬ 
neşti aceeaşi stare în minţile altor oameni: şi de aceea, în acest 
caz, se poate considera că este inclusă iubirea de ceea ce este 
rău. Cu privire la cruzime, este uşor de văzut că a te desfăta în 
faţa durerii altor oameni este o condiţie esenţială pentnţ, ea; şi, 
după cum vom vedea, când ajungem să o examinăm clar, 
aceasta este cu siguranţă o iubire de rău: deoarece, atâta vreme 
cât include extazierea în faţa semnelor de agonie ale trupului, 
conţine în ea o iubire faţă de ceea ce este urât. în ambele ca¬ 
zuri, trebuie să se remarce că măsura răului unei stări de fapt 
este mărită nu numai prin mărirea răutăţii sau urâţeniei obiec¬ 
tului ei, ci şi prin mărirea plăcerii resimţite în faţa ei. 

S-ar putea obiecta, în cazul cruzimii, că dezaprobarea 
noastră, chiar în cazul izolat presupus, în care nu se exprimă 
considerente în privinţa modului în care răutatea acesteia ca 
mijloc ne poate influenţa, este îndreptat în realitate spre dure¬ 
rea persoanelor, a cărei contemplare constituie deliciul aces¬ 
teia. Această obiecţie poate fi preîntâmpinată în primul rând 
prin remarca conform căreia ea nu reuşeşte absolut deloc să 

explice aprecierea noastră, pe care, totuşi, reflectând, nimeni 
nu o poate evita, că deşi cantitatea de durere contemplată poate 
fi aceeaşi, cu cât mai mare este deliciul contemplării ei, cu atât 
starea de fapt este mai rea. Dar eu cred că poate fi de asemenea 
preîntâmpinată de observarea unui fapt, pe care nu l-am putut 
menţiona atunci când am examinat posibilităţi similare cu pri¬ 
vire la bunuri - anume posibilitatea ca motivul pentru care noi 
atribuim valoare mai mare unei afecţiuni meritorii pentru o 
persoană reală este că luăm în considerare binele adiţional da¬ 
torat existenţei acelei persoane. Aşa că eu cred că putem sus¬ 
ţine, în cazul cruzimii, că urâţenia ei intrinsecă este la fel de 
mare, indiferent dacă durerea contemplată există în realitate 
sau este pur imaginară. Eu, cel puţin, nu sunt capabil, în acest 
caz, să fac vreo distincţie dacă prezenţa unei adevărate cre¬ 
dinţe are vreo importanţă în privinţa valorii intrinseci a între¬ 
gului considerat, deşi, fără nici o îndoială, aceasta poate avea 
foarte mare importanţă în privinţa valorii ei ca mijloc. Şi tot 
aşa cu privire la alte rele din această clasă: eu nu sunt capabil 
să-mi dau seama dacă o adevărată credinţă în existenţa obiec¬ 
tului lor are vreo importanţă în privinţa măsurii neajunsurilor 
lor pozitive. Pe de altă parte, prezenţa unei alte clase de cre¬ 
dinţe pare să aibă o deosebită importanţă. Când ne face plăcere 
ceva ce este rău sau urât, în ciuda cunoştinţelor noastre că 
acesta este astfel, starea de fapt pare să fie considerabil mai rea 
decât în cazul în care nu elaborăm nici o judecată pentru orice 
lucru asemeni celei referitoare la valoarea obiectului. Şi, destul 
de ciudat, tot aşa par să stea lucţurile când elaborăm o judecată 
de valoare falsă. Când admirăm ceea ce este urât sau rău, cre¬ 
zând că este frumos sau bun, această credinţă pare să îmbună¬ 
tăţească răutatea intrinsecă a condiţiei noastre. Trebuie, bine¬ 
înţeles, să se înţeleagă că, în amândouă aceste cazuri, apre¬ 
cierea în cauză este doar ceea ce eu am numit o apreciere de 
gust; asta înseamnă că se referă la meritele calităţilor ce con¬ 
stituie obiectul procesului de cunoaştere real, şi nu la meritele 
obiectului căruia aceste calităţi îi pot fi corect sau greşit 
atribuite. 

în final ar trebui sâ se menţioneze câ relele din aceasta 
clasă, în afara de elementul emoţional (anume plăcerea şi 
preţuirea) pe care-1 împart cu marile bunuri omogene, par să 
includă întotdeauna şi emoţii specifice, care nu intră în acelaşi 
fel în componenţa nici unui bun valoros. Prezenţa acestor 
emoţii specifice pare cu certitudine să îmbunătăţească răutatea 
întregului, deşi nu este clar dacă, în sine, acestea sunt fie rele, 
fie urâte. 

126. (2) Cea de-a doua clasă de mari rele sunt, fără nici 
o îndoială, relele heterogene; dar eu le tratez în continuare de¬ 
oarece, într-o anumită privinţă, ele par să fie opusul clasei con¬ 
siderate anterior. Aşa cum este esenţial pentru această clasă 
anterioară ca relele să includă emoţii, corespunzătoare cunoaş¬ 
terii a ceea ce este bun sau frumos, dar îndreptate spre un 
obiect impropriu, tot aşa, pentru această a doua clasă, este 
esenţial ca relele din ea să includă cunoaşterea a ceea ce este 
bun sau frumos, dar însoţită de emoţii improprii. Pe scurt, 
exact cum relele anterioare pot fi considerate drept cazuri de 
iubire de rău sau de urât, tot aşa relele din această clasă pot fi 
considerate drept cazuri de ură faţă de ceea ce este bun sau fru¬ 
mos. 

Cu privire la aceste rele trebuie să se observe: în primul 
rând că viciile urii, invidiei şi nemulţumirii, acolo unde aceste 
vicii sunt rele în sine, sunt reprezentative pentru ele; şi că ele 
sunt frecvent însoţite de rele din prima clasă, de exemplu, în 
cazul în care se resimte o încântare în faţa durerii unei per¬ 
soane bune. în cazul în care sunt astfel însoţite, întregul astfel 
format este, fără nici o îndoială, mult mai rău decât dacă cele 
două rele ar fi existat separat. 

Şi în al doilea rând: Că în cazul lor o adevărată credinţă 
în existenţa obiectului bun sau frumos, care este urât, nu pare 
să îmbunătăţească cu ceva răutatea întregului în care este 
prezentă. De asemenea, fără nici o îndoială, ca şi în cazul pri¬ 
mei clase, prezenţa unei adevărate credinţe în valoarea obiec¬ 
telor contemplate măreşte răutatea stării de fapt. Dar, contra 
situaţiei de la prima clasă, o apreciere falsă a valorii pare să o 
diminueze. 

127 . (3) Cea de-a treia clasă de mari rele pozitive pare 
sâ fie o clasă de dureri. 

Cu privire la acestea trebuie remarcat în primul rând că, 
la fel ca în cazul plăcerii, nu spre durerea în sine, ci spre con¬ 
ştientizarea durerii sunt îndreptate toate aprecierile noastre 
referitoare la valoare. Exact cum, în Cap. III, se spunea că plă¬ 
cerea, oricât de intensă, dacă nu este resimţită de cineva, nu 
este bună de absolut nimic; tot astfel se pare că durerea, oricât 
de intensă, lipsită de conştientizare, nu este absolut deloc rea. 

De aceea, doar despre conştientizarea durerii intense se 
poate susţine că este un mare rău. Dar că aceasta în sine poate 
fi un mare rău este ceva la care nu mă pot împiedica să mă 
gândesc. De aceea cazul durerii pare să fie diferit de cel al 
plăcerii: deoarece simpla conştientizare a plăcerii, oricât de 
intensă ar fi, nu pare să fie, în sine, un bun de foarte mare va¬ 
loare, chiar dacă are o oarecare valoare intrinsecă. Pe scurt, 
durerea (dacă prin această expresie înţelegem, de fapt, con¬ 
ştientizarea durerii) pare să fie un rău cu mult mai mare decât 
bunătatea plăcerii. Dar, dacă este să fie aşa, atunci trebuie să se 
admită că durerea este o excepţie de la regula care să fie vala¬ 
bilă atât în cazul tuturor celorlalte rele cât şi în cel al tuturor 
bunurilor de valoare: anume că ele sunt toate unităţi organice 
pentru care atât cunoaşterea unui obiect cât şi o serie de emoţii 
îndreptate spre acel obiect sunt esenţiale. în cazul durerii, şi 
numai în cazul durerii, pare să fie adevărat că simpla 
cunoaştere, în sine, poate fi un mare rău. într-adevăr, este 
vorba de o unitate organică, din moment ce este vorba atât de 
cunoaştere cât şi de obiect, nici unul dintre acestea, în sine, 
neavând nici merite, nici nemerite. Dar în acest caz este vorba 
de unităţi organice mult mai puţin complexe decât orice alt 
mare rău sau orice mare bine, atât în privinţa faptului că nu 
implică, în afară de cunoaştere, existenţa şi a unor emoţii în¬ 
dreptate spre obiectul acesteia, cât şi în privinţa faptului că 
obiectul poate fi aici unul absolut simplu, pe când în cele mai 
multe, dacă nu în toate celelalte cazuri, obiectul în sine este 
extrem de complex. 




348 


G. E. MOORE 


Această tendinţă de analogie între relaţia dintre durere şi 
răutatea intrinsecă şi cea dintre plăcere şi bunătatea intrinsecă 
pare, de asemenea, să se manifeste şi într-o a doua privinţă. Nu 
numai că conştientizarea durerii intense este, în sine, un mare 
rău, pe când conştientizarea plăcerii intense este, în sine, un 
bun nu prea mare; dar pare să fie valabilă şi diferenţa reci¬ 
procă, în privinţa contribuţiei pe care şi-o aduc la valoarea 
unui întreg, când sunt combinate cu un mare rău, respectiv cu 
un bun valoros. Asta vrea să spună că prezenţa plăcerii (deşi 
nu proporţional cu intensitatea ei) pare să crească valoarea 
unui întreg în care aceasta este combinată cu oricare dintre 
marile bunuri omogene pe care le-am examinat: s-ar putea 
chiar susţine că doar acele întreguri în care este inclusă şi o 
oarecare mulţumire sunt cele care posedă vreo mare valoare: 
este sigur, în orice eventualitate, că prezenţa plăcerii are o con¬ 
tribuţie la valoarea întregurilor bune depăşind cu mult propria 
sa valoare intrinsecă. Dimpotrivă, dacă o durere este combi¬ 
nată cu vreuna din stările de fapt rele pe care le-am examinat, 
contribuţia prezenţei acesteia la valoarea întregului, luat ca un 
întreg, pare să fie orientată mai degrabă spre bine decât spre 
rău: în orice caz, singurul rău adiţional pe care îl introduce 
aceasta, este acela care, în sine, este propriul ei constituent 
intrinsec. De aceea, deşi durerea este în sine un mare rău, nu 
adaugă nimic la răutatea unui întreg în care este combinată cu 
un alt lucru rău, exceptând ceea ce constă în propria ei răutate 
intrinsecă; reciproc, plăcerea, care nu este în sine un mare bun, 
adaugă foarte mult la bunătatea unui întreg în care este combi¬ 
nată cu un lucru bun, absolut indiferent care este valoarea ei 
intrinsecă. 

128. Dar în cele din urmă trebuie să se insiste asupra 
faptului că plăcerea şi durerea sunt perfect analoge în această 
privinţă: că nu putem presupune nici că prezenţa plăcerii face 
ca o stare de fapt să fie mai bună în întregul ei, nici că prezenţa 
durerii face întotdeauna ca aceasta să fie mai rea. Acesta este 
adevărul care este cel mai susceptibil să fie trecut cu vederea 
cu privire la ele; şi datorită faptului că acesta este un adevăr 
valabil, teoria uzuală, conform căreia plăcerea este unicul lu- 

cru bun şi durerea unicul lucru râu, are cele mai nefaste conse¬ 
cinţe referitor la aprecierea greşită a valorii. Nu numai că plă¬ 
cerea produsă de o stare de fapt nu este proporţională cu va¬ 
loarea intrinsecă a acesteia; dar aceasta se poate chiar adăuga 
pozitiv la răutatea ei. Noi nu considerăm că ura încununată de 
succes a unui ticălos este mai puţin ticăloasă şi odioasă, doar 
pentru că acesta găseşte în ea cel mai pur deliciu; nici nu există 
cea mai mică necesitate logică pentru care să credem aşa ceva, 
în afara unei prejudecăţi lipsite de inteligenţă legată de mulţu¬ 
mire. De fapt pare să ne găsim în situaţia că ori de câte ori 
mulţumirea se adaugă la rele din oricare din primele noastre 
două clase, întregul astfel format este întotdeauna mai rău de¬ 
cât dacă acolo nu s-ar găsi nici o mulţumire. Şi similar cu pri¬ 
vire la durere. Dacă durerea se adaugă la o stare de fapt rea din 
oricare dintre cele două clase, întregul astfel format este întot¬ 
deauna, ca întreg, mai bun decât în cazul în care acolo nu ar 
exista nici o durere; deşi în acest caz, dacă durerea este prea 
intensă, din moment ce aceasta este un mare rău, starea de fapt 
s-ar putea să nu fie mai bună, în întregul ei. în acest sens teoria 
pedepsei poate fi justificată. Inducerea de durere unei persoane 
a cărei stare mentală este rea, dacă durerea nu este prea inten¬ 
să, creează o stare de fapt care este mai bună ca un întreg decât 
starea de fapt rea care ar fi existat fără pedeapsă. Dacă o 
asemenea stare de fapt poate vreodată constitui un bun pozitiv, 
este o altă problemă. 

129. II. Examinarea acestei alte probleme ţine pro- 
priu-zis de cea de-a doua problemă rezervată anterior pentru 
această dezbatere - anume problema bunurilor „heterogene“ 
(impure). Bunurile „heterogene“ au fost definite anterior ca 
lucruri care, deşi pozitiv bune ca întreguri, conţin cu toate 
acestea, ca elemente esenţiale, ceva intrinsec rău sau urât. Şi 
asemenea bunuri par într-adevăr să existe. Dar pentru exam¬ 
inarea lor corectă este necesar să se ia în consideraţie o nouă 
diferenţă - diferenţa căreia tocmai i s-a dat glas ca existând 
între valoarea pe care o posedă un lucru „ca un întreg“ şi cea 
pe care o posedă „în întregul lui“. 

Când bunurile impure sau heterogene au fost definite ca 
lucruri pozitiv bune ca întreguri, expresia a fost ambiguă. Prin 
aceasta s-a înţeles că ele sunt pczitiv bune „în întregul lor“; 
dar acum trebuie să se remarce faptul că valoarea pe care o 
posedă un lucru „în întregul lui“ poate fi considerată ca echi¬ 
valentă cu suma dintre valoarea pe care acesta o posedă ca un 
întreg, şi valoarea intrinsecă ce poate aparţine oricăreia dintre 
părţile sale. în fapt, prin „valoarea pe care o posedă un lucru ca 
un întreg“ se pot înţelege două lucruri absolut distincte. Se 
poate înţelege fie (1) Acea valoare ce provine exclusiv din 
combinarea a două sau mai multe lucruri; fie (2) Valoarea 
totală formată prin adăugarea la (1) a oricărei valori intrinseci 
ce poate aparţine lucrurilor combinate. Semnificaţia acestei 
diferenţe poate că este cel mai uşor de observat examinând 
presupusul caz al pedepsei justificate. Dacă este adevărat că 
existenţa combinată a două rele poate constitui ceva mai puţin 
rău decât cel constituit de existenţa singulară a oricăruia dintre 
ele, este clar că aceasta nu se poate datora decât faptului că din 
această combinaţie ia naştere un bun pozitiv, a cărui valoare 
este mai mare decât diferenţa dintre suma celor două rele şi 
lipsurile fiecăruia dintre ele în parte: acest bun pozitiv are va¬ 
loarea întregului, ca un întreg, în sensul (1). Totuşi, dacă 
această valoare nu este atât de mare în bine pe cât este suma 
celor două rele în rău, este clar că valoarea întregii stări de fapt 
este un rău pozitiv; şi această valoare este valoarea întregului, 
ca un întreg, în sensul (2). Orice punct de vedere s-ar lua în 
consideraţie cu privire la cazul particular al pedepsei justifi¬ 
cate, este clar că aici avem de-a face cu două lucruri distincte, 
cu privire la oricare dintre ele putându-se pune o întrebare se¬ 
parată referitor la unităţile organice. Primul dintre aceste două 
lucruri poate fi considerat ca fiind diferenţa dintre valoarea 
întregului lucru şi suma valorilor părţilor sale. Şi este clar că 
dacă părţile au o valoare intrinsecă mică, sau nici una (cum 
este cazul cu prima noastră clasă de bunuri, § 114,115), aceas¬ 
tă diferenţă va fi apropiată sau absolut identică cu valoarea 
întregului lucru. De aceea, diferenţa pe care am subliniat-o 
anterior nu devine importantă decât în cazul întregurilor în 

care una sau mai multe părţi au valoare intrinsecă mare, pozi¬ 
tivă sau negativă. Primul dintre aceste cazuri, acela al unui 
întreg în care o parte are o valoare intrinsecă pozitivă mare, 
este exemplificat de a doua şi a treia clasă de mari bunuri pure, 
omogene (§ 120, 122); şi similar, Summum Bonum este un 
întreg în care multe părţi au valoare pozitivă foarte mare. 
Asemenea cazuri, se poate uşor observa, sunt de asemenea 
foarte frecvente şi foarte importante obiecte ale unor aprecieri 
estetice; din moment ce diferenţa esenţială dintre stilurile „cla- 
sic“ şi „romantic 44 constă în faptul că primul urmăreşte obţi¬ 
nerea celei mai mari valori pentru întreg, ca un întreg, în sen¬ 
sul (1), pe când cel de-al doilea sacrifică aceasta pentru a 
obţine cea mai mare valoare posibilă pentru o parte anume, 
care este ea însăşi o unitate organică. Rezultă că nu putem de¬ 
clara nici unul dintre stiluri ca fiind cu necesitate superior, din 
moment ce se poate obţine un rezultat la fel de bun în întregul 
lui, sau „ca un întreg 44 în sensul (2), prin oricare din metode; 
dar cumpătarea specifică esteticii pare să fie caracterizată de 
tendinţa de a prefera un rezultat bun obţinut prin procedee 
specifice clasicismului, unuia la fel de bun, dar obţinut prin 
procedee specifice romantismului. 

13(k Dar ceea ce avem noi acum de examinat sunt 
cazuri de întreguri în care una sau mai multe părţi au valoare 
negativă mare - sunt mari rele pozitive. Şi mai întâi de toate 
putem examina cel mai tare dintre cazuri, cum ar fi cel al pe¬ 
depsei determinate de faptele comise, în care avem de-a face 
cu un întreg compus exclusiv din două mari rele pozitive - 
slăbiciune şi durere. Poate fi un asemenea întreg vreodată un 
bun pozitiv în totalitatea lui? 

(1) Eu nu pot vedea nici un motiv pentru a crede că 
asemenea întreguri sunt vreodată bunuri pozitive în totalitatea 
lor. Dar din faptul că, cu toate acestea, ele pot fi rele mai puţin 
mari decât părţile lor luate fiecare în parte, rezultă că au o ca¬ 
racteristică ce este de cea mai mare importanţă pentru luarea 
unor decizii corecte în probleme practice. Rezultă că, absolut 
independent de consecinţe sau de vreo valoare pe care un rău o 
poate avea ca simplu mijloc, este posibil, presupunând că un 

râu există deja, să merite să creăm un al doilea, din moment ce 
prin simpla creare a acestuia, se poate constitui un întreg mai 
puţin rău decât dacă răul original ar fi fost lăsat să existe de 
unul singur. Şi similar, referitor la întregurile pe care sunt pe 
cale să le examinez în continuare, trebuie să se reamintească 
faptul că, şi dacă acestea nu sunt bune în totalitatea lor, totuşi, 
dacă un rău există deja, aşa cum în această lume există atâtea 
rele, existenţa unei alte părţi a acestor întreguri poate constitui 
un lucru de dorit doar de dragul lui - adică nu doar ca un mij¬ 
loc folosit pentru bunuri ulterioare, ci ca unul dintre scopurile 
ce trebuie luate în considerare la estimarea a aceea ce este cea 
mai bună stare de fapt posibilă, către care fiecare acţiune co¬ 
rectă trebuie să fie un mijloc. 

131. (2) Dar, fiindcă veni vorba, nu mă pot împiedica să 
nu mă gândesc la faptul că există întreguri conţinând ceva po¬ 
zitiv rău şi urât, care, cu toate acestea, sunt bunuri pozitive de 
mare valoare în totalitatea lor. într-adevăr, se pare că în princi¬ 
pal acestei clase îi aparţin toate cazurile de virtuţi care conţin 
ceva intrinsec bun. Bineînţeles, nu este nevoie să se nege că 
uneori într-o dispoziţie virtuoasă sunt incluse mai multe sau 
mai puţine din acele bunuri omogene pe care le-am discutat la 
început - adică o iubire reală de ceea ce este bun sau frumos. 
Dar dispoziţiile virtuoase tipice şi caracteristice, atâta vreme 
cât nu sunt nişte simple căi, par să fie mai degrabă exemple de 
bunuri impure, heterogene. Putem considera ca exemple (a) 
Curajul şi Compasiunea, care par să ţină de a doua şi a treia din 
clasele de virtuţi diferenţiate în ultimul nostru capitol (§ 107); 
şi (b) sentimentul „moral“ specific, prin referire la care s-a 
definit a treia din aceste trei clase (§ 108). 

Curajul şi compasiunea, atâta timp cât conţin o stare 
mentală de dorit, par să implice în esenţă existenţa unui proces 
de cunoaştere a ceva rău sau urât. în cazul curajului, obiectul 
cunoaşterii poate fi un rău din oricare din cele trei clase; în 
cazul compasiunii, obiectul propriu-zis este durerea. Ca ur¬ 
mare, ambele aceste virtuţi trebuie să conţină exact acelaşi ele¬ 
ment cognitiv, care este totodată esenţial pentru relele de clasa 
(1); şi ele se diferenţiază de acestea prin faptul că emoţiile în- 

dreptate spre aceste obiecte sunt, în cazul lor, emoţii de acelaşi 
gen cu cele esenţiale pentru rele de clasa (2). Pe scurt, exact 
aşa cum relele de clasa (2) par să fie alcătuite din ură faţă de 
ceea ce este bun sau frumos, şi relele de clasa (1) din iubirea 
faţă de ceea ce este rău sau urât; tot aşa aceste virtuţi implică 
existenţa urii faţă de ceea ce este rău sau urât. Ambele aceste 
virtuţi, fără nici o îndoială, conţin de asemenea şi alte ele¬ 
mente şi, printre acestea, fiecare conţine emoţii specifice; dar 
că valoarea lor nu depinde doar de aceste alte elemente ne 
putem asigura cu uşurinţă, analizând ce ar trebui să credem 
despre o atitudine de îndurare sau de nemulţumire sfidătoare 
îndreptată spre un obiect intrinsec bun sau frumos, sau despre 
starea unui om a cărui minte este plină de milă faţă de bucuria 
oferită de o admiraţie justificată. Totuşi mila faţă de suferinţele 
nemeritate ale altora, îndurarea durerii noastre, sau ura sfidă¬ 
toare faţă de dispoziţiile rele ale noastre sau ale altora par, fără 
nici o îndoială, admirabile în sine; şi dacă aşa stau lucrurile, 
atunci înseamnă că există lucruri admirabile care ar fi pierdute 
dacă nu ar exista o cunoaştere a răului. 

Similar, sentimentul „moral“ specific, în toate cazurile în 
care acesta are o valoare intrinsecă considerabilă, pare să in¬ 
cludă o ură faţă de relele de primă şi secundă clasă. Este ade¬ 
vărat că emoţiile sunt activate aici de ideea că o acţiune este 
corectă sau greşită; şi de aceea obiectul ideii care le activează 
nu este, în general, ceva intrinsec rău. Dar, atât cât pot desco¬ 
peri eu, emoţiile pe care le manifestă un om conştient faţă de o 
acţiune corectă, reală sau imaginară, conţin, ca un element 
esenţial, aceleaşi emoţii cu care el priveşte una greşită: într-a- 
devăr, se pare că acest element este o condiţie necesară pentru 
ca emoţiile lui să devină specific morale. Şi emoţiile specific 
morale activate de ideea unei acţiuni greşite mie mi se pare că 
conţin în esenţă o cunoaştere mai mult sau mai puţin vagă a 
genurilor de rele intrinseci, care sunt în general produse de 
acţiunile greşite, indiferent dacă ele ar fi sau nu produse de 
acţiunea în cauză. De fapt, eu nu sunt capabil să fac distincţie, 
în privinţa trăsăturilor esenţiale, între sentimentul moral acti¬ 
vat de ideea corectitudinii sau incorectitudinii, oricât este de 

intensei starea totală constituită din cunoaşterea a ceva intrin¬ 
sec rău, împreună cu starea de ură îndreptată spre acel ceva. 
Nici nu este nevoie să fim surprinşi că această stare mentală ar 
trebui asociată în principal cu ideea de corectitudine, dacă 
reflectăm la natura acelor acţiuni care, la modul cel mai uzual, 
sunt recunoscute ca datorii. Deoarece de departe cea mai mare 
parte a acţiunilor pe care noi le considerăm de obicei datorii 
sunt negative: ceea ce noi simţim ca datorie este a ne abţine de 
la anumite acţiuni spre care suntem tentaţi de existenţa unui 
foarte puternic impuls natural. Şi aceste acţiuni greşite, în evi¬ 
tarea cărora constau datoriile, sunt de obicei astfel încât pro¬ 
duc, absolut imediat, nişte consecinţe rele şi durere altora; în 
timp ce, în cele mai pregnante cazuri, înclinaţia care ne în¬ 
deamnă spre ele este, în sine, un rău intrinsec, conţinând, ca în 
cazurile în care impulsul este senzualitatea sau cruzimea, o 
plăcere anticipativă la perspectiva unui lucru rău sau urât. De 
aoeea, faptul că acţiunea corectă implică suprimarea unui 
impuls rău este o necesitate pentru a explica plauzibilitatea 
concepţiei conform căreia virtutea constă din controlul pasiu¬ 
nii de către raţiune. Ca urmare, adevărul pare să fie că ori de 
câte ori emoţii morale puternice sunt activate de ideea corecti¬ 
tudinii, aceste emoţii sunt însoţite de o vagă cunoaştere a 
genului de rele uzual suprimate sau evitate de acţiunile care ne 
apar cel mai frecvent ca datorii; şi că emoţiile sunt îndreptate 
spre aceste calităţi rele. Atunci putem trage concluzia că emo¬ 
ţiile specific morale îşi datorează aproape toată valoarea lor 
intrinsecă faptului că includ o cunoaştere a relelor, însoţită de 
ură faţă de ele: simpla corectitudine, indiferent dacă este atri¬ 
buită întemeiat sau nu unei acţiuni, pare să fie incapabilă să 
formeze un obiect al unei contemplări emoţionale care să fie 
de mare valoare. 

132. Dacă aşa stau lucrurile, atunci avem de-a face, în 
multe cazuri exemplare de virtute, cu exemple de întreguri, 
foarte bune în sine, care totuşi conţin cunoaşterea a ceva a 
cărui existenţă ar fi un mare rău: un bun de mare valoare este 
dependent absolut de includerea în el a ceva rău sau urât, deşi 
nu-şi datorează această valoare numai acestui element din el. 

Şi, în cazul virtuţilor, acest obiect rău există, în general, în 
realitate. Dar nu pare să existe vreun motiv pentru a considera 
că, atunci când obiectul există într-adevăr, întreaga stare de 
fapt astfel constituită este cea mai bună în întregul său. Ceea 
ce pare indubitabil este doar că sentimentul contemplării unui 
obiect a cărui existenţă ar fi un mare rău, sau care este urât, 
poate fi esenţial pentru un întreg valoros. Avem un alt exemplu 
indubitabil în această privinţă în aprecierea tragediilor. Dar, în 
tragedie, suferinţele lui Lear şi viciile lui Iago pot fi pur ima¬ 
ginare. Şi pare sigur că, dacă ele într-adevăr există, relele care 
există prin aceasta, considerate aparte de binele constând din 
sentimente corespunzătoare faţă de ele, nu vor adăuga nici o 
valoare pozitivă la acel bun destul de mare pentru a contraba¬ 
lansa o asemenea pierdere. Se pare că, într-adevăr, existenţa 
unei adevărate credinţe în obiectul acestor bunuri heterogene, 
impure adaugă o oarecare valoare la întregul în care este com¬ 
binată cu ele: o compasiune conştientă pentru o suferinţă reală 
pare să fie mai bună, ca un întreg, decât o compasiune pentru o 
suferinţă imaginară; şi această situaţie s-ar putea să fie foarte 
bine valabilă chiar dacă răul implicat în suferinţa reală face ca 
starea de fapt să fie rea în întregul ei. Şi cu certitudine pare să 
fie adevărat că (^credinţă falsă în existenţa reală a obiectului ei 
are ca rezultat un bun hibrid mai rău decât dacă starea noastră 
mentală ar fi aceea cu care privim de obicei ficţiunea pură. Ca 
urmare am putea trage concluzia că singurele bunuri hibride, 
impure, care sunt pozitiv bune în întregul lor, sunt acelea în 
care obiectul lor este ceva ce ar fi un mare rău dacă ar exista, 
sau care este urât. 

133. Atunci, cu privire la acele bunuri heterogene, im¬ 
pure, care constau dintr-o atitudine mentală corespunzătoare 
faţă de lucrurile rele sau urâte, şi care includ între ele cea mai 
mare parte a acelor virtuţi care au vreo valoare intrinsecă, 
indiferent care este ea, următoarele trei concluzii sunt cele care 
se pare că este necesar să fie subliniate în principal: 

(1) Se pare că nu există nici un motiv pentru a considera 
că, acolo unde obiectul este un rău în sine, care există în rea¬ 
litate, starea de fapt este vreodată pozitiv bună în întregul ei. 

Atitudinea mentală corespunzătoare faţă de relele într-adevăr 
existente conţine, bineînţeles, un element care este absolut 
identic cu aceeaşi atitudine faţă de acelaşi rău* dacă acesta este 
pur imaginar. Şi acest element, care este comun celor două 
cazuri, poate fi un mare bun pozitiv, în întregul lui. Dar pare să 
nu existe nici un motiv pentru a ne îndoi că, dacă răul este real, 
măsura acestui rău real este întotdeauna suficientă pentru a 
reduce suma totală a valorilor la o cantitate negativă. Ca ur¬ 
mare, nu avem nici un motiv pentru a susţine paradoxul că o 
lume ideală ar fi una în care viciul şi suferinţa trebuie să existe, 
pentru ca aceasta să poată conţine bunurile în care intră emo¬ 
ţiile faţă de acestea. Nu este un bun pozitiv faptul că o sufe¬ 
rinţă trebuie să existe, pentru a putea simţi compasiune în faţa 
ei; sau să existe slăbiciune, pentru a o putea urî. Nu există nici 
un motiv pentru a considera că vreunul dintre relele reale exis¬ 
tente, indiferent care, ar trebui să fie conţinut de Ideal. Rezultă 
că nu puteam admite validitatea vreuneia dintre argumentaţiile 
utilizate curent în Teodiceis nici un asemenea argument nu 
reuşeşte să constituie o justificare fie măcar şi pentru existenţa 
celui mai mic dintre multele rele pe care această lume le con¬ 
ţine. Tot ce se poate spune în privinţa unor astfel de argumente 
este că, atunci când fac apel la principiul unităţilor organice, 
apelul lor este valid în principiu. S-ar putea ca existenţa răului 
să fie o necesitate, nu doar ca un mijloc, ci din punct de vedere 
analitic, pentru existenţa celor mai valoroase bunuri. Dar nu 
avem nici un motiv să presupunem că aşa stau lucrurile în 
indiferent ce situaţie. 

Dar (2) există motive pentru a considera că ceea ce ţine 
de cunoaşterea lucrurilor rele sau urâte, care sunt pur imagi¬ 
nare, este esenţial pentru Ideal. în acest caz centrul de greutate 
al demonstraţiei rezidă în altă parte. Este indubitabil că apre¬ 
cierea tragediei este un mare bun pozitiv; şi se pare că este 
aproape la fel de sigur că virtutea compasiunii, curajului şi a 
stăpânirii de sine conţin asemenea bunuri. Şi pentru toate aces¬ 
tea cunoaşterea lucrurilor care ar putea fi rele, dacă ar exista, 
este analitic necesară. Aici deci avem de-a face cu lucruri a 
căror existenţă trebuie să adauge valoare la orice întreg în care 

sunt conţinute; dar nu este posibil să fim siguri că orice întreg 
din care acestea sunt omise, ar avea de câştigat mai mult în 
valoare ca un întreg, decât ar pierde prin omiterea lor. Nu avem 
nici un motiv pentru a crede că vreun întreg care nu le conţine, 
ar fi tot atât de bun în totalitatea lui ca unele întreguri în care 
acestea au fost păstrate. Pledoaria în favoarea includerii lor în 
Ideal este la fel de puternică cu aceea în favoarea calităţilor 
materiale (§ 123 mai sus). împotriva includerii acestor bunuri 
nu se poate formula nimic, cu excepţia unei simple posibilităţi. 

în final (3) este important să se insiste că, după cum s-a 
spus şi anterior, aceste virtuţi amestecate au o mare valoare 
practică, suplimentar faţă de cea pe care o posedă în sine sau 
ca un simplu mijloc. Acolo unde relele există într-adevăr, aşa 
cum într-adevăr există în această lume a noastră, faptul că ele 
sunt cunoscute şi evaluate corespunzător constituie o stare de 
fapt care are o valoare superioară ca întreg chiar faţă de 
aceeaşi evaluare a unor rele pur imaginare. Această stare de 
fapt, după cum s-a mai spus, nu este niciodată pozitiv bună în 
întregul ei; dar acolo unde răul, care reduce valoarea ei totală 
la cantităţi negative, există deja inevitabil, a obţine valoarea 
intrinsecă ce aparţine acesteia ca un întreg va duce evident la 
producerea unei stări de fapt mai bună decât dacă răul ar fi 
existat doar el însuşi, absolut separat de elementul bun din 
aceasta, care este identic cu aprecierea relelor imaginare, cât şi 
de orice consecinţe ulterioare pe care le-ar putea produce exis¬ 
tenţa lui. Situaţia este identică cu cea a pedepsei determinate 
de faptele comise. Dacă un rău deja există, este bine ca acesta 
să fie compătimit, urât sau îndurat, în conformitate cu natura 
lui; la fel cum poate fi bine ca unele rele să fie pedepsite. 
Bineînţeles, ca în toate situaţiile practice, se întâmplă deseori 
ca atingerea acestui bun să fie incomparabilă cu atingerea altu¬ 
ia, cu mult mai mare. Dar este important să se insiste că aici 
avem de-a face cu o valoare intrinsecă reală, care trebuie luată 
în consideraţie la aprecierea prezenţei în cantitate cât mai mare 
a valorii intrinseci, ceea ce explică întotdeauna datoria noastră 
de-a o produce. 

134 . Am ajuns acum la sfârşitul observaţiilor ce păreau 
cele mai importante cu privire la valoarea intrinsecă. Este evi¬ 
dent că pentru o soluţionare corectă a acestei probleme funda¬ 
mentale a eticii, câmpul de investigaţii rămâne încă larg des¬ 
chis, pe cât de larg, pe atât de dificil pe cât a fost cel atribuit 
eticii practice în capitolul precedent. Există tot atât de multe de 
spus referitor la ce rezultate sunt intrinsec bune, şi în ce 
măsură, cât şi referitor la ce rezultate sunt posibil de obţinut de 
către noi: ambele probleme impun - şi oferă prilejul pentru - o 
cercetare la fel de amănunţită. Multe din aprecierile de pe par¬ 
cursul acestui capitol vor părea, fără nici o îndoială, pur şi sim¬ 
plu arbitrare: şi trebuie să mărturisesc că unele din atribuirile 
de valoare intrinsecă, ce mie mi s-au părut adevărate, nu mani¬ 
festă acea simetrie şi sistematizare cerută de obicei de filozofi. 
Dar dacă asta va fi considerată o slăbiciune, cu respect vă rog 
să-mi permiteţi să subliniez că nu este. Nu avem nici un titlu în 
virtutea căruia să presupunem că adevărul în privinţa vreunui 
obiect de studiu oarecare trebuie să manifeste simetria pe care 
o dorim noi - sau (ca să utilizez vocabularul nespecializat) că 
acesta trebuie să posede vreo formă particulară de „unitate". A 
căuta „unitatea" şi „sistemul" pe seama adevărului nu este, 
consider eu, adevărata preocupare a filozofiei, oricât de uni¬ 
versală ar fi practica filozofilor. Şi că toate adevărurile cu 
privire la univers posedă, unul în raport cu altul, fel de fel de 
relaţii, care pot fi reunite sub denumirea de „unitate", nu se 
poate afirma în mod legitim decât după ce aceste relaţii au fost 
evidenţiate cu grijă şi după ce s-a descoperit care sunt acele 
adevăruri. în particular, nu avem nici un drept de a afirma că 
adevărurile etice sunt „unificate" în vreo manieră oarecare, 
particulară sau nu, decât în virtutea unei cercetări efectuate cu 
ajutorul metodei pe care am îndrăznit s-o urmez şi s-o ilustrez 
eu aici. Studiul eticii s-ar dovedi, fără îndoială, de departe mult 
mai simplu, iar rezultatele ar fi mult mai „sistematice" dacă, 
de exemplu, durerea ar fi un rău de exact aceeaşi intensitate cu 
bunătatea plăcerii; dar nu avem absolut nici un motiv să pre¬ 
supunem că universul este astfel încât asemenea adevăruri 
etice trebuie cu necesitate să manifeste acest gen de simetrie: 

nici un argument împotriva concluziei mele, că plăcerea şi 
durerea nu sunt corespondente în această manieră, nu poate 
avea vreo importanţă cât de mică, dacă nu pleacă de la exami¬ 
narea foarte atentă a exemplelor care m-au dus pe mine la for¬ 
mularea ei. Cu toate acestea, consider că rezultatele de pe par¬ 
cursul acestui capitol ar trebui considerate mai degrabă ca ilus¬ 
trând metoda care trebuie urmată pentru a răspunde la între¬ 
barea fundamentală a eticii, şi principiile care trebuie respec¬ 
tate, decât ca dând un răspuns corect la această întrebare. Că 
lucrurile intrinsec bune sau rele sunt multe şi diverse; că cele 
mai multe dintre ele sunt „unităţi organice 44 , în sensul particu¬ 
lar şi definit în care am utilizat eu acest termen; şi că singura 
cale de a decide asupra valorii lor intrinseci şi a măsurii aces¬ 
teia este diferenţierea atentă şi exactă a acelui lucru, despre 
care ne punem această întrebare, iar după aceea examinarea 
măsurii în care acesta posedă acea categorie unică „bine 44 : 
acestea sunt concluziile asupra adevărului cărora doresc să 
insist. Similar, în capitolul anterior, referitor la întrebarea „Ce 
ar trebui să facem? 44 am îndrăznit mai degrabă să demonstrez 
care este semnificaţia acestei întrebări, şi în consecinţă care 
sunt dificultăţile cărora trebuie să li se facă faţă răspunzând la 
ea, decât să demonstrez că vreun anume răspuns particular este 
adevărat. Şi că aceste două întrebări, având exact natura ce 
le-am atribuit-o eu, sunt întrebările la care este de datoria eticii 
să răspundă se poate considera ca fiind principalul rezultat al 
capitolelor precedente. Acestea stint întrebările al căror răs¬ 
puns a constituit întotdeauna principala preocupare a filozo¬ 
filor eticii, deşi aceştia nu au reuşit întotdeauna să recunoască 
exact care este această întrebare - care este acea caracteristică, 
acel predicat despre care afirmau că se ataşează lucrurilor. 
Practica de a întreba ce lucruri sunt virtuţi sau datorii, fără a 
face vreo diferenţiere între semnificaţia acestor termeni; prac¬ 
tica de a întreba ce ar trebui să existe aici şi acum, fără a face 
vreo distincţie dacă subiectul întrebării este un mijloc sau un 
scop - dacă asta se datorează doar calităţilor acelui lucru sau 
rezultatelor sale; căutarea unui unic criteriu de corectitudine, 
fără a sesiza că pentru a descoperi un criteriu, trebuie în primul 

rând să ştim ce lucruri sunt corecte sau greşite; şi neglijarea 
principiului „unităţilor organice 44 - aceste surse de eroare au 
fost până acum prezente la modul aproape universal în etică, 
îndrăzneala conştientă de a le evita pe toate, şi de aplica tutu¬ 
ror obiectelor raţionamentelor etice aceste două întrebări şi 
numai acestea două: Are acesta valoare intrinsecă? şi Este 
aceasta o cale spre cel mai bun lucru posibil? - această încer¬ 
care, atât cât ştiu eu, este absolut nouă; şi rezultatele acesteia, 
când sunt comparate cu cele uzuale ale filozofilor moralişti, 
sunt cu certitudine destul de surprinzătoare: că pentru bunul- 
simţ ele nu par chiar aşa de ciudate - am îndrăzneala să sper şi 
să cred. Eu cred că este extrem de mult de dorit ca munca 
dedicată de obicei obţinerii răspunsurilor la întrebări de genul 
dacă anumite „scopuri 44 sunt mai mult sau mai puţin „compre¬ 
hensive 44 sau mai mult sau mai puţin „consistente 44 unul faţă de 
altul - întrebări care, chiar şi atunci când li se poate da o sem¬ 
nificaţie precisă - ar trebui să fie dirijate spre investigarea 
separată a acestor două probleme clar formulate. 

135 . Principalul obiectiv al acestui capitol a fost de a 
defini în mare clasele de lucruri între care ne putem aştepta să 
găsim fie mari bunuri intrinseci, fie mari rele intrinseci; şi în 
mod deosebit să evidenţiez faptul că există o mare varietate de 
asemenea lucruri, şi că cele mai simple dintre ele sunt, cu o 
singură excepţie, întreguri de înaltă complexitate, compuse din 
părţi care, în sine, au valoare foarte mică, sau deloc. Toate 
implică conştientizarea unui obiect, care este el însuşi de obi¬ 
cei extrem de complex, şi aproape toate implică şi o atitudine 
emoţibnală faţă de obiectul respectiv; dar, deşi ele au anumite 
caracteristici comune, vasta diversitate a calităţilor în raport cu 
care diferă unul de altul este în egală măsură esenţială pentru 
valoarea lor: nici caracteristicile generice ale tuturor, nici cele 
specifice fiecăruia în parte, nu sunt nici mari bunuri, nici mari 
rele în sine; ele îşi datorează valoarea sau lipsa valorii, în 
fiecare caz, prezenţei ambelor clase. Dezbaterea mea se cen¬ 
trează pe cele trei mari clase (diviziuni), abordând respectiv 
(1) bunurile omogene, pure, (2) relele, şi (3) bunurile hetero- 
gene, impure. (1) Bunurile pure, omogene pot fr toate consi- 

derate ca constând din iubirea de lucruri frumoase sau de per¬ 
soane bune: dar numărul de bunuri diferite de acest gen este 
tot atât de mare ca numărul obiectelor frumoase, şi ele sunt de 
asemenea diferenţiate unul în raport cu celălalt de diferitele 
emoţii corespunzătoare diferitelor obiecte. Aceste bunuri sunt, 
fără nici o îndoială, bune, chiar şi dacă lucrurile sau persoanele 
iubite sunt imaginare; dar s-a afirmat că, dacă lucrurile sau 
obiectele sunt reale, sau se crede că sunt astfel, aceste două 
fapte împreună, când sunt combinate cu simpla iubire de cali¬ 
tăţile în cauză, constituie un întreg care este cu mult mai bun 
decât acea simplă iubire, având o valoare suplimentară absolut 
distinctă de cea care aparţine existenţei obiectului, chiar şi 
dacă obiectul respectiv este o persoană bună. în final s-a arătat 
că iubirea de calităţi mentale, în sine, nu pare să fie un bun aşa 
de valoros ca acela în care calităţi mentale şi materiale sunt 
luate împreună; şi că, în orice caz, un imens număr dintre cele 
mai bune lucruri sunt constituite din, sau includ, iubirea de 
calităţi materiale (113-123). (2) Marile rele trebuie conside¬ 
rate după cum cpnstau fie (a) din iubirea de ceea este rău sau 
urât, sau (b) din ura faţă de ceea ce este bun sau frumos, sau 
(c) din conştientizarea durerii. Astfel, conştientizarea durerii, 
deşi este un mare rău, este singura excepţie de la regula că 
toate marile bunuri şi marile rele implică atât o cunoaştere cât 
şi o emoţie îndreptată spre obiect (124-128). (3) Bunurile he- 
terogene, impure sunt acelea care includ unele elemente care 
sunt urâte sau rele. Pot fi considerate după cum constatau fie 
din ura faţă de ceea ce este urât sau din relele de la clasele (a) 
şi (b), sau din compasiunea în faţa durerii. Dar dacă ele includ 
un rău care există în realitate, nemeritele par întotdeauna să 
copleşească valoarea pozitivă pe care o posedă (129-133). 

Principalul meu subiect pe parcursul acestei lucrări este 
de a încerca să definesc mai precis cea mai importantă între¬ 
bare care, din câte îmi dau eu seama, este situată în chiar cen¬ 
trul atenţiei, în cadrul disputei referitoare la predicatul valorii 
- dacă acesta este sau nu un predicat „subiectiv 44 . Există trei 
principale cazuri în care această controversă este posibil să se 
manifeste. Ea poate apărea, mai întâi, în legătură cu con¬ 
ceptele de „corect 44 şi „greşit 44 şi conceptul strâns legat de 
acestea - „datorie 44 sau „ceea ce ar trebui făcut 44 . Poate apărea, 
în al doilea rând, legat de „bine 44 şi de „rău 44 , în acel sens al 
acestor cuvinte în care conceptele pe care le desemnează sunt, 
bineînţeles, absolut distincte de conceptele de „corect 44 şi 
„greşit 44 , dar în-care, cu toate acestea, nu se poate nega că etica 
trebuie cu necesitate să se ocupe de ele. Şi mai poate apărea, 
în cele din urmă, legat de anumite concepte estetice, cum ar fi 
„frumos 44 şi „urât 44 ; sau „bun 44 şi „rău 44 , în sensul în care aceste 
cuvinte se aplică lucrărilor de artă, şi în care, datorită acestui 
fapt, întrebarea ce este bine şi rău este o întrebare de estetică 
şi nu de etică. 

în toate cele trei cazuri există oameni care susţin că 
acele predicate aflate în discuţie sunt pur „subiective 44 , într-un 

1 Nota Editorului: Această lucrare a fost publicată pentru prima oară în 
1922, constituind capitolul VIII (pag. 253 - 275) al selecţiei din lucrările 
sale filozofice pe care Moore a publicat-o sub titlul Philosophical Studies 
(Kegan Paul, Trench, Trubner & Co., London). Această carte a fost publi¬ 
cată ca o contribuţie la „International Library of Philosophy, Psychology and 
Scientific Method" (Biblioteca Internaţională de Filozofie, Psihologie şi 
Metode Ştiinţifice - N.T.) căreia C. K. Ogden i-a fost fondator şi editor 
general. în prefaţa sa la Philosophical Studies , Moore afirmă implicit că 
lucrarea a fost scrisă cândva înainte de 1922, în perioada 1914-1917. Aici 
este reprodusă cu permisiunea editurii Routhledge Publishers şi a domnului 
Timothy Moore. 

sens care poate fi, cred eu, destul de uşor şi de corect definit. 
Nu am de gând sâ încerc aici să dau o definiţie absolut exactă a 
sensului în cauză; dar, cum termenul „subiectiv" este atât de 
disperant de ambiguu, ar fi mai bine să încerc să arăt, în mare, 
care este sensul la care mă gândesc eu. Să luăm, de exemplu, 
cuvântul „frumos". Există un sens al cuvântului „subiectiv" 
astfel încât a spune că „frumos" desemnează un predicat su¬ 
biectiv, o noţiune subiectivă înseamnă, în mare, că orice afir¬ 
maţie de forma „Acest lucru este frumos" exprimă doar o 
aserţiune psihologică, în sensul că un anume individ particular, 
sau o clasă de indivizi, fie au, fie, în anumite condiţii, ar putea 
avea o anume atitudine mentală faţă de lucrul în cauză. Şi ce 
înţeleg eu prin „a avea o anumită atitudine mentală" faţă de un 
lucru se poate explica cel mai bine spunând că a dori un lucru 
înseamnă a avea un anume gen de atitudine mentală faţă de el, 
a fi mulţumit de el înseamnă a avea o atitudine, a vrea ceva de 
la el înseamnă a mai avea încă o atitudine; şi pe scurt că a avea 
orice gen de sentimente sau emoţii faţă de acesta înseamnă a 
avea o anumită atitudine mentală faţă de el - una diferită în 
fiecare caz în parte. Astfel, oricine susţine că atunci când 
spunem că un lucru este frumos, ceea ce noi înţelegem prin 
asta este că noi înşine sau o clasă particulară de oameni, într- 
adevăr, au permanent, sau, în anumite condiţii, ar avea un 
anume sentiment faţă de lucrul în cauză, se situează pe o po¬ 
ziţie „subiectivă" în raport cu frumuseţea. 

Dar, în toate trei cazurile, există de asemenea destul de 
mulţi oameni care susţin că acele predicate (noţiuni) aflate în 
discuţie nu sunt, în acest sens, „subiective"; şi eu cred că cei ce 
susţin asta sunt capabili să argumenteze ca şi cum poziţia pe 
care se situează dânşii şi pe care doresc să o afirme, în opoziţie 
cu cea anterioară, constă pur şi simplu din a susţine contrarul 
acesteia - în a susţine, adică, faptul că acele predicate (noţiuni) 
în cauză sunt „obiective", unde „obiectiv" nu înseamnă nimic 
altceva decât pur şi simplu „nu subiectiv". Dar de fapt eu cred 
că doar rareori aşa stau lucrurile. în cazul bunătăţii şi al fru¬ 
museţii, ceea ce aceşti oameni sunt atât de nerăbdători să 

afirme nu este, în nici un caz, doar că aceste concepte sunt 
obiective, ci că, în afară de faptul că sunt obiective, ele sunt şi, 
într-un sens pe care voi încerca să-l explic, genuri de valoare 
„intrinsecă 44 . Aceasta este convingerea - convingerea că bună¬ 
tatea şi frumuseţea sunt genuri de valoare intrinsecă - ce con¬ 
stituie, cred eu, cea mai puternică motivaţie a obiecţiilor lor 
manifestate faţă de concepţiile subiective. Şi într-adevăr, când 
cercetătorii vorbesc de „obiectivitatea 44 acestor concepţii, ceea 
ce au în vedere prin asta, cred eu, este întotdeauna o construc¬ 
ţie conceptuală care nu are propriu-zis dreptul să fie numită 
„obiectivitate 44 , din moment ce include ca o parte esenţială 
această altă caracteristică, pe care propun să o numim a avea 
un gen de valoare „intrinsecă 44 . 

Adevărul este, cred eu, că deşi, din propoziţia că un gen 
particular de valoare este „intrinsec 44 decurge că aceasta tre¬ 
buie să fie „obiectivă 44 , implicaţia reciprocă nu este, în nici un 
caz, valabilă, ci dimpotrivă, sunt deosebit de uşor de conceput 
teorii, de exemplu despre „bunătate 44 , conform cărora bună¬ 
tatea poate fi, în cel mai strict sens, „obiectivă 44 , fără ca totuşi 
să fie „intrinsecă 44 . De aceea, există o foarte importantă dife¬ 
renţă între conceptul de „obiectivitate 44 şi ceea ce eu voi numi 
„interioritate 44 ; dat totuşi, dacă nu greşesc eu, atunci când oa¬ 
menii vorbesc despre „obiectivitatea 44 oricărui gen de valoare, 
aproape întotdeauna fac confuzie între cele două noţiuni ante¬ 
rioare, datorită faptului că cei mai mulţi dintre cei ce neagă 
„interioritatea 44 unui gen de valoare dat, îi afirmă de asemenea 
„subiectivitatea 44 . Cât de mare este această diferenţă, cât şi că 
este un fapt clar că cei ce susţin „obiectivitatea 44 bunătăţii în¬ 
ţeleg prin asta, de regulă, nu simpla „obiectivitate 44 ci şi „inte¬ 
rioritatea 44 , se poate pune cel mai bine în evidenţă prin exami¬ 
narea unui exemplu de teorie în conformitate cu care bunătatea 
ar fi obiectivă, dar nu ar fi intrinsecă. 

Să presupunem că se susţine, de exemplu, că ceea ce se 
înţelege prin a spune că un tip A de fiinţă umană este „mai 
bun 44 decât un alt tip B este că pur şi simplu evoluţia, pe par¬ 
cursul ei, tinde să mărească numărul indivizilor de tip A şi să 
reducă numărul celor de tip B. Un asemenea punct de vedere a 

fost, de fapt, deseori sugerat, chiar dacă nu a fost enunţat exact 
în această formă; el se reduce la sugestia familiară că „*mai 
bun“ înseamnă „mai bine dotat pentru supravieţuire 44 . Evident, 
„mai bun 44 , în această interpretare a semnificaţiei sale, nu este, 
în nici un sens posibil, o construcţie conceptuală „subiectivă 44 : 
concepţia de apartenenţă la un tip ce tinde să fie favorizat de 
lupta pentru %existenţă mai mult decât un altul este pe cât de 
„obiectivă 44 poate să fie o concepţie. Dar, dacă nu greşesc eu, 
toţi acei care obiectează faţă de un punct de vedere „subiectiv 44 
asupra „bunătăţii 44 , şi insistă asupra „obiectivităţii 44 sale, vor 
obiecta la fel de puternic în faţa acestei interpretări a semnifi¬ 
caţiei sale ca în cazul oricărei alte interpretări „subiective 44 . De 
aceea, este evident că ceea ce sunt dânşii într-adevăr nerăbdă¬ 
tori să afirme nu este doar că bunătatea este „obiectivă 44 , din 
moment ce aici obiectează în faţa unei teorii pur „obiective 44 ,; 
ci altceva. Şi acest altceva este, cu certitudine, cred eu, exact 
faptul că aceasta este „intrinsecă 44 - o caracteristică ce este tot 
atât de incompatibilă cu interpretarea obiectivă evoluţionistă 
pe cât este de incompatibilă cu orice interpretare subiectivă. 
Deoarece dacă spui că a numi un tip A „mai bun 44 decât un tip 
B înseamnă pur şi simplu că acesta este mai favorizat în lupta 
pentru existenţă, rezultă că a fi „mai bun 44 este un predicat care 
nu depinde exclusiv de natura intrinsecă a lui A, respectiv B. 
Dimpotrivă, deşi aici şi acum A poate fi mai favorizat decât B, 
este evident că în alte circumstanţe, sau în cadrul unor alte legi 
ale naturii, exact acelaşi tip B poate fi mai favorizat decât A, 
astfel încât exact acelaşi tip care, în cadrul unor anumite cir¬ 
cumstanţe, este mai bun decât B ar fi, în cadrul altor circum¬ 
stanţe, mai rău. Aici, deci, avem un caz în care o interpretare a 
„bunătăţii 44 care o face „obiectivă 44 este incompatibilă cu capa¬ 
citatea acesteia de a fi „intrinsecă 44 . Şi este exact acest fapt - 
faptul că în orice interpretare „subiectivă 44 , un gen de lucru dat 
care, în anumite circumstanţe, este niai bun decât un altul, 
poate fi, în alte circumstanţe, mai rău - ceea ce constitue, din 
câte îmi pot da eu sgama, obiecţia fundamentală faţă de orice 
interpretare subiectivă. De aceea, evident, a enunţa această 
obiecţie spunând că bunătatea este „obiectivă 44 este foarte 

incorect; din moment ce bunătatea poate fi foarte bine „obiec- 
tivă“ şi totuşi să nu posede chiar acea caracteristică despre 
care se doreşte în esenţă să se spună că o are. 

De aceea, în cazul „bunătăţii* 4 etice şi estetice, eu cred că 
cei care militează în favoarea „obiectivităţii 44 acestor concepte 
nu doresc în realitate să susţină câtuşi de puţin simpla „obiec¬ 
tivitate 44 ci, în principal şi în esenţă, faptul că adestea sunt un 
gen de valoare intrinsecă. Dar în cazul lui „corect 44 şi „greşit 44 
şi „datorie 44 nu se mai poate spune acelaşi lucru, deoarece 
mulţi dintre cei care obiectează faţă de opinia că aceste con¬ 
cepte sunt „subiective 44 nu susţin şi faptul că acestea sunt 
„intrinseci 44 . De aceea, nu putem spune că cei ce militează pen¬ 
tru „obiectivitatea 44 conceptelor de corect şi greşit au într-ade- 
văr în vedere, în primul rând, faptul că aceste concepte sunt 
intrinseci, dar putem spune, cred eu, că ceea ce au dânşii în 
vedere - la fel de puţin în acest caz ca şi în cel anterior - nu 
este, cu siguranţă, „obiectivitatea 44 ; din moment ce aici, ca şi 
acolo, ar fi posibil să găseşti puncte de vedere certe, care să fie 
„obiective 44 în toate sensurile imaginabile, în faţa cărora ei ar 
obiecta la fel de puternic ca în faţa oricărei opinii subiective. 
Şi deşi ceea ce se înţelege prin obiectivitate în acest caz nu 
este faptul că „corect 44 şi „greşit 44 sunt, ele însele, „intrinseci 44 , 
ceea ce se înţelege, cred eu, şi în acest caz, este că ele au o 
relaţie directă şi fixă cu un gen de valoare care este „intrinsec 44 . 
Exact această relaţie fixă cu un gen de valoare intrinsecă, din 
câte îmi pot eu da seama, este ceea ce-i dă lui „corect“şi 
„greşit 44 acel gen de grad de întemeiere şi de imparţialitate care 
se simte că îl posedă de fapt, şi care este ceea ce oar \ au în 
vedere când vorbesc despre „obiectivitatea 44 lor Iz aceea, şi în 
acest caz, a vorbi despre caracteristica numită „< >iectivitate“ 
reprezintă o inadecvare tot atât de mare ca în toate celelalte 
cazuri; din moment ce este o caracteristică ce, deşi incc , 'ti- 
bilă cu orice gen de „subiectivitate 44 , este de asemenea incom¬ 
patibilă, din aceleaşi motive, cu multe genuri de „obiectivi¬ 
tate 44 . 




CONCEPTUL DE VALOARE INTRINSECĂ 


367 


Pentru aceste motive cred eu că acei care militează în 
favoarea „ebiectivităţii“ anumitor genuri de valoare, sau pen¬ 
tru „obiectivitatea 14 aprecierilor legate de valoare, nu au în 
vedere în mod uzual câtuşi de puţin chiar adevărata „obiectivi¬ 
tate 11 , ci, fie faptul că genurile de valoare în discuţie sunt ele 
însele „intrinseci 11 , fie faptul că ele au o relaţie fixă cu genuri 
de valoare care posedă această caracteristică. Conceptul asu¬ 
pra căruia ei doresc într-adevăr să atragă atenţia nu este cel de 
„valoare obiectivă 11 ci cel de „valoare intrinsecă 11 , cu toate că 
le confundă pe cele două între ele. Şi eu cred că aşa stau lu¬ 
crurile într-o măsură considerabilă, nu numai în cazul apărăto¬ 
rilor aşa-zisei „obiectivităţi 11 , ci şi în cazul oponenţilor aces¬ 
teia. Mulţi dintre cei care susţin cu hotărâre (şi sunt mulţi cei 
care fac asta) că toate genurile de valoare sunt cu siguranţă, 
„subiectiv 11 , obiectul unui aşa-zis punct de vedere „obiectiv 11 , 
fac asta nu atât deoarece acesta este obiectiv, cât pentru că 
acesta nu este naturalist sau pozitivist - o caracteristică ce 
decurge natural din afirmaţia că valoarea este intrinsecă, dar 
care nu decurge din simplul fapt că ea este „obiectivă 11 . în faţa 
unui punct de vedere care este în acelaşi timp atât „naturalist 11 
sau „pozitivist 11 şi de asemenea „obiectiv 11 , cum este teoria 
evoluţionistă pe care tocmai am schiţat-o anterior, ei nu resimt 
câtuşi de puţin acelaşi gen de nemulţumire, sau în acelaşi grad, 
ca în faţa aşa-ziselor teorii „obiective 11 . Cu privire la aşa-zisele 
teorii „obiective 11 dânşii sunt capabili să simtă nu numai că ele 
sunt false, ci şi că în ele este implicat un gen de falsitate 
extrem de dăunător - transformarea într-o entitate „metafizi¬ 
că 11 a ceea ce în realitate este susceptibil de explicaţii simple, 
naturaliste. Dânşii simt că a susţine un asemenea punct de 
vedere nu înseamnă numai a face o greşeală, ci a face o gre¬ 
şeală superstiţioasă. Ei resimt acelaşi gen de nemulţumire faţă 
de cei care susţin asemenea opinii cu cel pe care-1 resimt faţă 
de cei pe care noi îi considerăm ca mari superstiţioşi, şi care 
sunt catalogaţi de anumite persoane ca „metafizicieni 11 . De 
aceea, lucrul împotriva căruia dânşii obiectează nu este pur şi 
simplu punctul de vedere conform căruia aceste construcţii 
conceptuale sunt „obiective 11 ci altceva - ceva ce nu decurge 

din afirmaţia că ele sunt „obiective 44 , dar care într-adevăr de¬ 
curge din afirmaţia că ele sunt „intrinseci 44 . 

De aceea; în disputele referitoare la faptul că anumite 
genuri particulare de valoare sunt sau nu „subiective 44 , eu cred 
că ceea ce se consideră de fapt important, aproape întotdeauna 
de către una dintre părţi, şi adeseori chiar de amândouă, la 
urma urmei, nu este chestiunea „subiectiv 44 - „non-subiectiv 44 
ci, de fapt, chestiunea „intrinsec 44 - „non-intrinsec“. Şi nu 
numai că acest fapt este resimţit ca fiind cea mai importantă 
chestiune în dispută; eu unul cred că aşa şi este. Deoarece im¬ 
portanţa care trebuie acordată opiniei noastre despre Univers, 
conform căreia noi susţinem că anumite genuri de valoare sunt 
„intrinseci 44 şi altele nu, este cu mult mai mare decât tot ce ar 
putea decurge din simpla diferenţă între punctele de vedere 
referitoare la faptul că unele din aceste genuri sunt „non- 
subiective 44 sau sunt toate, fără excepţie, „subiective 44 . A sus¬ 
ţine că orice gen de valori este „intrinsec 44 , antrenează după 
sine admiterea existenţei unui gen de categorii extrem de dife¬ 
rite de tot ce s-a admis până acum, şi probabil unic; pe când 
faptul că există predicate „obiective 44 şi „subiective 44 este, în 
orice caz, o certitudine. 

Dar acum ce este această „interioritate 44 de care am po¬ 
menit eu? Ce se înţelege prin a spune referitor la un gen de 
valoare că este „intrinsecă 44 ? Vorbind în mare, ceea ce se înţe¬ 
lege prin asta este, cred eu, ceva destul de simplu; şi oricine o 
va recunoaşte imediat ca o noţiune constant prezentă în minţile 
oamenilor; dar vreau să mă ocup de ea ceva mai pe larg, 
deoarece până acum nu am cunoştinţă să fi fost definită şi ex¬ 
plicată expres în vreun loc, şi deoarece, deşi este foarte simplă 
şi fundamentală, sarcina de a o defini cu precizie nu este deloc 
uşoară, implicând nişte dificultăţi pe care, trebuie să mărturi¬ 
sesc, nu ştiu cum să le rezolv. 

Ideea principală am enunţat-o deja incidental, vorbind de 
interpretarea evoluţionistă a „bunătăţii 44 , conform căreia, după 
cum am spus, bunătatea ar fi „obiectivă 44 , dar nu ar fi „intrin¬ 
secă 44 . Am făcut acolo uz de aserţiunea că „mai bine 44 , în spiri¬ 
tul acelei definiţii, nu ar fi „intrinsec 44 , aserţiunea că problema 

dacă un tip de fiinţă A este mai bun decât un altul, B, nu 
depinde exclusiv de natura intrinsecă a lui A, respectiv B, ci de 
circumstanţe şi de legile naturii. Şi consider că această frază va 
sugera, de fapt, oricui, exact ceea ce înţeleg eu prin valoare 
„intrinsecă 44 . Putem, în fond, da următoarea definiţie. A spune 
că un gen de valoare este „ intrinsecă“ înseamnă doar că 
problema dacă un lucru o posedă - şi în ce măsură o posedă - 
depinde exclusiv de natura intrinsecă a lucrului în cauză. 

Dar deşi această definiţie transmite, consider eu, exact 
ceea ce înţeleg eu prin asta, vreau să insist asupra semnificaţiei 
ei, parte deoarece construcţia conceptuală de „diferit ca natură 
intrinsecă 44 , pe care eu o consider ca fiind de importanţă funda¬ 
mentală, este susceptibilă de a fi confundată cu alte construcţii 
conceptuale, şi parte deoarece definiţia implică noţiuni pe care 
nu ştiu cum să le definesc cu exactitate. 

Când eu spun, referitor la orice gen particular de valoare, 
că problema dacă, şi în ce măsură, este el posedat de ceva, 
depinde exclusiv de natura intrinsecă a lucrului în cauză, in¬ 
tenţia mea este de a spune simultan două lucruri diferite. 
Doresc să spun (1) că este imposibil, pentru ceea ce este în 
sens strict unul şi acelaşi lucru, să posede acel gen de valoare 
la un moment dat, sau în anumite condiţii date, şi să nu-1 mai 
posede la un alt moment dat; şi că este la fel de imposibil să îl 
posede într-o anumită măsură la un moment dat, sau în anu¬ 
mite condiţii date, şi să-l posede într-o altă măsură la un alt 
moment dat, sau în alte condiţii date. Eu cred că asta este, evi¬ 
dent, parte din ceea ce se înţelege normal prin a spune că pro¬ 
blema dacă şi în ce măsură un lucru posedă genul de valoare în 
discuţie depinde întotdeauna exclusiv de natura intrinsecă a 
acelui lucru. Deoarece, dacă x şi y au valori intrinseci diferite 
doar în cazul în care natura lor intrinsecă este diferită, rezultă 
că unul şi acelaşi lucru trebuie întotdeauna să aibă aceeaşi va¬ 
loare intrinsecă. Aceasta, deci, este parte din ceea ce se înţe¬ 
lege prin afirmaţia iniţială; şi în legătură cu această parte cred 
că nu mai este nimic de adăugat, exceptând faptul că doresc să 
atrag atenţia asupra unui lucru, anume că am făcut implicit uz 
de un concept, pe care-1 vom vedea utilizat şi pe parcursul 

celeilalte părţi, şi care ridică aceleaşi dificultăţi în ambele 
cazuri - mă refer la conceptul exprimat prin cuvântul „imposi- 
bil“. (2) A doua parte a semnificaţiei acestei afirmaţii este că, 
dacă un lucru dat posedă orice gen de valoare intrinsecă într-o 
anumită măsură, atunci nu numai că acel lucru trebuie să o 
posede, în orice circumstanţe, în aceeaşi măsură, dar totodată 
orice lucru exact asemenea lui trebuie, în orice circumstanţe, 
să o posede în exact aceeaşi măsură. Sau, formulând în formă 
negativă corespondentă: Este imposibil ca dintre două lucruri 
exact similare unul să o posede şi altul nu, sau că unul să o 
posede într-o anumită măsură şi celălalt în alta. 

Eu cred că şi această a doua propoziţie este cât se poate 
de normal avută în vedere atunci când se spune'că genul de 
valoare în cauză depinde exclusiv de natura intrinsecă a lucru¬ 
lui care o posedă. Deoarece normal ar trebui să spunem despre 
două lucruri care sunt exact asemănătoare intrinsec, în ciuda 
faptului că sunt două, că ele posedă aceeaşi natură intrinsecă. 
Dar este important să atragem atenţia în mod expres asupra 
faptului că ceea ce înţeleg eu prin expresia „a avea o natură 
intrinsecă diferită* 4 este echivalent cu „nu exact asemenea**, 
deoarece aici există riscul confuziei între acest concept şi un 
altul. Aceasta se întâmplă astfel. Este normal şi natural să pre¬ 
supui că fraza „a avea o natură intrinsecă diferită** este echiva¬ 
lentă cu fraza „diferită intrinsec**, sau cu „a avea proprietăţi 
intrinseci diferite**. Dar, dacă chiar vom face această identifi¬ 
care, există riscul unei confuzii. Deoarece este evident că 
există un sens în care, când lucrurile sunt exact asefhănătoare, 
trebuie să fie „intrinsec diferite** şi să aibă proprietăţi intrinseci 
diferite, pur şi simplu deoarece sunt două. De exemplu, două 
pete de culoare pot fi exact asemănătoare, în ciuda faptului că 
fiecare posedă un constituent pe care cealaltă nu-1 posedă, cu 
condiţia doar ca cei doi constituenţi ai lor să fie exact ase¬ 
mănători. Şi totuşi, într-un anume sens, este evident că faptul 
că fiecare dintre ele are un anume constituent, pe care cealaltă 
nu-1 are, constituie, într-adevăr, o diferenţă intrinsecă între ele, 
şi implică faptul că fiecare are o proprietate intrinsecă pe care 
cealaltă nu o are. Şi chiar în cazul în care cele două lucruri în 




CONCEPTUL DE VALOARE INTRINSECĂ 


371 


cauză sunt simple, simplul fapt că ele sunt numeric diferite, 
constituie, într-adevăr, într-un sens, o diferenţă intrinsecă între 
ele, şi fiecare va avea cel puţin o proprietate intrinsecă pe care 
celălalt nu o are - anume aceea de a fi identic cu el însuşi. De 
aceea este evident că frazeleintrinsec diferite 44 şi „a avea pro¬ 
prietăţi intrinseci diferite 44 sunt ambigue. Ele pot fi utilizate 
într-un astfel de sens încât a spune despre două lucruri că sunt 
intrinsec diferite sau că au proprietăţi intrinseci diferite nu 
implică faptul că ele nu sunt exact asemănătoare, ci doar că ele 
sunt numeric diferite. Sau pot fi utilizate într-un sens în care 
două lucruri pot fi considerate ca fiind intrinsec diferite, sau ca 
având proprietăţi intrinseci diferite, numai când ele nu sunt 
exact asemănătoare. De aceea, este extrem de important să in¬ 
sist asupra faptului că atunci când spun: Două lucruri pot fi di¬ 
ferite ca valoare intrinsecă numai dacă ele au naturi intrinseci 
diferite, eu utilizez expresia „a avea o natură intrinsecă dife¬ 
rită 44 în acest al doilea sens, şi nu în primul: - într-un sens în 
care simplul fapt că două lucruri sunt două, sau diferite nume¬ 
ric, nu implică faptul că ele au o natură intrinsecă diferită, dar 
în care ele pot fi considerate ca având o natură intrinsecă dife¬ 
rită doar dacă, în afară de a fi diferite numeric, nu sunt exact 
asemănătoare. 

Dar imediat ce se explică asta apare un alt risc de con¬ 
fuzie, datorită faptului că atunci când oamenii fac distincţie 
între simpla diferenţă numerică şi un gen de valoare intrinsecă, 
şi care nu este numai o diferenţă numerică, ei sunt predispuşi 
la a o identifica pe aceasta din urmă cu o diferenţă calitativă. 
De aceea s-ar putea considera cu multă uşurinţă că prin „dife¬ 
renţă de natură intrinsecă 44 eu înţeleg „diferenţă de calitate 44 . 
Dar această identificare a diferenţei de calitate cu diferenţa de 
natură intrinsecă ar fi de asemenea o eroare. Este adevărat că 
ceea ce se înţelege de obicei prin diferenţă de calitate, în sens 
strict, este întotdeauna o diferenţă de natură intrinsecă: două 
lucruri nu pot fi diferite calitativ fără a fi diferite ca natură 
intrinsecă; şi acest fapt este unul din cele mai importante 
legate de diferenţa de calitate. Dar reciproca nu este, în nici un 
caz, valabilă: deşi două lucruri nu pot fi diferite calitativ fără a 

fi diferite ca natură intrinsecă, ele pot fi diferite ca natură 
intrinsecă fără a fi diferite calitativ; sau, într-o altă formulare, 
diferenţa calitativă este doar un aspect al diferenţei de natură 
intrinsecă. Că aşa stau lucrurile rezultă din faptul că, după cum 
am explicat, eu utilizez fraza „diferit ca natură intrinsecă 44 în 
calitate de echivalent pentru „nu exact asemenea 44 : deoarece 
este clar că două lucruri pot să nu fie exact asemănătoare, în 
ciuda faptului că ele nu diferă calitativ, de exemplu dacă sin¬ 
gura diferenţă dintre ele se referă la măsura în care ele posedă 
o anumită calitate pe care o au. Nimeni nu ar putea spune că 
un sunet foarte puternic este exact asemănător cu unul foarte 
slab, chiar dacă ele sunt exact asemănătoare calitativ; şi totuşi 
este clar că există un anume sens în care natura lor intrinsecă 
este diferită. Fie şi pentru acest unic motiv simpla diferenţă 
calitativă nu poate fi identificată cu diferenţa de natură intrin¬ 
secă. Şi totuşi mai sunt şi alte motive. Diferenţa de dimen¬ 
siune, de exemplu, poate fi o diferenţă de natură intrinsecă, în 
sensul pe care îl am eu în vedere, dar cu greu poate fi numită 
diferenţă de calitate. Sau să luăm cazul unei diferenţe cum este 
diferenţa dintre două modele constând din faptul că unul este 
un cerc galben cu un punct roşu în mijloc, iar celălalt dintr-un 
cerc galben cu un punct albastru în mijloc. Această diferenţă 
poate că, în mare, s-ar putea numi diferenţă de calitate; dar 
evident că ar fi mai exact să o numim o diferenţă ce constă din 
faptul că un model are un constituent care este diferit calitativ 
de oricare din cei ai celuilalt; şi diferenţa dintre a fi diferit ca¬ 
litativ şi a avea constituenţi diferiţi calitativ este importantă 
atât pentru că ultima nu poate fi definită decât în termenii celei 
dintâi, cât şi deoarece este posibil ca lucruri simple să difere 
între ele în primul mod, pe când lucrurile complexe nu pot fi 
diferite între ele decât în cel de-al doilea mod. 

Sper că aceasta este suficient pentru a clarifica complet 
ce reprezintă exact construcţia conceptuală pe care-o exprim 
eu făcând apel la fraza „diferit în natură intrinsecă 44 . Punctele 
importante sunt (1) că este un gen de diferenţă care nu există 
între două lucruri când acestea nu sunt diferite decât din punct 
de vedere numeric, ci numai când, în afară de a fi diferite 

numeric, ele mai sunt şi „nu exact asemănătoare 4 *, şi (2) că 
aceasta nu este identică cu diferenţa de calitate; deşi diferenţa 
de calitate este un caz particular al acesteia. Construcţia con¬ 
ceptuală mie mi se pare extrem de importantă şi fundamentală, 
deşi, din câte îmi pot eu da seama, nu are o denumire simplă şi 
lipsită de ambiguităţi: şi acesta este motivul pentru care m-am 
ocupat de el atât de pe larg. „Nu exact asemenea 44 este o cale 
mai puţin ambiguă de a-1 exprima; dar are dezavantajul că 
arată ca şi cum asemănarea exactă ar fi ideea fundamentală din 
care a derivat, pe când eu cred că situaţia este exact contrară. 
Pentru acest motiv eu cred că este, poate, mai bine să menţi¬ 
nem formularea destul de amplă „diferit ca natură intrinsecă 44 . 

Atât despre problema a ceea ce se înţelege prin a spune 
despre două lucruri că sunt „diferite ca natură intrinsecă 44 . Să 
revenim acum la problema mult mai dificilă referitoare la ce se 
înţelege prin cuvintele „imposibil 44 şi „necesar 44 în afirmaţia: 
Un gen de valoare este intrinsec dacă şi numai dacă este 
imposibil ca x şi y să aibă valoare diferită de acel gen, dacă nu 
diferă ca natură intrinsecă; şi în afirmaţia echivalentă: Un gen 
de valoare este intrinsec dacă şi numai dacă atunci când ceva îl 
posedă, acel lucru sau oricare altul exact asemănător lui este 
necesar sau trebuie întotdeauna, în orice condiţii, să o posede 
în exact aceeaşi măsură. 

în ceea ce priveşte semnificaţia acestei necesităţi şi a 
acestei imposibilităţi, putem începe prin a lămuri două 
aspecte. 

(1) Se afirmă uneori, şi cu o oarecare plauzibilitate, că 
ceea ce înţelegem noi prin a spune că este posibil ca un lucru 
care posedă o anumită categorie F să posede o altă categorie G 
este, cel puţin uneori, pur şi simplu că unele lucruri care 
posedă F posedă, de fapt, şi G. Şi dacă vom da acest înţeles 
cuvântului „posibil 44 , semnificaţia corespondentă a afirmaţiei 
este imposibil ca un lucru care posedă F să posede G va fi doar 
că: Lucrurile care posedă F nu posedă niciodată G. Atunci, 
dacă înţelegem „imposibil 44 în acest sens, condiţia de „interio- 
ritate 44 a unui gen de valoare, pe care am enunţat-o spunând că 
dacă un gen de valoare este să fie „intrinsec 44 trebuie să fie 

imposibil ca două lucrtiri sâ îl posede în măsură diferită, dacă 
sunt exact asemănătoare unul cu altul, se va reduce doar la a 
spune că nu există două lucruri care sunt exact asemănătoare 
unul cu altul şi care să posede o „interioritate“ vreodată în 
măsură diferită. Rezultă că, dacă asta ar fi toată semnificaţia, 
această condiţie ar fi satisfăcută dacă ar fi doar adevărat (şi din 
tot ce ştiu eu s-ar putea să fie) că, în cazul tuturor lucrurilor 
care posedă vreun gen particular de valoare intrinsecă, se în¬ 
tâmplă să nu mai fie absolut nimic altceva. în Univers exact 
asemănător cu vreunul dintre ele; deoarece dacă aşa ar sta 
lucrurile, ar rezulta, evident, că nu există două lucruri exact 
asemănătoare care să posede, de fapt, genul de valoare în dis¬ 
cuţie în măsură diferită, pentru simplul motiv că orice lucru 
care o posedă în vreun fel ar fi unic, în sensul că nu mai există 
nimic exact asemănător cu el. De aceea, dacă asta ar fi tot ce se 
înţelege, am putea proba că orice gen de valoare satisface 
această condiţie, pur şi simplu dovedind că nu a existat şi nu 
va exista niciodată ceva exact asemănător cu vreunul din 
lucrurile care o posedă: şi aserţiunea noastră că aceasta satis¬ 
face această condiţie nu va fi nimic altceva decât o banală ge¬ 
neralizare empirică. Mai mult, dacă asta ar fi tot ce se înţelege, 
este evident că, în nici un caz, nu este sigur că acele predicate 
care sunt pur subiective nu ar putea să satisfacă această 
condiţie; din moment ce aceasta ar putea fi satisfăcută de orice 
predicat subiectiv despre care întâmplător este adevărat că 
orice lucru care îl posedă este, în fond, unic - că nu mai există 
nimic exact asemenea cu el; şi din câte ştiu eu pot exista multe 
predicate subiective în legătură cu care acest lucru este ade¬ 
vărat. De aceea, abia dacă mai este necesar de spus că eu nu 
utilizez cuvântul „imposibil" în acest sens. Când eu spun că un 
gen de valoare, pentru a fi intrinsec, trebuie să satisfacă con¬ 
diţia că trebuie să fie imposibil ca două lucruri exact asemănă¬ 
toare să îl posede în măsură diferită, eu nu înţeleg prin această 
condiţie orice lucru pe care se poate demonstra că-1 satisface 
un gen de valoare, doar prin simpla constatare empirică cum 
că nu mai există nimic exact asemănător cu vreunul dintre 
lucrurile care o posedă. Bineînţeles, este o parte esenţială a 

semnificaţiei pe care o am eu în vedere faptul că trebuie să fim 
capabili să spunem nu numai că nu există două ltRruri exact 
similare care să o posede, de fapt, în măsură diferită, ci şi că, 
dacă au existat sau vor exista vreodată orice lucruri exact simi¬ 
lare unuia care o posedă, chiar dacă, de fapt, nu a existat şi nu 
va exista niciodată un asemenea lucru, acel lucru ar fi posedat 
sau va poseda genul de valoare în discuţie în exact aceeaşi mă¬ 
sură. Este esenţial pentru această semnificaţie a cuvântului „im¬ 
posibil 44 faptul că ea ne îndreptăţeşte să afirmăm că aşa ar sta 
lucrurile, în cadrul unor circumstanţe care n-au existat şi nici 
nu vor exista vreodată; şi pare să fie evident că nici o simplă 
generalizare empirică nu ne poate îndreptăţi să facem aşa ceva. 

Dar (2) a spune că eu nu utilizez cuvântul „necesitate 44 cu 
această primă semnificaţie nu este, în nici un caz, suficient 
pentru a explica ce am eu în vedere prin asta. Deoarece este 
cert că în aparenţă legile cauzalităţii (deşi faptul nu este lipsit 
de controverse) într-adevăr ne îndreptăţesc să facem afirmaţii 
chiar de genul celor pe care simple generalizări empirice nu ne 
dau dreptul să le facem. în virtutea unei legi de cauzalitate se 
pare că într-adevăr suntem îndreptăţiţi să afirmăm un lucru de 
genul că, dacă un lucru dat a avut sau va avea o proprietate F, 
pe care nu a avut-o sau pe care nu o va avea, ar fi avut sau va 
avea şi o altă proprietate G. Şi de aceea s-ar putea considera că 
genul de „necesitate 44 şi de „imposibilitate 44 de care vorbesc eu 
este exact acest gen de cauzalitate, de „necesitate 44 şi de „im¬ 
posibilitate 44 . De aceea este important să insist asupra faptului 
că eu nu am în vedere nici acest gen. Dacă asta ar fi tot ce am 
eu în vedere, nu ar fi, din nou, în nici un caz, evident că acele 
predicate (noţiuni) pur subiective nu pot satisface cea de-a 
doua condiţie a noastră. De exemplu, din câte ştiu eu, se poate 
să fie adevărat că există legi cauzale care ne asigură că, în 
cazul oricărui lucru care este „frumos 44 , orice alt lucru exact 
asemănător cu vreunul din aceste lucruri, din acest Univers, 
activează un gen particular de sentimente în oricine căruia îi 
este prezentat într-un anume mod particular: şi dacă aşa ar sta 
lucrurile, ar trebui să poată exista un predicat (o noţiune) su¬ 
biectiv care satisface condiţia că, atunci când un lucru dat 

posedă acel predicat, este imposibil (în sensul cauzal) ca vreun 
lucru exsftt similar să nu o posede şi el. De aceea, genul de 
necesitate de care vorbesc eu nu este nici simpla necesitate 
cauzală. Când eu spun că, dacă un lucru posedă o anumită 
măsură de valoare intrinsecă, orice perfect similar acestuia ar 
poseda cu necesitate acea valoare în exact aceeaşi măsură, 
înţeleg prin asta că aşa ceva s-ar întâmpla chiar dacă acel lucru 
ar exista într-un Univers în care legile cauzale ar fi absolut 
diferite de cele care sunt în acesta al nostru. Pe scurt, înţeleg că 
este imposibil ca vreun lucru perfect similar să posede o va¬ 
loare diferită, în exact un asemenea sens ca acela în care, cred 
eu, se admite în general că nu este imposibil ca legile cauzale 
să fie diferite de ceea ce sunt - deci un sens al imposibilităţii 
care, cu certitudine, într-adevăr nu depinde doar de legile 
cauzale. 

Că există un asemenea sens al cuvântului necesitate - un 
sens care ne îndreptăţeşte să spunem că ceea ce are F ar avea 
G, chiar dacă legile cauzale ar fi absolut diferite de cele ce 
există acum - este, cred eu, absolut clar din exemple precum 
cele ce urmează. Să presupunem cazul unei pete particulare de 
culoare, care este galbenă. Putem spune cu certitudine, cred 
eu, că orice pată exact asemenea cu aceea ar fi galbenă, chiar 
dacă ar exista într-un Univers în care legile cauzale ar fi abso¬ 
lut diferite de cele din acest univers al nostru. Putem spune că 
orice asemenea pată de culoare trebuie să fie galbenă, absolut 
necondiţionat, în indiferent ce circumstanţe, şi indiferent cum 
sunt legile cauzale. Şi exact într-un sens similar acestuia, res¬ 
pectiv un sens care nu este nici empiric nici cauzal, am eu 
intenţia să se înţeleagă acel „trebuie 44 , atunci când spun că dacă 
un gen de valoare este să fie „intrinsecă 44 , atunci, presupunând 
dat un lucru care o posedă într-o anumită măsură, orice este 
exact asemenea cu acel lucru trebuie să o posede în exact 
aceeaşi măsură. De aceea, a spune despre „frumuseţe 44 sau 
despre „bunătate 44 că sunt „intrinseci 44 înseamnă doar a spune 
că acest lucru, care este evident că es^e adevărat în cazul „gal¬ 
benului 44 , al „albastrului 44 şi al „roşului 44 este adevărat şi în 
cazul lor. Şi dacă dăm acest sens lui „trebuie 44 din definiţia 

noastră, atunci cred că este evident că a spune despre un gen 
de valoare dat că este „intrinsec** chiar este incompatibil cu 
faptul că acea valoare ar putea fi „subiectivă**. Pentru că, sper 
eu, este destul de clar că nu există nici un predicat subiectiv 
despre care să putem spune astfel necondiţionat că, dacă un 
lucru dat îl posedă, atunci orice este exact asemănător cu acel 
lucru l-ar poseda de asemenea, în orice circumstanţe şi în 
cadrul oricăror legi cauzale. De exemplu, indiferent ce gen de 
sentiment am lua în considerare, este clar că nu este adevărat 
că a presupune că eu am acel sentiment faţă de un lucru dat A, 
implică faptul că eu trebuie cu necesitate, în absolut orice cir¬ 
cumstanţe, să am acel sentiment faţă de orice perfect similar 
cu A: pentru simplul motiv că un lucru perfect similar cu A 
s-ar putea să existe într-un univers în care eu nu exist câtuşi de 
puţin. Şi similar, nu este adevărat, referitor la orice sentiment, 
indiferent care, că dacă cineva are acel sentiment faţă de un 
lucru A, atunci, în orice univers în care există un lucru perfect 
similar cu A, oricine ar avea acelaşi sentiment faţă de el. Şi în 
final nu este adevărat nici măcar că, dacă este adevărat despre 
un lucru A dat că, în baza actualelor legi cauzale, oricine 
căruia A îi este prezentat într-un anume mod ar avea un anume 
sentiment faţă de el, atunci acelaşi predicat, în orice univers, 
i-ar aparţine oricărui lucru perfect similar lui A: în fiecare din¬ 
tre cazuri pare să fie posibil să poată exista un univers în care 
legile cauzalităţii sunt astfel încât propoziţia nu este adevărată. 

Atunci, din cauza faptului că în definiţia mea despre va¬ 
loarea „intrinsecă** acel „trebuie** trebuie înţeles în acest sens 
necondiţionat, eu cred că propoziţia că un gen de valoare este 
„intrinsec** este incompatibilă cu faptul că aceasta ar putea fi 
subiectivă. Dar trebuie să se remarce că, susţinând această 
incompatibilitate, eu contrazic o doctrină care pare să fie sus¬ 
ţinută de mulţi filozofi. Există, după cum probabil că dumnea¬ 
voastră ştiţi deja, unii filozofi care insistă cu multă tărie asupra 
doctrinei pe care o enunţă spunând că nici o relaţie nu este pur 
exterioară. Şi, atât cât îmi pot da eu seama, unul din lucrurile 
pe care îl au aceştia în vedere prin asta este exact că, ori de 
câte ori x are o relaţie oarecare pe care y nu o posedă, x şi y nu 

pot fi exact asemănători: Că orice diferenţă de relaţie antre¬ 
nează cu necesitate o diferenţă de natură intrinsecă. Eu consi¬ 
der că nu este nici o îndoială că, atunci când aceşti filozofi 
susţin asta, ei au în vedere prin acel „nu pot“ şi acea „necesi- 
tate“ a lor, un „nu pot“ şi un „trebuie 14 necondiţionate. Şi de 
aici rezultă că dânşii susţin că, dacă, de exemplu, un lucru A 
mă mulţumeşte acum, atunci orice alt lucru B, perfect similar 
cu A, trebuie, în orice circumstanţe, şi în orice univers, să mă 
mulţumească de asemenea: din moment ce, dăcă B nu mă 
mulţumeşte, acesta nu ar poseda o relaţie pe care o posedă A, 
şi, de aceea, în virtutea principiului susţinut de ei, nu poate fl 
perfect similar cu A - trebuie să difere de acesta în natura sa 
intrinsecă. Dar mie mi se pare evident că acest principiu este 
fals. Dacă ar fi adevărat, ar rezulta că eu pot şti a priori lucruri 
cum ar fi că nici o pată de culoare care este văzută de tine şi nu 
este văzută de mine nu este niciodată exact asemenea cu nici o 
pată de culoare care este văzută de mine şi nu este văzută de 
tine; sau că nici o pată de culoare care este înconjurată de un 
cerc roşu nu este niciodată exact asemenea cu una care nu este 
înconjurată de un cerc roşu. Dar este desigur evident că, indi¬ 
ferent dacă aceste lucruri sunt adevărate sau nu, sunt lucruri pe 
care eu nu le pot şti a priori. Pur şi simplu nu este evident a 
priori că nici o pată de culoare care este văzută de A şi nu este 
văzută de B nu este niciodată exact asemenea cu nici o pată de 
culoare care este văzută de B şi nu este văzută de A, şi că nici 
o pată de culoare care este înconjurată de un inel roşu nu este 
niciodată exact asemenea cu una care nu este înconjurată de un 
asemenea inel. Şi această ilustraţie serveşte pentru a scoate în 
evidenţă foarte bine atât ceea ce se înţelege prin a spune 
despre un predicat precum „frumos 11 că este „intrinsec 11 , cât şi 
de ce, dacă acesta este astfel, nu poate fi subiectiv. Ceea ce se 
are în vedere prin aceasta este exact faptul că dacă A este fru¬ 
mos şi B nu este, ai putea şti a priori că A şi B nu sunt exact 
asemenea; pe când, în cazul oricăror asemenea predicate su¬ 
biective, cum ar fi acela de a activa un sentiment particular în 
mine, sau acela de a fi un lucru care ar putea activa un aseme¬ 
nea sentiment în orice spectator, nu poţi spune a priori că un 

lucru A care chiar posedă un asemenea predicat şi un lucru B 
care nu îl posedă nu pot fi exact asemănătoare. 

De aceea mie mi se pare absolut sigur, în ciuda dogmei 
că nici o relaţie nu poate fi pur externă, că există multe predi¬ 
cate, cum ar fi de exemplu cele mai multe (dacă nu toate) din 
predicatele subiective sau cel obiectiv de a fi înconjurat de un 
inel roşu, care nu depind doar de natura intrinsecă a lucrului 
care le posedă: sau, cu alte cuvinte, despre care nu este ade¬ 
vărat că dacă x le posedă şi y nu le posedă, x şi y trebuie să fie 
diferite ca natură intrinsecă. Dar ceea ce se înţelege exact prin 
acest „trebuie 44 necondiţionat, trebuie să mărturisesc că nu ştiu. 
Lucrul evident de sugerat este că este vorba de un „trebuie 44 
logic, care cu certitudine este necondiţionat în exact acest 
sens: genul de necesitate pe care afirmăm că-1 susţinem, de 
exemplu, când spunem că orice este un triunghi dreptunghic 
trebuie să fie un triunghi, sau că orice este galben trebuie să fie 
sau galben, sau albastru. Dar trebuie să spun că nu-mi pot da 
câtuşi de puţin seama dacă toate necesităţile necondiţionate 
sunt de această natură. Nu-mi pot da seama cum se poate 
deduce din vreo lege logică faptul că, dacă o pată de culoare 
dată este galbenă, atunci orice pată de culoare care este exact 
asemănătoare cu prima este de asemenea galbenă. Şi similar, 
în cazul nostru, adică al valorii „intrinseci 44 , deşi eu cred că este 
adevărat că frumuseţea, de exemplu, este „intrinsecă 44 , nu-mi 
pot da seama cum se poate deduce din vreo lege logică faptul 
că, dacă A este frumos, orice lucru care este exact asemenea 
cu A este de asemenea frumos, în exact aceeaşi măsură. 

Mai mult, deşi eu cred într-adevăr că atât „galben 44 (în 
sensul în care este utilizat pentru definirea datelor senzoriale) 
cât şi „frumos 44 sunt predicate care, în acest sens necondiţio¬ 
nat, depind numai de natura intrinsecă a lucrurilor care le 
posedă, mie mi se pare că între ele există o diferenţă extrem de 
importantă, care constituie o dificultate suplimentară pentru 
încercarea de a fi absolut clar în privinţa acestui sens necon¬ 
diţionat al lui „trebuie 44 . Diferenţa la care mă refer este una pe 
care sunt tentat să o enunţ spunând că deşi atât „galben 44 cât şi 
„frumos 44 sunt predicate care depind numai de natura intrin- 

secă a lucrurilor care le posedă, totuşi, pe când „galben“ este el 
însuşi un predicat intrinsec, „frumos 44 nu are această proprie¬ 
tate. într-adevăr, mie mi se paie că acesta este unul din cele 
mai importante adevăruri despre predicatele de valoare, acela 
că deşi multe dintre ele sunt genuri de valoare intrinseci, în 
sensul definit de mine, totuşi nici unul dintre ele nu este o ca¬ 
tegorie intrinsecă, în sensul în care proprietăţi cum ar fi „gal¬ 
ben 44 sau proprietatea de „a fi o stare de mulţumire 44 sau „a fi o 
stare de fapt care conţine un excedent de mulţumire 44 sunt pro¬ 
prietăţi intrinsece. Este evident, de exemplu, că, dacă este să 
respingem toate teoriile naturaliste ale valorii, noi nu trebuie 
să respingem numai acele teorii în conformitate cu care nici un 
gen de valoare nu poate fi intrinsec, ci trebuie de asemenea să 
respingem şi teorii cum sunt cele care afirmă, de exemplu, că a 
susţine că o stare mentală este bună înseamnă a spune că este o 
stare de mulţumire; sau că a spune că o stare de fapt este bună 
înseamnă a spune că aceasta conţine un excedent de mulţumire 
în raport cu durerea. Pe scurt, există două tipuri de teorii natu¬ 
raliste absolut diferite, diferenţa dintre ele putând fi ilustrată 
de diferenţa existentă între aserţiunea „A este bun 44 înseamnă 
,*A este mulţumitor 44 şi aserţiunea „A este bun 44 înseamnă „A 
este o stare de mulţumire 44 . Teoriile de primul tip susţin impli¬ 
cit că bunătatea nu este un gen intrinsec de valoare, pe când 
teoriile de al doilea tip susţin implicit cu aceeaşi emfază că 
este: din moment ce este evident că asemenea predicate ca „a 
fi o stare de mulţumire 44 sau „a conţine un excedent de mulţu¬ 
mire 44 sunt predicate similare cu „galben 44 referitor la faptul că, 
dacă un lucru dat le posedă, orice lucru exact asemenea cu 
lucrul în cauză trebuie să le posede. Mie mi se pare în egală 
măsură evident că ambele tipuri de teorii sunt false: dar nu ştiu 
cum să le exclud pe ambele altfel decât afirmând că există 
două propoziţii diferite despre bunătate ce sunt, ambele, ade¬ 
vărate, anume: (1) că aceasta depinde într-adevăr numai de 
natura intrinsecă a lucrurilor care le posedă - ceea ce exclude 
teoriile de primul tip, şi (2) că, deşi este astfel, aceasta nu este 
totuşi, în sine, o proprietate intrinsecă - ceea ce exclude teo¬ 
riile de cel de-al doilea tip. Acesta este motivul pentru care am 




CONCEPTUL DE VALOARE INTRINSECĂ 


381 


spus anterior că, dacă exista genuri de valoare intrinsecă, ele 
constituie o clasă de predicate care este, poate, unică; deoarece 
eu nu pot concepe vreun alt predicat asemănător cu acestea în 
privinţa faptului că, deşi în sine nu sunt intrinseci, împart cu 
proprietăţile intrinseci caracteristica de a depinde exclusiv de 
natura intrinsecă a lucrurilor care le posedă. Din câte ştiu eu, 
anumite predicaţii de valoare sunt doar proprietăţi nonintrin- 
seci, care împart cu proprietăţile intrinseci această caracteris¬ 
tică de a depinde doar de natura intrinsecă a lucrurilor care le 
posedă. 

Oricum însă, dacă este să afirmăm că aceste predicate 
sau predicaţii ale valorii, deşi dependente doar de proprietăţile 
intrinseci, nu sunt ele însele proprietăţi intrinseci, atunci tre¬ 
buie să existe o caracteristică aparţinând proprietăţilor intrin¬ 
seci pe care predicatele de valoare nu o posedă niciodată. Şi 
mie mi se pare absolut evident că există; numai că nu pot să-mi 
dau seama care este aceasta. Mie mi se pare absolut evident că 
dacă afirmi despre o stare de fapt dată că aceasta conţine un 
excedent de mulţumire în raport cu durerea, îi atribui acesteia 
nu numai 6 categorie diferită de cea pe care i-o atribui atunci 
când afirmi despre ea că este „bună“ - ci un predicat care este 
de un gen absolut diferit; şi în acelaşi mod, că atunci când afirmi 
despre o pată de culoare că este „galbenă 44 , predicatul pe care 
i-1 atribui nu este numai diferit de „frumos 44 , ci şi de un gen 
diferit, la fel ca anterior. Şi bineînţeles, simplul fapt că mulţi 
oameni au considerat că bunătatea şi frumuseţea sunt subiec¬ 
tive este o dovadă că există o diferenţă oarecare, dar serioasă, 
între ele şi asemenea categorii ca a fi galben sau a conţine un 
excedent de mulţumire. Dar care este diferenţa, dacă presu¬ 
punem, aşa cum am presupus eu, că bunătatea şi frumuseţea 
nu sunt subiective, şi că într-adevăr împart cu „galbenul 44 şi cu 
„a conţine mulţumire 44 proprietatea de a depinde numai de 
natura intrinsecă a lucrurilor care le posedă, mărturisesc că nu 
pot spune. Nu pot enunţa decât vag genul de diferenţă care 
simt că trebuie să existe, spunând că proprietăţile intrinseci par 
să descrie natura intrinsecă a lucrurilor care le posedă într-un 
sens în care categoriile de valoare nu o fac niciodată. Dacă ai 

putea enumera toate proprietăţile intrinseci pe care le posedă 
un lucru dat, i-ai face o descriere absolut completă, şi nu ar fi 
nevoie să se menţioneze vreun predicat de valoare pe care-1 
posedă acesta; pe când nici o descriere a unui lucru dat nu ar 
putea fi completă, dacă se omite vreuna din proprietăţile sale 
intrinseci. Dar, în orice caz, datorită faptului că aceste predi¬ 
cate de valoare nu sunt ele însele proprietăţi intrinseci, nu poţi 
defini „proprietăţile intrinseci" în modul în care pare evident, 
la prima vedere, că este cel corect. Nu poţi spune că o propri¬ 
etate intrinsecă este o proprietate astfel încât, dacă un lucru o 
posedă şi un altul nu, natura intrinsecă a celor două lucruri tre¬ 
buie să fie diferită. Deoarece acesta este exact lucrul despre 
care susţinem că este adevărat în cazul predicatelor valorii 
intriseci, în timp ce susţinem simultan că acestea nu sunt pro¬ 
prietăţi intrinseci. De aceea, o asemenea definiţie a „propri¬ 
etăţii intrinseci" nu ar fi posibilă decât dacă am putea spune că 
există necesitatea ca, dacă x şi y posedă proprietăţi intrinseci 
diferite, natura lor trebuie să fie diferită, aceasta este o necesi¬ 
tate de un gen diferit de necesitatea care există ca, dacă x şi y 
sunt de valoare intrinsecă diferită, natura lor trebuie să fie 
diferită, deşi ambele necesităţi sunt necondiţionate. Şi mie mi 
se pare posibil ca această explicaţie să fie adevărată. Dar dacă 
este aşa, atunci este evident că se măreşte dificultatea de a 
explica semnificaţia lui „trebuie" necondiţionat, din moment 
ce, în acest caz, ar exista două semnificaţii diferite ale lui „tre¬ 
buie", amândouă necondiţionate, şi totuşi, în aparenţă, nici una 
identică cu „trebuie" logic. 

Pe parcursul ultimelor trei capitole am examinat diverse 
obiecţii care s-ar putea aduce împotriva teoriei enunţate în 
Capitolele I şi II. Iar ultima obiecţie pe care am examinat-o era 
una constând din afirmaţia că problema dacă o acţiune este 
corectă sau greşită nu depinde de consecinţele reale ale aces¬ 
teia, deoarece ori de câte ori consecinţele, atât cât le poate 
agentul prevedea, sunt în aparenţă cele mai bune posibil, acţi¬ 
unea este întotdeauna corectă, chiar dacă în realitate conse¬ 
cinţele nu sunt cele mai bune posibil. Cu alte cuvinte, această 
obiecţie avea la bază punctul de vedere conform căruia corect 
şi greşit depind, într-un anume sens, de ceea ce poate şti agen¬ 
tul. Iar pe parcursul acestui capitol vom examina acele obiecţii 
care, în loc de asta, au la bază punctul de vedere conform 
căruia corect şi greşit depind de ceea ce agentul poate face. 

Acum este cazul să ne reamintim că, într-un anume sens, 
teoria noastră iniţială susţine într-adevăr şi chiar insistă asupra 
faptului că aşa stau lucrurile. Am făcut, de exemplu, referiri 
frecvente la ea pe parcursul ultimului capitol, susţinând că o 
acţiune nu este corectă decât dacă produce cele mai bune con¬ 
secinţe posibile; şi prin „cele mai bune consecinţe posibile 64 s-a 
înţeles „consecinţe cel puţin la fel de bune ca cele ce ar fi 
decurs din oricare acţiune pe care agentul ar fi executat-o în 
locul acesteia 66 . De aceea, se susţine ideea că problema dacă o 
acţiune este corectă sau greşită depinde întotdeauna de o com¬ 
paraţie a consecinţelor sale cu cele ale altor acţiuni pe care 
agentul le-ar fi putut efectua în loc. De aceea, se presupune că 
ori de câte ori o acţiune voluntară este corectă sau greşită (şi 
până acum noi nu am % discutat decât de acţiuni voluntare), este 
adevărat că agentul ar fi putut, într-un anume sens, să facă 
altceva în loc. Aceasta este o parte absolut esenţială a teoriei. 

Dar cititorului trebuie acum să i se reamintească faptul 
că, permanent, am utilizat cuvintele „poate 66 , „ar fi putut 66 şi 

„posibil" într-un sens special. S-a explicat în Capitolul I 
(pp. 29-31) 1 , că ne propunem, exclusiv în numele conciziei, 
să spunem că un agent ar fi putut efectua o acţiune dată, pe 
care nu a efectuat-o, ori de câte ori este adevărat că ar fi putut 
să o efectueze, dacă ar fi ales-o; şi similar, prin ceea ce el poate 
să facă, sau ceea ce este posibil, am înţeles mereu exclusiv 
ceea ce este posibil, dacă el alege. De aceea, teoria noastră nu 
susţine deloc, la urma urmei, că corect şi greşit depind de ceea 
ce poate face agentul în mod absolut, ci doar de ceea ce face 
el, dacă alege. Şi asta este o diferenţă imensă. Deoarece, res- 
trângându-se astfel, teoria noastră evită o controversă care nu 
poate fi evitată de cei care afirmă că corect şi greşit depind de 
ceea ce poate face agentul în mod absolut. Există puţini 
oameni, dacă există, care să nege expres că noi am putea într-a- 
devăr, foarte adesea, dacă am alege, să facem ceva diferit de 
ceea ce am făcut în realitate. Dar în momentul în care se afir¬ 
mă că orice om ar putea face întotdeauna, în mod absolut, 
orice altceva decât ceea ce a făcut, există mulţi oameni care ar 
dori să nege asta. De aceea, punctul de vedere pe care îl exa¬ 
minăm în acest capitol - punctul de vedere conform căruia 
corect şi greşit depind de ceea ce poate face agentul în mod 
absolut - ne implică imediat într-o controversă extrem de difi¬ 
cilă - controversa referitoare la Liberul Arbitru. Există mulţi 
oameni care neagă cu asiduitate că vreun om ar putea, vreo¬ 
dată, face orice altceva decât ceea ce a făcut în realitate, sau că 
vreodată el poate face orice altceva decât ceea ce va face; şi 
există alţii care afirmă contrarul cu egală asiduitate. Şi indi¬ 
ferent care din aceste puncte de vedere se susţine, el este sus¬ 
ceptibil, dacă se combină cu convingerea că corect şi greşit 
depind de ceea ce poate face agentul în mod absolut, să con¬ 
trazică la modul cel mai serios teoria noastră. Cei care susţin 
că nici un om n-ar putea face vreodată orice altceva decât ceea 
ce face în realitate, sunt obligaţi de logică, dacă susţin de 
asemenea că corect şi greşit depind de ceea ce poate el face, să 
susţină că nici o acţiune de-a noastră nu este vreodată corectă 

1 Aceast\ trimitere se refer\ la edi]ia original\ HUL. în edijia ulterioar\ 
OPUS, trimiterea se refer\ la pp. 12-13. 




LIBERUL ARBITRU 


385 


şi nici una nu este vreodată greşită; şi aceasta este o convin¬ 
gere care, cred eu, este deseori susţinută în fapt şi care, bine¬ 
înţeles, constituie o obiecţie foarte serioasă şi fundamentală 
adusă teoriei noastre: din moment ce teoria noastră implică 
faptul că, dimpotrivă, foarte des noi acţionăm greşit şi nicio¬ 
dată absolut corect. Pe de altă parte, acei care susţin că noi 
putem, în mod absolut, face lucruri pe care nu le facem, şi că 
corect şi greşit depind de ceea ce putem noi astfel face, sunt de 
asemenea susceptibili să ajungă să ne contrazică teoria noas¬ 
tră, deşi dintr-un motiv diferit. Teoria noastră susţine că, fiind 
dată condiţia ca un om să fi putut face altceva, dacă ar fi ales, 
acest fapt este suficient pentru a ne îndreptăţi să afirmăm că 
acţiunea sa este, într-adevăr, fie corectă, fie greşită. Dar acei 
care susţin punctul de vedere pe care îl examinăm probabil vor 
răspunde că aceasta nu este, în nici un caz, suficient: că a 
spune că asta este suficient denotă o concepere integral erona¬ 
tă a naturii lui corect şi greşit. Dânşii vor susţine că pentru ca o 
acţiune să fie într-adevăr fie corectă, fie greşită, este absolut 
esenţial ca agentul să fie într-adevăr capabil să acţioneze dife¬ 
rit, capabil într-un sens absolut altul decât acela de a fi doar 
capabil, dacă alege. Dacă toate astea ar fi vreodată chiar ade¬ 
vărate referitor la noi, anume că am putea acţiona diferit dacă 
am alege, atunci, ar susţine aceşti oameni, ar fi chiar adevărat 
că nici una dintre acţiunile noastre nu este vreodată corectă sau 
greşită. De aceea, dânşii vor susţine că din teoria noastră 
lipseşte cu desăvârşire o condiţie esenţială legată de corect şi 
de greşit - condiţia ca, pentru ca o acţiune să fie corectă sau 
greşită, aceasta să fie efectuată în mod liber. Şi mai mult, mulţi 
dintre dânşii vor susţine că clasa de acţiuni pe care le putem 
efectua în mod absolut deseori nu este identică cu cea a celor 
ce le putem efectua, dacă alegem. Dânşii ar putea susţine, de 
exemplu, că foarte adesea o acţiune, pe care am fi putut să o 
efectuăm, dacă am fi ales, este, cu toate acestea, o acţiune pe 
care nu am fi putut să o efectuăm; şi că o acţiune este întot¬ 
deauna corectă dacă produce consecinţe la fel de bune ca orice 
altă acţiune pe care într-adevăr am fi efectuat-o în loc. De unde 
rezultă că multe acţiuni pe care teoria noastră le declară ca 

fiind greşite, în conformitate cu dânşii vor fi corecte, deoarece 
acestea sunt intr-adevăr cele mai bune dintre toate cele pe care 
le-am fi putut efectua, deşi nu sunt cele mai bune dintre toate 
cele pe care le-am fi putut efectua, dacă am fi ales. 

Acum aceste obiecţii mie mi se par cele mai serioase 
dintre cele pe care trebuie ; totuşi, să le examinăm. Mi se par a 
fi serioase deoarece (1) este foarte dificil să fii sigur că corect 
şi greşit nu depind, într-adevăr, aşa cum afirmă dânşii, de ceea 
ce putem face, şi nu doar de ceea ce putem face, dacă alegem; 
şi deoarece (2) este foarte dificil să fii sigur în ce sens este ade¬ 
vărat că noi am fi putut face vreodată orice altceva diferit de 
ceea ce facem în realitate. Eu nu declar că sunt sigur de ade¬ 
vărul vreuneia dintre aceste concepţii. Şi tot ceea ce pot spera 
este să pun în evidenţă anumiţi factori care mie mi se par cât se 
poate de clari, deşi sunt deseori scăpaţi din vedere; şi astfel să 
izolez clar, pentru ca cititorul să decidă, acele probleme care 
mie mi se par într-adevăr îndoielnice şi dificile. 

Să începem cu întrebarea: Este vreodată adevărat că un 
om ar fl putut face orice altceva, exceptând ceea ce face în 
realitate? Şi, mai întâi de toate, cred că ar fi mai bine să explic 
cum mi se pare mie această întrebare legată de problema 
Liberului Arbitru. Deoarece se poate considera un dat că, în 
multe dezbateri legate de Liberul Arbitru, această întrebare nu 
este menţionată câtuşi de puţin; astfel încât s-ar putea să se 
considere că cele două probleme chiar nu au nici o legătură 
una cu alta. Şi într-adevăr, mulţi filozofi, cred eu, chiar susţin, 
clar şi definitiv, că ele nu au nimic de-a face una cu alta: dânşii 
par să susţină că voinţele noastre pot fi considerate propriu-zis 
libere, chiar dacă nu putem niciodată, în absolut nici un sens, 
să facem altceva decât ceea ce, până la urmă, facem în reali¬ 
tate. Dar această opinie, dacă este susţinută, mie mi se pare că 
este, la modul cel mai clar, un simplu abuz de limbaj. Afirma¬ 
ţia că noi avem un Liber Arbitru este cu certitudine înţeleasă 
de obicei ca susţinând că noi chiar avem, uneori, puterea de a 
acţiona diferit de modul în care acţionăm în realitate; şi de 
aceea, dacă cineva ne spune că noi avem Liber Arbitru, în timp 
ce simultan înţelege să nege că avem vreodată o asemenea 

putere, acel cineva pur şi simplu ne nedumereşte. Cu certitu¬ 
dine, noi nu am avea Liber Arbitru, în sensul obişnuit al 
cuvântului, dacă n-am putea chiar niciodată, în absolut nici un 
sens, să facem orice altceva decât ceea ce facem; astfel încât, 
în această privinţă, cele două probleme au, cu siguranţă, ceva 
în comun. Dar, pe de altă parte, simplul fapt (dacă este un 
fapt), că noi uneori putem, într-un anume sens, face ceea ce nu 
facem, nu ne îndreptăţeşte cu necesitate să susţinem că avem 
Liber Arbitru. Cu certitudine nu-1 avem, decât dacă putem; 
dar nu rezultă că îl avem, chiar dacă putem. Dacă avem sau nu 
voinţă este ceva ce depinde de exact sensul în care este ade¬ 
vărat că putem. Astfel încât dacă constatăm că deseori chiar 
putem, într-un anume sens, să facem ceea ce nu facem, această 
constatare în sine nu ne îndreptăţeşte să susţinem că avem un 
Liber Arbitru. 

Şi primul punct pe care, cred eu, putem şi trebuie să-l 
clarificăm este acesta: anume că, cu siguranţă, deseori putem, 
într-un anume sens, să facem ceea ce nu facem. Eu cred că este 
absolut clar că aşa stau lucrurile; şi, de asemenea, că este foar¬ 
te important să ne dăm seama că este aşa. Deoarece mulţi 
oameni sunt tentaţi să afirme, absolut fără nici un discernă¬ 
mânt: Nici un om n-ar putea vreodată, în nici o ocazie, să facă 
orice altceva decât ceea ce într-adevăr a făcut cu acea ocazie. 
Afirmând aceasta pur şi simplu, fără nici un discernământ, 
dânşii susţin, bineînţeles (chiar dacă nu au intenţia asta), că nu 
există nici un sens corect al cuvântului „ar putea“ în care să fie 
adevărat că un om ar putea acţiona diferit. Şi aceasta este o 
implicaţie care, cred eu, poate fi considerată, absolut sigur, ca 
fiind cu desăvârşire falsă. Pentru acest motiv, oricine care afir¬ 
mă, absolut fără nici un discernământ, că „Nimic nu s-ar fi 
putut întâmpla vreodată altfel decât cum s-a întâmplat 44 face o 
afirmaţie lipsită de absolut orice justificare, şi pe care el însuşi 
nu se poate împiedica să o contrazică constant. Şi este impor¬ 
tant să se insiste în această privinţă, deoarece mulţi oameni 
chiar enunţă această afirmaţie, fără a-şi da seama cu câtă vio¬ 
lenţă contrazice ea ceea ce ei înşişi - şi noi toţi - cred, şi sunt 
îndreptăţiţi să creadă, în alte ocazii. Dacă, într-adevăr, dânşii 

ar introduce o diferenţiere - dacă ar spune doar „într-un anume 
sens al cuvântului «ar putea» nimic nu s-ar fi putut întâmpla 
vreodată altfel decât cum s-a întâmplat 44 , atunci poate că dânşii 
ar avea perfectă dreptate: nici nu punem în discuţie faptul că ar 
avea. Tot ceea ce susţinem noi este că, într-un anume sens, 
absolut propriu şi legitim, al cuvântului „ar putea 44 , anume 
exact acela în care el este utilizat cel mai adesea, este absolut 
sigur că anumite lucruri care nu s-au întâmplat, s-ar fi putut 
întâmpla. Şi dovada că este aşa rezultă pur şi simplu după cum 
urmează. 

Este imposibil să se exagereze frecvenţa ocaziilor cu 
care noi toţi facem distincţie între două lucruri, dintre care nici 
unul nu s-a întâmplat - o diferenţiere pe care o exprimăm prin 
a spune că, pe când unul s-ar fi putut întâmpla, celălalt nu s-ar 
fi putut întâmpla. Nu există diferenţiere mai uzuală decât 
aceasta. Şi, cred eu, nimeni care examinează situaţiile în care 
facem asta nu se poate îndoi de trei lucruri: anume (1) că 
foarte adesea chiar există o anume diferenţă între cele două 
lucruri, corespunzătoare vocabularului pe care-1 utilizăm; (2) 
că această diferenţă, care într-adevăr subzistă între lucruri, este 
aceea pe care intenţionăm să o exprimăm când spunem că unul 
era posibil şi celălalt imposibil; şi (3) că acest mod de expri¬ 
mare a ei este perfect propriu şi legitim: Dar dacă este aşa, este 
obligatoriu să rezulte că una din cele mai obişnuite şi mai 
legitime utilizări ale cuvântului „ar putea 44 , respectiv „nu ar 
putea 44 este aceea de a exprima o diferenţă, care deseori chiar 
există, între două lucruri care, nici unul, nu s-au întâmplat vre¬ 
odată. Nu este nevoie să se dea decât puţine exemple. Aş fi 
putut să merg o milă în douăzeci de minute în dimineaţa asta, 
dar cu certitudine n-aş fi putut alerga două mile în cinci 
minute. De fapt, eu nu am făcut nici unul dintre aceste două 
lucruri; dar este cel mai pur nonsens să spui că simplul fapt că 
eu nu le-am făcut şterge orice diferenţă dintre ele, pe care eu o 
exprim spunând că unul era în puterile mele să-l fac, pe când 
celălalt nu. Deşi nu am făcut nici unul dintre ele, totuşi unul 
era cu siguranţă posibil, în sensul în care celălalt era total 
imposibil. Sau, ca să dăm un alt exemplu: Este adevărat, de 

regulă, că pisicile pot să se caţăre în copaci, pe când câinii nu 
pot. Să presupunem că, într-o anume după-amiază, nici pisica 
lui A, nici câinele lui B nu se caţără într-un copac. Este absolut 
absurd să spui că acest simplu fapt dovedeşte că greşim dacă 
spunem (aşa cum cu siguranţă, spunem deseori) că pisica s-ar 
fi putut căţăra în copac, deşi nu a facut-o, pe când câinele nu 
s-ar fi putut căţăra. Sau, ca să luăm o situaţie privind un obiect 
neînsufleţit. Unele vapoare pot naviga cu 20 de noduri, pe 
când altele nu pot naviga cu mai mult de 15 noduri. Iar simplul 
fapt că, într-o anumită ocazie, un vapor capabil să navigheze 
cu 20 de noduri nu s-a deplasat, în realitate, cu această viteză, 
cu siguranţă nu ne îndreptăţeşte să spunem nu ar fi putut să 
facă astfel, în sensul în care nu ar fi putut să o facă un vapor 
din cealaltă clasă. Dimpotrivă, noi toţi putem şi trebuie să 
facem distincţie între cazuri în care (ca, de exemplu, o defecţi¬ 
une la elice) vaporul nu a facut-o deoarece nu putea, şi cazuri 
în care nu a facut-o, deşi ar fi putut. Exemplele de acest gen 
pot fi continuate la infinit; şi cu certitudine este absolut clar că 
noi toţi utilizăm permanent un asemenea limbaj: noi facem 
permanent distincţie, examinând două evenimente dintre care 
nici unul nu s-a produs, între ele, spunând că, pe când unul era 
posibil, deşi nu s-a produs, celălalt era imposibil. Şi cu sigu¬ 
ranţă este absolut clar că ceea ce avem noi în vedere cu asta 
(indiferent ce este) este ceva ce este, deseori, absolut adevărat. 
Dar, dacă este aşa, atunci oricine afirmă, fără discernământ, că 
„Nimic nu s-ar fi putut întâmpla, altfel decât cum s-a întâm- 
plat“, face o afirmaţie pur şi simplu falsă. 

De aceea, este absolut sigur că noi am fi putut, deseori 
(într-un anume sens), să facem ceva ce nu am fâcut. Şi acum 
să vedem care este relaţia existentă între acest fapt şi argumen¬ 
tul cu care oamenii încearcă să ne convingă că nu este aşa. 

Argumentul este binecunoscut: este pur şi simplu acesta. 
Se presupune (din motive pe care nu este nevoie să le discut) 
că absolut orice lucru care se întâmplă are o cauză care îl pre¬ 
cedă. Dar a spune asta este totuna cu a spune că acel lucru re¬ 
zultă cu necesitate din ceva ce îl precedă; sau, cu alte cuvinte, 
că, odată ce evenimentele precedente care sunt cauza lui s-au 

produs, este absolut obligatoriu sa se producă şi el. Dar a 
spune că este obligatoriu să se producă este totuna cu a spune 
că nu s-ar fi putut produce nimic altceva în loc; astfel încât, 
dacă orice are o cauză, nimic nu s-ar fi putut produce vreodată 
altfel decât s-a produs. 

Şi acum să presupunem că premisele acestui argument 
sunt corecte: că orice chiar are o cauză. Ce rezultă în realitate 
din asta? Evident, tot ce rezultă este că, într-un anume sens al 
cuvântului „ar putea" nimic nu s-ar fi putut produce vreodată, 
altfel decât s-a produs. Asta într-adevăr rezultă. Dar, dacă 
cuvântul „ar putea" este ambiguu - dacă, să spunem, este uti¬ 
lizat cu sensuri diferite în ocazii diferite - este, evident, abso¬ 
lut posibil ca deşi, într-un anume sens, nimic să nu se fi întâm¬ 
plat altfel decât s-a întâmplat, totuşi într-un alt sens, se poate 
ca în acelaşi timp să fie perfect adevărat că unele lucruri care 
nu s-au întâmplat s-ar fi putut întâmpla. Şi poate cineva să-şi 
asume riscul de a afirma că „ar putea“ nu este ambiguu? că nu 
poate avea mai mult decât un singur sens legitim? Posibil să 
nu fie ambiguu; şi, dacă nu este, atunci faptul că unele lucruri, 
care nu s-au întâmplat, s-ar fi putut întâmpla, chiar ar contra¬ 
zice principiul că orice are o cauză; şi, în acest caz, ar trebui, 
cred eu, să renunţăm la acest principiu, deoarece faptul că noi 
deseori am fi putut face ceea ce n-am făcut este atât de sigur. 
Dar presupunerea că cuvântul „ar putea" nu este ambiguu este 
o presupunere care, cu certitudine, nu ar trebui enunţată fără 
cea mai clară demonstraţie. Şi totuşi eu cred că asta se face de¬ 
seori, fără absolut nici o demonstraţie; pur şi simplu deoarece 
oamenilor nu le este clar că cuvintele sunt aşa de des ambigue. 
De aceea, de exemplu, se presupune adesea, în controversa 
referitoare la Liberul Arbitru, că problema în discuţie este 
numai aceea dacă orice are o cauză, sau dacă actele de voinţă 
nu sunt uneori lipsite de cauză. Cei care susţin că avem un 
Liber Arbitru se consideră ei înşişi obligaţi să afirme că actele 
de voinţă, uneori, nu au cauză; şi cei care susţin că orice are o 
cauză consideră că asta demonstrează complet că nu avem un 
Liber Arbitru. Dar, de fapt, este extrem de îndoielnic dacă 
Liberul Arbitru este în vreun fel contradictoriu în raport cu 

principiul că orice are o cauză. Dacă este sau nu, totul depinde 
de o foarte dificilă problemă referitor la semnificaţia cuvântu¬ 
lui „ar putea“. Tot ce este sigur despre această problemă este 

(1) că, dacă avem Liber Arbitru, trebuie să fie adevărat, într-un 
anume sens, că uneori am fi putut face ceva ce nu am făcut; şi 

(2) că, dacă orice are o cauză, trebuie să fie adevărat, într-un 
anume sens, că niciodată n-am fi putut face ceea ce n-am 
făcut. Ceea ce este foarte nesigur, şi ceea ce cu certitudine tre¬ 
buie cercetat, este dacă aceste două semnificaţii ale cuvântului 
„ar putea“ sunt identice. 

Să începem prin a ne pune întrebarea: care este sensul 
cuvântului „ar putea“ în care este aşa de sigur că noi adesea 
am fi putut face ceva ce n-am făcut? Care, de exemplu, este 
sensul în care eu aş fi putut merge o milă în douăzeci de 
minute în dimineaţa asta, deşi nu am facut-o? Există o suges¬ 
tie, care este absolut evidentă; anume că ceea ce am eu în v- 
edere este pur şi simplu, la urma urmei, că aş fi putut, dacă aş 
fi ales; sau (ca să evit o posibilă complicaţie) poate ar fi mai 
bine să spunem că „ar fi trebuit, dacă aş fi ales“. Cu alte cu¬ 
vinte sugestia este că noi utilizăm deseori o excepţie, deoarece 
cu certitudine nu este adevărat că vaporul ar fi navigat două¬ 
zeci de noduri, dacă ar fi ales; dar chiar şi aici pare posibil ca 
faptul pe care îl avem noi în vedere să fie pur şi simplu că el ar 
fi facut-o, dacă oamenii de la bord ar fi ales. Există cu sigu¬ 
ranţă motive întemeiate pentru a considera că foarte des înţe¬ 
legem prin „am putea“ doar că „am fi făcut, dacă aşa şi pe din¬ 
colo ar fi ales“. Şi dacă este aşa, atunci avem un sens al cuvân¬ 
tului „ar putea“ în care faptul că noi deseori am putea să fi 
făcut ceea ce nu am făcut este perfect compatibil cu principiul 
că orice are o cauză: deoarece a spune că, dacă aş fi efectuat un 
anume act de voinţă, aş fi făcut ceva ce nu am făcut, nu con¬ 
trazice în nici un fel acest principiu. 

Şi un motiv suplimentar pentru a presupune că exact asta 
este ceea ce deseori înţelegem noi prin „am putea“, şi unul 
care este totodată un motiv, subliniind cât este de important să 
se insiste asupra faptului evident că deseori noi chiar ar trebui 
să acţionăm diferit, dacă am fi voit altceva, este faptul că acei 

care neagă că noi am putea vreodată să fi făcut ceva ce nu am 
făcut, deseori vorbesc şi gândesc de parcă asta chiar implică 
concluzia că noi n-ar fi trebuit niciodată să acţionăm diferit, 
chiar dacă am voit ceva diferit. Eu cred că asta transpare din 
două exemple relevante - unul cu referire la viitor, celălalt cu 
referire la trecut. Primul apare când, deoarece dânşii susţin că 
nu se poate întâmpla nimic, exceptând ceea ce se va întâmpla, 
oamenii sunt conduşi spre adoptarea concepţiei numite Fatalism 
- concepţie conform căreia indiferent cum ne manifestăm 
voinţa, rezultatele vor fi întotdeauna aceleaşi; şi de aceea că nu 
are niciodată sens să facem o alegere şi nu o alta. Iar această 
concluzie chiar ar rezulta dacă prin „am putea“ am înţelege 
„s-ar întâmpla, chiar dacă am voi asta“. Dar nu este cu certitu¬ 
dine adevărat, şi cu siguranţă asta nu decurge din principiul 
cauzalităţii. Dimpotrivă, motive de exact acelaşi gen şi absolut 
la fel de puternice cu cele ce ne conduc la concluzia că orice 
are o cauză, ne duc şi la concluzia că dacă alegem o direcţie de 
acţiune, rezultatul va fi întotdeauna diferit într-o anume privin¬ 
ţă de cel care ar fi fost dacă am fi ales o alta; şi mai ştiu că 
diferenţa ar consta uneori în faptul că ceea ce am ales ar trece. 
Desigur, este deseori adevărat privind viitorul, că oricare din 
cele douăacţiuni ar trebui să le alegem, ar fi ceva înţeles de la 
mine, deşi este sigur că această afirmaţie este valabilă doar în 
cazul uneia dintre ele. 

Şi al doilea exemplu, în care oamenii sunt capabili să 
vorbească şi să gândească de parcă, deoarece nici un om n-ar fi 
putut face vreodată altceva decât ce a făcut, rezultă că nici n-ar 
fi făcut, dacă ar fi ales, este după cum urmează. Mulţi oameni 
par, de fapt, să tragă concluzia, direct din aceste două propo¬ 
ziţii, că nu există niciodată o justificare pentru a lăuda sau a 
blama un om pentru orice face, sau pentru a face într-adevăr o 
distincţie între ceea ce este corect sau greşit, pe de-o parte, şi 
ceea ce este norocos sau nefericit, pe de altă parte. De exem¬ 
plu, ei ajung la concluzia că nu există niciodată vreun motiv 
pentru a trata sau pentru a privi comiterea voluntară a unei 
crime diferit în vreun fel de modul în care tratăm şi privim o 
îmbolnăvire involuntară. Omul care a comis o crimă, spun 

aceştia, nu ar fi putut să evite să o comită mai mult decât vreun 
alt om ar fi putut să evite să se îmbolnăvească, ambele eveni¬ 
mente sunt la fel de inevitabile; şi deşi ambele pot bineînţeles 
să fie nişte nenorociri foarte mari, deşi ambele pot avea con¬ 
secinţe foarte rele şi la fel de rele - nu există nici o justificare, 
indiferent care, spun ei, pentru diferenţa pe care o facem între 
ele când spunem că comiterea crimei este greşită, sau că omul 
trebuie să o blameze moral, pe când despre o îmbolnăvire 
spunem că nu este greşită, şi că omul nu trebuie să o blameze 
moral. Şi, din nou, această concluzie chiar ar rezulta, dacă prin 
„nu ar putea“ am înţelege „ nu ar face, chiar dacă ar vrea să 
evite‘\ Dar ceea ce vreau eu să subliniez este că de rezultat, 
concluzia nu rezultă decât dacă facem această presupunere. 
Asta vrea să spună că din simplul fapt că omul ar fi putut să 
evite crima, dacă ar fi ales (ceea ce deseori este adevărat), pe 
când celălalt om nu ar fi reuşit să evite boala, chiar dacă ar fi 
ales (ceea ce, de asemenea, este deseori adevărat), rezultă o 
amplă justificare pentru a privi şi pentru a trata cele două ca¬ 
zuri diferit. Rezultă o asemenea justificare deoarece, dacă apa¬ 
riţia unui eveniment chiar a depins de voinţă, acţionând asupra 
voinţei (aşa cum putem face blamând sau pedepsind) avem 
deseori şanse rezonabile de a preveni apariţia unor evenimente 
similare în viitor; pe când, dacă evenimentul nu depinde de 
voinţă, nu avem nici o şansă de acest gen. De aceea, am putea 
spune cinstit că acei ce vorbesc şi gândesc ca şi cum un om 
care produce o nenorocire voluntar ar trebui să fie tratat sau 
considerat în absolut acelaşi mod ca unul care produce o 
nenorocire la fel de mare, dar involuntar, vorbesc şi cred ca şi 
cum nu ar fi adevărat că întotdeauna ar trebui să acţionăm 
diferit, chiar dacă am vrea să facem astfel. Şi de aceea este 
extrem de important să insistăm asupra certitudinii absolute a 
faptului că deseori într-adevăr ar trebui să acţionăm diferit, 
chiar dacă am vrea altceva. 

De aceea există multe motive pentru a crede că atunci 
când spunem că am fi putut face un lucru pe care nu l-am 
făcut, deseori avem în vedere prin asta că ar fi trebuit să-l 
facem, dacă am fi ales. Şi dacă este aşa, atunci este absolut 




394 


G. E. MOORE 


sigur că, în acest sens, deseori noi chiar am fi putut face ceva 
ce nu am făcut, şi că acest fapt nu este inconsecvent în raport 
cu principiul că orice are o cauză. Din punctul meu de vedere, 
trebuie să mărturisesc că nu sunt absolut sigur că asta nu este 
absolut tot ce avem noi de obicei în vedere şi ceea ce înţe¬ 
legem prin aserţiunea că avem Liber Arbitru; aşa că acei ce 
neagă că avem aşa ceva neagă într-adevăr (deşi, fără nici un 
dubiu, deseori, inconştient) că întotdeauna ar fi trebuit să 
acţionăm diferit, chiar dacă am fi vrut altfel. Uneori s-a susţi¬ 
nut că acest lucru este ceea ce avem în vedere; şi eu nu pot găsi 
nici un argument contrar concludent. Şi dacă asta este ceea ce 
avem în vedere, atunci rezultă la modul absolut că avem Liber 
Arbitru, şi de asemenea că acest fapt este absolut concordant 
cu principiul că orice are o cauză; şi rezultă de asemenea că 
teoria noastră este cât se poate de corectă, atunci când susţine 
că corect şi greşit depind de ceea ce am putea face, dacă am fi 
ales. 

Dar, fără nici o îndoială, există mulţi oameni care vor 
spune că acest lucru nu este suficient pentru a ne îndreptăţi să 
spunem că avem un Liber Arbitru; şi vor susţine asta în vir¬ 
tutea unui motiv care cu certitudine are o oarecare plauzibili¬ 
tate, deşi eu nu sunt suficient de satisfăcut de el pentru a-1 
declara concludent. Ei vor susţine anume că: Evident că dese¬ 
ori ar fi trebuit să acţionăm diferit, dacă am fi ales diferit, 
totuşi nu este adevărat că avem un Liber Arbitru, decât dacă 
este de asemenea deseori adevărat în asemenea cazuri că am fi 
putut să alegem diferit. Problema Liberului Arbitru este astfel 
redusă la simpla problemă dacă am fi putut vreodată alege 
ceea ce nu am ales, sau dacă putem vreodată alege ceea ce nu 
vom alege. Şi din moment ce există o oarecare plauzibilitate în 
această afirmaţie, eu cred că merită să punem în evidenţă din 
nou, că şi aici este sigur că, cel puţin în două sensuri diferite, 
deseori am fi putut alege ceea ce, de fapt, nu am ales; şi că în 
nici unul dintre aceste sensuri acest fapt nu contrazice princi¬ 
piul cauzalităţii. 

Primul este pur şi simplu din nou vechiul sens de care 
am discutat. Dacă prin a spune că am fi putut face ceva ce nu 

am făcut deseori avem în vedere doar că ar fi trebuit să facem, 
dacă am fi ales să facem, atunci evident, prin a spune că am fi 
putut alege să facem trebuie să înţelegem că ar fi trebuit să 
alegem aşa, dacă am fi ales să facem alegerea. Şi eu cred că nu 
există nici o îndoială că este deseori adevărat că ar fi trebuit să 
alegem să facem un lucru particular, dacă am fi ales să facem 
alegerea; şi acesta este un foarte important sens în care deseori 
stă în puterea noastră să facem alegerea. Există cu certitudine 
un astfel de lucru cum ar fi a face un efort pentru a ne face să 
alegem o cale anume; şi eu cred că nu este nici o îndoială că 
deseori, dacă am fi făcut un asemenea efort, ar fi trebuit să 
facem o alegere, pe care de fapt nu am făcut-o. 

Şi, în afară de acesta, mai există un alt sens în care, ori 
de câte ori avem în vedere mai multe direcţii de acţiune, este 
posibil ca noi să alegem oricare dintre ele; şi un sens care este, 
cp certitudine, de o oarecare importanţă practică, chiar dacă nu 
duce nicăieri dacă este să justificăm faptul că avem Liber 
Arbitru. Acest sens provine din faptul că în asemenea cazuri 
doar cu greu putem şti sigur, dinainte, care alegere trebuie să o 
facem în realitate; şi unul dintre cele mai comune sensuri al 
cuvântului „posibil* 4 este cel în care numim un eveniment 
posibil când nimeni nu ştie cu certitudine că nu se va produce. 
Rezultă că aproape, dacă pu absolut, întotdeauna, când facem 
o alegere, după examinarea alternativelor, este posibil să fi tre¬ 
buit să alegem una dintre aceste alternative, pe care de fapt nu 
am ales-o; şi bineînţeles, deseori nu este numai posibil, ci şi 
extrem de probabil, ca să fi trebuit să facem aşa. Şi acest fapt 
este cu siguranţă de o oarecare importanţă practică, deoarece 
mulţi oameni sunt tentaţi, cu mult prea multă uşurinţă, să pre¬ 
supună că este absolut sigur că ei nu vor face o alegere dată, 
despre care ştiu că ar trebui să p facă, dacă ar fi posibil; şi 
credinţa lor că nu o vor face tinde, bineînţeles, să-i împiedice 
să o facă. Pentru acest motiv este important să se insiste că 
numai cu greu vor putea ei şti cu certitudine, cu privire la o 
alegere dată, că nu o vor face. 

De aceea, este absolut sigur (1) că deseori ar trebui să 
acţionăm diferit, dacă am alege astfel; (2) că similar, deseori ar 

trebui să alegem diferit, dacă am alege să alegem; şi (3) că este 
aproape întotdeauna posibil să fi trebuit să alegem altfel, Tn 
sensul că nimeni nu poate şti cu certitudine că nu ar trebui să 
alegem astfel. Toate aceste trei lucruri sunt fapte reale, şi abso¬ 
lut toate sunt în perfectă concordanţă cu principiul cauzalităţii. 
Poate cineva să rişte să afirme cu certitudine că nici unul din¬ 
tre aceste trei fapte şi nici o combinaţie a lor nu constituie o 
justificare pentru a afirma că noi avem un Liber Arbitru? Sau, 
presupunând că se consideră dat că nu avem un liber arbitru, 
decât dacă este adeseori adevărat că am fi putut alege ceea ce 
nu am ales: - Poate vreunul din apărătorii Liberului Arbitru, 
sau vreunul din oponenţii lui, să demonstreze concludent că 
ceea ce are dânsul în vedere prin „s-ar fi putut alege“ în aceas¬ 
tă propoziţie, este ceva diferit de cele două fapte certe, pe care 
eu le-am numerotat (2) şi (3), sau de orice combinaţie a lor? 
Mulţi oameni, fără îndoială, încă vor mai insista că doar aceste 
două fapte nu sunt, în nici un caz, suficiente pentru a fi îndrep¬ 
tăţiţi să afirmăm că avem un Liber Arbitru; că trebuie să fie 
adevărat că suntem capabili să alegem într-un absolut alt sens. 
Dar nimeni, din câte ştiu eu, n-a fost vreodată în stare să ne 
spună exact care anume este acest sens. Dinspre partea mea, 
eu nu pot găsi nici un argument concludent pentru a demonstra 
fie că un asemenea alt sens al lui „pot 44 este necesar, fie că nu 
este. Şi, de aceea, acest capitol trebuie să se încheie cu formu¬ 
larea unei îndoieli. Eu cred că este posibil ca, în loc de a 
spune, aşa cum susţine teoria noastră, că o acţiune este corectă 
doar când produce consecinţe la fel de bune ca oricare altele 
care ar rezulta din orice altă acţiune pe care agentul ar fi facut- 
o, dacă ar fi ales, ar trebui să spunem că aceasta este corectă 
ori de câte ori - şi numai atunci - când agentul nu ar fi putut 
face nimic care să producă consecinţe mai bune: şi că acest 
„nu ar fi putut face 41 nu este echivalent cu „n-ar fi făcut, dacă 
ar fi ales 44 , ci trebuie înţeles în sensul, oricare ar fi acesta, care 
este suficient ca să ne îndreptăţească să afirmăm că avem 
Liber Arbitru. Dacă este aşa, atunci teoria noastră este greşită, 
dar numai în această măsură. 



DINCOACE DE BINE ŞI DE RÂU 


— introducere în etica lui Moore — 


Pe 24 octombrie 1958, la Cambridge, în Anglia, se stingea 
din viaţă George Edward Moore (n. 1873). Biografii ne spun 
că a fost înmormântat în curtea bisericii St. Giles, lângă 
Desmond Maclorthy şi la câţiva paşi de mormântul lui Ludwig 
Wittgenstein. Dacă vom ţine seama de influenţa operei şi a 
personalităţii lor, nu se poate să nu ne impresioneze această 
vecinătate creată de trecerea pe un alt tărâm, faptul că sunt 
îngropaţi alături doi dintre cei mai mari gânditori ai acestui 
secol. Dacă Wittgenstein este deja aproape integral tradus, 
despre Moore cultura română nu ştie aproape nimic. 

Ca şi Lampedusa sau Mateiu Caragiale, G. E. Moore este 
autorul unei singure cărţi, Principia Ethica, apărută în 1903. în 
rest, el a scris studii celebre, deschizătoare de drumuri în filo- 
sofie, lămuritoare de dileme şi aporii sau cursuri universitare. 
Ele au apărut în cele mai prestigioase reviste de specialitate, 
cum ar fi Mină , al cărei editor Moore a fost în anii ei de glorie 
(dintre care „Freedom“ — 1890, „The Nature of Judgement 44 

— 1898, „Necessity 44 — 1900, „The Refutation of Idealism* 4 

— 1903), Proceedings of the Aristotelian Society („Identity 44 

— 1900-1901, „The Subject Matter of Psychology 44 — 1909 
etc.) şi altele, pentru a fi republicate în volume de studii pro¬ 
prii — Philosophical Studies (1922), Some Main Problems of 
Philosophy (1953), Philosophical Papers (1954), Common 
place Books, 1919-1953 (1962) — sau editate de alţii (cum ar 
fi studiile „A Reply to My Critics 44 , apărut în P. A. Schilpp, 
The Philosophy of G. E. Moore — 1942, sau „Russell's Theory 
of Descriptions 44 , apărut în P. A. Schilpp, The Philosophy of B. 
Russell — 1944). Un loc important în activitatea sa l-au ocupat 
unele simpozioane, organizate împreună cu colegii, ocazii care 
au prilejuit alte studii cruciale: „Symposium: the status of 
sense data 44 (în 1913, împreună cu G. F. Stout), „Symposium: 

imaginary objects“ (în 1933, împreună cu Gilbert Ryle şi 
R.B. Braithwaite), „Symposium: is existence a predicate? 4 * (în 
1936, împreună cu William Kneale), toate publicate în Pro- 
ceedings of the Aristotelian Society 1 Cine compară bibliogra¬ 
fia lui Moore cu aceea a prietenului său, Bertrand Russell, care 
cuprinde peste optzeci de titluri de cărţi, sute de studii, eseuri, 
articole, ar putea să-şi închipuie că avem de-a face cu un autor 
minor. Cu toate acestea, deşi este considerat împreună cu 
Wittgenstein figura tutelară a empirismului logic şi a filosofiei 
analitice în general, chiar Bertrand Russell este cel care îl 
socoteşte pe G. E. Moore drept întemeietorul filosofiei ana¬ 
litice. Dacă în istoria filosofiei şi în istoria culturii ne-ar ră¬ 
mâne din partea unor personalităţi doar influenţa operei scrise 
sau obiectivate în opere plastice, arhitectonice, am avea astăzi 
o moştenire spirituală săracă, fără viaţă. Pe de altă parte, influ¬ 
enţa personalităţilor a depăşit întotdeauna graniţele formale 
ale limbajelor folosite de aceştia pentru a da expresie ideilor şi 
preocupărilor lor. G.E. Moore face parte din categoria perso¬ 
nalităţilor a căror enormă influenţă ar fi imposibil de înţeles 
dacă am încerca să o exprimăm doar prin operă, făcând ab¬ 
stracţie de viaţa autorilor şi de contextul operei. Paradoxal este 
că, spre deosebire de Russell, a cărui viaţă spectaculoasă o 
cunoaştem din numeroase surse, inclusiv din Autobiografia sa, 
sau spre deosebire de Wittgenstein, care s-a înrolat în armată 
ori care voia să se ducă să predea în Rusia Sovietică a lui Stalin 
— viaţa lui G. E. Moore s-a desfăşurat fără ciudăţenii, scanda¬ 
luri sau excentricităţi. Totuşi, influenţa ei a fost cum nu se poate 
mai puternică. într-o splendidă carte, intitulată G. E. Moore 
and the Cambridge Apostles , Paul Levy îşi propune să explice 
acest mister. El porneşte de la jurnalul lui Leonard Woolf 2 , 
unul dintre oamenii cei mai influenţaţi de persona l .a«.v a filo- 


1 ~n categoria „cursuri universitare 44 intr\ Ethics (1912), are reia 'ntr-o 
form\ mai accesibil\, aproape didactic\, o parte din problemele din Principia 
Ethica , precum [i Lectures on Philosophy (publicat\ postum, 'n 196 ' °are 
cuprinde notele sale de curs din anii universitari 1925-1926, 1928- i x9 [i 
1933-1934. 

2 Leonard Woolf este so]ul Virginiei Woolf. 

sofiilui. Acela povestea că la observaţia Beatricei Webb că i-a 
cunoscut pe majoritatea oamenilor distinşi ai timpului ei, dar 
că nu a întâlnit niciodată „un om mare“, Woolf i-a replicat că 
el presupune că doamna nu l-a cunoscut pe G. E. Moore. în 
mod semnificativ pentru cele afirmate mai sus despre influenţa 
de dincolo de opera scrisă, Woolf comparase cercul lui Moore 
cu acela al lui Socrate, deoarece «precum Socrate, el a atras un 
număr de prieteni şi discipoli la fel de diferiţi unul de celălalt 
precum erau Platon şi Aristofan de Alcibiade şi Xenophon». 
Ca exemple, Woolf înşiră numele lui Lyfton Strachey, 
Desmond McCarthy, Sir Ralph Wedgwood, Lordul Keynes şi 
Sir Edward March. Deşi nu conţine numele nici unui filosof, 
tot Paul Levy ne ajută să descifrăm semnificaţia listei, afir¬ 
mând că ea îi „include pe omul care a schimbat modul de 
scriere a biografiei, pe principalul jurnalist literar din Anglia 
între cele două războaie mondiale, pe Directorul managerial 
şef al lui London and North Eastem Railway, pe cel mai mare 
economist al epocii noastre şi pe secretarul personal al lui 
Churchiir 1 . 

După cum ne spune doxograful modem, ceea ce toţi aceştia 
aveau în comun era că ei, împreună cu G. E.Moore, „erau 
membrii unei societăţi secrete de la Cambridge, cunoscută sub 
numele de «Apostolii» sau doar «Societatea», membrii acestui 
grup incluzând nu doar cele mai mari nume de la Cambridge 
din secolul al nouăsprezecelea, ci de asemeni: Russell, 
Wittgenstein şi Frank Ramsey; Rupert Brooke, Guy Burgess; 
Lordul Rotschild; Michael Whitney Straight, editorul ameri¬ 
can; Prof. Sir Alan Hodkin, Eric Hobsbawm şi Amold Kettle; 
Peter Share, membru în guvernele Wilson şi Callaghan; editori 
recenţi şi prezenţi ai revistelor Listener şi Times Literary 
Supplement , precum şi pe Jonăthan Miller.“ 2 în plus, în afara 
acestei liste, biograful adaugă nume mai mult sau mai puţin 
cunoscute publicului românesc: criticul şi poetul T. E. Hulme, 


1 Paul Levy, MOORE. G. E. Moore and the Cpm bridge Apostles (New 
York: Hoit, Rinehart and Winston, 1979), p. 1. 

2 Ibidem. De asemeni, pentru lunga list\ a [efilor grupului „Apostolii de 
la Cambridge 44 , vezi apendicele de la sfar[itul c\r]ii lui Levy. 

I. A. Richards (coautorul, împreună cu C.K. Ogden, a celebrei 
The Meaning of Meaning), J. B. Priestley, Virginia Woolf, 
filosoful american Norman Malcolm, A. J. Ayer (autorul cărţii 
Language, Truth and Logic , considerată „catehismul pozitivis¬ 
mului) etc. Problemele pe care şi le pune Levy sunt legate de 
dezlegarea misterului care-1 înconjoară pe G. E. Moore, anume 
al uriaşei sale influenţe asupra vieţii intelectuale engleze (care, 
să nu uităm, era un fel de Mecca spirituală a celui mai întins 
imperiu colonial care a existat vreodată şi care încă mai exer¬ 
cită o uriaşă influenţă asupra forţelor sale dominatoare^ fiecare 
mare cât un continent, Canada, S.U.A., Australia). In plus, 
biograful încearcă să explice şi marea sa influenţă populară. 
Bine documentat, Paul Levy arată exact modul în care această 
influenţă s-a exercitat prin intermediul „Apostolilor de la 
Cambridge“, numiţi şi „The Conservazione Society“ sau „the 
Bloomsbury Group“. Nu voi insista aici asupra unui subiect 
atât de delicat precum influenţa în lume a unei societăţi se¬ 
crete, pentru simplul motiv că nu vreau să le dau apă la moară 
partizanilor teoriilor conspiraţioniste. De altminteri, lectura 
cărţii lui Paul Levy îi va convinge că societăţile secrete şi 
teoriile conspiraţioniste sunt sfere care se intersectează vag, 
marginal. 

Principia Ethica este cartea care a inaugurat curentul de 
gândire cel mai influent din secolul XX, incluzând sub diverse 
denumiri, cum ar fi atomismul logic, empirismul logic, pozi¬ 
tivismul logic, empirismul pragmatic, filosofia limbajului, o 
serie de puternici gânditori (Wittgenstein, Russell şi, parţial, 
Whitehead, „Cercul de la Viena“, dintre care îl amintesc doar 
pe Rudolf Camap, Willard van Orman Quine, Gilbert Ryle, 
John Austin, John Searle, Peter Strawson, Saul Kripke, 
Richard Hare etc.), grupaţi îndeobşte sub denumirea generică 
de filosofie analitică? Desigur, dacă luăm în considerare şi 


3 ~n spaţiul nostru cultural, cea mai articulată prezentare a „filosofiei 
analitice" şi a principalilor ei reprezentanţi îi aparţine lui Andrei Marga, în 
volumul Introducere în filosofia contemporan\ (Bucureşti, Editura Ştiin¬ 
ţifică şi Enciclopedică, *1988), pp. 125-165. Menţionez, de asemeni, cu 
toate că este caracterizată de judecăţi marxiste de valoare şi de etichete pre¬ 
cum filosofia lui Moore este un curent idealist subiectiv, Liubomira Miroş, 
Intuiţionismul etic al lui G . E . Moore (Bucureşti: Editura Ştiinţifică, 1973). 

gânditorii care au reconstituit critic filosofia analitică — de la 
Popper şi Lorenzen la Rawls, Nozick, Rorty sau chiar Thomas 
Kuhn — avem de-a face cu un curent mult mai influent şi mai 
productiv decât se consideră de obicei, ale cărui surprize epis¬ 
temologice sunt departe de a se fi epuizat. Cu toate că istoricii 
culturii se feresc s-o spună, nu fenomenologia şi existenţialis¬ 
mul, nici intuiţionismul sau hermeneutica, nici scepticismul 
sau realismul sau „filosofia vieţii“ au fost curentele care au 
influenţat dezvoltarea ştiinţelor sociale modeme, inclusiv a 
ştiinţelor politice. Spectaculoasa afirmare a ştiinţelor sociale şi 
a ştiinţelor politice, cu frecventele schimbări ale „orizontului 
de aşteptare 44 şi neaşteptatele „schimbări de paradigme 44 , a în¬ 
semnat de fapt o înfruntare epistemologică între spiritul ştiin¬ 
ţific care decurgea din filosofia analitică şi din marxism. Nu 
este locul aici să analizăm coordonatele acestei „întâlniri de 
gradul 0“ (nu menţionez decât câteva „interferenţe 44 — „Şcoala 
de la Frankfurt 44 , structuralismul, deconstrucţionismul), de alt¬ 
fel pregătită de curente precursoare cum ar fi empirismul 
englez şi iluminismul scoţian. Revenind la Principia Ethica şi 
la rolul ei în pregătirea a ceea ce avea să urmeze în filosofie şi 
în ştiinţele sociale în secolul care i-a succedat, poate că ar tre¬ 
bui să avem în minte — când interpretăm cartea şi impactul ei 
— măcar o parte din consecinţele ei. 

G. E. Moore inaugurează în filosofie direcţia cercetărilor 
teoretice „metamorale 44 sau „metaetice 44 . în varianta lor pură, 
teoriile metamorale sunt interpretări ale judecăţilor morale, iar 
nu judecăţi morale în ele însele. în Principia Ethica , prin cele¬ 
bra sa critică asupra „erorii naturaliste 44 a tuturor filosofilor 
care l-au precedat (cu excepţia notabilă a lui Platon), pe mo¬ 
tivul că au încercat să definească noţiunea de bine, Moore 
pune de fapt problemele eticii, respectiv ale filosofiei, într-o 
perspectivă cu totul diferită. 4 De acum încolo, până aproape în 


4 Pentru a evita suprapunerile [i repetijiile, voi ncerca s\ nu abordez, pe 
cât este posibil, problemele prezente 'n „Introducerea editorului' 4 de 
Thomas Baldwin, precum [i n cele dou\ prefeje ale lui Moore, concentrân- 
du-m\ mai mult asupra unei situa] ii generale a operei [i autorului, din per¬ 
spectiva relevan]ei lor pentru ceea ce s-a 'ntâmplat n istoria culturii [i n 
istoria acestui secol. 

zilele noastre, preocupările centrale ale eticii vor fi legate de 
întrebări precum „Care este semnificaţia (dacă există vreuna) 
predicatelor morale şi a judecăţilor morale în care ele apar?“, 
„Care este natura dezacordului moral? 44 , „Care este binele cel 
mai mare, aşa-numitul «summum bonum»?“, de unde şi preocu¬ 
parea pentru ceea ce înseamnă cuvântul „bine“. în exprimarea 
lui Moore, „particularitatea Eticii nu este aceea că inves¬ 
tighează aserţiuni legate de comportamentul uman, ci aceea că 
investighează aserţiuni legate de proprietatea lucrurilor deno¬ 
tată prin termenul «bine» şi de proprietatea contrară a acesteia, 
denotată prin termenul «rău».“ Spre deosebire de majoritatea 
gânditorilor care s-au inspirat din el şi aparţineau pozitivismu¬ 
lui logic, de la Bertrand Russell încoace — a căror teorie 
metamorală a fost denumită „subiectivism* 4 sau „emotivism 44 , 
deoarece considera că judecăţile morale nu sunt niciodată alt¬ 
ceva decât afimaţii subiective 5 — Moore considera că „binele 44 
şi „răul 44 desemnează calităţile obiective de un anumit tip, care 

5 Istoria teoriilor subiectiviste [i emotiviste este extrem de bogatV Voi 
menjiona n aceast\ not\doar câteva din momentele de referin]\. Dup\ cum 
consider\ speciali[tii, subiectivismul a fost formulat pentru prima dat\ de 
David Hume (1711-1776), n cartea a treia din A Treatise of Human Nature 
(1739), precum [i 'n An Inquiry Concerning the Prindples of Morals (1751). 
Dintre moderni 'i amintesc pe antropologul E. Westermarck, cu The Origin 
and Development of Moral Ideas (London: Macmillan, 1912) [i Ethical 
Relativity (New York: Harcourt, Brace, 1832), precum [i pe Bertrand 
Russell, al c\rui eseu „What I Believe 44 a fost ulterior inclus n lucr\rile Why 
I Am Not a Christian and Other Essays (London: Allen & Unwin, 1957, 
edijia Paperback) [i Human Society in Ethics and Politics (London: Allen & 
Unwin, 1955). O variant\ a subiectivismului, cunoscut\ sub numele de teoria 
„observatorului ideal 44 i-aapar]inut scojianului Adam Smith (1723-1790), 
filosoful [i economistul de la care Marx a „furat 44 atâtea, n lucrarea The 
Theory of Moral Sentiments. Teoria a fost discutat\, printre al] ii, de William 
Kneale [i John Rawls. Cea mai timpurie formulare a teoriei emotive sau 
„emotiviste 44 (dup\ care propozijiile moralei nu descriu st\ri de fapt, ci 
exprim\ sau provoac\ sentimente [i atitudini) se g\se[te la C. K. Ogden [i I. 
A. Richards, The Meaning of Meaning (1923) (de[i unii consider\ c\ ea a 
fost formulat\ mai devreme, n 1911, de c\tre filosoful suedez Axei 
Hâgerstrflm). Teoria a fost dezvoltat\ de W. F. H. Bames, n studiul „A 
Suggestion about Valve 44 (1933, 'n revista Analysis, inclus ulterior n volu¬ 
me separate editate de Sellers, Carnap sau Nakhnikian), dar mai ales de 

nu ne sunt date în experienţele obişnuite ale simţurilor. Aceas¬ 
tă poziţie a sa a prelungit multă vreme influenţa obiectivismu¬ 
lui, ba chiar a obiectivismului etic 6 , numai că ascendenţa lui 
Moore asupra întregii filosofii analitice a provenit din 
recunoaşterea valabilităţii argumentului său împotriva „erorii 
naturaliste" Meritul lui Moore în enunţarea acestui argument 


Charles L. Stevenson. Se consideri (vezi A. Marga, op. cit., p. 161 sau A 
Modern Introduction to Philosophy, Paul Edwards and Arthur Pap 
[„Symbol 44 New York: The Free Press, 1966], p. 366) câ articolele lui 
Stevenson au nsemnat o „cotituri 44 n cadrul disciplinei metaeticii: este 
vorba de „The Emotive Meaning of Ethical Terms 44 (reprodus\ n numeroase 
antologii, inclusiv n A. J. Ayer, Logical Positivism „Symbol 44 [Glencoe: 
The Free Press, 1959], de „The Nature of Ethical Disagreement 44 , precum [i 
de lucririle EthicsandLanguage (New Haven: Yale University Press, 1943). 
Este interesant de aritat c\, de[i continu\ pozijiile emotiviste, o serie de al]i 
autori pun accentul pe conjinutul cognitiv sau factual al unor anumite 
judec\]i (supozijii) morale, care ar putea fi susjinute rajional. în aceast\ nou\ 
„tradijie 44 se 'nscriu, ca s\ men]ionez doar pe cei mai influen]i gânditori, 
Stephen Toulmin, The Place of Reason in Ethics (Cambridge: England 
Cambridge University Press, 1950), Richard H. Hare, The Language of 
Morals (Oxford: Clarendon Press, 1950) [i Freedom and Reason (aceea[i 
edituri, 1963), P. H. Nowell-Smith, Ethics (London: Penguin Books, 1954), 
Paul Edwards, The Logic of Moral Discourse (Glencoe: The Free Press, 
1955) [i Cari Wellmen, The Language of Ethics (Cambridge, Mess.: Harvard 
University Press, 1961). De pild\, pe lâng\ „semnificajia emotivV 4 a lui 
Stevenson, Hare mai vorbefte de „semnificajia descriptivV 4 , de cea „evalua- 
tiv\ 44 [i de „semnificata prescriptiv\ 44 ajudec\]ilor (propozi]iilor) morale. 

6 Obiectivismul etic (a[a cum este definit el de c\tre Paul Edwards, n 
Edwards and Pap, op. cit., pp. 284-285, 367-369), care se opune teoriilor 
metamorale subiectiviste sau emotiviste, sus]ine c\ judec\]ile morale sunt 
afirmajii obiective [i c\ dezacordurile morale sunt n mod fundamental deza¬ 
corduri ale credinjei. ~n funcjie de semnificajia n detaliu a judec\]ilor 
morale, exist\ dou\ tipuri de obiectivism. Primul tip, naturalismul obiectiv 
susjine c\ subiectul judec\]i lor morale este 'ntotdeauna ceva „natural 44 , adic\ 
ceva care este sau poate fi obiectul experienjei cuiva. Aceast\ pozijie 
exclude existenja unei facult\]i morale speciale, adev\rul sau falsitatea jude- 
c\]ilor poate fi ntotdeauna stabiliri prin folosirea observajie’i [i prin metode 
asem\n\toare celor folosite n [tiinjele naturale. Se consideri c\ pozijia cea 
mai faimoas\ din cadrul naturalismului obiectiv este teoria cunoscuri sub 
denumirea larg\ de „utilitarism' 4 . Interpretat ca teorie metamoral\, utilitarismul 
sus]ine c\ „X face bine 44 nseamn\ c\ „X produce fericirea cea mai 

a constat în a-i da cea mai consistentă formulare. El a fost pre¬ 
cedat de Richard Price (1723-1792), care, în Review oj Mor al s, 
prin ceea ce unii-numesc argumentul „întrebării deschise“. 
Urmându-1 pe Paul Edwards 7 , acest argument se bazează pe o 
anumită tehnică pe care Moore a conceput-o pentru a testa 
corectitudinea definiţiilor propuse a fi luate în discuţie. Teh¬ 
nica poate fi explicată cel mai uşor luând în considerare o 
definiţie corectă şi una incorectă şi prin elaborarea, în fiecare 
caz, a unei întrebări care conţine atât termenul care trebuie 


mare posibih pentru cel mai mare num\r de oameni 44 . ~n categoria naturalis¬ 
mului obiectiv intr\ Jeremy Benthem, cu The Principles of Morals and 
Legislation, John Stuart Mill, cu Utilitarienism , Herbert Spencer, cu The 
Data of Ethics , John Dewey, cu The Human Nature and Conduct (New 
York: Henry Hoit, 1922) [i The Theory ofValuation (Chicago: University of 
Chicago Press, 1939). Dintre autorii mai recenji, R. B. Perry, W. T. Stace, 
Brand Blenshard [i Philippa Foot. Bibliografia dezbaterii subiectivism- 
obiectivism se concretizeaz\ 'n numeroase lucr\ri, inclusiv ale unor autori 
care nu sunt u[or de clasificat, adoptând pozijii teoretice [i analitice nuanjate 
(citez dintr-o list\ de peste o sut\ de nume doar pe Stuart Hampshire, J. N. 
Findlay, W. D. Falk, N. Rescher, H. Costaneda, G. Nakhnikian, G. H. von 
Wright, care au fost tradu[i sau citaji n limba român\). 

Al doilea tip, intui]ionismul sau antinaturalismul obiectiv sus]ine c\ 'n 
plus fa]\ de simjuri [i introspecjie noi posed\m 'nc\ o facultate, „intui]ia 
moralV 4 , prin intermediul c\reia recunoa[tem adev\rul, sau m\car adev\rul 
judec\]ilor morale fundamentale. Majoritatea intui]ioni[tilor identific\ 
aceast\ facultate moral\ speciah cu ,,'njelegerea a priorC. Intuijia moral\ 
este o facultate ra]ional\, iar principiile morale fundamentale sunt concepute 
ca având acela[i statut ca [i principiile matematice sau logice. Sunt conside¬ 
rate a nu fi adev\ruri contingente, ci necesare, a nu fi defini]ii, ci descrieri ale 
rela]iilor reale din univers. Samuel Clarke (1675-1729) este considerat un 
exponent timpuriu al teoriei. Dintre exponenjii ei mai recenji, pot fi men- 
JionaJi David Ross, cu The Rightand the Good (London: Oxford University 
Press, 1931) [i Foundations of Ethics (Oxford: Clarenton Press, 1939), D. D. 
Raphael, The Moral Sense (London: Oxford University Press, 1947), A. C. 
Ewing, The Definition of Good (London: Routledge, 1947), ca [i esteticianul 
Nicolai Hartmann. Tocmai din pricina faptului c\ G. E. Moore nu identific\ 
mijloacele noastre de a cunoafte principiile morale cu .facultatea a priort\ 
Paul Edwards (spre deosebire de L. Miro[, op. cit.) afirm\ c\ nu este clar\ 
apartenenja sa la aceast\ categorie de gânditori. 

7 Paul Edwards, introducere la „Moral Judgements* 4 , n Edwards and 
Pap. op. cit., p. 285. 

definit, cât şi expresia definitorie. în teoria definiţiei, aceştia se 
numesc definiendum şi definiens. De exemplu, este fără în¬ 
doială corect să afirmi că „ateist 44 înseamnă acelaşi lucru cu 
„persoană care neagă existenţa lui Dumnezeu 44 , în timp ce nu 
ar fi corect să afirmi că „ateist 44 înseamnă „un fost securist pri¬ 
vatizat, care şi-a construit o vilă la Snagov 44 . Să presupunem 
acum că ar întreba cineva „ştiu că Ion lliescu neagă existenţa 
lui Dumnezeu, dar este el ateist? 44 Este clar că aceasta ar fi o 
întrebare prostească sau lipsită de sens, căreia i se poate spune, 
cu un termen adecvat, întrebare „închisă“ întrebarea este 
prostească sau lipsită de sens deoarece prima parte a frazei 
furnizase deja răspunsul. Pe de altă parte, dacă cineva ar spune 
„ştiu că Comeliu Vădim Tudor este un fost securist privatizat, 
care şi-a construit o vilă la Snagov, dar este el ateist? 44 , această 
întrebare nu ar fi prostească sau lipsită de sens, în acelaşi mod 
ca şi întrebarea anterioară. Acesteia i se poate spune întrebare 
„deschisă". Este deschisă deoarece asertând că Comeliu Vă¬ 
dim Tudor este un fost securist privatizat cu o vilă la Snagov, 
cel care a pus întrebarea nu a făcut aserţiunea de un fel sau 
altul cu privire la concepţiile lui Comeliu Vădim Tudor despre 
religie. In general, când avem o definiţie corectă, întrebarea pe 
care o elaborăm trebuie să fie lipsită de sens sau închisă; când 
avem o definiţie incorectă, întrebarea trebuie să aibă sens şi 
este deschisă. Este de asemeni adevărată afirmaţia inversă: 
dacă o întrebare este închisă, aceasta se întâmplă doar pentru 
că cele două expresii (în cazul nostru „ateist 44 şi „persoană care 
neagă existenţa lui Dumnezeu 44 ) au cu adevărat acelaşi sens; 
dacă întrebarea este deschisă, aceasta se întâmplă deoarece 
cele două expresii („ateist 44 şi „fost securist privatizat, care şi-a 
construit vilă la Snagov 44 ) nu semnifică acelaşi lucru, deoarece 
definiţia nu este corectă. 

Moore aplică acest gen de test unor diferite definiţii ale 
„binelui 44 , aşa cum au fost ele formulate în istoria filosofiei. 
Pornind de la definiţia utilitară, formulată de Bentham, el pune 
întrebarea „produce un lucru bun cea mai mare fericire posi¬ 
bilă? 44 După cum arată el, aceasta este o întrebare plină de sens 
sau deschisă. Prin urmare, „binele 44 şi „a produce cea mai mare 

fericire* 4 nu au acelaşi sens, iar definiţia utilitară trebuie să fie 
greşită. Cea mai mare parte a cărţii Principia Ethica este dedi¬ 
cată analizării răspunsurilor la întrebarea „Ce este binele în 
sineT\ aşa cum au fost ele date de două tipuri de teorii: eticile 
naturaliste , cu cele două variante hedonismul şi teoriile care 
susţin că binele este un alt obiect natural decât plăcerea (de 
pildă, evoluţionismul lui Herbert Spencer, teoria „selecţiei na- 
turale“ a lui Charles Darwin); eticile metafizice , în care, — 
pornind de la înţelegerea metafizicii ca referindu-se la orice 
obiect al cunoaşterii care nu este parte a Naturii, nu există în 
timp, ca obiect al percepţiei, fiind deci legat de o realitate 
suprasensibilă — răspunsul la întrebarea privind binele 
depinde logic de întrebarea privind natura realităţii suprasensi- 
bile. Iar verdictele lui Moore sunt nemiloase: toate definiţiile 
binelui (de la cele teologice, care pornesc de la supunerea faţă 
de voinţa lui Dumnezeu, până la cele darwiniste, care afirmă 
că binele constă în a susţine evoluţia) sunt incorecte. 

Concluzia lui Moore este că binele este „indefinibil 44 . A 
spune despre ceva că este indefinibil — să zicem un termen 
precum „galben 44 — înseamnă a afirma că el semnifică cele 
mai simple tipuri de calităţi, care nu pot fi analizate, adică des¬ 
compuse în ceva mai simplu. Alte lucruri, să zicem o gutuie 
sau o lămâie, pot fi definite prin termeni precum „galben 44 , 
însă nu şi acesta. Acel „gen de vibraţii luminoase 44 care stimu¬ 
lează ochiul „nu sunt ele însele ceea ce înţelegem noi prin gal¬ 
ben. 44 După cum „galben 44 este o noţiune simplă, şi „binele 44 
este o noţiune simplă. Numai obiectele compuse pot fi defi¬ 
nite: obiectivele „pe care suntem în stare să le definim sunt 
toate complexe; toate sunt compuse din părţi, care ele însele 
pot fi într-o primă etapă, capabile de definiţii similare, dar care 
trebuie, în final, să fie reductibile la elemente simple, care nu 
mai pot fi definite. Dar galben şi bine, susţinem noi, nu sunt 
obiecte complexe: sunt noţiuni de genul acelor elemente sim¬ 
ple, din care sunt compuse definiţiile şi în faţa cărora dorinţa 
de a le defini este neputincioasă. 44 în plus, arată Moore, cali¬ 
tatea denotată de termenul „bine 44 nu este accesibilă simţurilor. 

precum culorile sau gusturile, nici introspecţiei, precum dra¬ 
gostea sau mânia. „Binele 44 este o calitate „nonnaturală“ 

Nu degeaba a fost considerat G. E. Moore ca făcând parte 
din patristica filosofiei analitice. Demonstraţia sa analitică cu 
privire la indefinibilitatea binelui a marcat profund întregul 
program de reconstruire critică a filosofiei asumat de generaţii 
şi generaţii de gânditori. Pentru mari gânditori precum Bertrand 
Russell, Ludwig Wittgenstein şi Rudolf Camap, modelul său 
analitic a marcat o „schimbare a paradigmelor 44 filosofice, o 
trecere de la teoretic la metateoretic care, aşa cum se întâmplă 
de obicei, a depăşit cu mult intenţiile iniţiatorului noului pro¬ 
gram criticist. Mă voi referi doar la două din aceste recon¬ 
strucţii mooreiene. Prima se întâlneşte la Wittgenstein. în 
Tractatus , sensul cărţii este exprimat de autor explicit în cuvin¬ 
tele: „ceea ce se poate spune în genere se poate spune clar, iar 
despre ceea ce nu se poate vorbi trebuie să se tacă 448 . Dacă 
„gândirea este propoziţia cu sens 44 , iar „sensul lumii trebuie să 
se găsească în afară 44 , de asemeni neexistând nici o valoare în 
lume, înseamnă că „nu există nici propoziţii ale eticii 44 , „etica e 
inexplicabilă 44 , „etica este transcendentală 449 . Reducând filoso- 
fia şi etica la critica limbajului, Wittgenstein elimină din 
„iubirea de înţelepciune 44 chiar funcţia cognitivă a acesteia, 
precum şi posibilitatea întemeierii oricărei etici. Rudolf 
Camap 8 9 10 îşi propune întreg programul de depăşire a meta¬ 
fizicii (şi implicit a eticii) prin „analiza logică a limbajului. 44 El 
face distincţia între „mitologie 44 , pe care o consideră falsă, şi 
teologia „metafizică 44 , pe care o consideră lipsită şi de sens şi 
de semnificaţie (în sensul distincţiei lui Frege între Sinn şi 
Bedeutung, Semn şi Semnificaţie). Aplicând teoria verifica- 


8 Ludwig Wittgenstein, Tractatus logico-philosophicus, traducere, 
cuvânt introductiv [i note de Alexandru Surdu (Bucure[ti: Humanitas, 
1991), p. 35. 

9 Wittgenstein, op. cit., pp. 54, 120-121. 

10 Rudolf Camap, „The Elimination of Metaphysics through Logical 
Analysis of Language* 4 'n original, „Die Uberwindung der Metaphysik 
durch logische Analyse der Sprache 44 , articol ap\rut 'n 1932), n A. J. Ayer, 
(ed.), Logical Positivism (Glencoe: The Free Press, 1959). 

ţionistă a sensului în acelaşi timp al termenilor (cum ar fi 
„principiu 44 , „Dumnezeu 44 , care sunt lipsiţi de semnificaţie) şi 
propoziţiilor metafizice (pentru care nu se poate indica nici o 
cale pentru „verificare 44 , în sensul indicării condiţiilor empirice 
de adevăr, deci care sunt propoziţii fără sens, care „nu spun 
nimic 44 , deoarece provin din termeni fără semnificaţie empi¬ 
rică, iar dacă au semnificaţie ele sunt puse într-o legătură ce 
încalcă sintaxa, astfel că din ele „nu rezultă vreun sens 44 ) el 
destructurează întreaga tradiţie filosofică anterioară şi anulea¬ 
ză posibilitatea oricărei metafizici ca ştiinţă. Cu rigoare logică, 
Rudolf Camap demonstrează cum, în Ce este metafizica? a lui 
Martin Heidegger, fenomenologul foloseşte termeni fără sem¬ 
nificaţie empirică („Nimicul 44 ) ca nume de obiecte, în pro¬ 
poziţii lipsite de sens („Nimicul este mai originar decât negaţia 
şi decât negarea 44 ). Am arătat pe larg în altă parte 11 , care au 
fost consecinţele dezastruoase ale eliminării lui „Dumnezeu 44 
din metafizică şi etică, precum şi a unor termeni precum „bine 44 , 
„libertate 44 , „valoare 44 etc. Să reţinem aici doar una dintre con¬ 
cluzii, anume aceea a legăturii dintre programul filosofic 
nihilisto-relativist, — care, de fapt începe cu situarea lui 
Nietzsche „dincolo de bine şi de rău 44 şi se încheie cu progra¬ 
mul situării eticii „dincoace de bine şi de rău 44 de către gândi¬ 
torii ce continuă moştenirea lui G. E. Moore, anume Wittgenstein 
şi Camap — şi experimentele extremiste de exterminare a mi¬ 
lioane de oameni, care decurgeau din cultura politică a radica¬ 
lismului de dreapta şi a celui de stânga, două din cele mai evi¬ 
dente relaţii de atracţie şi respingere a modernităţii. 

Cu toate acestea, există parcă o presimţire, în Principia 
Ethica , a consecinţelor radicalismului ce decurge din teoria 
lipsei de sens a judecăţilor morale. G. E. Moore arată: „există, 
de fapt, două alternative serioase ce trebuie luate în considera¬ 
re, pentru a ajunge la concluzia că «binele» denotă o noţiune 
simplă şi indefinibilă,. Este posibil să denoteze o noţiune com¬ 
plexă, aşa cum este cea de «cal»; sau ar putea să nu aibă nici o 


11 Dan Pavel, Etica lui Adam. Sau de ce rescriem istoria (Bucure[ti: 
Editura Du Style, 1995). 

semnificaţie. Nici una din aceste posibilităţi nu a fost con¬ 
cepută şi nici susţinută serios, ca atare, de cei care presupun că 
definesc binele; şi amândouă pot fi respinse prin simplul apel 
la fapte.“ După ce face distincţia categorică între predicatul şî 
subiectul unei propoziţii precum „Că ar trebui să ne dorim să 
dorim A este bine“ de cele ale unei propoziţii de tipul „Că A ar 
trebui să fie bun este bine“, el arată că aceste consideraţii „sunt 
suficiente pentru a îndepărta ipoteza că «binele» nu are nici un 
înţeles. Este foarte natural să faci greşeala de a presupune că 
ceea ce este universal adevărat are o asemenea natură încât 
negarea sa va fi autocontradictorie ( self-contradictory ): impor¬ 
tanţa ce a fost atribuită propoziţiilor analitice pe parcursul isto¬ 
riei filosofiei arată cât de uşor se poate face o asemenea gre- 
şeală.“ Şi totuşi, întreaga filosofie analitică (aşa cum am văzut 
că se întâmplă la Wittgenstein şi Camap) nu numai că face o 
asemenea greşeală, dar se defineşte prin această greşeală. Or, 
după cum am arătat, ideea lipsei de sens a termenilor etici, 
respectiv a termenilor de bine şi de rău , provine din ideea lui 
Moore cu privire la indefinibilitatea (şi caracterul simplu) al 
acestor termeni. Nu trebuie să comitem însă eroarea logică 
post hoc, ergo propter hoc , bazată pe atribuirea unei semnifi¬ 
caţii cauzale termenului exterior dintr-o antecedenţă, fie ea şi 
una care ţine de istoria ideilor logice. Prin urmare, din moment 
ce lui G. E. Moore i se datorează, ca să spunem astfel, doar 
partea bună din filosofia analitică, de natură a stimula cer¬ 
cetările de filosofie a eticii, iar nu de a le respinge, de a le 
elimina cu totul din domeniul analitic, trebuie să căutăm tot în 
Moore sau măcar în spaţiul conceptual căruia el „îi dădea 
ocol‘\ în sens hermeneutic, soluţiile pentru a ieşi din aporiile 
conceptuale, etice şi politice datorate în mare parte filosofiei 
analitice. Se ştie că Zenon şi-a inventat aporiile pentru a 
demonstra imposibilitatea logică a mişcării, ce contrazice te¬ 
zele eleate cu privire la unitatea şi perfecţiunea fiinţei, identică 
cu sine (unul din primele exerciţii cu privire la necesitatea 
existenţei principiului logic al identităţii). însă aporiile care 
decurg din Camap nu sunt inventate, ci au fost consecinţa 
nedeliberată a împingerii unei metode dincolo de limitele sale 

metodologice, pentru a deveni o ontologie care se debarasase 
de metafizică, de teologie şi de etică. Filosofii cinici, care 
voiau să ridiculizeze aporiile lui Zenon, se mişcau în mod de¬ 
monstrativ pentru a arăta lipsa de temei a tezei imposibilităţii 
mişcării, fără a sesiza deosebirea dintre planul real şi cel logic, 
în schimb, deşi demonstrase lipsa de semnificaţie a con¬ 
ceptului de libertate, Rudolf Camap a fugit rapid în „Lumea 
Liberă 44 atunci când a fost vorba de pierderea propriei libertăţi 
şi a vieţii, prin venirea la putere a lui Hitler în Germania şi 
ameninţarea reală la adresa Austriei. 

Fie că ne plasăm pe tărâmul eticii sau al metaeticii, este 
semnificativ faptul că, de la Socrate până la gânditorii postana- 
litici, nu există un consens cu privire la problemele binelui şi 
răului,’ nici măcar unul istoric, ca să nu mai vorbim de unul 
transistoric. într-o carte recentă de popularizare a celor mai 
recente cercetări din filosofie, Thomas Nagel afirmă: „ între¬ 
barea dacă imperativele morale sunt universale se iscă nu 
numai atunci când comparăm motivaţiile indivizilor între ei, ci 
şi când comparăm standardele morale acceptate în diferite 
societăţi, în diferite epoci istorice. Multe lucruri pe care, pro¬ 
babil, le-ai considera imorale au fost acceptate în trecut ca 
juste şi morale de către uriaşe colectivităţi umane: sclavia, 
şerbia, sacrificiile umane, discriminarea rasială, interzicerea 
libertăţii religioase şi politice, sistemul ereditar al castelor. Şi 
se prea poate ca unele lucruri pe care le consideri acum morale 
să fie într-o societate viitoare privite ca imorale. Este oare 
rezonabil să credem că există un adevăr unic în legătură cu 
toate aceste probleme, deşi deocamdată nu ne dăm seama de 
el? Sau este poate mai rezonabilă opinia că binele şi răul sunt 
relative, că ţin de o anumită epocă, de un anumit spaţiu, de un 
anumit context social? 4412 . Cu mai bine de şaptezeci de ani 
înainte ca Nagel să rezume nedumeririle contemporanilor săi, 
G. E. Moore scria: „rezultatele totale ale unei acţiuni depind 


12 Thomas Nagel, Oare ce 'nseamn\ toate acestea? O foarte scurt\ 
introducere 'n filosofie , traducere de Isabela Ie]cu-Preoteasa (Bucure[ti: 
Editura ALL, 1994), p. 52. 

întotdeauna nu doar de natura specifică a acţiunii, ci de cir¬ 
cumstanţele în care ea se desfăşoară; iar circumstanţele varia¬ 
ză atât de mult încât este, în majoritatea cazurilor, extrem de 
improbabil ca orice fel particular de acţiune să producă abso¬ 
lut întotdeauna, în absolut toate circumstanţele, sau să eşueze 
în a produce cele mai bune rezultate posibile. Din acest motiv, 
dacă adoptăm concepţia că binele şi răul depind de consecinţe, 
atunci noi trebuie, cred, să fim pregătiţi a ne îndoi cu privire la 
faptul dacă orice tip de acţiune particulară este absolut întot¬ 
deauna dreaptă sau absolut întotdeauna greşită“. 13 

Dacă, după ce Moore formula chestiunile astfel, în 1912, 
iar Nagel le formulează în termeni asemănători, în 1987, în¬ 
seamnă că, de fapt, în esenţă, problemele eticii nu au fost afec¬ 
tate absolut deloc de spectacolul efervescenţei filosofice din 
acest secol, care a inclus abordări atât de diferite, de la „filo- 
sofia vieţii* 4 la neomarxism, de la pragmatismul lui Pierce la 
pragmatismul transcendental al lui Apel, de la intuiţionismul 
lui Bergson la hermeneutica lui Gadamer, ca să menţionăm 
doar câteva din abordările alternative faţă de conţinutul episte¬ 
mologic reprezentat de filosofia analitică. Şi, deşi se invocă 
relativitatea judecăţilor analitice, vom vedea că la fel se punea 
problema şi în secolul al optsprezecelea, pe vremea lui 
Montesquieu, şi în secolul al şaisprezecelea, pe vremea lui 
Montaigne. Iar ceea ce este şi mai spectaculos este că, în dia¬ 
logurile lui Platon, problemele se pun în acelaşi mod. Nu în¬ 
tâmplător, etica antiiluministă a lui Alasdair Maclntyre, din lu¬ 
crările After Virtue (1981) şi Whose Justice? Which Rationality? 
(1988), se întoarce la vechii greci şi mai ales la continuatorii 
lor medievali, pentru a respinge drept incoerente aspiraţiile 
Iluminismului de a atinge principii justificabile universale. în 
esenţă, tezele lui pornesc de la observaţia că justificarea morală 
ţine întotdeauna şi este relativă la normele unei tradiţii sau 
alteia. Asistăm la o reconsiderare a noţiunilor antice de virtute, 
cercetări care se conturează în opera unor gânditoare precum 


13 G. E. Moore, Ethics (London: Oxford University Press, 1912), 
pp. 110-III. 

Iris Murdoch, The Sovereignity of Good (1970) sau Philippa 
Foot, Virtues and Vices (1978) 14 . O mulţime de gânditori, pre¬ 
ocupaţi iniţial de studii clasice, au produs în ultimele decenii 
interpretări sofisticate şi pline de intuiţii cu privire la operele 
unor Platon, Aristotel sau ale gânditorilor elenişti (dintre care 
îi menţionez doar pe Bemard Williams, John Ackrill, Amelie 
Rorty şi Gregory Vlastos). De altfel, într-un număr special de¬ 
dicat reevaluării filosofiei momentului şi a istoriei filosofiei în 
general (cu articole de sinteză) semnate, printre alţii, de 
Willard van Orman Quine, Derek Parfit, Jerry Fodor, Peter 
Strawson etc.), din Times Literary Supplement , Martha Nuss- 
baum aprecia că: „filosofia morală anglo-americană se în¬ 
toarce de la o etică bazată pe idealurile iluministe ale univer¬ 
sităţii către o etică bazată pe tradiţie şi particularitate; de la o 
etică bazată pe principiu către o etică bazată pe virtute; de la o 
etică bazată pe elaborarea unor justificări teoretice sistematice 
către o etică suspicioasă faţă de teorie şi respectuoasă faţă de 
înţelepciunea locală; de la o etică bazată pe individul izolat 
către o etică bazată pe afiliere şi îngrijire; de la etica anistorică 
detaşată către o etică înrădăcinată în concreteţea istoriei Iar 
aceste noi etici antiteoretice, fiind înrădăcinate în înţelegerile 
tradiţionale ale virtuţii unor comunităţi particulare, este proba¬ 
bil că se vor lega cu un anumit tip de conservatorism politic şi 
cu abandonarea pretenţiei radicale a Iluminismului de egalitate 
umană dincolo de diferenţele de etnicitate, naţionalitate, clasă, 
sex şi rasă" 15 . 

Istoric vorbind, Principia Ethica, manifestul filosofic al 
celei mai influente mişcări, de gândire din acest secol (Bertrand 
Russell şi Alfred North Whitehead îşi vor intitula peste câţiva 
ani, lucrarea scrisă între 1910 şi 1919, Principia Mathema- 
tica\ devine astfel doar un punct de referinţă într-o mişcare 
teoretică a cărei reversibilitate te face să eziţi a alege (ca s-o 
descrii) între mitul „veşnicei reîntoarceri" şi sinteza hegeliană. 


14 Vezi, de altfel, nota 6, pentru situarea Philippei Foot. 

15 Martha Nussbaum, „Virtue revived. Habit, passion, reflection in the 
Aristotelian tradition 4 \ n Times Literary Supplement, July 3, 1992. 

Dincolo de criticile care i s-au adus şi de criticile ce s-au adus 
criticilor şi de criticile aduse criticilor criticilor, G. E. Moore a 
exprimat, la începutul acestui secol, nevoia gândirii umane de 
a da seamă de aceleaşi probleme ale vieţii şi spiritului în ter¬ 
menii şi metodele timpului său. Oricum, pentru spaţiul nostru 
cultural şi pentru cultura noastră politică, efervescenţa de idei 
care l-a precedat pe G. E. Moore şi consecinţele spectaculoase 
ale demersului său sunt experienţe intelectuale „exotice 44 , faţă 
de care întâi au reacţionat violent — fără a le înţelege — Nae 
Ionescu şi întreaga „generaţie de la 1927 44 (în frunte cu Mircea 
Eliade, Emil Cioran, Constantin Noica), iar mai apoi ideologia 
oficială a statului-partid totalitar comunist. Principia Ethica 
este una dintre cele mai importante titluri din biografia restrân¬ 
să a ieşirii din provincialismul cultural, pe care de multe ori ni 
l-a impus istoria, iar nu de puţine ori ni l-am impus singuri. 


Dan Pavel 

